༄། །​སྤོས་ཀྱི་སྦྱོར་བ་རེའུ་ཆར་བྱས་པ་བཞུགས། ༄༅༅། །​དཀོན་མཆོག་གསུམ་ལ་ཕྱག་འཚལ་ལོ། །​ཨ་ཀ་ར་པ་ཏྲ་ཏུ་[[1]](#footnote-20)རུས་:རྡོ་དྲེགས་[[2]](#footnote-21)པྲི་ཡང་གླ་སྒང་:སྤྲ་ཚིལ་[[3]](#footnote-22)བ་ལེ་[[4]](#footnote-23)ཀ། །​པྲི་ཀ་ཤིང་ཚ་[[5]](#footnote-24)རྒྱ་སྤོས་སྤང་སྤོས་ཙན་དན་སེན་མོ་ཐང་ཆུ་ཀུན་ཏུར་རྣམས། །​སྦྱོར་བ་སྤོས་རྒྱལ་གླ་རྩིག་པུར་དག་གིས་གསོ་ཞིང་བདུག་པ་མཆོག་གིས་བདུག །​མེ་ཏོག་ཞིམ་པོས་བསྒོ་བ་གྱིས་དང་དྲི་སྦྱར་མཆོག་ཏུ་འདི་འགྱུར་ལུས་མཆོག་མ། །​:ཤིང་ཆ་ཨ་ཀ་ར་[[6]](#footnote-25)པ་ཏྲ་བྲི་:ཀ་ཏུ་[[7]](#footnote-26)རུས་སྤང་སྤོས་རྒྱ་སྤོས་:རྡོ་དྲེགས་[[8]](#footnote-27)དང་། །​ཀུན་དུ་གན་[[9]](#footnote-28)དྷ་བ་ལིག་ཐང་ཆུ་པྲི་ཡང་སེན་མོ་ཅན་དན་གླ་སྒང་རྣམས། །​གོ་རིམ་བཞིན་དུ་ཆ་རེ་བསྐྱེད་ཅིང་དྲིའི་སྦྱོར་བ་བརྒྱད་པ་ཕྲག་གཉིས་དང་། །​བཞི་པའི་སྦྱོར་བའང་:ཉི་ཤུ་[[10]](#footnote-29):ལས་ནི་[[11]](#footnote-30)གཉིས་ཀྱིས་ཉུང་བར་གྱིས་ཤིག་འཛངས་མ་མོ། །​ཨ་ཀ་ར་[[12]](#footnote-31)ཀུན་ཏུ་:ར་ཏུ་[[13]](#footnote-32)རུས་གན་[[14]](#footnote-33)དྷ་ཐང་ཆུ་པྲི་ཡང་ཙན་དན་གནས་རྣམས་སུ། །​:སུག་སྨེལ་པ་[[15]](#footnote-34)མུ་རུ་རྟ་བྱ་:ཀུ་རེའུ་མིག་ཙོར་གཞག་[[16]](#footnote-35)བྱ་ཞིང་། །​ཤིང་ཚའི་[[17]](#footnote-36)གནས་སུ་གྲན་ཏི་བཞག་ཅིང་དེ་ཡི་ཆ་ལས་གསུམ་དུ་བསྒྱུར་:བྱས་ཏེ།[[18]](#footnote-37) །​དེ་དག་སྦྱོར་བ་དེ་ལྟར་བྱས་པས་ཁྲུས་ཀྱི་ཆོ་གའི་སྦྱོར་བའི་རྣམ་པ་ཡིན། །​ཤ་ཏ་མ་རྟན་མུ་ར་པི་དྲི་ལི་[[19]](#footnote-38)ནི་དེ་བ་ནཱ་གེ་སར། །​དྲན་ཚེའི་གནས་སུ་སེང་ཕྲོམ་ཧ་མན་གསུམ་བཞག་དྲི་[[20]](#footnote-39)ཕྱིའི་སྦྱོར་བ་ཡིན། །​ཤིང་ཚ་[[21]](#footnote-40)ཏ་མ་ལ་པྲི་ཡང་ཙན་དན་རུ་རྟ་སེང་[[22]](#footnote-41)ཕྲོམ་དང་ནི་ཤུ་དག་དང་། །​སྠེའུ་ན་ཆ་དྲུག་ལྡན་པའི་རིམ་པ་བ་ལང་[[23]](#footnote-42)ཕྲུ་གུ་ལྟ་བུར་:སྲེག་པ་[[24]](#footnote-43)ཡིན། །​ག་བུར་སྦྲང་རྩི་ཀ་ར་གུར་ཀུམ་མ་ཏུ་ལུང་གའི་[[25]](#footnote-44)བདུག་སྤོས་སྦྱོར་བ་སྟེ། །​རྒྱ་སྐྱེགས་དུ་རུ་ཀ་[[26]](#footnote-45)དང་སྦྲ་ཚིལ་སྦྱར་བ་དག་ནི་བདུག་སྤོས་རེང་བུ་ཡིན། །​རུ་རྟ་གེ་སར་ཤུ་ཏི་ཨ་མྲ་ཙོ་ར་དག་དང་སྦྱར་བ་བཏུང་བ་བསྒོ་བ་ཡིན། །​སྤོས་རྒྱལ་ཤུ་ཏི་སུག་སྨེལ་ཨ་མྲ་རུ་རྟ་སྦྱར་བ་ཞལ་ལ་བསྒོ་བ་ཡིན། །​ཨ་ཀ་ར་[[27]](#footnote-46)ཙན་དན་སྠེའུ་ན་[[28]](#footnote-47)གེ་སར་མཁན་པ་ཤུ་ཏི་:ཨ་སྨྲ་[[29]](#footnote-48)རུ་རྟ་དང་། །​དུ་རུ་ཀ་[[30]](#footnote-49)དང་སྦྱར་བ་ཏིལ་མར་དྲི་ཞིམ་བསྒོ་བའི་སྦྱོར་བ་ཡིན། །​དེ་ལྟར་ཁོ་བོས་ཁྱོད་ལ་ཕན་པར་བྱ་ཕྱིར་སྣ་ཚོགས་རྣམ་པར་བརྟག་བྱས་པ། །​བདེ་བར་གཤེགས་པའི་ཕོ་བྲང་རྐྱེན་དུ་འོས་པའི་དྲི་དང་བདུག་པའི་སྦྱོར་བ་ཡིན། །​དྲི་སྦྱར་བའི་མིག་མང་རིས་ཀྱི་སྦྱོར་བ་ཚིག་ལེའུར་བྱས་པ་སློབ་དཔོན་ཀླུ་སྒྲུབ་ཀྱིས་མཛད་པ་རྫོགས་སོ། །​

1. དུ་ སྡེ་དགེ། སྣར་ཐང་། [↑](#footnote-ref-20)
2. རྡོ་དྲེག་ སྡེ་དགེ། སྣར་ཐང་། [↑](#footnote-ref-21)
3. པྲ་ཚིལ་ སྡེ་དགེ། སྣར་ཐང་། [↑](#footnote-ref-22)
4. ལི་ སྡེ་དགེ། [↑](#footnote-ref-23)
5. ཚྭ་ སྡེ་དགེ། སྣར་ཐང་། [↑](#footnote-ref-24)
6. ཤིང་ཚྭ་ཨ་གར་ སྡེ་དགེ། སྣར་ཐང་། [↑](#footnote-ref-25)
7. ཀ་དུ་ སྡེ་དགེ། སྣར་ཐང་། [↑](#footnote-ref-26)
8. རྡོ་དྲེག་ སྡེ་དགེ། སྣར་ཐང་། [↑](#footnote-ref-27)
9. གྷཾ་ སྡེ་དགེ། སྣར་ཐང་། [↑](#footnote-ref-28)
10. ཉི་ཤུ་ཆ་ སྡེ་དགེ། སྣར་ཐང་། [↑](#footnote-ref-29)
11. ལས་ སྡེ་དགེ། སྣར་ཐང་། [↑](#footnote-ref-30)
12. གར་ སྡེ་དགེ། སྣར་ཐང་། [↑](#footnote-ref-31)
13. ར་དུར་ སྡེ་དགེ། [↑](#footnote-ref-32)
14. གྷཾ་ སྡེ་དགེ། སྣར་ཐང་། [↑](#footnote-ref-33)
15. སུག་སྨེལ་པ་ན་ སྡེ་དགེ། སྣར་ཐང་། [↑](#footnote-ref-34)
16. ཀུ་རེའུརྩོར་བཞག་ སྡེ་དགེ། ཀུ་རེའུཙོ་ར་བཞག་ སྣར་ཐང་། [↑](#footnote-ref-35)
17. ཚྭའི་ སྡེ་དགེ། སྣར་ཐང་། [↑](#footnote-ref-36)
18. བྱ་སྟེ། སྡེ་དགེ། སྣར་ཐང་། [↑](#footnote-ref-37)
19. རི་ སྡེ་དགེ། སྣར་ཐང་། [↑](#footnote-ref-38)
20. གསེང་ཕྲོམ་ཧཾ་ན་གསུམ་གསུམ་བཞག་པ་དྲིལ་ སྡེ་དགེ། སྣར་ཐང་། [↑](#footnote-ref-39)
21. ཚྭ་ སྡེ་དགེ། སྣར་ཐང་། [↑](#footnote-ref-40)
22. གསེང་ སྡེ་དགེ། སྣར་ཐང་། [↑](#footnote-ref-41)
23. ལ་ སྡེ་དགེ། སྣར་ཐང་། [↑](#footnote-ref-42)
24. བསྲེག་པ་ སྡེ་དགེ། སྣར་ཐང་། [↑](#footnote-ref-43)
25. ཀའི་ སྡེ་དགེ། སྣར་ཐང་། [↑](#footnote-ref-44)
26. སྐ་ སྡེ་དགེ། སྣར་ཐང་། [↑](#footnote-ref-45)
27. གར་ སྡེ་དགེ། སྣར་ཐང་། [↑](#footnote-ref-46)
28. ནཱ་གཱ་ སྡེ་དགེ། ན་ག་ སྣར་ཐང་། [↑](#footnote-ref-47)
29. ཨ་མྲ་ སྡེ་དགེ། སྣར་ཐང་། [↑](#footnote-ref-48)
30. སྐ་ སྡེ་དགེ། སྣར་ཐང་། [↑](#footnote-ref-49)