བཅོམ་ལྡན་འདས་དཔལ་ཕྱག་ན་རྡོ་རྗེ་ལ་ཕྱག་འཚལ་ལོ། །​དེ་ཡོངས་སུ་བསྙེན་པར་འདོད་པའི་རིག་པ་འཛིན་པས། བསམ་གཏན་གྱི་ཁང་པར་མཎྜལ་[[1]](#footnote-20)སྔོན་པོ་བྱ་སྟེ། མཆོད་རྟེན་སྔོན་པོ་དང་། གཏའ་[[2]](#footnote-21):གཏོར་དང་། བུམ་པ་[[3]](#footnote-22)དང་། མཆོད་རྫས་དང་། རྟེན་ཁྱད་པར་ཅན་བཞག་ལ། དང་པོ་ཁྲུས་བྱས་ལ། དེ་ནས་སྐྱབས་སུ་འགྲོ། རྒྱུ་བྱང་ཆུབ་མཆོག་ཏུ་སེམས་བསྐྱེད། རྐྱེན་བྱམས་པ་དང་སྙིང་རྗེ་བསྒོམ། ཐབས་ཕ་རོལ་ཏུ་ཕྱིན་པ་དྲུག་ལ་གནས་པ་དེ་ནི་ཐབས་ཀྱི་བསྲུང་བའོ། །​ཤེས་རབ་ཀྱི་བསྲུང་བ་ནི་སྟོང་པ་རང་གསལ་བར་བསྒོམ་པའོ། །​དེ་གཉིས་སུ་མེད་པའི་བསྲུང་བ་ནི་རྒྱུད་རྐྱང་ལམ་དུ་ཁྱེར་ལ་ཉམས་སུ་བླངས་པའི་མན་ངག་ནི། ཡེ་ཤེས་ལྔ་ལྡན་ཡིག་འབྲུ་ལས། །​ཁ་དོག་ལྔ་ཡི་འོད་ཟེར་འཕྲོ། །​ཉོན་མོངས་ལྔ་དང་ཀླུ་དུག་ལྔ། །​རྣམ་སྨིན་ལུས་ཀྱི་ནད་ལྔ་བསྲེག །[[4]](#footnote-23)​:དེ་ཡིས་[[5]](#footnote-24)དེ་དག་བསྲེགས་ནས་ཀྱང་། །​ལྷག་མ་ལུས་པར་གྱུར་པ་རྣམས། །​སྤོགས་པ་:ཡི་ནི་[[6]](#footnote-25)སྦྱོར་བས་བསྲེག །​བཅོམ་ལྡན་འདས་ཀྱིས་གསུངས་པ་ཡི། །​གསང་སྔགས་སྐྱོན་སྤངས་བཟླས་པར་བྱ། །​དེ་ལ་མན་ངག་རྣམ་གསུམ་སྟེ། །​བསམ་གཏན་ཏིང་འཛིན་རྩེ་གཅིག་ལ། །​གཉིད་ཀྱི་བར་ཆད་རབ་ཏུ་སྤང་། །​གཞན་གྱི་གཏམ་གྱིས་བར་[[7]](#footnote-26)མི་བཅད།[[8]](#footnote-27) །​བདུད་དང་རྡོ་རྗེ་འཛིན་པའི་ལམ། །​བླ་མའི་ཞལ་ལས་ཤེས་པར་བྱ། །​རྒྱུན་དུའམ་ཐུན་བཞིའི་རྣལ་འབྱོར་བྱ། །​དེ་ནས་སྤྱོད་ལམ་དུས་དག་ཏུ། །​བསྐྱེད་[[9]](#footnote-28)བསྡུ་མི་དམིགས་རྒྱས་བཏབ་ལ། །​བརྒྱ་པས་བཤགས་ཤིང་དགེ་བ་བསྔོ། །​རྟགས་རྣམས་སྒྱུ་མ་ལྟ་བུར་གཟུང་།[[10]](#footnote-29) །​དད་ལྡན་བརྩོན་བྱས་ཡིད་ཆེས་ན། །​གདོན་མི་ཟ་བར་འགྲུབ་འགྱུར་ཏེ། །​དེ་བས་ཐེ་ཚོམ་མེད་པར་ནི། །​ཤིན་ཏུ་དད་པས་འབད་དེ་བསྒྲུབ། །​ཟླ་དྲུག་:བསྙེན་པ་[[11]](#footnote-30)དེ་ལྡན་ན། །​ཐུན་མོང་:མཆོག་གི་[[12]](#footnote-31)དངོས་གྲུབ་འགྲུབ། །​དེས་ན་བསྒྲུབ་[[13]](#footnote-32)བྱ་འདྲེན་པའི་ལྷ། །​དགེ་སློང་དཔལ་དང་:ལྡན་པ་ཡི།[[14]](#footnote-33) །​ཀླུ་ཞེས་བྱ་བས་དེ་སྐད་གསུངས། །​སྐྱབས་འགྲོ་སེམས་བསྐྱེད་བྱམས་སྙིང་རྗེ། །​བསྒོམས་ཏེ་ཕ་རོལ་ཕྱིན་དྲུག་ལམ། །​དེ་དག་ཐབས་ཀྱི་བསྲུང་བའོ། །​ཤེས་རབ་ཟུང་འཇུག་ལམ་:བསྒོམས་ཏེ།[[15]](#footnote-34) །​སྐྱོན་སྤངས་སྔགས་བཟླས་དགེ་བ་བསྔོ། །​ཡན་ལག་བདུན་ལྡན་སྒྲུབ་ཐབས་འདི། །​འབད་པས་ཚོགས་གཉིས་བསགས་ནས་ནི། །​དངོས་གྲུབ་རྣམ་གཉིས་ཐོབ་ནས་ཀྱང་། །​གདུག་པའི་ནད་ལས་:གྲོལ་བར་ཤོག ་[[16]](#footnote-35)སློབ་དཔོན་འཕགས་པ་ཀླུ་སྒྲུབ་ཀྱིས་མཛད་པ་རྫོགས་སོ། །​

1. མནྜལ་ སྡེ་དགེ། [↑](#footnote-ref-20)
2. །རྟ་ སྡེ་དགེ། སྣར་ཐང་། [↑](#footnote-ref-21)
3. གཏོར་ སྡེ་དགེ། སྣར་ཐང་། [↑](#footnote-ref-22)
4. སྲེག ། སྣར་ཐང་། [↑](#footnote-ref-23)
5. དེ་ཡི་ སྡེ་དགེ། [↑](#footnote-ref-24)
6. ཡི་ སྡེ་དགེ། [↑](#footnote-ref-25)
7. རབ་ སྡེ་དགེ། [↑](#footnote-ref-26)
8. གཅད། སྡེ་དགེ། སྣར་ཐང་། [↑](#footnote-ref-27)
9. སྐྱེད་ སྣར་ཐང་། [↑](#footnote-ref-28)
10. གཟུང་བཟུང་། སྣར་ཐང་། [↑](#footnote-ref-29)
11. གཉེན་པ་ སྣར་ཐང་། [↑](#footnote-ref-30)
12. མཆོག་གིས་ སྡེ་དགེ། [↑](#footnote-ref-31)
13. སྒྲུབ་ སྣར་ཐང་། [↑](#footnote-ref-32)
14. ལྡན་པ་ཡིས། སྣར་ཐང་། [↑](#footnote-ref-33)
15. བསྒོམ་སྟེ། སྣར་ཐང་། [↑](#footnote-ref-34)
16. གྲོལ་བར། །​ །​་ སྣར་ཐང་། [↑](#footnote-ref-35)