༄༅། །​སྟོང་པ་ལ་གནས་སྙིང་རྗེའི་བདག་ཉིད་ཅན། །​ཞིང་ན་བཞུགས་པའི་ཐབས་དང་ཤེས་རབ་ཚོགས། །​གཟུགས་བརྙན་[[1]](#footnote-20)ལྟ་བུར་ཤེས་པར་བྱ། །​སྙིང་རྗེའི་རོ་ཡིས་ཐ་དད་:རྩོད་པ་[[2]](#footnote-21)སྤངས། །​དེར་ནི་ཀུན་རྫོབ་ཡུལ་གྱི་ཤ་རྣམས་བཟའ། །​ཤིན་ཏུ་རྣམ་དག་སྟོང་པའི་ཆང་ནི་བཏུང་། །​སྐྱེ་འགྲོ་སྐལ་ལྡན་རྣམས་ལ་དོན་འདི་བསྟན། །​སྐལ་མེད་རྣམས་ལ་ཤིན་ཏུ་གསང་བར་བྱ། །​རྣམ་ཐར་བྱུག་པས་ཕྱི་ནང་བརླན་བྱས་ལ། །​ཡུལ་གྱི་ལོངས་སྤྱོད་ལ་ནི་ཅི་བདེར་སྤྱད། །​ཕན་ཚུན་འགྲོ་དང་འོང་བའི་ཆོས་རྣམས་ལ། །​དག་དང་མ་དག་ཡིད་ལ་མི་བྱའོ། །​བྱང་ཆུབ་སེམས་ཀྱི་ཕྲེང་བས་རྣམ་བརྒྱན་ལ། །​གསང་བའི་དཀྱིལ་འཁོར་ནང་དུ་འཇུག་བྱ་སྟེ། །​ཐབས་དང་ཤེས་རབ་སྦྱོར་བ་རྒྱུན་མི་འཆད། །​ལྷན་ཅིག་སྐྱེས་པའི་གཡུང་མོ་མི་སྤང་ངོ། །​ཀླུ་སྒྲུབ་ཀྱི་གླུ་རྫོགས་སོ། །​

1. རྙན་ སྣར་ཐང་། [↑](#footnote-ref-20)
2. བརྩོད་པ་ སྡེ་དགེ། སྣར་ཐང་། [↑](#footnote-ref-21)