༄༅། །​ཕྱག་ན་རྡོ་རྗེའི་དཀྱིལ་འཁོར་གྱི་ཆོ་ག།༄༅༅། །​རྒྱ་གར་སྐད་དུ། བཛྲ་པཱ་ཎི་མཎྜལ་:བི་དྷིཿ། [[1]](#footnote-20)བོད་སྐད་དུ། ཕྱག་ན་རྡོ་རྗེའི་དཀྱིལ་འཁོར་གྱི་ཆོ་ག །​དཔལ་ཕྱག་ན་རྡོ་རྗེ་ལ་ཕྱག་འཚལ་ལོ། །​དཔལ་ལྡན་ཕྱག་ན་རྡོ་རྗེ་དང་། །​བླ་མ་ལ་གུས་ཕྱག་འཚལ་ཏེ། །​སྒྲུབ་པ་པོ་ལ་ཕན་པའི་ཕྱིར། །​དེ་ཡི་དཀྱིལ་འཁོར་ཆོ་ག་བརྩམ། །​དཔལ་ཕྱག་ན་རྡོ་རྗེ་:བསྒྲུབ་པར་[[2]](#footnote-21)འདོད་པའི་རྣལ་འབྱོར་པའི་དོན་དུ་དཀྱིལ་འཁོར་ཆོ་ག་འདི་བསྡུ་བར་བྱའོ། །​དེ་ལ་སྔོན་དུ་བསྙེན་པ་བྱ་བ་ནི་སྒྲུབ་པའི་ཐབས་ལས་འབྱུང་བ་བཞིན་དུ་བདག་ཉིད་ལྷར་བསྐྱེད་ལ་སྙིང་པོ་འབུམ་བཟླས་པ་བྱ་བའམ། ཡང་ན་ཇི་སྲིད་མཚན་མ་ཐོབ་པར་མ་:གྱུར་གྱི་[[3]](#footnote-22)བར་དེ་སྲིད་དུ་བསྒོམ་པ་དང་བཟླས་པ་ནི་སྔོན་དུ་བསྙེན་པའི་ཆོ་གའོ། །​དེ་ལྟར་བསྙེན་པ་རྫོགས་ནས་སའི་ཆོ་ག་བྱ་སྟེ། གཙུག་ལག་ཁང་ངམ། ཀུན་དགའ་ར་བའམ། ནགས་ཚལ་ལ་སོགས་པ་ཡིད་དུ་འོང་བའི་གནས་སུ་ས་བསླང་བ་དང་།ས་སྦྱང་བ་དང་། ས་:གཟུང་བ་[[4]](#footnote-23)དང་། ས་བྱིན་གྱིས་བརླབ་པར་བྱས་ཏེ། དེ་ལ་བསླང་བ་ནི་གནས་ཀྱི་བདག་པོ་ལ་བསླང་བ་དང་། མཎྜལ་དང་དྲིའི་ཐིག་ལེ་དང་། མེ་ཏོག་གི་ཚོམ་བུ་བྱ་སྟེ། མཆོད་པ་དང་གཏོར་མ་བཤམས་ནས་ཨོཾ་ཨ་པྲ་:ཏི་བི་[[5]](#footnote-24)ཀ་ར་:ཤ་ཧཱུཾ་ཛཿཞེས་[[6]](#footnote-25)བྱ་བ་དང་། རྡོ་རྗེ་བསྡམས་པའི་:མཛུབ་མོ་[[7]](#footnote-26)གཉིས་བརྐྱང་ལ་ས་ལ་རེག་པར་བྱས་པས་སའི་ལྷ་མོ་འཁོར་དང་བཅས་པ་སྤྱན་དྲངས་ལ། སའི་ལྷ་མོ་མཆོད་པ་དང་། དེའི་འཁོར་ལོ་གཏོར་མ་བྱིན་ནས་གསོལ་བ་གདབ་པར་བྱ་སྟེ། སྐྱོབ་པ་སངས་རྒྱས་ཐམས་ཅད་ཀྱི། །​སྤྱོད་པའི་ཚུལ་དང་ཁྱད་པར་དང་། །​ས་དང་ཕ་རོལ་ཕྱིན་པ་ལ། །​ལྷ་མོ་ཁྱོད་ནི་དཔང་དུ་གྱུར། །​སྐྱོབ་པ་ཤཱཀྱ་སེང་གེ་ཡིས། །​ཇི་ལྟར་བདུད་ཀྱི་སྡེ་བཅོམ་པ། །​དེ་བཞིན་བདག་གིས་བདུད་ཀྱི་སྡེ། །​ཕམ་པར་བྱ་སྟེ་དཀྱིལ་འཁོར་བྲི། །​ཞེས་ལན་གསུམ་གྱི་བར་དུ་བརྗོད་ལ། ས་[[8]](#footnote-27)བྱིན་པར་བསམས་ཏེ་མཆོད་ལ་གཤེགས་སུ་གསོལ། :དེ་ནས་ས་[[9]](#footnote-28)སྦྱང་བ་ནི་དྲག་པོ་དང་ཞི་བའི་སྦྱིན་:སྲེག་བྱའོ།[[10]](#footnote-29) །​འདོམ་གང་ཉེ་འཁོར་དུ་ལྟེ་བ་ནུབ་:ཙམ་མམ་[[11]](#footnote-30)པུས་མོ་ནུབ་ཙམ་བརྐོས་ལ་གསེག་མ་དང་། གྱོ་མོ་དང་། རུས་པ་ལ་སོགས་པ་བསལ་ལ་སྤོས་ཆུས་བྲན་ལ། ས་དེ་ཉིད་ཀྱིས་བཀང་ནས་སའི་ལྟས་བརྟག་པར་བྱ་སྟེ། ས་སྦྱང་བའི་:ཆོ་གའོ། ་[[12]](#footnote-31)དེའི་རྗེས་ལ་ས་བཟུང་བ་ནི་གདུགས་དང་། རྒྱལ་མཚན་དང་། :བླ་རེ་[[13]](#footnote-32)ལ་སོགས་པ་བྲེས་ལ་སྐུ་གཟུགས་བཀྲམ་[[14]](#footnote-33)ནས་ཕྱོགས་བཞིར་སྤོས་རྒྱུན་མི་འཆད་པར་བཏུལ་བར་བྱའོ། །​དེ་ནས་ལག་པ་གཡས་པ་དེར་:གཏུགས་ཏེ།[[15]](#footnote-34) ཡི་གེ་བརྒྱ་པ་བདུན་ནམ་ཉི་ཤུ་རྩ་གཅིག་བཟླས་པར་བྱ་སྟེ། ས་གཞི་རྡོ་རྗེའི་རང་བཞིན་དུ་བྱིན་གྱིས་:བརླབས་པ་[[16]](#footnote-35)ནི་ས་:གཟུང་བ་[[17]](#footnote-36)དང་བྱིན་གྱིས་བརླབ་པ་སྟེ་སའི་ཆོ་གའོ།། །​།དེ་ནས་བདག་ཉིད་ཁྲུས་བྱ་ཞིང་དྲིས་བྱུགས་ལ། གོས་སྔོན་པོའི་སྟོད་གཡོགས་དང་། སྨད་གཡོགས་བགོ་ཞིང་། རྒྱན་གདགས་ཤིང་རྡོ་རྗེ་དྲིལ་བུར་ལྡན་པས་གལ་ཏེ་ནུས་ན་:སྨྱུང་བར་[[18]](#footnote-37)གནས་པའམ།མ་ནུས་ན་ཟས་དཀར་གསུམ་བཟའ་བར་བྱའོ། །​དེ་ལ་རེ་ཞིག་སའི་དཀྱིལ་འཁོར་གྱི་དབུས་སུ་འདུག་ལ་ཚོགས་:བསགས་པ་[[19]](#footnote-38)དང་། :སྲུང་བའི་[[20]](#footnote-39)འཁོར་ལོ་བསྒོམ་པ་དང་། གཞལ་ཡས་ཁང་གདན་དང་བཅས་པ་བསྒོམ་པར་བྱ་སྟེ། དེའང་ཡི་གེ་ཧཱུཾ་ཡོངས་སུ་གྱུར་པ་ལས་རྡོ་རྗེ་ཆེན་པོ་ནམ་མཁའི་ཚད་དང་མཉམ་པ་ཁོང་སྟོང་བསམ་པ་ནི་:སྲུང་བའི་[[21]](#footnote-40)འཁོར་ལོའོ། །​དེའི་ནང་དུ་བྷྲཱུཾ་[[22]](#footnote-41)ལས་གཞལ་ཡས་ཁང་གྲུ་བཞི་སྒོ་བཞི་པ། རྟ་བབས་དང་བཅས་པ་བསྐྱེད་ལ། དབུས་སུ་ཨ་ལས་ཟླ་བའི་དཀྱིལ་འཁོར་བསྒོམ་པར་བྱའོ། །​དེ་ནས་བདག་ཉིད་ལྷར་བསྐྱེད་ལ་ཡེ་ཤེས་སེམས་དཔའ་གཞུག་པ་དང་། དབང་བསྐུར་བ་དང་། ཡི་གེ་གསུམ་གྱིས་གནས་གསུམ་དུ་བྱིན་གྱིས་:བརླབས་པའི་[[23]](#footnote-42)བར་དུ་བྱས་ལ་སའི་ལྷ་མོ་མཆོད་ནས་གསོལ་བ་གདབ་པའི་བར་དུ་བྱའོ། །​དེ་ནས་སྒྲུབ་པའི་གྲོགས་པོས་མཚན་བརྒྱ་རྩ་བརྒྱད་པས་བསྟོད་ནས་གསོལ་བ་གདབ་པར་བྱ་སྟེ། མཎྜལ་དབུས་དང་ཕྱོགས་བཞིར་ནི།གོས་:སྔོན་ཅན་[[24]](#footnote-43)རིགས་ལྔ་སྐད་ཅིག་གིས་བསྒོམས་ལ། ལྷ་ལ་གསོལ་བ་གདབ་པའི་ཆོ་ག །​རྡོ་རྗེའི་དཀྱིལ་འཁོར་བྲི་བའི་ཕྱིར། །​བདག་གིས་དཀྱིལ་འཁོར་ས་:བཟུང་བས།[[25]](#footnote-44) །​སངས་རྒྱས་བྱང་ཆུབ་སེམས་དཔའ་ཡིས། །​བདག་ལ་བྱིན་གྱིས་བརླབ་ཏུ་གསོལ། །​ཞེས་སོ། །​སློབ་མ་བཞི་ཡིས་ཕྱོགས་བཞི་ནས་གསོལ་བ་གདབ་པའི་ཚིག་འདི་དག་གོ། །​རྡོ་རྗེ་གོས་སྔོན་རིགས་ཀྱི་གཙོ། །​མཉམ་པའི་ངང་ལས་འབར་བའི་སྐུ། །​ཞེ་སྡང་ཆེན་པོ་ཚར་གཅོད་ཕྱིར། །​རྡོ་རྗེ་རིགས་ཀྱི་[[26]](#footnote-45)ས་བཟུང་[[27]](#footnote-46)མཛོད། །​རིན་ཆེན་གོས་སྔོན་རིགས་ཀྱི་གཙོ། །​མཉམ་པའི་ངང་ལས་འབར་བའི་སྐུ། །​ང་རྒྱལ་ཅན་རྣམས་གཞོམ་པའི་ཕྱིར། །​རིན་ཆེན་རིགས་ཀྱི་ས་བཟུང་[[28]](#footnote-47)མཛོད། །​པདྨའི་གོས་སྔོན་རིགས་ཀྱི་གཙོ། །​མཉམ་པའི་ངང་ལས་འབར་བའི་སྐུ། །​འདོད་ཆགས་ཅན་རྣམས་གདུལ་བའི་ཕྱིར། །​པདྨ་རིགས་ཀྱི་ས་བཟུང་[[29]](#footnote-48)མཛོད། །​ལས་ཀྱི་གོས་སྔོན་རིགས་ཀྱི་གཙོ། །​མཉམ་པའི་ངང་ལས་འབར་བའི་སྐུ། །​ཕྲག་དོག་ཅན་རྣམས་གདུལ་བའི་ཕྱིར། །​ལས་ཀྱི་རིགས་ཀྱི་ས་བཟུང་[[30]](#footnote-49)མཛོད། །​ཅེས་སོ། །​དེ་ནས་མིག་གཡས་པར་མ་ལས་ཉི་མའི་དཀྱིལ་འཁོར། །​གཡོན་པར་ཊ་:ལས་ཟླ་བ། རྐང་མཐིལ་[[31]](#footnote-50)དུ་སྣ་ཚོགས་རྡོ་རྗེ་བསྐྱེད་ནས་ལངས་ཏེ་སངས་རྒྱས་ཐམས་ཅད་ལ་ཕྱག་བྱས་[[32]](#footnote-51)བདག་ལྷའི་སྐུ་གསལ་བར་དམིགས་ཏེ། དབུས་ཀྱི་གཙོ་བོ་ནམ་མཁར་བཏེག་ལ་ཁྲོ་བོའི་བསྟོད་པ་བྱའོ། །​དེ་ལ་བསྟོད་པ་ནི། ཆོས་དབྱིངས་སྟོང་པ་གཉིས་མེད་ངང་ཉིད་ལས། །​འཇིག་རྟེན་སྤྱོད་པའི་ཚུལ་ཡང་མི་སྤོང་ཞིང་། །​ཐབས་ལ་མཁས་པས་འཇིགས་བྱེད་སྐུར་སྟོན་པའི། །​ཁྲོ་ཆེན་འབར་བའི་ཚོགས་ལ་ཕྱག་འཚལ་བསྟོད། །​བསྐལ་པའི་མེ་དཔུང་འབར་བའི་ཀློང་:དཀྱིལ་ནས།[[33]](#footnote-52) །​:དཔའ་བོ་[[34]](#footnote-53)སྟང་སྟབས་བརྐྱང་བསྐུམ་ཚུལ་དུ་བཞུགས། །​ཉི་ཟླ་འབར་བའི་སྤྱན་གྱི་སྡང་མིག་གིས། །​བགེགས་དཔུང་:སྲེག་པར་[[35]](#footnote-54)མཛད་ལ་ཕྱག་འཚལ་བསྟོད། །​ཅེས་བརྗོད་ལ་བཀའ་བསྒོ་བར་བྱ་སྟེ། དཀྱིལ་འཁོར་ཆེན་པོའི་ས་གཞི་ལ་གནས་པའི། །​ལྷ་ལ་སོགས་པའི་བགེགས་ཚོགས་ཀུན་ཉོན་ཅིག །​ང་ནི་གནས་འདིར་དཀྱིལ་འཁོར་ཆེན་པོ་འབྲི། །​བགེགས་ཀྱི་རིགས་ཚོགས་གང་ཡིན་འབྱེར་བར་གྱིས། །​ཅི་སྟེ་ང་ཡི་བཀའ་ལས་འདས་གྱུར་ན། །​ཡེ་ཤེས་ཅན་གྱི་རྡོ་རྗེ་འབར་བ་འདིས། །​སྤྱི་བོ་ཚལ་པ་བརྒྱར་ནི་འགས་འགྱུར་ཞིང་། །​རྣམ་པར་འཇིག་པར་འགྱུར་བར་གདོན་མི་ཟ། །​ཞེས་བྱ་བ་དང་། དེང་[[36]](#footnote-55)རྣལ་འབྱོར་གྱི་དབང་ཕྱུག་ཆེ་གེ་མོ་ཞེས་བྱ་བས་རྫོགས་པའི་སློབ་མ་ཆེ་གེ་མོ་ཞེས་བྱ་བ་བྱང་ཆུབ་ཏུ་རྫོགས་པར་བྱ་བའི་ཕྱིར་དང་། སེམས་ཅན་ཐམས་ཅད་བླ་ན་མེད་པའི་བྱང་ཆུབ་ཐོབ་པའི་:ཕྱིར་དང་།[[37]](#footnote-56) དཔལ་ཕྱག་ན་རྡོ་རྗེ་ཞེས་བྱ་བའི་དཀྱིལ་འཁོར་ཆེན་པོ་ཞིག་རྩོམ་གྱིས་གང་སུ་[[38]](#footnote-57)རུང་བ་ས་ཕྱོགས་འདི་ན་གནས་པའི་ལྷ་དང་ལྷ་མ་ཡིན་དང་། གནོད་སྦྱིན་དང་། སྲིན་པོ་དང་། ཡི་དྭགས་དང་། ཤ་ཟ་དང་། འབྱུང་པོ་དང་། གནོན་པོ་དང་། ནམ་མཁའ་ལྡིང་དང་། མི་འམ་ཅི་དང་། རིག་འཛིན་ལ་སོགས་པ་རྒན་པོ་དང་། རྒན་མོ་དང་། འཁོར་དང་། གཡོག་ཏུ་བཅས་པ་འདིར་མ་གནས་པར་གཞན་དུ་དེངས་ཤིག །​དེ་ལྟར་ཕྱག་ན་རྡོ་རྗེའི་བཀའ་ཐོས་པས་མྱུར་བ་ཉིད་དུ་དེངས་ཤིག །​གང་དག་མི་འགྲོ་བ་དེ་དག་ནི་ངའི་ཡེ་ཤེས་ཀྱི་རྡོ་རྗེ་ཆེན་པོ་ཀུན་དུ་འབར་བ་འདིས་མགོ་བོ་ཚལ་པ་བརྒྱར་འགས་པར་གྱུར་ཏ་[[39]](#footnote-58)རེ་ཞེས་ལན་གསུམ་བརྗོད་དེ། རྡོ་རྗེ་ཆེན་པོའི་གར་དང་། རྡོ་རྗེ་ཆེན་པོའི་འགྲོས་ཀྱིས་ས་གཞི་ལན་གསུམ་བསྐོར་ཞིང་། རང་གི་ལུས་ལས་ཁྲོ་བོའི་ཚོགས་:ཕྱུང་ལ་[[40]](#footnote-59)སྡང་བ་ཐམས་ཅད་:བསྐྲད་པར་[[41]](#footnote-60)བསམ་མོ། །​དེ་ནས་ཡི་གེ་ཧཱུཾ་གིས་:སྲུང་བའི་[[42]](#footnote-61)འཁོར་ལོ་བྱས་ལ། ཕུར་བུ་ལྔ་སྟོང་ཕྱག་ན་རྡོ་རྗེ་སྨད་རྡོ་རྗེ་རྩེ་གཅིག་པ་ལྟ་བུར་བསྐྱེད་ནས། ཨོཾ་བཛྲ་ཀཱི་ལི་ཀཱི་ལཱ་[[43]](#footnote-62)ཡ་སརྦ་བིགྷྣཱན་[[44]](#footnote-63)བནྡྷ་ཧཱུཾ་ཕཊ་ཅེས་བྱ་བ་བརྒྱ་རྩ་བརྒྱད་བཟླས་ལ། དབུས་དང་[[45]](#footnote-64)གྲྭ་བཞིར་:ཨོཾ་གྷ་[[46]](#footnote-65)གྷ་གྷཱ་[[47]](#footnote-66)ཏ་ཡ་གྷཱ་ཏ་ཡ། སརྦ་དུ་ཥྚཱ་ན་[[48]](#footnote-67)ཧཱུཾ་ཕཊ། ཀཱི་ལཱ་[[49]](#footnote-68)ཡ་ཀཱི་ལ་ཡ་སརྦ་པཱ་པཾ་ཧཱུཾ་ཕཊ། ཧཱུཾ་ཧཱུཾ་ཧཱུཾ་བཛྲ་ཀཱི་ལི་ཀཱི་ལཱ་[[50]](#footnote-69)ཡ་བཛྲ་དྷ་ར་[[51]](#footnote-70)ཨཱཛྙཱ་པ་ཡ་ཏི། ཀཱ་ཡ་ཝཱཀ་ཙིཏྟ་བཛྲ་ཀཱི་ལཱ་[[52]](#footnote-71)ཡ་ཧཱུཾ་ཕཊ་ཅེས་བྱ་བས་བཏབ་ལ། ཨོཾ་བཛྲ་མུངྒ་ར་ཨཱ་ཀོ་ཊ་ཡ་ཧཱུཾ་ཕཊ་ཅེས་བྱ་བས་བརྡུང་བར་བྱའོ། །​དེ་ནས་སྲུང་[[53]](#footnote-72)སྐུད་བཅིང་བ་དང་། གུ་གུལ་གྱིས་:བདུགས་པ་[[54]](#footnote-73)དང་། མེ་ཏོག་ཕྲེང་བ་བཏགས་ཤིང་དྲིའི་ཐིག་ལེ་བྱས་ནས་བྱམས་པའི་:གོ་ཆ་[[55]](#footnote-74)བསྐོན་པར་བྱའོ། །​དེ་ནས་དཀྱིལ་འཁོར་བའི་རྣམ་[[56]](#footnote-75)ལྔ་དང་། སྙིང་པོ་བཟླས་པའི་དྲི་ཆུས་བྱུགས་ལ། དབུས་སུ་དྲིའི་ཐིག་ལེ་བྱས་ཏེ་མེ་ཏོག་གི་ཚོམ་བུ་བཀྲམ་ནས་ཛཿཧཱུཾ་བཾ་ཧོཿའི་སྔགས་ཀྱིས་:བཏེག་པའི་ལྷ་[[57]](#footnote-76)བཞུགས་སུ་གསོལ་ལོ།[[58]](#footnote-77) ཡེ་ཤེས་སེམས་དཔའ་གཞུག་པ་དང་། དབང་བསྐུར་བ་དང་། ཡི་གེ་གསུམ་གྱིས་གནས་གསུམ་དུ་བྱིན་གྱིས་བརླབས། མཆོད་པ་ལྔ་དང་། མཆོད་པ་རྒྱས་པ་དང་། བསྟོད་པ་བྱས་ནས་སྙན་གསན་དབབ་པར་བྱ་སྟེ། ཕྱག་ན་རྡོ་རྗེ་བཅོམ་ལྡན་འདས། །​རིག་[[59]](#footnote-78)སྔགས་རྒྱལ་ལ་ཕྱག་འཚལ་ལོ། །​སློབ་མ་ཀུན་ལ་བརྩེ་བ་དང་། །​ཁྱེད་རྣམས་ལ་ཡང་མཆོད་པའི་ཕྱིར། །​སང་ནི་དཀྱིལ་འཁོར་བྲི་བར་འཚལ། །​བཅོམ་ལྡན་བདག་ནི་གུས་པ་ལ། །​དེ་བས་གནང་བ་མཛད་པར་རིགས། །​ཞེས་ལན་གསུམ་བརྗོད་པར་བྱ་སྟེ། ལྷ་ལྷག་པར་གནས་པར་:བྱའོ། ་[[60]](#footnote-79)དེ་ནས་བུམ་པ་གཉིས་ལེགས་པར་བཀྲུས་ནས་རས་:གཙང་མས་[[61]](#footnote-80)མགུལ་པ་[[62]](#footnote-81)བཅིངས་ཏེ། ལྡུམ་བཅས་ལྕུག་མས་ཁ་བརྒྱན་ལ། རིན་པོ་ཆེ་ལྔ་དང་། སྨན་ལྔ་དང་། འབྲུ་ལྔ་བཅུག་ནས་ལྷག་པར་གནས་པར་བྱ་སྟེ། དེ་ནས་བུམ་པ་བདུད་རྩི་འཁྱིལ་པས་བསངས་ནས། བྷྲཱུཾ་[[63]](#footnote-82)ལས་གཞལ་ཡས་ཁང་དང་། བྃ་[[64]](#footnote-83)ལས་འོ་མ་ཅན་གྱི་རྒྱ་མཚོ་དང་། :ཧྲཱིཿལས་[[65]](#footnote-84)སྣ་ཚོགས་པདྨ་དང་། ཨ་ལས་ཟླ་བའི་དཀྱིལ་འཁོར་བསྐྱེད་ནས་དེའི་སྟེང་དུ་ཧཱུྃ་[[66]](#footnote-85)ལས་ཕྱག་ན་རྡོ་རྗེ་བསྐྱེད་དེ། ཡེ་ཤེས་སེམས་དཔའ་དགུག་པ་དང་། གཞུག་པ་དང་། དབང་བསྐུར་བ་དང་། བྱིན་གྱིས་བརླབ་པ་དང་། མཆོད་པ་དང་། བསྟོད་པ་བྱས་ནས་སྔགས་བརྒྱ་རྩ་བརྒྱད་བཟླས་ཏེ།གོས་གཙང་མས་བཀབ་ལ་བཞག་སྟེ། ཕྱི་དེ་ཞག་གསུམ་དུ་བཟླས་པ་བྱ་སྟེ་བུམ་པ་ལྷག་བར་གནས་པའོ། ་[[67]](#footnote-86)དེ་ནས་འབྱོར་པ་ཡོད་ན་སྦྱིན་སྲེག་གི་མཆོད་པ་བྱའོ། །​དེ་ནས་གཏོར་མའི་ཆོ་ག་ལས་འབྱུང་བ་བཞིན་དུ་གཏོར་མ་བཏང་ནས། སློབ་མ་ལྷག་པར་གནས་པ་བྱ་སྟེ། ཁྲུས་བྱས་ལ་མེ་ཏོག་ལག་ཏུ་ཐོགས་ཏེ་སློབ་དཔོན་གྱི་ཞབས་གཉིས་ལ་ཕྱག་འཚལ་ནས་གསོལ་བ་བཏབ་སྟེ་རྒྱུན་བཤགས་བྱའོ། །​དགའ་ཆེན་ཁྱོད་ལ་བདག་དགའོ། །​སློབ་དཔོན་ཁྱོད་ནི་དགོངས་སུ་གསོལ། །​བྱང་ཆུབ་ཆེན་པོའི་ཚུལ་བསྟན་པའི། །​མགོན་པོ་ཆེན་པོ་བདག་ལ་སྩོལ། །​དམ་ཚིག་ཆེན་པོ་སྩལ་དུ་གསོལ། །​བྱང་ཆུབ་སེམས་ནི་བདག་ལ་སྩོལ། །​སངས་རྒྱས་ཆོས་དང་དགེ་འདུན་ཏེ། །​སྐྱབས་གསུམ་དག་ནི་བདག་ལ་སྩོལ། །​ཐར་པ་ཆེན་པོའི་གྲོང་མཆོག་ཏུ། །​མགོན་པོ་བདག་ནི་གཞུག་ཏུ་གསོལ། །​བུ་ཚུར་ཐེག་པ་ཆེན་པོ་ཡི། །​གསང་སྔགས་ཚུལ་ཆེན་སྤྱོད་པ་དག །​ཁྱོད་ལ་ཡང་དག་བསྟན་པར་བྱ། །​ཁྱོད་ནི་ཚུལ་ཆེན་སྣོད་ཡིན་ཏེ། །​དུས་གསུམ་འབྱུང་བའི་སངས་རྒྱས་རྣམས། །​སྐུ་གསུང་ཐུགས་ཀྱི་རྡོ་རྗེ་ཅན། །​རྡོ་རྗེ་གསང་སྔགས་འདི་བསྒོམས་པས། །​དཔའ་བོ་བྱང་ཆུབ་ཤིང་དྲུང་དུ། །​ཐམས་ཅད་མཁྱེན་པའི་མཚན་མ་བརྙེས། །​གསང་སྔགས་སྦྱོར་བ་མཉམ་མེད་དེ། །​ཤཱཀྱ་སེང་གེ་སྐྱོབ་པ་ཡིས། །​བདུད་སྡེ་ཤིན་ཏུ་མི་:བཟད་པའི།[[68]](#footnote-87) །​དཔུང་ཆེན་དག་ཀྱང་དེ་ཡིས་བཅོམ། །​འཇིག་རྟེན་རྗེས་འཇུག་པར་རྟོགས་ནས། །​འཁོར་ལོ་བསྐོར་ནས་མྱ་ངན་འདས། །​:དེས་ན་[[69]](#footnote-88)ཀུན་མཁྱེན་ཐོབ་བྱའི་ཕྱིར། །​བུ་ཡིས་བློ་གྲོས་འདི་གྱིས་ཤིག །​དེ་ནས་ལྷར་བསྐྱེད་ནས་མཆོད་པ་བྱ་སྟེ། སོ་ཤིང་དོར་བ་དང་། ཀུ་ཤ་སྦྱིན་པ་དང་། སྲུང་[[70]](#footnote-89)སྐུད་གདགས་པ་དང་། ཟབ་ཅིང་རྒྱ་ཆེ་བའི་ཆོས་:བཤད་པར་བྱ་སྟེ། [[71]](#footnote-90)འཇིག་རྟེན་དུ་ནི་ཀུན་མཁྱེན་རྣམས།[[72]](#footnote-91) །​:ཨུ་དུམྺཱ་རའི་[[73]](#footnote-92)མེ་ཏོག་བཞིན། །​:བརྒྱ་ལམ་[[74]](#footnote-93)ན་ནི་རེས་འགའ་ཞིག །​འབྱུང་འགྱུར་ཡང་ནི་མི་འབྱུང་ངོ། །​གསང་སྔགས་སྤྱོད་པའི་ཆོ་ག་ནི། །​དེ་བས་ཀྱང་ནི་དཀོན་པ་སྟེ། །​གང་གིས་མཉམ་མེད་སེམས་ཅན་དོན། །​མྱ་ངན་མི་འདའ་བྱེད་པར་ནུས། །​:བསྐལ་པ་[[75]](#footnote-94)བྱེ་བ་དུ་མ་རུ། །​ཆོས་ཀྱི་འཁོར་ལོ་བསྐོར་བ་དང་། །​འགྲོ་དོན་མཉམ་མེད་བྱེད་པར་འགྱུར། །​གཞན་ཡང་ཐེག་པ་ཆེན་པོ་ཡི། །​ལམ་མཆོག་འདི་ནི་དཔལ་དང་ལྡན། །​ཁྱེད་རྣམས་དེར་ནི་:དོང་པས་[[76]](#footnote-95)ན། །​ཐམས་ཅད་མཁྱེན་པའི་འབྲས་བུ་ཐོབ། །​རྫོགས་པའི་སངས་རྒྱས་ཉིད་དུ་འགྱུར། །​དེས་ན་བུ་ཡིས་བརྩོན་པར་གྱིས། །​སློབ་མ་ལྷག་པར་གནས་པའོ། །​དེ་ལྟར་ལྷག་པར་གནས་པར་བྱས་ནས། །​ནང་པར་ཉི་མ་:ཤར་བ་[[77]](#footnote-96)དང་མཆོད་པ་:བཤམས་ལ།[[78]](#footnote-97) དཀྱིལ་འཁོར་ནམ་མཁར་བཏེག་སྟེ། ས་གཞི་[[79]](#footnote-98)བའི་:རྣམ་པ་[[80]](#footnote-99)ལྔ་དང་དྲི་ཆེན་པོས་བྱུགས་ནས་ཐིག་སྐུད་བྱིན་གྱིས་བརླབས་ལ་ཆོ་ག་བཞིན་ཐིག་གདབ་པར་བྱའོ། །​<ད་‚དེ་>ནས་ཚོན་དགྱེ་བར་བྱ་སྟེ། ཚོན་བྱིན་གྱིས་བརླབས་[[81]](#footnote-100)ལ་དབུས་སུ་པདྨ་དང་ཟླ་བའི་གདན་[[82]](#footnote-101)ལ་རྡོ་རྗེ་རྩེ་ལྔ་པ་བྲིས་པ་དང་། ཕྱོགས་ཀྱི་རིམ་པར་ཚོན་དགྱེ་བ་དང་། རྩིག་པ་ལ་ཕྱི་རིམ་དཀར་པོ་དང་། སེར་པོ་དང་། དམར་པོ་དང་། ལྗང་གུ་དང་། ནག་པོ་དང་། ཁ་ཁྱེར་དམར་:པོ་དང་། [[83]](#footnote-102)རིན་པོ་ཆེའི་[[84]](#footnote-103)ཕ་གུ་སེར་པོ་དང་། དྲ་བ་དྲ་ཕྱེད་ནག་པོ། མདའ་ཡབ་ལྗང་གུ། རྟ་བབས་ཅི་མཛེས་པ། རྡོ་རྗེ་མེ་རི་དང་:བཅས་པར་[[85]](#footnote-104)བྲི་བར་བྱའོ། །​དེ་ལྟར་དཀྱིལ་འཁོར་བྲིས་ནས་དགོངས་ཀའི་དུས་སུ་:མཆོད་རྫས་རྣམས་[[86]](#footnote-105)བསགས་ནས་བདག་ཉིད་སྟན་བདེ་བ་ལ་འདུག་སྟེ། ལྷའི་ང་རྒྱལ་གྱིས་དཀྱིལ་འཁོར་བཏེག་[[87]](#footnote-106)ལ་ཡིད་ཀྱིས་ནང་དུ་ཞུགས་ཏེ། ལྷག་པ་དང་མ་ཚང་བའི་ཉེས་པ་ཞི་བར་བྱ་བའི་ཕྱིར་ལན་བདུན་བསྐོར་བར་བྱའོ། །​དེ་ནས་མེ་ཏོག་གི་ཕྲེང་བ་དོར་ལ་སླར་རང་གི་མགོ་ལ་བཅིང་བར་བྱའོ། །​དེ་ནས་བདག་ཉིད་ལྷར་བསྐྱེད་ལ་མདུན་གྱི་ལྷ་ཡང་ས་བོན་གྱི་ཡི་གེ་ཡོངས་སུ་གྱུར་པ་ལས་རྡོ་རྗེ་ལས་འོད་ཟེར་སྤྲོ་བསྡུ་བྱས་ནས། ལྷར་བསྐྱེད་ལ་ཡེ་ཤེས་སེམས་དཔའ་གཞུག་པ་ལ་སོགས་པ་བྱས་ནས།མཆོད་པ་རྒྱས་པར་ཕུལ་བསྟོད་པ་བྱས་ནས་བུམ་པར་བཅུག་སྟེ། བཟླས་པ་བྱས་:ནས་ཆུར་[[88]](#footnote-107)ཞུ་བ་ལས་སྐུ་ཁྲུས་གསོལ་བར་བྱའོ། །​དེ་ནས་སྦྱིན་སྲེག་བྱ་བ་དང་། གཏོར་མ་བཏང་ནས་སློབ་མ་ལ་དབང་བསྐུར་བར་བྱ་སྟེ། དེ་ནས་བདག་ཉིད་འཇུག་པའི་ཆོ་ག་དང་། སློབ་མ་འཇུག་པའི་ཆོ་ག་ཡང་ཚུལ་བཞིན་དུ་བྱའོ། །​དེ་ནས་དཀྱིལ་འཁོར་གྱི་ལྷ་ལ་ཕྱག་བྱས་ལ། གནང་བ་ནོད་པར་བྱ་སྟེ། བདག་མིང་འདི་ཞེས་བགྱི་བས་ནི། །​རྡོ་རྗེ་སློབ་དཔོན་དཀའ་ཐུབ་ཆེ། །​སེམས་ཅན་རྣམས་ལ་ཕན་པའི་ཕྱིར། །​སློབ་མ་རྣམས་ནི་འཇུག་པར་འཚལ། །​དེ་ནས་རྡོ་རྗེ་:སློབ་མ་ཡི།[[89]](#footnote-108) །​སྤྱོད་ལམ་ལེགས་པར་:གསུངས་པ་[[90]](#footnote-109)ཡི།[[91]](#footnote-110) །​བླ་མ་ཆེན་པོ་ཁྱེད་ཀྱིས་ནི། །​བྱང་ཆུབ་ཆེན་པོའི་ལམ་སྟོན་པའི། །​བསམ་གྱིས་མི་ཁྱབ་དམ་ཆོས་སྣོད།[[92]](#footnote-111) །​དབང་བསྐུར་དམ་པ་མཛད་དུ་གསོལ། །​གདོང་གཡོགས་བཅིང་བ་དང་། རྒྱུན་བཤགས་བྱ་བ་དང་། སྡོམ་པ་:གཟུང་བ་[[93]](#footnote-112)དང་། ལྷར་བསྐྱེད་ཅིང་ལས་ཐམས་ཅད་པའི་བུམ་པས་ཁྲུས་བྱ་བ་དང་། དཀྱིལ་འཁོར་དུ་འཇུག་པ་དང་། ལྷའི་དམ་ཚིག་བསྒྲག་པ་ནི། མཐུ་སྟོབས་ཕྱག་ན་རྡོ་རྗེ་ནི། །​ཁྱོད་ཀྱི་སྙིང་ལ་ཡང་དག་ཞུགས། །​རྟག་ཏུ་ཡི་དམ་ལྷ་ཡིན་གྱི། །​ཚུལ་འདི་སྨྲ་བར་མ་བྱེད་ཅིག །​གལ་ཏེ་ཚུལ་འདི་སྨྲས་ན་ཡང་། །​དེ་མ་ཐག་ཏུ་དྲལ་ཏེ་གཤེགས། །​ཞེས་པའོ། །​དེ་ནས་ཙནྡན་གུར་གུམ་ལ་སོགས་པའི་ཆུ་ཁྱོར་བར་བླུགས་ལ།འདི་ནི་ཁྱོད་ཀྱི་དམྱལ་བའི་ཆུ། །​དམ་ཚིག་འདས་ན་ཚིག་པར་བྱེད། །​གལ་ཏེ་གསང་སྔགས་དངོས་གྲུབ་ནི། །​རྡོ་རྗེ་བདུད་རྩིའི་ཆུ་འདིས་འགྲུབ། །​ཅེས་བརྗོད་དོ། །​དེ་ནས་སློབ་དཔོན་གྱིས་དམ་ཚིག་:བསྒྲགས་ཏེ།[[94]](#footnote-113) ང་ནི་ཕྱག་ན་རྡོ་རྗེ་སྟེ། །​ང་ཡིས་:བསྒོ་བའི་[[95]](#footnote-114)ལས་ཉོན་ཅིག །​མ་མོས་བརྙས་པར་མ་བྱེད་ཅིག །​གལ་ཏེ་ཁྱོད་ཀྱིས་བརྙས་ན་ནི། །​དམ་ཚིག་འདི་ཡིས་སྲེག་པར་བྱེད། །​ཚ་བ་ཆེན་པོའི་གནས་སུ་བསྲེག །[[96]](#footnote-115)​ཅེས་པའོ། །​ཡེ་ཤེས་དབབ་:པ་ནི། [[97]](#footnote-116)དེ་ནས་རྫས་ཀྱི་དུད་པ་བཏང་། རྡོ་རྗེ་སློབ་དཔོན་ཐུགས་ཀ་ནས། །​ཁ་དོག་དམར་བའི་ཨ་བཏོན་ནས། །​སློབ་མའི་སྙིང་གར་གཞུག་[[98]](#footnote-117)པར་བྱ། །​སློབ་མ་རྣམས་ཀྱིས་བདེ་བ་བསྒོམ། །​འཕར་དང་ལྡེག་པའི་རྟགས་[[99]](#footnote-118)བྱུང་ན། །​དེ་ཉིད་བརྟན་པའི་ཡན་ལག་བྱ། །​ཡེ་ཤེས་དབབ་པའོ། །​ཕྲེང་བ་དོར་བ་དང་། གདོང་གཡོགས་དགྲོལ་བ་དང་། དཀྱིལ་འཁོར་:ལྟ་བ་[[100]](#footnote-119)བྱས་ནས་ལྷར་བསྐྱེད་ལ། རང་བཞིན་རྣམ་དག་བདག་ཉིད་ལས། །​དཔའ་བོ་དབང་ཕྱུག་མ་ཡི་གནས། །​:དྲི་མེད་[[101]](#footnote-120)རང་བཞིན་དཀྱིལ་འཁོར་ནི། །​བུ་ཁྱོད་ཀྱིས་ནི་བལྟ་བར་གྱིས། །​གདོང་གཡོགས་བཀྲོལ་ཏེ་འཁོར་ལོའི་ལྷ། །​[[102]](#footnote-121)དེ་བཞིན་ཉིད་ནི་བསྟན་པར་བྱ། །​གཙོ་བོ་སྒོ་མར་བཅས་པ་བསྟན། །​ཆུ་དང་། ཅོད་པན་དང་། རྡོ་རྗེ་དང་། དྲིལ་བུ་དང་། མིང་གི་དབང་བསྐུར་བར་བྱའོ། །​དེ་ནས་སྐུ་གསུང་ཐུགས་ཀྱི་བརྟུལ་ཞུགས་ལ་སོགས་པ་བསྐུར་རོ། །​དེ་ཡང་དང་པོ། ཡོན་ཕུལ་ནས་ནི་གསོལ་:གདབ་བྱ།[[103]](#footnote-122) །​བུམ་པའི་ཆུ་ཀུན་བསྡུས་:ནས་བྱ།[[104]](#footnote-123) །​སློབ་མ་ལ་ནི་དབང་བསྐུར་བྱ། །​བྱང་ཆུབ་རྡོ་རྗེ་སངས་རྒྱས་པས། །​ཇི་ལྟར་ཕུལ་བས་མཆོད་པ་ཆེ། །​བདག་ཀྱང་བསྒྲལ་བའི་དོན་དུ་ནི། །​ནམ་མཁའི་རྡོ་རྗེ་བདག་ལ་སྩོལ། །​ཞེས་བརྗོད་ལ། དེ་ནས་བུམ་པའི་དབང་བསྐུར་ཏེ། རྡོ་རྗེ་དབང་བསྐུར་ཆེན་པོ་ནི། །​ཁམས་གསུམ་ཀུན་གྱིས་ཕྱག་བྱས་པས། །​གསང་གསུམ་གཞི་ལས་བྱུང་བ་ཡི། །​རྡོ་རྗེ་གོས་སྔོན་ཆུ་དབང་སྦྱིན། །​ཨོཾ་བཛྲ་:ནཱི་ལཱཾ་བ་ར་དྷ་ར་[[105]](#footnote-124)ཨ་བྷི་ཥིཉྩ་མི། དེ་ནས་དབུ་རྒྱན་གྱི་དབང་བསྐུར་ཏེ། སངས་རྒྱས་ཡོན་ཏན་ལས་བྱུང་བའི། །​ཡིད་བཞིན་ནོར་བུ་འབར་བ་ཆེ། །​:བསམས་པ་[[106]](#footnote-125)ཐམས་ཅད་:འབྱུང་བའི་[[107]](#footnote-126)གནས། །​རིན་ཆེན་གོས་སྔོན་དབང་བསྐུར་རོ། །​ཨོཾ་རཏྣ་མུ་ཀུ་ཊ་ཨ་བྷི་ཥིཉྩཱ་མི། དེ་ནས་རྡོ་རྗེའི་དབང་བསྐུར་ཏེ། །​སངས་རྒྱས་ཀུན་གྱི་རྡོ་རྗེའི་དབང་། །​དེ་རིང་ཁྱོད་ལ་བསྐུར་བྱས་པས། །​སངས་རྒྱས་ཐམས་ཅད་རབ་བསྒྲུབ་ཕྱིར། །​པདྨའི་གོས་སྔོན་རྡོ་རྗེ་ཟུང་། །​ཨོཾ་པདྨ་ནཱི་ལཱཾ་བ་ར་དྷ་ར་བཛྲ་པཱ་ཎི་ཨ་བྷི་ཥིཉྩ་མི། དེ་ནས་དྲིལ་བུའི་དབང་བསྐུར་ཏེ། །​ཆོས་ཀུན་སྒྱུ་མའི་སྒྲ་སྒྲོགས་ཏེ། །​སྟོང་པའི་དོན་ལས་སད་པར་བྱེད། །​ཤེས་རབ་དྲིལ་བུའི་དབང་བསྐུར་བས། །​ལས་ཀྱི་གོས་[[108]](#footnote-127)དབང་:ཐོབ་པར་[[109]](#footnote-128)ཤོག །​ཨོཾ་ཀརྨ་:ནཱི་ལཱཾ་བ་ར་དྷ་རཱ་[[110]](#footnote-129)དྷི་པ་ཏི་སྟྭཾ་ཨ་བྷི་ཥིཉྩཱ་མི། དེ་ནས་མིང་གི་དབང་བསྐུར་ཏེ། །​རྡོ་རྗེའི་མིང་ནི་བླ་མེད་པས། །​ཅིས་ཀྱང་མི་ཚུགས་མི་ཤིགས་པས། །​བླ་མེད་བྱང་ཆུབ་ངེས་:ཐོབ་པས།[[111]](#footnote-130) །​བདེ་གཤེགས་གོས་སྔོན་དབང་ཐོབ་ཤོག །​ཨོཾ་བུདྡྷ་ནཱི་ལཱཾ་བ་ར་དྷ་ར་ནཱ་མ་ཨ་བྷི་ཥཉྩཱ་[[112]](#footnote-131)མི། །​དེ་ནས་ཕྱིར་མི་ལྡོག་པ་རྡོ་རྗེ་སློབ་དཔོན་གྱི་དབང་བསྐུར་ཏེ། དབང་སྟེགས་པདྨ་འདབ་བརྒྱད་བྲི། །​དེ་སྟེང་སློབ་མ་བཞག་ནས་ནི། །​ཚིག་གིས་གསོལ་བ་གདབ་པར་བྱ། །​མི་ལྡོག་འཁོར་ལོའི་དབང་སྩོལ་ཅིག །​དཀྱིལ་འཁོར་ལྷ་ཡི་དེ་ཉིད་དང་། །​སྔགས་དང་ཕྱག་རྒྱའི་དེ་ཉིད་རྣམས། །​བདག་ཉིད་སློབ་དཔོན་བགྱིད་པར་འཚལ། །​དེ་ནས་བུམ་ཆུས་དབང་:བསྐུར་ཏེ།[[113]](#footnote-132) །​གསང་བ་བྱང་ཆུབ་སེམས་ཀྱི་ཆུ། །​ལྷ་ཡི་ཆུ་ནི་དག་པ་སྟེ། །​དྲི་མེད་རྡོ་རྗེ་ཆུ་ཡི་དབང་། །​རྡོ་རྗེ་རིགས་མཆོག་ཆུ་དབང་སྦྱིན། །​རྡོ་རྗེ་དམ་ཚིག་སྦྱིན་ཏེ། ཧཱུཾ་ཐོག་མཐའ་མེད་པའི་སེམས་དཔའ་ནི། །​རྡོ་རྗེ་སེམས་དཔའ་དགའ་བ་ཆེ། །​ཀུན་དུ་བཟང་པོ་ཀུན་བདག་ཉིད། །​རྡོ་རྗེ་:དང་པོའི་[[114]](#footnote-133)བདག་པོའི་གཙོ། །​ཡང་དག་ཐོག་མ་མེད་པ་ཡི། །​སྐྱེས་བུ་ཆེན་པོ་བཅོམ་ལྡན་འདས། ཨོཾ་བཛྲ་ཨ་བྷི་ཥིཉྩཱ་མི། དྲིལ་བུའི་དམ་ཚིག་:སྦྱིན་ཏེ། [[115]](#footnote-134)འདི་དེ་སངས་རྒྱས་ཐམས་ཅད་ཀྱི། །​ཤེས་རབ་དབྱིངས་ཞེས་འགྲོ་བར་འདོད། །​རྟག་ཏུ་ཁྱོད་ཀྱིས་ཀྱང་:ཟུངས་ཏེ།[[116]](#footnote-135) །​རྒྱལ་བའི་བྱང་ཆུབ་མཆོག་ཏུ་བཞེད། །​ཨོཾ་བཛྲ་:དཱིཔྟ་དྲིཥྚི་[[117]](#footnote-136)ཨ་བྷི་ཥིཉྩཱ་མི། ཕྱག་རྒྱའི་དམ་ཚིག་སྦྱིན་ཏེ། ཐབས་དང་ཤེས་རབ་གཉིས་མེད་རྒྱ། །​མི་ཕྱེད་རྡོ་རྗེའི་ངོ་བོ་ཉིད། །​འཁྱུད་པའི་དམ་ཚིག་ཕྱག་རྒྱ་སྟེ། །​ཁྱོད་ཀྱིས་ཀྱང་ནི་རྟག་ཏུ་བཅང་། །​ཨོཾ་ཀཱ་ཡ་མུ་ཏྲ་ཨ་བྷི་ཥིཉྩ་མི། དཀྱིལ་འཁོར་གྱི་ནི་དེ་ཉིད་དང་། །​སློབ་དཔོན་དེ་ཉིད་རབ་ཏུ་སྦྱིན། །​དེ་བ་མཎྜལ་གུ་རུ་ཨ་བྷི་ཥིཉྩཱ་མི། དེ་ལ་ལྷའི་གནང་བ་:སྦྱིན་པའོ། །​[[118]](#footnote-137)སེམས་ཅན་རྣམས་ལ་ཕན་དོན་ཕྱིར། །​འཇིག་རྟེན་ཁམས་ནི་ཐམས་ཅད་དུ། །​ཇི་ལྟ་ཇི་ལྟར་འདུལ་འགྱུར་བ། །​དེ་ལྟར་ཆོས་ཀྱི་འཁོར་ལོ་བསྐོར། །​རྗེས་སུ་གནང་བ་སྦྱིན་པའོ། །​འདི་ནི་སངས་རྒྱས་ཐམས་ཅད་ཀྱི། །​རྡོ་རྗེ་སེམས་དཔའི་ཕྱག་ན་གནས། །​རྟག་ཏུ་ཁྱོད་ཀྱིས་ཀྱང་བཟུང་[[119]](#footnote-138)སྟེ། །​ལག་ན་རྡོ་རྗེའི་བརྟུལ་ཞུགས་བརྟན།[[120]](#footnote-139) །​ཨོཾ་སརྦ་ཏ་ཐཱ་ག་ཏ་ཏིཥྛ་ས་མ་ཡ། ཨ་ཏི་དེ་ཤ་:སྟྭཾ་དྷ་[[121]](#footnote-140)ར་:ཡ་མི་[[122]](#footnote-141)བཛྲ་སཏྭ་ཧི་ཧི་ཧི་ཧི་[[123]](#footnote-142)ཧཱུཾ་ཞེས་བརྟུལ་ཞུགས་སྦྱིན་ནོ། །​དེ་ནས་སློབ་དཔོན་གཙོ་བོར་བསྒོམས་ཏེ། ཆོས་གོས་གྱོན་པའི་ཐ་མ་ལག་པ་གཡོན་པའི་ཁུ་ཚུར་གྱིས་སྙིང་གར་བཟུང་[[124]](#footnote-143)ལ། ལག་པ་:གཡས་པས་[[125]](#footnote-144)མཆོག་སྦྱིན་དུ་བྱས།[[126]](#footnote-145) །​ཀྱེ་འདོད་ཆགས་རྡོ་རྗེ་རྫོགས་སངས་རྒྱས། །​ཞེས་བོས་ལ། སྔགས་འདི་བརྗོད་པར་བྱའོ། །​སིདྡྷི་[[127]](#footnote-146)ས་མ་ཡ་སྟྭཾ་བྷུར་བྷུ་བ་སྭཿ།[[128]](#footnote-147) དེ་ནས་ལུང་བསྟན་ཏེ། སངས་རྒྱས་དང་བྱང་ཆུབ་སེམས་དཔའ་དང་། འཕགས་པ་ཐམས་ཅད་ཀྱིས་མགྲིན་གཅིག་ཏུ་ཡང་དག་པའི་བྱང་ཆུབ་ཏུ་:ལུང་བསྟན་པའོ།[[129]](#footnote-148) །​མཆོད་སྦྱིན་གྱི་ཕྱག་རྒྱ་ཆེན་པོའི་མཐུ་དང་། སྔགས་ཀྱི་མཐུ་ངེས་པར་འོང་གིས་:དད་པར་གྱིས་[[130]](#footnote-149)ཤིག་ཅེས་ལུང་བསྟན་པར་བྱའོ། །​དཀྱིལ་འཁོར་ཆོ་ག་:སྦྱར་བ་ཡིས།[[131]](#footnote-150) །​དགེ་བ་གང་དེས་འགྲོ་བ་ཀུན། །​ཕྱག་ན་རྡོ་རྗེ་ཐོབ་ནས་ནི། །​འགྲོ་དོན་མ་ལུས་བྱེད་པར་ཤོག །​དཔལ་ཕྱག་ན་རྡོ་རྗེའི་དཀྱིལ་འཁོར་གྱི་ཆོ་ག །​སློབ་དཔོན་ཀླུ་སྒྲུབ་དང་། འགྲོ་བཟང་སྙིང་པོས་[[132]](#footnote-151)དོན་གཅིག་ཏུ་:བསྡེབས་པ་[[133]](#footnote-152)རྫོགས་སོ། །​

1. བི་ སྡེ་དགེ། སྣར་ཐང་། [↑](#footnote-ref-20)
2. སྒྲུབ་པར་ སྡེ་དགེ། སྣར་ཐང་། [↑](#footnote-ref-21)
3. གྱུར་པའི་ སྣར་ཐང་། [↑](#footnote-ref-22)
4. བཟུང་བ་ སྣར་ཐང་། [↑](#footnote-ref-23)
5. ཏི་ སྡེ་དགེ། ཏི་ཨ་ སྣར་ཐང་། [↑](#footnote-ref-24)
6. ཤ་ཧཱུཾ་ཞེས་ སྡེ་དགེ། ཥ་ཡ་ཧཱུཾ་ཛ་ཞེས་ སྣར་ཐང་། [↑](#footnote-ref-25)
7. མཛུབ་ སྡེ་དགེ། [↑](#footnote-ref-26)
8. ། སྡེ་དགེ། [↑](#footnote-ref-27)
9. དེ་ནས་ སྡེ་དགེ། [↑](#footnote-ref-28)
10. བསྲེག་བྱའོ། སྣར་ཐང་། [↑](#footnote-ref-29)
11. ཙམ་ སྡེ་དགེ། [↑](#footnote-ref-30)
12. ཆོ་གའོ། །​ །​་ སྣར་ཐང་། [↑](#footnote-ref-31)
13. བླ་བྲེ་ སྡེ་དགེ། [↑](#footnote-ref-32)
14. བཀྲས་ སྡེ་དགེ། [↑](#footnote-ref-33)
15. གཏུགས། སྣར་ཐང་། [↑](#footnote-ref-34)
16. བརླབ་པ་ སྡེ་དགེ། སྣར་ཐང་། [↑](#footnote-ref-35)
17. བཟུང་བ་ སྣར་ཐང་། [↑](#footnote-ref-36)
18. བསྙུང་བར་ སྣར་ཐང་། [↑](#footnote-ref-37)
19. བསག་པ་ སྡེ་དགེ། [↑](#footnote-ref-38)
20. ་བསྲུང་བའི་ སྡེ་དགེ། སྣར་ཐང་། [↑](#footnote-ref-39)
21. བསྲུང་བའི་ སྡེ་དགེ། སྣར་ཐང་། [↑](#footnote-ref-40)
22. བྷུཾ་ སྣར་ཐང་། [↑](#footnote-ref-41)
23. བརླབ་པའི་ སྡེ་དགེ། སྣར་ཐང་། [↑](#footnote-ref-42)
24. སྔོན་ སྡེ་དགེ། སྣར་ཐང་། [↑](#footnote-ref-43)
25. གཟུངས་པས། སྡེ་དགེ། [↑](#footnote-ref-44)
26. ཀྱིས་ སྡེ་དགེ། སྣར་ཐང་། [↑](#footnote-ref-45)
27. གཟུང་ སྡེ་དགེ། [↑](#footnote-ref-46)
28. གཟུང་ སྡེ་དགེ། [↑](#footnote-ref-47)
29. གཟུང་ སྡེ་དགེ། སྣར་ཐང་། [↑](#footnote-ref-48)
30. གཟུང་ སྡེ་དགེ། སྣར་ཐང་། [↑](#footnote-ref-49)
31. ཟླ་བ།བའི་རྐང་འཐིལ་ སྣར་ཐང་། [↑](#footnote-ref-50)
32. བྱས་ཏེ་ སྣར་ཐང་། [↑](#footnote-ref-51)
33. དཀྱིལ་ན། སྣར་ཐང་། [↑](#footnote-ref-52)
34. དཔའ་བོའི་ སྡེ་དགེ། [↑](#footnote-ref-53)
35. བསྲེག་པར་ སྡེ་དགེ། སྣར་ཐང་། [↑](#footnote-ref-54)
36. །དིང་ སྡེ་དགེ། སྣར་ཐང་། [↑](#footnote-ref-55)
37. ཕྱིར། སྣར་ཐང་། [↑](#footnote-ref-56)
38. སུ་ཡང་ སྡེ་དགེ། སྣར་ཐང་། [↑](#footnote-ref-57)
39. འགྱུར་ཏེ་ སྡེ་དགེ། [↑](#footnote-ref-58)
40. ཕྱུང་བ་ སྣར་ཐང་། [↑](#footnote-ref-59)
41. བསྐྲོད་ སྡེ་དགེ། བསྐྱོད་པར་ སྣར་ཐང་། [↑](#footnote-ref-60)
42. བསྲུང་བའི་ སྡེ་དགེ། སྣར་ཐང་། [↑](#footnote-ref-61)
43. ལ་ སྡེ་དགེ། སྣར་ཐང་། [↑](#footnote-ref-62)
44. བིགྷནྣ་ སྡེ་དགེ། བིགྷ་ནན་ སྣར་ཐང་། [↑](#footnote-ref-63)
45. སུ་ སྡེ་དགེ། [↑](#footnote-ref-64)
46. ཨོཾ་ སྣར་ཐང་། [↑](#footnote-ref-65)
47. གྷ་ སྣར་ཐང་། [↑](#footnote-ref-66)
48. དུཥྚན་ སྡེ་དགེ། སྣར་ཐང་། [↑](#footnote-ref-67)
49. ལ་ སྡེ་དགེ། སྣར་ཐང་། [↑](#footnote-ref-68)
50. ལ་ སྡེ་དགེ། སྣར་ཐང་། [↑](#footnote-ref-69)
51. རོ་ སྣར་ཐང་། [↑](#footnote-ref-70)
52. ལ་ སྡེ་དགེ། སྣར་ཐང་། [↑](#footnote-ref-71)
53. བསྲུང་ སྣར་ཐང་། [↑](#footnote-ref-72)
54. བདུག་པ་ སྡེ་དགེ། སྣར་ཐང་། [↑](#footnote-ref-73)
55. གོ་ཆས་ སྡེ་དགེ། ཆོ་ག་ སྣར་ཐང་། [↑](#footnote-ref-74)
56. རྣམ་པ་ སྡེ་དགེ། སྣར་ཐང་། [↑](#footnote-ref-75)
57. བཏེག་པ་ལ་ སྡེ་དགེ། སྡོག་པའི་ལྷ་ སྣར་ཐང་། [↑](#footnote-ref-76)
58. ལ། སྡེ་དགེ། སྣར་ཐང་། [↑](#footnote-ref-77)
59. རིགས་ སྡེ་དགེ། [↑](#footnote-ref-78)
60. བྱའོ། །​ །​་ སྣར་ཐང་། [↑](#footnote-ref-79)
61. གཙང་མ་ སྡེ་དགེ། [↑](#footnote-ref-80)
62. པར་ སྡེ་དགེ། [↑](#footnote-ref-81)
63. །བྷྲུཾ་ སྡེ་དགེ། །བྲུམ་ སྣར་ཐང་། [↑](#footnote-ref-82)
64. །བཾ་ སྡེ་དགེ། སྣར་ཐང་། [↑](#footnote-ref-83)
65. ཧྲཱིཿ།ཧྲི་ལས་ སྡེ་དགེ། ཧྲཱིཿ།ཧྲཱི་ལས་ སྣར་ཐང་། [↑](#footnote-ref-84)
66. ཧཱུཾ་ སྣར་ཐང་། པེ་ཅིན། [↑](#footnote-ref-85)
67. ། །​ །​་ སྣར་ཐང་། [↑](#footnote-ref-86)
68. བཟད་པས། སྣར་ཐང་། [↑](#footnote-ref-87)
69. དེ་ནས་ སྣར་ཐང་། [↑](#footnote-ref-88)
70. །སྤུང་ སྡེ་དགེ། །བསྲུང་ སྣར་ཐང་། [↑](#footnote-ref-89)
71. བཤད་པ་བྱ་སྟེ་ སྡེ་དགེ། བཤད་པ་བྱ་ སྣར་ཐང་། [↑](#footnote-ref-90)
72. རྣམ། སྡེ་དགེ། [↑](#footnote-ref-91)
73. ཨུ་དུམ་པ་རའི་ སྡེ་དགེ། ཨུ་དུམ་འབར་བའི་ སྣར་ཐང་། [↑](#footnote-ref-92)
74. རྒྱ་ལམ་ སྡེ་དགེ། སྣར་ཐང་། [↑](#footnote-ref-93)
75. སྐལ་བ་ སྡེ་དགེ། [↑](#footnote-ref-94)
76. འདོད་པས་ སྣར་ཐང་། [↑](#footnote-ref-95)
77. ཤར་ སྡེ་དགེ། [↑](#footnote-ref-96)
78. བཤམས་པ་དང་། སྣར་ཐང་། [↑](#footnote-ref-97)
79. བཞི་ སྡེ་དགེ། སྣར་ཐང་། [↑](#footnote-ref-98)
80. རྣམ་ སྡེ་དགེ། སྣར་ཐང་། [↑](#footnote-ref-99)
81. བརླབ་ སྡེ་དགེ། [↑](#footnote-ref-100)
82. གནས་ སྡེ་དགེ། [↑](#footnote-ref-101)
83. པོ་ སྣར་ཐང་། [↑](#footnote-ref-102)
84. ཆེ་ སྡེ་དགེ། སྣར་ཐང་། [↑](#footnote-ref-103)
85. བཅས་པ་ སྡེ་དགེ། [↑](#footnote-ref-104)
86. མཆོད་རྫས་ སྡེ་དགེ། [↑](#footnote-ref-105)
87. བཏགས་ སྡེ་དགེ། [↑](#footnote-ref-106)
88. ཚུར་ སྡེ་དགེ། ནས་ཆུ་ སྣར་ཐང་། [↑](#footnote-ref-107)
89. སློབ་མ་ཡིས། སྡེ་དགེ། སྣར་ཐང་། [↑](#footnote-ref-108)
90. བསྲུངས་པ་ སྡེ་དགེ། སྣར་ཐང་། [↑](#footnote-ref-109)
91. ཡིས། སྡེ་དགེ། སྣར་ཐང་། [↑](#footnote-ref-110)
92. སློབ། སྡེ་དགེ། [↑](#footnote-ref-111)
93. བཟུང་བ་ སྣར་ཐང་། [↑](#footnote-ref-112)
94. བསྒྲག་སྟེ། སྡེ་དགེ། སྣར་ཐང་། [↑](#footnote-ref-113)
95. བསྒོས་པའི་ སྡེ་དགེ། [↑](#footnote-ref-114)
96. སྲེག ། སྡེ་དགེ། སྣར་ཐང་། [↑](#footnote-ref-115)
97. པ་ སྡེ་དགེ། སྣར་ཐང་། [↑](#footnote-ref-116)
98. བཞུག་ སྣར་ཐང་། [↑](#footnote-ref-117)
99. རྟག་ སྡེ་དགེ། [↑](#footnote-ref-118)
100. བལྟ་བ་ སྡེ་དགེ། [↑](#footnote-ref-119)
101. དྲི་མ་ སྡེ་དགེ། [↑](#footnote-ref-120)
102. ལྷག །​ སྡེ་དགེ། [↑](#footnote-ref-121)
103. གདབ་པར་བྱ་སྟེ། སྣར་ཐང་། [↑](#footnote-ref-122)
104. ནས་ཀྱང་། སྡེ་དགེ། སྣར་ཐང་། [↑](#footnote-ref-123)
105. ལཱཾ་བ་ར་ སྡེ་དགེ། སྣར་ཐང་། [↑](#footnote-ref-124)
106. བསམ་པ་ སྣར་ཐང་། [↑](#footnote-ref-125)
107. འབྱུང་བ་ སྣར་ཐང་། [↑](#footnote-ref-126)
108. གོས་སྔོན་ སྡེ་དགེ། སྣར་ཐང་། [↑](#footnote-ref-127)
109. ཐོབ་ སྡེ་དགེ། སྣར་ཐང་། [↑](#footnote-ref-128)
110. ལཱཾ་བ་ར་ སྡེ་དགེ། ལཱཾ་བ་ར་ཨ་ སྣར་ཐང་། [↑](#footnote-ref-129)
111. ཐོབ་པ། སྡེ་དགེ། སྣར་ཐང་། [↑](#footnote-ref-130)
112. ཥིཉྩ་ སྡེ་དགེ། སྣར་ཐང་། [↑](#footnote-ref-131)
113. བསྐུར་བ། སྡེ་དགེ། [↑](#footnote-ref-132)
114. སྙིང་པོ་ སྡེ་དགེ། སྣར་ཐང་། [↑](#footnote-ref-133)
115. སྦྱིན་ སྡེ་དགེ། [↑](#footnote-ref-134)
116. བཟུང་སྟེ སྡེ་དགེ། ཟུང་སྟེ། སྣར་ཐང་། [↑](#footnote-ref-135)
117. དིཔྟ་དྲྀཥྚ་ སྡེ་དགེ། དི་པ་ཏི་སྟ་ སྣར་ཐང་། [↑](#footnote-ref-136)
118. སྦྱིན་། སྣར་ཐང་། [↑](#footnote-ref-137)
119. གཟུང་ སྡེ་དགེ། སྣར་ཐང་། [↑](#footnote-ref-138)
120. བསྟན། སྣར་ཐང་། [↑](#footnote-ref-139)
121. སྟྃ་ད་ སྣར་ཐང་། [↑](#footnote-ref-140)
122. ཡ་ནི་ སྡེ་དགེ། [↑](#footnote-ref-141)
123. ཧི་ཧ་ སྡེ་དགེ། སྣར་ཐང་། [↑](#footnote-ref-142)
124. གཟུང་ སྡེ་དགེ། [↑](#footnote-ref-143)
125. གཡས་པ་ སྡེ་དགེ། སྣར་ཐང་། [↑](#footnote-ref-144)
126. བྱ། སྡེ་དགེ། སྣར་ཐང་། [↑](#footnote-ref-145)
127. སིཏི་ སྡེ་དགེ། སྣར་ཐང་། [↑](#footnote-ref-146)
128. སྭཱ་ཧཱ སྡེ་དགེ། སྭཱ། སྣར་ཐང་། [↑](#footnote-ref-147)
129. ལུང་བསྟན་ཏེ། སྣར་ཐང་། [↑](#footnote-ref-148)
130. དད་པར་ སྣར་ཐང་། [↑](#footnote-ref-149)
131. སྦྱར་བ་ཡི། སྡེ་དགེ། སྣར་ཐང་། [↑](#footnote-ref-150)
132. བཟང་སྙིང་པོའི་ སྡེ་དགེ། སྣར་ཐང་། [↑](#footnote-ref-151)
133. སྡེབས་པ་ སྣར་ཐང་། [↑](#footnote-ref-152)