༄༅། །​དཔལ་ནག་པོ་ཆེན་པོའི་བསྟོད་པ་རྐང་པ་བརྒྱད་པ།༄༅༅། །​རྒྱ་གར་སྐད་དུ། ཤྲཱི་མ་ཧཱ་ཀཱ་:ལ་སྱ་ཥྚ་[[1]](#footnote-20)མནྟྲ་སྟོ་ཏྲ་ནཱ་མ། བོད་སྐད་དུ། དཔལ་ནག་པོ་ཆེན་པོ་ལ་བསྟོད་པ་རྐང་པ་བརྒྱད་པ་ཞེས་བྱ་བ། དཔལ་ནག་པོ་ཆེན་པོ་ལ་ཕྱག་འཚལ་ལོ། །​ཨོཾ་གྲུབ་པར་གྱུར་ཅིག །​ཧཱུཾ་ཧཱུཾ་ཕཊ་ཅེས་དྲག་པོའི་སྒྲ་ཡིས་སྲིད་པ་གསུམ་གྱི་ཁོང་ནི་མ་ལུས་འགེངས་ནུས་པའི། །​:ཧ་ཧ་ཊ་ཊ་ཞེས་བཞད་སྒྲ་ཡིས་[[2]](#footnote-21)གང་ཞིག་དུས་ཀུན་དུ་ནི་ཤིན་ཏུ་འཇིགས་:མཛད་ཅིང་།[[3]](#footnote-22) །​ཀཾ་ཀཾ་ཀཾ་ཞེས་ཐོད་པའི་ཕྲེང་བས་དབུ་ལ་སྤྲས་ཤིང་ནག་པོའི་མཐུ་[[4]](#footnote-23)དང་མཚུངས་པའི་སྐུ། །​བྷྲུཾ་བྷྲུཾ་བྷྲུཾ་ཞེས་ཁྲོས་པའི་མཆོག་གི་ཁྲོ་གཉེར་འཇིགས་མཛད་འཇིགས་:པའི་ཁྭ་[[5]](#footnote-24)གདངས་ཤ་ཟ་ཞིང་། །​དབུ་སྐྲ་དང་ནི་སྨ་[[6]](#footnote-25)ར་ཆེས་[[7]](#footnote-26)སེར་ཉེ་བར་སྤྱོད་པའི་ཞིང་སྐྱོང་ཁྱོད་ཀྱིས་སྲུང་བར་མཛོད། །​རཾ་རཾ་རཾ་ཞེས་:སྤྱན་མར་[[8]](#footnote-27)འཁྲུག་ཅིང་བསྒྱུར་[[9]](#footnote-28)མཛད་ཀྲུཾ་ཀྲུཾ་ཀྲུཾ་ཞེས་རབ་སྒྲོགས་སྤྱན་གྱིས་གཟིགས། །​སྨིན་མ་སེར་ཞིང་མཆེ་གཙིགས་རོ་ཡི་གདན་ལ་དགྱེས་པའི་ཞིང་སྐྱོང་ཁྱོད་ཀྱིས་ཞིང་སྐྱོང་མཛོད། །​ཧ་ཧ་ཧཱུཾ་དང་ཀཱི་[[10]](#footnote-29)ལི་ཀཱི་[[11]](#footnote-30)ལི་ཞེས་སྒྲོགས་ཕྱག་གཡོན་ཁ་ཊྭཱཾ་གར་བཅས་ཐོད་པ་བསྣམས། །​རུ་རུ་རུ་ཞེས་ཁྲག་རྒྱུན་འབབ་པ་ཕྱག་གིས་བསྣམས་ཤིང་གསོལ་:བ་འཐུངས་པ་[[12]](#footnote-31)ལ་དགྱེས་ཤིང་། །​ཁཾ་ཁཾ་ཁཾ་ཞེས་གཏུམ་པའི་ཕྱག་གཡས་གྲི་གུག་རལ་གྲི་བགེགས་རྣམས་ལ་ནི་རོལ་:མཛད་པའི།[[13]](#footnote-32) །​:ཊཾ་ཊཾ་ཊཾ་[[14]](#footnote-33)ཞེས་ཌ་མ་རུ་ཅན་འདི་ཡིས་འདུལ་ཚད་[[15]](#footnote-34)འཁོར་བཅས་ཞིང་སྐྱོང་ཁྱོད་ཀྱིས་སྲུངས། །​རབ་ཏུ་རྔམ་ཞིང་མགོ་བོ་རྣམས་ཀྱི་ཕྲེང་བས་གཤིན་རྗེ་དང་མཚུངས་འཇིགས་པའི་སྐུ་བརྒྱན་ཅིང་། །​ཀྵཾ་ཀྵཾ་ཀྵཾ་[[16]](#footnote-35)ཞེས་བཟོད་པའི་:ཐུགས་ཅན་[[17]](#footnote-36)ཅ་ཅོ་སྒྲོགས་པར་བྱེད་པའི་གདུག་པ་རྣམས་བཟུང་[[18]](#footnote-37)སྟེ། །​གཅིག་པུས་:སྣ་ཚོགས་མནན་ཅིང་མནན་ནས་ཧ་[[19]](#footnote-38)ཀ་:ཧ་ཀ་[[20]](#footnote-39)བརྗོད་མཛད་ཆར་སྤྲིན་སྔོན་པོའི་མདོག །​སྐུ་ལ་མི་ཡི་ཤ་དང་:རྒྱུ་མས་བྲེལ་[[21]](#footnote-40)བའི་:རྒྱན་གྱིས་[[22]](#footnote-41)ཀུན་ནས་བརྒྱན་ཅིང་ཞལ་དུ་གསོལ། །​དྲག་ཤུལ་ཕྱག་གིས་འདོད་པའི་གཟུགས་དང་མི་སྡུག་གཟུགས་ཅན་གྱི་ནི་འབྱུང་པོ་རོ་ལངས་ཚོགས།[[23]](#footnote-42) །​མ་ལུས་བཟུང་[[24]](#footnote-43)ནས་མྱུར་དུ་བསད་པ་རྣམས་ཀྱི་:མགོ་བོའི་[[25]](#footnote-44)ཁྲག་རྒྱུན་འབབ་པ་རབ་ཏུ་གསོལ། །​ཧྲིཾ་:ཀྵིཾ་ཤྲཱིཾ་[[26]](#footnote-45)གི་སྔགས་ཀྱི་གསུངས་ཅན་པ་ཙ་པ་ཙའི་སྔགས་ཀྱིས་བགེགས་རྣམས་རབ་ཏུ་སྲེག །​རོལ་པས་རོལ་པ་སེལ་ཞིང་མི་ཡིས་གང་བའི་མཚོ་[[27]](#footnote-46)ལ་ཞིང་སྐྱོང་ཁྱོད་ཀྱིས་:སྲུང་བར་[[28]](#footnote-47)མཛད།[[29]](#footnote-48) །​ཕེཾ་ཕེཾ་ཕཊ་ཅེས་སྒྲོགས་པ་[[30]](#footnote-49)སོ་སོར་བསྐྱོད་པའི་མེ་དཔུང་ཆེན་པོའི་དབུས་སུ་བཞུགས་[[31]](#footnote-50)ནས་སུ། །​རིགས་ཀྱི་ལུས་ཅན་:སྲུང་བར་[[32]](#footnote-51)མཛོད་ཅིག་སྒྲུབ་པོ་:རྣམས་ཀྱི་[[33]](#footnote-52)ཞིང་རྣམས་ངེས་པར་སྐྱོང་:མཛོད་ཅིག །​[[34]](#footnote-53)ཕྱུགས་རྣམས་ཀྱིས་ནི་ཉིན་རེ་བཞིན་དུ་བགེགས་དང་སྡིག་འཇོམས་དྲི་མེད་:བརྙེས་པ་[[35]](#footnote-54)ཆུ་ཉི་བཞིན། །​ཙཾ་ཙཾ་ཙཾ་ཞེས་གཏུམ་པོའི་ཤུགས་ཀྱིས་རབ་གཡོས་རྨད་བྱུང་འོད་ཀྱིས་འཇིག་རྟེན་སྣང་མཛད་པ:༑ །​ཀྲིཾ་ཀྲིཾ་ཀྲིཾ་[[36]](#footnote-55)ཞེས་གཤེགས་པས་དགྲ་བོ་ཉོན་མོངས་པ་རྣམས་ངེས་པར་ཉོན་མོངས་འཇོམས་མཛད་ཅིང་། །​སཾ་སཾ་སཾ་ཞེས་ཚོགས་པའི་བདག་ཉིད་:དག་ཐོས་ཅིང་[[37]](#footnote-56)འཛིན་ཞིང་སྐྱོང་གང་ཡིན་ཁྱོད་ཀྱིས་སྐྱོངས། །​བཾ་བཾ་བཾ་ཞེས་གཤིན་རྗེ་ལྟར་འགྲོ་[[38]](#footnote-57)དྲི་མ་མེད་པའི་སྣ་ཚོགས་ཆུ་བཞིན་གཟིགས་མཛད་ཅིང་། །​ཡཾ་ཡཾ་ཡཾ་ཞེས་རླུང་གི་ཤུགས་ཀྱིས་མྱུར་དུ་རྒྱུ་ཞིང་ཉོན་མོངས་འཇིག་རྟེན་གནོད་བྱེད་མཁྱེན། །​:ཀླཾ་ཀླིཾ་ཀླུཾ་[[39]](#footnote-58)ཞེས་གདུག་པའི་གཟུགས་ཀྱིས་སྲིད་གསུམ་ཉིན་མཚན་དུས་ཀུན་ཉོན་མོངས་གྱུར་པ་:གང་། ་[[40]](#footnote-59)པཾ་པཾ་པཾ་ཞེས་ཐུགས་རྗེའི་ཞགས་པས་བྱོལ་སོང་རྣམས་འཛིན་ཕྱག་གིས་གདུལ་བྱ་རྣམས་སྐྱོང་བ། །​སྔགས་བདག་སྔགས་ཀྱི་ལུས་ཅན་:ཐུགས་ཀྱི་[[41]](#footnote-60)སྔགས་པ་རྣམས་:ལ་འབྲས་བུ་[[42]](#footnote-61)བློ་གྲོས་[[43]](#footnote-62)མཚུངས་མེད་སྟེར། །​ཞིང་རྣམས་སྐྱོང་བར་མཛད་པ་ཁྱོད་ཀྱིས་འགྲོ་བའི་ལུས་རྣམས་མ་ལུས་ཡུན་རིང་བསྐྱང་དུ་གསོལ། །​སྒྲུབ་པ་པོ་ཡི་སློབ་དཔོན་:འགའ་ཞིག་[[44]](#footnote-63):དམ་ཚིག་[[45]](#footnote-64)གང་ཞིག་བློ་ལྡན་:གུས་པ་[[46]](#footnote-65)ཡི། །​[[47]](#footnote-66)ཐུན་:གཉིས་སུ་[[48]](#footnote-67)ནི་སྔགས་རྣམས་བརྒྱད་པོ་ཀློག་བྱེད་དེ་ནི་བསོད་ནམས་ལྡན་པར་:གྱུར་པ་[[49]](#footnote-68)དང་། །​ཚེ་དང་དཔལ་དང་གྲགས་དང་མཐུ་སྟོབས་འབྱོར་པ་འཛིན་དང་གཟི་བརྗིད་རྒྱས་པ་:མཚུངས་པ་མེད།[[50]](#footnote-69) །​ས་སྟེང་དང་ནི་མཐོ་རིས་སུའང་དེ་ཡི་བགེགས་ཀྱི་ཚོགས་རྣམས་རྟག་ཏུ་ཉམས་པར་འགྱུར། །​དཔལ་ནག་པོ་ཆེན་པོ་ལ་བསྟོད་པ་རྐང་པ་བརྒྱད་པ་ཞེས་བྱ་བ། སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱི་:ཞལ་མངའ་[[51]](#footnote-70)ནས་མཛད་པའོ།། །​།རྒྱ་གར་གྱི་:མཁན་པོ་[[52]](#footnote-71)ཤྲི་བཻ་རོ་ཙ་ན་བཛྲ་དང་། བོད་ཀྱི་ལོ་:ཙཱ་བ་[[53]](#footnote-72)བནྡེ་:ལྡི་རི་[[54]](#footnote-73)ཆོས་གྲགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །​

1. ལ་སྱཱཥྚ་ སྡེ་དགེ། སྣར་ཐང་། [↑](#footnote-ref-20)
2. ཧཱ་ཧཱ་ཊྚཱ་ཊྚ་ཞེས་བཞད་ སྡེ་དགེ། ཧཱ་ཧཱ་ཊྚ་ཊྚ་ཞེས་བཞད་ སྣར་ཐང་། [↑](#footnote-ref-21)
3. མཛད་ཅིང་པ། སྡེ་དགེ། སྣར་ཐང་། [↑](#footnote-ref-22)
4. མཆུ་ སྡེ་དགེ། སྣར་ཐང་། [↑](#footnote-ref-23)
5. པའི་ སྡེ་དགེ། སྣར་ཐང་། [↑](#footnote-ref-24)
6. རྨ་ སྡེ་དགེ། སྣར་ཐང་། [↑](#footnote-ref-25)
7. ཆེར་ སྡེ་དགེ། སྣར་ཐང་། [↑](#footnote-ref-26)
8. སྤྱན་དམར་ སྡེ་དགེ། སྣར་ཐང་། [↑](#footnote-ref-27)
9. སྒྱུར་ སྡེ་དགེ། སྣར་ཐང་། [↑](#footnote-ref-28)
10. ཀི་ སྡེ་དགེ། སྣར་ཐང་། [↑](#footnote-ref-29)
11. ཀི་ སྡེ་དགེ། སྣར་ཐང་། [↑](#footnote-ref-30)
12. དེ་འཐུང་བ་ སྡེ་དགེ། སྣར་ཐང་། [↑](#footnote-ref-31)
13. མཛད་པ། སྡེ་དགེ། སྣར་ཐང་། [↑](#footnote-ref-32)
14. ཌཾ་ཌཾ་ཌཾ་ སྡེ་དགེ། སྣར་ཐང་། [↑](#footnote-ref-33)
15. མཛད་ སྡེ་དགེ། སྣར་ཐང་། [↑](#footnote-ref-34)
16. ཀྵཱིཾ་ཀྵཱིཾ་ཀྵཱིཾ་ སྡེ་དགེ། སྣར་ཐང་། [↑](#footnote-ref-35)
17. གཟུགས་ཅན་ སྡེ་དགེ། སྣར་ཐང་། [↑](#footnote-ref-36)
18. གཟུང་ སྡེ་དགེ། སྣར་ཐང་། [↑](#footnote-ref-37)
19. སྣ་ཚོགས་བསྣན་ཅིང་བསྣན་ནས་ཀ་ཧ་་ཧ་ སྡེ་དགེ། ཚོགས་བསྣན་ཅིང་བསྣན་ནས་ སྣར་ཐང་། [↑](#footnote-ref-38)
20. ཧ་ སྡེ་དགེ། ཧ་ཀ་ཧ་ སྣར་ཐང་། [↑](#footnote-ref-39)
21. རྒྱུ་མ་སྦྲེལ་ སྡེ་དགེ། སྣར་ཐང་། [↑](#footnote-ref-40)
22. ཕྲེང་བས་ སྡེ་དགེ། སྣར་ཐང་། [↑](#footnote-ref-41)
23. ཆགས། སྡེ་དགེ། སྣར་ཐང་། [↑](#footnote-ref-42)
24. གཟུང་ སྡེ་དགེ། སྣར་ཐང་། [↑](#footnote-ref-43)
25. མགོ་བོ་ སྡེ་དགེ། སྣར་ཐང་། [↑](#footnote-ref-44)
26. ཀྵུཾ་ཤྲིཾ་ སྡེ་དགེ། སྣར་ཐང་། [↑](#footnote-ref-45)
27. ས་ སྡེ་དགེ། སྣར་ཐང་། [↑](#footnote-ref-46)
28. བསྲུང་བར་ སྡེ་དགེ། སྣར་ཐང་། [↑](#footnote-ref-47)
29. མཛོད། སྡེ་དགེ། སྣར་ཐང་། [↑](#footnote-ref-48)
30. པས་ སྡེ་དགེ། སྣར་ཐང་། [↑](#footnote-ref-49)
31. གཞུགས་ སྣར་ཐང་། [↑](#footnote-ref-50)
32. སྐྱོད་པར་ སྡེ་དགེ། སྣར་ཐང་། [↑](#footnote-ref-51)
33. རྣམས་ཀྱིས་ སྡེ་དགེ། སྣར་ཐང་། [↑](#footnote-ref-52)
34. མཛོད་། སྡེ་དགེ། སྣར་ཐང་། [↑](#footnote-ref-53)
35. མཉེས་པ་ སྡེ་དགེ། སྣར་ཐང་། [↑](#footnote-ref-54)
36. ༑ །​ཀྲཾ་ཀྲཾ་ཀྲཾ་ སྡེ་དགེ། སྣར་ཐང་། [↑](#footnote-ref-55)
37. དམ་ཚིག་ཐོགས་ སྡེ་དགེ། སྣར་ཐང་། [↑](#footnote-ref-56)
38. ཁྲོ་ སྡེ་དགེ། སྣར་ཐང་། [↑](#footnote-ref-57)
39. ཀླཱྃ་ཀླཱྃ་ཀླཱྃ་ སྡེ་དགེ། སྣར་ཐང་། [↑](#footnote-ref-58)
40. གང་། །​ཀྵཾ་ཀྵཾ་ཀྵཾ་ཞེས་ཕན་པར་མཛད་ཅིང་གནོད་པ་སྐད་ཅིག་གིས་སེལ་ཞིང་སྐྱོང་ཁྱོད་ཀྱིས་སྐྱོངས།་ སྡེ་དགེ། སྣར་ཐང་། [↑](#footnote-ref-59)
41. ཐུགས་ཀྱིས་ སྡེ་དགེ། སྣར་ཐང་། [↑](#footnote-ref-60)
42. ལ་ སྡེ་དགེ། སྣར་ཐང་། [↑](#footnote-ref-61)
43. གྲོས་འབྲས་བུ་ སྡེ་དགེ། སྣར་ཐང་། [↑](#footnote-ref-62)
44. གང་ཞིག་ སྡེ་དགེ། སྣར་ཐང་། [↑](#footnote-ref-63)
45. དམ་ཚིག་ཐོས་འཛིན་ སྡེ་དགེ། སྣར་ཐང་། [↑](#footnote-ref-64)
46. གྱུར་པ་ སྡེ་དགེ། སྣར་ཐང་། [↑](#footnote-ref-65)
47. དག །​ སྡེ་དགེ། སྣར་ཐང་། [↑](#footnote-ref-66)
48. གསུམ་དུ་ སྡེ་དགེ། སྣར་ཐང་། [↑](#footnote-ref-67)
49. འགྱུར་བ་ སྡེ་དགེ། སྣར་ཐང་། [↑](#footnote-ref-68)
50. མཚུངས་མེད་སྟེར། སྡེ་དགེ། སྣར་ཐང་། [↑](#footnote-ref-69)
51. ཞལ་སྔ་ སྡེ་དགེ། སྣར་ཐང་། [↑](#footnote-ref-70)
52. མཁན་པོ་ཀོ་ས་ལའི་རྣལ་འབྱོར་པ་ སྡེ་དགེ། སྣར་ཐང་། [↑](#footnote-ref-71)
53. ཙ་བ་ སྡེ་དགེ། སྣར་ཐང་། [↑](#footnote-ref-72)
54. དིང་རི་ སྡེ་དགེ། སྣར་ཐང་། [↑](#footnote-ref-73)