མཐུ་སྟོབས་ཀྱི་བདག་པོ་དཔལ་ཕྱག་ན་རྡོ་རྗེ་ལ་ཕྱག་འཚལ་ལོ། །​གང་གི་སྟོབས་ཀྱིས་གདུག་པ་འཇོམས་བྱེད་པ། །​མཐུ་སྟོབས་དབང་ཕྱུག་རྡོ་རྗེ་ཅན་ལ་འདུད། །​འགྲོ་བ་འདི་ཀུན་ཕལ་ཆེར་གནོད་མང་བ། །​དེ་སེལ་བདུད་རྩི་འདི་ནི་བརྗོད་པར་བྱ། །​རིག་པ་འཛིན་པ་ཉམས་དགའི་ཕྱོགས་འདུག་ནས། །​རྣམ་པར་སྦྱངས་པའི་ས་གཞི་དག་པ་ལ། །​རབ་སྔོ་མཆོད་པའི་རྟེན་སོགས་མདུན་བྱས་ནས། །​ཐུབ་དབང་རྡོ་རྗེའི་བདག་པོའི་གོ་འཆང་བ། །​བསོད་ནམས་ཚོགས་བདུན་རབ་ཏུ་རྫོགས་:བྱས་ནས།[[1]](#footnote-20) །​དེ་:རྗེས་སུ་ནི་[[2]](#footnote-21)སྔར་ཉིད་པདྨའི་རང་བཞིན་སྙིང་གར་[[3]](#footnote-22)བཾ་ལས་དེར་བསམ་བྱ། །​དེ་དཀྱིལ་རཾ་ལས་བྱུང་བའི་ཚ་ཟེར་ཅན་ནི་དམར་པོ་བལྟས་བྱས་ནས། །​དེར་ནི་སྲོག་གི་རང་བཞིན་ཡེ་ཤེས་ལྔ་ཡི་དངོས་ཉིད་:ཡི་གེ་ཧཱུཾ་དུ་[[4]](#footnote-23)བལྟ། །​འོག་ཏུ་དབུགས་ཉིད་ཡཾ་ཡིག་ལས་སྐྱེས་རབ་སྔོ་གཞུ་འདྲ་བ། །​གཡོ་བའི་བ་དན་གྱིས་མཚན་[[5]](#footnote-24)དེ་:གཡོས་པས་[[6]](#footnote-25)ནི་རབ་དཀྲུགས་ནས། །​མེ་ཡི་རང་བཞིན་ཉི་མ་ཡང་ནི་སྦར་བྱས་ཧཱུཾ་:ཡིག་གིས་[[7]](#footnote-26)ནི་འབར་གྱུར་བས། །​མཐོང་དང་རེག་པའི་དུག་སོགས་རྒྱུ་ཅན་ནད་ཀྱི་དངོས་བསྲེགས་ནས། །​རབ་ཏུ་ཚ་བའི་མེ་ལྕེའི་[[8]](#footnote-27)སྒྲ་ལས་རིགས་པའི་སྒྲ་བསྒྲགས་ལ། །​མ་ཡེངས་:སེམས་ཀྱི་[[9]](#footnote-28)སྐྱོན་སྤངས་སྔགས་ནི་རབ་ཏུ་བཟླས་བྱས་ནས། །​དབུགས་ནི་འབྱུང་དང་རྔུབ་པའི་རླུང་གིས་ལུས་ཀྱི་སྟེང་འོག་ཆ་ནི་རིམ་བཞིན་བསྲེག །​ཟླ་དྲུག་གོམས་པས་ལུས་ལ་དྲོད་ཐོབ་ལ་སོགས་མཚན་མ་བཟང་པོ་རྙེད། །​གསོ་བར་དཀའ་བའི་ནད་རྣམས་འཇོམས་འགྱུར་ས་མཆོག་རྣམས་ཀྱང་རིམ་གྱིས་འཐོབ། །​ལངས་ནས་བཟའ་ཚེ་ཁ་ཟས་ཚོགས་ན་གང་གནོད་ཤར་བསམ་བསྲེག་པར་:བྱ། ་[[10]](#footnote-29)འཕགས་པ་ཀླུ་སྒྲུབ་ཀྱིས་མཛད་པ་རྫོགས་སོ།། །​།ར

1. བྱས་ནས།ནི། སྡེ་དགེ། སྣར་ཐང་། [↑](#footnote-ref-20)
2. རྗེས་སུ་ སྡེ་དགེ། སྣར་ཐང་། [↑](#footnote-ref-21)
3. ཉིད་ སྡེ་དགེ། སྣར་ཐང་། [↑](#footnote-ref-22)
4. ཡི་གེ་ སྡེ་དགེ། སྣར་ཐང་། [↑](#footnote-ref-23)
5. མཚན་ཉིད་ སྡེ་དགེ། [↑](#footnote-ref-24)
6. གཡོས་པ་ཡིས་ སྡེ་དགེ། སྣར་ཐང་། [↑](#footnote-ref-25)
7. ཡིག་ལས་ སྣར་ཐང་། [↑](#footnote-ref-26)
8. ལྷེའི་ སྡེ་དགེ། [↑](#footnote-ref-27)
9. སེམས་ཀྱིས་ སྡེ་དགེ། སྣར་ཐང་། [↑](#footnote-ref-28)
10. བྱ། །​ །​་ སྣར་ཐང་། [↑](#footnote-ref-29)