༄༅། །​ལྷ་མོ་རིགས་བྱེད་མའི་སྒྲུབ་པའི་ཐབས།༄༅༅། །​རྒྱ་གར་སྐད་དུ། ཀུ་རུ་ཀུལླེ་སཱ་དྷ་ནཾ། བོད་སྐད་དུ། ལྷ་མོ་རིགས་བྱེད་མའི་:སྒྲུབ་པའི་[[1]](#footnote-20)ཐབས། ལྷ་མོ་:རིགས་བྱེད་[[2]](#footnote-21)མ་ལ་ཕྱག་འཚལ་ལོ། །​དང་པོར་བདེ་བའི་གདན་ལ་འདུག་སྟེ། :རིགས་བྱེད་[[3]](#footnote-22)མའི་:གཟུགས་སུ་[[4]](#footnote-23)བྱས་ནས་སེམས་ཅན་མ་ལུས་པ་དབང་:དུ་བྱ་བ་བརྩམ་[[5]](#footnote-24)པར་བྱའོ། །​རང་གི་སྙིང་གར་ཉི་མའི་དཀྱིལ་འཁོར་རོ། །​དེའི་སྟེང་དུ་ཏྲཱཾ་དམར་པོའོ། །​དེ་ནས་འོད་ཟེར་རྣམ་པ་ལྔ་བྱུང་སྟེ། དེ་བཞིན་གཤེགས་པ་རྣམས་ཡང་དག་པར་མཆོད་ལ། དཀོན་མཆོག་གསུམ་ལ་སྐྱབས་སུ་མཆི། །​ཞེས་བྱ་བ་:ལ་སོགས་པས་སྡིག་པ་བཤགས་པ་ལ་སོགས་[[6]](#footnote-25)པ་བྱས་ལ། སྟོང་པ་:ཉིད་ཀྱི་[[7]](#footnote-26)རྣམ་པ་བསྒོམས་ལ། ཕྱིས་ནི་ཨུཏྤ་ལ་དམར་པོ། དེའི་སྟེང་དུ་ཉི་མའི་དཀྱིལ་འཁོར་དེའི་སྟེང་དུ་ཨཾ་དམར་པོ། འདི་ཐམས་ཅད་ཡོངས་སུ་གྱུར་པ་ལས་:རིགས་བྱེད་[[8]](#footnote-27)མ་རྗེ་བཙུན་མདོག་དཀར་ཞིང་དམར་བ་ཕྱག་བཞི་པ། གཡས་པའི་ཕྱག་ན་མདའ་དང་མི་འཇིགས་པ་སྦྱིན་པའི་ཕྱག་གོ། །​གཡོན་པ་ན་གཞུ་དང་ཨུཏྤ་ལ་བསྣམས་པའོ། །​རྡོ་རྗེ་སྐྱིལ་མོ་ཀྲུང་གིས་གནས་ཤིང་ཤ་འགག་དམར་པོ་དང་། སྟོད་གཡོགས་དམར་པོ་:ཅན་གྱི་[[9]](#footnote-28)རྣམ་:པར་བསྒོམ་པར་[[10]](#footnote-29)བྱའོ། །​འོག་ཏུ་འདོད་པའི་ལྷ་ཆུང་མ་དང་བཅས་པ་བསམས་ཏེ། ཕྱི་[[11]](#footnote-30)ནས་བསྒོམ་པ་དང་ལྡན་པས་སྔགས་ཀྱི་བཟླས་པ་བྱའོ། །​ཨོཾ་ཀུ་རུ་ཀུལླེ་སྭཱ་ཧཱ། :རིགས་བྱེད་[[12]](#footnote-31)མའི་སྒྲུབ་ཐབས་རྫོགས་སོ། །​པཎྜི་ཏ་དོན་ཡོད་རྡོ་རྗེ་དང་། :ཁམས་པ་ལོ་ཙཱ་[[13]](#footnote-32)བ་དགེ་སློང་བ་རིས་བསྒྱུར་བའོ། །​

1. སྒྲུབ་ སྡེ་དགེ། [↑](#footnote-ref-20)
2. རིག་བྱེད་ སྡེ་དགེ། [↑](#footnote-ref-21)
3. ་རིག་བྱེད་ སྡེ་དགེ། [↑](#footnote-ref-22)
4. གཟུགས་ སྡེ་དགེ། [↑](#footnote-ref-23)
5. དུ་བརྩམས་ སྡེ་དགེ། [↑](#footnote-ref-24)
6. ལ་སོགས་ སྡེ་དགེ། [↑](#footnote-ref-25)
7. ཉིད་ཀྱིས་ སྡེ་དགེ། [↑](#footnote-ref-26)
8. རིག་བྱེད་ སྡེ་དགེ། སྣར་ཐང་། [↑](#footnote-ref-27)
9. ཅན་གྱིས་ སྡེ་དགེ། [↑](#footnote-ref-28)
10. པར་ སྡེ་དགེ། [↑](#footnote-ref-29)
11. །ཕྱིན་ སྡེ་དགེ། [↑](#footnote-ref-30)
12. ་རིག་བྱེད་ སྣར་ཐང་། [↑](#footnote-ref-31)
13. ཁམས་པ་ལོཙྪ་ སྡེ་དགེ། སྣར་ཐང་། [↑](#footnote-ref-32)