༄༅། །​འཕགས་པ་ལག་ན་རྡོ་རྗེ་གོས་སྔོན་པོ་ཅན་གྱི་ཆོ་ག་ཞེས་བྱ་བའི་གཟུངས་ཀྱི་འགྲེལ་པ།༄༅། །​རྒྱ་གར་སྐད་དུ།ཨཱརྱ་ནཱི་ལཱཾ་བ་ར་དྷ་ར་བཛྲ་པཱ་ཎི་:བི་དྷི་རྣཱ་[[1]](#footnote-20)མ་དྷཱ་ར་ཎི་ཊཱི་ཀཱ། བོད་སྐད་དུ། འཕགས་པ་ལག་ན་རྡོ་རྗེ་གོས་སྔོན་པོ་ཅན་གྱི་ཆོ་ག་ཞེས་བྱ་བའི་གཟུངས་ཀྱི་འགྲེལ་པ། དཀོན་མཆོག་:གསུམ་ལ་[[2]](#footnote-21)ཕྱག་འཚལ་ལོ། །​གནོད་སྦྱིན་གྱི་སྡེ་དཔོན་ཆེན་པོ་ལག་ན་རྡོ་རྗེ་གོས་སྔོན་པོ་ཅན་ལ་ཕྱག་འཚལ་ལོ། །​གང་ཞིག་ཉོན་མོངས་སྐྱོན་གྱིས་མ་གོས་རིན་ཆེན་ལྟར་གསལ་རི་རབ་ལྟ་བུར་བརྗིད། །​འགྲོ་ལ་རིམ་པར་སྟོན་ཕྱིར་སྤྲུལ་པ་རང་བྱུང་སྟོང་གསུམ་སྲེག་པར་མཛད་པ་ཉིད། །​གདོད་ནས་མི་རྟོག་ཆོས་ཉིད་ངང་ལས་སྙིང་རྗེའི་སྟོབས་ཀྱིས་ཞེ་སྡང་ཆེན་པོར་གསལ། །​སངས་རྒྱས་ཀུན་གྱི་གསང་བའི་མཛོད་གྱུར་རྡོ་རྗེ་འཛིན་པ་དེ་ལ་ཕྱག་བཙལ་ནས། །​ཕྱི་དང་ནང་གི་སྡུག་བསྔལ་ཞི་མཛད་རྒྱུད་རྒྱལ་གསང་བ་ཟབ་མོའི་དོན། །​བླ་མ་བརྒྱུད་[[3]](#footnote-22)པའི་སྟོབས་ལས་རང་བྱུང་བདུད་རྩིའི་འོད་ཟེར་ངེས་པར་རབ་རྙེད་[[4]](#footnote-23)ནས། །​གང་མིང་ཐོག་མར་ལག་ན་རྡོ་རྗེའི་གཟུངས་ཞེས་ཀུན་ལ་:གྲགས་པར་[[5]](#footnote-24)གྱུར་པ་ཡི། །​འགྲེལ་འདི་བདག་ཉིད་རྙེད་སོགས་ཕྱིར་མིན་འགྲོ་ལ་ཕན་ཕྱིར་གསལ་བར་བཤད་པར་བྱ། །​དེ་ལ་དང་པོ་མཚན་[[6]](#footnote-25)གྱི་དོན་བསྟན་པའི་ཕྱིར། གནོད་སྦྱིན་གྱི་སྡེ་དཔོན་ཆེན་པོ་ལག་ན་རྡོ་རྗེ་གོས་སྔོན་པོ་ཅན་ཞེས་བྱ་བ་སྨོས་སོ། །​དེ་ནི་ཐུགས་རྗེའི་ཆོ་འཕྲུལ་སྤྲུལ་པའི་སྐུ་གནོད་སྦྱིན་གྱི་གཟུགས་བརྙན་ཀླུའི་:སྙིང་པོ་[[7]](#footnote-26)ཕྱག་ན་རྡོ་རྗེའི་ངོ་བོ་སྟེ་མཐུ་སྟོབས་ཀྱི་བདག་ཉིད་ཅན་ནོ། །​དེ་ལ་གནོད་སྦྱིན་ཞེས་བྱ་བ་ནི་རི་རབ་ཀྱི་:ཐ་མ་[[8]](#footnote-27)ལྕགས་རིས་ཡོངས་སུ་བསྐོར་བའི་རྩེ་ན་གནོད་སྦྱིན་གོས་སྔོན་[[9]](#footnote-28)ཅན་དག་གནས་པ་དེ་དང་རྟགས་མཐུན་པར་བསྟན་པའོ། །​སྡེ་དཔོན་ཆེན་པོ་ནི་དེ་ལྟ་བུའི་རིགས་གནོད་སྦྱིན་རྣམས་ལས་དོན་ཡེ་ཤེས་ཆེན་པོས་འཕགས་པ་སྟེ་གཞན་འདུལ་བའོ། །​ལག་ན་རྡོ་རྗེ་ཞེས་བྱ་བ་ནི་མཁྱེན་པ་ལྔའི་ཡེ་ཤེས་ཀྱི་:རྡོ་རྗེ་སྟེ་[[10]](#footnote-29)ཉོན་མོངས་པ་ལྔ་འཇོམས་པའོ། །​གོས་སྔོན་པོ་ཅན་ཞེས་བྱ་བ་ནི་ལུས་ཀྱི་རྒྱན་ཡིན་ཏེ། དེས་འགྲོ་བ་རྣམས་མོས་པ་བསྐྱེད་[[11]](#footnote-30)པའམ། རྔམ་ཞིང་འཁོར་འདུལ་བའི་སོ་སོའི་རྟགས་བསྟན་པའོ། །​:སངས་རྒྱས་གང་གཱའི་[[12]](#footnote-31)ཀླུང་བྱེ་བ་ཕྲག་འབུམ་གྱི་བྱེ་མ་:སྙེད་ཀྱིས་[[13]](#footnote-32)རྗེས་སུ་གནང་བ་ཞེས་པ་ནི་སྤྲུལ་པའི་སྐུ་དང་མཚུངས་པ་ལས་དེ་དག་:ཐམས་ཅད་ཀྱིས་[[14]](#footnote-33)གསང་བའི་བདག་པོར་དབང་བསྐུར་ཞིང་བསྟན་པ་གཏད་[[15]](#footnote-34)པའམ། དེ་དག་གི་སྤྲུལ་པ་ཉིད་ཡིན་པའི་ཕྱིར་གནང་བའོ། །​མཆེ་བ་ནི་ཡེ་ཤེས་དང་ཉོན་མོངས་པ་ལས་སྐྱེས་པའོ། །​:གཙིགས་པ་[[16]](#footnote-35)ཞེས་པ་ནི་དེ་ལྟ་བུ་དང་:མཐུན་པའི་སྟེ།[[17]](#footnote-36) དུག་ཅན་རྣམ་པར་:འདུལ་བས་[[18]](#footnote-37)གདུག་པ་འདུལ་བའོ། །​འཚམ་པ་ཞེས་པ་ནི་ཉོན་མོངས་པའི་མཆེ་བ་ཅན་དང་འཚམ་པར་སྟོན་པའོ། །​མིག་མེ་མདག་གི་ཕུང་པོ་འདྲ་བ་ཞེས་པ་ནི་སྤྱན་གྱི་གཟིགས་:སྟངས་ཏེ།[[19]](#footnote-38) སྤྱན་རྩ་དམར་ཞིང་ཁྲོས་པའི་ལྟ་སྟངས་ཀྱིས་ལྟ་བའི་དུག་ཅན་འདུལ་བར་བྱེད་པའོ། །​དབུགས་མེ་ལྕེ་ལྟར་འབར་བ་ཞེས་པ་ནི་དབུགས་ཚ་ཞིང་རྩུབ་པས་ཁ་རླངས་ཀྱི་དུག་ཅན་འདུལ་བར་བྱེད་པའོ། །​འཇིགས་པའི་ང་རོ་ཅན་ཞེས་པ་ནི་ཧ་ཧ་དང་ཧཱུཾ་ཧཱུཾ་དང་ཕཊ་ཕཊ་ཀྱི་སྒྲས་གདུག་པའི་ཚོགས་ཀྱི་ང་རྒྱལ་འཇོམས་ཤིང་སྐྲག་པར་བྱེད་པའོ། །​དེ་དག་ནི་དཔལ་གནོད་སྦྱིན་གྱི་རྒྱལ་པོའི་སྐུ་དྲག་པོའི་རང་བཞིན་བསྟན་པ་སྟེ། དེ་ལྟར་བསྒོམ་པའོ། །​ལག་པ་དང་རྐང་པ་ཀླུ་ནོར་རྒྱས་ཀྱི་བུས་བརྒྱན་པ་ཞེས་པ་ནི་ནོར་རྒྱས་ཀྱི་བུ་མཐུས་བཀུག་སྟེ། དུག་དང་ང་རྒྱལ་ཕྲོགས་ནས་རྒྱན་དུ་བྱས་པའོ། །​ཀླུ་ནག་པོ་སེ་རལ་ཁར་ཐོགས་པ་ཞེས་པ་ནི་ཚངས་པ་ཉིད་ལ་ཡོད་པའི་རྟགས་སུ་གྱུར་པ་དེ་དང་མཐུན་པར་མ་དྲོས་པ་ནག་པོའི་མཐུ་ཕྲོགས་ཏེ། རྒྱན་དུ་བྱས་པས་གྲིབ་མའི་དུག་ཅན་འདུལ་བར་བྱེད་པའོ། །​ཀླུ་དགའ་བོ་དང་ཉེ་དགའ་བོ་འབར་བས་རྣ་ཆ་བྱས་པ་ཞེས་པ་ནི་ངག་གི་དུག་ཅན་གྱི་དུག་ཕྲོགས་ཏེ་དབང་དུ་བསྡུས་ནས་ཐལ་མོ་སྦྱར་ཏེ་ངག་སྙན་པར་བསྟོད་ཅིང་:སྙན་གྱི་[[20]](#footnote-39)རྒྱན་དུ་བྱས་པའོ། །​སྦྲུལ་གདུག་པ་འབར་བ་རིན་པོ་ཆེའི་ཅོད་པན་ཐོགས་པ་ཞེས་པ་ནི་སྟོབས་ཀྱི་རྒྱུ་བཀུག་སྟེ། དུག་དང་ཕྲལ་ནས་མཐོང་བའི་དུག་ཅན་དབང་དུ་བསྡུས་ཏེ། དེ་བཞིན་གཤེགས་པའི་རང་བཞིན་གྱི་རྒྱན་དང་མཐུན་པར་བྱས་པའོ། །​སྦྲུལ་:གདུག་པ་[[21]](#footnote-40)འབར་བ་ཟ་[[22]](#footnote-41)ཞེས་པ་ནི་འཇོག་པོ་བཀུག་སྟེ་དུག་དང་བཅས་ཏེ་གསོལ་བས་དྲན་པའི་དུག་ཅན་འདུལ་བར་བྱེད་པ་སྟེ། དེ་དག་གི་གདུལ་བྱ་ལ་དེ་ལྟར་སྟོན་ཅིང་ཀླུ་རིགས་བཞི་དབང་དུ་བསྡུ་བ་དང་། ནོར་དང་དངོས་གྲུབ་རིམ་པས་བསྒྲུབ་[[23]](#footnote-42)པའོ། །​བཞིན་རྒྱས་པ་ཞེས་པ་ནི་སྒྲ་གཅན་འཛིན་ལ་སོགས་པའི་ང་རྒྱལ་ཕྲོགས་ཏེ་འདུལ་བར་བྱེད་པའོ། །​སྨིན་མ་:དཔྲལ་བར་[[24]](#footnote-43)བསྡུས་པ་ཞེས་བྱ་བ་ནི་ཤིན་ཏུ་ཁྲོས་པའི་ཆ་བྱད་ཀྱིས་སྤྱིར་གནོད་སྦྱིན་དང་། སྲིན་པོ་དང་།[[25]](#footnote-44) ཁྱད་པར་དུ་ཀླུ་ཁྲོ་བོ་དག་འདུལ་བར་མཛད་པའོ། །​ཡ་སོས་མ་མཆུ་མནན་པ་ཞེས་པ་ནི་ཞལ་གྱི་བྱེ་བྲག་སྟེ། རྔམ་པར་བསྟན་པའོ། །​གཤིན་རྗེའི་ཆ་བྱད་ཅན་ཞེས་པ་ལ། གཤིན་རྗེའི་ཆ་བྱད་ནི་གནག་པ་དང་། མཚོན་ཆ་སྣ་ཚོགས་འཛིན་པ་དང་། མིའི་རྒྱུ་མའི་ཕྲེང་བ་དོ་ཤལ་དུ་འཕྱང་བ། མ་ཧེ་ལ་ཞོན་པ། འཆི་བདག་མོས་འགུལ་ནས་འཁྱུད་པ་སྟེ། དེ་དང་འདྲ་བར་བསྟན་པའོ། །​ལྕེ་གློག་ལྟར་:འགྱུ་བ་ཞེས་པ་ནི་[[26]](#footnote-45)ཧ་ཧ་ཞེས་སྒྲོགས་ཤིང་ལྕེ་ཡང་དང་ཡང་དུ་འགྱུར་བ་སྟེ། :དེས་ནི་[[27]](#footnote-46)གློག་དང་ཐོག་ལ་སོགས་པའི་འཇིགས་པ་རྣམ་པར་འཇིག་[[28]](#footnote-47)པར་བྱེད་པའོ། །​གསུས་པོ་ཆེ་སྦྲུལ་ཟ་བ་ཞེས་པ་ནི་ལོག་འདྲེན་གླང་པོ་ཆེའི་གདོང་པ་ཅན་གྱི་ང་རྒྱལ་འཇོམས་པའོ། །​སྦྲུལ་ཟ་བ་ཞེས་པ་:ནི་ནམ་[[29]](#footnote-48)མཁའ་ལྡིང་གི་དྲེགས་པ་འཇོམས་པའོ། །​ལག་པ་བརྡབས་པའི་སྒྲས་འཇིགས་པར་བྱེད་པ་ཞེས་པ་ནི་:ཁྱབ་འཇུག་ལ་སོགས་པ་དྲེགས་པ་[[30]](#footnote-49)ཅན་ཐམས་ཅད་སྐྲག་ཅིང་:དངང་པར་[[31]](#footnote-50)བྱེད་པའོ། །​ཀླུའི་རྒྱལ་པོ་འདབ་བཟང་སྐ་རགས་སུ་བཅིངས་པ་ཞེས་པ་ནི་གང་གི་ཚེ་འདབ་[[32]](#footnote-51)བཟང་ལ་འཁྱིལ་པ་བདུན་ཡོད་པ་དེ་ལ་ནམ་མཁའ་ལྡིང་གིས་[[33]](#footnote-52)དྲངས་པའི་ཚེ་འཁྱིལ་པ་ཕྱེད་དང་:གཉིས་ཀྱིས་[[34]](#footnote-53)རི་རབ་ཀྱི་རྩེར་སླེབ་ལ་འཁྱིལ་པ་ཕྱེད་དང་དྲུག་རྒྱ་མཚོར་ལུས་པ་དེ་མཐུས་བཀུག་སྟེ་སྐ་རགས་སུ་:བཅིངས་པས་འཁྲེས་[[35]](#footnote-54)ཅིག་ལས་མ་བྱུང་བ་སྟེ། སྐུ་བོངས་ཀྱི་ཚད་དེ་དང་ལྡན་པའོ། །​ཨ་ལ་ལ་ཞེས་སྒྲོགས་པར་བྱེད་པ་ནི་དྲག་པོའི་ང་རོ་སྟེ། :གདུག་པ་[[36]](#footnote-55)ཅན་རྣམས་[[37]](#footnote-56)སྐྲག་པར་བྱེད་ཅིང་ཟིལ་གྱིས་:མནན་པར་[[38]](#footnote-57)བྱེད་པའོ། །​རྒྱ་མཚོའི་ཟབས་སུ་དཔག་ཚད་བརྒྱད་ཁྲི་བཞི་སྟོང་ཡོད་པས་ཞབས་ཀྱི་པུས་མོར་ཕྱིན་པ་ཞེས་པ་ནི་ས་འོག་ས་བླ་ས་སྟེངས་ཁྱབ་པར་བྱེད་པའི་རྒྱུ་བསྟན་པ་སྟེ། དེའི་ཚད་ཀྱི་སྐུ་བསྟན་པ་ནི་འབུམ་ཕྲག་གཉིས་སུ་ཤེས་པར་བྱའོ། །​དེ་བས་ན་:དབང་པོ་དང་[[39]](#footnote-58)ཉི་མ་ཕྲག་པ་ལ་ཁུར་བ་ཞེས་སྨོས་ཏེ།ལྟ་བ་ལོག་པ་ཐམས་ཅད་འཇོམས་པའི་རྟགས་སུ་བརྒྱ་བྱིན་ཕྲག་པ་གཡས་པའི་སྟེང་དུ་གཞག་པ་དང་། དེ་ལྟ་བུའི་སྐུ་དེ་ཐུགས་རྗེ་ཆེན་པོས་ཀུན་དུ་ཁྱབ་པའི་རྟགས་སུ་ཕྲག་པ་གཡོན་པ་ལ་ཉི་མ་གཞག་པའོ། །​ཀླུ་ཐམས་ཅད་:རླག་པར་[[40]](#footnote-59)བྱེད་པ་ཞེས་པ་ནི་ཀླུ་རིགས་བཞིའི་དུག་ཕྲོགས་ཏེ།སྟོབས་རྣམ་པར་འཇོམས་ཤིང་མ་རུངས་པ་སེལ་བར་བྱེད་པའོ། །​གད་རྒྱངས་ཆེན་པོ་སྒྲོགས་པས་ཀུན་དུ་འཁྲུག་པར་བྱེད་པ་ཞེས་པ་ནི་གད་རྒྱངས་ནི་ཧ་ཧ་སྟེ། དེའི་ང་རོ་དྲག་པོས་བགེགས་དང་ལོག་[[41]](#footnote-60)འདྲེན་ཐམས་ཅད་ཀྱི་སྙིང་ཀུན་ནས་:འཁྲུག་པར་[[42]](#footnote-61)བྱས་ཏེ་:སྤ་བཀོང་[[43]](#footnote-62)བའོ། །​གཤིན་རྗེའི་གཟུགས་ཅན་ཞེས་པ་ནི་ཡ་མ་ཞེས་བྱ་བ་སྐྲག་པར་བྱེད་པའོ། །​ཁམས་གསུམ་པ་འཇིགས་པར་བྱེད་པ་ཞེས་བྱ་བ་ནི་དེ་ལྟ་བུའི་སྐུ་དེ་སྙིང་རྗེའི་རང་བཞིན་ཅན་ཡིན་ཡང་གདུག་པ་འདུལ་བའི་ཐབས་སུ་དེ་ལྟར་བསྟན་པས་ཁམས་གསུམ་པ་དེ་ལྟ་བུ་ལ་འཇིགས་པས་སྐྱབས་སུ་འདོང་བར་འགྱུར་བའོ། །​ཀླུ་ཐམས་ཅད་:འཆིང་བར་[[44]](#footnote-63)བྱེད་པ་ལ་ཕྱག་འཚལ་ལོ་ཞེས་པ་ནི་ཀླུ་རིགས་བཞི་ལ་སོགས་པའི་དུག་ཕྲོགས་ཏེ་སྟོབས་འཇོམས་ཤིང་མ་རུངས་པ་:རླག་པར་[[45]](#footnote-64)བྱེད་པའོ། །​དེ་ལྟ་བུའི་སྐུ་དེ་ལ་ཀུན་[[46]](#footnote-65)ནས་འདུད་ཅིང་:མཆོད་པ་ནི་[[47]](#footnote-66)དེ་སྐད་སྨོས་པ་ཡིན་ནོ། །​དེ་ལྟར་མཚན་ཉིད་བསྟན་ནས་[[48]](#footnote-67)གསང་བའི་གསང་སྔགས་བསྟན་པའི་ཕྱིར། དེ་ནས་སངས་རྒྱས་བཅོམ་ལྡན་འདས་གང་གཱའི་ཀླུང་གི་བྱེ་མ་:སྙེད་ཀྱིས་[[49]](#footnote-68)གསུངས་པའི་རིག་སྔགས་འདི་གསུངས་:སོ་ཞེས་སྨོས་པ་ལ། དེ་ནས་ཞེས་[[50]](#footnote-69)པ་ནི་དོན་དང་རྟགས་བསྟན་ནས་ཞེས་པའོ། །​སངས་རྒྱས་བཅོམ་ལྡན་འདས་གང་གཱའི་ཀླུང་གི་བྱེ་མ་སྙེད་ཀྱིས་གསུངས་པ་ཞེས་པ་ནི་འདས་པ་དང་མ་འོངས་པ་དང་ད་ལྟར་བྱུང་བའི་སངས་རྒྱས་:ཐམས་ཅད་ཀྱིས་[[51]](#footnote-70)གསུངས་པ་དང་། :གསུང་པ་[[52]](#footnote-71)དང་། གསུང་བར་འགྱུར་བའི་རིག་སྔགས་འདི་ཉིད་མཆོག་ཡིན་པས་ནི་སྒྲུབ་པ་པོ་:རྣམས་ཀྱིས་[[53]](#footnote-72)འདི་བརྗོད་པར་བྱའོ་ཞེས་པའོ། །​རིག་སྔགས་འདི་གསུངས་སོ་ཞེས་པ་ནི་གོང་གི་ཐུན་:མོང་མ་[[54]](#footnote-73)ཡིན་པའི་སྐུ་དེ་དམིགས་ལ། :གང་གིས་[[55]](#footnote-74)བཟླས་བརྗོད་བྱེད་ཀྱང་གསལ་བ་དང་ལྡན་པས། རིག་སྔགས་ཀྱི་སྦྱོར་བ་ལ་འཇུག་པར་བྱའོ་ཞེས་བྱ་བའི་དོན་ཏོ། རིག་:སྔགས་དེ་དག་[[56]](#footnote-75)ཀྱང་གང་ཞེ་ན། ཏདྱ་ཐཱ་ཞེས་པ་ནས་རཱ་ཛྙཱ་པ་ཡ་ཏི་སྭཱཧཱ་ཞེས་པའི་བར་དུའོ། །​དེ་དག་གསལ་བར་བྱེད་པ་ནི་ཏདྱ་ཐཱ་ནི་བཤད་པའི་ལྟས་ཏེ་འདི་ལྟ་སྟེ་ཞེས་པའོ། །​བྷོ་བྷོ་ཞེས་པ་ནི་བོད་པའོ། །​ཝཱན་[[57]](#footnote-76)ཞེས་པ་ནི་བཅོམ་ལྡན་འདས་སོ། །​ནཱ་ག་[[58]](#footnote-77)ཞེས་པ་ནི་ཀླུའོ། །​ཨ་དྷི་[[59]](#footnote-78)ཞེས་པ་:ནི་ལྷག་པར་རོ།[[60]](#footnote-79) །​པ་ཏ་ཡེ་ཞེས་པ་ནི་:བརྒྱད་ཀྱི་བདག་པོའོ།[[61]](#footnote-80) །​ཨི་ད་ན་ཞེས་པ་ནི་རྒྱན་ནོ། །​གང་གི་རྒྱན་ཡིན་ཞེ་ན། ནང་གི་རྒྱན་ཡིན་ཞེས་པ་བཤད་པའི་ཕྱིར། :ནཱི་ལཱཾ་[[62]](#footnote-81)བ་ར་དྷ་ར་ཤ་རཱི་རཾ་[[63]](#footnote-82)ཞེས་པ་ནི་གོས་སྔོན་པོ་ཅན་གྱི་སྐུའོ། །​གང་གི་ཕྱིར་སྐུ་མ་རྟོགས་པར་སྔགས་འབྱུང་མི་སྲིད་པས་སྔགས་དང་སྐུ་གཉིས་སུ་:མེད་པའོ།[[64]](#footnote-83) །​བཛྲ་པཱ་ཎི་ཧྲྀ་[[65]](#footnote-84)ད་ཡ་[[66]](#footnote-85)ཞེས་པ་ནི་ཕྱག་ན་རྡོ་རྗེའི་སྙིང་པོ་སྟེ། :གང་གིས་[[67]](#footnote-86)བརྗོད་པས་བསྒྲུབ་བྱ་མངོན་དུ་བྱེད་པའོ། །​ཡཿས་མཱ་ཏི་ཀྲཱ་མཱ་[[68]](#footnote-87)ཏི་ཞེས་པ་ནི་སྒྲུབ་པ་པོའི་བཀའ་འདོར་[[69]](#footnote-88)ཞིང་འདའ་བར་བྱེད་ན་ཞེས་པའོ། །​:ཨུཏྶཱ་ད་[[70]](#footnote-89)ན་ཞེས་པ་ནི་ཡུལ་གཞན་དུ་སྐྲོད་པར་བྱེད་པའོ། །​བྷ་བི་ཥྱ་[[71]](#footnote-90)ནི་ཤིན་ཏུ་གདུག་པ་ཅན་ཞེས་པའོ། །​སྙིང་པོ་དེ་དག་གང་ཞེ་ན་ཏདྱ་ཐཱ་ཞེས་སྨོས་ཏེ། འདི་ལྟ་སྟེ་ཞེས་:པའོ། །​བུདྡྷ་བུདྡྷ་བི་བུདྡྷ་[[72]](#footnote-91)ཞེས་པ་ནི་ཕྱག་ན་རྡོ་རྗེ་ལ་བོས་པའོ། །​མ་ཧཱི་པྲཱཔྟ་ཞེས་པ་ནི་མ་འགོར་ཅིག་ཅེས་པའོ། །​ཧ་ར་ཧ་ར་ཞེས་པ་ནི་གདུག་པ་:ཅན་གྱི་[[73]](#footnote-92)སྟོབས་ཕྲོགས་ཤིག་པའོ། །​གདུག་པ་ཅན་དེ་གང་ཞེ་ན། ནཱ་གཱ་ནཱཾ་[[74]](#footnote-93)ཞེས་སྨོས་ཏེ། ཀླུ་རྣམས་ཀྱི་ཞེས་ཚིག་གི་འབྲེལ་པའོ། །​པྲ་ཧ་ར་པྲ་ཧ་ར་ཞེས་པ་ནི་འོད་ཟེར་ལས་བྱུང་བའི་ཁྲོ་བོ་རྣམས་ཀྱིས་རྒྱོབ་ཅིག་པའོ། །​གང་ལ་བརྡེག་[[75]](#footnote-94)ཅེ་ན། ནཱ་གཱ་ནཱཾ་ཞེས་སྨོས་ཏེ། ཀླུ་ལ་སོགས་པའི་སྟོབས་འཇོམས་པའོ། །​ཙྪིནྡ་ཙྪིནྡ་ཞེས་པ་ནི་ཆོད་ཅིག་པའོ། །​གང་གཅོད་ཅེ་ན། ནཱ་ག་ཧྲྀ་[[76]](#footnote-95)ད་ཡཱ་ནི་ཞེས་སྨོས་ཏེ། ཀླུའི་སྙིང་རྣམས་སོ། །​བྷིནྡ་བྷིནྡ་ཞེས་པ་ནི་ཆོམས་[[77]](#footnote-96)ཤིག་པའོ། །​གང་གཞོམ་ཞེ་ན། ནཱ་ག་:ད་མཱ་[[78]](#footnote-97)ནི་ཞེས་སྨོས་ཏེ། ཀླུ་འཁྱིལ་པ་རྣམས་:ཆོམས་ཤིག་[[79]](#footnote-98)པའོ། །​བི་ཥཱི་རྱནྟུ་ནཱ་ག་ཤ་རཱི་ར་[[80]](#footnote-99)ཎི་ཞེས་པ་ནི་དུག་གིས་མྱོས་པའི་ཀླུའི་ལུས་ཤིན་ཏུ་:ཆོམས་ཤིག་[[81]](#footnote-100)པའོ། །​བི་སྥོ་ཊ་ཡ་ཞེས་པ་ནི་:གཟི་བརྗིད་ཀྱི་[[82]](#footnote-101)སྟོབས་:ཆོམས་ཤིག་[[83]](#footnote-102)པའོ། །​:གང་གིས་[[84]](#footnote-103)ཞེ་ན། ནཱ་ག་[[85]](#footnote-104)ནཱ་ཡ་ནཱ་ནི་ཞེས་སྨོས་ཏེ། ཀླུའི་མིག་རྣམས་སོ། །​སྔགས་ཀྱི་མཐུ་གཞན་ཡང་བསྟན་པའི་ཕྱིར། ཏདྱ་ཐཱ་ཞེས་པ་ནི་འཆད་པར་འགྱུར་བའི་:སྔགས་ཀྱིས་[[86]](#footnote-105)སྐུ་ལ་བསྐུལ་བའོ། །​གང་གིས་བསྐུལ་ན་ཧཱུཾ་ཕཊ་ཅེས་པས་ཐུགས་བསྐུལ་བའོ། །​ནཱ་ག་བི་དྷ་[[87]](#footnote-106)ར་ཎ་[[88]](#footnote-107)ཡ་ཞེས་པ་ནི་ཀླུ་རྣམས་:ཟུངས་ཤིག་[[89]](#footnote-108)པའོ། །​:ཧཱུཾ་གིས་[[90]](#footnote-109)དབང་དུ་བསྡུས་ནས་:ཕཊ་ཀྱིས་[[91]](#footnote-110)དུག་ཉམས་པར་གྱིས་ཤིག་པའོ། །​ནཱ་:གོཏྶཱ་དཱ་[[92]](#footnote-111)ནཱ་ཡ་ཕཊ་ཅེས་པ་ནི་གལ་ཏེ་ཤིན་ཏུ་གདུག་པའི་:དུག་གིས་[[93]](#footnote-112)ཟིན་པ་མི་གཏོང་ན་གདུག་པ་ཅན་རྣམས་སྐྲོད་པ་དང་རེངས་པར་བྱེད་པའོ། །​ནཱི་ལཱཾ་བ་ས་ནཱ་ཡ་ཕཊ་ཅེས་པ་ནི་ལས་དང་མཐུན་པའི་གོས་སྔོན་པོ་ཅན་མངོན་སྤྱོད་གྱིས་ཤིག་པའོ། །​ཨ་པྲ་ཏི་ཧ་ཏ་བ་ལ་པ་རཱ་:ཀྲ་མ་[[94]](#footnote-113)ཡ་ཕཊ་ཅེས་པ་ནི་:གང་གི་[[95]](#footnote-114)ཕྱིར་:ཁྱོད་ཀྱི་ཐོགས་པ་མེད་པའི་[[96]](#footnote-115)སྟོབས་དང་མཐུ་གཞན་གྱིས་མི་ཐུབ་པས་གདུག་པའི་སྟོབས་ཉམས་པར་གྱིས་ཤིག་པའོ། །​ཀྲི་ཏཱནྟཱ་[[97]](#footnote-116)ཡ་ཕཊ་ཅེས་པ་ནི་སྲུལ་པོའི་སྟོབས་ཕྲོགས་ཤིག་པའོ། །​:ཀྲི་ཏཱནྟ་རཱུ་པཱ་[[98]](#footnote-117)ཡ་ཕཊ་ཅེས་པ་ནི་ལུས་:སྲུལ་པོའི་[[99]](#footnote-118)སྟོབས་ཕྲོགས་ཤིག་པའོ། །​རོ་ཥ་ཎ་[[100]](#footnote-119)ཡ་ཕཊ་ཅེས་པ་ནི་གཏུམ་པོའི་སྟོབས་ཕྲོགས་ཤིག་པའོ། །​ཏྲཱ་ས་ན་[[101]](#footnote-120)ཡ་ཕཊ་ཅེས་པ་ནི་ལྷ་མ་:ཡིན་གྱི་[[102]](#footnote-121)གདོན་མེད་པར་གྱིས་ཤིག་པའོ། །​ཀུམྦྷཎྜོ་ཏྶཱ་[[103]](#footnote-122):ད་ནཱ་[[104]](#footnote-123)ཡ་ཕཊ་ཅེས་པ་ནི་སྨྱོ་[[105]](#footnote-124)བྱེད་ཀྱིས་[[106]](#footnote-125)བྱས་པའི་སྟོབས་ཕྲོགས་ཤིག་པའོ། །​པྲེ་[[107]](#footnote-126)ཏ་པི་ཤཱ་ཙ་བི་ནཱ་ཤ་[[108]](#footnote-127)ཀ་རཱ་ཡ་ཕཊ་ཅེས་པ་ནི་:ཡི་དྭགས་དང་ཤ་ཟའི་[[109]](#footnote-128)ཚོགས་སྐྲོད་པར་བྱེད་པའོ། །​ཡཀྵ་ཨ་པསྨཱ་ར་བི་ནཱ་ཤ་[[110]](#footnote-129)ཀ་རཱ་ཡ་ཕཊ་ཅེས་པ་ནི་:གནོད་སྦྱིན་དང་བརྗེད་བྱེད་ཀྱི་[[111]](#footnote-130)ཚོགས་སྐྲོད་པར་བྱེད་པའོ། །​ཧ་ས་ཧ་ས་ཞེས་པ་ནི་བཞད་པ་ཙམ་གྱིས་སོ། །​དྷ་ར་དྷ་ར་ཞེས་པ་ནི་དྲན་པ་ཙམ་གྱིས་སོ། །​མཱ་ར་ཡ་མཱ་ར་ཡ་ཞེས་པ་ནི་གདུག་པ་ཅན་རྣམས་གསོད་པར་བྱེད་པའོ། །​ནཱ་ཤ་[[112]](#footnote-131)ཡ་ནཱ་ཤ་[[113]](#footnote-132)ཡ་ཞེས་པ་ནི་གདུག་པ་ཅན་རྣམས་རེངས་པར་བྱེད་པའོ། །​སརྦ་:བིགྷྣཱན་བི་ནཱ་ཤ་ཀ་[[114]](#footnote-133)རཱ་ཡ་ཕཊ་ཅེས་པ་ནི་གནོད་སྦྱིན་ལ་སོགས་པའི་བགེགས་ཐམས་ཅད་དབང་དུ་བསྡུས་ཤིང་སྟོབས་ཕྲོགས་ནས་སྐྲོད་པར་བྱེད་པའོ། །​སརྦ་ཤ་:ཏྲཱུཾ་སཾ་གྷ་[[115]](#footnote-134)བི་ནཱ་ཤ་[[116]](#footnote-135)ཀ་རཱ་ཡ་ཕཊ་ཅེས་པ་ནི་དགེ་འདུན་[[117]](#footnote-136)གྱི་དགྲ་ཐམས་ཅད་སྟོབས་ཕྲོགས་ཏེ་:རླག་པར་[[118]](#footnote-137)བྱེད་པའོ། །​ནཱི་ལཱཾ་བ་ར་དྷ་ར་:བཛྲ་པཱ་[[119]](#footnote-138)ཎི་རཱཛྙཱ་པ་ཡ་ཏི་སྭཱཧཱ་ཞེས་པ་ནི་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་དབང་བསྐུར་བ་ནི་ཕྱག་ན་རྡོ་རྗེ་གསང་སྔགས་ཀྱི་སྐུ་སྟེ། སྒྲུབ་པ་པོས་:ཉེ་བར་བསྡུས་པའོ། ་[[120]](#footnote-139)དེ་ལྟར་གསང་སྔགས་ཀྱི་རིམ་པ་བཤད་ནས། ཕྲ་མོའི་ལས་ཀྱི་རིམ་པ་བསྟན་པར་བྱ་བའི་ཕྱིར། དེའི་ཆོ་ག་ལ་:གནོད་སྦྱིན་གྱི་[[121]](#footnote-140)གདོན་གྱིས་ཟིན་པ་ལ་ནི་ཆུ་ལ་སྔགས་ཀྱིས་བཏབ་ནས་གཏོར་ན་:བཏང་བར་[[122]](#footnote-141)འགྱུར་རོ་ཞེས་པ་ལ། གནོད་སྦྱིན་གྱིས་ཟིན་པའི་རྟགས་:ནི་བཞིན་[[123]](#footnote-142)འཇིགས་པ་དང་། ཁ་ཟས་ལྷག་པར་ཟ་བ་དང་། ཁ་བཙོག་[[124]](#footnote-143)སྨྲ་བ་དང་། གཞན་ལ་:བརྡེག་པ་[[125]](#footnote-144)དང་། ང་རོ་མི་སྙན་པ་སྒྲོགས་པ་དང་། ནད་ཀྱི་ཟུག་རྔུ་དྲག་པོའོ། །​དེ་ལ་ཐོག་མར་མཎྜལ་བྱས་ཏེ་འཁོར་ལོ་རྩིབས་བརྒྱད་ཀྱི་ཐིག་བཏབ་ལ། རྩིབས་ལ་གནོད་སྦྱིན་གྱི་ས་བོན་བྲི། རྩིབས་མཆན་དུ་འཁོར་ལོ་ཉིད་ཀྱི་ས་བོན་བྲིའོ།[[126]](#footnote-145) །​དེ་ལ་བུ་མོ་ལོ་བརྒྱད་ལོན་པ་ལ་ཙནྡན་དང་། ག་པུར་དང་། གུར་ཀུམ་དང་། ཛཱ་ཏི་དང་། གླ་རྩི་ལྔ་ནི་དྲི་ལྔ་སྟེ། ཆུ་གཙང་མ་དང་སྦྱར་ལ་བུ་མོ་:ཁྲུས་བྱས་[[127]](#footnote-146)ནས་དཀོན་མཆོག་གསུམ་དང་:མཎྜལ་གྱི་[[128]](#footnote-147)ལྷ་ལ་ཕྱག་བྱས་ཏེ། བསྙེན་གནས་ཀྱི་སྡོམ་པ་འཛིན་དུ་བཅུག་ལ། རིན་པོ་ཆེའི་སྣོད་ཐོགས་པས་བྱང་ཕྱོགས་ནས་ཉི་མའི་རྩེ་ལ་ཆུ་བླངས་ཏེ། སྣོད་དེ་ཉིད་མཉྫིའི་[[129]](#footnote-148)སྟེང་དུ་གཞག་ཀུ་ཤས་ཁ་བརྒྱན་ལ། དར་སྔོན་པོས་མགུལ་པ་བཅིངས་ཤིང་མཎྜལ་གྱི་དབུས་སུ་བཀོད་ལ། སྐུད་པ་སྔོན་པོས་མགུལ་པ་ནས་བཏགས་ཏེ། སྒྲུབ་པ་པོའི་:གཡོན་གྱི་[[130]](#footnote-149)སྲིན་ལག་ལ་དཀྲིས་ལ། གཡས་པར་ཡུངས་ཀར་བླུགས་ཏེ་རིག་སྔགས་རེ་རེ་རྫོགས་པ་དང་། ཡུངས་ཀར་རེ་རེ་བུམ་པར་བསྟིམ་མོ། །​དེ་ལྟར་ཡུངས་ཀར་འབྲུ་རེ་རེ་ལ་ཁྲོ་བོ་རྡོ་རྗེས་མཚོན་པ་གྲངས་མེད་པས་ཁྱབ་པར་བསམ་མོ། །​བདག་ཉིད་གནོད་སྦྱིན་གོས་སྔོན་པོ་ཅན་དུ་བསྒོམས་ལ་ཁར་ཆུ་བླུགས་ཏེ། ནད་པའི་ལུས་ལ་ཁ་ཕྲུས་བཏབ་པ་དང་། ཁྲོ་བོ་རྡོ་རྗེའི་མཚོན་ཆ་ཅན་དག་གིས་གནོད་སྦྱིན་གྱི་གདོན་ཕྲལ་ཏེ་སོང་བར་བསམ་མོ། །​དེ་ནས་གདོན་དེངས་པ་དང་བུམ་པས་ནད་པའམ་རང་ལ་དབང་བསྐུར་བར་བྱའོ། །​དེ་ནས་མཎྜལ་བསྡུས་ཏེ་ཡུངས་ཀར་དང་མཎྜལ་གྱི་ས་བསྲེས་པ་ཐོགས་ཏེ། བདག་ཉིད་བདུད་རྩི་འཁྱིལ་པའི་ཏིང་ངེ་འཛིན་དུ་ཞུགས་ལ་ཕྱོགས་མཚམས་བརྒྱད་དུ་གཏོར་ཞིང་མཚམས་བཅད་པ་དེ་ནི་གནོད་སྦྱིན་གྱིས་ཟིན་པའི་ཆོ་གར་བསྟན་:ཏོ། ་[[131]](#footnote-150)ཀླུ་བཟློག་པར་འདོད་ན་སྨྱག་:ཤད་ཀྱི་[[132]](#footnote-151)ལྕུག་མའམ་བལ་པོ་སེའུའི་ལྕུག་མས་བྱའོ་ཞེས་པ་ནི། ཐོག་མར་:ནད་པའི་ནད་[[133]](#footnote-152)བརྟག་པར་བྱ་སྟེ། ཀླུའི་ནད་སྤྱིར་མང་ན་ཡང་། ནད་པ་ཀླུ་ལ་དགའ་བ་དང་། ནུབ་མོ་ན་བ་དང་། ཡན་ལག་ན་བ་དང་། ནད་གནུར་ལྕི་བ་དང་། སྙིང་མི་དགའ་བ་དང་། འཁྲུལ་ཞིང་དྲན་པ་མི་གསལ་བ་དང་། ཡན་ལག་འཁུམས་པ་དང་། ལུས་ལྕི་མིག་དམར། སྣ་འགག །​ལུས་དྲི་མི་ཞིམ་པ་རྣམས་ཀླུའི་ནད་ཡིན་ནོ། །​:གལ་ཏེ་[[134]](#footnote-153)མཛེ་གསོ་བར་འདོད་ན་ཡང་ཀླུའི་ནད་ཡིན་མིན་རྟོགས་པར་བྱས་ཏེ་གསོའོ། །​དེ་སྨྱག་ཤད་[[135]](#footnote-154)ཀྱི་ལྕུག་མ་དང་། བལ་པོ་སེའུའི་ལྕུག་མ་ཁྱེའུ་ལོ་བརྒྱད་པའི་གནས་ལྔར་འབྲུ་ལྔས་བསྲུངས་ཏེ། ནུབ་ཕྱོགས་ནས་ལྕུག་མ་མཚར་བུའི་ཐེམས་:ཀྱིས་གཅད་[[136]](#footnote-155)ལ། ལྕུག་མ་བདུན་བརྔས་པ་དང་། དངུལ་གཞོང་ཆུས་བཀང་བའི་ནང་དུ་ལྕུག་མ་བཅུག་[[137]](#footnote-156)སྟེ་གཞག །​འཁར་གཞོང་ཅིག་གི་ནང་དུ་ཟན་ལ་པདྨ་འདབ་མ་དྲུག་པ་ཅིག་བྱས་ལ། དེའི་སྟེང་དུ་བ་སུ་ཏ་རིགས་དྲུག་དགོད་པ་ནི་གཅིག་ལ་བུ་མོ་དང་ཁྱེའུ་དགོད། གཅིག་ལ་སྦྲུལ་ཁ་དོག་འདྲེས་པ་སྦྲུལ་མགོ་བདུན་པ་དགོད། གཅིག་ལ་ཉ་དང་སྦལ་པ་དང་ལྕོང་མོ་དགོད། གཅིག་ལ་:རྩངས་མ་[[138]](#footnote-157)མགོ་དགུ་དགོད། གཅིག་ལ་བ་གླང་དགོད། གཅིག་ལ་སྦྲུལ་ནོར་བུ་རིན་པོ་ཆེས་བརྒྱན་པ་དགོད། དེའི་མཐའ་མ་ཤིང་གིས་བསྐོར་ལ་གཞག་གོ། །​དེ་ནས་སྨྱག་ཤད་དང་བལ་པོ་སེའུའི་ལྕུག་མ་དྲིལ་ཏེ། སྐུད་པས་གསུམ་དུ་བཅིངས་ཏེ། དེ་ལ་རྨ་བྱའི་མདོངས་གསུམ་བཙུགས་ལ་བདག་ཉིད་གོས་སྔོན་པོ་ཅན་དུ་གསལ་བས་ལྕུག་མ་དང་:རྨ་བྱའི་[[139]](#footnote-158)དྲིལ་བ་ལག་ཏུ་ཐོགས་ཏེ། ནད་པ་སྔོན་དུ་བཞག་[[140]](#footnote-159)ལ་ནད་པ་ལ་བྱབ་ཅིང་པདྨ་དང་ཀླུ་ལ་དབབ། དེ་ནས་དུག་དེ་དེས་ཁྱེར་བར་བསམས་[[141]](#footnote-160)ལ། ཀླུ་རྣམས་ཟླ་བའི་གདན་ལ་འདུག་པར་:བསམས་པའི་[[142]](#footnote-161)འོག་ཏུ་ཡཾ་ལས་རླུང་གི་དཀྱིལ་འཁོར་བསྒོམས་ཏེ། གཟུངས་ཀྱི་ཕྲེང་བའི་མཇུག་[[143]](#footnote-162)ཏུ་ནཱ་ག་སྥ་[[144]](#footnote-163)ར་ཎ་ཕཊ་ཅེས་བརྗོད་པས་ཀླུ་རྣམས་རང་གི་གནས་གང་ཡིན་པར་རླུང་གིས་བསྐྱོད་ནས་:སྐད་ཅིག་[[145]](#footnote-164)གིས་ཕྱིན་པར་བསམ་མོ། །​དེ་ལྟ་བུ་གཅིག་གིས་ཀྱང་ཕན་པར་ནུས་ན་མང་དུ་བྱས་ན་སྨོས་སུ་མེད་དོ། །​:དེ་ནི་[[146]](#footnote-165)ཀླུའི་ནད་གསོ་བའི་:ཆོ་གའོ། ་[[147]](#footnote-166)ཡི་དྭགས་དང་བརྗེད་[[148]](#footnote-167)བྱེད་རྣམས་ལ་ནི་སྐུད་པས་བྱའོ་ཞེས་པ་ནི། བརྗེད་[[149]](#footnote-168)བྱེད་ཀྱི་རྟགས་ནི་དྲན་པ་ཉམས་པ་དང་། རྐང་ལག་སྤྲུག་པ་དང་། མི་སྨྲ་བ་དང་། ཁ་ཆུ་འཛག་པ་དང་། མེ་དང་ཆུ་དང་གཡང་ལ་མཆོང་བ་དང་། གཉིད་[[150]](#footnote-169)མང་བ་ལ་སོགས་པའོ། །​དེ་ལ་སྐུད་པ་དཀར་པོ་ལ་མདུད་པ་བརྒྱ་:བྱས་ཏེ། [[151]](#footnote-170)མདུད་པ་རེ་རེ་ལ་སྔགས་རེ་རེ་བཟླས་ལ། སྐུད་པའི་མཐའ་གཉིས་དབུས་དང་གསུམ་དུ་:ཟངས་ཀྱི་[[152]](#footnote-171)ཕུར་པ་སོར་གཉིས་པ་ལ་སྔགས་ལན་ཉི་ཤུ་རྩ་གཅིག་བཟླས་པས་མཚན་ཏེ། ནད་པའི་སྐེར་གདགས་སོ། །​རིམ་པ་ནི་སྔ་མ་བཞིན་:ནོ། ་[[153]](#footnote-172)རིམས་ནད་མེད་པར་བྱ་བ་དང་། གཞོགས་ཕྱེད་ན་བ་དང་། ཡི་ག་འཆུས་པ་ལ་ནི་སྐུད་པ་སྔོན་པོས་བྱའོ་ཞེས་པ་ནི། རས་བལ་གྱི་སྐུད་པ་མེ་ཏོག་སྔོན་པོས་ཁ་བསྒྱུར་ཏེ། སྔགས་ཚིག་རྣམས་ཤོག་བུ་ལ་བྲིས་ཏེ། སྐུད་པ་དང་བཅས་:མགུལ་པའམ་[[154]](#footnote-173)གང་ན་བར་བཏགས་ན་འཚོ་བར་འགྱུར་རོ། །​བྱིས་པ་:གདོན་གྱིས་[[155]](#footnote-174)ཉེན་པ་དང་། :ནད་ཀྱི་[[156]](#footnote-175)འཇིགས་པ་ཐམས་ཅད་ལ་སྐུད་པ་སྔོན་པོས་བྱའོ་ཞེས་པ་ནི། རས་[[157]](#footnote-176)བལ་གྱི་སྐུད་པ་མེ་ཏོག་སྔོན་པོས་ཁ་བསྒྱུར་ཏེ། མདུད་པ་བརྒྱ་རྩ་བརྒྱད་དམ་ཉི་ཤུ་རྩ་གཅིག་ཏུ་མདུད་དེ། མདུད་པ་:རེ་རེ་ཞིང་[[158]](#footnote-177)སྔགས་རེ་རེ་རྫོགས་པ་དང་བསྲུང་བྱའི་མགུལ་ལམ་ག་ཤར་བཏགས་ནས་ཏིང་ངེ་འཛིན་གྱིས་གདོན་གྱིས་ཉེན་པའི་ལུས་རྡོ་རྗེའི་དྲ་བར་:བསྒོམས་ན་[[159]](#footnote-178)བསྲུང་བའི་མཆོག་ཏུ་འགྱུར་རོ། །​ཆོམ་རྐུན་བཟློག་པར་འདོད་ན་སས་བྱའོ་ཞེས་པ་ནི་རྣལ་འབྱོར་པ་རང་གི་ཆག་གང་བརྐོས་པའི་གཏིང་[[160]](#footnote-179)ནས་ས་རློན་པ་བླངས་ཏེ། གུ་གུལ་ནག་པོས་བདུགས་ལ་སྔགས་རེ་རེ་ཞིང་ཡུངས་ཀར་རེ་རེ་ས་ལ་བསྣུན་པར་བྱའོ། །​དེ་ལྟར་སྔགས་སྟོང་རྩ་བརྒྱད་རྫོགས་པ་དང་། ས་དེ་ཁམ་པའི་གའུ་སྲུབས་མེད་པར་:བླུགས་ལ།[[161]](#footnote-180) པར་བུའི་དཀྱིལ་དུ་:བུག་པ་[[162]](#footnote-181)སྨྱུག་མ་ཙམ་ཅིག་ཕུག་སྟེ། དེའི་ནང་དུ་ཡུངས་ཀར་སྟོང་ལ་སྔགས་སྟོང་ཐིམ་པ་དང་། ཤིང་ཁ་:དྷི་རའི་སྡོང་པོས་[[163]](#footnote-182)བསྲེགས་ནས་ནང་གི་ས་དང་ཡུངས་ཀར་ཚིག་ཅིང་མདོག་འགྱུར་བར་བྱས་ནས། དེའི་ནང་ནས་ཕྱུང་ལ་སྣོད་ཀྱི་ནང་དུ་བླུགས་ལ་ཇག་རྐུན་བྱུང་བའི་དུས་སུ་གཏོར་ན་:ལོག་པར་[[164]](#footnote-183)འགྱུར་:རོ། ་[[165]](#footnote-184)ཁྱད་པར་དུ་རྐུན་པོ་ལ་ནོར་རྫས་གང་ཡིན་པ་ལ་སྔགས་ཁྲོས་པའི་ཤུགས་ཀྱིས་བཏབ་ན་རྐུན་པོ་ལྡོག་པར་འགྱུར་:རོ། ་[[166]](#footnote-185)དུག་ལ་ནི་རྩྭ་ཀུ་ཤས་བྱབ་པར་བྱའོ་ཞེས་[[167]](#footnote-186)པ་ནི། གང་དུག་གིས་ཟིན་པ་དེ་དྲུག་[[168]](#footnote-187)དང་དབྲལ་བར་འདོད་པ་[[169]](#footnote-188)རྩྭ་ཀུ་ཤ་བདག་གིས་བཟུང་སྟེ། མདུན་དུ་སོལ་བ་དང་རྡོ་རྒྱུས་ལ་:སྦྲུལ་གྱི་[[170]](#footnote-189)གཟུགས་ཅིག་[[171]](#footnote-190)བྱས་ལ་ནད་པའི་ལུས་ལས་དུག་དེ་ཀུ་ཤས་:བྱབ་སྟེ་[[172]](#footnote-191)ཕྲེང་བའི་སྔགས་ཀྱི་ཞབས་ལ་ཁཾ་ཁཾ་ཞེས་བརྗོད་ཅིང་གཟུགས་དེ་ལ་ཕབ་པས་འགུལ་[[173]](#footnote-192)བར་:བསམ་ཤིང་[[174]](#footnote-193)གཟུགས་ཀྱི་སྙིང་གར་ཧྲཱིཿལས་[[175]](#footnote-194)འོད་བྱུང་བས་ནད་དེ་བསྡུས་ནས་དེ་ཉིད་ཧྲཱིཿལ་[[176]](#footnote-195)ཐིམ་པར་བསམ་དེ་ནས་གཟུགས་དེ་གནས་མཐོན་པོར་ཕྱུང་ལ་རླུང་ལ་བསྐུར་ཏེ། ནམ་མཁའ་ལ་ཁྱེར་བར་བསམ་མོ། །​དེ་ནི་དུག་དབྱུང་བའི་ཆོ་ག་སྟེ། ཤིན་ཏུ་རྩེ་གཅིག་དང་ལྡན་པས་:བྱའོ། ་[[177]](#footnote-196)ནོར་འདོད་ན་ཞག་གཅིག་:སྨྱུང་བར་[[178]](#footnote-197)འདུག་སྟེ། པོག་གིས་བདུགས་ན་རྨི་ལམ་དུ་དགེ་བ་དང་མི་དགེ་བའི་དོན་ཐམས་ཅད་སྟོན་ཅིང་གསེར་གྱི་དོང་ཚེ་བདུན་སྟོང་སྦྱིན་པར་བྱེད་དོ་ཞེས་པ་ནི། བདག་ཉིད་གོས་སྔོན་པོ་ཅན་དུ་བསྒོམས་[[179]](#footnote-198)ལ་མདུན་དུ་འཕགས་པ་ཛཾ་བྷ་ལ་བསམས་ལ་མཆོད་དོ། །​དེ་ཡང་:སྨྱུང་བར་[[180]](#footnote-199)གནས་པའི་ནང་པར་ཉི་མའི་རྩེ་ལ་ཆུ་ཁྱོར་བ་བརྒྱ་[[181]](#footnote-200)རྩ་བརྒྱད་སྔགས་འདིས་དབུལ་ལོ། །​ཨོཾ་ཛམྦྷ་ལ་ཛ་ལེནྡྲཱ་ཡ་སྭཱཧཱ། ཞེས་པའོ། །​རྒྱུན་དུ་ཕྲེང་བའི་སྔགས་འདི་ཁོ་ན་བརྗོད་པར་བྱའོ། །​དེ་ལྟར་ཞག་བདུན་ཞིང་ཞག་རེ་རེ་:སྨྱུང་བར་[[182]](#footnote-201)གནས་ཏེ། ག་པུར་དང་ཛཱ་ཏི་ཕ་ལ་དང་། གླ་རྩི་དང་། གུར་ཀུམ་ལ་སོགས་པ་དྲི་སྣ་ཚོགས་ཀྱིས་གོས་སྔོན་པོ་ཅན་གྱི་གཟུགས་བརྙན་དང་། མཆོད་རྟེན་ལ་སོགས་པའི་མདུན་དུ་འདུག་པ་དང་། འཕགས་པ་གོས་སྔོན་པོ་ཅན་ཡང་དག་པར་མཆོད་ཅིང་ཡིད་ལ་བྱེད་པས་རྣམ་ཐོས་སྲས་ལ་བདག་དཀོན་མཆོག་གསུམ་ལ་མཆོད་པའི་ནོར་སློང་ངོ་ཞེས་བརྗོད་དེ་ཉལ་བར་བྱའོ། །​རྨི་ལམ་ན་གསེར་གྱི་དོང་ཚེ་ཉིད་མཐོང་བའམ།རྙེད་པའམ།[[183]](#footnote-202) གཞན་གྱིས་བདག་ལ་བྱིན་པའམ། མང་པོ་ལ་ལོངས་སྤྱོད་པ་ནི་གྲུབ་པའི་མཚན་མ་སྟེ། གང་དག་སའི་དཀྱིལ་འཁོར་འདི་ན་ལས་དང་པོ་པའི་བསོད་ནམས་ལས་:གྲུབ་པའི་[[184]](#footnote-203)གནོད་སྦྱིན་ཕོ་མོ་:རྣམས་ཀྱིས་[[185]](#footnote-204)བདག་ལ་གཏེར་སྟེར་བ་དང་། ས་ལ་གནས་པའི་གཏེར་དག་སྟོན་པར་འགྱུར་རོ། །​རྨི་ལམ་དུ་དོང་ཚེ་བདུན་སྟོང་མཐོང་ན་ཐེ་ཚོམ་མེད་དོ། །​སྒོ་ལྕགས་དབྱེ་བར་འདོད་ན་:ཡུངས་ཀར་གྱིས་[[186]](#footnote-205)བྱའོ་ཞེས་པ་ནི། བྲམ་ཟེའི་རིགས་ཀྱི་ཐོད་པར་ཡུངས་ཀར་བླུགས་ཏེ་ཕྲེང་བའི་སྔགས་བརྗོད་ཅིང་:བསྒྲུབ་པ་ལ་སོགས་པ།[[187]](#footnote-206) སྟོང་ངམ་ཁྲི་ལ་སོགས་པ་ཐིམ་པ་དང་ཡུངས་ཀར་བྱིན་གྱིས་བརླབས་ལ། སྒོ་[[188]](#footnote-207)ལྕགས་འབྱེད་པའི་དུས་སུ་ཡང་ཕྲེང་བའི་སྔགས་བརྗོད་ཅིང་ལྡེ་ཁུང་[[189]](#footnote-208)དུ་ཡུངས་ཀར་བདུན་ནམ་ཉི་ཤུ་རྩ་གཅིག་བསྐྱུར་བས་ཕྱེད་པར་འགྱུར་:རོ། ་[[190]](#footnote-209)རྒྱས་བཏབ་པ་དགྲོལ་བར་འདོད་ན་ཐལ་བས་བྱའོ་ཞེས་པ་ནི། བའི་ལྕི་བ་ལ་སོགས་པ་རྣམ་པ་ལྔ་ས་དང་སྦྱར་ལ་ཞི་བའི་ཧོམ་ཁུང་[[191]](#footnote-210)དུ་བྱས་ཏེ། ཙནྡན་དམར་པོའི་མེ་བཏང་[[192]](#footnote-211)ལ་མེ་[[193]](#footnote-212)ཏོག་སྔོན་པོའི་ནང་དུ་མངར་གསུམ་གྱི་རི་ལུ་:བག་ཕྱེར་གཏུམས་[[194]](#footnote-213)ཏེ་བཅུག་ལ། མེ་ཏོག་དང་[[195]](#footnote-214)ཕྲེང་བའི་སྔགས་བཟླས་ཏེ། སྟོང་ངམ་ཁྲི་ཐིམ་པར་བསྲེགས་པའི་ཐལ་བས་གཏོར་རམ་བསྐུས་ན་གྲོལ་བར་འགྱུར་:རོ། ་འཇིགས་[[196]](#footnote-215)པ་ཐམས་ཅད་ལས་བསྲུང་བ་ནི་མར་རྙིང་པའམ་ཐལ་བའམ་ཡུངས་ཀར་གྱིས་བྱའོ་ཞེས་པ་ནི་མར་ལོ་དུ་མ་ལོན་པ་གའུའི་ནང་དུ་བཅུག་[[197]](#footnote-216)སྟེ། སྟེང་ན་བུ་ག་བྱས་པ་ལ་ཆུ་བཏང་སྟེ། ཕྲེང་བའི་སྔགས་སྟོང་ངམ་ཁྲི་ཐིམ་པ་དང་ཕྱག་ན་རྡོ་རྗེ་ཡང་དག་པར་མཆོད་དོ། །​གཟུངས་ཀྱི་བུམ་པ་དང་ལྡན་པའི་ཆུས་ལུས་བཀྲུས་ཏེ། གའུའི་མར་གྱིས་བསྐུས་ན་འཇིགས་པ་ཐམས་ཅད་ལས་ཐར་བར་འགྱུར་རོ། །​ཡང་ན་གའུའི་བུ་ག་ན་མར་ཡུངས་ཀར་རེ་རེ་ཞིང་ཕྲེང་བའི་སྔགས་རེ་རེ་བརྗོད་ཅིང་། དེ་རེ་རེ་ཡང་ཁྲོ་ཆུང་:རེ་རེར་[[198]](#footnote-217)གྱུར་པར་བསམས་ལ། དེ་སྟོང་ངམ་ཁྲི་ལ་སོགས་པ་ཐེམ་པ་དང་། སྤྱི་བོ་ལ་སོགས་པར་ཕུར་པ་བྱས་ཏེ་བཏགས་ན་ཡང་འཇིགས་པ་ཐམས་ཅད་ལས་ཐར་བར་འགྱུར་རོ། །​ཐལ་བ་ལ་ནི་ཞི་བའི་སྦྱིན་སྲེག་བྱས་པའི་ཐལ་བ་སྟེ། མར་:རྙིང་པ་[[199]](#footnote-218)དང་ལྷན་ཅིག་ཏུ་གཟུངས་[[200]](#footnote-219)སྔགས་འབུམ་བཟླས་ཏེ་བྱུག་པའམ། ཡང་ན་ཡུངས་ཀར་དང་ལྡན་པའི་བྱུག་པའམ། གདགས་པ་བྱས་ན་ཡང་[[201]](#footnote-220)ཐར་བར་འགྱུར་:རོ། ་[[202]](#footnote-221)བདག་བསྲུང་བ་ནི་ཡིད་ཀྱིས་སམ་ཆུས་བྱའོ་ཞེས་པ་ནི། ཏིང་ངེ་འཛིན་གསལ་བ་དང་། བཟླས་པ་རྫོགས་པ་ནི་དམིགས་པ་ཙམ་གྱིས་སོ། །​ཡང་ན་ཆུ་ལ་བསྔགས་[[203]](#footnote-222)ཏེ་སྟེང་འོག་ལ་སོགས་པར་གཏོར་ཞིང་བཏུང་བར་:བྱའོ། ་[[204]](#footnote-223)གཞན་བསྲུང་བ་ནི་སྐུད་པ་སྔོན་པོས་བྱའོ་ཞེས་པ་ནི་གོང་དུ་བཤད་པ་དང་སྦྱར་བར་བྱའོ། །​ལས་དེ་དག་ཐམས་ཅད་ལ་སྔགས་བཟླས་པ་ནི་ལན་གསུམ་མམ། བདུན་ནམ། བཅུ་བཞིའམ། ཉི་ཤུ་རྩ་གཅིག་གམ། བརྒྱ་རྩ་བརྒྱད་བརྗོད་པར་བྱའོ་ཞེས་པ་ནི་གོང་དུ་བསྙེན་པ་རྫོགས་པའི་རྣལ་འབྱོར་པས་ལས་ལ་སྦྱོར་བའི་དུས་སུ་རིག་པ་བརྗོད་པའི་གྲངས་ཀྱི་ཚད་དོ། །​དེ་ལྟར་བྱས་ན་འགྲུབ་པར་འགྱུར་རོ་ཞེས་པ་ནི་གོང་དུ་བསྟན་པའི་ལས་ཚོགས་དེ་དག་ལྟར་རོ། །​མཆོད་རྟེན་སྐུ་གདུང་དང་ལྡན་པའི་མདུན་དུ་མེ་ཏོག་སྔོན་པོས་མཆོད་དོ་ཞེས་པ་ནི་མཆོད་རྟེན་བདེ་བར་གཤེགས་པའི་གདུང་དང་ལྡན་པའི་རྩར་ཕྱག་ན་རྡོ་རྗེ་སྒྲུབ་[[205]](#footnote-224)ཐབས་ལས་འབྱུང་བ་བཞིན་མཆོད་དེ་མེ་ཏོག་སྔོན་པོ་གུར་ཀུམ་གྱི་ཆུར་བཅུག་སྟེ། ཉི་མ་རེ་རེ་ལ་དུས་གསུམ་དུ་ཉི་[[206]](#footnote-225)ཤུ་རྩ་གཅིག་ཏུ་མཆོད་པར་བྱའོ། །​སྔགས་སྟོང་བཟླས་བརྗོད་བྱས་ན་འགྲུབ་པར་འགྱུར་རོ་ཞེས་པ་ནི་ཐ་མའི་ཚད་བསྟན་པ་སྟེ། ཇི་སྲིད་སྐྱོ་བར་མ་གྱུར་གྱི་བར་དུ་བརྗོད་པར་བྱའོ། །​གཞན་ཡང་ལྡེར་སོ་དང་། རས་རིས་ལ་སོགས་པ་ཕྱག་ན་རྡོ་རྗེའི་:སྐུ་གཟུགས་ཀྱི་[[207]](#footnote-226)མདུན་དུ་ཇི་སྐད་བཤད་པའི་སྒྲུབ་[[208]](#footnote-227)ཐབས་བཞིན་དུ་ཡང་དག་པར་མཆོད་དེ་མཉེས་པར་བྱས་ནས་ཕྲེང་བའི་སྔགས་འབུམ་མམ་བྱེ་བ་ལ་སོགས་པའི་སྦྱོར་བ་སྔོན་དུ་སོང་བས་ནི་འགྲུབ་པར་མི་འགྱུར་བ་གང་ཡང་ཡོད་པར་མི་འགྱུར་རོ། །​སེམས་ཅན་འདོད་པ་ཐ་དད་:རྣམས་ལ་[[209]](#footnote-228)གཟིགས་ནས་ནི། །​བདེ་བར་གཤེགས་པས་བྱང་ཆུབ་ལམ་ནི་སྣ་ཚོགས་གསུངས། །​སྙིགས་མའི་དུས་ཀྱི་སེམས་ཅན་བརྩོན་འགྲུས་བློ་ཞན་རྣམས། །​འཇུག་བྱའི་དོན་དུ་དེ་ཉིད་སྒྲོན་མ་འདི་བརྩམས་ཏེ། །​བླ་མ་ལ་གུས་དད་ལྡན་སྙིང་རྗེ་ཤེས་རབ་ལྡན། །​ཐེག་ཆེན་ཐབས་མཁས་ཚད་མེད་སྙིང་རྗེའི་སེམས་བསྐྱེད་པ། །​དབང་རྣམས་རྫོགས་ཤིང་རྗེས་སུ་གནང་ཐོབ་དམ་ཚིག་ཅན། དེ་ལ་དཔའ་བོས་:གནང་དབང་[[210]](#footnote-229)བརྒྱུད་དེ་བསྟན་པར་བྱ། བླ་མ་མཉེས་བྱས་བརྩེ་བས་བདུད་རྩིའི་འོད་ཟེར་ཐོབ། །​ཇི་སྲིད་མཉེས་བྱས་གཞན་དོན་ལྷག་ལྷས་གནང་བ་བྱིན། །​རང་ཉམས་སྟོབས་ཀྱིས་སྒྲུབ་པོ་རྫས་གཟུང་རྒྱུད་དོན་བྲིས། །​ངལ་བའི་དགེ་བས་དངོས་གྲུབ་རྣམ་[[211]](#footnote-230)གཉིས་:ཐོབ་པར་ཤོག ་[[212]](#footnote-231)འཕགས་པ་ལག་ན་རྡོ་རྗེ་གོས་སྔོན་པོ་ཅན་གྱི་ཆོ་ག་ཞེས་བྱ་བའི་གཟུངས་ཀྱི་འགྲེལ་པ་དེ་ཁོ་ན་ཉིད་གསལ་བར་བྱེད་པའི་སྒྲོན་མ་ཞེས་བྱ་བ་སློབ་དཔོན་:ཀླུ་གྲུབ་ཀྱིས་[[213]](#footnote-232)མཛད་པ་རྫོགས་སོ།། །​།རྒྱ་གར་གྱི་མཁས་པ་དཱི་པཾ་[[214]](#footnote-233)ཀཱ་ར་ཤྲཱི་ཛྙཱ་ན་དང་བོད་ཀྱི་ལོ་:ཙཱ་བ་[[215]](#footnote-234)རྒྱ་:བརྩོན་སེང་གེས་[[216]](#footnote-235)ཤྲཱི་ན་ལེནྡྲའི་[[217]](#footnote-236)སྒོ་འགྲམ་དུ་བསྒྱུར་བའོ། །​

1. ཀ་ལ་བཾ་ནཱ་ སྡེ་དགེ། སྣར་ཐང་། [↑](#footnote-ref-20)
2. གསུམ་ སྣར་ཐང་། [↑](#footnote-ref-21)
3. རྒྱུད་ སྣར་ཐང་། [↑](#footnote-ref-22)
4. བསྙེད་ སྡེ་དགེ། [↑](#footnote-ref-23)
5. གྲགས་ སྡེ་དགེ། སྣར་ཐང་། [↑](#footnote-ref-24)
6. མཚན་ཉིད་ སྣར་ཐང་། [↑](#footnote-ref-25)
7. གཉེན་པོ་ སྣར་ཐང་། [↑](#footnote-ref-26)
8. མཐའ་མ་ སྣར་ཐང་། [↑](#footnote-ref-27)
9. སྔོན་པོ་ སྡེ་དགེ། སྣར་ཐང་། [↑](#footnote-ref-28)
10. རྡོ་རྗེ་ སྣར་ཐང་། [↑](#footnote-ref-29)
11. སྐྱེད་ སྣར་ཐང་། [↑](#footnote-ref-30)
12. སངས་རྒྱས་གངྒཱ་ སྡེ་དགེ། སངས་རྒྱས་གངྒའི་ སྣར་ཐང་། [↑](#footnote-ref-31)
13. སྙེད་ཀྱི་ སྡེ་དགེ། [↑](#footnote-ref-32)
14. ཐམས་ཅད་ཀྱི་ སྡེ་དགེ། [↑](#footnote-ref-33)
15. བཏད་ སྡེ་དགེ། [↑](#footnote-ref-34)
16. གཅིག་པ་ སྡེ་དགེ། [↑](#footnote-ref-35)
17. མཐུན་པས་ཏེ། སྣར་ཐང་། [↑](#footnote-ref-36)
18. འདུལ་བར་ སྡེ་དགེ། [↑](#footnote-ref-37)
19. སྟང་སྟེ། སྡེ་དགེ། [↑](#footnote-ref-38)
20. སྙན་གྱིས་ སྡེ་དགེ། [↑](#footnote-ref-39)
21. གདུགས་པ་ སྣར་ཐང་། [↑](#footnote-ref-40)
22. ཟ་བ་ སྣར་ཐང་། [↑](#footnote-ref-41)
23. སྦྲུབ་ སྣར་ཐང་། [↑](#footnote-ref-42)
24. དང་དཔྲལ་བ་ སྡེ་དགེ། དང་དང་དཔྲལ་བ་ སྣར་ཐང་། [↑](#footnote-ref-43)
25. དང་།མཁའ་འགྲོ་ལ་སོགས་པ་ཐམས་ཅད་འདུལ་བ་དང་། སྣར་ཐང་། [↑](#footnote-ref-44)
26. འགྱུ་བ་ཞེས་ སྣར་ཐང་། [↑](#footnote-ref-45)
27. དེ་ནས་ སྡེ་དགེ། [↑](#footnote-ref-46)
28. འཇིགས་ སྡེ་དགེ། [↑](#footnote-ref-47)
29. ནི་ སྡེ་དགེ། [↑](#footnote-ref-48)
30. ལ་སོགས་པ་དྲེག་པ་དྲེག་པ་ སྡེ་དགེ། པ་ སྣར་ཐང་། [↑](#footnote-ref-49)
31. སྡང་བར་ སྣར་ཐང་། [↑](#footnote-ref-50)
32. འདབས་ སྡེ་དགེ། [↑](#footnote-ref-51)
33. གི་ སྣར་ཐང་། [↑](#footnote-ref-52)
34. གཉིས་ཀྱི་ སྡེ་དགེ། གཉིས་ སྣར་ཐང་། [↑](#footnote-ref-53)
35. བཅིངས་པ་ཁྲིས་ སྡེ་དགེ། སྣར་ཐང་། [↑](#footnote-ref-54)
36. དུག་པ་ སྡེ་དགེ། གདུགས་པ་ སྣར་ཐང་། [↑](#footnote-ref-55)
37. རྣམ་ སྡེ་དགེ། [↑](#footnote-ref-56)
38. གནོན་པར་ སྣར་ཐང་། [↑](#footnote-ref-57)
39. དབང་པོ་ སྡེ་དགེ། [↑](#footnote-ref-58)
40. བརླག་པར་ སྣར་ཐང་། [↑](#footnote-ref-59)
41. ལོ་ སྣར་ཐང་། [↑](#footnote-ref-60)
42. འཁྲུགས་པར་ སྡེ་དགེ། [↑](#footnote-ref-61)
43. དཔའ་སྐོང་ སྣར་ཐང་། [↑](#footnote-ref-62)
44. འཆི་བར་ སྣར་ཐང་། [↑](#footnote-ref-63)
45. རླགས་ སྡེ་དགེ། བརླག་པར་ སྣར་ཐང་། [↑](#footnote-ref-64)
46. སྐུན་ སྣར་ཐང་། [↑](#footnote-ref-65)
47. མཆོད་པས་ན་ སྣར་ཐང་། [↑](#footnote-ref-66)
48. ནས་གནས་ སྡེ་དགེ། [↑](#footnote-ref-67)
49. སྙེད་ཀྱི་ སྡེ་དགེ། [↑](#footnote-ref-68)
50. སོ་ཞེས་ སྣར་ཐང་། [↑](#footnote-ref-69)
51. ཐམས་ཅད་ཀྱི་ སྡེ་དགེ། [↑](#footnote-ref-70)
52. གསུངས་པ་ སྡེ་དགེ། [↑](#footnote-ref-71)
53. རྣམས་ཀྱི་ སྡེ་དགེ། [↑](#footnote-ref-72)
54. མོ་མ་ སྣར་ཐང་། [↑](#footnote-ref-73)
55. གང་གི་ སྡེ་དགེ། [↑](#footnote-ref-74)
56. སྔགས་ སྣར་ཐང་། [↑](#footnote-ref-75)
57. བཱན་ སྡེ་དགེ། སྣར་ཐང་། [↑](#footnote-ref-76)
58. གཱ་ སྡེ་དགེ། [↑](#footnote-ref-77)
59. ཏི་ སྡེ་དགེ། [↑](#footnote-ref-78)
60. ནི་བདག་པོའོ། སྡེ་དགེ། སྣར་ཐང་། [↑](#footnote-ref-79)
61. བརྒྱད་དོ། སྡེ་དགེ། སྣར་ཐང་། [↑](#footnote-ref-80)
62. ནི་ལཱྃ་ སྣར་ཐང་། [↑](#footnote-ref-81)
63. རཱཾ་ སྣར་ཐང་། [↑](#footnote-ref-82)
64. མེད་དོ། སྣར་ཐང་། [↑](#footnote-ref-83)
65. ཧྲི་ སྡེ་དགེ། སྣར་ཐང་། [↑](#footnote-ref-84)
66. ཡམ་ སྡེ་དགེ། ཡཾ་ སྣར་ཐང་། [↑](#footnote-ref-85)
67. གང་གི་ སྡེ་དགེ། [↑](#footnote-ref-86)
68. ངཱ་ སྣར་ཐང་། [↑](#footnote-ref-87)
69. མདོར་ སྡེ་དགེ། [↑](#footnote-ref-88)
70. ཨུ་ཏྤད་ སྣར་ཐང་། [↑](#footnote-ref-89)
71. [↑](#footnote-ref-90)
72. པའོ། །​བུདྷ་བུདྷ་ སྣར་ཐང་། [↑](#footnote-ref-91)
73. ཅན་གྱིས་ སྣར་ཐང་། [↑](#footnote-ref-92)
74. ་ སྡེ་དགེ། [↑](#footnote-ref-93)
75. བདྷེག་ སྣར་ཐང་། [↑](#footnote-ref-94)
76. ཧྲི་ སྡེ་དགེ། སྣར་ཐང་། [↑](#footnote-ref-95)
77. ཆོམ་ སྡེ་དགེ། སྣར་ཐང་། [↑](#footnote-ref-96)
78. ད་མ་ སྡེ་དགེ། སྣར་ཐང་། [↑](#footnote-ref-97)
79. ཆོམ་ཤིག་ སྡེ་དགེ། ཆོམ་ཞིག་ སྣར་ཐང་། [↑](#footnote-ref-98)
80. རཱ་ སྣར་ཐང་། [↑](#footnote-ref-99)
81. ཆོམ་ཤིག་ སྡེ་དགེ། ཆོམ་ཞིག་ སྣར་ཐང་། [↑](#footnote-ref-100)
82. གཟི་བརྗིད་ཀྱིས་ སྣར་ཐང་། [↑](#footnote-ref-101)
83. ཆོམ་ཤིག་ སྡེ་དགེ། ཆོམ་ཞིག་ སྣར་ཐང་། [↑](#footnote-ref-102)
84. གང་གི་ སྡེ་དགེ། སྣར་ཐང་། [↑](#footnote-ref-103)
85. གཱ་ སྡེ་དགེ། [↑](#footnote-ref-104)
86. སྔགས་ཀྱི་ སྡེ་དགེ། སྣར་ཐང་། [↑](#footnote-ref-105)
87. དཱ་ སྡེ་དགེ། སྣར་ཐང་། [↑](#footnote-ref-106)
88. ཎཱ་ སྡེ་དགེ། སྣར་ཐང་། [↑](#footnote-ref-107)
89. ཟུང་ཞིག་ སྡེ་དགེ། སྣར་ཐང་། [↑](#footnote-ref-108)
90. ཧཱུཾ་གི་ སྡེ་དགེ། [↑](#footnote-ref-109)
91. ཕཊ་ཀྱི་ སྡེ་དགེ། [↑](#footnote-ref-110)
92. གོད་ཏྶཱ་ད་ སྡེ་དགེ། སྣར་ཐང་། [↑](#footnote-ref-111)
93. དུག་ སྣར་ཐང་། [↑](#footnote-ref-112)
94. ཀྲ་མཱ་ སྣར་ཐང་། [↑](#footnote-ref-113)
95. གང་ སྡེ་དགེ། སྣར་ཐང་། [↑](#footnote-ref-114)
96. ཁྱོད་ཀྱི་ སྡེ་དགེ། སྣར་ཐང་། [↑](#footnote-ref-115)
97. ཏཱནཱ་ སྡེ་དགེ། [↑](#footnote-ref-116)
98. ཀྲི་ཏཱནྡྷ་རུ་པཱ་ སྡེ་དགེ། ཀྲི་ཏཱནྶཱ་རུ་ སྣར་ཐང་། [↑](#footnote-ref-117)
99. སྲུལ་པོའོ་ སྣར་ཐང་། [↑](#footnote-ref-118)
100. ཎཱ་ སྡེ་དགེ། སྣར་ཐང་། [↑](#footnote-ref-119)
101. ནཱ་ སྡེ་དགེ། སྣར་ཐང་། [↑](#footnote-ref-120)
102. ཡིན་གྱིས་ སྣར་ཐང་། [↑](#footnote-ref-121)
103. ཏྶ་ སྡེ་དགེ། [↑](#footnote-ref-122)
104. ད་ སྡེ་དགེ། [↑](#footnote-ref-123)
105. མྱོ་ སྡེ་དགེ། [↑](#footnote-ref-124)
106. ཀྱི་ སྡེ་དགེ། [↑](#footnote-ref-125)
107. ཕྲེ་ སྣར་ཐང་། [↑](#footnote-ref-126)
108. ཤཱ་ སྣར་ཐང་། [↑](#footnote-ref-127)
109. ཡི་དྭགས་ཀྱི་ སྡེ་དགེ། སྣར་ཐང་། [↑](#footnote-ref-128)
110. ཥ་ སྡེ་དགེ། སྣར་ཐང་། [↑](#footnote-ref-129)
111. གནོད་སྦྱིན་གྱི་ སྡེ་དགེ། སྣར་ཐང་། [↑](#footnote-ref-130)
112. ཥ་ སྡེ་དགེ། སྣར་ཐང་། [↑](#footnote-ref-131)
113. ཥ་ སྡེ་དགེ། སྣར་ཐང་། [↑](#footnote-ref-132)
114. བིགྷྣ་བ་ནཱི་ཥ་ཀ་ སྡེ་དགེ། བིགྷཱ་བི་ནཱ་ཥ་ སྣར་ཐང་། [↑](#footnote-ref-133)
115. ཏྲུཾ་སཾ་ག་ སྡེ་དགེ། ཏྲུཾ་སྃ་གྷ་ སྣར་ཐང་། [↑](#footnote-ref-134)
116. ཥ་ སྡེ་དགེ། སྣར་ཐང་། [↑](#footnote-ref-135)
117. བདུན་ སྣར་ཐང་། [↑](#footnote-ref-136)
118. བརླག་པར་ སྣར་ཐང་། [↑](#footnote-ref-137)
119. བཛྲ་པ་ སྣར་ཐང་། [↑](#footnote-ref-138)
120. ཉེ་བར་བསྡུད་པའོ་ སྡེ་དགེ། ཉེ་བར་སྡུད་པའོ། །​ །​་ སྣར་ཐང་། [↑](#footnote-ref-139)
121. གནོད་སྦྱིན་གྱིས་ སྣར་ཐང་། [↑](#footnote-ref-140)
122. གཏང་བར་ སྣར་ཐང་། [↑](#footnote-ref-141)
123. ནི་ སྣར་ཐང་། [↑](#footnote-ref-142)
124. བརྩོག་ སྣར་ཐང་། [↑](#footnote-ref-143)
125. རྡེག་པ་ སྣར་ཐང་། [↑](#footnote-ref-144)
126. བྲི། སྣར་ཐང་། [↑](#footnote-ref-145)
127. ཁྲུས་ སྣར་ཐང་། [↑](#footnote-ref-146)
128. མཎྜལ་གྱིས་ སྣར་ཐང་། [↑](#footnote-ref-147)
129. མན་འཇིའི་ སྡེ་དགེ། སྣར་ཐང་། [↑](#footnote-ref-148)
130. གཡོན་གྱིས་ སྣར་ཐང་། [↑](#footnote-ref-149)
131. ཏོ། །​ །​་ སྣར་ཐང་། [↑](#footnote-ref-150)
132. ཤད་ཀྱིས་ སྣར་ཐང་། [↑](#footnote-ref-151)
133. ནད་ སྣར་ཐང་། [↑](#footnote-ref-152)
134. གལ་ སྣར་ཐང་། [↑](#footnote-ref-153)
135. བཤད་ སྡེ་དགེ། [↑](#footnote-ref-154)
136. ཀྱི་བཅག་ སྡེ་དགེ། ཀྱིས་བཅག་ སྣར་ཐང་། [↑](#footnote-ref-155)
137. ལྕུག་ སྡེ་དགེ། [↑](#footnote-ref-156)
138. རྩངས་པ་ སྡེ་དགེ། སྣར་ཐང་། [↑](#footnote-ref-157)
139. རྨ་བྱ་ སྣར་ཐང་། [↑](#footnote-ref-158)
140. གཞག་ སྣར་ཐང་། [↑](#footnote-ref-159)
141. བསམ་ སྡེ་དགེ། [↑](#footnote-ref-160)
142. བསམ་པའི་ སྡེ་དགེ། [↑](#footnote-ref-161)
143. འཇུག་ སྡེ་དགེ། [↑](#footnote-ref-162)
144. སྤཱ་ སྡེ་དགེ། [↑](#footnote-ref-163)
145. སྐ་ཅིག་ སྣར་ཐང་། [↑](#footnote-ref-164)
146. དེ་དེའི་ སྡེ་དགེ། [↑](#footnote-ref-165)
147. ཆོ་གའོ། །​ །​་ སྣར་ཐང་། [↑](#footnote-ref-166)
148. རྗེད་ སྡེ་དགེ། [↑](#footnote-ref-167)
149. །རྗེད་ སྡེ་དགེ། [↑](#footnote-ref-168)
150. །གཉིས་ སྡེ་དགེ། [↑](#footnote-ref-169)
151. བྱ་སྟེ་ སྡེ་དགེ། [↑](#footnote-ref-170)
152. ཟངས་ཀྱིས་ སྣར་ཐང་། [↑](#footnote-ref-171)
153. ནོ། །​ །​་ སྣར་ཐང་། [↑](#footnote-ref-172)
154. མགུལ་ལམ་ སྣར་ཐང་། [↑](#footnote-ref-173)
155. གདོན་གྱི་ སྡེ་དགེ། [↑](#footnote-ref-174)
156. ནད་ཀྱིས་ སྡེ་དགེ། སྣར་ཐང་། [↑](#footnote-ref-175)
157. །རལ་ སྡེ་དགེ། [↑](#footnote-ref-176)
158. རེ་རེ་ཞེས་ སྣར་ཐང་། [↑](#footnote-ref-177)
159. བསྒོམ་ནར་ སྡེ་དགེ། [↑](#footnote-ref-178)
160. བཏིང་ སྡེ་དགེ། [↑](#footnote-ref-179)
161. བླུགས་པ། སྡེ་དགེ། [↑](#footnote-ref-180)
162. བུག་ སྡེ་དགེ། སྣར་ཐང་། [↑](#footnote-ref-181)
163. དྷི་རའི་སྡོང་པོ་ལ་ སྡེ་དགེ། ཏི་རིའི་སྡུང་པོ་ལ་ སྣར་ཐང་། [↑](#footnote-ref-182)
164. ལྡོག་པར་ སྡེ་དགེ། སྣར་ཐང་། [↑](#footnote-ref-183)
165. རོ། །​ །​་ སྡེ་དགེ། སྣར་ཐང་། [↑](#footnote-ref-184)
166. རོ། །​ །​་ སྡེ་དགེ། སྣར་ཐང་། [↑](#footnote-ref-185)
167. ཞེས་བྱ་ སྡེ་དགེ། སྣར་ཐང་། [↑](#footnote-ref-186)
168. དུག! སྡེ་དགེ། [↑](#footnote-ref-187)
169. ན་ སྣར་ཐང་། [↑](#footnote-ref-188)
170. སྦྲུལ་གྱིས་ སྣར་ཐང་། [↑](#footnote-ref-189)
171. ཤིག་ སྡེ་དགེ། [↑](#footnote-ref-190)
172. བྱབས་ཏེ་ སྡེ་དགེ། སྣར་ཐང་། [↑](#footnote-ref-191)
173. མགུལ་ སྡེ་དགེ། [↑](#footnote-ref-192)
174. བསམ་ཞིང་ སྣར་ཐང་། [↑](#footnote-ref-193)
175. ཧྲིཿ་ལས་ སྣར་ཐང་། [↑](#footnote-ref-194)
176. ཧྲཱིཿལས་ སྡེ་དགེ། ཧྲིཿལ་ སྣར་ཐང་། [↑](#footnote-ref-195)
177. བྱའོ། །​ །​་ སྣར་ཐང་། [↑](#footnote-ref-196)
178. བསྙུང་བར་ སྣར་ཐང་། [↑](#footnote-ref-197)
179. བསྒོམ་ སྡེ་དགེ། [↑](#footnote-ref-198)
180. བསྙུང་བར་ སྣར་ཐང་། [↑](#footnote-ref-199)
181. བརྒྱད་ སྣར་ཐང་། [↑](#footnote-ref-200)
182. བསྙུང་བར་ སྣར་ཐང་། [↑](#footnote-ref-201)
183. དང་། སྣར་ཐང་། [↑](#footnote-ref-202)
184. གྲུབ་པ་ སྡེ་དགེ། [↑](#footnote-ref-203)
185. རྣམས་ཀྱི་ སྡེ་དགེ། [↑](#footnote-ref-204)
186. ཡུངས་ཀར་གྱི་ སྡེ་དགེ། [↑](#footnote-ref-205)
187. བསྒྲུབས་ལ། སྡེ་དགེ། སྣར་ཐང་། [↑](#footnote-ref-206)
188. ། སྡེ་དགེ། སྣར་ཐང་། [↑](#footnote-ref-207)
189. ཁུངས་ སྣར་ཐང་། [↑](#footnote-ref-208)
190. རོ། །​ །​་ སྡེ་དགེ། སྣར་ཐང་། [↑](#footnote-ref-209)
191. ཁོང་ སྣར་ཐང་། [↑](#footnote-ref-210)
192. གཏང་ སྣར་ཐང་། [↑](#footnote-ref-211)
193. མེ་གཏང་ལ་མེ་ སྣར་ཐང་། [↑](#footnote-ref-212)
194. ཆེར་གཏུམས་ སྡེ་དགེ། བག་ཕྱེར་བཏུམས་ སྣར་ཐང་། [↑](#footnote-ref-213)
195. ལ་ སྡེ་དགེ། སྣར་ཐང་། [↑](#footnote-ref-214)
196. རོ། །​ །​་འཇིག་ སྣར་ཐང་། [↑](#footnote-ref-215)
197. བཅུ་ སྣར་ཐང་། [↑](#footnote-ref-216)
198. རེ་རེ་ སྣར་ཐང་། [↑](#footnote-ref-217)
199. སྙིང་པ་ སྡེ་དགེ། སྣར་ཐང་། [↑](#footnote-ref-218)
200. གཟུགས་ སྡེ་དགེ། [↑](#footnote-ref-219)
201. ཡང་འཇིགས་པ་ཐམས་ཅད་ལས་ སྡེ་དགེ། སྣར་ཐང་། [↑](#footnote-ref-220)
202. རོ། །​ །​་ སྡེ་དགེ། [↑](#footnote-ref-221)
203. སྔགས་ སྡེ་དགེ། སྣར་ཐང་། [↑](#footnote-ref-222)
204. བྱའོ། །​ །​་ སྡེ་དགེ། [↑](#footnote-ref-223)
205. སྒྲུབས་ སྡེ་དགེ། [↑](#footnote-ref-224)
206. ཉི་མ་ཉི་ སྣར་ཐང་། [↑](#footnote-ref-225)
207. སྐུ་གཟུགས་ཀྱིས་ སྣར་ཐང་། [↑](#footnote-ref-226)
208. སྒྲུབས་ སྡེ་དགེ། [↑](#footnote-ref-227)
209. རྣམས་ སྡེ་དགེ། [↑](#footnote-ref-228)
210. རྣ་དབང་ སྡེ་དགེ། སྣར་ཐང་། [↑](#footnote-ref-229)
211. རྣམས་ སྡེ་དགེ། [↑](#footnote-ref-230)
212. ཐོབ་པར། །​ །​་ སྣར་ཐང་། [↑](#footnote-ref-231)
213. གྲུབ་ཀྱི་ སྡེ་དགེ། ཀླུ་སྒྲུབ་ཀྱིས་ སྣར་ཐང་། [↑](#footnote-ref-232)
214. པྃ་ སྣར་ཐང་། [↑](#footnote-ref-233)
215. ཙ་ སྡེ་དགེ། ཙ་བ་ སྣར་ཐང་། [↑](#footnote-ref-234)
216. བརྩོན་སེངྒེ་ སྡེ་དགེ། བརྩོན་སེང་གིས་ སྣར་ཐང་། [↑](#footnote-ref-235)
217. ལེནྟྲའི་ སྡེ་དགེ། ལེན་ཏྲའི་ སྣར་ཐང་། [↑](#footnote-ref-236)