༄༅། །​རྟ་མགྲིན་གྱི་སྒྲུབ་ཐབས།༄༅༅། །​རྒྱ་གར་སྐད་དུ། ཧྱ་གྲཱི་ཝ་སཱ་དྷ་ནཾ། བོད་སྐད་དུ། རྟ་མགྲིན་གྱི་སྒྲུབ་ཐབས། འཕགས་པ་རྟ་མགྲིན་ལ་ཕྱག་འཚལ་ལོ། །​བདེ་སྦྱིན་བཅོམ་ལྡན་རྟ་མགྲིན་ནི། །​གཡོན་བརྐྱང་ཞབས་ཀྱིས་ཡང་དག་བཞུགས། །​ཁམས་གསུམ་རང་བཞིན་གསུམ་སྤྱན་གསུམ། །​དེ་ལ་རྟག་ཏུ་ཕྱག་འཚལ་ལོ། །​དང་པོར་སྔགས་ནི་རབ་ཏུ་བརྗོད། ཨོཾ་སྭ་བྷཱ་བ་བི་ཤུདྡྷཿསརྦ་དྷརྨཱ་སྭ་:བྷཱ་ཝ་[[1]](#footnote-20)བི་ཤུདྡྷོ྅ཧཱུྃ།[[2]](#footnote-21) ལན་གསུམ་བརྗོད་པས་:སྣང་སྲིད་ཀྱི།[[3]](#footnote-22) །​དངོས་རྣམས་ཐམས་ཅད་དག་པར་བསམ། །​ཁྱད་པར་རང་ལུས་ཤེལ་སྒོང་ལྟར། །​རང་སྙིང་རཾ་སེར་འོད་འཕྲོས་པས། །​ཉི་དཀྱིལ་:སྟེང་དུ་ཧྲཱིཿདམར་[[4]](#footnote-23)པོ། །​དེ་ལས་ཕྱོགས་བཅུར་འོད་འཕྲོས་པས། །​ཞགས་པ་ལྕགས་ཀྱུ་ལྟར་འཕྲོས་པས། །​སངས་རྒྱས་བྱང་ཆུབ་སེམས་དཔའ་དང་། །​རྟ་མགྲིན་བླ་མ་ལ་སོགས་པ། །​མདུན་དུ་སྤྱན་དྲངས་རང་སྙིང་ག །​ཧྲཱིཿལས་[[5]](#footnote-24)མཆོད་པའི་ལྷ་མོ་ནི། །​བདུག་སྤོས་སེར་མོ་ཕྱག་ན་སྤོས། །​མེ་ཏོག་མ་ནི་ཨུཏྤལ་བསྣམས། །​སྐུ་ནི་རབ་ཏུ་མཐིང་གར་བཞུགས། །​མར་མེ་མ་ནི་སྐུ་མདོག་དམར། །​ཕྱག་ན་རིན་ཆེན་སྒྲོན་མ་འཛིན། །​དྲི་ཆབ་མ་ནི་ལྗང་གུ་སྟེ། །​:ལག་ན་[[6]](#footnote-25)གསེར་གྱི་བུམ་འཛིན་མ། །​ཞལ་ཟས་མ་ནི་སྐུ་མདོག་དཀར། །​:ལག་ན་[[7]](#footnote-26)གསེར་གཞོང་བདུད་རྩིས་གང་། །​ཨོཾ་བཛྲ་དྷཱུ་པེ་ཨཱཿཧཱུྃ་སྭཱ་ཧཱ། ཨོཾ་བཛྲ་པུཥྤེ་ཨཱཿ་ཧཱུྃ་སྭཱ་ཧཱ། ཨོཾ་བཛྲ་ཨཱ་ལོ་ཀེ་ཨཱཿཧཱུྃ་སྭཱ་ཧཱ། ཨོཾ་བཛྲ་གནྡྷེ་ཨཱཿཧཱུྃ་སྭཱ་ཧཱ། ཨོཾ་བཛྲ་ནཻ་བི་དྱེ་[[8]](#footnote-27)ཨཱཿཧཱུྃ་སྭཱ་ཧཱ། གང་ཡང་བདག་གིས་དུས་ཀུན་དུ། །​སྡིག་པ་བགྱིས་པར་གང་གྱུར་པ། །​སྐྲག་ནས་རྨི་འདྲར་འཆགས་བགྱིད་ཅིང་། :དེང་ནས་[[9]](#footnote-28)བརྩམས་ཏེ་འབྱུང་མི་བགྱིད། །​དགེ་བ་རྣམས་ལ་རྗེས་ཡི་རང་། །​སངས་རྒྱས་བྱང་ཆུབ་ཡིད་ཀྱིས་གཟུང་།[[10]](#footnote-29) །​ཐམས་ཅད་བྱང་ཆུབ་མཆོག་ཏུ་བསྔོ། །​དེ་ཐོབ་ལམ་ལ་གནས་བགྱིད་ཅིང་། །​དམ་པའི་སྐྱབས་གསུམ་ལ་སྐྱབས་མཆི། །​དེ་རྗེས་ཚངས་པའི་གནས་བཞི་བསྒོམ།[[11]](#footnote-30) །​ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་བ་:ཨཱཏྨ་ཀོ྅[[12]](#footnote-31)ཧཾ།ལན་གསུམ་[[13]](#footnote-32)བརྗོད་བྱ་ཏིང་འཛིན་གྱིས། །​ཆོས་ནི་ཐམས་ཅད་སྟོང་པར་བསམ། །​དེ་ཡི་ངང་ལས་མཁའ་དཀྱིལ་དུ། །​རཾ་སེར་འོད་འཕྲོས་ཉི་དཀྱིལ་དུ། །​དེ་སྟེང་ཡི་གེ་ཧཱུྃ་ལས་ནི། །​འཕྲོས་འདུས་རྡོ་རྗེ་རྩེ་ལྔ་པ། །​རྡོ་རྗེ་ར་བས་གཞི་གུར། །​དེ་ཡི་དབུས་སུ་ཉི་དཀྱིལ་འཁོར། །​དེ་སྟིང་ཡི་གེ་བྷྲཱུཾ་[[14]](#footnote-33)དཀར་བསམ། །​:དེ་ལས་[[15]](#footnote-34)འོད་ཟེར་བྱུང་བས་ནི། །​ཤར་དང་ལྷོ་དང་ནུབ་དང་བྱང་། །​དུང་དང་བཻ་ཌཱུརྱ་དང་ཤེལ། །​གསེར་ལས་:གྲུབ་པའི་[[16]](#footnote-35)རིམ་པ་བཞིན། །​གྲུ་བཞི་པ་ལ་སྒོ་བཞི་པ། །​གསེར་གྱི་ཀ་བ་བརྒྱད་ཀྱིས་བཏེག །​རིན་ཆེན་དུ་མས་སྟེང་ནི་ཕུབ། །​རིན་ཆེན་:དུ་མ་[[17]](#footnote-36)འཕྱང་བའོ། །​ཡང་ན་ཐོད་པའི་གཞལ་ཡས་ཁང་། །​སྟོང་གསུམ་སྟོང་ཆེན་རྒྱ་ཁྱོན་ཙམ། །​སྟེང་ནི་:ཞིང་གིས་[[18]](#footnote-37)རབ་ཏུ་བཀབ། །​གྲུ་བཞི་པ་ནི་རབ་ཏུ་བཀོད། །​སེང་ལྡེང་ཀ་བ་བརྒྱད་ནི་གནས། །​ཐོད་པ་བརྒྱད་ཀྱིས་:ཀ་ཞུ་[[19]](#footnote-38)བརྒྱན། །​ཕྱི་དང་ནང་ནི་རབ་ཏུ་གསལ། །​རང་ནི་རཾ་སེར་གཅིག་ཏུ་བསྒོམ།[[20]](#footnote-39) །​རཾ་ལས་འོད་ཟེར་འཕྲོས་འདུས་པས།ཉི་དཀྱིལ་སྟེང་[[21]](#footnote-40)དུ་ཧྲཱིཿདམར་པོ། །​དེ་ལས་འོད་འཕྲོས་སེམས་ཅན་གྱི། །​དོན་བྱས་འཕགས་པ་མཆོད་ནས་ནི། །​སླར་ཡང་འོད་ནི་ཧྲཱིཿལ་ཐིམ། །​དེ་ཉིད་ཞུ་བས་ཐོག་མ་ནས། །​བསགས་པའི་སྒྲིབ་གཉིས་ཡེ་ཤེས་ཀྱི། །​མེས་ནི་རབ་ཏུ་བསྲེགས་པར་བསམ། །​ཡེ་ཤེས་མེ་ལས་འོད་འཕྲོས་འདུས། །​སྔར་བཞིན་རབ་ཏུ་བསྒོམ་པར་བྱ། །​རང་ནི་བཅོམ་ལྡན་དཔལ་རྟ་མགྲིན། །​དབུ་གསུམ་ཕྱག་དྲུག་སྐུ་མདོག་དམར། །​དབུས་དང་གཡས་དང་གཡོན་དང་ནི། །​དམར་དང་དཀར་དང་ནག་པོ་ཡི། །​སྤྱན་གསུམ་དབུ་སྟེང་རྟ་མགོ་ཅན། །​ལྗང་གུ་གསུམ་ནི་རབ་ཏུ་འཐོན། །​ཚེམས་གཙིགས་ཞལ་ནས་འབྲུག་ནི་སྒྲོགས། །​ཐོད་སྐམ་ཐོད་བྱས་ཐོད་རློན་བརྒྱན། །​ཡན་ལག་བྲང་འགྲོས་རབ་ཏུ་བརྒྱན། །​སྟག་གི་ཤམ་ཐབས་[[22]](#footnote-41)གླང་ལྤགས་གྱོན། །​ཕྱག་གཡས་རྡོ་རྗེ་གཡོན་ན་ཁྲབ། །​གཡས་ཀྱི་:གཉིས་པས་[[23]](#footnote-42)གསེར་ཞགས་བསྣམས། །​གཡས་ཀྱི་ཐ་མ་སེང་ལྡེང་དབྱུག །​གཡོན་གྱི་:གཉིས་པས་[[24]](#footnote-43)རལ་གྲི་འཛིན། །​གཡོན་གྱི་ཐ་མ་སོར་མོ་ལས། །​བྱ་ཁྱུང་བྱེ་བ་བྱེ་བ་འགྱེད། །​ཞབས་ནི་དྲུག་གིས་ཀླུ་རྣམས་མནན། །​བསྐལ་པའི་མེ་ལྟར་དབུས་ན་བཞུགས། །​སྤྱི་བོ་མགྲིན་པ་སྙིང་ག་རུ། །​ཨོཾ་ཨཱཿཧཱུྃ་དཀར་དམར་དང་གནག །​སྙིང་གའི་རྡོ་རྗེ་རྩེ་ལྔ་ལས། །​འོད་ཟེར་ཁ་དོག་ལྔ་འཕྲོས་པས། །​རྣམ་སྣང་མི་འཁྲུགས་[[25]](#footnote-44)རིན་འབྱུང་དང་། །​ཚེ་དཔག་མེད་དང་དོན་ཡོད་གྲུབ། །​མདུན་གྱི་མཁའ་ལ་སྤྱན་དྲངས་ལ། །​ཨོཾ་དང་ཧཱུྃ་དང་:ཏྲཱཾ་ཧྲཱིཿཨ།[[26]](#footnote-45) །​སྤྱི་བོ་དཔྲལ་བ་རྣ་བ་གཡས། །​ལྟག་པ་རྣ་བ་གཡོན་པ་རུ། བདུད་རྩིའི་བུམ་པས་དབང་བསྐུར་བསམ། །​སྙིང་གའི་རྡོ་རྗེ་རྒྱ་གྲམ་ལས། །​ལྕགས་ཀྱུ་ལྟ་བུའི་འོད་འཕྲོས་པས། །​:ཡེ་ནས་[[27]](#footnote-46)གྲུབ་པའི་རྟ་མགྲིན་ནི། །​ཉི་དཀྱིལ་བཞུགས་པས་སྤྱན་དྲངས་ལ། །​རྒྱ་གྲམ་ལྗང་ལས་འོད་འཕྲོས་པས། །​ལྷ་མོ་ལྔས་ནི་མཆོད་པ་འབུལ།[[28]](#footnote-47) །​རྒྱ་གྲམ་དེ་ཡི་ཆང་པ་ལ། །​ཛཿཧཱུྃ་བཾ་ཧོཿརབ་ཏུ་གསལ། །​ཛཿལས་[[29]](#footnote-48)རྟ་མགྲིན་སྤྱན་དྲང་བྱ། །​ཧཱུྃ་གིས་རབ་ཏུ་གཞུག་པར་བྱ། །​བཾ་གིས་རབ་ཏུ་བཅིང་བར་བྱ། །​ཧོཿས་ནི་དེ་ལ་གཞུག་པར་བྱ། བསྒོམ་པས་དུབ་པར་གྱུར་ན་ནི། །​བཟླས་པ་ཡང་ནི་བརྗོད་བྱ་སྟེ། །​ཨ་ཚར་ཀ་ཚར་བཀོད་བྱས་ལ། །​སྡེ་ཚན་:དང་པོའི་[[30]](#footnote-49)བཅུ་གཉིས་པ། །​སྡེ་ཚན་ལྔ་པའི་:ལྔ་པས་[[31]](#footnote-50)བརྒྱན། །​དེ་ཉིད་ཀྱིས་ནི་གསུམ་པ་བཟུང་། །​སྡེ་ཚན་གསུམ་པའི་གསུམ་པ་བླང་། །​སྡེ་ཚན་བདུན་པའི་གཉིས་པར་སྦྱར། །​སྡེ་ཚན་གཉིས་པའི་དང་པོ་བླང་། །​སྡེ་ཚན་དང་པོའི་བཅུ་གཉིས་པ། །​སྡེ་ཚན་བདུན་པའི་གཉིས་པ་སྦྱར། །​སྡེ་ཚན་བཞི་པའི་དང་པོ་བཟུང་། །​དྲོད་ཀྱི་ཡི་གེ་བཞི་པ་བླང་། །​མཐར་གནས་པ་ཡི་དང་པོ་བཟུང་།[[32]](#footnote-51) །​སྡེ་ཚན་གཉིས་པའི་གསུམ་པ་བླང་། །​མཐར་གནས་ཡི་གེ་གཉིས་པ་སྦྱར། །​སྡེ་ཚན་དང་པོའི་:གསུམ་པས་[[33]](#footnote-52)བརྒྱན། །​མཐར་:གནས་བཞི་པོ་གཟུང་[[34]](#footnote-53)བར་བྱ། །​དྲོད་ཀྱི་བཞི་པ་བླང་བྱས་ལ། །​སྡེ་ཚན་དང་པོའི་ལྔ་པ་སྦྱར། །​མཐར་གནས་གསུམ་པ་བླང་བྱས་ལ། །​སྡེ་ཚན་དང་པོའི་ལྔ་པ་སྦྱིན། །​ལན་གཉིས་སུ་ནི་བརྗོད་པར་བྱ། །​དྲོད་ཀྱི་བཞི་པ་གཟུང་བྱས་ལ། །​སྡེ་ཚན་དང་པོའི་དྲུག་པ་སྦྱར། །​སྡེ་ཚན་ལྔ་པའི་ལྔ་པ་སྦྱིན། །​སྡེ་ཚན་ལྔ་པའི་གཉིས་པ་བླང་། །​སྡེ་ཚན་གསུམ་པའི་དང་པོ་སྦྱིན། །​ས་བོན་ཡི་གེ་འོད་འཕྲོས་པས། །​ནམ་མཁའི་མཐའ་གཏུགས་རྟ་མགྲིན་དུ། །​བཟླས་པས་དུབ་ན་ཡེ་ཤེས་ནི། །​སེམས་དཔའ་མདུན་དུ་སྤྱན་དྲངས་ལ། །​ལྷ་མོ་ལྔས་ནི་སྔར་བཞིན་དུ། །​ཡི་གེ་བརྒྱ་པ་བརྗོད་པར་བྱ། །​དེ་རྗེས་བསྟོད་པ་ཡང་ནི་བརྗོད། །​གཤེགས་ཕྱིར་ཛཿཛཿལན་གསུམ་བརྗོད། །​རང་ནི་རྟ་མགྲིན་བསྒོམས་པ་ཡིས། །​སྙིང་གར་ཉི་མའི་དཀྱིལ་འཁོར་དུ། །​ཧྲཱིཿདམར་[[35]](#footnote-54)པོ་ལས་ཕྱོགས་བཅུ་རུ། །​ཕྱི་ནང་སྣོད་བཅུད་འོད་ཞུ་བས། །​ཐམས་ཅད་རྟ་མགྲིན་རང་བཞིན་དུ། །​འོད་ནི་རང་གི་ལུས་ལ་བསྡུ། །​དམ་ཚིག་ཡེ་ཤེས་སེམས་དཔའ་ལ། །​དེ་ནི་ཧྲཱིཿལ་[[36]](#footnote-55)རབ་ཏུ་བསྡུ། །​དེ་ནི་དཀར་ལ་ཡུངས་ཀར་ཙམ། །​དེ་ནི་རབ་ཏུ་དམིགས་མི་བྱ། །​གསལ་ལ་མི་རྟོག་གཅིག་ཏུ་བསམ། །​ལྷ་ཡི་བུ་དང་ལྷ་ཀླུ་དང་། །​བདག་གཞན་སྡུག་བསྔལ་ཞི་བ་དང་། །​བགེགས་རིགས་གཞན་ནི་འདུལ་བ་དང་། །​ལྷ་འདྲེ་མ་རུངས་འདུལ་བ་དང་། །​ལྷ་འདྲེ་མཐུ་ཆེན་ཀླུ་མ་རུངས། །​སེར་བ་བསྲུང་བར་འདོད་པ་ཡིས། །​ཡུངས་ཀར་བརྒྱ་རྩ་བརྒྱད་དུ་བཟླས། །​གཏོར་མ་གཏོང་བར་འདོད་པ་ཡིས། །​རང་ནི་ཡི་དམ་ལྷ་རུ་གནས། །​སྙིང་གར་ཧྲཱིཿ་[[37]](#footnote-56)དམར་ཕྱོགས་བཅུ་ཡི། །​འོད་འཕྲོས་སེམས་ཅན་རྟ་མགྲིན་བསྒོམ། །​གཏོར་མའི་སྟེང་དུ་སྤྱན་དྲངས་ལ། །​གཏོར་སྟེང་བཾ་དམར་པོ་ནི་བསམ། །​དེ་ལས་འོད་འཕྲོས་བཾ་ལ་ཐིམ། །​གཏོར་མ་རྣམ་པར་དག་བྱའི་[[38]](#footnote-57)ཕྱིར། །​སརྦ་ཀ་རི་ལན་བདུན་བརྗོད། །​དེ་ཉིད་བདུད་རྩིར་བྱ་བའི་ཕྱིར། །​ན་མཿསརྦ་ཏཐཱ་[[39]](#footnote-58)ག་ཏ་ཨ་བ་ལོ་ཀི་ཏེ། ཨོཾ་སཾ་བྷ་ར་སཾ་བྷ་ར་ཧཱུྃ། ཉི་ཤུ་རྩ་གཅིག་ཅེས་བརྗོད་ལ། །​ཡང་ན་ལན་བདུན་ཚན་བཞི་བརྗོད། །​འཇིག་རྟེན་པ་དང་:འཇིག་རྟེན་ལས་འདས་པའི་[[40]](#footnote-59)དཔལ་རྟ་མགྲིན་གྱི་སྒྲུབ་ཐབས། སློབ་དཔོན་ནཱ་གཱརྫུ་[[41]](#footnote-60)ནས་མཛད་པ་རྫོགས་སོ།། །​།དགེ་སློང་བ་རིས་བསྒྱུར་བའོ། །​

1. བྷཱ་ སྡེ་དགེ། སྣར་ཐང་། [↑](#footnote-ref-20)
2. ཤུདྡྷོ་ཧཾ། སྡེ་དགེ། སྣར་ཐང་། [↑](#footnote-ref-21)
3. སྣང་སྲིད་ཀྱིས། སྡེ་དགེ། སྣར་ཐང་། [↑](#footnote-ref-22)
4. སྟེངས་སུ་ཧྲཱི་དམར་ སྡེ་དགེ། སྣར་ཐང་། [↑](#footnote-ref-23)
5. ཧྲི་ལས་ སྡེ་དགེ། སྣར་ཐང་། [↑](#footnote-ref-24)
6. ལག་པ་ སྡེ་དགེ། སྣར་ཐང་། [↑](#footnote-ref-25)
7. ལག་པ་ སྡེ་དགེ། སྣར་ཐང་། [↑](#footnote-ref-26)
8. དྱཱ་ སྡེ་དགེ། སྣར་ཐང་། [↑](#footnote-ref-27)
9. ་དེ་ནས་ སྡེ་དགེ། སྣར་ཐང་། [↑](#footnote-ref-28)
10. གཟུང་བཟུང་། སྡེ་དགེ། སྣར་ཐང་། [↑](#footnote-ref-29)
11. བསྒོམས། སྡེ་དགེ། སྣར་ཐང་། [↑](#footnote-ref-30)
12. ཨཱཏྨ་ སྡེ་དགེ། སྣར་ཐང་། [↑](#footnote-ref-31)
13. བདུན་ སྡེ་དགེ། སྣར་ཐང་། [↑](#footnote-ref-32)
14. བྲུཾ་ སྡེ་དགེ། སྣར་ཐང་། [↑](#footnote-ref-33)
15. དེ་བས་ སྡེ་དགེ། སྣར་ཐང་། [↑](#footnote-ref-34)
16. གྲུབ་པ་ སྡེ་དགེ། སྣར་ཐང་། [↑](#footnote-ref-35)
17. དུ་མས་ སྡེ་དགེ། སྣར་ཐང་། [↑](#footnote-ref-36)
18. ཞིང་ཆེན་ སྡེ་དགེ། སྣར་ཐང་། [↑](#footnote-ref-37)
19. ཀ་གཞུ་ སྡེ་དགེ། སྣར་ཐང་། [↑](#footnote-ref-38)
20. བསྒོམས། སྡེ་དགེ། སྣར་ཐང་། [↑](#footnote-ref-39)
21. སྟེང་།! སྡེ་དགེ། སྣར་ཐང་། [↑](#footnote-ref-40)
22. ཐབ་ སྡེ་དགེ། [↑](#footnote-ref-41)
23. གཉིས་པ་ སྡེ་དགེ། སྣར་ཐང་། [↑](#footnote-ref-42)
24. གཉིས་པ་ སྡེ་དགེ། སྣར་ཐང་། [↑](#footnote-ref-43)
25. འཁྲུག་ སྡེ་དགེ། སྣར་ཐང་། [↑](#footnote-ref-44)
26. ཏྲཾ་ཧྲི་ཨ། སྡེ་དགེ། སྣར་ཐང་། [↑](#footnote-ref-45)
27. དེ་ནས་ སྡེ་དགེ། སྣར་ཐང་། [↑](#footnote-ref-46)
28. དབུལ། སྡེ་དགེ། སྣར་ཐང་། [↑](#footnote-ref-47)
29. ལས་ སྡེ་དགེ། སྣར་ཐང་། [↑](#footnote-ref-48)
30. དང་པོ་ སྡེ་དགེ། སྣར་ཐང་། [↑](#footnote-ref-49)
31. ལྔ་པ་ སྡེ་དགེ། སྣར་ཐང་། [↑](#footnote-ref-50)
32. བཟུང་གཟུང་། སྡེ་དགེ། སྣར་ཐང་། [↑](#footnote-ref-51)
33. གསུམ་པ་ སྡེ་དགེ། སྣར་ཐང་། [↑](#footnote-ref-52)
34. གནས་བཞིཔ་བཟུང་ སྡེ་དགེ། སྣར་ཐང་། [↑](#footnote-ref-53)
35. ཧྲི་དམར་ སྡེ་དགེ། སྣར་ཐང་། [↑](#footnote-ref-54)
36. ཧྲི་ལ་ སྡེ་དགེ། སྣར་ཐང་། [↑](#footnote-ref-55)
37. ཧྲི་་ སྡེ་དགེ། སྣར་ཐང་། [↑](#footnote-ref-56)
38. བྱ་ སྡེ་དགེ། སྣར་ཐང་། [↑](#footnote-ref-57)
39. ཐ་ སྣར་ཐང་། [↑](#footnote-ref-58)
40. འཇིག་རྟེན་འདས་ སྡེ་དགེ། སྣར་ཐང་། [↑](#footnote-ref-59)
41. གརྫུ་ སྡེ་དགེ། སྣར་ཐང་། [↑](#footnote-ref-60)