༄༅། །​འཕགས་པ་ལག་ན་རྡོ་རྗེ་གོས་སྔོན་པོ་ཅན་གྱི་དཀྱིལ་འཁོར་གྱི་ཆོ་ག་ཐམས་ཅད་རྫོགས་པ།༄༅༅། །​རྒྱ་གར་སྐད་དུ། ཨཱརྱ་བཛྲ་པཱ་ཎི་:ནཱི་ལཱམྦ་ར་དྷ་[[1]](#footnote-20)ར་སརྦ་མཎྜལ་བི་དྷི་ནཱ་མ་ཨ་ཏི། བོད་སྐད་དུ། འཕགས་པ་ལག་ན་རྡོ་རྗེ་གོས་སྔོན་པོ་ཅན་གྱི་དཀྱིལ་འཁོར་གྱི་ཆོ་ག་ཐམས་ཅད་རྫོགས་པ་ཞེས་བྱ་བ། བྱང་ཆུབ་སེམས་དཔའ་སེམས་དཔའ་ཆེན་པོ་འཇམ་དཔལ་གྲུབ་པ་ལ་ཕྱག་འཚལ་ལོ། །​ཐམས་ཅད་སྟོང་པ་ཆེན་པོའི་མཆོག །​མངའ་བརྙེས་ཕྱག་ན་རྡོ་རྗེ་ལ། །​ཀུན་ནས་དང་བས་ཕྱག་འཚལ་ཏེ། །​དཀྱིལ་འཁོར་ཆོ་ག་བདག་གིས་བཤད། །​རྐྱེན་ཐུབ་ས་ནོན་ཡན་ལག་རྫོགས། །​ཏིང་འཛིན་དབང་ཐོབ་གཟུགས་བཟང་ཞིང་། །​ལོག་པའི་ལམ་སྤངས་མང་པོས་བཀུར། །​དེ་སོགས་ཡོན་ཏན་ཀུན་ལྡན་པས། །​ཡིད་དང་མཐུན་པའི་དབེན་པའམ། །​ཡང་ན་ཉམས་དགའ་བཀྲ་ཤིས་གནས། །​རི་ཟླུམ་དག་གམ་ཆུ་བོའི་འགྲམ། །​བྱིན་ཆེ་ཡོན་ཏན་ལྔ་གནས་སུ། །​སྟེགས་བུ་སྔོན་པོ་མཛེས་པ་ལ། །​མེ་ཏོག་སྔོན་པོ་གཅལ་:བཀྲམ་སྟེ།[[2]](#footnote-21) །​སྟེང་དུ་གོས་སྔོན་སྐུ་གཟུགས་གཞག །[[3]](#footnote-22)​ཡན་ལག་ཡེ་ཤེས་བསྐྱེད་ལྡན་པས། །​མཆོད་པའི་ཆོ་ག་སྔོན་བཏང་ནས། །​ཕྱི་ནང་དགུག་དང་བསྟིམས་[[4]](#footnote-23)ལ་གནས། །​:སྔགས་ཀྱི་[[5]](#footnote-24)བསྙེན་པ་འབུམ་སོགས་བྱ། །​ཡང་ན་མཚན་མ་གསུམ་ཐོབ་པས། །​བསྒྲུབ་པའི་ཆོ་ག་བརྩམ་པར་བྱ། །​རབ་ཏུ་བརྟགས་པའི་ས་གཞི་ལ། །​ཟླུམ་ལ་མཛེས་པའི་མཎྜལ་བརྩིག །​སྟེང་དུ་དཔལ་ལྡན་དཀྱིལ་འཁོར་བསྐྱེད། །​སྤྱན་དྲང་བྱིན་བརླབས་དབང་བསྐུར་ནས། །​ཕྱི་ནང་མཆོད་པ་ཅི་འབྱོར་དབུལ། །​སྟོང་པ་དག་ཀྱང་དེ་བཞིན་ནོ། །​དེ་ནས་ཕྱོགས་སྐྱོང་སྲུང་[[6]](#footnote-25)མ་དགུག །​ཨོཾ་ཨིནྡྲ་ཡེ་ཧཱུཾ་ཛཿ། ཨགྣ་ཡེ་ཧཱུཾ་ཛཿ། :ཡ་མཱ་ཡ་[[7]](#footnote-26)ཧཱུཾ་ཛཿ།[[8]](#footnote-27) :ནཻཪྼྀ་ཏྱཱ་ཡ་ཧཱུཾ་ཛཿ།[[9]](#footnote-28) བ་རུ་:ཎཱ་ཡ་[[10]](#footnote-29)ཧཱུཾ་ཛཿ། བ་ཡ་བེ་[[11]](#footnote-30)ཧཱུཾ་ཛཿ། ཀུ་:བེ་རཱ་ཡ་[[12]](#footnote-31)ཧཱུཾ་ཛཿ། :ཨཱི་ཤྭ་ནཱ་ཡ་[[13]](#footnote-32)ཧཱུཾ་ཛཿ། ཧེ་ཏ་ཨ་དྷི་པ་ཏ་ཡེ་ཧཱུཾ་ཛཿ། :སཱུརྱ་ཙནྡྲཱ་ཡ་[[14]](#footnote-33)ཧཱུཾ་ཛཿ །​[[15]](#footnote-34)དེ་སྐད་ཅེས་བརྗོད་ལ་སྤྱན་དྲང་ངོ། །​དེ་ནས་སངས་རྒྱས་ཐམས་ཅད་དགུག །​ཕྱོགས་སྐྱོང་ལ་སོགས་བྱིན་གྱིས་བརླབ། །​གཏོར་མ་ཚུལ་བཞིན་བྱིན་:བརླབས་ཏེ།[[16]](#footnote-35) །​ཅི་བདེར་ཕྱོགས་སྐྱོང་ཚོགས་ལ་དབུལ། །​དེ་ནས་ལས་རྣམས་བཅོལ་བར་བྱ། །​ལྷ་དབང་མེ་ལྷ་གཤིན་རྗེ་དང་། །​བདེན་བྲལ་ཆུ་ལྷ་རླུང་གི་ལྷ། །​གནོད་སྦྱིན་དབང་ལྡན་ཉི་ཟླ་དང་། །​བྲན་དང་བཀའ་ཉན་ཕོ་ཉའི་ཚོགས། །​རྡོ་རྗེ་སྤྱན་དང་སྙན་མངའ་བ། །​རྫུ་འཕྲུལ་ཆེན་པོའི་དོན་ལྡན་པ། །​མངོན་ཤེས་ཅན་གྱིས་མཆོད་པ་བཞེས། །​ས་ཕྱོགས་དགེ་བའི་གནས་འདི་རུ། །​བདག་གི་དགེ་བའི་གྲོགས་པོ་མཛོད། །​བདག་གིས་བཟོད་པ་དེ་ཡིས་ནི། །​མི་བསླུ་[[17]](#footnote-36)དམ་ཚིག་དགོངས་མཛད་ལ། །​རྟགས་དང་མཚན་མ་བསྟན་དུ་གསོལ། །​ཞེས་ལས་བཅོལ་ལོ། །​ལག་པ་ས་ལ་རེག་པ་ཡིས། །​ས་ཡི་ལྷ་མོ་དབུས་སུ་བཏོན། །​དེ་ལ་བྱིན་བརླབས་མཆོད་པ་བྱ། །​དངོས་སུ་ལས་བཅོལ་ཚིག་འདི་བསྒོའོ། །​སྐྱོབ་པ་སངས་རྒྱས་ཐམས་ཅད་ཀྱི། །​སྤྱོད་པའི་ཚུལ་དང་ཁྱད་པར་ལས། །​ས་དང་ཕ་རོལ་ཕྱིན་པ་ལ། །​ལྷ་མོ་ཁྱོད་ནི་དཔང་དུ་གྱུར། །​སྐྱོབ་པ་ཤཱཀྱ་སེང་གེ་ཡིས། །​ཇི་ལྟར་བདུད་ཀྱི་སྡེ་བཅོམ་པ། །​དེ་ལྟར་བདག་གིས་བདུད་ལས་ནི། །​རྒྱལ་བར་བྱས་ཏེ་དཀྱིལ་འཁོར་བྲི། །​ཞེས་བརྗོད་པས་གནང་བ་བྱིན་ནས་ཐིམ་པར་བསམ་མོ། །​ས་:བསླང་བའོ། ་[[18]](#footnote-37)ལེགས་པར་བྱིན་པའི་གནས་ཆེད་དུ། །​ས་བདག་ལེགས་པར་བལྟ་བྱས་ལ། །​ཟླ་བཞིར་དབང་དུ་ཕྱོགས་བཞིར་བལྟ། །​དེ་ཡི་ལྟོ་བའི་དབུས་ནས་བྲུ། །​རོ་ལ་སོགས་པའི་སྐྱོན་རྣམས་བསལ། །​མར་གྱི་མདོག་དང་འདྲེས་པར་གྱུར།[[19]](#footnote-38) །​མཆོག་ཏུ་གྱུར་པས་བླང་བར་བྱ། །​ས་བརྟག་:པའོ། ་[[20]](#footnote-39)ས་གཞི་:བཟང་པོས་བཀང་[[21]](#footnote-40)དུས་སུ། །​དག་པར་བྱེད་པའི་གསང་སྔགས་བཟླས། །​སྟེགས་བུ་ཁྲུ་ནི་བཅུ་དྲུག་གམ། །​བཅུའམ་ལྔ་རུ་ལེགས་བྱས་ཏེ། །​ཤིན་ཏུ་འཐས་[[22]](#footnote-41)པར་བཅག་པར་བྱ། །​མཐོན་དམན་མེད་པར་གྱུར་པ་དང་། །​བདུད་རྩི་ལྔའམ་བ་ཡི་ལྔ། །​དྲི་དང་སྨན་གྱིས་ལེགས་པར་བྱུག །​:བདག་བསྐྱེད་[[23]](#footnote-42)གསང་སྔགས་བཟླས་པ་ཡིས། །​རྩ་བའི་ཡི་གེས་གྲུབ་པར་བྱ། །​ས་:སྦྱང་བའོ། ་[[24]](#footnote-43)དེ་ནས་ས་ལས་འོད་བྱུང་སྟེ། ཡཾ་ལས་རྒྱ་གྲམ་རླུང་དུ་གྱུར། །​དེ་སྟེང་བཾ་ལས་ཆུ་དཀྱིལ་འཁོར། །​གསེར་གྱི་ས་གཞི་ལཾ་ལས་བསྐྱེད། །​དེ་སྟེང་སུཾ་ལས་རི་རབ་བསྐྱེད། །​རིན་ཆེན་སྣ་བཞིའི་རང་བཞིན་ཅན། །​དེ་ལ་ལག་པ་བརྡེག་པར་བྱ། །​:དེ་ཡིས་[[25]](#footnote-44)གསང་སྔགས་འདི་དག་བཟླས། །​ཨོཾ་མེ་:དཱི་ནཱི་བཛྲཱི་[[26]](#footnote-45)བྷ་བ་[[27]](#footnote-46)བནྡྷ་ནི་ཧཱུཾ་ཕཊ།ཅེས་བཟླས་[[28]](#footnote-47)འོད་དང་:ལྡན་བྱས་[[29]](#footnote-48)ཏེ། ་འོད་ཀྱིས་སྟོང་གསུམ་ཐམས་ཅད་གསལ། །​ས་གཞི་བྱིན་གྱིས་:བརླབ་པའོ། ་[[30]](#footnote-49)དེང་ནས་བརྩམས་ཏེ་གོས་སྔོན་ཅན། །​ཕྱག་རྒྱ་ཆེ་དང་ལྡན་གྱུར་པས། །​རྒྱན་རྣམས་ཐམས་ཅད་ཡང་དག་ལྡན། །​པདྨ་ལ་སོགས་དབུས་བཏིང་ནས། །​དེ་ཡི་སྟེང་དུ་འདུག་པར་བྱ། །​ཤར་ལ་སོགས་པའི་ཕྱོགས་རྣམས་སུ། །​མཆོད་པ་ལྔའམ་ཉི་ཤུ་བརྒྱད། །​བདག་གི་ཐུགས་ཀའི་འོད་ཟེར་གྱིས། །​ཕྱོགས་བཅུའི་[[31]](#footnote-50)སངས་རྒྱས་སྤྱན་དྲངས་ཏེ། །​བསྟིམ་པས་བཀྲག་དང་གཟི་བྱིན་བསྐྱེད། །​མངལ་ནས་[[32]](#footnote-51)སྐྱེས་པའི་ཚུལ་ཅན་ནམ། །​སྣ་བུག་སྔགས་ཀྱི་འོད་ཟེར་ལས། །​ཡང་ན་ཉི་ཟར་ཚུལ་ཅན་གྱིས། །​འཁོར་རྣམས་གསལ་བར་གྱུར་པ་ལས། །​ཡེ་ཤེས་བདེ་གཤེགས་སྤྱན་དྲངས་བསྟིམ། །​དེ་ནས་:གསོལ་བ་[[33]](#footnote-52)ནི། །​གསང་བདག་དཀྱིལ་འཁོར་ཆེན་པོའི་ཕྱིར། །​བདག་ནི་ས་ཆེན་:བཟུང་བར་[[34]](#footnote-53)བྱེད། །​ཕྱོགས་བཅུའི་[[35]](#footnote-54)སངས་རྒྱས་ཐམས་ཅད་ཀྱིས། །​བདག་ལ་བྱིན་གྱིས་བརླབ་ཏུ་གསོལ། །​གསོལ་བ་:གདབ་པའོ། ་[[36]](#footnote-55)དབང་ཐོབ་གྱུར་ནས་གསང་སྔགས་བཟླས། །​སྐུ་ཡི་འོད་ཀྱིས་གསང་སྔགས་རྒྱལ། །​རེག་པས་བདུད་དང་སྲིན་པོ་འབྲོས། །​བསམ་གཏན་དེ་ལས་མ་ཡེངས་པས། །​སྔགས་ཀྱི་ཕྲེང་བས་བཟླས་པ་བྱ། །​ཞེས་པ་ནི་ས་གཟུང་བའི་ཆོ་གའོ། །​དེ་ནས་ཕྱོགས་བཞིར་རྣལ་འབྱོར་བཞི། །​ཁམས་གསུམ་རྣམ་རྒྱལ་ལ་སོགས་བསམ། །​ཤར་ནས་གཙོ་ལ་མཆོད་པ་ཕུལ། །​གསོལ་བ་འདི་ཡང་གདབ་པར་བྱ། །​རྡོ་རྗེ་རིགས་མཆོག་དཔལ་ལྡན་གོས་སྔོན་ཅན། །​དཔལ་ལྡན་དཀྱིལ་འཁོར་ཆེན་པོ་:བྲི་བའི་[[37]](#footnote-56)ཕྱིར། །​མཉམ་པའི་ངང་ལས་འབར་བའི་སྐུར་བཞེངས་ལ། །​ཞེ་སྡང་རིགས་ཀྱི་བགེགས་རྣམས་བཟློག་ཏུ་གསོལ། །​ཞེས་གསོལ་བ་གདབ་པར་བྱའོ། །​ལྷོ་ནས་གཙོ་ལ་མཆོད་པ་ཕུལ། །​གསོལ་བ་འདི་དག་གདབ་པར་བྱ། །​ཨོཾ་རིན་ཆེན་རིགས་མཆོག་དཔལ་ལྡན་གོས་སྔོན་ཅན། །​དཔལ་ལྡན་རིགས་ཀྱི་དཀྱིལ་འཁོར་བྲི་བའི་ཕྱིར། །​མཉམ་པའི་ངང་ལས་འབར་བའི་སྐུར་[[38]](#footnote-57)བཞེངས་ལ། །​ང་རྒྱལ་རིགས་ཀྱི་བགེགས་རྣམས་བཟློག་ཏུ་གསོལ། །​ཞེས་གསོལ་བ་གདབ་པར་བྱའོ། །​ནུབ་ནས་གཙོ་ལ་མཆོད་ཕུལ་ལ། །​གསོལ་བ་:འདི་དག་[[39]](#footnote-58)གདབ་པར་བྱ།[[40]](#footnote-59) །​ཨོཾ་པདྨའི་[[41]](#footnote-60)རིགས་མཆོག་དཔལ་ལྡན་གོས་སྔོན་ཅན། །​པདྨའི་[[42]](#footnote-61)རིགས་ཀྱི་དཀྱིལ་འཁོར་བྲི་བའི་ཕྱིར། །​མཉམ་པའི་ངང་ལས་འབར་བའི་སྐུར་བཞེངས་ལ། །​འདོད་ཆགས་རིགས་ཀྱི་བགེགས་རྣམས་བཟློག་ཏུ་གསོལ། །​ཞེས་གསོལ་བ་གདབ་པར་བྱའོ། །​བྱང་ནས་གཙོ་ལ་མཆོད་པ་དབུལ། །​གསོལ་བ་འདི་དག་གདབ་པར་བྱ།[[43]](#footnote-62) །​ཨོཾ་ལས་ཀྱི་རིགས་མཆོག་དཔལ་ལྡན་གོས་སྔོན་ཅན། །​ལས་ཀྱི་རིགས་ཀྱི་དཀྱིལ་འཁོར་བྲི་བའི་ཕྱིར། །​མཉམ་པའི་ངང་ལས་འབར་བའི་སྐུར་བཞེངས་ལ། །​ཕྲག་དོག་རིགས་ཀྱི་བགེགས་རྣམས་བཟློག་ཏུ་གསོལ། །​ཞེས་གསོལ་བ་གདབ་པར་བྱའོ། །​དེ་ནས་ཕྱོགས་བཞིའི་[[44]](#footnote-63)ཁྲོ་བོ་བཞིས། །​དཀྱིལ་འཁོར་གཙོ་ལ་གསོལ་བ་གདབ། །​མཉེས་པའི་ཚོགས་ཀྱང་ཅི་ནུས་བྱས།[[45]](#footnote-64) །​དེས་ནི་བགེགས་རྣམས་འབྱེར་བར་འགྱུར། །​ཞེའོ། །​དེ་ནི་གཙོ་བོ་བསླང་བའི་ཆོ་གའོ། །​:དེང་ནས་[[46]](#footnote-65)བརྩམས་ཏེ་གོས་སྔོན་ཅན། །​ཤིན་ཏུ་ཁྲོ་བའི་གཟུགས་སུ་ལངས། །​མིག་གཉིས་ཉི་ཟླའི་དཀྱིལ་འཁོར་དུ། །​རཾ་དང་ཨ་གཉིས་བསམ་པར་བྱ། །​རྐང་པར་ལྗང་གུ་ཡིག་[[47]](#footnote-66)ཧཱུཾ་ལས། །​སྣ་ཚོགས་རྡོ་རྗེ་འོད་ལྡན་བསམ། །​མིག་དང་རྣ་བའི་ནང་དུ་ཡང་། །​ཁྲོ་བོའི་ཚོགས་ནི་བསམ་པར་བྱ། །​ང་རྒྱལ་ཆེན་པོ་བསྐྱེད་ནས་ནི། །​རྡོ་རྗེ་དྲིལ་བུ་བསྐོར་བྱ་ཞིང་། །​རྐང་པ་:རྡོ་རྗེའི་[[48]](#footnote-67)སྟབས་ལྡན་པས། །​ཕྱོགས་མཚམས་སུ་ནི་བལྟ་བྱ་སྟེ། །​ཧཱུཾ་ཞེས་འཇིགས་པའི་སྒྲ་སྒྲོགས་བསམ། །​ཧ་ཧའི་[[49]](#footnote-68)གད་མོ་ཆེན་པོ་དགོད། །​ང་རྒྱལ་བསྐྱེད་པའོ། །​:གཡོན་པའི་[[50]](#footnote-69)དྲིལ་བུ་དཀུར་བརྟེན་ནས། །​:གཡས་པས་[[51]](#footnote-70)རྡོ་རྗེ་གསོར་བྱས་ཏེ། །​སངས་རྒྱས་ཐམས་ཅད་མདུན་བསམས་ཏེ། །​བཀའ་བསྒོ་[[52]](#footnote-71)བདེན་པ་བརྡར་བར་བྱ། །​གང་དག་ས་ཕྱོགས་འདི་ན་གནས་པའི། ལྷའི་ཚོགས་དང་། ཀླུའི་ཚོགས་དང་། གནོད་སྦྱིན་གྱི་ཚོགས་དང་། ལྟོ་འཕྱེའི་ཚོགས་ལ་སོགས་པ་:ཐམས་ཅད་མ་གནས་པར་[[53]](#footnote-72)དེངས་ཤིག །​ཧཱུཾ་ང་ནི་དཔལ་ལྡན་གོས་སྔོན་ཅན། །​སངས་རྒྱས་ཀུན་གྱིས་གནང་བ་སྟེ། །​ལྷ་དང་ཀླུ་དང་ལྷ་མ་ཡིན། །​བརྗེད་བྱེད་ལ་སོགས་བགེགས་ཀྱི་ཚོགས། །​གནས་འདིར་མ་འདུག་གཞན་དུ་དེངས། །​གལ་ཏེ་དམ་ཚིག་ལས་འདས་ན། །​སྟོབས་ཆེན་ཁྲོ་བོ་གོས་སྔོན་གྱིས། །​ཀླད་པ་:འགས་པར་[[54]](#footnote-73)གདོན་མི་ཟ། །​ཕཊ་ན་མཿས་མནྟ་ཀཱ་ཡ་བཱཀ་ཙིཏྟ་བཛྲ་ནཱཾ།[[55]](#footnote-74) ན་མོ་ནཱི་ལཱམྦ་ར་ཧཱུཾ། ཁ་ཁ་ཁཱ་ཧི་ཁཱ་ཧི། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། གརྫ་གརྫ། སྤོ་[[56]](#footnote-75)ཊ་ཡ་སྤོ་[[57]](#footnote-76)ཊ་ཡ། སརྦ་བིགྷཱན་བི་ནཱ་[[58]](#footnote-77)ཡ་:ཀཱ་ནཱཾ།[[59]](#footnote-78) མ་ཧཱ་:ག་ཎ་པ་ཏི་ཛཱི་བནྟཱནྟ་[[60]](#footnote-79)ཀ་རཱ་ཡ་ཧཱུཾ་ཕཊ། བགེགས་བསྐྲད་པའོ། །​དཔལ་ལྡན་གོས་སྔོན་སྙིང་པོ་ལས། །​ཡི་གེ་ལྔ་ཡི་སྦྱོར་བ་ཡིས། །​མཚོན་ཆ་ལྔ་ཡིས་ཐོག་ཕབ་པས། །​གདུག་པ་ཐམས་ཅད་བརྒྱལ་བར་འགྱུར། །​ཐོག་འབབ་པའོ། །​དེ་ནས་རྐང་པ་:རྡོ་རྗེའི་[[61]](#footnote-80)སྟབས། །​:ལག་པ་[[62]](#footnote-81)གར་སྟབས་བསྐོར་བ་ཡིས། །​དབང་ལྡན་གྱི་ཕྱོགས་ནས་བརྩམས་ཏེ། །​རྡོ་རྗེ་བསྐོར་བ་ལན་གསུམ་མམ། །​ཡང་ན་ཇི་ལྟར་ནུས་པ་ཡིས། །​བསྲུང་བ་:ཁྲོ་བོའི་[[63]](#footnote-82)ཁང་པར་བསམ། །​ས་བསྲུང་བའོ། །​དེང་ནས་བརྩམས་ཏེ་དཀྱིལ་འཁོར་གྱི། །​ལྷ་ཡི་སྟ་གོན་བྱ་བར་གསུངས། །​བདུད་རྩི་ལྔ་ཡི་ཐིག་ལེ་ཡིས། །​ཐིག་ལེ་ལྷ་ཡི་གནས་སུ་ནི། །​གདན་དུ་བསམས་ལ་དབབ་པར་བྱ། །​དེ་སྟེང་ཧཱུཾ་ལས་ཕྱག་མཚན་གྱུར། །​དེ་ལས་སོ་སོར་སྐུར་[[64]](#footnote-83)རྫོགས་ཏེ། །​དབང་བསྐུར་བྱིན་གྱིས་བརླབ་པར་བྱ། །​དེ་ལ་ཕྱི་ནང་མཆོད་པ་དབུལ། །​བསྟོད་པ་དག་ཀྱང་དེ་བཞིན་ནོ། །​དེ་ནས་གསོལ་བ་གདབ་པར་བྱ། །​བཅོམ་ལྡན་རྡོ་རྗེ་གོས་སྔོན་ཅན། །​རིག་[[65]](#footnote-84)སྔགས་རྒྱལ་ལ་ཕྱག་འཚལ་ལོ། །​བདག་གི་སྙིང་རྗེའི་དཀྱིལ་འཁོར་ནི། །​མགོན་པོ་བྲི་བར་འདོད་པ་སྟེ། །​སློབ་མ་རྣམས་ལ་ཕན་ཕྱིར་དང་། །​ཁྱེད་ལ་མཆོད་པའི་དོན་དུ་ཡང་། །​དེ་ལ་བཅོམ་ལྡན་གུས་བདག་ལ། །​བྱིན་བརླབས་གནང་བ་[[66]](#footnote-85)མཛད་པར་འོས། །​:དགོངས་ཤིག་[[67]](#footnote-86)བཅོམ་ལྡན་གོས་སྔོན་ཅན། །​རྡོ་རྗེ་འཆང་ཆེན་སྤྲུལ་པའོ། །​བགེགས་རྣམས་མ་ལུས་འདུལ་བའི་བདག །​:གསང་སྔགས་རིག་[[68]](#footnote-87)སྔགས་ཀུན་གྱི་ལྷ། །​བདག་ལ་བྱིན་གྱིས་བརླབ་ཏུ་གསོལ། །​བདག་ནི་སློབ་མ་རྣམས་ཀྱི་ཕྱིར། །​དཔལ་ལྡན་གོས་སྔོན་དཀྱིལ་འཁོར་བྲི། །​བདག་དང་སློབ་མར་བཅས་པ་རྣམས། །​ཐུགས་རྗེས་ཉེ་བར་གཟུང་དུ་གསོལ། །​བདག་ལ་བར་དུ་གཅོད་པའི་བགེགས། །​འབྱུང་པོ་ཤ་ཟ་གནོད་སྦྱིན་དང་། །​གང་དག་གནོད་སྦྱིན་སེམས་ལྡན་པ། །​ཐམས་ཅད་བདག་ལ་བསྲུང་དུ་གསོལ། །​ཐུན་མོང་དངོས་གྲུབ་ཐམས་ཅད་དང་། །​དེ་བཞིན་མཆོག་ཏུ་གྱུར་པ་དང་། །​ཐུགས་རྗེ་ཆེན་པོས་དགོངས་མཛད་ལ། །​བདག་ལ་མྱུར་དུ་སྩལ་དུ་གསོལ། །​དེ་སྐད་ཅེས་གསོལ་བ་གདབ་པར་བྱའོ། །​དཀྱིལ་འཁོར་གྱི་ལྷ་སྟ་གོན་གྱི་ཆོ་གའོ། །​:དེང་ནས་[[69]](#footnote-88)བརྩམས་[[70]](#footnote-89)ཏེ་གོས་:སྔོན་གྱི།[[71]](#footnote-90) །​རིན་ཆེན་དངུལ་གྱི་བུམ་པའམ། །​ཡང་ན་དཀར་པོ་ཁམས་སོགས་ལ། །​ནག་པོ་དང་ནི་ར་རི་མེད། །​དེ་ལྟ་བུ་ཡི་བུམ་པ་ལ། །​པདྨ་[[72]](#footnote-91):བརྒྱད་དང་[[73]](#footnote-92)ལྡན་པ་ཡི། །​དབུས་སུ་སོ་སོའི་སྙིང་པོའམ། །​ཡང་ན་སོ་སོའི་ཕྱག་མཚན་དགོང་། །​དེ་ཉིད་འོད་དུ་ཞུ་བ་ལས། །​དཀར་པོ་ཡི་ནི་ཡི་གེ་པ། །​དེ་ལས་བུམ་པའི་གཞལ་ཡས་ཁང་། །​ནང་དུ་པདྨ་:ཉི་ཟླའི་[[74]](#footnote-93)གདན། །​ལྟོ་ཆེ་མགྲིན་པ་རིང་བ་དང་། །​མཆུ་ནི་ཀང་[[75]](#footnote-94)ཀའི་དབྱིབས་ཅན་ལ། །​དབུས་སུ་སོ་སོའི་སྙིང་པོ་བསམ། །​དེ་ནས་ཕྱག་མཚན་སྐུ་རྫོགས་འགྱུར། །​མི་དམིགས་དབྱིངས་ནས་སངས་རྒྱས་བསྐུལ། །​གཉིས་མེད་གྱུར་ལ་མཆོད་པ་དབུལ། །​གོང་མའི་གསོལ་བ་གདབ་པར་བྱ། །​དེ་ནས་སྨན་ལྔ་འབྲུ་ལྔ་དང་། །​རིན་ཆེན་ལྔ་དང་སྙིང་པོ་ལྔ། །​ཐུན་མོང་བུམ་པའི་རྫས་སུ་བླུགས། །​རྣམ་རྒྱལ་བུམ་པར་ལྷ་ཚོགས་བསྐྱེད། །​བཏུང་བ་སྣུམ་པོ་དག་དང་ནི། །​མི་འཆི་ལྔས་ཀྱང་དགང་བར་བྱ། །​ལས་ཀྱི་:བུམ་པར་[[76]](#footnote-95)ཁམས་གསུམ་རྒྱལ། །​འོད་ཞུ་དེ་ཡིས་ལས་ཀུན་བྱེད། །​སྔགས་ནི་སོ་སོའི་སྙིང་པོའོ། །​དེ་ནས་བུམ་པ་ཐམས་ཅད་ཀུན། །​དཔག་བསམ་ཤིང་དང་འབྲས་བུ་ཅན། །​ཡོན་ཏན་ལྡན་པས་ཁ་བརྒྱན་ནས། །​དེ་ནི་མ་ཉམས་རས་དག་ལ། །​ཁ་དོག་ལྔ་དང་ལྡན་པ་ཡིས། །​རྣམ་རྒྱལ་བུམ་པ་:བཅའ་བར་[[77]](#footnote-96)བྱ། །​གཞན་མ་ཁ་དོག་རེ་རེའོ། །​ཤར་དུ་འདབ་མ་བརྒྱད་པ་ཡི། །​མཎྜལ་བྱས་ཏེ་དེ་རུ་བཞག །​བུམ་པ་སྟ་གོན་གྱི་ཆོ་གའོ། །​དེ་ནས་སློབ་མ་:བརྟག་པའི་[[78]](#footnote-97)ཆོ་ག་བྱ་སྟེ། ཆགས་དང་གྲོལ་བའི་གང་ཟག་ནི། །​ལྷག་པར་གནས་པ་གཅིག་ཏུ་གྱུར། །​དང་པོར་ཕྱི་ནང་ཁྲུས་བྱས་ཏེ། །​དྲི་ཞིམ་བྱུགས་[[79]](#footnote-98)ལ་གོས་བཟང་བརྒྱན། །​དེ་ནས་དཀྱིལ་འཁོར་:ཕྱི་རིམ་[[80]](#footnote-99)དགོད། །​སློབ་དཔོན་ལ་ནི་གསོལ་བ་གདབ། །​སྟོན་པ་ཁྱོད་ལ་བདག་དགའོ། །​སློབ་དཔོན་ཁྱོད་ནི་དགོངས་སུ་གསོལ། །​བྱང་ཆུབ་སེམས་དཔའི་ཚུལ་བསྟན་པ། །​བྱང་ཆུབ་སེམས་ཀྱང་བདག་ལ་སྩོལ།[[81]](#footnote-100) །​དེ་ཉིད་དམ་ཚིག་བདག་ལ་སྩོལ།[[82]](#footnote-101) །​སངས་རྒྱས་ཆོས་དང་དགེ་འདུན་དང་། །​བླ་ན་མེད་པའི་དཀོན་མཆོག་གསུམ། །​སྐྱབས་གསུམ་དག་ཀྱང་བདག་ལ་སྩོལ།[[83]](#footnote-102) །​ཐར་པ་ཆེན་པོའི་གྲོང་མཆོག་ཏུ། །​མགོན་པོ་བདག་ནི་གཞུག་ཏུ་གསོལ། །​ལན་སྩལ་པ། བུ་ཚུར་ཐེག་པ་ཆེན་པོ་ཡི། །​གསང་སྔགས་སྤྱོད་པའི་ཚིག་འདི་ནི། །​ཁྱོད་ལ་ཡང་དག་བཤད་པར་བྱ། །​ཚུལ་ཆེན་ཁྱོད་ཀྱིས་ཤེས་པར་གྱིས། །​ཤེའོ། །​དེ་ནས་སྡིག་པ་བཤགས་པ་དང་། རྗེས་སུ་ཡི་རང་བ་དང་། ཆོས་ཀྱི་འཁོར་ལོ་བསྐོར་བ་དང་། མྱ་ངན་ལས་མི་འདའ་བར་གསོལ་བ་གདབ་པ་དང་། བྱང་ཆུབ་མཆོག་ཏུ་སེམས་བསྐྱེད་པ་དང་། ལུས་དབུལ་བ་ནི་གཞན་དུ་ཤེས་པར་བྱའོ། །​དེའི་རྗེས་ལ་སྡོམ་པ་བོག་[[84]](#footnote-103)ལ་འཛིན་དུ་གཞུག །​བསླབ་པ་ཡི་ནི་ཚུལ་ཁྲིམས་དང་། །​དགེ་བའི་ཆོས་ནི་སྡུད་པ་དང་། །​སེམས་ཅན་དོན་བྱེད་ཚུལ་ཁྲིམས་གསུམ། །​དེང་ནས་བརྩམས་ཏེ་:གཟུང་བར་[[85]](#footnote-104)བྱ། །​རྡོ་རྗེ་རིགས་མཆོག་ཆེན་པོ་ལ། །​རྡོ་རྗེ་:དྲིལ་བུ་[[86]](#footnote-105)ཕྱག་རྒྱ་ཡང་། །​ཡང་དག་ཉིད་དུ་:གཟུང་བར་[[87]](#footnote-106)བགྱི། །​སློབ་དཔོན་དག་ཀྱང་བཀུར་བར་བགྱི། །​རིན་ཆེན་རིགས་མཆོག་:ཆེན་པོ་ཡི།[[88]](#footnote-107) །​དམ་ཚིག་ཡིད་དུ་འོང་བ་ལ། །​ཉིན་རེ་བཞིན་དུ་དུས་དྲུག་ཏུ། །​སྦྱིན་པ་རྣམ་བཞི་རྟག་ཏུ་སྦྱིན། །​བྱང་ཆུབ་ཆེན་པོ་ལས་བྱུང་བའི། །​པདྨའི་རིགས་མཆོག་དམ་པ་ལ། །​ཕྱི་ནང་[[89]](#footnote-108)གསང་བ་ཐེག་པ་གསུམ། །​ཡང་དག་ཉིད་དུ་:གཟུང་བར་[[90]](#footnote-109)བགྱི། །​ལས་ཀྱི་རིགས་མཆོག་ཆེན་པོ་ལ། །​སྡོམ་པ་ཐམས་ཅད་ལྡན་པར་ནི། །​ཡང་དག་ཉིད་དུ་:གཟུང་བར་[[91]](#footnote-110)བགྱི། །​སེམས་ཅན་ཀུན་གྱི་ངོན་གྱི་ཕྱིར། །​བདག་གིས་སྡོམ་པ་མ་ལུས་གཟུང་།[[92]](#footnote-111) །​ཞེས་སྡོམ་པ་གཟུང་[[93]](#footnote-112)ངོ། །​དེ་ནས་:སློབ་མའི་ཡང་[[94]](#footnote-113)འཕྲོས། །​ཕྱག་རྒྱ་ཆེ་དང་ལྡན་གྱུར་[[95]](#footnote-114)ནས། །​དེ་བཞིན་གཤེགས་པའི་གནས་རྣམས་སུ། །​དྲི་ཡི་ཐིག་ལེ་རེ་རེ་གདབ། །​ལྷ་རྣམས་ཀྱི་ནི་གདན་དུ་བསམ། །​སྤྱི་གཙུག་བདེ་གཤེགས་གོས་སྔོན་ཅན། །​མགྲིན་པར་པདྨའི་གོས་སྔོན་ཅན། །​སྙིང་གར་ཐུགས་ཀྱི་གོས་:སྔོན་ཅན།[[96]](#footnote-115) །​ལྟེ་བར་རིན་ཆེན་གོས་སྔོན་ཅན། །​གསང་བར་ལས་ཀྱི་གོས་:སྔོན་ཅན།[[97]](#footnote-116) །​དཔུང་པ་ལ་སོགས་རྐང་ལག་བཞི། །​ཁམས་གསུམ་རྣམ་རྒྱལ་ལ་སོགས་བརྟག །​དེ་ནས་སྤོས་དང་མེ་ཏོག་དང་། །​མར་མེ་དྲི་དང་རྣམ་ལྔ་དབུལ། །​དྲི་ཡི་ཆུ་ལ་བདུད་རྩིའམ། །​ཁམས་གསུམ་རྣམ་པར་རྒྱལ་བ་བསྐྱེད། །​བཅུ་གཅིག་འོད་ཞུ་དག་པའི་ཆུས། །​ངག་གི་ཉེས་པ་སྦྱང་བར་བྱའོ། །​བདུད་རྩིའི་[[98]](#footnote-117)ཆུ་ཡང་བླུད་པར་བྱ། །​དེ་ནས་སྲུང་[[99]](#footnote-118)སྐུད་བྱིན་བརླབས་ཏེ། །​དག་པའི་ཆུ་གཏོར་འོད་ཞུ་བས། །​ཁམས་གསུམ་རྣམ་པར་རྒྱལ་བ་བསྐྱེད། །​བཀུག་ནས་འོད་དུ་ཞུ་བ་ལས། །​འབར་བའི་འོད་ལྔ་ལྡན་པར་བྱའོ། །​དེ་ལ་མདུད་པ་དྲུག་བྱས་ཏེ། །​མདུད་པ་རེ་ལ་ལྷ་རེ་བསྟིམ། །​རྡོ་རྗེ་དེ་ཉིད་སྔགས་ཀྱིས་གྲུབ། །​དཔུང་བ་གཡོན་པར་:གདགས་བྱའོ།[[100]](#footnote-119) །​དེ་ནས་སོ་ཤིང་བྱིན་བརླབས་ཏེ། །​ཨུ་དུམྦཱ་ར་པ་ཤའི་ཤིང་། །​མ་ཡོ་མགས་འབུས་མ་ཟོས། །​སོར་བཅུ་གཉིས་པའི་ཚད་དུ་བྱའོ།[[101]](#footnote-120) །​འོད་ཞུ་བསྐྱེད་པ་གོད་བཞིན་ཏེ། །​ཤར་དུ་:ཁ་བལྟས་[[102]](#footnote-121)མི་སྨྲ་བར། །​བཅའ་དང་བྲུ་བའི་ཆོ་ག་བྱ། །​བསམ་པས་བྱང་ཆུབ་སེམས་བསྐྱེད་དེ། །​རྟགས་ནི་གསུམ་དུ་ཤེས་པར་བྱ། །​དང་པོ་འཇུག་པའི་རྟགས་བསྟན་ཏེ། །​བོར་བས་སློབ་དཔོན་ལ་བལྟས་ན། །​དེ་ནི་འཇུག་ཏུ་རུང་བར་བཤད། །​གལ་ཏེ་རང་ལ་བལྟས་གྱུར་ན། །​དེ་ནི་ཕྱིར་ཡང་དོར་བར་བྱ། །​གཉིས་པ་བགེགས་ཀྱི་རྟགས་རྣམས་ལྟ།[[103]](#footnote-122) །​གསུམ་པ་དངོས་གྲུབ་གྲུབ་རྟགས་ནི། །​སོར་མོའམ་ནི་བོར་བའི་ཚེ། །​སྟེང་དུ་ལུས་ན་མཆོག་འགྲུབ་འགྱུར། །​ཤར་དུ་ཡང་ནི་དེ་བཞིན་ཏེ། །​མཚམས་དང་བྱང་དུ་ཁ་བལྟས་ན། །​ཞི་བ་ལ་སོགས་དངོས་གྲུབ་འགྱུར། །​དེ་ནས་ངག་གི་ཉེས་པ་སྦྱང་། །​དེ་ནས་ཀུ་ཤ་བྱིན་བརླབས་ཏེ། །​ཁམས་གསུམ་:རྒྱལ་པོའི་[[104]](#footnote-123)ཁྲོ་བོ་དང་། །​ལས་ཀྱི་གོས་སྔོན་ཕྱག་རྒྱ་སྔགས། །​:དེ་ཡིས་[[105]](#footnote-124)བྱིན་བརླབས་སྔས་[[106]](#footnote-125)དང་སྟན། །​དེ་སྟེང་སེང་གེའི་སྟབས་ཀྱིས་ཉལ། །​སྤྲོ་བ་:བསྐྱེད་པའི་[[107]](#footnote-126)ཆོ་ག་བྱ། །​སངས་རྒྱས་ཆོས་དང་མཐུན་འགྱུར་བའི། །​ཨུ་དུམྦཱ་རའི་མེ་ཏོག་ནི། །​འབྱུང་འགྱུར་ཡང་ན་མི་འབྱུང་སྲིད། །​སྐྱེ་བ་འདི་ཡིས་ཐོབ་པ་ཡིས། །​འབྲས་བུ་རྡོ་རྗེའི་ཐེག་པའི་ཆོས། །​འབྱུང་འགྱུར་ཡང་ན་མི་འབྱུང་སྲིད། །​གསང་སྔགས་དོན་འདི་ཐོབ་པ་ཡིས། །​དགའ་བ་ཐམས་ཅད་མཐར་ཕྱིན་ཏེ། །​ལས་འཕྲོ་དང་ནི་ཐུགས་རྗེས་འབྱུང་། །​བཅོམ་ལྡན་རྡོ་རྗེ་འཛིན་པ་ཆེ། །​ཐོགས་པ་མེད་པའི་སྐུ་བརྙེས་པ། །​:འདི་ཡི་[[108]](#footnote-127)ཚུལ་གྱིས་མངོན་པར་བསྒྲུབ། །​སེམས་ཅན་སྐལ་བ་ངན་པ་ཡིས། །​:དེ་ཡི་[[109]](#footnote-128)མིང་ཡང་ཐོས་མི་འགྱུར། །​:སྤྱད་པར་[[110]](#footnote-129)འགྱུར་བ་སྨོས་ཅི་དགོས། །​སང་གི་ཉིན་མོ་ཁྱེད་རྣམས་ཀུན། །​དཀྱིལ་འཁོར་བཟང་པོ་མཐོང་བ་ཡིས། །​བླ་མེད་མཆོག་ལ་རེག་པར་འགྱུར། །​ཞེས་སྤྲོ་བ་བསྐྱེད་པའི་ཆོས་གཞན་ཡང་བཤད་པར་བྱའོ། །​ནང་པར་སྔར་ནི་བློ་ཅན་ལངས། །​རྨི་ལམ་ཅི་མཐོང་དྲི་བར་བྱ། །​གོས་སྔོན་སྐུ་གཟུགས་མཐོང་བ་དང་། །​རི་བོའི་སྟེང་དུ་འདུག་པ་དང་། །​མཆོད་རྟེན་སྐས་ལ་འཛེག་པ་དང་། །​མེ་ཏོག་སྟེང་ན་འདུག་པ་དང་། །​ཆོས་ཀྱི་བགྲོ་གླེང་བྱེད་པ་དང་། །​གླེགས་བམ་དག་ལ་སྤྱོད་པ་དང་། །​གཞན་གྱི་དབང་བསྐུར་དཀྱིལ་འཁོར་མཐོང་། །​དེ་དང་གཞན་ཡང་བཟང་འགྱུར་དང་། །​ཡི་རང་ཚིག་བརྗོད་གལ་ཏེ་རྟགས། །​མི་གསལ་བ་རུ་གྱུར་པ་ན། །​ཉམས་པ་རྣམས་ནི་བསྐང་བར་བྱ། །​གལ་ཏེ་བར་ཆོད་རྟགས་བྱུང་ན། །​དྲག་པོའི་སྦྱིན་སྲེག་བྱ་བ་དང་། །​དྲག་པོའི་ཆོགས་དང་འཁོར་ལོས་བཟློག །​གོང་མའི་རྟགས་དང་ལྡན་གྱུར་པས། །​ཐིག་གདབ་པ་ཡི་ཚོ་ག་བྱ། །​ཐིག་སྐུང་ཁ་དོག་ལྔ་ལྡན་ལ། །​ཡི་གེ་ལྔས་ནི་བྱིན་བརླབས་ཏེ། །​དེ་ལས་རིགས་[[111]](#footnote-130)ལྔའི་སྐུ་རུ་གྱུར། །​ཡེ་ཤེས་རིགས་ལྔ་བཀུག་ཅིང་བསྟིམ། །​འོད་ཞུ་ཐིག་སྐུད་སྣ་ལྔར་གྲུབ། །​ཡང་ན་ཡེ་ཤེས་བྱང་ཆུབ་སེམས། །​ཁ་དོག་ལྔ་དང་ལྡན་པར་དགུག །​དེས་ནི་ནམ་མཁའི་ཐིག་གདབ་བོ། །​ས་ཡི་ཐིག་ཀྱང་འདི་ལྟ་སྟེ། །​དང་པོ་ཚངས་པའི་ཐིག་གཉིས་གདབ། །​དེ་བཞིན་འཁོར་ལོ་རྣམ་བརྒྱད་དང་། །​གྲུ་ཆད་ཁྱམས་དང་སྒོ་བཞི་དང་། །​རྟ་བབས་ལ་སོགས་སོ་སོར་དབྱེ། །​དེ་ནས་ནང་དུ་ཕུར་བུ་གདབ། །​མཐའ་སྐོར་[[112]](#footnote-131)དག་ནི་གཉིས་སུ་བསྐོར། །​ནང་གི་སྣམ་བུའི་ནང་དུ་ནི། །​ཆ་ཆུང་གཅིག་ལ་སྐོར་གཉིས་བསྐོར། །​དབུས་སུ་བསྐོར་བ་གཅིག་དང་ལྡན། །​དེ་ནས་རྡུལ་ཚོན་བརྩམ་པར་བྱ། །​དབུས་སུ་མཐིང་ག་ཤར་དུ་དཀར། །​ལྷོ་ཡི་པདྨ་འདབ་མ་སེར། །​ནུབ་ཀྱི་པདྨ་འདབ་མ་དམར། །​བྱང་གི་པདྨ་ལྗང་གུར་བྱ། །​མཚམས་ནི་:མཐིང་གར་[[113]](#footnote-132)ཡང་དག་ལྡན། །​:འཁོར་ལོའི་[[114]](#footnote-133)མདོག་ཀྱང་དེ་བཞིན་ནོ། །​དབུས་སུ་རྡོ་རྗེ་དགོད་པ་སྟེ། །​ཤར་དུ་འཁོར་ལོ་དགོད་པར་བྱ། །​ལྷོར་ནི་རིན་ཆེན་འབར་བ་དགོང་། །​ནུབ་ཏུ་པདྨ་དམར་པོ་སྟེ། །​བྱང་དུ་སྣ་ཚོགས་རྡོ་རྗེ་སྟེ། །​ཡུམ་ནི་སོ་སོར་འཁྲིལ་བའོ། །​མཚམས་རྣམས་སུ་ནི་ཁམས་གསུམ་རྒྱལ། །​མགོན་པོ་འཕགས་སྐྱེས་རྣམ་ཐོས་སྲས། །​སོ་སོའི་ཕྱག་མཚན་དགོད་པར་བྱ། །​གྲུ་ཚད་དང་ནི་ལྷ་མོ་མཚན། །​ཁ་དོག་:ལྗང་གུའི་[[115]](#footnote-134)ཚོན་གྱིས་བྱ། །​ཁྱམས་ཀྱི་ཤར་ནི་དཀར་པོར་བྱ། །​ལྟོ་སེར་ནུབ་ནི་རྣམ་པར་དམར། །​བྱང་གི་ཁྱམས་ནི་ལྗང་གུའོ། །​ཁྱམས་ཏེ་ཇི་བཞིན་སྒོ་དེ་བཞིན། །​ཤར་གྱི་སྒོར་ནི་ལྕགས་ཀྱུ་སྟེ། །​ལྷོར་ནི་ཞགས་པ་ནུབ་ལྕགས་སྒྲོག །​བྱང་གི་སྒོར་ནི་:དྲིལ་བུག་གོང་།[[116]](#footnote-135) །​སྒོ་ཁྲུང་ཕྱི་རོལ་ལ་སོགས་པ།[[117]](#footnote-136) །​ཁྱམས་དང་:ཕ་གུ་[[118]](#footnote-137)དྲ་བ་དང་། །​དྲ་བ་ཕྱེད་པས་རྣམ་པར་བརྒྱན། །​རྟ་བབས་བཞི་ཡང་དེ་བཞིན་ཏེ། །​ཏྭ་ར་ཎ་[[119]](#footnote-138)བཞི་ཡིས་ཀྱང་བརྒྱན། །​རི་མོའི་ཚོ་ག་རྫོགས་གྱུར་ནས། །​དམ་ཚིག་འཁོར་ལོ་རྫོགས་པར་བྱེད།[[120]](#footnote-139) །​ཡེ་ཤེས་འཁོར་ལོ་བཀུག་ནས་བསྟིམ། །​དེ་ནས་མཆོད་པའི་ཆོ་ག་བརྩམ། །​བཛྲ་དྷཱུ་པ་སྔགས་ལས་བྱུང་། །​དཀར་མོ་:སྤོས་ཀྱིས་[[121]](#footnote-140)ཤངས་ལ་དབུལ། །​བཛྲ་པུཥྤེའི་[[122]](#footnote-141)སྔགས་ལས་བྱུང་། །​མཐིང་ག་མེ་ཏོག་སྐུ་ལ་གཏོར། །​བཛྲ་ཨཱ་ལོ་ཀེ་སྔགས་ལས་བྱུང་། །​དམར་མོ་མར་མེས་དཀྱིལ་འཁོར་གསལ། །​བཛྲ་གནྡྷེ་སྔགས་ལས་བྱུང་། །​ལྗང་གུ་དྲི་ཆབ་ཕྱག་ཞབས་བསིལ། །​དེ་ལ་སོགས་པའི་མཆོད་པའི་ཚོགས། །​ཅི་འབྱོར་ཐམས་ཅད་དབུལ་བར་བྱ། །​དང་པོར་སེམས་བསྐྱེད་ཕྱག་འཚལ་ནས། །​སྐྱབས་གསོལ་སྡོམ་པ་:གཟུང་བར་[[123]](#footnote-142)བྱ། །​དབང་བཞིའི་[[124]](#footnote-143)དཀྱིལ་འཁོར་ལྷ་ལས་[[125]](#footnote-144)བླང་། །​ཡང་ན་ནམ་མཁའི་དབྱིངས་སུ་བླང་། །​ཐོས་དང་བསམ་པས་བདག་ཉིད་:འཇུག་པའོ། ་[[126]](#footnote-145)དེ་ནས་སློབ་མ་གཞུག་པར་བྱ། །​ཕྱི་རོལ་ཁྲུས་ཀྱི་ཆོ་ག་བྱ། །​བུམ་པར་གྱུར་དང་རྫས་རྣམས་དགྲམ། །​ཅི་འབྱོར་ཡོན་རྣམས་དབུལ་བར་བྱ། །​སེམས་བསྐྱེད་སྡོམ་པ་ལ་སོགས་སྔོན་བཞིན་བྱ། །​སྡོམ་པ་ལེགས་པར་འཛིན་པ་ལ། །​བཀའ་བསྒོ་དམ་ཚིག་བདུད་རྩི་བླུད། །​ཡིད་འོང་རྣལ་འབྱོར་ཆེན་པོ་:ཁྱོད། ་[[127]](#footnote-146)གོས་སྔོན་དཀྱིལ་འཁོར་ཆེན་པོར་ཆུད། །​ང་ཡིས་ཁྱོད་ལ་དངོས་གྲུབ་འབྱུང་། །​སངས་རྒྱས་ཀུན་གྱིས་བྱིན་གྱིས་རློབ། །​ཅེས་བ་ནི་སྤྲོ་བ་བསྐྱེད་པའོ། །​གསང་མཆོག་གོས་སྔོན་དཀྱིལ་འཁོར་འདི། །​སེམས་ཅན་དད་པ་མེད་པ་དང་། །​གང་ཡང་ལོག་ཆོས་སྤྱོད་པ་དང་། །​མནར་མེད་ངན་སོང་རྒྱུད་ཅན་དང་། །​རྣ་བར་མིང་ཡང་བསྒྲག་[[128]](#footnote-147)མི་བྱ། །​ཞེས་པ་ནི་གདམས་ངག་གོ། །​གལ་ཏེ་དེ་ལ་སྨྲས་གྱུར་ན། །​དམ་ཅན་ཆད་པས་བཅད་ནས་ནི། །​ཚེ་ཡི་འདུ་བྱེད་འདི་བཀུམ་[[129]](#footnote-148)ནས། །​མནར་མེད་དམྱལ་བར་མྱུར་དུ་དེངས། །​གོས་སྔོན་ཆེན་པོས་མོད་ལ་སྤོང་། །​ཞེས་པ་འདི་ནི་སྐྱོན་བསྟན་པའོ། །​དེ་ནས་སྙིང་ནང་སེམས་དཔའ་བསྐྱེད། །​བདུད་རྩི་ལྔ་དང་སྦྱར་བའམ། །​ཡང་ན་དྲི་ཡི་ཆུ་བླུད་དེ། །​འཐུང་ཞིག་རྡོ་རྗེ་འབར་བའི་ཆུ། །​དམ་ལས་འདས་ན་:སྲེག་པར་[[130]](#footnote-149)བྱེད། །​དམ་ཚིག་བསྲུངས་ན་དངོས་གྲུབ་ནི། །​རྡོ་རྗེ་བདུད་རྩིའི་ཆུ་ཡིས་འགྲུབ། །​ཨོཾ་བཛྲ་སཏྭ་ཧཱུཾ་མ་ཧཱ་པཉྩ་ཨ་མྲི་[[131]](#footnote-150)ཏ། །​ཁ་ཁ་ཞེས་པ་ནི་མནའ་བསྒགས་[[132]](#footnote-151)པའོ། །​དེ་རིང་ཕན་ཆད་བུ་:ཁྱོད་ཀྱིས།[[133]](#footnote-152) །​གསང་ཆེན་རྡོ་རྗེ་ང་ཡིན་གྱིས། །​ང་ལ་བརྙས་པར་མ་བྱེད་ཅིག །​གལ་ཏེ་བརྙས་པར་གྱུར་ན་ནི། །​སངས་རྒྱས་ཐམས་ཅད་མཉེས་པ་མིན། །​ཚེ་ཡི་འདུ་བྱེད་འདི་བཀུམ་[[134]](#footnote-153)ནས། །​དམྱལ་བར་སྐྱེ་བར་གདོན་མི་ཟ། །​ཞེས་པ་ནི་མན་ངག་གོ། །​དེ་ནས་རྡོ་རྗེ་སློབ་མ་ཡིས། །​སློབ་དཔོན་ལ་ནི་གསོལ་བ་གདབ། །​ཆོས་དབྱིངས་བྱིན་རླབས་[[135]](#footnote-154)ལས་བྱུང་བའི། །​བཅོམ་ལྡན་རྡོ་རྗེ་འཆང་ཆེན་པོ། །​དེ་རིང་བདག་ལ་དབབ་ཏུ་གསོལ། །​ཞེས་སོ། །​དེ་ནས་སློབ་མ་མཐའ་ཡས་ལ། །​རཾ་དང་བཅས་པའི་ཡི་གེ་བསམ། །​བསྐྱོད་ནས་དྲོད་བསྐུལ་[[136]](#footnote-155)ཆུ་ལ་ཕོག །​བསྐོལ་བས་ས་ཡི་དཀྱིལ་འཁོར་ཞུ། །​ལུས་ནང་མེ་ཡིས་:བསྲེག་བྱས་ནས། ་[[137]](#footnote-156)སྡིག་པ་ཚིག་པར་གྱུར་པ་དང་། །​བདེ་གཤེགས་བྱང་ཆུབ་སེམས་ཕབ་སྟེ། །​སྙིང་ངམ་ལུས་ནང་འཁྱིལ་པར་བསམ། །​དེ་ནས་རྡོ་རྗེ་འཆང་ཆེན་བསྒོམ། །​མེ་ཏོག་དཀྱིལ་འཁོར་ལྷ་ལ་དབུལ། །​པྲ་ཏཱིཙྪ་ཧོ་ཞེས་བརྗོད། །​དེ་ནས་ཕྲེང་བ་མགོ་ལ་བཅིང་། །​ཨོཾ་མ་ཧཱ་བ་ལ་བཛྲ། །​ཨ་བྷི་ཥིཉྩཱ་མི་ཞེའོ། །​རྨད་བྱུང་[[138]](#footnote-157)གསང་བའི་མེ་ཏོག་འདི། །​གང་ལ་བབས་པ་རིགས་ཀྱི་ལྷ། །​ལས་འཕྲོ་ཐུགས་རྗེས་འབྱུང་བར་འགྱུར། །​གཙོ་བོའི་ཐུགས་སོགས་མཆོག་དངོས་གྲུབ། །​དབུས་དང་ཉེ་ན་དངོས་གྲུབ་ཉེ། །​རིང་ན་དངོས་གྲུབ་:སྟེར་བར་[[139]](#footnote-158)འགྱུར། །​ཞེས་པ་:ལ་སོགས་པ་ནི་[[140]](#footnote-159)དབབ་པའི་ཆོ་ག་དང་མེ་ཏོག་གོ། །​དཔལ་ལྡན་ཆེན་པོ་གོས་སྔོན་ཅན། །​:ཁྱོད་ཀྱི་[[141]](#footnote-160)མིག་དབྱེ་བརྩོན་པར་མཛོད། །​ཙཀྵུ་པྲ་བེ་ཤ་ཡ་ཕཊ། :བརྟབ་པའི་[[142]](#footnote-161)ལྟ་བས་བལྟ་བྱས་ཏེ། །​དཀར་པོ་མཐོང་ན་ཞི་བ་འགྲུབ། །​སེར་པོ་མཐོང་ན་རྒྱས་པ་འགྲུབ། །​དམར་པོ་མཐོང་ན་དབང་གི་ལས། །​ནག་པོས་དྲག་པོའི་ལས་འགྲུབ་འགྱུར། །​ཁྱོད་ཀྱི་མིག་གིས་ཇི་ལྟར་མཐོང་། །​ཞེས་[[143]](#footnote-162)དྲི་བར་བྱའོ། །​དེང་ནས་བརྩམས་ཏེ་དཔལ་ལྡན་ཆེ། །​ཁྱབ་ནས་བརྩམས་ཏེ་དཀྱིལ་འཁོར་བསྟན། །​དཀྱིལ་འཁོར་མཐོང་བའི་འོག་ཏུ་ནི། །​ཡོན་ཕུལ་གསོལ་བ་གདབ་པར་བྱ། །​ཇི་ལྟར་དུས་གསུམ་སངས་རྒྱས་ལ། །​རྡོ་རྗེ་སེམས་དཔས་དབང་བསྐུར་ལྟར། །​བདག་ཀྱང་རབ་ཏུ་བསྒྲལ་སླད་དུ། །​བདེ་གཤེགས་བུམ་པའི་དབང་མཆོག་སྩོལ། །​ཞེས་པ་ནི་གསོལ་བ་གདབ་པའོ། །​དེ་ནས་རྡོ་རྗེ་རྒྱལ་པོ་ཡིས། །​བུམ་པའི་ཆུ་ནི་བསྡུས་བྱས་ཏེ། །​བྱང་ཆུབ་སེམས་ཀྱི་ངོ་བོ་དག །​:རོལ་མོའི་[[144]](#footnote-163)སྒྲ་དང་བཅས་པ་ཡིས། །​སྤྱི་གཙུག་དག་ཏུ་དབང་བསྐུར་རོ། །​ཨོཾ་གསང་བ་གསུམ་ལས་ལེགས་བྱུང་བའི། །​ལྷ་ཡི་ཆུ་ནི་དག་པ་ཡིས། །​དྲི་མེད་རྡོ་རྗེ་ཆུ་དབང་གིས། །​མི་བསྐྱོད་དངོས་གྲུབ་ཐོབ་པར་ཤོག །​ཨོཾ་སརྦ་ཏ་ཐཱ་ག་ཏ་ཨཱ་དཪྵ་ཨ་བྷི་ཥིཉྩཱ་[[145]](#footnote-164)མི། ཆུའི་དབང་ངོ། །​ཨོཾ་སངས་རྒྱས་བྱིན་རླབས་[[146]](#footnote-165)ལས་བྱུང་བའི། །​ཡིད་བཞིན་ནོར་བུ་འབར་བ་ཆེ། །​དམ་པ་ཐམས་ཅད་འབྱུང་བའི་གནས། །​རིན་ཆེན་གྲུབ་པའི་དབང་བསྐུར་རོ། །​ཨོཾ་སརྦ་ཏ་ཐཱ་ག་ཏ་རཏྣ་[[147]](#footnote-166)བཛྲ་ཨ་བྷི་ཥྀཉྩཱ་[[148]](#footnote-167)མི། ཞེས་པ་ནི་དབུ་རྒྱན་གྱི་དབང་ངོ། །​ཨོཾ་ཡེ་ཤེས་ལྔ་ཡི་རྟགས་འཆང་བ། །​ཐུགས་མཆོག་རྡོ་རྗེ་:བླ་མེད་པའི།[[149]](#footnote-168) །​དུས་གསུམ་འགྱུར་བ་མེད་པ་ཡི། །​སྣང་བ་མཐའ་ཡས་དབང་བསྐུར་རོ། །​ཨོཾ་སརྦ་ཏ་ཐཱ་ག་ཏ་སམནྟ་[[150]](#footnote-169)ཨ་བྷི་ཥིཉྩཱ་[[151]](#footnote-170)མི། ཞེས་པ་ནི་རྡོ་རྗེའི་དབང་ངོ། །​ཨོཾ་ཆོས་སྐུ་སྒྱུ་མའི་སྒྲ་སྒྲོགས་ཤིང་། །​སྟོང་པའི་དོན་ལས་སད་པར་བྱེད། །​བླ་མེད་དྲིལ་བུའི་དབང་བསྐུར་བས། །​དོན་ཡོད་གྲུབ་པའི་དངོས་གྲུབ་ཤོག །​ཨོཾ་སརྦ་ཏ་ཐཱ་ག་ཏ་:ཀྲི་ཏཱ་[[152]](#footnote-171)ནུཥྛཱ་[[153]](#footnote-172)ཨ་བྷི་ཥིཉྩཱ་[[154]](#footnote-173)མི། ཞེས་པ་ནི་དྲིལ་བུའི་དབང་ངོ། །​ཀྱེ་རྡོ་རྗེའི་མིང་གིས་དབང་བསྐུར་བས། །​ཅིས་[[155]](#footnote-174)ཀྱང་མི་ཚུགས་མི་ཤིགས་པའི། །​བྱང་ཆུབ་ཆེན་པོ་ཐོབ་པ་དང་། །​རྣམ་པར་སྣང་མཛད་དངོས་གྲུབ་ཤོག །​ཨོཾ་སརྦ་ཏ་ཐཱ་ག་ཏ་ཤྲཱི་ས་མ་ཡ་ཛྙཱ་[[156]](#footnote-175)ཏ་ནཱ་མ་ཨ་བྷི་ཥིཉྩཱ་[[157]](#footnote-176)མི། ཞེས་པ་ནི་མིང་གི་དབང་ངོ། །​ཆོས་རྣམས་སྒྱུ་མ་ལྟ་བུ་སྟེ། །​དག་ཅིང་གསལ་ལ་རྙོག་པ་མེད། །​མེ་ལོང་གི་ནི་གཟུགས་བརྙན་བཞིན། །​རང་བྱུང་ལྷ་ནི་ཤེས་པར་གྱིས། །​ཞེས་པ་ནི་མེ་ལོང་ངོ། །​ལུང་ལས། དང་པོ་གསོལ་བ་གདབ་པ་སྟེ། །​གསན་ནས་ཡེ་ཤེས་འཁོར་ལོ་གཞུག །​སྡིག་པ་དག་པར་ཆུས་བཀྲུས་ཏེ། །​སོ་སོའི་དབང་རྫས་ལག་ཏུ་སྦྱིན། །​ཉོན་མོངས་ལྔ་ཡི་དྲི་མ་བཀྲུ། །​དབུ་ལ་རིགས་ལྔའི་སངས་རྒྱས་དགོད། །​ཅེའོ། །​བཅོམ་ལྡན་རྡོ་རྗེ་འཛིན་པའམ། །​རྡོ་རྗེའི་དབང་གིས་མངོན་སངས་རྒྱས། །​ཡེ་ཤེས་ལྔ་དང་རྡོ་རྗེ་འདི། །​ཁྱོད་ཀྱིས་རྟག་ཏུ་བཅང་བར་གྱིས། །​ཞེས་པ་ཐུགས་ཀྱི་དམ་ཚིག་གོ། །​གསུང་རྣམས་སྒྲ་བརྙན་ལྟ་བུ་སྟེ། །​རྟོག་པ་མེད་པས་སྣ་ཚོགས་སྒྲ། །​བརྗོད་བྲལ་དཔག་གིས་མི་ལང་བའི། །​དྲིལ་བུ་འདི་ནི་ཁྱོད་ཀྱིས་ཟུང་།[[158]](#footnote-177) །​ཞེས་པ་ནི་གསུང་གི་དམ་ཚིག་གོ། །​ཐབས་དང་ཤེས་རབ་གཉིས་མེད་སྒྲ། །​མི་ཕྱེད་རྡོ་རྗེའི་ངོ་བོ་འདི། །​འཁྱུད་པའི་ཕྱག་རྒྱའི་དམ་ཚིག་སྟེ། །​ཁྱོད་ཀྱིས་ཀྱང་ནི་རྟག་ཏུ་བཅང་། །​ཞེས་པ་ནི་སྐུའི་དམ་ཚིག་གོ། །​འདི་ནི་སངས་རྒྱས་ཐམས་ཅད་དང་། །​:དཔལ་ལྡན་རྡོ་རྗེ་[[159]](#footnote-178)འཛིན་:ལ་གནས།[[160]](#footnote-179) །​ཁྱོད་ཀྱིས་ཀྱང་ནི་རྟག་ཏུ་བཅང་། །​ཕྱག་ན་:རྡོ་རྗེའི་[[161]](#footnote-180)བརྟུལ་ཞུགས་བརྟན། །​ཨོཾ་སརྦ་ཏ་ཐཱ་ག་ཏ་བཛྲ་པཱ་ཎི་ཧཱུཾ་མ་ཧཱ་ཡཀྵ་སེ་:ནཱ་པ་[[162]](#footnote-181)ཏ་ཡེ་ཧཱུཾ་ཏ་ཡེ་ཧཱུཾ་ཧ་ཧ་ཧ་ཧི། །​ཞེས་པ་འདི་ནི་:རྡོ་རྗེའི་[[163]](#footnote-182)བརྟུལ་ཞུགས་སོ། །​ཆགས་དང་གྲོལ་བའི་གང་ཟག་གིས། །​ཐུན་མོང་དཀྱིལ་འཁོར་ཆོ་ག་ཡིན། །​གང་ཟག་རྣམ་པ་གཉིས་པོ་དེ། །​དཀྱིལ་འཁོར་འདི་རུ་ཞུགས་ཙམ་གྱིས། །​དངོས་གྲུབ་གཉིས་དང་འབྲེལ་བར་བྱེད། །​ཀླུ་དང་འབྱུང་པོས་ཟིན་པ་ལ། །​དང་པོ་ཆོ་ག་སྔོན་སོང་ནས། །​:སྨྲེ་བའི་[[164]](#footnote-183)རྫས་ཀྱིས་དབྲལ་བར་བྱ། །​དེ་ནས་:བྲལ་བ་[[165]](#footnote-184)གསོ་བ་དང་། །​ནད་པ་ཆུ་ཡིས་བཀྲུ་བར་བྱ། །​དེ་ལྟར་བྱས་ནས་དཀྱིལ་འཁོར་འདིར། །​ཞུགས་པ་ཙམ་གྱིས་མྱུར་དུ་ཐར། །​རིམས་དང་འབྲུམ་བུ་ལ་སོགས་པ། །​གཏོར་མའི་འཁོར་ལོ་སྔོན་སོང་བས། །​དཀྱིལ་འཁོར་འདི་རུ་ཞུགས་གྱུར་ན། །​མྱུར་དུ་ཉེན་ལས་ཐར་བར་འགྱུར། །​བུད་མེད་དག་ཀྱང་བུ་འདོད་ན། །​དང་པོ་ཆོ་ག་སྔོན་སོང་ནས། །​ཁྲུས་ཀྱིས་དག་ནས་གོས་བཟང་བགོ། །​དཀྱིལ་འཁོར་འདི་རུ་:ཞུགས་པ་[[166]](#footnote-185)ཡིས། །​བུས་པའི་གདོན་རྣམས་[[167]](#footnote-186)བཟློག་པ་དང་། །​བུས་པ་དབྱུང་བར་གདོན་མི་ཟ། །​ཡི་དྭགས་བཀོལ་བའི་ཆོ་ག་ཡང་། །​ལྷ་ལ་སོགས་པ་བཀུག་གྱུར་ནས། །​སྡོམ་པ་ལེགས་པར་བཟུང་ནས་ནི། །​དཀྱིལ་འཁོར་འདི་རུ་ཞུགས་གྱུར་ནས། །​:བདག་གིས་[[168]](#footnote-187)བཅོལ་བ་ཐམས་ཅད་བྱེད། །​ཐོགས་པ་མེད་པའི་རྡོ་རྗེ་བཞིན། །​རོ་ཡི་ལས་རྣམས་བྱེད་འདོད་པས། །​བླང་དང་བསྲུང་བ་སྔོན་སོང་ནས། །​དཀྱིལ་འཁོར་འདི་རུ་བཅུག་གྱུར་ན། །​ལོག་ཆོས་དྲུག་དང་ལྡན་པ་ཡང་། །​གཙང་བའི་གནས་སུ་ཉེ་བར་འགྲོ། །​དེ་བཞིན་གཤེགས་པའི་སྐུ་གཟུགས་ལ། །​དག་པའི་ཆོ་ག་སྔོན་སོང་ནས། །​བྱིན་བརླབས་དཀྱིལ་འཁོར་ཆེན་པོ་འདིར། །​དབང་བསྐུར་མཆོད་པ་ཕུལ་གྱུར་ན། །​ཤིན་ཏུ་བཀྲ་ཤིས་དོན་ལྡན་ཏེ། །​བསྐུར་ཞིང་བསྟིམ་པའི་གནས་སུ་འགྱུར། །​ཡོན་ཏན་:འབྱུང་བ་[[169]](#footnote-188)འབྱུང་བའི་གནས། །​ཆགས་ལམ་པ་དང་གྲོལ་ལམ་པ། །​མཛེ་དང་རིམས་ཀྱིས་ཟིན་པ་དང་། །​བུད་མེད་དང་ནི་ཡི་དྭགས་བཀོལ། །​རོ་དང་[[170]](#footnote-189)སྐུ་གཟུགས་ལྷག་པར་གནས། །​བརྒྱད་པོ་དཀྱིལ་འཁོར་འདི་ཡིས་བྱེད། །​དེ་ཕྱིར་དཀྱིལ་འཁོར་ཆོ་ག་བརྒྱད། །​གཅིག་པར་བསྡུ་བའི་ཆོ་གའོ།། །​།དེ་ནས་གསང་བའི་དབང་བསྐུར་ཏེ། །​དེ་ཡང་བདུད་རྩི་ལྔ་ཡིས་བྱུགས། །​[[171]](#footnote-190)སྟེགས་བུའི་:སྟེང་དུ་[[172]](#footnote-191)སློབ་དཔོན་དང་། །​ཕྱག་རྒྱ་མ་ནི་སྙོམས་པར་ཞུགས། །​སློབ་མས་དེ་ལ་གསོལ་བ་གདབ། །​ཨོཾ་རྒྱལ་བ་ཐམས་ཅད་:རོལ་པ་ཡིས།[[173]](#footnote-192) །​སངས་རྒྱས་ཆུ་ཡི་རྒྱུན་ཕབ་སྟེ། །​ཉོན་མོངས་རྟོག་པ་སྦྱངས་པ་བཞིན། །​བདག་ལ་བྱང་ཆུབ་སེམས་དབང་གསོལ། །​ཇི་ལྟར་རྒྱལ་བའི་དབུ་སྐབས་པ། །​བྱང་ཆུབ་སེམས་ཀྱིས་བསྐུས་པ་བཞིན། །​བདག་ལ་བྱང་ཆུབ་སེམས་ཁྲུས་གསོལ། །​ཞེས་པ་ནི་གསོལ་བ་གདབ་པའོ། །​དེ་ནས་བློ་ལྡན་སློབ་དཔོན་དང་། །​སློབ་མ་གཉིས་མེད་སྦྱོར་བྱས་པའི། །​བྱང་ཆུབ་སེམས་སུ་གང་གསུངས་པ། །​ཡུམ་གྱི་བྷ་གར་བླང་བར་བྱ། །​དཔེར་ན་བུང་བ་མེ་ཏོག་བཞིན། །​ཡང་ན་གསང་བའི་རྡོ་རྗེ་སྐེར། །​སྦོམ་པོས་དབང་པོ་གཉིས་མནན་ཏེ། །​སློབ་མའི་ཁ་རུ་དབ་བ་བར་བྱ། །​དཔེར་ན་མ་ལ་བུ་བཞིན་ནོ། །​ཡང་ན་སློབ་མ་གང་ཡིན་པ། །​གདུགས་ལ་སོགས་དང་ལྡན་བྱས་ནས། །​གསང་ཆེན་བདེ་བའི་རྒྱུ་མཆོག་སྟེ། །​བདུད་རྩི་ལྔ་དང་ལྡན་བྱས་ནས། །​བཀྲ་ཤིས་བསྟོད་པས་བསྟོད་པ་དང་། །​སློབ་མའི་ལྕེ་ལ་[[174]](#footnote-193)སྦྱིན་པར་བྱ། །​དེ་ནས་སློབ་མ་ཆེན་པོ་དེས། །​བྱང་ཆུབ་བདུད་རྩི་ལྕེས་བླངས་ནས། །​སྙིང་གར་འདོད་པ་བསྟེན་པར་བྱ། །​བདེ་བ་དེ་ལ་བརྟེན་གྱུར་ནས། །​ལྟེ་བའི་དབུས་སུ་བསམ་པར་བྱ། །​སློབ་མས་ཀྱང་ནི་འདི་སྐད་བརྗོད། །​འཆི་བར་གྱུར་པ་རབ་སློང་ཞིང་། །​རྟོག་པའི་དྲ་བ་སེལ་མཛད་པ། །​ཨེ་མ་མཆོག་གི་བདུད་རྩི་ཆེ། །​བཞི་བརྒྱ་རྩ་བཞིའི་ནད་སེལ་ཞིང་། །​བླ་མེད་བྱང་ཆུབ་མཆོག་ལ་རེག །​བདུད་རྩི་མངའ་བདག་ཁྱོད་ལ་བསྟོད། །​གསང་ཆེན་དབྱིངས་ལ་ཕྱག་འཚལ་བསྟོད། །​བཅུད་ལྡན་བདུད་རྩི་ཁྱོད་ལ་བསྟོད། །​ཅེས་པ་ནི་གསང་བའི་དབང་:ངོ། ་[[175]](#footnote-194)དེ་ནས་ཤེས་རབ་ཡེ་ཤེས་ཀྱི་དབང་བསྐུར་ཏེ། མཎྜལ་དྲི་ཞིམ་ལེགས་བྱུགས་ཏེ། །​མཆོག་ཏུ་དཀར་དམར་ཐིག་ལེ་གདབ། །​སྟེང་དུ་མཚན་ལྡན་བུད་མེད་བཞག །​གནས་རྣམས་སུ་ནི་ལྷ་ཚོགས་དགོད། །​དབྱིངས་ནས་བསྟིམ་པའི་ཆོ་ག་བྱ། །​དེ་ནས་སློབ་མས་གསོལ་བ་གདབ། །​ཇི་ལྟར་སངས་རྒྱས་ཐམས་ཅད་ཀུན། །​ཤེས་རབ་ཕ་རོལ་ཕྱིན་པས་འགྲུབ། །​བདག་ཀྱང་རབ་ཏུ་བསྒྲལ་སླད་དུ། །​གསུམ་པའི་དཀྱིལ་འཁོར་བསྟན་དུ་གསོལ། །​ཞེས་པ་ནི་གསོལ་བ་:གདབ་པའོ།[[176]](#footnote-195) །​བུ་ཚུར་ཤོག་ཅིག་རིགས་ཀྱི་བུ། །​གང་ལྟར་དགའ་བའི་དངོས་གྲུབ་ནི། །​ཤེས་རབ་མ་ལ་བརྟེན་ནས་འགྲུབ། །​རྟག་ཏུ་ཤེས་རབ་དོན་འདོད་པས། །​པདྨའི་:སྟེང་གི་[[177]](#footnote-196)ལྕེ་ཡིས་རེག །​དྲི་ཆེན་དྲི་ཆུ་བཟའ་བར་བྱ། །​ཐ་དད་རྟོག་པ་གྱུར་མི་བྱ། །​ཁུ་བ་དཀར་དམར་རྣམ་པ་གཉིས། །​ལྕེ་ཡི་དབུས་སུ་:བརྟན་པར་གཟུང་།[[178]](#footnote-197) །​དཀའ་ཐུབ་མེད་ཅིང་བརྟུལ་ཞུགས་ཆེ། །​འདི་དང་:ལྡན་པས་[[179]](#footnote-198)འགྲུབ་པར་འགྱུར། །​ཞེས་པ་ནི་སྡོམ་པ་དབོག་པའོ། །​དེ་ནས་སློབ་མ་ཆེན་པོ་དེས། །​རང་གི་བསམ་པའི་བློ་བརྟགས་པ། །​:ཇི་ལྟར་[[180]](#footnote-199)སྡོམ་པ་:གཟུང་བར་[[181]](#footnote-200)བྱ། །​སྡོམ་པ་འཛིན་པའི་སློབ་མ་དེ། །​དམིགས་མེད་ཡུལ་[[182]](#footnote-201)གྱི་དཀྱིལ་འཁོར་བལྟ།[[183]](#footnote-202) །​རྟག་ཏུ་གཅེར་བུའི་ཚུལ་ཅན་གྱིས། །​རྡོ་རྗེ་དྲིལ་བུ་ཁ་ཕྱེ་ལ། །​མཐོང་བའི་སློབ་མ་གསོལ་བ་གདབ། །​རྨད་བྱུང་[[184]](#footnote-203)བཙུན་མོའི་བྷ་ག་[[185]](#footnote-204)མཆོག །​ཡེ་ཤེས་ཐམས་ཅད་བསྐྱེད་པའི་གནས། །​མ་སྨིན་མ་གྲོལ་གྲོལ་བའི་སར། །​ཡེ་ཤེས་དམ་པ་བསྐྱེད་དུ་གསོལ། །​ཞེས་པ་ནི་གསོལ་བ་གདབ་པའོ། །​དེ་ནས་བདེ་བའི་སྟན་བཏིང་ལ། །​སེང་གེའི་སྟབས་ཀྱིས་ཉལ་བ་ཡིས། །​ལག་པ་སྟེང་འོག་བསྣོལ་ནས་ནི། །​མཆོག་དགའ་བ་ཡི་གཏམ་དང་ལྡན། །​གནས་དགུ་རུ་ནི་སེན་མོ་གདབ། །​ཟུར་གྱིས་སྨེག་:དང་ཁ་སྤད་[[186]](#footnote-205)སོགས། །​ཆགས་པ་:བསྐྱོད་པའི་[[187]](#footnote-206)ཆོ་ག་བྱ། །​ཡུམ་གྱི་བྱ་རྒོད་རྩེ་མོ་མཆོག །​དབང་པོའི་ལག་པས་བླང་བར་བྱ། །​པདྨ་ཁ་བྱེར་གྱུར་པ་དང་། །​གཉིས་སུ་མེད་པར་སྦྱར་གྱུར་ཏེ། །​བསྐྱོད་པ་དལ་གྱིས་བསྐྱོད་པར་བྱ། །​བསྐྱོད་པའི་རླུང་གིས་མེ་[[188]](#footnote-207)བསྐུལ་དེ། །​བདེ་ཆེན་བྱང་ཆུབ་སེམས་ཕབ་སྟེ། །​སོ་སོའི་གནས་སུ་འོད་:ཆན་གཟུང་།[[189]](#footnote-208) །​རྡོ་རྗེ་སྐྱེ་རུ་ཕྱིན་པ་དང་། །​ཡི་གེ་འོད་ཀྱིས་བུར་འགྱུར་ཏེ། །​ཨོཾ་ཁྱོད་ཀྱི་སྟོབས་ཀྱིས་ཐམས་ཅད་འདུས། །​ལོག་པའི་མན་ངག་དེར་བསམ་མོ། །​མ་བཟློག་པ་ནི་ལྕེ་ཡིས་བླང་། །​གལ་ཏེ་བཟློག་པར་གྱུར་པ་ན། །​རྟོག་པ་ཐམས་ཅད་ནུབ་པར་འགྱུར། །​དེ་ལས་ལངས་ཏེ་དེ་བཞིན་བསམ། །​ཤེས་རབ་ཡེ་ཤེས་ཀྱི་དབང་:ངོ། ་[[190]](#footnote-209)དེ་ནས་ལུང་བསྟན་པར་བྱ་སྟེ། །​ཁམས་གསུམ་འགྲོ་རྣམས་ཐམས་ཅད་ལ། །​ཆོས་ཀྱི་འཁོར་ལོ་བསྐོར་བར་བྱ། །​དུས་འདི་ནས་ནི་བཟུང་ནས་ནི། །​སྲིད་པའི་གཟེབ་ལས་སྒྲོལ་བར་འགྱུར། །​ཉོན་མོངས་སྡུག་བསྔལ་གཏན་བཅད་ནས། །​བླ་མེད་བྱང་ཆུབ་མཆོག་ལ་རེག །​དེ་རིང་ཕན་ཆད་བུ་ཁྱོད་ནི། །​རྒྱལ་བའི་སྲས་ཀྱི་ཐུ་བོ་ཡིན། །​ཞེས་པ་ནི་ལུང་བསྟན་པ་དང་དབུགས་དབྱུང་བའོ། །​ཇི་ལྟ་ཇི་ལྟར་འདུལ་འགྱུར་བའི། །​དེ་ལྟར་ཆོས་ཀྱི་འཁོར་ལོ་བསྐོར། །​ཁམས་གསུམ་སེམས་ཅན་ཐམས་ཅད་ལ། །​འཁོར་ལོ་བསྐོར་བས་མྱ་ངན་འདས། །​ཅེས་པ་དང་། དུང་དང་རལ་གྲི་པདྨོ་དང་། །​རྡོ་རྗེ་ལ་སོགས་པ་འདི་ནི་རྗེས་སུ་གནང་བའོ། །​དེ་ནས་སློབ་མ་དམ་པ་དེས། །​རིན་ཆེན་གསེར་དངུལ་:བྱི་རུ་[[191]](#footnote-210)དང་། །​དུང་དང་མུ་ཏིག་ཀུ་མུ་ཏ། །​བ་ལང་རྟ་དང་གླང་པོ་ཆེ། །​ཡུལ་དང་བུ་སྨད་ལ་སོགས་པ། །​མདོར་ན་རང་ལས་གཅེས་པའི་རྫས། །​ཐམས་ཅད་བླ་མ་དེ་ལ་དབུལ། །​བླ་མ་དམ་པར་གྱུར་པའི། །​རང་སྲོག་གིས་ཀྱང་མཉེས་བྱེད་ན། །​གཞན་པའི་རྫས་ལྟ་སྨོས་ཅི་དགོས། །​ཞེས་པ་ནི་ཡོན་དབུལ་བའོ།[[192]](#footnote-211) །​དེ་ནས་དམ་ཚིག་དཔོག་བྱ་སྟེ། །​གསང་དང་དོན་དམ་ཡང་དག་ལ། །​ཐོབ་པར་གྱུར་པའི་སློབ་མ་ཡིས། །​དམ་ཚིག་ཡིད་བཞིན་ནོར་བུ་བསྲུང་། །​ཡང་དག་རྡོ་རྗེ་སློབ་དཔོན་ལ། །​མི་དགེ་ལོག་པ་སྤྱོད་འདོད་ན། །​དེ་ནི་:དབང་གིས་[[193]](#footnote-212)ཚིག་ནས་ལྟུང་། །​ཐུན་མོང་ཁྱད་པར་མཆེད་དང་ཡུམ། །​དེ་ལ་ངན་སེམས་གཟུང་[[194]](#footnote-213)མི་བྱ། །​སློབ་དཔོན་རྡོ་རྗེ་མཆེད་གྱུར་ལ། །​རང་གི་སྲོག་ཀྱང་ཕན་གདགས་ན། །​སྒྲིབ་པ་ཀུན་བྱང་ཚོགས་རྫོགས་ནས། །​བར་ཆོད་ཐམས་ཅད་ཞི་བར་འགྱུར། །​དེ་མིན་:དབང་གིས་[[195]](#footnote-214)ཚིག་ནས་ལྟུང་། །​བྱང་ཆུབ་སེམས་ནི་སྤང་མི་བྱ། །​དགེ་སློང་ཁྲིམས་ལ་:ལྷག་པར་[[196]](#footnote-215)གནས། །​སྡོམ་པ་ཐམས་ཅད་ལྷག་པར་བསྲུང་། །​འདི་ནི་རྣལ་འབྱོར་ས་གཞི་འདྲ། །​རྣལ་འབྱོར་པ་ཡི་རྫས་རྣམས་ལ། །​རྟོག་པ་ཐམས་ཅད་སྤང་བར་བྱ། །​གཞན་ཡང་དམ་ཚིག་མཐའ་ཡས་པ། །​ཐམས་ཅད་འབད་དེ་བསྲུང་བར་བྱ། །​དམ་ཚིག་དངོས་གྲུབ་ཀུན་གྱི་མཆོག །​དམ་ཚིག་དངོས་གྲུབ་ཀུན་གྱི་བདག །​དམ་ཚིག་གིས་ནི་འབྱུང་པོ་འདུལ། །​དམ་ཚིག་རྟོག་པའི་དྲ་བ་གཅོད། །​གང་དག་དམ་ཚིག་མི་ལྡན་པ། །​དབང་གིས་ཚིག་ནས་མནར་མེད་པར། །​སངས་རྒྱས་བཞུགས་ཀྱི་བར་དུ་གནས། །​ཞེས་པ་ནི་དམ་ཚིག་དཔོག་པའོ། །​:དེང་ནས་[[197]](#footnote-216)བརྩམས་ཏེ་བཀྲ་ཤིས་ཀྱི། །​སྨོན་ལམ་རྗེས་སུ་གདབ་པར་བྱ། །​བུམ་པའི་ལྷ་དང་དཀྱིལ་འཁོར་ལྷ། །​:སྦྱན་དང་[[198]](#footnote-217)ནམ་མཁར་གཤེགས་སུ་གསོལ། །​དམ་ཚིག་དཀྱིལ་འཁོར་རང་ལ་བསྡུ། །​དཀྱིལ་འཁོར་ཕྱགས་ལ་ཆུ་བོར་དབོ། །​སྣོད་རྣམས་དག་པར་བཀྲུ་བར་བྱ། །​རང་ཉིད་མི་དམིགས་དབྱིངས་སུ་བསྡུ། །​དེ་ལ་ལས་ཀྱི་ལྷར་བསྒྱུར་ལ། །​བཟོད་གསོལ་ལུས་སྲུང་ཆོ་ག་བྱ། །​དཀྱིལ་འཁོར་ཆེན་པོའི་ཆོ་ག་འདི། །​རྒྱུ་དང་འབྲས་བུའི་དོན་ལ་རྨོངས། །​ཡང་དག་དོན་དང་མི་ལྡན་ཞིང་། །​འདོད་པ་ལོག་པའི་ལམ་ཞུགས་དང་། །​དཀའ་ཐུབ་པ་དང་རྟོག་པ་ཅན། །​དེ་ལ་ཟུར་ཙམ་བསྟན་མི་བྱ། །​གལ་ཏེ་དེ་ལ་བསྟན་གྱུར་ན། །​ཚེ་ཡི་འདུ་བྱེད་དེས་བཀུམ་[[199]](#footnote-218)ནས། །​དམྱལ་བར་བསྐལ་པ་སྟོང་དུ་གནས། །​བདག་འདྲའི་མ་རིག་རྨོངས་པ་ཡིས། །​:སྒྲུབ་པའི་[[200]](#footnote-219)ཐབས་འདི་:བརྩམས་པར་[[201]](#footnote-220)མི་འོས་ཀྱང་། །​སེམས་ཅན་བདག་པས་དམན་ཕྱིར་བདག་གིས་བརྩམས། །​འདི་ལས་[[202]](#footnote-221)བདག་གིས་བྱང་ཆུབ་ཅི་ཐོབ་པ། །​དེས་ནི་སེམས་ཅན་གོས་སྔོན་:གྲུབ་པར་[[203]](#footnote-222)ཤོག །​བདག་གི་དགེ་བའི་རྩ་བ་འདིས། །​ཁམས་གསུམ་སེམས་ཅན་ཐམས་ཅད་ཀུན། །​ཞིང་མཆོག་གཙང་མར་སྐྱེ་བར་ཤོག །​:དབང་གི་[[204]](#footnote-223)འབྲས་བུ་སྨིན་གྱུར་ཅིག །​སེམས་ཅན་ལས་དང་སྐལ་ལྡན་ནས། །​རྡོ་རྗེ་འཆང་ཆེན་ཞལ་མཐོང་ཤོག །​དེ་ཡི་ཐེག་པའི་དོན་རྟོགས་ཏེ། །​མངོན་པར་རྫོགས་པར་སངས་རྒྱས་ནས། །​ཐུགས་རྗེ་ཆེན་པོའི་བྱིན་རླབས་ཀྱིས། །​སེམས་ཅན་འགྲོ་དོན་བྱེད་པར་ཤོག །​:དཔལ་ལྡན་[[205]](#footnote-224)གོས་སྔོན་ཅན་གྱི་དཀྱིལ་འཁོར་གྱི་ཆོ་ག་སློབ་དཔོན་ནཱ་གཱ་རྫུ་ནས་མཛད་པ་རྫོགས་སོ། །​

1. ནཱི་ལམ་བ་ སྡེ་དགེ། སྣར་ཐང་། [↑](#footnote-ref-20)
2. བཀྲམ་ཏེ། སྣར་ཐང་། [↑](#footnote-ref-21)
3. བཞག ། སྡེ་དགེ། སྣར་ཐང་། [↑](#footnote-ref-22)
4. བསྟིམ་ སྡེ་དགེ། སྣར་ཐང་། [↑](#footnote-ref-23)
5. སྔགས་ཀྱིས་ སྡེ་དགེ། སྣར་ཐང་། [↑](#footnote-ref-24)
6. སྲུངས་ སྡེ་དགེ། སྣར་ཐང་། [↑](#footnote-ref-25)
7. ཡ་མ་ཡེ་ སྡེ་དགེ། སྣར་ཐང་། [↑](#footnote-ref-26)
8. ཛ། སྡེ་དགེ། སྣར་ཐང་། [↑](#footnote-ref-27)
9. ནཻ་རི་ཏེ་ཡེ་ཧཱུཾ་ཛ། སྡེ་དགེ། སྣར་ཐང་། [↑](#footnote-ref-28)
10. ཎ་ཡེ་ སྡེ་དགེ། སྣར་ཐང་། [↑](#footnote-ref-29)
11. བེ་ཡེ་ སྡེ་དགེ། སྣར་ཐང་། [↑](#footnote-ref-30)
12. བཻ་ར་ཡེ་ སྡེ་དགེ། སྣར་ཐང་། [↑](#footnote-ref-31)
13. ཨི་ཤ་ན་ཡེ་ སྡེ་དགེ། སྣར་ཐང་། [↑](#footnote-ref-32)
14. སུརྱ་ཙནྡྲ་ཡེ་ སྡེ་དགེ། སྣར་ཐང་། [↑](#footnote-ref-33)
15. ཛ། །​ སྡེ་དགེ། སྣར་ཐང་། [↑](#footnote-ref-34)
16. བརླབ་སྟེ། སྡེ་དགེ། སྣར་ཐང་། [↑](#footnote-ref-35)
17. སླུ་ སྡེ་དགེ། སྣར་ཐང་། [↑](#footnote-ref-36)
18. བསླང་བའོ། །​ །​་ སྡེ་དགེ། སྣར་ཐང་། [↑](#footnote-ref-37)
19. འགྱུར། སྡེ་དགེ། སྣར་ཐང་། [↑](#footnote-ref-38)
20. པའོ། །​ །​་ སྡེ་དགེ། སྣར་ཐང་། [↑](#footnote-ref-39)
21. བཟང་པོ་བརྐོ་ སྡེ་དགེ། སྣར་ཐང་། [↑](#footnote-ref-40)
22. མཐས་ སྡེ་དགེ། སྣར་ཐང་། [↑](#footnote-ref-41)
23. དག་བྱེད་ སྡེ་དགེ། སྣར་ཐང་། [↑](#footnote-ref-42)
24. སྦྱང་བའོ། །​ །​་ སྡེ་དགེ། སྣར་ཐང་། [↑](#footnote-ref-43)
25. དེ་ཡི་ སྡེ་དགེ། སྣར་ཐང་། [↑](#footnote-ref-44)
26. དི་ནི་བཛྲི་ སྡེ་དགེ། སྣར་ཐང་། [↑](#footnote-ref-45)
27. ཝ་ སྡེ་དགེ། སྣར་ཐང་། [↑](#footnote-ref-46)
28. བཟླས་ས་ སྡེ་དགེ། སྣར་ཐང་། [↑](#footnote-ref-47)
29. ལྡན་ སྡེ་དགེ། སྣར་ཐང་། [↑](#footnote-ref-48)
30. བརླབ་པའོ། །​ །​་ སྡེ་དགེ། སྣར་ཐང་། [↑](#footnote-ref-49)
31. བཅུ་ སྡེ་དགེ། སྣར་ཐང་། [↑](#footnote-ref-50)
32. ན་དང་ པེ་ཅིན། [↑](#footnote-ref-51)
33. གསོལ་བ་གདབ་པ་ སྡེ་དགེ། སྣར་ཐང་། [↑](#footnote-ref-52)
34. གཟུང་བར་ སྡེ་དགེ། སྣར་ཐང་། [↑](#footnote-ref-53)
35. བཅུ་ སྡེ་དགེ། སྣར་ཐང་། [↑](#footnote-ref-54)
36. གདབ་པའོ། །​ །​་ སྡེ་དགེ། སྣར་ཐང་། [↑](#footnote-ref-55)
37. དྲི་བའི་ སྡེ་དགེ། སྣར་ཐང་། [↑](#footnote-ref-56)
38. སྐུ་ སྡེ་དགེ། སྣར་ཐང་། [↑](#footnote-ref-57)
39. འདི་ སྡེ་དགེ། སྣར་ཐང་། [↑](#footnote-ref-58)
40. བྱའོ། སྡེ་དགེ། སྣར་ཐང་། [↑](#footnote-ref-59)
41. པདྨ་ སྡེ་དགེ། སྣར་ཐང་། [↑](#footnote-ref-60)
42. པདྨ་ སྡེ་དགེ། སྣར་ཐང་། [↑](#footnote-ref-61)
43. བྱའོ། སྡེ་དགེ། སྣར་ཐང་། [↑](#footnote-ref-62)
44. བཞི་ སྡེ་དགེ། སྣར་ཐང་། [↑](#footnote-ref-63)
45. བྱ། སྡེ་དགེ། སྣར་ཐང་། [↑](#footnote-ref-64)
46. དེ་ནས་ སྡེ་དགེ། སྣར་ཐང་། [↑](#footnote-ref-65)
47. ཡི་གེ་ སྡེ་དགེ། སྣར་ཐང་། [↑](#footnote-ref-66)
48. རྡོ་རྗེ་ སྡེ་དགེ། སྣར་ཐང་། [↑](#footnote-ref-67)
49. ཧ་ སྡེ་དགེ། སྣར་ཐང་། [↑](#footnote-ref-68)
50. གཡོན་པ་ སྡེ་དགེ། སྣར་ཐང་། [↑](#footnote-ref-69)
51. གཡས་པ་ སྡེ་དགེ། སྣར་ཐང་། [↑](#footnote-ref-70)
52. སྒོ་ སྡེ་དགེ། སྣར་ཐང་། [↑](#footnote-ref-71)
53. ཐམས་ཅད་ སྡེ་དགེ། སྣར་ཐང་། ཐམས་ཅད་མ་གནས་པ་ པེ་ཅིན། [↑](#footnote-ref-72)
54. འགས་པས་ སྡེ་དགེ། སྣར་ཐང་། [↑](#footnote-ref-73)
55. ནན། སྡེ་དགེ། སྣར་ཐང་། [↑](#footnote-ref-74)
56. །སྥོ་ སྡེ་དགེ། སྣར་ཐང་། [↑](#footnote-ref-75)
57. སྥོ་ སྡེ་དགེ། སྣར་ཐང་། [↑](#footnote-ref-76)
58. ན་ སྡེ་དགེ། སྣར་ཐང་། [↑](#footnote-ref-77)
59. ཀ་ནན། སྡེ་དགེ། སྣར་ཐང་། [↑](#footnote-ref-78)
60. གྷ་ན་ཛ་བིན་ཏན་ཏ་ སྡེ་དགེ། སྣར་ཐང་། [↑](#footnote-ref-79)
61. རྡོ་རྗེ་ སྡེ་དགེ། སྣར་ཐང་། [↑](#footnote-ref-80)
62. ལག་པར་ སྡེ་དགེ། སྣར་ཐང་། [↑](#footnote-ref-81)
63. ཁྲོ་བོ་ སྡེ་དགེ། སྣར་ཐང་། [↑](#footnote-ref-82)
64. སྐུ་ སྡེ་དགེ། སྣར་ཐང་། [↑](#footnote-ref-83)
65. རིགས་ སྡེ་དགེ། སྣར་ཐང་། [↑](#footnote-ref-84)
66. བར་ སྡེ་དགེ། སྣར་ཐང་། [↑](#footnote-ref-85)
67. དགོངས་ཤིང་ སྡེ་དགེ། སྣར་ཐང་། [↑](#footnote-ref-86)
68. གསང་སྔགས་རིགས་ སྡེ་དགེ། སྣར་ཐང་། [↑](#footnote-ref-87)
69. དེ་ནས་ སྡེ་དགེ། སྣར་ཐང་། [↑](#footnote-ref-88)
70. བསམས་ སྡེ་དགེ། སྣར་ཐང་། [↑](#footnote-ref-89)
71. སྔོན་གྱིས། སྡེ་དགེ། སྣར་ཐང་། [↑](#footnote-ref-90)
72. པདྨ་འདབ་མ་ སྡེ་དགེ། སྣར་ཐང་། [↑](#footnote-ref-91)
73. བརྒྱད་ སྡེ་དགེ། སྣར་ཐང་། [↑](#footnote-ref-92)
74. ཉི་མའི་ སྡེ་དགེ། སྣར་ཐང་། [↑](#footnote-ref-93)
75. རྐང་ སྡེ་དགེ། སྣར་ཐང་། [↑](#footnote-ref-94)
76. བུམ་པས་ སྡེ་དགེ། སྣར་ཐང་། [↑](#footnote-ref-95)
77. བཅིང་བར་ སྡེ་དགེ། སྣར་ཐང་། [↑](#footnote-ref-96)
78. ལྷག་པའི་ སྡེ་དགེ། སྣར་ཐང་། [↑](#footnote-ref-97)
79. ཕྱུགས་ ཅོ་ནེ། [↑](#footnote-ref-98)
80. ཕྱི་རོལ་ སྡེ་དགེ། སྣར་ཐང་། [↑](#footnote-ref-99)
81. གསོལ། སྡེ་དགེ། སྣར་ཐང་། [↑](#footnote-ref-100)
82. གསོལ། སྡེ་དགེ། སྣར་ཐང་། [↑](#footnote-ref-101)
83. གསོལ། སྡེ་དགེ། སྣར་ཐང་། [↑](#footnote-ref-102)
84. ཕོག་ སྡེ་དགེ། [↑](#footnote-ref-103)
85. བཟུང་བར་ སྡེ་དགེ། སྣར་ཐང་། [↑](#footnote-ref-104)
86. དྲིལ་བུའི་ སྡེ་དགེ། སྣར་ཐང་། [↑](#footnote-ref-105)
87. བཟུང་བར་ སྡེ་དགེ། སྣར་ཐང་། [↑](#footnote-ref-106)
88. ཆེན་པོ་ཡིས། སྡེ་དགེ། སྣར་ཐང་། [↑](#footnote-ref-107)
89. དང་ སྡེ་དགེ། སྣར་ཐང་། [↑](#footnote-ref-108)
90. བཟུང་བར་ སྡེ་དགེ། སྣར་ཐང་། [↑](#footnote-ref-109)
91. བཟུང་བར་ སྡེ་དགེ། སྣར་ཐང་། [↑](#footnote-ref-110)
92. གཟུང་བཟུང་། སྡེ་དགེ། སྣར་ཐང་། [↑](#footnote-ref-111)
93. བཟུང་ སྡེ་དགེ། སྣར་ཐང་། [↑](#footnote-ref-112)
94. སློབ་མ་ལ་འོད་ སྡེ་དགེ། སྣར་ཐང་། [↑](#footnote-ref-113)
95. འགྱུར་ སྡེ་དགེ། སྣར་ཐང་། [↑](#footnote-ref-114)
96. སྔོན་ནོ། སྡེ་དགེ། སྣར་ཐང་། [↑](#footnote-ref-115)
97. སྔོན་ནོ། སྡེ་དགེ། སྣར་ཐང་། [↑](#footnote-ref-116)
98. རྩི་ སྡེ་དགེ། སྣར་ཐང་། [↑](#footnote-ref-117)
99. བསྲུང་ སྡེ་དགེ། སྣར་ཐང་། [↑](#footnote-ref-118)
100. གདགས་པར་བྱ། སྡེ་དགེ། སྣར་ཐང་། [↑](#footnote-ref-119)
101. བྱ། སྡེ་དགེ། སྣར་ཐང་། [↑](#footnote-ref-120)
102. ཁ་ལྟས་ སྡེ་དགེ། སྣར་ཐང་། [↑](#footnote-ref-121)
103. བལྟ། སྡེ་དགེ། སྣར་ཐང་། [↑](#footnote-ref-122)
104. རྒྱལ་པོ་ སྡེ་དགེ། སྣར་ཐང་། [↑](#footnote-ref-123)
105. དེ་ཡི་ སྡེ་དགེ། སྣར་ཐང་། [↑](#footnote-ref-124)
106. སྔགས་ སྡེ་དགེ། སྣར་ཐང་། [↑](#footnote-ref-125)
107. སྐྱེད་པའི་ སྡེ་དགེ། སྣར་ཐང་། [↑](#footnote-ref-126)
108. འདི་ཡིས་ སྣར་ཐང་། [↑](#footnote-ref-127)
109. དེ་ཡིས་ སྡེ་དགེ། སྣར་ཐང་། [↑](#footnote-ref-128)
110. ཁྱད་པར་ སྡེ་དགེ། སྣར་ཐང་། [↑](#footnote-ref-129)
111. རིག་ སྡེ་དགེ། སྣར་ཐང་། [↑](#footnote-ref-130)
112. བསྐོར་ སྡེ་དགེ། སྣར་ཐང་། [↑](#footnote-ref-131)
113. མཐིང་ག་ སྡེ་དགེ། སྣར་ཐང་། [↑](#footnote-ref-132)
114. འཁོར་ལོ་ སྡེ་དགེ། སྣར་ཐང་། [↑](#footnote-ref-133)
115. ལྗང་གུ་ སྡེ་དགེ། སྣར་ཐང་། [↑](#footnote-ref-134)
116. དྲིལ་བུ་དགོད། སྡེ་དགེ། སྣར་ཐང་། [↑](#footnote-ref-135)
117. སུ། སྡེ་དགེ། སྣར་ཐང་། [↑](#footnote-ref-136)
118. ཕ་ཁུ་ སྡེ་དགེ། སྣར་ཐང་། [↑](#footnote-ref-137)
119. ན་ སྡེ་དགེ། སྣར་ཐང་། [↑](#footnote-ref-138)
120. བསྐྱེད། སྡེ་དགེ། སྣར་ཐང་། [↑](#footnote-ref-139)
121. སྤོས་ཀྱི་ སྡེ་དགེ། སྣར་ཐང་། [↑](#footnote-ref-140)
122. པུཥྤའི་ སྡེ་དགེ། སྣར་ཐང་། [↑](#footnote-ref-141)
123. བཟུང་བར་ སྡེ་དགེ། སྣར་ཐང་། [↑](#footnote-ref-142)
124. བཞི་ སྡེ་དགེ། སྣར་ཐང་། [↑](#footnote-ref-143)
125. ལ་ སྡེ་དགེ། སྣར་ཐང་། [↑](#footnote-ref-144)
126. འཇུག་པའོ། །​ །​་ སྡེ་དགེ། སྣར་ཐང་། [↑](#footnote-ref-145)
127. ཁྱོད། །​ལས་འཕྲོ་དང་ནི་ཐུགས་རྗེས་འབྱུང་། །​བཅོམ་ལྡན་རྡོ་རྗེ་འཛིན་པ་ཆེ། །​ཐོགས་པ་མེད་པའི་སྐུ་བརྙེས་པ། །​འདི་ཡི་ཚུལ་གྱིས་མངོན་པར་བསྒྲུབ། །​སེམས་ཅན་སྐལ་བ་ངན་པ་ཡིས། །​དེ་ཡིས་མིང་ཡང་ཐོས་མི་སྲིད། །​སྤྱད་པར་འགྱུར་བ་སྨོས་ཅི་དགོས། །​སང་གི་ཉིན་མོ་ཁྱེད་རྣམས་ཀུན། །​དཀྱིལ་འཁོར་བཟང་པོ་མཐོང་བ་ཡིས། །​བླ་མེད་མཆོག་ལ་རེག་པར་འགྱུར། །​ཞེས་སྤྲོ་བ་བསྐྱེད་པའི་ཆོས་གཞན་ཡང་བཤད་པར་བྱའོ།། །​།ནང་པར་སྔར་ནི་བློ་ཅན་ལངས། །​རྨི་ལམ་ཅི་མཐོང་དྲི་བར་བྱ། །​གོས་སྔོན་སྐུ་གཟུགས་མཐོང་བ་དང་། ་ སྡེ་དགེ། སྣར་ཐང་། [↑](#footnote-ref-146)
128. བསྒྲགས་ སྡེ་དགེ། སྣར་ཐང་། [↑](#footnote-ref-147)
129. བསྐུལ་ སྡེ་དགེ། སྣར་ཐང་། [↑](#footnote-ref-148)
130. བསྲེག་པར་ སྡེ་དགེ། སྣར་ཐང་། [↑](#footnote-ref-149)
131. མྲྀ་ སྡེ་དགེ། སྣར་ཐང་། [↑](#footnote-ref-150)
132. བསྒག་ སྡེ་དགེ། སྣར་ཐང་། [↑](#footnote-ref-151)
133. ཁྱོད་ཀྱི། སྡེ་དགེ། སྣར་ཐང་། [↑](#footnote-ref-152)
134. བསྐུལ་ སྡེ་དགེ། སྣར་ཐང་། [↑](#footnote-ref-153)
135. བརླབས་ སྡེ་དགེ། སྣར་ཐང་། [↑](#footnote-ref-154)
136. སྐུལ་ སྡེ་དགེ། སྣར་ཐང་། [↑](#footnote-ref-155)
137. བསྲེག་པ་ཀུན། །​ཡི་གེའི་གཟུགས་སུ་བླང་ཞིང་བསྲེག་ སྡེ་དགེ། སྣར་ཐང་། [↑](#footnote-ref-156)
138. འབྱུང་ སྡེ་དགེ། སྣར་ཐང་། [↑](#footnote-ref-157)
139. རིང་བར་ སྡེ་དགེ། སྣར་ཐང་། [↑](#footnote-ref-158)
140. ལ་སོགས་བཞི་ སྡེ་དགེ། སྣར་ཐང་། [↑](#footnote-ref-159)
141. ཁྱོད་ཀྱིས་ སྡེ་དགེ། སྣར་ཐང་། [↑](#footnote-ref-160)
142. ་བཀབ་པའི་ སྡེ་དགེ། སྣར་ཐང་། [↑](#footnote-ref-161)
143. ཞེས་པ་ནི་ སྡེ་དགེ། སྣར་ཐང་། [↑](#footnote-ref-162)
144. རོལ་མོ་ སྡེ་དགེ། སྣར་ཐང་། [↑](#footnote-ref-163)
145. ཥིཉྩ་ སྡེ་དགེ། སྣར་ཐང་། [↑](#footnote-ref-164)
146. བརླབས་ སྡེ་དགེ། སྣར་ཐང་། [↑](#footnote-ref-165)
147. ས་མ་ཏཱ་ སྡེ་དགེ། སྣར་ཐང་། [↑](#footnote-ref-166)
148. ཥིཉྩ་ སྡེ་དགེ། སྣར་ཐང་། [↑](#footnote-ref-167)
149. བླ་ན་མེད། སྡེ་དགེ། སྣར་ཐང་། [↑](#footnote-ref-168)
150. པྲ་ཏྱ་བཀྵེ་ཎ་ སྡེ་དགེ། སྣར་ཐང་། [↑](#footnote-ref-169)
151. ཥིཉྩ་ སྡེ་དགེ། སྣར་ཐང་། [↑](#footnote-ref-170)
152. ཀྲྀ་ཏྱཱ་ སྡེ་དགེ། སྣར་ཐང་། [↑](#footnote-ref-171)
153. ནུཥྛཱ་ཎ་ སྡེ་དགེ། སྣར་ཐང་། [↑](#footnote-ref-172)
154. ཥིཉྩ་ སྡེ་དགེ། སྣར་ཐང་། [↑](#footnote-ref-173)
155. ཅི་ སྡེ་དགེ། སྣར་ཐང་། [↑](#footnote-ref-174)
156. ཀྵུ་ཉ་ སྡེ་དགེ། སྣར་ཐང་། [↑](#footnote-ref-175)
157. ཥིཉྩ་ སྡེ་དགེ། སྣར་ཐང་། [↑](#footnote-ref-176)
158. ཟུང་བཟུང་། སྡེ་དགེ། སྣར་ཐང་། [↑](#footnote-ref-177)
159. དཔལ་ལྡན་རྡོར་ སྡེ་དགེ། སྣར་ཐང་། [↑](#footnote-ref-178)
160. ལག་ན། སྡེ་དགེ། སྣར་ཐང་། [↑](#footnote-ref-179)
161. རྡོ་རྗེ་ སྡེ་དགེ། སྣར་ཐང་། [↑](#footnote-ref-180)
162. ན་པ་ སྡེ་དགེ། སྣར་ཐང་། [↑](#footnote-ref-181)
163. རྡོ་རྗེ་ སྡེ་དགེ། སྣར་ཐང་། [↑](#footnote-ref-182)
164. སྨེ་བའི་ སྡེ་དགེ། སྣར་ཐང་། [↑](#footnote-ref-183)
165. ཕྲལ་བ་ སྡེ་དགེ། སྣར་ཐང་། [↑](#footnote-ref-184)
166. བཞུགས་པ་ སྣར་ཐང་། [↑](#footnote-ref-185)
167. རྣམ་ སྡེ་དགེ། སྣར་ཐང་། [↑](#footnote-ref-186)
168. བདག་གི་ སྡེ་དགེ། སྣར་ཐང་། [↑](#footnote-ref-187)
169. འབྱུང་བའི་ སྡེ་དགེ། སྣར་ཐང་། [↑](#footnote-ref-188)
170. ལང་ སྡེ་དགེ། སྣར་ཐང་། [↑](#footnote-ref-189)
171. བྱུག །​ སྡེ་དགེ། སྣར་ཐང་། [↑](#footnote-ref-190)
172. སྟེང་ན་ སྡེ་དགེ། སྣར་ཐང་། [↑](#footnote-ref-191)
173. རོལ་པ་ཡི། སྡེ་དགེ། སྣར་ཐང་། [↑](#footnote-ref-192)
174. ལས་ སྡེ་དགེ། སྣར་ཐང་། [↑](#footnote-ref-193)
175. ངོ། །​ །​་ སྡེ་དགེ། སྣར་ཐང་། [↑](#footnote-ref-194)
176. གདབ་བོ། སྡེ་དགེ། སྣར་ཐང་། [↑](#footnote-ref-195)
177. སྟེང་གིས་ སྡེ་དགེ། སྣར་ཐང་། [↑](#footnote-ref-196)
178. བརྟན་པར་གཟུང་བཟུང་། སྡེ་དགེ། སྣར་ཐང་། [↑](#footnote-ref-197)
179. ལྡན་པ་ སྡེ་དགེ། སྣར་ཐང་། [↑](#footnote-ref-198)
180. ཇི་སྙེད་ སྡེ་དགེ། སྣར་ཐང་། [↑](#footnote-ref-199)
181. བཟུང་བར་ སྡེ་དགེ། སྣར་ཐང་། [↑](#footnote-ref-200)
182. ཡུམ་ སྡེ་དགེ། སྣར་ཐང་། [↑](#footnote-ref-201)
183. ལྟ། སྡེ་དགེ། སྣར་ཐང་། [↑](#footnote-ref-202)
184. འབྱུང་ སྡེ་དགེ། སྣར་ཐང་། [↑](#footnote-ref-203)
185. གའི་ སྡེ་དགེ། སྣར་ཐང་། [↑](#footnote-ref-204)
186. དང་ཁ་སྤྲད་ སྡེ་དགེ། སྣར་ཐང་། [↑](#footnote-ref-205)
187. བསྐྱེད་པའི་ སྡེ་དགེ། སྣར་ཐང་། [↑](#footnote-ref-206)
188. མེས་ སྡེ་དགེ། སྣར་ཐང་། [↑](#footnote-ref-207)
189. ཚད་བཟུང་། སྡེ་དགེ། སྣར་ཐང་། [↑](#footnote-ref-208)
190. ངོ། །​ །​་ སྡེ་དགེ། སྣར་ཐང་། [↑](#footnote-ref-209)
191. བྱུ་རུ་ སྡེ་དགེ། སྣར་ཐང་། [↑](#footnote-ref-210)
192. ལོ། སྡེ་དགེ། སྣར་ཐང་། [↑](#footnote-ref-211)
193. དབང་གི་ སྡེ་དགེ། སྣར་ཐང་། [↑](#footnote-ref-212)
194. ཟུང་ སྡེ་དགེ། སྣར་ཐང་། [↑](#footnote-ref-213)
195. དབང་གི་ སྡེ་དགེ། སྣར་ཐང་། [↑](#footnote-ref-214)
196. རྟག་པར་ སྡེ་དགེ། བརྟག་ སྣར་ཐང་། [↑](#footnote-ref-215)
197. དེ་ནས་ སྡེ་དགེ། སྣར་ཐང་། [↑](#footnote-ref-216)
198. སྦྱན་དྲང་ སྡེ་དགེ། སྣར་ཐང་། [↑](#footnote-ref-217)
199. བསྐུལ་ སྡེ་དགེ། སྣར་ཐང་། [↑](#footnote-ref-218)
200. བསྒྲུབ་པའི་ སྡེ་དགེ། སྣར་ཐང་། [↑](#footnote-ref-219)
201. བརྩམ་པར་ སྡེ་དགེ། སྣར་ཐང་། [↑](#footnote-ref-220)
202. ལ་ སྡེ་དགེ། སྣར་ཐང་། [↑](#footnote-ref-221)
203. འགྲུབ་པར་ སྣར་ཐང་། [↑](#footnote-ref-222)
204. དབང་གིས་ སྡེ་དགེ། [↑](#footnote-ref-223)
205. དཔལ་ སྡེ་དགེ། སྣར་ཐང་། [↑](#footnote-ref-224)