༄། །​སྨན་འཚོ་བའི་མདོ་བཞུགས། ༄༅། །​རྒྱ་གར་སྐད་དུ། ཛཱི་བ་སཱུ་ཏྲ། བོད་སྐད་དུ། སྨན་འཚོ་བའི་མདོ། །​བམ་པོ་གཅིག་པ། ཐམས་ཅད་མཁྱེན་པ་ལ་ཕྱག་འཚལ་ལོ། །​སྨན་པའི་མཆོག་སྟེ་ཉོན་མོངས་ནད་སེལ་དེ་ལ་ཕྱག་འཚལ་[[1]](#footnote-20)ནས། །​འཕགས་པའི་བརྟུལ་ཞུགས་དྲང་སྲོང་མ་གཏོགས་སྐྱེས་བུ་བློ་ལྡན་པས། །​རླུང་མཁྲིས་བད་ཀན་གསུམ་དང་འཕྲོད་སྤྱད་བག་བྱ་སྤྱོད་ལམ་གྱིས། །​མི་ལུས་འདི་ཐོབ་དོན་ཡོད་འཚོ་བའི་དོན་ཙམ་བསྟན་པར་བྱ། །​འདོད་ཁྲོ་གཏི་མུག་གསུམ་ལས་རླུང་མཁྲིས་བད་ཀན་གསུམ་སྲིད་དེ། །​ལུས་ཡུལ་དུས་ལ་སོགས་པ་ཀུན་དང་བདེ་བཅས་དབང་བསྒྱུར་[[2]](#footnote-21)ཞེས། །​དྲང་སྲོང་ཆེན་པོས་གསུངས་ཕྱིར་དེ་ཡི་ཁྱད་པར་མདོར་བསྟུན་ནས[[3]](#footnote-22)། །​ཚུལ་རྟགས་[[4]](#footnote-23)ཟས་དང་གནས་དཔྱད་[[5]](#footnote-24)དགོངས་པ་ཉི་ཚེ་འདིར་བརྗོད་པ། །​ལུས་རྩུབ་སྐེམས་སེམས་རྒོད་ཚིག་མང་གྲང་རླུང་གི་མི། །​དམར་སེར་བློ་རྣོ་ཁྲོ་ལ་དྲོད་ཆེ་དྲི་ཅན་མཁྲིས་པའི་མི། །​དཀར་སྣུམ་ཚིག་གཡུང་ལྕི་ལ་དྲོད་ཆུང་གཉིད་ཆུང་བད་ཀན་མི། །​གཉིས་དང་གསུམ་དུ་འདྲེས་པ་ཡང་ནི་དེ་ལས་ཤེས་པར་བྱ། །​རྒན་དང་དར་དང་བྱིས་པ་རིམ་གྱིས་ལྟ་[[6]](#footnote-25)ཞིང་ཤེས་པར་བྱ། །​ངད་ཅན་གྲང་བ་རླུང་གི་ཡུལ་ཏེ་ཚ་གདུང་མཁྲིས་པའི་ས། །​རླན་ཅན་སྣུམ་བག་བད་ཀན་ཡུལ་ཏེ་འདྲེས་པ་དེ་ལས་བརྟག །​ནང་པར་སྲོད་ནི་བད་ཀན་ཐོ་རངས་ཕྱི་དྲོ་རླུང་གི་དུས། །​ཉི་མ་ཕྱེད་དང་ནམ་ཕྱེད་མཁྲིས་པའི་དུས་ཡིན་ཤེས་པར་བྱ། །​དཔྱིད་ན་བད་ཀན་ལྡང་སྟེ་[[7]](#footnote-26)དབྱར་སྟོད་རླུང་སོགས་[[8]](#footnote-27)སྟོན་མཁྲིས་ལྡང་། །​དབྱར་སྨད་རླུང་ལྡང་མཁྲིས་སོགས་དགུན་[[9]](#footnote-28)སྟོད་དགུན་སྨད་བད་ཀན་སོགས། །​[[10]](#footnote-29)སྟོན་ནི་རླུང་ཞི་དགུན་སྟོད་མཁྲིས་ཞི་དབྱར་སྨད་བད་ཀན་ཞི། །​ལུས་ཡུལ་དུས་དག་བརྗོད་ནས་བྲོ་[[11]](#footnote-30)དྲུག་ཁྱད་པར་མདོར་བསྟན་པ། །​མངར་ཀུན་བསིལ་ཏེ་བད་ཀན་སྐྱེད་[[12]](#footnote-31)དེ་རླུང་མཁྲིས་སེལ་བྱེད་ན། །​ཞུན་མར་བུ་རམ་སྙིང་གཟེར་གཟེ་མ་གྲོ་དང་སྟརྐ་དྲོ། །​མུ་ཀ་སྦྲང་རྩི་སྐམ་སའི་ཤ་དང་ནས་དང་བུ་རམ་རྙིང་[[13]](#footnote-32)། །​བད་ཀན་སེལ་ཏེ་ཉེ་ཤིང་རམ་ཉེ་བད་ཀན་མི་སྐྱེད་སྙོམས། །​ཚ་བ་དྲོ་སྟེ་མཁྲིས་སྐྱེ་[[14]](#footnote-33)རླུང་དང་བད་ཀན་སེལ་བྱེད་ན། །​སྲོག་ཆགས་མཁྲིས་པ་མཁྲིས་སེལ་ན་ལེ་ཤམ་ནི་རླུང་ཡང་སྐྱེད། །​[[15]](#footnote-34)སྐྱུར་ཀུན་དྲོ་སྟེ་མཁྲིས་པ་སྐྱེད་ཅིང་[[16]](#footnote-35)བད་ཀན་རླུང་སེལ་ན། །​སྐྱུ་རུ་ར་དང་བལ་པོ་སེའུ་ནི་མཁྲིས་པ་སེལ་བར་བྱེད། །​ཀུ་ཤུ་མངར་ནི་བསིལ་ལ་དར་བ་ཆུས་བསླད་མཁྲིས་མི་སྐྱེད། །​ཁ་བ་བསིལ་ཏེ་རླུང་སྐྱེད་བད་[[17]](#footnote-36)ཀན་མཁྲིས་པ་སེལ་བྱེད་ན། །​ཤུ་དག་སླེ་ཏྲེས་དྲོ་སྟེ་འཕྲོད་དང་སྦྱར་ན་རླུང་ཡང་སེལ། །​བསྐ་བ་ཀུན་ནི་བསིལ་ཏེ་རླུང་སྐྱེད་[[18]](#footnote-37)བད་ཀན་མཁྲིས་སེལ་ན། །​ཨ་རུ་ར་ནི་ཉེས་པ་གསུམ་པ་གནོད་[[19]](#footnote-38)མི་བྱེད་དེ་སྙོམས། །​ཆང་རན་བད་ཀན་རླུང་སེལ་མང་[[20]](#footnote-39)ན་མཁྲིས་པ་སྐྱེད་པར་བྱེད། །​ལན་ཚྭ་དྲོ་སྟེ་རླུང་སེལ་བད་ཀན་མཁྲིས་པ་སྐྱེ་[[21]](#footnote-40)བྱེད་ན། །​རྒྱམ་ཚ་ལྕེ་མྱང་ཚ་[[22]](#footnote-41)ནི་མཁྲིས་པ་ལས་[[23]](#footnote-42)ཡང་གནོད་མི་བྱེད། །​མངར་དང་བསྐ་དང་ལན་ཚྭ་གསུམ་ཡང་[[24]](#footnote-43)རིམ་[[25]](#footnote-44)བཞིན་མས་ལྕི་སྟེ། །​སྐྱུར་དང་ཚ་[[26]](#footnote-45)དང་ཁ་བ་གསུམ་ནི་དེ་བཞིན་མར་ཞིང་[[27]](#footnote-46)ཡང་། །​ཁ་བ་བསྐ་དང་ལན་ཚྭ་གསུམ་ཡང་རིམ་བཞིན་མས་རྩུབ་སྟེ། །​མངར་དང་སྐྱུར་དང་ཚ་བ་[[28]](#footnote-47)གསུམ་ཡང་དེ་བཞིན་མར་[[29]](#footnote-48)ཞིང་འཇམ། །​རླུང་མཁྲིས་བད་ཀན་གསུམ་ཀ་འདྲ་སྟེ་ཉིད་ཀྱིས་ཉིད་སྐྱེས་པས[[30]](#footnote-49)། །​ལུས་དང་ཡུལ་དུས་ཟས་སྤྱོད་ཚུལ་གཅིག་འདོམ་ན་ནད་ལྡང་སྟེ། །​ཇི་ལྟར་མཐུན་པར་འཕྲོད་སྦྱར་རླུང་མཁྲིས་བད་ཀན་མི་ལྡང་ཕན། །​དེ་ཕྱིར་འཕྲོད་དང་མི་འཕྲོད་ལ་སོགས་ཚུལ་བཞིན་འདིར་བསྟན་པ། །​རླུང་ནི་མངར་སྣུམ་ལྕི་དྲོ་འཕྲོད་[[31]](#footnote-50)དེ་རྩུབ་ཡང་བསིལ་མི་འཕྲོད། །​མཁྲིས་པ་ཁ་མངར་བསིལ་དང་འཕྲོད་[[32]](#footnote-51)དེ་ཚ་སྐྱུར་དྲོ་མི་འཕྲོད། །​བད་ཀན་སྣུམ་ལྕི་བསིལ་དང་མི་འཕྲོད་རྩུབ་ཚ་སྤྱོད་[[33]](#footnote-52)དང་འཕྲོད། །​དེ་བས་རང་གི་ལུས་དང་དུས་གནས་ཟས་དང་འཕྲོད་སྤྱད་ཕྱིར། །​དཔྱིད་ཟླ་གཉིས་ནི་བད་ཀན་བསྐྱེད་དུས་ཡིན་ཏེ་ནད་ལྡང་བས[[34]](#footnote-53)། །​བད་ཀན་དྲང་ཞིང་བཀྲུ་སྨན་སྐྱུག་སྨན་བཏང་ཞིང་ཆུ་ཚན་བཏུང་། །​གྲོ་ནས་བསྲེག་ཤ་སྦྲང་[[35]](#footnote-54)རྩི་ལ་སོགས་རྩུབ་བསྐ་ཡང་བ་བཟའ། །​སྦྲང་ཆང་རྒུན་ཆང་སྒ་ཆུ་སྦྲང་[[36]](#footnote-55)ཆུ་བུ་རམ་ཆང་ཉིད་[[37]](#footnote-56)བཏུང་། །​མར་ཚིལ་ལ་སོགས་སྣུམ་ལྕི་ཁ་ར་སྐྱུར་པོ་ཚ་ཕྲོམ་དག །​མངར་འཇམ་སྐྱུར་ན་བསིལ་བག་ཡང་ཞིང་ཉིན་པར་ལོག་མི་བྱ། །​ཆུ་[[38]](#footnote-57)ཚས་ལུས་བཀྲུ་མཉེ་ཞིང་ལས་བསྐྱོད་བཅག་བྱ་ཅི་རན་བྱ། །​གནས་ཀྱང་ཧ་ཅང་མི་ཚ་མི་གྲང་རན་དྲོ་གྲིབ་མར་འདུག །​དབྱར་སྟོད་ཟླ་གཉིས་མ་[[39]](#footnote-58)འབྲི་དུས་ཡིན་ཉལ་པོ་དྲག་ཤུལ་སྤང་། །​ངལ་དུབ་མི་བྱ་བག་འབྲས་འོ་མ་མར་སར་ཤ་དག་བཟའ། །​བུ་རམ་ཚིལ་ནི་ཅུང་ཟད་བཟའ་སྟེ་ཆང་ཉུང་ཡང་བ་བཏུང་། །​འོ་མ་བསྐོལ་གྲང་[[40]](#footnote-59)ཁ་རས་བཏབ་དང་དར་བ་འཐུངས་ན་ཕན། །​ལན་ཚ་[[41]](#footnote-60)སྐྱུར་ཞིང་ན་ལེ་ཤམ་ལ་སོགས་པ་ཚ་སྐྱུར་སྤང་། །​ཆུ་འཇམ་ཙམ་གྱིས་ལུས་བཀྲུ་སྒྲ་སྙན་མཉན་ཞིང་གདགས། །​ཆར་པར་རེག་བྱ་ཉིན་པར་ཙོག་བུར་གཉིད་ཀྱིས་ལོག་ན་ཕན། །​གནས་ཀྱང་སེར་[[42]](#footnote-61)བུ་དྲག་པོའི་ངད་མེད་དྲོ་མིན་བསིལ་བར་འདུག །​དབྱར་སྨད་ཟླ་བ་གཉིས་ན་མཁྲིས་པ་སོགས་ཤིང་རླུང་[[43]](#footnote-62)ལྡང་སྟེ། །​ཕྱི་རོལ་ཚ་ལ་ལུས་ཀྱི་ནང་གྲང་ནད་གསུམ་གཡོས་པས་[[44]](#footnote-63)ན། །​རླུང་ནད་བསལ་ཕྱིར་ལུས་མཉེ་སྣུམ་བསྐུ་སྨན་ཆུ་བསྐོལ་བས་བཀྲུ། །​རླུང་ནད་སེལ་དེས་ཏིལ་མར་མས་གཏོང་[[45]](#footnote-64)དུགས་དང་ལུམས་ཀྱང་བྱ། །​ཟས་ཀྱང་ཧ་ཅང་ཚ་མིན་མངར་སྐྱུར་མེད་པར་རན་པར་སྦྱར། །​ཕོ་བ་དྲོད་སྐྱེད་[[46]](#footnote-65)བག་དང་མར་ཚིལ་སྦྲང་རྩི་བར་འགའ་བཟའ། །​ཡོས་དང་འབྲས་ཆན་མར་ཁུས་བླུགས་[[47]](#footnote-66)དང་ཟན་དྲོན་ཤ་དག་བཟའ། །​ཆང་ཡང་ཅུང་ཟད་བཏུང་སྟེ་ཆུ་དང་ཆུ་གྲོག་[[48]](#footnote-67)སྤང་བར་བྱ། །​རླན་ལ་མི་འདུག་མི་འགྲོ་ལུས་ལ་ཆར་པས་གཤེར་མི་བྱ། །​སྟོབས་དང་དྲག་ཤུལ་ངལ་ཞིང་དུབ་པར་གྱུར་པའི་བག་དང་ཡང་། །​ཉིན་མཚན་མི་བདེ་ཉིན་པར་མི་ལོག་ཉལ་པོ་བརྟུན་བྱེད་སྤང་། །​གནས་ཀྱང་རླན་མེད་རླུང་མི་ལྡང་ལ་བསིལ་བར་སྟན་བཏིང་[[49]](#footnote-68)འདུག །​སྟོན་ཟླ་གཉིས་ནི་མཁྲིས་པ་སྐྱེ་བའི་དུས་ཡིན་ནད་ལྡང་བས། །​བསིལ་མངར་བཀྲུ་སྨན་གཏང་ཞིང་གཏར་ཀས་ཁྲག་ཀྱང་ཅི་རན་དབྱུང་། །​ཁ་ཞིང་མངར་ལ་བསིལ་བའི་སྨན་ཡང་རྟག་ཏུ་བཟའ་བར་བྱ། །​དུས་འདིའི་ཆུ་ནི་དུག་མེད་གཙང་དང་བཀྲུས་ཤིང་འཐུངས་ན་ཕན། །​ཟས་ཀྱང་འབྲས་ནས་སྲན་མ་སྦྲང་རྩི་ཁ་ར་ཤ་ལ་སོགས། །​མངར་ཞིང་ཁ་ལ་ཡང་བ་མར་སར་འོ་མ་བཟའ་ཞིང་བཏུང་། །​ཆང་ལྕི་དྲག་པོའི་རོ་ཡོད་མི་བཏུང་ར་རོར་མི་བྱ་སྟེ། ཚིལ་དང་ཏིལ་མར་མི་བཟའ་ཟིལ་པར་མི་འགྲོ་འདུག་མི་བྱ། །​ཚ་བའི་ཟས་དང་ཡུལ་ཡང་ཟླ་གྲོགས་ཡིད་དུ་འོང་བ་བསྟེན། །​ཆུ་འཇམ་ཙམ་གྱིས་ལུས་བཀྲུ་གོས་ཀྱང་དྲི་མ་མེད་པ་བགོ། །​རྒྱན་དང་དྲི་ཞིམ་ལུས་ལ་གདགས་ཤིང་ཉིན་[[50]](#footnote-69)མཚན་མི་བདེ་སྟེ། །​[[51]](#footnote-70)གནས་ཀྱང་དྲོ་མིན་སེར་[[52]](#footnote-71)བུས་མི་ཕོག་བསིལ་བག་ཅན་ལ་འདུག །​དགུན་སྟོད་དགུན་སྨད་ཟླ་བཞི་ཕྱི་གྲང་ནང་ཚ་བད་ཀན་སོགས། །​[[53]](#footnote-72)གོས་དྲོར་བགོ་ཞིང་རླན་དང་ལྷགས་པ་[[54]](#footnote-73)བག་བྱ་ཉི་མའང་འདེ། །​[[55]](#footnote-74)ཟས་ཀྱང་ཤ་ཚོན་རུས་ཁུ་མར་ཚིལ་[[56]](#footnote-75)སྣུམ་བག་འགྲངས་པར་བཟའ། །​མངར་སྐྱུར་ལན་ཚྭ་དྲོད་བག་ཆེར་བཟའ་གསར་ཏོག་འབྲུ་དག་བཟའ། །​རན་པར་སྣ་ཚོགས་ཆང་བཏུང་ངལ་བའི་ལས་དག་བྱས་ཀྱང་སླ། །​རྩེལ་[[57]](#footnote-76)བཅག་ལུས་སྦྱང་སྐབས་སྐབས་མགོ་ལུས་ཏིལ་མར་བསྐུ་ཞིང་མཉེ། །​དེ་རྗེས་སྐྱུ་རུ་ར་ལ་སོགས་པ་སྨན་བསྐོལ་ཆུས་ཀྱང་བཀྲུ། །​གནས་ཀྱང་བསྲོ་ཁང་དྲོན་པོར་མེ་དང་སྟན་སྟུག་ལྡན་པར་འདུག །​དབྱར་སྟོད་ཚ་དུས་དབྱར་སྨད་རླུང་དུས་བཀྲུ་སྨན་མི་གཏང་[[58]](#footnote-77)སྟེ། །​དགུན་སྟོད་དགུན་སྨད་གྲང་དང་རྒས་ལ་སྐྱུག་སྨན་གཏར་ག་སྤང་། །​དགུན་གཉིས་དབྱར་སྟོད་ལུམས་དུགས་མི་བྱ་ནད་ཀྱིས་གཟིར་ཀྱང་སླ། །​དེ་ལྟར་ཡིན་ཡང་ལུས་དང་ནད་དུ་གར་མཐུན་བརྩམ་[[59]](#footnote-78)པར་བྱ། །​རླུང་མཁྲིས་བད་ཀན་གསུམ་དང་འཕྲོད་པས་འཚོ་བའི་མདོ་བརྗོད་ནས། །​བག་བྱེད་སྤྱོད་ལམ་ཅན་དག་རིང་དུ་འཚོ་ཕྱིར་ཡང་བསྟན་པ། །​མེད་སྨྲ་ཅིར་ཡང་ཆོས་དང་རིགས་པ་གཞན་དག་གསུམ་ལ་འཛེམ། །​སྔར་བྱས་ནང་ནུབ་བསམ་ཞིང་སྐྱོར་དོར་[[60]](#footnote-79)ཕྱིན་ཆག་བག་[[61]](#footnote-80)ཆེར་བྱ། །​བྱེད་པ་གང་ལ་རྡུལ་མེད་རང་ཉམ་མེད་ཅིང་འདོད་ཆེན་སྤང་། །​ང་རྒྱལ་ལང་ཚོས་[[62]](#footnote-81)སྤྱི་བརྟོལ་ཆེ་མིན་ཤེས་[[63]](#footnote-82)དམན་ཁུམ་[[64]](#footnote-83)མི་བྱ། །​སྡིག་གྲོགས་སྤང་ཞིང་དགེ་བཤེས་[[65]](#footnote-84)བསྟེན་ཏེ་གཏོང་སྨོས་དགེ་བཅུ་སྤྱད། །​གསོང་དེས་ཚུལ་ཆགས་གཞན་ལ་གནོད་མིན་མི་ལ་བྱམས་པར་བྱ། །​ལྷ་དང་རྒྱལ་པོར་ཉེར་བསམ་ལུང་མཉན་ཡིད་[[66]](#footnote-85)དང་མཐུན་པར་སྒྲུབ། །​[[67]](#footnote-86)རྒྱལ་པོའི་སྲས་དང་རྨ་ནི་ཆུང་ཡང་མི་བརྙས་[[68]](#footnote-87)བག་ཆེར་བྱ། །​སྤྱོད་ལམ་སྒྱུ་མས་མི་བསླུ་བཀའ་ཁྲིམས་ཡུལ་ཆོས་བསྲུང་། །​གཞན་གྱི་དཔྱས་སྐྱོན་[[69]](#footnote-88)མི་བརྗོད་རྟོག་[[70]](#footnote-89)འདོད་གཏུམ་ཆོས་འགྲན་མི་བྱ། །​དགེ་སློང་སློབ་དཔོན་ཕ་མའི་གོང་དུ་མི་འགྲོ་སྲི་ཞུ་སྐྱེད། །​དགེ་སྦྱོང་དྲང་སྲོང་སྲོག་ཆགས་ཡ་མཚན་མཉན་གཏོད་[[71]](#footnote-90)སྦྲུལ་མི་རྩེ[[72]](#footnote-91)། །​མ་རྟོགས་ཤིང་ཆེན་མཆོད་རྟེན་དྲུང་དང་ལམ་མདོ་ཕུག་སྟོང་དང་། །​སེམས་ཅན་མང་དུ་བསད་པའི་[[73]](#footnote-92)སློ་ས་དུར་ཁྲོད་ཉལ་མི་བྱ། །​གཉན་པའི་མཚོ་དང་ཆུ་མིག་བཟང་པོར་མི་བཀྲུ་མི་བཤལ་ཏེ། །​རྡོ་ཤིང་དགོན་པའི་ཤིང་ཆེན་མི་བཅད་ཕ་བོང་གཞོམ་མི་བྱ། །​མཆོད་རྟེན་རྒྱལ་མཚན་ཨརྒའི་[[74]](#footnote-93)གྲིབ་མ་མཎྜལ་མི་འགོང་[[75]](#footnote-94)ཞིང་། །​མི་རོ་གཏོར་མ་ཡས་སྟགས་[[76]](#footnote-95)ཧོམ་ཁུང་ཐལ་ཁུང་བཅག་མི་བྱ། །​ནམ་མཁའ་བན་བུན་ཉི་མ་ཕྱེད་དང་དམར་ཐག་ཆད་པའི་ཚེ། །​མི་བཟའ་མི་བཏུང་ཡི་གེ་ཀློག་མིན་ཉལ་པོ་ལས་དང་ཡང་[[77]](#footnote-96)། །​ཉི་མ་ལ་སོགས་འོད་ཟེར་ཕྲ་སྔགས་མི་རིང་རིང་མི་བལྟ། །​ལྷ་ཁང་སྒོར་མི་ཉལ་ཏེ་རི་སྣ་གྲོག་སྣར་གནས་མི་བཅའ། །​ཡ་མཚན་ཤེས་དྲག་མི་བསྟེན་བུད་མེད་ངག་མི་མཉན། །​བུད་མེད་རྒན་ལ་མི་རྒྱོ་རྩལ་རྒྱོས་[[78]](#footnote-97)སྨྲ་འགྲོས་དུབ་མི་བྱ། །​གད་མོ་ཆེ་ཞིང་རིང་དུ་དགོད་[[79]](#footnote-98)དང་ངུད་མོ་དྲག་པོ་སྤང་། །​རྟག་ཏུ་མི་འདུག་རིང་དུ་མི་འགྲེང་ཅི་ནུས་རན་པར་བཅག །​སྦྲིད་པ་ལུད་པ་ཁུ་[[80]](#footnote-99)ཆུ་མཆི་མ་སྣབས་འཕྱེན་[[81]](#footnote-100)བཤང་གཅི་དབྱལ[[82]](#footnote-101)། །​མི་དགག་མ་བསྒྲུས་བཀྲེས་སྐོམ་ནད་གཉིད་གནག་མིན་མྱུར་དུ་བསལ། །​ཉལ་པོ་སྐིགས་པ་ལུད་པ་ལ་སོགས་ཚེ་ལུས་མཇིང་[[83]](#footnote-102)མི་གཅུ། །​གླལ་ན་ཁ་དགབ་སྦྲིད་པ་སྨྲ་ཚེ་ཧ་ཅང་ཁ་མི་བགྲད། །​སེན་མོ་རིང་དུ་མི་བཞག་བྲེགས་ཏེ་ཕན་ཚུན་བྲུད་མི་བྱ། །​མགོ་ལུས་ལག་པས་མི་བརྡབ་མགོ་བོ་[[84]](#footnote-103)དྲག་ཏུ་མི་སྤྲུགས་ཏེ[[85]](#footnote-104)། །​དོན་མེད་ས་མི་བྲི་ཞིང་ལག་པ་མི་བརྡབ་མཆུ་མི་[[86]](#footnote-105)བྲི། །​མི་ནུས་[[87]](#footnote-106)བཞིན་དུ་ཅི་[[88]](#footnote-107)མི་གདགས་[[89]](#footnote-108)ཏེ་མྱ་ངན་གནན་མི་[[90]](#footnote-109)བྱ། །​དཔྱིད་དང་དབྱར་སྟོད་སྟོན་ནི་ཕྱུགས་མར་དུས་བཞིན་ཏིལ་[[91]](#footnote-110)མར་གྱིས། །​རྟག་ཏུ་མགོ་དང་རྐང་མཐིལ་བསྐུ་ཞིང་བར་བར་ལུས་ཀྱང་བསྐུ། །​སྟོན་དཔྱིད་མ་ཡིན་དུས་གཞན་[[92]](#footnote-111)རེས་འགའ་སྣ་དང་རྣ་བར་ཏིལ་མར་བླུགས། །​[[93]](#footnote-112)སྐྱེར་པའི་ཁཎྜ་སྟང་ཟིལ་དག་གིས་བར་བར་མིག་ཀྱང་བསྐུ། །​རྟག་ཏུ་ལུས་ཀྱི་བྱི་དོར་བྱ་ཞིང་སྨན་སྔགས་རིན་ཆེན་གདགས། །​སེར་[[94]](#footnote-113)བུ་དྲག་པོ་མི་རོའི་དྲི་དང་དུད་པས་ཕོག་མི་བྱ། །​ཆུ་ཚས་མགོ་ལུས་མི་བཀྲུ་བཀྲུ་སྨན་སྐྱུག་སྨན་གཏང་[[95]](#footnote-114)བ་དང་[[96]](#footnote-115)། །​ཆམ་པ་མ་ཞུས་བཏབ་སྟེ་མགོ་ལུས་མི་བཀྲུ་སྣུམ་མི་བསྐུ། །​སྐྱ་རེངས་[[97]](#footnote-116)ཤར་ནས་ཙོག་པུར་[[98]](#footnote-117)འདུག་སྟེ་དེ་རིང་ཅི་བྱ་བསམ། །​ལངས་ནས་སོ་ཤིང་བཅའ་ཞིང་ཁ་ཡི་སྐྱོན་བསལ་ལག་གདོང་བཀྲུ། །​དེ་ནས་སྨན་མཆོག་ཨ་རུ་ར་ནི་རྟག་ཟོས་བདུད་རྩི་ཡིན། །​ལུག་གི་མར་མིན་མར་སར་ཞུན་མར་རྒས་སྲ་ཚེ་རིང་སྟེ། །​འདི་ལ་སོགས་པ་ལུས་དང་ཚེ་ལ་ཕན་པའི་སྨན་ཟོས་ན། །​བྱུག་པ་རྒྱན་དང་གོས་ཀྱིས་ཤིན་དུ་མཛེས་བྱས་ལྷ་ཡང་མཆོད། །​དེ་ནས་སྲི་ཞུའི་གནས་དང་འཁོར་ལ་སྙན་བརྗོད་འཛུམ་བསྟན་ནས། །​རྗེ་དཔོན་ལས་དང་བདག་གཞན་དོན་ལ་ནན་ཏན་བརྩོན་འགྲུས་སྐྱེད། །​[[99]](#footnote-118)དུས་བཞིར་དྲོ་བབ་[[100]](#footnote-119)རན་པར་ཟས་བཟའ་ངོམས་པར་སྐོམ་འཐུང་[[101]](#footnote-120)སྟེ། །​ཐུག་པ་ཁུ་ཚན་ལ་སོགས་སྣུམ་ལྕི་དྲོད་ཀུན་སྔར་བཟའ་ཞིང་། །​འབྲས་ལ་སོགས་པ་བསིལ་ཡང་ཕྱིས་བཟའ་འཕྲད་[[102]](#footnote-121)མེད་ཕྱེ་མ་འགམ[[103]](#footnote-122)། །​བབ་ཆོལ་ཧ་ཅང་འགྲངས་པར་བཟའ་མིན་མྱོས་པར་ཆང་མི་བཏུང་། །​འབྲས་ཀྱིས་འགྲངས་རྗེས་ཕྱེ་ཟན་མི་བཟའ་དྲོད་རྗེས་སྐོམ་མི་བཏུང་། །​སྐྱོ་མ་རན་པར་འཐུངས་ན་ལུས་བརྟ་[[104]](#footnote-123)ནང་ན་རྒན་ལ་བསོད[[105]](#footnote-124)། །​བྲོ་[[106]](#footnote-125)དྲུག་གང་ཡང་གཅིག་ལ་ཆེར་ཟོས་[[107]](#footnote-126)ནད་ལྡང་རན་པར་སྦྱར། །​འགྲངས་པའི་རྗེས་ལ་ཉལ་པོ་བང་སྟོབས་རྟ་རྒྱུག་ལ་སོགས་སྤང་། །​ཤིང་ཏོག་ལྡམ་ལྡུམ་མང་[[108]](#footnote-127)ན་ནད་ལྡང་བ་མོས་ཕོག་པ་གནོད། །​དབྱར་ཟླ་འབྲིང་པོའི་[[109]](#footnote-128)ཚེས་ལ་ལྡམ་ལྡུམ་བཟའ་དྲག་[[110]](#footnote-129)ནད་དུ་འགྱུར། །​ནད་ཅན་ལུམས་ཀྱིས་དྲངས་ཏེ་མགྱོགས་ན་ནད་ལྡང་སྐྲན་དུ་འོང་། །​མཆིན་པ་གཡེར་མ་སྤངས་ཏེ་ཟོས་ན་ཅུང་ཟད་སྙིང་ལ་གནོད། །​ཟས་མཆོག་སྦྲང་རྩི་མར་རྙིང་ཆ་མཉམ་ཟོས་ན་དུག་བཞིན་གནོད། །​མི་མཉམ་ཆེ་ཆུང་བྱས་ཀྱང་ཟོས་རྗེས་ཆང་དུ་འཐུངས་[[111]](#footnote-130)ན་གནོད། །​མ་ལངས་ཞོ་དང་ལངས་མ་ཐག་གི་ཞོ་དྲོན་ནད་ཀུན་སློང་[[112]](#footnote-131)། །​ཆུ་བྱ་དབྱར་སྤང་ལྡུམ་མཆོག་ཀེའུ་ནི་[[113]](#footnote-132)དབྱར་ཟླ་འབྲིང་པོའི་སྨན། །​སྨན་འཐུངས་ཤ་པའི་ཤ་གནོད་ག་གོན་ཞོ་འདྲེར་རིམས་[[114]](#footnote-133)སུ་འགྱུར། །​བཙོང་བསྲེགས་[[115]](#footnote-134)སྦྲང་རྩིར་མི་འཕྲོད་ལྷན་ཅིག་ཟོས་ན་འཆི་བར་འགྱུར། །​ཀེའུ་འམ་གནག་ཤ་ལྷན་ཅིག་ཟོས་ན་སྐྲན་དུ་འགྱུར། །​དགུན་སྟོད་རྒྱ་གཡེར་ཟོས་ན་སྙིང་ནི་[[116]](#footnote-135)དྲགས་ན་མིག་ཀྱང་མདོངས། །​[[117]](#footnote-136)མར་ཚིལ་ཟོས་དང་མི་འཕྲོད་ལྷ་བ་བཟའ་དྲགས་ན་སོ་འབྱུང་། །​བྲ་བོ་མང་[[118]](#footnote-137)དུ་ཟོས་ན་རླུང་དང་ལུས་གཡའ་སྟེ། །​ནུབ་མོ་ཆུ་འཐུང་ཆང་[[119]](#footnote-138)གནོན་ལ་ཕུག་རྙིད་[[120]](#footnote-139)དང་ཤ་སྐམ་སྤང་། །​ཉ་དང་ཁ་ཚ་མར་ཚིལ་མི་འཕྲོད་སྣོད་ཀྱང་གཅིག་མི་བྱ། །​ཉ་དང་འོ་མ་ལྷན་ཅིག་མང་ཟོས་ནང་ན་ཟེར་མ་གནོད། །​ཤིང་ཏོག་ཆང་ལ་སོགས་ཏེ་སྐྱུར་དང་ཤང་ཚེ་ལ་ཕུག་རློན། །​ཉུངས་རྙིང་[[121]](#footnote-140)འདི་རྣམས་གང་ཡང་འོ་མར་འཕྲོད་མིན་མང་ཟོས་གནོད། །​འོ་ཚན་འཐུངས་རྗེས་ཆུ་གྲོག་[[122]](#footnote-141)འཐུངས་དང་རྒྱ་སྲན་ནག་པོ་གནོད། །​ཟླ་བ་སྤྱང་ཀིས་ཟིན་ཚེ་ཟན་ཟོས་སོ་ན་ཤུ་བ་འབྱུང་། །​གནག་ཤ་རྟ་[[123]](#footnote-142)ཤ་[[124]](#footnote-143)ལྷན་ཅིག་ཟོས་ན་ལུས་ལ་གཡན་པ་འོང་། །​གནག་ཤ་ཕག་ཤ་ལྷན་ཅིག་ཟོས་ན་ལྟོ་ཡི་སྲིན་བུར་འགྱུར། །​ཉ་དང་ཁྱིམ་བྱའི་ཤ་གཉིས་ལྷན་ཅིག་ཟོས་ན་སྐྲན་དུ་འགྱུར། །​ཁྱིམ་བྱའི་སྒོ་ངའི་སྤྲི་དང་སྒོག་སྐྱ་ཟོས་ན་དབུགས་མི་བདེ། །​ཁྱིམ་བྱའི་ཤ་དང་རི་བོང་ཤ་གཉིས་ལྷན་ཅིག་ཟོས་ན་ཅུང་[[125]](#footnote-144)ཟད་འཁྲུ། །​ཤ་མོ་ཡུངས་མར་ནང་དུ་བརྡོས་པ་ཟོས་ན་ལུས་ལ་གནོད། །​མ་ནུའི་ས་བོན་ཀ་ཙམ་[[126]](#footnote-145)སྦྲང་རྩིར་འཕྲད་མ་ཡིན། །​ལ་ཕུག་བུ་རམ་མི་འཕྲོད་ཞོ་དང་བྱ་གག་ཤར་མི་འཕྲོད། །​དེ་ལྟར་འཕྲོད་ཟས་གོམས་དང་རྟག་ཏུ་ཆགས་[[127]](#footnote-146)པ་དང་། །​ལང་ཚོ་འཇུ་སླས་ཟོས་དང་ཉུང་ན་གནོད་པ་མེད་དང་བསྲེ། །​འཕྲོད་པའི་ཟས་ཟོས་ཕྱི་དྲོའི་ལས་བྱས་ནམ་སྲོས་བདེ་བར་ཉལ། །​དེ་ལྟར་ནན་ཏན་བག་བྱས་མི་ཚེ་ཚད་བཞིན་འཚོ་ངེས་པས། །​སྐྱེས་ནས་ལོ་བཅུའི་བར་དུ་སྨ་མི་དབབ་ཅིང་རང་དགར་གཞག །​[[128]](#footnote-147)དེ་ནས་ཉི་ཤུ་ལོན་ཏེ་ལོ་བཅུར་བསླབ་དང་བརྩལ་[[129]](#footnote-148)བར་བྱ། །​དེ་ནས་ལྔ་བཅུ་ལྔ་ལོན་སུམ་ཅུ་རྩ་ལྔ་ཁྱུད་འཁོར་[[130]](#footnote-149)དུ། །​ལོངས་སྤྱོད་གྲགས་པའི་ཡུལ་སྲིད་གཏམ་བྱས་ནས། །​ལྔ་བཅུ་ལྔ་ལོན་ཕྱིན་ཆད་ཆོས་ལམ་ཡུམ་གྱི་ཆེད་བསྒྲུབ་ཕྱིར། །​དགེ་ལ་བརྩོན་བསྐྱེད་ཐོས་རིག་གོམས་བྱེད་ལུས་སེམས་ཅི་བདེར་གནས། །​དེ་ལྟར་སུས་ནུས་མི་ལུས་ཐོབ་པའི་དོན་ཡོད་སྐྱིད་ཅིང་དགེ །​སློབ་དཔོན་འཕགས་པ་ཀླུ་སྒྲུབ་སྙིང་པོས་སྨན་པ་རྣམས་ལ་བརྫངས་པ། སྨན་འཚོ་བའི་མདོ་ཚིགས་སུ་བཅད་པ་རྫོགས་སོ།། །​།།

1. བཙལ་ སྣར་ཐང་། པེ་ཅིན། [↑](#footnote-ref-20)
2. སྒྱུར་ སྣར་ཐང་། པེ་ཅིན། [↑](#footnote-ref-21)
3. བསྡུས་ནས སྣར་ཐང་། པེ་ཅིན། [↑](#footnote-ref-22)
4. བརྟགས་ སྣར་ཐང་། པེ་ཅིན། [↑](#footnote-ref-23)
5. སྤྱད་ སྣར་ཐང་། པེ་ཅིན། [↑](#footnote-ref-24)
6. བལྟ་ སྣར་ཐང་། པེ་ཅིན། [↑](#footnote-ref-25)
7. སྟེང་ སྣར་ཐང་། [↑](#footnote-ref-26)
8. གསོག་ སྣར་ཐང་། པེ་ཅིན། [↑](#footnote-ref-27)
9. གསོག་དགུན་ སྣར་ཐང་། པེ་ཅིན། [↑](#footnote-ref-28)
10. གསོག །​ སྣར་ཐང་། པེ་ཅིན། [↑](#footnote-ref-29)
11. རོ་ སྣར་ཐང་། པེ་ཅིན། [↑](#footnote-ref-30)
12. བསྐྱེད་ སྣར་ཐང་། པེ་ཅིན། [↑](#footnote-ref-31)
13. རྙིང་སྙིང་ སྣར་ཐང་། [↑](#footnote-ref-32)
14. བསྐྱེད་ སྣར་ཐང་། པེ་ཅིན། [↑](#footnote-ref-33)
15. བསྐྱེད། །​ སྣར་ཐང་། པེ་ཅིན། [↑](#footnote-ref-34)
16. བསྐྱེད་ཅིང་ སྣར་ཐང་། པེ་ཅིན། [↑](#footnote-ref-35)
17. བསྐྱེད་བད་ སྣར་ཐང་། པེ་ཅིན། [↑](#footnote-ref-36)
18. བསྐྱེད་ སྣར་ཐང་། པེ་ཅིན། [↑](#footnote-ref-37)
19. ལ་གནོད་ སྣར་ཐང་། པེ་ཅིན། [↑](#footnote-ref-38)
20. མངས་ སྣར་ཐང་། པེ་ཅིན། [↑](#footnote-ref-39)
21. སྐྱེད་ སྣར་ཐང་། པེ་ཅིན། [↑](#footnote-ref-40)
22. ཚྭ་ སྣར་ཐང་། [↑](#footnote-ref-41)
23. ལ་ སྣར་ཐང་། པེ་ཅིན། [↑](#footnote-ref-42)
24. གསུམ་ སྣར་ཐང་། པེ་ཅིན། [↑](#footnote-ref-43)
25. རིམ་པ་ སྣར་ཐང་། པེ་ཅིན། [↑](#footnote-ref-44)
26. ཚྭ་ སྣར་ཐང་། [↑](#footnote-ref-45)
27. རིམ་བཞིན་ སྣར་ཐང་། པེ་ཅིན། [↑](#footnote-ref-46)
28. ཚྭ་བ་ སྣར་ཐང་། པེ་ཅིན། [↑](#footnote-ref-47)
29. མངར་ སྣར་ཐང་། པེ་ཅིན། [↑](#footnote-ref-48)
30. བསྐྱེད་པས སྣར་ཐང་། པེ་ཅིན། [↑](#footnote-ref-49)
31. དྲོ་ སྣར་ཐང་། [↑](#footnote-ref-50)
32. འཕྲོས་ སྣར་ཐང་། [↑](#footnote-ref-51)
33. བསྐྱོད་ སྣར་ཐང་། པེ་ཅིན། [↑](#footnote-ref-52)
34. ལྡན་པས ཅོ་ནེ། [↑](#footnote-ref-53)
35. སྒྲང་ སྣར་ཐང་། [↑](#footnote-ref-54)
36. ཆང་རྒ་ སྣར་ཐང་། ཆང་རྒ་ཆུ་སྦྲང་ པེ་ཅིན། [↑](#footnote-ref-55)
37. རྙིང་ སྣར་ཐང་། པེ་ཅིན། [↑](#footnote-ref-56)
38. རླུ་ སྣར་ཐང་། [↑](#footnote-ref-57)
39. མར་ སྣར་ཐང་། པེ་ཅིན། [↑](#footnote-ref-58)
40. གྲངས་ སྣར་ཐང་། པེ་ཅིན། [↑](#footnote-ref-59)
41. ཚྭ་ སྣར་ཐང་། པེ་ཅིན། [↑](#footnote-ref-60)
42. བསེར་ སྣར་ཐང་། པེ་ཅིན། [↑](#footnote-ref-61)
43. གསོག་ཅིང་རླུང་ སྣར་ཐང་། པེ་ཅིན། [↑](#footnote-ref-62)
44. གཡོ་བས་ སྣར་ཐང་། པེ་ཅིན། [↑](#footnote-ref-63)
45. བཏང་ སྣར་ཐང་། པེ་ཅིན། [↑](#footnote-ref-64)
46. བསྐྱེད་ སྣར་ཐང་། པེ་ཅིན། [↑](#footnote-ref-65)
47. ཁུ་བླུག་ སྣར་ཐང་། པེ་ཅིན། [↑](#footnote-ref-66)
48. འགྲོགས་ སྣར་ཐང་། པེ་ཅིན། [↑](#footnote-ref-67)
49. གདིང་ སྣར་ཐང་། པེ་ཅིན། [↑](#footnote-ref-68)
50. ཉི་ སྣར་ཐང་། པེ་ཅིན། [↑](#footnote-ref-69)
51. མི་ལྡེ། །​ སྣར་ཐང་། པེ་ཅིན། [↑](#footnote-ref-70)
52. བསེར་ སྣར་ཐང་། པེ་ཅིན། [↑](#footnote-ref-71)
53. གསོག །​ སྣར་ཐང་། པེ་ཅིན། [↑](#footnote-ref-72)
54. ལ་ སྣར་ཐང་། པེ་ཅིན། [↑](#footnote-ref-73)
55. སྡེ། །​ སྣར་ཐང་། ལྔ། །​ པེ་ཅིན། [↑](#footnote-ref-74)
56. ཚིག་ སྣར་ཐང་། པེ་ཅིན། [↑](#footnote-ref-75)
57. བཏང་ སྣར་ཐང་། པེ་ཅིན། [↑](#footnote-ref-76)
58. རྩལ་ སྣར་ཐང་། པེ་ཅིན། [↑](#footnote-ref-77)
59. རྩམ་ པེ་ཅིན། [↑](#footnote-ref-78)
60. སྐྱོན་དོར་ སྣར་ཐང་། པེ་ཅིན། [↑](#footnote-ref-79)
61. ཆད་བག་ སྣར་ཐང་། པེ་ཅིན། [↑](#footnote-ref-80)
62. ལོངས་སྤྱོད་ སྣར་ཐང་། པེ་ཅིན། [↑](#footnote-ref-81)
63. ཤེད་ སྣར་ཐང་། པེ་ཅིན། [↑](#footnote-ref-82)
64. ཞུམ་ སྣར་ཐང་། པེ་ཅིན། [↑](#footnote-ref-83)
65. གཤེས་ སྣར་ཐང་། [↑](#footnote-ref-84)
66. མཉམ་ཡིད་ སྣར་ཐང་། པེ་ཅིན། [↑](#footnote-ref-85)
67. བསྒྲུབ། །​ སྣར་ཐང་། པེ་ཅིན། [↑](#footnote-ref-86)
68. བསྙས་ སྣར་ཐང་། [↑](#footnote-ref-87)
69. གྱིས་སྤྱས་སྐྱོན་ སྣར་ཐང་། པེ་ཅིན། [↑](#footnote-ref-88)
70. གཏོགས་ སྣར་ཐང་། པེ་ཅིན། [↑](#footnote-ref-89)
71. གཉན་གཏོད་ སྣར་ཐང་། པེ་ཅིན། [↑](#footnote-ref-90)
72. བརྩེ སྣར་ཐང་། པེ་ཅིན། [↑](#footnote-ref-91)
73. པ་ སྣར་ཐང་། པེ་ཅིན། [↑](#footnote-ref-92)
74. ཨཱརྱའི་ སྣར་ཐང་། པེ་ཅིན། [↑](#footnote-ref-93)
75. འགོམ་ སྣར་ཐང་། པེ་ཅིན། [↑](#footnote-ref-94)
76. བཏགས་ སྣར་ཐང་། པེ་ཅིན། [↑](#footnote-ref-95)
77. ཡང་སྤང་ སྣར་ཐང་། པེ་ཅིན། [↑](#footnote-ref-96)
78. རྒྱོ་ སྣར་ཐང་། པེ་ཅིན། [↑](#footnote-ref-97)
79. རྒོད་ སྣར་ཐང་། པེ་ཅིན། [↑](#footnote-ref-98)
80. ཁ་ སྣར་ཐང་། པེ་ཅིན། [↑](#footnote-ref-99)
81. ཕྱིན་ སྣར་ཐང་། པེ་ཅིན། [↑](#footnote-ref-100)
82. གཡལ སྣར་ཐང་། པེ་ཅིན། [↑](#footnote-ref-101)
83. འཇིང་ སྣར་ཐང་། [↑](#footnote-ref-102)
84. ལ་ སྣར་ཐང་། པེ་ཅིན། [↑](#footnote-ref-103)
85. སྤྲུ་སྟེ སྣར་ཐང་། པེ་ཅིན། [↑](#footnote-ref-104)
86. ཆུ་མི་ སྣར་ཐང་། པེ་ཅིན། [↑](#footnote-ref-105)
87. ནུ་ སྣར་ཐང་། [↑](#footnote-ref-106)
88. ལྕི་ སྣར་ཐང་། པེ་ཅིན། [↑](#footnote-ref-107)
89. འདེགས་ སྣར་ཐང་། པེ་ཅིན། [↑](#footnote-ref-108)
90. མནན་མི་ སྣར་ཐང་། པེ་ཅིན། [↑](#footnote-ref-109)
91. གཞན་ཏིལ་ སྣར་ཐང་། པེ་ཅིན། [↑](#footnote-ref-110)
92. ཡིན་ སྣར་ཐང་། པེ་ཅིན། [↑](#footnote-ref-111)
93. བླུག །​ སྣར་ཐང་། པེ་ཅིན། [↑](#footnote-ref-112)
94. བསེར་ སྣར་ཐང་། པེ་ཅིན། [↑](#footnote-ref-113)
95. བཏང་ སྣར་ཐང་། པེ་ཅིན། [↑](#footnote-ref-114)
96. ལ སྣར་ཐང་། [↑](#footnote-ref-115)
97. རེང་ སྣར་ཐང་། པེ་ཅིན། [↑](#footnote-ref-116)
98. པོར་ སྣར་ཐང་། པེ་ཅིན། [↑](#footnote-ref-117)
99. བསྐྱེད། །​ སྣར་ཐང་། པེ་ཅིན། [↑](#footnote-ref-118)
100. བ་ སྣར་ཐང་། པེ་ཅིན། [↑](#footnote-ref-119)
101. བཏུང་ སྣར་ཐང་། པེ་ཅིན། [↑](#footnote-ref-120)
102. ཕྲད་ སྣར་ཐང་། པེ་ཅིན། [↑](#footnote-ref-121)
103. བཀམ སྣར་ཐང་། པེ་ཅིན། [↑](#footnote-ref-122)
104. རྟ་ སྣར་ཐང་། པེ་ཅིན། [↑](#footnote-ref-123)
105. གསོད སྣར་ཐང་། པེ་ཅིན། [↑](#footnote-ref-124)
106. རོ་ སྣར་ཐང་། པེ་ཅིན། [↑](#footnote-ref-125)
107. ཟོད་ སྣར་ཐང་། [↑](#footnote-ref-126)
108. མངས་ སྣར་ཐང་། པེ་ཅིན། [↑](#footnote-ref-127)
109. པོ་ སྣར་ཐང་། པེ་ཅིན། [↑](#footnote-ref-128)
110. དྲགས་ སྣར་ཐང་། པེ་ཅིན། [↑](#footnote-ref-129)
111. ཆུ་འཐུངས་ སྣར་ཐང་། པེ་ཅིན། [↑](#footnote-ref-130)
112. སློང་ཀློང་ སྣར་ཐང་། [↑](#footnote-ref-131)
113. ཀི་ལུན་ སྣར་ཐང་། པེ་ཅིན། [↑](#footnote-ref-132)
114. ཞོར་འདྲེས་རིམས་ སྣར་ཐང་། པེ་ཅིན། [↑](#footnote-ref-133)
115. བསྲེག་ སྣར་ཐང་། [↑](#footnote-ref-134)
116. ན་ སྣར་ཐང་། པེ་ཅིན། [↑](#footnote-ref-135)
117. ལྡོང་། །​ སྣར་ཐང་། པེ་ཅིན། [↑](#footnote-ref-136)
118. དོ་མང་ སྣར་ཐང་། [↑](#footnote-ref-137)
119. འཆང་ སྣར་ཐང་། [↑](#footnote-ref-138)
120. སྙིང་ སྣར་ཐང་། [↑](#footnote-ref-139)
121. ཡུངས་རྙིངས་ སྣར་ཐང་། ཡུངས་རྙིང་ པེ་ཅིན། [↑](#footnote-ref-140)
122. བགྲོག་ སྣར་ཐང་། པེ་ཅིན། [↑](#footnote-ref-141)
123. ཤ་ སྣར་ཐང་། པེ་ཅིན། [↑](#footnote-ref-142)
124. ཤ་རྟ་ སྣར་ཐང་། པེ་ཅིན། [↑](#footnote-ref-143)
125. ཅུ་ སྣར་ཐང་། [↑](#footnote-ref-144)
126. ཙམ་ཙི་དང་ སྣར་ཐང་། པེ་ཅིན། [↑](#footnote-ref-145)
127. འཆག་ སྣར་ཐང་། པེ་ཅིན། [↑](#footnote-ref-146)
128. གར་གཞག་། ཅོ་ནེ། གར་བཞག་། སྣར་ཐང་། པེ་ཅིན། [↑](#footnote-ref-147)
129. རྩོལ་ སྣར་ཐང་། པེ་ཅིན། [↑](#footnote-ref-148)
130. ཁོར་ སྣར་ཐང་། པེ་ཅིན། [↑](#footnote-ref-149)