༄༅། །​རྟོག་པ་ལས་གསུངས་པའི་ལྷ་མོ་རིགས་བྱེད་མའི་སྒྲུབ་པའི་ཐབས།༄༅༅། །​རྒྱ་གར་སྐད་དུ། ཀལ་པོཀྟམ་ཀུ་རུ་ཀུལླ་སཱ་དྷ་ནཾ། [[1]](#footnote-20)བོད་སྐད་དུ། རྟོག་[[2]](#footnote-21)པ་ལས་གསུངས་པའི་ལྷ་མོ་རིགས་[[3]](#footnote-22)བྱེད་མའི་[[4]](#footnote-23)སྒྲུབ་པའི་ཐབས། འཕགས་མ་རིགས་[[5]](#footnote-24)བྱེད་མ་ལ་ཕྱག་འཚལ་ལོ། །​གང་ཞིག་དྲན་པ་ཙམ་གྱིས་ནི། །​ལྷ་དང་ལྷ་མིན་མིར་བཅས་པ། །​ངེས་པར་ཅི་བགྱི་[[6]](#footnote-25)བྱེད་པ་ཡི། །​སྒྲོལ་མ་དེ་ལ་ཕྱག་འཚལ་ནས[[7]](#footnote-26)། །​དང་པོ་རེ་[[8]](#footnote-27)ཞིག་སྔགས་པས་ཡིད་དང་རྗེས་སུ་མཐུན་[[9]](#footnote-28)པའི་གནས་སུ། བུད་མེད་ཀྱི་སྐྱེ་བོ་དང་ཚོགས་པ་ལ་སོགས་པས་དབེན་པར་ནང་པར་སྟན་བདེ་བ་ལ་འདུག་སྟེ། རང་གི་སྙིང་གར་དབྱངས་ཡིག་དང་པོ་ཡོངས་སུ་གྱུར་པའི་ཟླ་བའི་དཀྱིལ་འཁོར་གྱི་སྟེང་དུ་འོད་ཟེར་དང་བཅས་པའི་ཡི་གེ་ཧྲཱིཿས་བོན་ལས་བྱུང་བའི་འོད་ཟེར་དམར་པོའི་ཚོགས་ཀྱིས་འགྲོ་བ་གསལ་བར་བྱས་པའི་སྔོན་[[10]](#footnote-29)དུ་འགྲོ་བའི་རིགས་[[11]](#footnote-30)བྱེད་མའི་རི་ལ་[[12]](#footnote-31)གནས་པའི་རིགས་[[13]](#footnote-32)བྱེད་མ། བཅོམ་ལྡན་འདས་མ་བསྐུལ་ནས་སྤྱན་དྲངས་ནས་མདུན་གྱི་ནམ་མཁའ་ལ་ཡང་དག་པར་བལྟས་ཏེ། སྙིང་གའི་ས་བོན་[[14]](#footnote-33)ལས་སྤྲུལ་པའི་མེ་ཏོག་དང་སྤོས་ལ་སོགས་པའི་མཆོད་པ་སྣ་ཚོགས་ཀྱིས་མཆོད་པར་བྱའོ། །​དེའི་རྗེས་ལ་ཕྱག་བཙལ་[[15]](#footnote-34)བ་དང་། སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། བསྔོ་བ་དང་། གསུམ་ལ་སྐྱབས་སུ་འགྲོ་བ་དང་། བྱང་ཆུབ་ཏུ་སེམས་བསྐྱེད་པ་སྔོན་དུ་འགྲོ་བས། དཀོན་མཆོག་གསུམ་ལ་སྐྱབས་སུ་མཆི། །​སྡིག་པ་ཐམས་ཅད་སོ་སོར་[[16]](#footnote-35)བཤགས། །​འགྲོ་བའི་བསོད་ནམས་རྗེས་ཡི་རང་། །​སངས་རྒྱས་བྱང་ཆུབ་ཡིད་ཀྱིས་གཟུང་། །​ཞེས་[[17]](#footnote-36)ལན་གསུམ་གྱི་[[18]](#footnote-37)བར་དུ་བརྗོད་དོ། །​དེ་ནས་ཚངས་པའི་གནས་བཞི་བསྒོམ་པ་སྔོན་དུ་འགྲོ་བས་ཆོས་ཐམས་ཅད་སྟོང་པ་ཉིད་[[19]](#footnote-38)རྣམ་པར་བསྒོམ་[[20]](#footnote-39)པར་བྱའོ། །​དེ་ནས་[[21]](#footnote-40)བྱིན་གྱིས་[[22]](#footnote-41)བརླབ་པའི་སྔགས་བརྗོད་པར་བྱའོ། །​ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ་[[23]](#footnote-42)ཞེས་སོ། །​དེ་ནས་འགྲོ་བ་སྡུག་བསྔལ་མཐའ་དག་སྙིང་[[24]](#footnote-43)རྗེ་བསྒོམས་ལ། རང་གི་སེམས་ས་བོན་གྱི་[[25]](#footnote-44)གཟུགས་སུ་བལྟས་ཏེ། དེ་ཡོངས་སུ་གྱུར་པ་ལས་ཨུཏྤ་ལ་དམར་པོའི་སྟེང་དུ་དབྱངས་ཡིག་དང་པོ་[[26]](#footnote-45)ཡོངས་སུ་གྱུར་པའི་ཟླ་བ་ལ་གནས་པའི་ས་བོན་གྱི་[[27]](#footnote-46)འོད་ཟེར་རྣམས་ཀྱིས་སྔོན་བཞིན་དུ་འགྲོ་བ་སྣང་བར་བྱ་སྟེ། དེ་བཞིན་གཤེགས་པ་བྱེ་བ་དཔག་ཏུ་མེད་པ་རྣམས་བསྐུལ་ཏེ། སྤྱན་དྲངས་ལ་[[28]](#footnote-47)བསྟིམ་པར་བྱ་སྟེ། དེ་ལ་ཨུཏྤ་ལ་ལ་[[29]](#footnote-48)སོགས་པ་ཡོངས་སུ་གྱུར་པ་ལས་སྐུ་མདོག་དམར་པོ་པདྨ་དམར་པོ་དང་ཟླ་བའི་དཀྱིལ་འཁོར་ལ་བཞུགས་པ[[30]](#footnote-49)། ན་བཟའ་དམར་པོས་སྟོད་གཡོགས་བྱས་པ། འོད་ཟེར་དམར་པོ་དང་ལྡན་པ། རིན་པོ་ཆེའི་རྣ་རྒྱན་དང་[[31]](#footnote-50)ལྡན་པ། དབུ་རྒྱན་[[32]](#footnote-51)དང་ལྡན་པ། ཕྱག་བཞི་པ། གཡས་པས་མི་འཇིགས་པ་སྦྱིན་པ། གཉིས་པ་[[33]](#footnote-52)མདའ་འགེངས་པ། གཡོན་པས་རིན་པོ་ཆེའི་གཞུ་འཛིན་པ།གཉིས་པས་ཨུཏྤ་ལ་[[34]](#footnote-53)དམར་པོ་འཛིན་པ། འོད་དཔག་[[35]](#footnote-54)མེད་པའི་དབུ་རྒྱན་ཅན། རིགས་བྱེད་[[36]](#footnote-55)མའི་རི་ཕུག་ན་གནས་པའི་སྒྲ་གཅན་གྱི་མགོ་བོ་[[37]](#footnote-56)ལ་གནས་པའི་ཆུང་མ་དང་བཅས་པའི་འདོད་པའི་ལྷའི་སྟེང་ན་གནས་པ། སྒེག་པ་ལ་སོགས་པའི་ཉམས་འཕེལ་བའི་དབང་[[38]](#footnote-57)དང་ལྡན་པ། དང་པོའི་ལང་ཚོ་དང་ལྡན་པའི་རིགས་བྱེད་མར་བསྒོམ་པར་བྱའོ། །​དེ་ལྟར་དམ་ཚིག་སེམས་[[39]](#footnote-58)དཔའ་བསྐྱེད་ནས་སླར་ཡང་སྐད་ཅིག་ཙམ་གྱིས་[[40]](#footnote-59)ཡེ་ཤེས་སེམས་དཔའ་མདུན་དུ་བཀུག་ལ་ཡང་དག་པར་[[41]](#footnote-60)མཆོད་དེ། དམ་ཚིག་གི་[[42]](#footnote-61)ཕྱག་རྒྱས་ཞལ་ནས་གཞུག་[[43]](#footnote-62)པར་བྱའོ། །​དེ་ལ་དམ་ཚིག་གི་ཕྱག་རྒྱ་ནི་འདི་ཡིན་ཏེ། ཐལ་མོ་སྦྱར་ལ་གུང་མོ་གཉིས་རྩེ་མོར་བྱས་ལ་སྲིན་ལག་གཉིས་ནང་དུ་གཞུག །​མཛུབ་[[44]](#footnote-63)མོ་གཉིས་གུང་མོའི་རྒྱབ་ཏུ་སྦྱར་ལ། མཐེབ་ཆེན་[[45]](#footnote-64)གཉིས་འོག་[[46]](#footnote-65)ཏུ་བྱས་པ་[[47]](#footnote-66)དེ་ལྟ་བུའི་རྣམ་པའི་ཨུཏྤ་ལའི་[[48]](#footnote-67)ཕྱག་རྒྱའོ། །​དེའི་རྗེས་སུ། བྱང་ཆུབ་རྡོ་རྗེས་སངས་[[49]](#footnote-68)རྒྱས་ལ། །​མཆོད་ཆེན་ཇི་ལྟར་ཆེར་བྱིན་པ། །​བདག་ལ་བསྲུང་[[50]](#footnote-69)བའི་དོན་གྱི་ཕྱིར། །​ནམ་མཁའ་རྡོ་རྗེ་བདག་ལ་སྩོལ། །​[[51]](#footnote-70)ཞེས་གསོལ་བ་བཏབ་ལ། དབང་བསྐུར་[[52]](#footnote-71)རྡོ་རྗེ་ཆེན་པོ་ནི། །​ཁམས་གསུམ་ཀུན་གྱིས་ཕྱག་བྱས་པ། །​སངས་རྒྱས་ཀུན་གྱི་[[53]](#footnote-72)གསང་གསུམ་གྱི། །​[[54]](#footnote-73)གནས་ལས་བྱུང་བ་སྦྱིན་པར་བྱ། །​འདི་ལྟར་བརྗོད་པ་རྣམས་ཀྱིས་སངས་རྒྱས་ཀྱི་བཀས་སྤྱན་མ་ལ་སོགས་པས་དབང་བསྐུར་བས། དབུ་རྒྱན་དུ་སྣང་བ་མཐའ་ཡས་བསམ་[[55]](#footnote-74)པར་བྱའོ། །​དེ་ལྟར་བསྒོམས་ལ་བཟླས་པ་བྱས་ཏེ། སྐྱེན་པར་མ་ཡིན། བུལ་བར་མ་ཡིན། མི་གསལ་བར་མ་ཡིན། ཕྱི་མོ་དམན་པར་མ་ཡིན། ཡང་དག་པ་མ་ཡིན་པའི་རྟོག་པ་སྤངས་ཏེ། ཨོཾ་ཀུ་རུ་ཀུལླེ་ཧྲཱིཿཧཱུཾ་སྭཱ་ཧཱ། དེ་ལྟར་ཐུན་མཚམས་གསུམ་གྱི་རིམ་པས[[56]](#footnote-75)། ཁུར་བ་དང་། ཤ་ཀ་ར་ལ་སོགས་པའི་གཏོར་མ་སྦྱིན་པ་སྔོན་དུ་འགྲོ་བས། གུས་པས་ཡུན་རིང་པོར་བསམ་པ་[[57]](#footnote-76)བརྟན་པོས་ཟླ་བ་དྲུག་ཏུ་བསྒོམ་པར་[[58]](#footnote-77)བྱས་ན་[[59]](#footnote-78)གྲུབ་པའི་མཚན་མ་འབྱུང་བར་འགྱུར་རོ། །​དེ་ནས་ཟླ་བ་དང་པོ་ལ་ནད་ལ་སོགས་པའི་གནོད་པ་བརྒྱ་ཉེ་བར་འོང་བར་འགྱུར་རོ། །​གཉིས་པ་ལ་སྟོན་མོ་ཡིད་དུ་འོང་བ་མ་བསླངས་པར་རྙེད་པར་འགྱུར་རོ། །​གསུམ་པ་ལ་གོས་སྣ་ཚོགས་རྙེད་པ་དང་། བཞི་པ་ལ་སྣ་ཚོགས་ཀྱི་སོ་རྩི་རྒྱུན་མི་འཆད་པར་རྙེད་པར་འགྱུར་བ་དང་། ལྔ་པ་ལ་རྣམ་པ་སྣ་ཚོགས་པའི་གཟུགས་ལ་སོགས་པའི་ཡོན་ཏན་གྱིས་བརྒྱན་པའི་བུད་མེད་ཀྱི་ཚོགས་དང་ཕྲད་པ་རྙེད་པར་འགྱུར་རོ། །​[[60]](#footnote-79)དྲུག་པ་ལ་ལྷ་དང་[[61]](#footnote-80)ཀླུ་དང་དྲི་ཟ་ལ་སོགས་པ་[[62]](#footnote-81)བུད་མེད་མཛེས་མ་དང་ཕྲད་པར་འགྱུར་རོ། །​ཕལ་ཆེར་བཅོམ་ལྡན་འདས་མ་བསྒོམས་[[63]](#footnote-82)ན་བུད་མེད་རྣམས་ཀྱིས་འཚོ་བར་བྱེད་དོ། །​[[64]](#footnote-83)དེ་ལ་བདུད་ཀྱི་ལས་འདི་རྣམས་སྤངས་ཏེ། བཅོམ་ལྡན་འདས་མ་སྒོམ་[[65]](#footnote-84)པར་བྱེད་པ་ལ་དངོས་སུ་འམ། རྨི་ལམ་དུ་སྟོན་པར་འགྱུར་ཏེ། རལ་གྲི་དང་། མིག་སྨན་[[66]](#footnote-85)དང་། རྐང་པ་བྱུག་པ་དང་། མི་སྣང་བ་དང་། རིལ་བུ་དང་། དངུལ་ཆུ་དང་། བཅུད་ཀྱིས་ལེན་པ་[[67]](#footnote-86)དང་། མཁའ་སྤྱོད་དང་། ས་འོག་ལ་སོགས་པའི་དངོས་གྲུབ་ལ་སོགས་པ་[[68]](#footnote-87)འདོད་པ་རྣམས་གྲུབ་པར་བྱེད་དོ། །​གལ་ཏེ་བསྟན་པར་མ་གྱུར་ན་སྔར་བརྗོད་པའི་ཕྱག་རྒྱ་བཅིང་སྟེ། མཆོད་པ་དང་། གཏོར་[[69]](#footnote-88)མ་སྔོན་དུ་འགྲོ་བས། ཟླ་བ་དྲུག་གི་[[70]](#footnote-89)བར་དུ་ཉའི་ནུབ་མོ་ཐོག་ཐག་ཏུ་བཟླས་པ་བྱའོ། །​དེ་ནས་ཕྱག་རྒྱ་འབར་ཏེ་འགྲུབ་[[71]](#footnote-90)པར་འགྱུར་རོ། །​ཕྱག་རྒྱ་དེས་ཚངས་པ་དང་། དབང་པོ་དང་། ཉེ་བའི་དབང་པོ་དང་། དྲག་པོ་དང་།སྲེད་མེད་ཀྱི་བུ་ལ་སོགས་པ་བཀུག་ནས་འོངས་ཏེ། ཕོ་ཉར་གྱུར་ནས་སྒྲུབ་པ་[[72]](#footnote-91)པོའི་འདོད་པ་རྫོགས་པར་བྱེད་དོ། །​དེ་ནས་བཟུང་སྟེ་སྐྱེ་བ་དང་། རྒས་པ་དང་། ན་བ་དང་། [[73]](#footnote-92)འཆི་བ་དང་བྲལ་ཏེ་འཇིག་རྟེན་གྱི་[[74]](#footnote-93)ཁམས་གཞན་དུ་སོང་[[75]](#footnote-94)ནས་དེ་བཞིན་གཤེགས་པ་རྣམས་མཐོང་སྟེ། ས་དང་གཟུངས་[[76]](#footnote-95)ལ་སོགས་པ་ཐོབ་པར་འགྱུར་རོ། །​འཕགས་མ་སྒྲོལ་མའི་རྟོག་པའི་རིམ་པ། ཀུ་རུ་ཀུལླེའི་སྒྲུབ་ཐབས་སློབ་དཔོན་འཕགས་པ་ཀླུ་སྒྲུབ་[[77]](#footnote-96)ཀྱིས་མཛད་པ་རྫོགས་སོ། །​པཎྜི་ཏ་དོན་ཡོད་རྡོ་རྗེ་དང་། ཁམས་པ་ལོ་ཙཱ་[[78]](#footnote-97)བ་དགེ་སློང་བ་རིས་བསྒྱུར་བའོ།། །​།

1. ༄༅། །​རྟོག་པ་ལས་གསུངས་པའི་ལྷ་མོ་རིགས་བྱེད་མའི་སྒྲུབ་པའི་ཐབས།༄༅༅། །​རྒྱ་གར་སྐད་དུ། ཀལ་བ་ཊ་ཀུ་རུ་ཀུ་རུ་ལེ་སཱ་དྷ་ནཾ། སྣར་ཐང་། ༄༅། །​རྟོག་པ་ལས་གསུངས་པའི་ལྷ་མོ་རིགས་བྱེད་མའི་སྒྲུབ་པའི་ཐབས།༄༅༅། །​རྒྱ་གར་སྐད་དུ། ཀལྤ་ཌ་ཀུ་མ་ཀུ་རུ་ཀུལླེ་སཱ་དྷ་ནཾ། པེ་ཅིན། [↑](#footnote-ref-20)
2. །རྟོགས་ སྣར་ཐང་། [↑](#footnote-ref-21)
3. རིག་ སྣར་ཐང་། [↑](#footnote-ref-22)
4. བྱེད་ པེ་ཅིན། [↑](#footnote-ref-23)
5. རིག་ སྣར་ཐང་། པེ་ཅིན། [↑](#footnote-ref-24)
6. གྱིས་ སྣར་ཐང་། [↑](#footnote-ref-25)
7. ལོ སྣར་ཐང་། [↑](#footnote-ref-26)
8. པོར་རེ་ སྣར་ཐང་། པེ་ཅིན། [↑](#footnote-ref-27)
9. འཐུན་ སྣར་ཐང་། [↑](#footnote-ref-28)
10. མངོན་ སྣར་ཐང་། [↑](#footnote-ref-29)
11. རིག་ སྣར་ཐང་། [↑](#footnote-ref-30)
12. རིག་པ་ སྣར་ཐང་། [↑](#footnote-ref-31)
13. རིག་ སྣར་ཐང་། [↑](#footnote-ref-32)
14. བོན་གྱིས་འོད་ སྣར་ཐང་། [↑](#footnote-ref-33)
15. འཚལ་ པེ་ཅིན། [↑](#footnote-ref-34)
16. སོའི་སོ་ སྣར་ཐང་། [↑](#footnote-ref-35)
17. ཡིད་ཀྱི་བཟུང་།་ སྣར་ཐང་། ཡིད་ཀྱིས་གཟུང་།་ པེ་ཅིན། [↑](#footnote-ref-36)
18. གྱིས་ སྣར་ཐང་། [↑](#footnote-ref-37)
19. པ་ སྣར་ཐང་། [↑](#footnote-ref-38)
20. པར་ཉིད་བསྒོམས་ སྣར་ཐང་། [↑](#footnote-ref-39)
21. དེ་ སྣར་ཐང་། པེ་ཅིན། [↑](#footnote-ref-40)
22. གྱི་ སྣར་ཐང་། [↑](#footnote-ref-41)
23. ཝ་ཨད་མ་ཀོ་ཧཾ་ སྣར་ཐང་། ཝ་བ་ཨཱཏྨ་ཀོ་ཧཾ་ པེ་ཅིན། [↑](#footnote-ref-42)
24. དག་ལ་སྙིང་ སྣར་ཐང་། [↑](#footnote-ref-43)
25. བོན་གྱིས་ སྣར་ཐང་། [↑](#footnote-ref-44)
26. ཡིག་ སྣར་ཐང་། པེ་ཅིན། [↑](#footnote-ref-45)
27. གྱིས་ སྣར་ཐང་། [↑](#footnote-ref-46)
28. དྲངས་ སྣར་ཐང་། [↑](#footnote-ref-47)
29. ལ་ཨུཏྤ་ཨུད་པ་ལ་ལ་ སྣར་ཐང་། [↑](#footnote-ref-48)
30. ཞུགས་པ སྣར་ཐང་། [↑](#footnote-ref-49)
31. བརྒྱན་པ་དང་ སྣར་ཐང་། [↑](#footnote-ref-50)
32. བརྒྱན་ སྣར་ཐང་། [↑](#footnote-ref-51)
33. པས་ སྣར་ཐང་། པེ་ཅིན། [↑](#footnote-ref-52)
34. པས་ཨུཏྤ་ཨུད་པ་ སྣར་ཐང་། [↑](#footnote-ref-53)
35. དཔག་ཏུ་ སྣར་ཐང་། [↑](#footnote-ref-54)
36. །རིག་བྱེད་ སྣར་ཐང་། [↑](#footnote-ref-55)
37. མགོ་ སྣར་ཐང་། [↑](#footnote-ref-56)
38. བ་ སྣར་ཐང་། པེ་ཅིན། [↑](#footnote-ref-57)
39. ཚིགས་སེམས་ སྣར་ཐང་། [↑](#footnote-ref-58)
40. གྱི་ སྣར་ཐང་། [↑](#footnote-ref-59)
41. ལ་ སྣར་ཐང་། པེ་ཅིན། [↑](#footnote-ref-60)
42. ཚིག་ སྣར་ཐང་། [↑](#footnote-ref-61)
43. གཞུགས་ སྣར་ཐང་། [↑](#footnote-ref-62)
44. འཛུབ་ སྣར་ཐང་། [↑](#footnote-ref-63)
45. མོ་ སྣར་ཐང་། པེ་ཅིན། [↑](#footnote-ref-64)
46. གཉིས་ཕྱེད་འོག་ སྣར་ཐང་། པེ་ཅིན། [↑](#footnote-ref-65)
47. ལ་ སྣར་ཐང་། [↑](#footnote-ref-66)
48. ཨུད་པ་ལའི་ སྣར་ཐང་། [↑](#footnote-ref-67)
49. རྗེ་ཕྱག་རྒྱ་སངས་ སྣར་ཐང་། [↑](#footnote-ref-68)
50. སྲུང་ སྣར་ཐང་། [↑](#footnote-ref-69)
51. གསོལ་སྩོལ། །​ སྣར་ཐང་། པེ་ཅིན། [↑](#footnote-ref-70)
52. སྐུར་ སྣར་ཐང་། [↑](#footnote-ref-71)
53. གྱིས་ སྣར་ཐང་། པེ་ཅིན། [↑](#footnote-ref-72)
54. གྱིས། །​ སྣར་ཐང་། [↑](#footnote-ref-73)
55. བསམས་ སྣར་ཐང་། [↑](#footnote-ref-74)
56. གོ་རིམས་པས སྣར་ཐང་། [↑](#footnote-ref-75)
57. གཏན་ སྣར་ཐང་། [↑](#footnote-ref-76)
58. བསྒོམས་པར་ སྣར་ཐང་། [↑](#footnote-ref-77)
59. ནས་ སྣར་ཐང་། [↑](#footnote-ref-78)
60. ། །​ཟླ་བ་ སྣར་ཐང་། པེ་ཅིན། [↑](#footnote-ref-79)
61. ལ་ སྣར་ཐང་། པེ་ཅིན། [↑](#footnote-ref-80)
62. པའི་ སྣར་ཐང་། པེ་ཅིན། [↑](#footnote-ref-81)
63. བསྒོམ་ སྣར་ཐང་། [↑](#footnote-ref-82)
64. ཀྱིས་འཚེ་བར་བྱེད་དོ། །​ སྣར་ཐང་། ཀྱི་འཚེ་བར་བྱེད་དོ། །​ པེ་ཅིན། [↑](#footnote-ref-83)
65. འདས་མ་བསྒོམ་ སྣར་ཐང་། འདས་བསྒོམ་ པེ་ཅིན། [↑](#footnote-ref-84)
66. །སྨིག་སྨན་ སྣར་ཐང་། [↑](#footnote-ref-85)
67. ལེན་ སྣར་ཐང་། [↑](#footnote-ref-86)
68. པའི་དངོས་གྲུབ་ སྣར་ཐང་། [↑](#footnote-ref-87)
69. བཅིངས་ཏེ། མཆོད་པ་དང་། གཏོར་ སྣར་ཐང་། [↑](#footnote-ref-88)
70. གིས་ སྣར་ཐང་། [↑](#footnote-ref-89)
71. སྟེ་འགྲུབ་ སྣར་ཐང་། [↑](#footnote-ref-90)
72. གྲུབ་པ་ སྣར་ཐང་། [↑](#footnote-ref-91)
73. པ་དང་། སྣར་ཐང་། པེ་ཅིན། [↑](#footnote-ref-92)
74. གྱིས་ སྣར་ཐང་། [↑](#footnote-ref-93)
75. སོང་སོང་ སྣར་ཐང་། པེ་ཅིན། [↑](#footnote-ref-94)
76. གཟུགས་ སྣར་ཐང་། [↑](#footnote-ref-95)
77. ཀླུ་གྲུབ་ སྣར་ཐང་། ཀླུའི་སྒྲུབ་ པེ་ཅིན། [↑](#footnote-ref-96)
78. པ་ལོཙྪ་ སྣར་ཐང་། པ་ལོ་ཙ་ པེ་ཅིན། [↑](#footnote-ref-97)