༄༅། །​ལུགས་ཀྱི་བསྟན་བཅོས་སྐྱེ་བོ་གསོ་བའི་ཐིགས་པ།༄༅༅། །​རྒྱ་གར་སྐད་དུ། །​བྱ་ཤ་སུ་ཛནྟུ་བིནྡུ་པོ་ཤ་[[1]](#footnote-20)ནཱ་མ། བོད་སྐད་དུ། ལུགས་ཀྱི་བསྟན་བཅོས་[[2]](#footnote-21)སྐྱེ་བོ་གསོ་བའི་ཐིགས་པ་ཞེས་བྱ་བ། འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​དཔལ་གྱི་འབྱུང་གནས་འཇམ་དཔལ་ཀུན་གྱི་[[3]](#footnote-22)དཔལ། །​མཐའ་དག་བྱམས་པས་ཁྱབ་པས་འཇམ་[[4]](#footnote-23)པའི་ངང་། །​འཇམ་དང་དཔལ་དུ་[[5]](#footnote-24)གྲགས་པས་ཐུགས་རྗེའི་མགོན། །​འཇམ་དཔལ་ཀུན་གྱི་མགོན་ལ་ཕྱག་འཚལ་ཏེ། །​བློ་དམན་སྐྱེ་བོ་མུན་ནག་ལྟ་བུ་ལ། །​སྙན་ངག་སྒྲོན་མེ་རབ་ཏུ་[[6]](#footnote-25)གསལ་བྱའི་ཕྱིར། །​བདག་ལྟ་དམན་པས་[[7]](#footnote-26)སྙན་ངག་[[8]](#footnote-27)སྒྲོན་མེད་ཀྱང་། །​བླུན་པོ་གསོ་ཕྱིར་ཆུ་ཐིགས་ཙམ་ཞིག་བརྗོད། །​གཞན་གྱི་སྐྱོན་རྣམས་བརྗོད་མི་བྱ། །​གཞན་གྱི་སྐྱོན་རྣམས་ཅི་བརྗོད་པ། །​དེ་བཞིན་བདག་[[9]](#footnote-28)ལའང་ཡོད་པ་སྟེ། །​དཔེར་ན་ཝ་དང་བུད་མེད་བཞིན། །​བདག་ཉིད་ལ་ནི་བསྟོད་མི་བྱ། །​བདག་ཉིད་ལ་ནི་གང་བསྟོད་པ། །​དེ་ནི་བློ་ཆུང་ཤེས་རབ་ཞན། །​དཔེར་ན་ཀ་ལན་ད་ཀ་འདྲ། །​གྲོགས་ངན་བསྟེན་པར་མི་བྱ་སྟེ། །​གྲོགས་པོ་ངན་པ་སུས་[[10]](#footnote-29)བསྟེན་པ། །​མ་[[11]](#footnote-30)གུ་ཏ་ནི་བསྟེན་པ་ཡིས། །​ཤིག་རྣམས་ཕུང་[[12]](#footnote-31)བར་གྱུར་ལ་ལྟོས། །​ངན་པ་རྣམས་ལ་གྲོས་མི་གདབ། །​ངན་པ་རྣམས་ལ་གྲོས་བཏབ་ན། །​ལེགས་པར་སྨྲས་ཀྱང་ཉེས་པར་འགྲོ། །​སྤྲེའུས་ཀ་ལན་ད་ཀ་[[13]](#footnote-32)ཡི། །​ཚང་བཤིག་བ་ཡི་[[14]](#footnote-33)ཚུལ་ལ་ལྟོས། །​སྤྱོད་པ་རྣམས་ལ་བག་ཡོད་བྱ། །​བག་མེད་རྒྱུན་དུ་སྤང་བར་བྱ། །​གླང་ཆེན་མྱོས་པ་ལྟ་བུ་ནི། །​ནམ་ཡང་བྱ་བ་མ་ཡིན་ནོ། །​ཚིག་རྣམས་བརྗོད་འདོད་རྟག་ཏུ་ནི། །​ཇི་ལྟར་བརྟགས་ཤིང་དེ་ལྟར་སྨྲ། །​[[15]](#footnote-34)གང་ཞིག་མ་བརྟགས་པར་སྨྲ་[[16]](#footnote-35)བ། །​དཔེར་ན་སྨྱོན་པའི་བསྙོན་ཚིག་[[17]](#footnote-36)བཞིན། །​དགོས་པ་མེད་པའི་[[18]](#footnote-37)ཚིག་[[19]](#footnote-38)ནི། །​ནམ་ཡང་བརྗོད་པར་མི་བྱའོ། །​[[20]](#footnote-39)བདག་མི་ཕན་པར་གཞན་གནོད་པ། །​དཔེར་ན་ནེ་ཙོའི་རྫུན་ཚིག་བཞིན། །​རྫུན་གྱི་ཚིག་རྣམས་བརྗོད་མི་བྱ། །​རྫུན་གྱི་ཚིག་རྣམས་བརྗོད་བྱས་ན། །​མྱུར་བར་གཞན་གྱིས་ཤེས་འགྱུར་ཏེ། །​དཔེར་ན་བྱི་ལའི་རྫུན་ཚིག་བཞིན། །​ཚུལ་འཆོས་སྤྱོད་པར་[[21]](#footnote-40)བྱ་བ་ཡིས། །​[[22]](#footnote-41)ཚུལ་འཆོས་སྤྱོད་པ་གང་བྱེད་པ། །​དེ་ནི་[[23]](#footnote-42)བཙུན་པར་མི་འགྱུར་ཏེ། །​བྲམ་ཟེ་ན་ཡའི་[[24]](#footnote-43)རྒྱལ་མོ་བཞིན། །​མཛའ་བཤེས་[[25]](#footnote-44)ངན་པའི་ཚིག་མི་མཉན། །​[[26]](#footnote-45)མཛའ་བཤེས་ངན་པའི་[[27]](#footnote-46)ཚིག་ཉན་པ། །​འདོད་དོན་མེད་པར་[[28]](#footnote-47)བསླུས་པར་འགྱུར། །​དཔེར་ན་རུས་སྦལ་སྤྲེའུ་བཞིན། །​གཡོན་ཅན་ངག་[[29]](#footnote-48)འཇམ་ཚིག་མི་མཉན། །​[[30]](#footnote-49)དེ་ཡི་ཚིག་རྣམས་ཉན་བྱེད་པ། །​དཔེར་ན་དབང་པོའི་རྒྱལ་མཚན་གྱིས། །​ལྷ་མིན་[[31]](#footnote-50)ལ་སོགས་བསླུས་ལ་ལྟོས། །​[[32]](#footnote-51)གནོད་སེམས་ཅན་གྱི་ཚིག་མི་མཉན། །​དེ་ཡི་ཚིག་རྣམས་ཉན་བྱེད་པ། །​[[33]](#footnote-52)བདག་ལ་ཕན་པ་མི་འབྱུང་སྟེ། །​ཝ་ནི་སྲེག་པས་ཕུང་བ་བཞིན། །​སྡིག་པའི་གྲོགས་པོ་ཡིད་མཐུན་ཞིང་། །​[[34]](#footnote-53)དགའ་བས་[[35]](#footnote-54)སྣ་ཚོགས་ཚིག་བརྗོད་ཀྱང་། །​སྡིག་ཅན་[[36]](#footnote-55)དེ་ནི་བདུད་ཡིན་ཏེ། །​དཔེར་ན་གླིང་གི་སྲིན་མོ་བཞིན། །​[[37]](#footnote-56)ཕྱུག་པོ་ཀླ་ཀློ་ལ་ཡང་ཡོད། །​དཔའ་བོ་དུད་འགྲོ་ལ་ཡང་ཡོད། །​དོན་དང་མཐུན་པའི་གཏམ་སྨྲ་བ། །​འཇིག་རྟེན་འདི་ན་ཤིན་ཏུ་དཀོན། །​དེ་ཕྱིར་ཡོན་ཏན་དག་ལ་ནི། །​སྲོག་དང་བསྡོས་ཏེ་[[38]](#footnote-57)འབད་པར་བྱ། །​གང་ཞིག་ཡོན་ཏན་མི་སློབ་པ། །​དེ་ནི་བླུན་པོ་ཕྱུགས་ལྟ་བུ། །​ཡོན་ཏན་མེད་པའི་ཁ་ཉིད་ནི། །​ས་ཡི་བུ་ག་དག་དང་མཚུངས། །​ཡོན་ཏན་རབ་ཀྱིས་བརྒྱན་པ་ཡི། །​ཁ་ནི་པད་མོ་[[39]](#footnote-58)ཡིད་འོང་ལྡན། །​གཞོན་པའི་དུས་སུ་རིག་པ་བསླབ། །​ཞོ་འདོད་པ་ནི་དགུན་ནས་གསོ། །​[[40]](#footnote-59)དྲོད་གཤེར་ལྡན་དུས་ས་བོན་གདབ། །​འདི་གསུམ་འཕྲལ་དུ་[[41]](#footnote-60)སྨིན་པའི་རྒྱུ། །​ཡོན་ཏན་དག་ལ་འབད་བྱ་ཡི། །​འགྱིང་ཚུལ་དགོས་པ་ཅི་ཞིག་ཡོད། །​འོ་མ་མེད་པར་གྱུར་པའི་བ། །​དྲིལ་བུ་བཏགས་ཀྱང་ཉོར་མི་འདོད། །​བདག་ལ་ཕུན་སུམ་ཚོགས་བཅས་[[42]](#footnote-61)ཀྱང་། །​གཞན་ལ་བརྙས་པར་མི་བྱ་སྟེ། །​ཞུན་མར་ལྟ་བུའི་སེམས་ཀྱིས་སུ། །​ཡོན་ཏན་མཐའ་དག་ཁོང་དུ་སྦ། །​ཤེས་རབ་ལྡན་པ་ལུས་ཆུང་ཡང་། །​དོར་ཐབས་ཅན་གྱིས་བརྙས་མི་བྱ། །​དཔེར་ན་བློ་གསལ་རི་བོང་གིས། །​སེང་གེ་སྲོག་དང་ཕྲལ་བ་བཞིན། །​ཀུན་ལ་མཐོན་དམན་མེད་པ་ཡིས། །​[[43]](#footnote-62)ཉི་མ་ལྟ་བུའི་ཕན་བྱས་ན། །​ཀུན་གྱི་ལན་[[44]](#footnote-63)རྣམས་ལྡོན་འགྱུར་ཏེ། །​བྱི་བས་གླང་ཆེན་བསླང་བ་[[45]](#footnote-64)བཞིན། །​སེམས་ཅན་ཀུན་ལ་ཕན་སེམས་བསྐྱེད། །​རེས་འགའ་རྩྭ་[[46]](#footnote-65)བཞིན་ཞུམ་པར་བྱ། །​རེས་འགའ་མེ་བཞིན་འབར་བར་[[47]](#footnote-66)གྱིས། །​རེས་འགའ་གངས་རི་ལྟ་བུར་བྱ། །​[[48]](#footnote-67)རེས་འགའ་དམག་ལ་བབ་པ་བཞིན། །​གཞན་གྱི་[[49]](#footnote-68)ཡུལ་ན་གནས་པ་དང་། །​གཞན་གྱི་འཚོ་བས་འཚོ་བའི་ཚེ། །​ཇི་ལྟ་བུར་ནི་བརྙས་གྱུར་ཀྱང་། །​ཁ་རོག་འདུག་པས་བདེ་བ་འཐོབ། །​སྐྱེ་བོ་ངན་པ་ཡུན་རིང་བསྟེན་བྱས་ཤིང་། །​བཟའ་བཏུང་ཞིམ་པ་མང་པོ་བསྟེན་བྱས་ཀྱང་། །​དེས་ནི་ངེས་པར་གྲོགས་པོ་སྤོང་འགྱུར་[[50]](#footnote-69)ཏེ། །​དཔེར་ན་ཁྲོན་པར་ལྷུང་བའི་མི་བཞིན་ནོ། །​མི་གང་བློ་ནི་རྣམ་པར་[[51]](#footnote-70)འགྱུར་བྱེད་པ། །​དེ་ཡི་མཛའ་བཤེས་རྟག་[[52]](#footnote-71)པར་མི་འགྱུར་ཏེ། །​རབ་ཏུ་ཉོན་མོངས་མི་དེ་ཅི་འདྲ་ན། །​ཤིང་ཤུན་ཚོན་གྱིས་[[53]](#footnote-72)རས་དཀར་བཙོས་པ་བཞིན། །​གལ་ཏེ་བློ་ལྡན་མཁས་པ་[[54]](#footnote-73)དགྲ་བོ་དག །​རབ་ཏུ་མི་དགའ་བར་ནི་བྱེད་འདོད་ན། །​ཚིག་རྩུབ་མི་སྨྲ་རབ་ཏུ་ངག་འཇམ་གྱིས། །​དེས་ནི་དེ་ལ་གནོད་པ་ཆེན་པོར་འགྱུར། །​རྒྱ་མཚོ་དང་ནི་རི་རབ་གླིང་ལ་སོགས། །​འཇིག་རྟེན་ས་[[55]](#footnote-74)རྣམས་བདག་གི་ཁུར་མིན་གྱི། །​འཇིག་རྟེན་བྱས་པ་མི་གཟོ་[[56]](#footnote-75)གང་ཡིན་པ། །​དེ་ནི་བདག་གི་ཁུར་ཆེན་དག་ཏུ་འབྱུང་། །​མི་གང་སེམས་ནི་མི་རྒོད་ཅིང་། །​བྱས་པ་གཟོ་[[57]](#footnote-76)དང་བྱས་པ་ཚོར། །​བྱས་པ་ཆུད་གསོན་[[58]](#footnote-77)མི་བྱེད་པ། །​དེ་ནི་[[59]](#footnote-78)མཁས་པས་རབ་ཏུ་བསྔགས། །​ཆོས་བདེ་བྱམས་པ་བདེ་བ་སྟེ། །​འཇུག་ངོགས་བདེ་བའི་ཆུ་ཀླུང་བཞིན། །​གྲོགས་ལ་འཁུ་བ་མེད་པ་དང་། །​ང་སྙེམས་ང་རྒྱལ་ཟད་པ་བདེ། །​ཁེངས་དང་ཟོལ་བྱེད་ང་རྒྱལ་ཆེ། །​སྡིག་པའི་གྲོགས་པོ་བསྟེན་པ་དང་། །​སྟོབས་ལྡན་རྣམས་ལ་རྒོལ་བྱེད་པ། །​དེ་དག་ཡིད་ནི་བདེ་མི་འགྱུར། །​དེ་ཕྱིར་ཁེངས་པར་མི་བྱ་སྟེ། །​ཁྲོ་བ་རྣམ་པར་སྤང་བར་བྱ། །​ཁེངས་དང་ཁྲོ་བ་འོངས་གྱུར་[[60]](#footnote-79)ན། །​དེ་དག་རྣམས་ཀྱི་གྲགས་པ་འཇིག །​གང་ཞིག་རྒན་པོ་བྱིས་[[61]](#footnote-80)པ་ནད་པ་དང་། །​ཉམ་ཆུང་ཐབས་སྟོར་[[62]](#footnote-81)དེ་བཞིན་དམན་པ་དང་། །​རྒྱལ་པོས་སྤངས་དང་སྐྱབས་མེད་པ་དག་ལ། །​སྙིང་རྗེ་མེད་པ་དེ་དག་མིར་མི་རུང་། །​རང་གི་ཡུལ་འཁོར་གནས་སྤངས་[[63]](#footnote-82)ཏེ། །​གཞན་གྱི་[[64]](#footnote-83)ལྗོངས་སུ་ཕྱིན་པ་ན། །​ཚིག་ངན་སོ་སོར་ལྡོག་[[65]](#footnote-84)པ་ལ། །​བཟོད་པ་ཆེན་པོ་བསྐྱེད་པར་བྱ། །​དཀའ་ཐུབ་ཚུལ་ནི་བཟོད་པ་ཡིན། །​གཙོ་བོའི་ཚུལ་ནི་དཀའ་སྤྱོད་ཡིན། །​ཤར་བའི་ཚུལ་ནི་དཀའ་ཟློག་[[66]](#footnote-85)ཡིན། །​བུད་མེད་ཚུལ་ནི་དཀའ་ཐུབ་ཡིན། །​དེ་ལྟར་མ་ཡིན་རང་བཞིན་ངན་པའི་མི། །​བྱམས་ལ་ལན་མེད་གཞན་བགྱིས་[[67]](#footnote-86)ཕན་བྱས་བརྗེད། །​སྡང་བས་གནོད་པ་ཇི་སྙེད་བྱས་གྱུར་ཀྱང་། །​བརྙས་[[68]](#footnote-87)ཐབས་བྱས་པ་དེ་ཡང་ཆུ་བཞིན་འཐུང་། །​ཚེ་དང་ལོངས་སྤྱོད་གཉེན་བཤེས་ཀུན་དར་དཀོན། །​[[69]](#footnote-88)དེ་དག་རྒུད་པ་ཤིན་ཏུ་རྙེད་པར་སླ། །​དེ་ཕྱིར་སེམས་ནི་[[70]](#footnote-89)དམས་པར་གྱུར་པའི་ཚེ། །​ཁྭ་བཞིན་[[71]](#footnote-90)མི་སྨྲ་ཁ་རོག་འདུག་པར་བྱ། །​[[72]](#footnote-91)གལ་ཏེ་ནོར་མེད་བདག་གི་ཕྱོགས་ཉུང་ལ། །​མཛའ་བཤེས་ཕྱོགས་[[73]](#footnote-92)ཀྱི་སྟོབས་[[74]](#footnote-93)ཀྱང་ཆུང་གྱུར་ཅིང་། །​[[75]](#footnote-94)དགྲ་བོའི་ཕྱོགས་ཀྱི་སྟོབས་ཚུལ་ལྡན་པའི་ཚེ། །​ཚིག་ངན་མི་སྨྲ་ཁ་རོག་འདུག་པར་བྱ། །​ཡ་རབས་ཚུལ་མེད་ཁེངས་པས་ཤིན་ཏུ་[[76]](#footnote-95)ང་རྒྱལ་ཆེ། །​[[77]](#footnote-96)གཡོ་སྒྱུ་དད་མེད་ཁྭ་བཞིན་[[78]](#footnote-97)ཤིན་ཏུ་མུ་ཅོར་སྨྲ། །​གཟུ་ལུམས་ཕྲག་དོག་བརྐམ་[[79]](#footnote-98)དང་ཁྲེལ་[[80]](#footnote-99)མེད་ངོ་ཚ་བྲལ། །​མི་དེ་བུར་གྱུར་ཀྱང་ནི་གཞན་བཞིན་[[81]](#footnote-100)སྤང་བར་བྱ། །​དེ་ལྟ་བུ་ཡི་དམན་ཞིང་ངན་པ་དེ། །​མཐོན་པོའི་སར་མི་དྲོང་ཞིང་དེར་མི་བཞག །​ས་དེར་བཞག་ཀྱང་དྲེགས་དང་ཁེངས་མི་ཐུབ། །​དཔེར་ན་པགས་པ་སྔོན་པོའི་ཝ་བཞིན་ནོ། །​སྐྱེ་[[82]](#footnote-101)བོ་རྨོངས་པ་འགའ་ཞིག་ནི། །​ལོག་པའི་ཆོས་ལ་རབ་ཞེན་པས། །​[[83]](#footnote-102)འདོད་པའི་དོན་དེས་བསླུས་འགྱུར་ཏེ། །​རུས་སྦལ་སོ་ཡིས་བྱ་བསླུས་བཞིན། །​རབ་ཏུ་མི་གཟོའི་སྐྱེ་[[84]](#footnote-103)བོ་རྣམས། །​སྡུག་བསྔལ་འབྱུང་བའི་རྒྱུ་དག་ལ། །​དང་བླངས་དོན་དུ་གཉེར་བྱེད་པ། །​གཅན་གཟན་[[85]](#footnote-104)གལ་སྒོར་བཅུག་[[86]](#footnote-105)པ་བཞིན། །​དྲེགས་པ་ལོག་པ་[[87]](#footnote-106)འགའ་ཞིག་ནི། །​རང་གི་སྐྱོན་རྣམས་མ་བསམས་[[88]](#footnote-107)པར། །​ཡོན་ཏན་ཕྲ་མོས་རབ་མགུ་བ། །​[[89]](#footnote-108)ཁྲོན་པའི་སྦལ་པ་ཇི་བཞིན་ནོ། །​རྨོངས་པ་ལོང་བ་[[90]](#footnote-109)འགའ་ཞིག་ནི། །​ཆོས་ཀྱི་དེ་ཉིད་མ་རྟོགས་པར། །​ལོག་པའི་ཆོས་ཀྱིས་རབ་མགུ་བ། །​བླུན་པོ་ནོར་བུ་ལེན་པ་བཞིན། །​ཤིན་ཏུ་བླུན་པོ་ལ་ལ་དག །​འཆི་བའི་རྣམ་པ་རབ་བརྗེད་ནས། །​བྱ་བ་མང་པོ་རྩོམ་བྱེད་དེ། །​བདུད་ཀྱིས་བསླུས་པར་རིག་པར་བྱ། །​འགྲོ་བ་བཟང་པོ་བཟང་མོ་ལ། །​གང་ཞིག་རབ་ཏུ་ཆགས་བྱེད་པ། །​སྲོག་ཆགས་མེ་ལ་མཆོང་བ་བཞིན། །​འདོད་པས་ཕུང་[[91]](#footnote-110)བར་འགྱུར་བ་[[92]](#footnote-111)ཡིན། །​རྟ་དང་མ་ཧེ་གླང་པོ་སོགས། །​འགའ་ཞིག་དེ་ལ་ཆགས་བྱེད་པ། །​འདོད་པ་ཅན་གྱི་སྐྱེས་བུ་ཡིས། །​རྨི་ལམ་ནོར་རྙེད་བསླུས་པ་བཞིན། །​སྡིག་པའི་ལས་ལ་རབ་དགའ་ཞིང་། །​དགེ་བ་དྲན་པར་མི་བྱེད་ལ། །​[[93]](#footnote-112)འཇིག་རྟེན་དག་ལ་རབ་ཏུ་ཆགས། །​དུག་དང་འདྲ་བའི་སྐྱེས་བུ་དེས། །​འདིར་ཡང་སྡུག་བསྔལ་ཆེན་པོ་ཅན། །​ཕྱི་མ་[[94]](#footnote-113)མནར་མེད་རབ་ཏུ་འཇིགས། །​བར་དོའི་སྲིད་པར་ལས་རྣམས་དྲན། །​གསལ་བའི་མེ་ལོང་རབ་འཇིགས་པས། །​ལས་ཀྱི་དགེ་སྡིག་རྣམ་པར་འཕྱེ། །​རང་འདོད་གནས་སུ་གནས་དབང་མེད། །​མི་འདོད་པ་རུ་རྣམ་པར་འཁྲིད། །​ལས་ཀྱི་རྒྱུ་འབྲས་མི་སླུ་བ། །​ཁོ་བོས་[[95]](#footnote-114)མཐོང་གི་རྣམ་པའམ། །​[[96]](#footnote-115)གཞན་ཡང་རབ་ཏུ་གྲངས་མང་ལྟོས། །​དེ་ཕྱིར་དམ་པའི་སྐྱེ་བོ་རྣམས། །​[[97]](#footnote-116)རྒྱུན་དུ་འཆི་བ་དྲན་པར་བྱ། །​རང་གིས་ཅི་བྱས་ལས་རྣམས་བགྲང་། །​ཡུད་ཙམ་པ་ཡི་ཚེ་འདི་ལ། །​ཐང་ཅིག་འདུག་པའི་བློ་ཅན་དེ། །​དེ་ནི་ཤིན་ཏུ་འཁྲུལ་པ་སྟེ། །​[[98]](#footnote-117)མཁའ་འགྲོ་མ་ཡི་རྫུ་འཕྲུལ་བཞིན། །​དེ་ཕྱིར་རྟག་པའི་སེམས་མི་བསྐྱེད། །​ངན་སོང་གསུམ་པོ་དྲན་པར་བྱ། །​སྲོག་གཅོད་ལ་སོགས་ལུས་ཀྱི་ནི། །​ཉེས་པ་རྣམ་པར་བསྡམ་པར་བྱ། །​རྫུན་སོགས་ངག་གི་ཉེས་པ་དང་། །​མ་ལུས་པ་ནི་བསྡམ་པར་བྱ། །​[[99]](#footnote-118)དེ་བཞིན་ཡིད་ཀྱི་ཉེས་པ་ཡང་། །​[[100]](#footnote-119)མ་ལུས་རབ་ཏུ་བསྡམ་པར་བྱ། །​དེ་ནི་སྐྱེས་བུ་དམ་པའི་ཚུལ། །​རབ་ཏུ་ཚ་ཞིང་གྲང་[[101]](#footnote-120)བ་ཡི། །​[[102]](#footnote-121)དམྱལ་བ་ཉི་མ་གཅིག་[[103]](#footnote-122)བཞིན་དྲན། །​བཀྲེས་སྐོམ་དག་གིས་རིད་པ་ཡི། །​ཡི་དྭགས་དག་[[104]](#footnote-123)ཀྱང་དྲན་པར་བྱ། །​རྨོངས་པའི་སྡུག་བསྔལ་རབ་མང་བའི། །​བྱོལ་སོང་བལྟ་[[105]](#footnote-124)ཞིང་དྲན་པར་བྱ། །​དེ་རྒྱུ་རྣམ་[[106]](#footnote-125)སྤང་བདེ་རྒྱུ་སྤྱད། །​ཐོབ་དཀའ་འཛམ་གླིང་མི་ཡི་ལུས། །​དེ་ཐོབ་དུས་སུ་ངན་སོང་རྒྱུ། །​རབ་ཏུ་བསྒྲིམས་ཏེ་གཅད་[[107]](#footnote-126)པར་བྱ། །​འདིར་བདག་མི་ཡི་ལུས་ཐོབ་ནས། །​ཕྱི་མར་[[108]](#footnote-127)སྨོན་ལམ་འདེབས་བྱེད་པ། །​དེ་ནི་བླུན་པོ་ལེ་ལོ་ཅན། །​ངན་སོང་གནས་སུ་རབ་འགྱོད་དེ། །​གྲོ་བཞིན་སྐྱེས་ཀྱིས་རྡོ་[[109]](#footnote-128)འཇོག་གི །​ཡི་དྭགས་མཐོང་བ་ཇི་བཞིན་ནོ། །​འདི་ཡི་ཚེ་ནི་མ་ངེས་པས། །​དེ་རིང་སང་ངམ་ཟླ་བའམ། །​ལོ་ཡི་རྣམ་པས་[[110]](#footnote-129)འཆི་འགྱུར་ཏེ། །​དེ་ཕྱིར་དགེ་ལ་བརྩོན་པར་བྱ། །​དམ་པའི་ཆོས་ལ་རབ་འཇུག་ན། །​རིགས་དང་བྲན་[[111]](#footnote-130)མོ་ལྟ་བུ་དང་། །​འཁོར་ལོས་སྒྱུར་བའི་རྒྱལ་པོ་ཡང་། །​བྲན་མོ་བཙུན་པར་[[112]](#footnote-131)ཐུབ་པས་གསུངས། །​དམ་པའི་ཆོས་ལ་མི་འཇུག་ཅིང་། །​འཇིག་རྟེན་ཁྲེལ་ལ་[[113]](#footnote-132)མི་སྲུང་[[114]](#footnote-133)བ། །​ཤིན་ཏུ་སྨད་ཅིང་བཤུང་[[115]](#footnote-134)འགྱུར་ཏེ། །​བི་[[116]](#footnote-135)ར་ལི་བའི་དཀའ་ཐུབ་བཞིན། །​རི་བྲག་འདོམ་[[117]](#footnote-136)གང་སོགས་ཡོད་ཟབས། །​དེ་ལའང་རབ་ཏུ་སྲུང་བྱེད་ན། །​ཤིན་ཏུ་གཏིང་མེད་གྱུར་པ་ཡི། །​གཡང་སར་ལྟུང་བ་[[118]](#footnote-137)ཅིས་མི་སྲུང་། །​[[119]](#footnote-138)ཡུངས་འབྲུ་ཙམ་གྱི་[[120]](#footnote-139)རྨ་ཁུང་ཡང་། །​ཤིན་ཏུ་བསྒྲིམས་ཏེ་འཆོས་བྱེད་ན། །​འཚོ་མེད་ཚལ་པར་གས་[[121]](#footnote-140)པ་ཡི། །​རྨ་དེ་ཅི་ཕྱིར་འཆོས་མི་བྱེད། །​ཉིན་པར་འགའ་[[122]](#footnote-141)ཟུང་ཙམ་དུ་ཡང་། །​ཟས་སྐོམ་གྱིས་དབུལ་མི་བཟོད་ན། །​བར་གྱི་བསྐལ་པ་[[123]](#footnote-142)ལ་སོགས་སུ། །​ཟས་སྐོམ་[[124]](#footnote-143)མི་མྱོང་[[125]](#footnote-144)ཅི་ཕྱིར་བཟོད། །​རང་ལུས་དག་ལ་ཚེར་མ་ཡི། །​རྩེ་མོའང་བཟོད་པར་མི་འགྱུར་ན། །​གཞན་གྱི་ལུས་ལ་མཚོན་དག་གིས། །​སྲོག་དང་འབྲལ་བ་ཅི་[[126]](#footnote-145)ཕྱིར་བཟོད། །​རྨ་འབུ་[[127]](#footnote-146)དུག་སྲིན་[[128]](#footnote-147)ཤིང་སྲིན་དང་། །​ས་བོན་མྱུ་གུ་སྡོང་སྐྱེས་མེ། །​དེ་བཞིན་ངན་པའི་མི་རྣམས་ནི། །​རང་རྟེན་[[129]](#footnote-148)ཁོ་ན་ཕུང་[[130]](#footnote-149)བ་བསྒྲུབ། །​[[131]](#footnote-150)ཕྱི་མ་ཤེས་པ་མཛངས་པའི་ཚུལ། །​[[132]](#footnote-151)ཉོན་མོངས་དགྲ་ཐུབ་དཔའ་བོའི་ཚུལ། །​ཆགས་པ་མེད་པ་ཆོས་བྱེད་ཚུལ། །​མཁས་པའི་ཚུལ་ནི་རྟོགས་པ་ཡིན། །​རྟོགས་པའི་ཚུལ་ནི་བྱེད་པ་ཡིན། །​སྐྱོ་བ་[[133]](#footnote-152)མེད་པ་སྦྱིན་པའི་ཚུལ། །​ཚུལ་ཁྲིམས་ཚུལ་ནི་མ་དཔྱས་པ། །​བཟོད་པའི་ཚུལ་ནི་ཆོས་ཉིད་ཤེས། །​བརྩོན་འགྲུས་ཚུལ་ནི་འཆི་བ་དྲན། །​བསམ་གཏན་ཚུལ་ནི་གཡེང་མེད་ཡིན། །​[[134]](#footnote-153)རྣམ་པར་འབྱེད་ཤེས་ཤེས་རབ་ཚུལ། །​[[135]](#footnote-154)སངས་རྒྱས་འདོད་པ་དད་པའི་ཚུལ། །​རྟོག་པ་ཆུང་བ་རྣལ་འབྱོར་ཚུལ། །​ཟང་ཟིང་གཉེན་བྲལ་སྒོམ་མཁན་ཚུལ། །​ཕན་སེམས་ཆེ་བ་སྒྲིན་པའི་ཚུལ། །​དྲང་པོའི་ཚུལ་ནི་མི་སླུ་བ། །​[[136]](#footnote-155)བག་ཡོད་ཉམ་ང་མེད་པ་ནི། །​དེ་ནི་རྒྱལ་པོའི་ཚུལ་དུ་བཤད། །​དེ་ལྟའི་[[137]](#footnote-156)ཚུལ་དང་མ་[[138]](#footnote-157)ལྡན་ལ། །​[[139]](#footnote-158)དམན་ཞིང་སྨད་པའི་ཚུལ་བྱེད་པ། །​ལས་ཀྱི་རྒྱུ་འབྲས་མི་སླུའི་[[140]](#footnote-159)ཚུལ། །​འོག་གི་ཚུལ་ནི་འདི་ཡིན་[[141]](#footnote-160)ནོ། །​ཡོན་ཏན་ལྡན་ལ་སེར་སྣས་བཅིངས། །​བསླངས་ན་ཁྲོ་བ་དང་བཅས་པ། །​སྡུག་བསྔལ་ཆེན་པོས་ནོན་འགྱུར་[[142]](#footnote-161)ཏེ། །​ཤུ་མ་ར་[[143]](#footnote-162)ཡི་མི་སྡུག་བཞིན། །​མཉམ་སོགས་དག་ལ་ཕྲག་མ་དོག །​འདིར་ཡང་སྡུག་བསྔལ་ཆེ་འགྱུར་ལ། །​ཕྱི་མར་རྣམ་སྨིན་ཆེ་འགྱུར་ཏེ། །​དཔེར་ན་གཞོན་ནུ་ཝ་དང་འདྲ། །​དྲེགས་མེད་ཤིན་ཏུ་དུལ་བར་བྱ། །​ཀུན་ལ་གསོང་པོར་སྨྲ་བར་བྱ། །​ཁྲོ་མེད་ང་རྒྱལ་སྤང་བར་བྱ། །​ཀུན་ལ་འཛུམ་ཞིང་དྲང་པོར་སྨྲ། །​[[144]](#footnote-163)དོན་མེད་ཅ་ཅོ་[[145]](#footnote-164)སྨྲ་མི་བྱ། །​འདུ་བ་མང་པོའི་སར་མི་འགྲོ། །​ཆང་སོགས་མྱོས་པ་བཏུང་མི་བྱ། །​ཅི་འདོད་སྦྱིན་པ་གཏང་བར་[[146]](#footnote-165)བྱ། །​བཤེས་མེད་མེ་ལ་[[147]](#footnote-166)བྱམས་པར་བྱ། །​དགེ་བའི་ཆོས་ལ་བརྩོན་པར་བྱ། །​ཁྲིམས་སོགས་བླངས་ལ་བསྲུང་བར་བྱ། །​དེ་ལྟར་བྱས་ནས་[[148]](#footnote-167)མང་པོའི་མི། །​ངང་གིས་བདེ་བ་ཐོབ་[[149]](#footnote-168)པར་བྱེད། །​ད་ནི་[[150]](#footnote-169)ཤིན་ཏུ་ངན་པའི་མིས། །​རྒྱལ་བའི་བསྟན་པ་ནུབ་ཏུ་ཉེ། །​ད་ནི་མ་བསྔགས་[[151]](#footnote-170)ངན་སྤྱོད་དང་། །​ལོག་པར་ལྟ་བ་ངན་པའི་མི། །​རྨོངས་པ་དག་གིས་བཅོམ་ལྡན་གྱི། །​བསྟན་པའི་ལྗོན་ཤིང་བཅད་ཀྱིས་མེད། །​ད་ནི་སྙིང་རྗེ་མེད་པ་ཡིས། །​[[152]](#footnote-171)ཆོས་ལུགས་བོར་ཞིང་[[153]](#footnote-172)རང་བཟོ་བྱེད། །​བརྐམ་ཆགས་ཕ་རོལ་མི་[[154]](#footnote-173)མཐོང་བས། །​བསྟན་པའི་རྒྱལ་མཚན་བསྙལ་[[155]](#footnote-174)གྱིས་མེད། །​ད་ནི་གདུལ་དཀའ་[[156]](#footnote-175)ངོ་ཚ་མེད། །​སྡིག་ལ་དགའ་ཞིང་ཚུལ་འཆོས་བྱེད། །​སྡིག་ཅན་རྣམས་ཀྱིས་ཐུབ་པ་ཡི། །​བསྟན་པའི་ཟམ་པ་བཅག་གིས་མེད། །​ད་ནི་མགོ་བྲེགས་ཉམས་མི་ལེན། །​སྤྱོད་འཆལ་སྨད་པ་ལུས་ལ་འཆོས། །​ངན་གཡོ་ཅན་གྱིས་ཐུབ་པ་ཡིས། །​[[157]](#footnote-176)བསྟན་པའི་ཚོང་དུས་[[158]](#footnote-177)བཅོམ་གྱིས་མེད། །​ད་ནི་ཁྲོ་དང་ང་རྒྱལ་དང་། །​རྒྱགས་ཆོས་བྱེད་ཅིང་རྙེད་ལ་ཞེན། །​སྡིག་པ་སྣ་ཚོགས་བྱེད་པའི་མིས། །​ཆོས་ཀྱི་གྲུ་བོ་[[159]](#footnote-178)བཅག་གིས་མེད། །​ད་ནི་ཐུབ་པའི་བསྟན་པ་ཡང་། །​ཅུང་ཟད་ཙམ་ཞིག་ལུས་པར་ཟད། །​ཐུབ་པའི་བསྟན་པ་གང་[[160]](#footnote-179)ཆེན་མཚོ། །​རིང་པོར་མི་ཐོགས་སྐམ་པར་འགྱུར། །​སེང་གེའི་སྒྲ་ཡི་བསྟན་པ་ནི། །​དུས་ཀྱི་འཁོར་ལོས་རབ་བཅོམ་ནས། །​མྱུར་བ་ཉིད་དུ་འཇིག་པར་འགྱུར། །​གང་དག་འདི་འདྲའི་དུས་བབ་ཚེ། །​བདེ་འདོད་རྣམས་ཀྱིས་ཕན་པའི་དོན། །​དེ་ནི་ལེགས་པར་བརྟག་པའི་རིགས། །​དུས་ཀྱི་འཁོར་ལོ་ངན་བྱེད་པ། །​མ་རབས་ཤེས་རབ་འཆལ་བ་དང་། །​ཚུལ་ཅན་དག་དང་སྟེན་[[161]](#footnote-180)མི་ཤེས། །​ཉེས་པ་བསྟེན་ཞིང་[[162]](#footnote-181)ཚུལ་ཁྲིམས་སྤང་། །​[[163]](#footnote-182)དབེན་པས་འཇིགས་ཤིང་འདུ་འཛིན་འདོད། །​མི་མཁས་བསླབ་ཉེས་སློབ་དཔོན་ནོར། །​གདུག་རྩུབ་ང་རྒྱལ་བརྙས་ང་[[164]](#footnote-183)ཆེ། །​ངན་པའི་མི་ལ་ཡིད་རྟོན་པས། །​སངས་རྒྱས་བསྟན་པ་མ་རུང་བྱས། །​[[165]](#footnote-184)ཞི་ཞིང་བདེ་བའི་དུས་ནི་ཟད། །​གདུག་རྩུབ་མི་བཟད་[[166]](#footnote-185)དུས་ནི་བྱུང་། །​ཤེས་རབ་ཅན་གྱི་[[167]](#footnote-186)མི་རྣམས་དང་། །​དབང་གྱུར་སྐྱེ་བོ་རྣམས་ནི་ཟད། །​དེ་ལྟའི་[[168]](#footnote-187)དུས་རྣམས་བྱུང་བའི་ཚེ། །​རང་གི་ཡུལ་འཁོར་གནས་སྤངས་ཏེ། །​གཞན་གྱི་ལྗོངས་སུ་ཕྱིན་ནས་སུ། །​དེར་[[169]](#footnote-188)ཡང་ནགས་འདབ་[[170]](#footnote-189)དབེན་པ་རུ། །​སྨྲ་བ་བསྙུངས་[[171]](#footnote-190)ཏེ་གནས་པར་བྱ། །​དཀར་པོའི་ཆོས་རྣམས་ཡིད་ལ་མི་འཇོག་སྐྱེ་བོ་རྣམས་ལ་ནི། །​མི་ཆོས་ཕུལ་དུ་བྱུང་བ་ཡིད་ལ་འཇོག་པ་ཉིད་ལ་[[172]](#footnote-191)ནི། །​ཅུང་ཞིག་[[173]](#footnote-192)དགེ་བར་འགྱུར་སྙམ་ནས་ནི་འདི་རྣམས་བྲིས་པ་ཡིན། །​དགེ་བས་བླུན་པོ་མ་ལུས་གྲོལ་ཞིང་ཡུན་[[174]](#footnote-193)དུ་གནས་པར་ཤོག །​ལུགས་ཀྱི་བསྟན་བཅོས་[[175]](#footnote-194)སྐྱེ་བོ་གསོ་བའི་ཐིགས་པ་ཞེས་བྱ་བ། །​སློབ་དཔོན་ཀླུ་[[176]](#footnote-195)སྒྲུབ་ཀྱི་ཞལ་སྔ་ནས་མཛད་པ་རྫོགས་སོ།། །​།རྒྱ་གར་གྱི་མཁན་པོ་ཤཱི་ལནྡྲ་བོ་དྷི་དང་། ཞུ་ཆེན་གྱི་ལོ་ཙཱ་བ་བན་དེ་ཡེ་ཤེས་སྡེས་བསྒྱུར་བའོ།། །​།[[177]](#footnote-196)

1. ༄༅། །​ལུགས་ཀྱི་བསྟན་བཅོས་སྐྱེ་བོ་གསོ་བའི་ཐིགས་པ།༄༅༅། །​རྒྱ་གར་སྐད་དུ། །​བྱ་ན་པུ་ཛ་ན་ཏུ་བྷི་དྷུ་པོ་ཤཱ་ སྣར་ཐང་། ༄༅། །​ལུགས་ཀྱི་བསྟན་བཅོས་སྐྱེ་བོ་གསོ་བའི་ཐིགས་པ།༄༅༅། །​རྒྱ་གར་སྐད་དུ། །​བྱ་ན་པུ་ཛ་ན་ཏུ་བྷི་དྷུ་པོ་ཤ་ པེ་ཅིན། [↑](#footnote-ref-20)
2. བསྟན་ཆོས་ སྣར་ཐང་། པེ་ཅིན། [↑](#footnote-ref-21)
3. གྱིས་ སྣར་ཐང་། པེ་ཅིན། [↑](#footnote-ref-22)
4. པར་འཇམ་ སྣར་ཐང་། པེ་ཅིན། [↑](#footnote-ref-23)
5. གྱི་ སྣར་ཐང་། གྱིས་ པེ་ཅིན། [↑](#footnote-ref-24)
6. མ་ལྟ་བུ་ སྣར་ཐང་། པེ་ཅིན། [↑](#footnote-ref-25)
7. ལ་ སྣར་ཐང་། པེ་ཅིན། [↑](#footnote-ref-26)
8. སྔགས་ སྣར་ཐང་། པེ་ཅིན། [↑](#footnote-ref-27)
9. དུ་དག་ སྣར་ཐང་། [↑](#footnote-ref-28)
10. སུ་ སྣར་ཐང་། པེ་ཅིན། [↑](#footnote-ref-29)
11. ། །​ན་ སྣར་ཐང་། པེ་ཅིན། [↑](#footnote-ref-30)
12. འཕུང་ སྣར་ཐང་། པེ་ཅིན། [↑](#footnote-ref-31)
13. ཀ་ལན་ཀ་ སྣར་ཐང་། ཀ་ལནྟ་ཀ་ པེ་ཅིན། [↑](#footnote-ref-32)
14. བ་མི་ སྣར་ཐང་། [↑](#footnote-ref-33)
15. སྨྲས། །​ སྣར་ཐང་། པེ་ཅིན། [↑](#footnote-ref-34)
16. སྨྲས་ སྣར་ཐང་། པེ་ཅིན། [↑](#footnote-ref-35)
17. བསྟན་བཅོས་ སྣར་ཐང་། པེ་ཅིན། [↑](#footnote-ref-36)
18. པའི་རྫུན་ སྡེ་དགེ། ཅོ་ནེ། [↑](#footnote-ref-37)
19. ཚིག་རྩུབ་ སྣར་ཐང་། པེ་ཅིན། [↑](#footnote-ref-38)
20. བྱ་སྟེ། །​ སྣར་ཐང་། པེ་ཅིན། [↑](#footnote-ref-39)
21. པ་ སྣར་ཐང་། པེ་ཅིན། [↑](#footnote-ref-40)
22. མིན། །​ སྣར་ཐང་། པེ་ཅིན། [↑](#footnote-ref-41)
23. ཡིས་ སྣར་ཐང་། པེ་ཅིན། [↑](#footnote-ref-42)
24. ཡ་ སྣར་ཐང་། པེ་ཅིན། [↑](#footnote-ref-43)
25. ཤེས་ སྣར་ཐང་། པེ་ཅིན། [↑](#footnote-ref-44)
26. ཚིག་མི་སྙན། །​ སྣར་ཐང་། [↑](#footnote-ref-45)
27. ཤེས་ཉན་པའི་ སྣར་ཐང་། ཤེས་ངན་པའི་ པེ་ཅིན། [↑](#footnote-ref-46)
28. དེ་ སྣར་ཐང་། པེ་ཅིན། [↑](#footnote-ref-47)
29. ། །​གཡོ་ཅན་ངག་ སྣར་ཐང་། པེ་ཅིན། [↑](#footnote-ref-48)
30. ཉན། །​ སྣར་ཐང་། [↑](#footnote-ref-49)
31. ། །​སྤྱང་ཀི་ སྣར་ཐང་། པེ་ཅིན། [↑](#footnote-ref-50)
32. བལྟོས། །​ སྣར་ཐང་། [↑](#footnote-ref-51)
33. ན། །​ སྣར་ཐང་། པེ་ཅིན། [↑](#footnote-ref-52)
34. བཞིན། །​ སྣར་ཐང་། པེ་ཅིན། [↑](#footnote-ref-53)
35. བ་ སྣར་ཐང་། པེ་ཅིན། [↑](#footnote-ref-54)
36. ངན་ སྣར་ཐང་། པེ་ཅིན། [↑](#footnote-ref-55)
37. སྲིན་པོ་བཞིན། །​ སྣར་ཐང་། [↑](#footnote-ref-56)
38. སྡོས་ཏེ་ སྣར་ཐང་། [↑](#footnote-ref-57)
39. ནི་པདྨ་ པེ་ཅིན། [↑](#footnote-ref-58)
40. པ་ནི་རྒུན་ནས་གསོས། །​ སྣར་ཐང་། པས་ནི་རྒུན་ནས་གསོས། །​ པེ་ཅིན། [↑](#footnote-ref-59)
41. འབྲས་བུ་ སྣར་ཐང་། པེ་ཅིན། [↑](#footnote-ref-60)
42. ཡོད་ སྣར་ཐང་། པེ་ཅིན། [↑](#footnote-ref-61)
43. ཡི། །​ སྣར་ཐང་། པེ་ཅིན། [↑](#footnote-ref-62)
44. གྱིས་ལན་ སྣར་ཐང་། [↑](#footnote-ref-63)
45. བསླངས་བ་ སྣར་ཐང་། པེ་ཅིན། [↑](#footnote-ref-64)
46. རྩ་ སྣར་ཐང་། པེ་ཅིན། [↑](#footnote-ref-65)
47. སྤར་བར་ སྣར་ཐང་། པེ་ཅིན། [↑](#footnote-ref-66)
48. བགྱིས། །​ སྣར་ཐང་། གྱིས། །​ པེ་ཅིན། [↑](#footnote-ref-67)
49. གྱིས་ སྣར་ཐང་། [↑](#footnote-ref-68)
50. ཞིམ་པོ་མང་པོས་ཕན་བཏགས་ཀྱང་། །​ཕན་མེད་གྲོགས་པོ་སྤོང་གྱུར་ སྣར་ཐང་། པེ་ཅིན། [↑](#footnote-ref-69)
51. གཡོ་ཞིང་ སྣར་ཐང་། པེ་ཅིན། [↑](#footnote-ref-70)
52. བཤེས་བརྟག་ སྣར་ཐང་། [↑](#footnote-ref-71)
53. ཤུན་ཚོས་ཀྱིས་ སྣར་ཐང་། ཤུན་ཚོས་ཀྱི་ པེ་ཅིན། [↑](#footnote-ref-72)
54. པས་ སྣར་ཐང་། པེ་ཅིན། [↑](#footnote-ref-73)
55. པ་ སྣར་ཐང་། པེ་ཅིན། [↑](#footnote-ref-74)
56. བཟོ་ སྣར་ཐང་། པེ་ཅིན། [↑](#footnote-ref-75)
57. བཟོ་ སྣར་ཐང་། པེ་ཅིན། [↑](#footnote-ref-76)
58. བཟོན་ སྣར་ཐང་། པེ་ཅིན། [↑](#footnote-ref-77)
59. དག་ སྣར་ཐང་། པེ་ཅིན། [↑](#footnote-ref-78)
60. འོང་འགྱུར་ སྣར་ཐང་། པེ་ཅིན། [↑](#footnote-ref-79)
61. དང་བྱིས་ སྣར་ཐང་། པེ་ཅིན། [↑](#footnote-ref-80)
62. དོར་ སྣར་ཐང་། པེ་ཅིན། [↑](#footnote-ref-81)
63. དཔགས་ སྣར་ཐང་། པེ་ཅིན། [↑](#footnote-ref-82)
64. གྱིས་ པེ་ཅིན། [↑](#footnote-ref-83)
65. ཟློས་ སྣར་ཐང་། པེ་ཅིན། [↑](#footnote-ref-84)
66. བཟློག་ སྣར་ཐང་། པེ་ཅིན། [↑](#footnote-ref-85)
67. གྱིས་ སྣར་ཐང་། པེ་ཅིན། [↑](#footnote-ref-86)
68. ། །​སྔང་ སྣར་ཐང་། པེ་ཅིན། [↑](#footnote-ref-87)
69. དར་དཀོན།སྐོན། སྣར་ཐང་། པེ་ཅིན། [↑](#footnote-ref-88)
70. ཅན་ སྣར་ཐང་། པེ་ཅིན། [↑](#footnote-ref-89)
71. བཞིན་མུ་ཅོར་ སྣར་ཐང་། པེ་ཅིན། [↑](#footnote-ref-90)
72. འདུག་། སྣར་ཐང་། པེ་ཅིན། [↑](#footnote-ref-91)
73. སྟོབས་ སྣར་ཐང་། པེ་ཅིན། [↑](#footnote-ref-92)
74. ཕྱོགས་ སྣར་ཐང་། པེ་ཅིན། [↑](#footnote-ref-93)
75. ཞིང་། །​ སྣར་ཐང་། པེ་ཅིན། [↑](#footnote-ref-94)
76. པས་ སྣར་ཐང་། པེ་ཅིན། [↑](#footnote-ref-95)
77. རྒྱལ་ཤིན་ཏུ་ཆེ། །​ སྣར་ཐང་། པེ་ཅིན། [↑](#footnote-ref-96)
78. ཁ་བཞིན་ སྣར་ཐང་། པེ་ཅིན། [↑](#footnote-ref-97)
79. སྐམས་ སྣར་ཐང་། སྐམ་ པེ་ཅིན། [↑](#footnote-ref-98)
80. ཁྲིམས་ སྣར་ཐང་། པེ་ཅིན། [↑](#footnote-ref-99)
81. བཞིན་ཤིན་ཏུ་ སྣར་ཐང་། པེ་ཅིན། [↑](#footnote-ref-100)
82. དང་འདྲ། །​སྐྱེ་ སྣར་ཐང་། པེ་ཅིན། [↑](#footnote-ref-101)
83. པ། །​ སྣར་ཐང་། པེ་ཅིན། [↑](#footnote-ref-102)
84. བཟོའི་སྐྱེ་ སྣར་ཐང་། པེ་ཅིན། [↑](#footnote-ref-103)
85. ཟན་ སྣར་ཐང་། [↑](#footnote-ref-104)
86. བྱེད་ སྣར་ཐང་། པེ་ཅིན། [↑](#footnote-ref-105)
87. པའི་ལོངས་པ་ སྣར་ཐང་། པེ་ཅིན། [↑](#footnote-ref-106)
88. མ་བསམ་ སྣར་ཐང་། [↑](#footnote-ref-107)
89. རབ་ལ་བ། །​ སྣར་ཐང་། པེ་ཅིན། [↑](#footnote-ref-108)
90. པ་ཡོང་བ་བ་ ཅོ་ནེ། པའི་ལོག་པ་བ་ སྣར་ཐང་། པའི་ལག་པ་བ་ པེ་ཅིན། [↑](#footnote-ref-109)
91. པས་འཕུང་ སྣར་ཐང་། པེ་ཅིན། [↑](#footnote-ref-110)
92. བར་ སྣར་ཐང་། [↑](#footnote-ref-111)
93. པ། །​ སྣར་ཐང་། པེ་ཅིན། [↑](#footnote-ref-112)
94. མར་ པེ་ཅིན། [↑](#footnote-ref-113)
95. ཏུ་འཇིགས། །​བར་དོར་སྲིད་པའི་ལས་རྣམས་དྲན། །​གསལ་བའི་མེ་ལོང་རབ་འཇིགས་པས། །​ལས་ཀྱི་དགེ་སྡིག་རྣམ་པར་ཕྱེ། །​རང་དབང་གནས་སུ་གནས་དབང་མེད། །​མི་འདོད་པ་རུ་རྣམ་པར་ཁྲིད། །​ལས་ཀྱི་རྒྱུ་འབྲས་མི་བསླུ་བ། །​ཁོ་མོ་ སྣར་ཐང་། ཏུ་འཇིགས། །​བར་དོ་སྲིད་པའི་ལས་རྣམས་དྲན། །​གསལ་བའི་མེ་ལོང་རབ་འཇིགས་པས། །​ལས་ཀྱི་དགེ་སྡིག་རྣམ་པར་ཕྱེ། །​རང་དབང་གནས་སུ་གནས་དབང་མེད། །​མི་འདོད་པ་རུ་རྣམ་པར་ཁྲིད། །​ལས་ཀྱི་རྒྱུ་འབྲས་མི་བསླུ་བ། །​ཁོ་མོ་ པེ་ཅིན། [↑](#footnote-ref-114)
96. བའི་རྣམ་པའམ། །​ སྣར་ཐང་། པེ་ཅིན། [↑](#footnote-ref-115)
97. སྐྱེས་རྣམས་ཀྱིས། །​ སྣར་ཐང་། པེ་ཅིན། [↑](#footnote-ref-116)
98. པ་དེ། །​ སྣར་ཐང་། པེ་ཅིན། [↑](#footnote-ref-117)
99. ། །​སྲོག་གཅོད་ལ་སོགས་ལུས་ཀྱི་ནི། །​ཉེས་པ་རྣམ་པར་བསྡམ་པར་བྱ། །​རྫུན་སོགས་ངག་གི་ཉེས་པ་སྤང་། །​ སྣར་ཐང་། པེ་ཅིན། [↑](#footnote-ref-118)
100. སྤང་། །​ སྣར་ཐང་། པེ་ཅིན། [↑](#footnote-ref-119)
101. དྲང་ སྣར་ཐང་། པེ་ཅིན། [↑](#footnote-ref-120)
102. ཡིན། །​ སྣར་ཐང་། [↑](#footnote-ref-121)
103. ཅིག་ག་ སྣར་ཐང་། པེ་ཅིན། [↑](#footnote-ref-122)
104. དྭགས་རྣམས་ སྣར་ཐང་། པེ་ཅིན། [↑](#footnote-ref-123)
105. ལྟ་ སྣར་ཐང་། པེ་ཅིན། [↑](#footnote-ref-124)
106. རྣམས་ པེ་ཅིན། [↑](#footnote-ref-125)
107. བཅད་ སྣར་ཐང་། པེ་ཅིན། [↑](#footnote-ref-126)
108. ནས་ སྣར་ཐང་། པེ་ཅིན། [↑](#footnote-ref-127)
109. ཀྱི་བརྡོ་ སྣར་ཐང་། པེ་ཅིན། [↑](#footnote-ref-128)
110. བའམ། །​ལེ་ལོའི་རྣམ་པས་ སྣར་ཐང་། པེ་ཅིན། [↑](#footnote-ref-129)
111. ། །​རིགས་ངན་གཤན་ སྣར་ཐང་། པེ་ཅིན། [↑](#footnote-ref-130)
112. མོར་ སྣར་ཐང་། པེ་ཅིན། [↑](#footnote-ref-131)
113. ལྟས་ སྣར་ཐང་། པེ་ཅིན། [↑](#footnote-ref-132)
114. བསྲུང་ པེ་ཅིན། [↑](#footnote-ref-133)
115. གཤུང་ པེ་ཅིན། [↑](#footnote-ref-134)
116. ། །​བྷི་ སྣར་ཐང་། པེ་ཅིན། [↑](#footnote-ref-135)
117. མདོམ་ སྣར་ཐང་། པེ་ཅིན། [↑](#footnote-ref-136)
118. ལྷུང་བ་ སྣར་ཐང་། པེ་ཅིན། [↑](#footnote-ref-137)
119. རུང་། །​ སྣར་ཐང་། པེ་ཅིན། [↑](#footnote-ref-138)
120. གྱིས་ སྣར་ཐང་། པེ་ཅིན། [↑](#footnote-ref-139)
121. པར་འགས་ སྣར་ཐང་། པེ་ཅིན། [↑](#footnote-ref-140)
122. དགའ་ སྣར་ཐང་། པེ་ཅིན། [↑](#footnote-ref-141)
123. གྱི་སྐལ་ སྣར་ཐང་། པེ་ཅིན། [↑](#footnote-ref-142)
124. ། །​ཟས་གོས་ སྣར་ཐང་། པེ་ཅིན། [↑](#footnote-ref-143)
125. བརྒྱོང་ སྡེ་དགེ། ཅོ་ནེ། [↑](#footnote-ref-144)
126. དང་འབྲེལ་པ་ཅི་ སྣར་ཐང་། [↑](#footnote-ref-145)
127. དྲེའུ་ སྣར་ཐང་། པེ་ཅིན། [↑](#footnote-ref-146)
128. དང་ སྣར་ཐང་། པེ་ཅིན། [↑](#footnote-ref-147)
129. བརྟེན་ པེ་ཅིན། [↑](#footnote-ref-148)
130. འཕུང་ སྣར་ཐང་། པེ་ཅིན། [↑](#footnote-ref-149)
131. སྒྲུབ། །​ སྣར་ཐང་། པེ་ཅིན། [↑](#footnote-ref-150)
132. མ་འཛངས་མའི་ཚུལ། །​ སྣར་ཐང་། མ་འཛངས་པའི་ཚུལ། །​ པེ་ཅིན། [↑](#footnote-ref-151)
133. ། །​སྐྱོ་བོ་ སྣར་ཐང་། པེ་ཅིན། [↑](#footnote-ref-152)
134. གཡེངས་མེད་ཡིན། །​ སྣར་ཐང་། པེ་ཅིན། [↑](#footnote-ref-153)
135. ཡིན། །​ སྣར་ཐང་། པེ་ཅིན། [↑](#footnote-ref-154)
136. བསླུ་བ། །​ སྣར་ཐང་། པེ་ཅིན། [↑](#footnote-ref-155)
137. ཡི་ སྣར་ཐང་། པེ་ཅིན། [↑](#footnote-ref-156)
138. མི་ སྣར་ཐང་། པེ་ཅིན། [↑](#footnote-ref-157)
139. པ། །​ སྣར་ཐང་། པེ་ཅིན། [↑](#footnote-ref-158)
140. བསླུའི་ སྣར་ཐང་། པེ་ཅིན། [↑](#footnote-ref-159)
141. བཞིན་ སྣར་ཐང་། པེ་ཅིན། [↑](#footnote-ref-160)
142. གྱུར་ སྣར་ཐང་། པེ་ཅིན། [↑](#footnote-ref-161)
143. རི་ སྣར་ཐང་། པེ་ཅིན། [↑](#footnote-ref-162)
144. སྨྲས། །​ སྣར་ཐང་། [↑](#footnote-ref-163)
145. ཅལ་ཅོལ་ སྣར་ཐང་། པེ་ཅིན། [↑](#footnote-ref-164)
146. འདོད་སྦྱིན་པ་བཏང་བར་ ཅོ་ནེ། འདོད་སྦྱིན་ལ་ཡངས་པར་ སྣར་ཐང་། པེ་ཅིན། [↑](#footnote-ref-165)
147. མི་ལ་ སྣར་ཐང་། ལི་ལ་ པེ་ཅིན། [↑](#footnote-ref-166)
148. ན་ སྣར་ཐང་། པེ་ཅིན། [↑](#footnote-ref-167)
149. འཐོབ་ སྣར་ཐང་། པེ་ཅིན། [↑](#footnote-ref-168)
150. ལྟ་ སྣར་ཐང་། པེ་ཅིན། [↑](#footnote-ref-169)
151. མན་བསྔགས་ སྣར་ཐང་། པེ་ཅིན། [↑](#footnote-ref-170)
152. བ་མང་བ་ཡི། །​རྨོངས་པ་དག་གིས་བཅོམ་ལྡན་གྱི། །​བསྟན་པའི་ལྗོན་ཤིང་བཅད་ཀྱིས་མེད། །​ད་ནི་སྙིང་རྗེ་མེད་པ་ཡི། །​ སྣར་ཐང་། པེ་ཅིན། [↑](#footnote-ref-171)
153. ཤིང་ སྣར་ཐང་། པེ་ཅིན། [↑](#footnote-ref-172)
154. མ་ སྣར་ཐང་། པེ་ཅིན། [↑](#footnote-ref-173)
155. བརྙལ་ སྣར་ཐང་། པེ་ཅིན། [↑](#footnote-ref-174)
156. ཀ་ སྣར་ཐང་། པེ་ཅིན། [↑](#footnote-ref-175)
157. ཡི། །​ སྣར་ཐང་། པེ་ཅིན། [↑](#footnote-ref-176)
158. ཚོང་འདུས་ སྣར་ཐང་། [↑](#footnote-ref-177)
159. གྲུབ་པོ་ སྣར་ཐང་། པེ་ཅིན། [↑](#footnote-ref-178)
160. གངས་ སྣར་ཐང་། པེ་ཅིན། [↑](#footnote-ref-179)
161. བསྟེན་ སྣར་ཐང་། པེ་ཅིན། [↑](#footnote-ref-180)
162. ཅིང་ སྣར་ཐང་། པེ་ཅིན། [↑](#footnote-ref-181)
163. སྤངས། །​ སྣར་ཐང་། པེ་ཅིན། [↑](#footnote-ref-182)
164. པ་ སྣར་ཐང་། [↑](#footnote-ref-183)
165. རུངས་བྱས། །​ སྣར་ཐང་། པེ་ཅིན། [↑](#footnote-ref-184)
166. ཟད་ སྣར་ཐང་། པེ་ཅིན། [↑](#footnote-ref-185)
167. གྱིས་ སྣར་ཐང་། པེ་ཅིན། [↑](#footnote-ref-186)
168. ལྟ་བུ་ཡི་ སྣར་ཐང་། པེ་ཅིན། [↑](#footnote-ref-187)
169. བ་ནི། །​དེ་ སྣར་ཐང་། པེ་ཅིན། [↑](#footnote-ref-188)
170. འདབས་ སྣར་ཐང་། པེ་ཅིན། [↑](#footnote-ref-189)
171. སྐྱུངས་ སྣར་ཐང་། པེ་ཅིན། [↑](#footnote-ref-190)
172. པ་དེ་ཉིད་ སྣར་ཐང་། པེ་ཅིན། [↑](#footnote-ref-191)
173. ཟད་ སྣར་ཐང་། པེ་ཅིན། [↑](#footnote-ref-192)
174. ནས་ནི་བྲིས་པ་ཡིན། །​དགེ་བས་བླུན་པོ་མ་ལུས་གྲོལ་ཞིང་བསྟན་ཆོས་ཡུལ་ སྣར་ཐང་། པེ་ཅིན། [↑](#footnote-ref-193)
175. ཆོས་ཀྱི་སྙན་དངགས་ སྣར་ཐང་། པེ་ཅིན། [↑](#footnote-ref-194)
176. དཔོན་འཕགས་པ་ཀླུ་ སྣར་ཐང་། པེ་ཅིན། [↑](#footnote-ref-195)
177. པོ་ཤི་ལེནྡ་བོ་དྷི་དང་། ལོཙྪ་བ་བན་དེ་ཡེ་ཤེས་སྡེས་བསྒྱུར་བའོ།། །​། སྣར་ཐང་། པེ་ཅིན། [↑](#footnote-ref-196)