༄། །​སྤོས་ཀྱི་སྦྱོར་བ་རེའུ་ཆར་བྱས་པ་བཞུགས། ༄༅༅། །​དཀོན་མཆོག་གསུམ་ལ་ཕྱག་འཚལ་ལོ། །​ཨ་ཀ་ར་པ་ཏྲ་ཏུ་[[1]](#footnote-20)རུས་རྡོ་དྲེགས་པྲི་[[2]](#footnote-21)ཡང་གླ་སྒང་སྤྲ་[[3]](#footnote-22)ཚིལ་བ་ལེ་ཀ། །​[[4]](#footnote-23)པྲི་ཀ་ཤིང་ཚ་[[5]](#footnote-24)རྒྱ་སྤོས་སྤང་སྤོས་ཙན་དན་སེན་མོ་ཐང་ཆུ་ཀུན་ཏུར་རྣམས། །​སྦྱོར་བ་སྤོས་རྒྱལ་གླ་རྩིག་པུར་དག་གིས་གསོ་ཞིང་བདུག་པ་མཆོག་གིས་བདུག །​མེ་ཏོག་ཞིམ་པོས་བསྒོ་བ་གྱིས་དང་དྲི་སྦྱར་མཆོག་ཏུ་འདི་འགྱུར་ལུས་མཆོག་མ། །​ཤིང་ཆ་ཨ་ཀ་ར་པ་[[6]](#footnote-25)ཏྲ་བྲི་ཀ་ཏུ་[[7]](#footnote-26)རུས་སྤང་སྤོས་རྒྱ་སྤོས་རྡོ་དྲེགས་[[8]](#footnote-27)དང་། །​ཀུན་དུ་གན་[[9]](#footnote-28)དྷ་བ་ལིག་ཐང་ཆུ་པྲི་ཡང་སེན་མོ་ཅན་དན་གླ་སྒང་རྣམས། །​གོ་རིམ་བཞིན་དུ་ཆ་རེ་བསྐྱེད་ཅིང་དྲིའི་སྦྱོར་བ་བརྒྱད་པ་ཕྲག་གཉིས་དང་། །​བཞི་པའི་སྦྱོར་བའང་ཉི་ཤུ་[[10]](#footnote-29)ལས་ནི་[[11]](#footnote-30)གཉིས་ཀྱིས་ཉུང་བར་གྱིས་ཤིག་འཛངས་མ་མོ། །​ཨ་ཀ་ར་ཀུན་ཏུ་ར་ཏུ་[[12]](#footnote-31)རུས་གན་[[13]](#footnote-32)དྷ་ཐང་ཆུ་པྲི་ཡང་ཙན་དན་གནས་རྣམས་སུ། །​སུག་སྨེལ་པ་[[14]](#footnote-33)མུ་རུ་རྟ་བྱ་ཀུ་རེའུ་མིག་ཙོར་གཞག་[[15]](#footnote-34)བྱ་ཞིང་། །​ཤིང་ཚའི་[[16]](#footnote-35)གནས་སུ་གྲན་ཏི་བཞག་ཅིང་དེ་ཡི་ཆ་ལས་གསུམ་དུ་བསྒྱུར་བྱས་ཏེ[[17]](#footnote-36)། །​དེ་དག་སྦྱོར་བ་དེ་ལྟར་བྱས་པས་ཁྲུས་ཀྱི་ཆོ་གའི་སྦྱོར་བའི་རྣམ་པ་ཡིན། །​ཤ་ཏ་མ་རྟན་མུ་ར་པི་དྲི་ལི་ནི་དེ་བ་ནཱ་གེ་སར[[18]](#footnote-37)། །​དྲན་ཚེའི་གནས་སུ་སེང་ཕྲོམ་ཧ་མན་གསུམ་བཞག་དྲི་[[19]](#footnote-38)ཕྱིའི་སྦྱོར་བ་ཡིན། །​ཤིང་ཚ་ཏ་མལ་པྲི་[[20]](#footnote-39)ཡང་ཙན་དན་རུ་རྟ་སེང་[[21]](#footnote-40)ཕྲོམ་དང་ནི་ཤུ་དག་དང་། །​སྠེའུ་ན་ཆ་དྲུག་ལྡན་པའི་རིམ་པ་བ་ལང་[[22]](#footnote-41)ཕྲུ་གུ་ལྟ་བུར་སྲེག་[[23]](#footnote-42)པ་ཡིན། །​ག་བུར་སྦྲང་རྩི་ཀ་ར་གུར་ཀུམ་མ་ཏུ་ལུང་གའི་[[24]](#footnote-43)བདུག་སྤོས་སྦྱོར་བ་སྟེ། །​རྒྱ་སྐྱེགས་དུ་རུ་ཀ་[[25]](#footnote-44)དང་སྦྲ་ཚིལ་སྦྱར་བ་དག་ནི་བདུག་སྤོས་རེང་བུ་ཡིན། །​རུ་རྟ་གེ་སར་ཤུ་ཏི་ཨ་མྲ་ཙོ་ར་དག་དང་སྦྱར་བ་བཏུང་བ་བསྒོ་བ་ཡིན། །​སྤོས་རྒྱལ་ཤུ་ཏི་སུག་སྨེལ་ཨ་མྲ་རུ་རྟ་སྦྱར་བ་ཞལ་ལ་བསྒོ་བ་ཡིན། །​ཨ་ཀ་ར་[[26]](#footnote-45)ཙན་དན་སྠེའུ་ན་[[27]](#footnote-46)གེ་སར་མཁན་པ་ཤུ་ཏི་ཨ་སྨྲ་[[28]](#footnote-47)རུ་རྟ་དང་། །​དུ་རུ་ཀ་[[29]](#footnote-48)དང་སྦྱར་བ་ཏིལ་མར་དྲི་ཞིམ་བསྒོ་བའི་སྦྱོར་བ་ཡིན། །​དེ་ལྟར་ཁོ་བོས་ཁྱོད་ལ་ཕན་པར་བྱ་ཕྱིར་སྣ་ཚོགས་རྣམ་པར་བརྟག་བྱས་པ། །​བདེ་བར་གཤེགས་པའི་ཕོ་བྲང་རྐྱེན་དུ་འོས་པའི་དྲི་དང་བདུག་པའི་སྦྱོར་བ་ཡིན། །​དྲི་སྦྱར་བའི་མིག་མང་རིས་ཀྱི་སྦྱོར་བ་ཚིག་ལེའུར་བྱས་པ་སློབ་དཔོན་ཀླུ་སྒྲུབ་ཀྱིས་མཛད་པ་རྫོགས་སོ། །​[[30]](#footnote-49)

1. དུ་ སྣར་ཐང་། པེ་ཅིན། [↑](#footnote-ref-20)
2. དྲེག་པྲི་ སྣར་ཐང་། པེ་ཅིན། [↑](#footnote-ref-21)
3. པྲ་ སྣར་ཐང་། པེ་ཅིན། [↑](#footnote-ref-22)
4. ལི་ཀ། །​ སྣར་ཐང་། [↑](#footnote-ref-23)
5. ཚྭ་ སྣར་ཐང་། པེ་ཅིན། [↑](#footnote-ref-24)
6. ཤིང་ཚྭ་ཨ་གར་པ་ སྣར་ཐང་། པེ་ཅིན། [↑](#footnote-ref-25)
7. དུ་ སྣར་ཐང་། པེ་ཅིན། [↑](#footnote-ref-26)
8. དྲེག་ སྣར་ཐང་། པེ་ཅིན། [↑](#footnote-ref-27)
9. གྷཾ་ སྣར་ཐང་། པེ་ཅིན། [↑](#footnote-ref-28)
10. ཤུ་ཆ་ སྣར་ཐང་། པེ་ཅིན། [↑](#footnote-ref-29)
11. ལས་ སྣར་ཐང་། པེ་ཅིན། [↑](#footnote-ref-30)
12. ཨ་ཀ་གར་ཀུན་ཏུ་ར་དུར་ སྣར་ཐང་། ཨ་ཀ་གར་ཀུན་ཏུ་ར་ཏུ་ པེ་ཅིན། [↑](#footnote-ref-31)
13. གྷཾ་ སྣར་ཐང་། པེ་ཅིན། [↑](#footnote-ref-32)
14. པ་ན་ སྣར་ཐང་། པེ་ཅིན། [↑](#footnote-ref-33)
15. ཀུ་རེའུརྩོར་བཞག་ སྣར་ཐང་། ཀུ་རེའུཙོ་ར་བཞག་ པེ་ཅིན། [↑](#footnote-ref-34)
16. ཚྭའི་ སྣར་ཐང་། པེ་ཅིན། [↑](#footnote-ref-35)
17. བྱ་སྟེ སྣར་ཐང་། པེ་ཅིན། [↑](#footnote-ref-36)
18. ཤ་ཏ་མ་རྟན་མུ་ར་པི་དྲི་རི་ནི་དེ་བ་ནཱ་གེ་སར སྣར་ཐང་། པེ་ཅིན། [↑](#footnote-ref-37)
19. གསེང་ཕྲོམ་ཧཾ་ན་གསུམ་གསུམ་བཞག་པ་དྲིལ་ སྣར་ཐང་། པེ་ཅིན། [↑](#footnote-ref-38)
20. ཚ་ཏ་མ་ལ་པྲི་ སྡེ་དགེ། ཅོ་ནེ། ཚྭ་ཏ་མ་ལ་པྲི་ སྣར་ཐང་། པེ་ཅིན། [↑](#footnote-ref-39)
21. གསེང་ སྣར་ཐང་། པེ་ཅིན། [↑](#footnote-ref-40)
22. ལ་ སྣར་ཐང་། པེ་ཅིན། [↑](#footnote-ref-41)
23. བསྲེག་ སྣར་ཐང་། པེ་ཅིན། [↑](#footnote-ref-42)
24. ཀའི་ སྣར་ཐང་། པེ་ཅིན། [↑](#footnote-ref-43)
25. སྐ་ སྣར་ཐང་། པེ་ཅིན། [↑](#footnote-ref-44)
26. ཨ་ཀ་གར་ སྣར་ཐང་། པེ་ཅིན། [↑](#footnote-ref-45)
27. སྠེའུ་ནཱ་གཱ་ སྣར་ཐང་། སྠེའུ་ན་ག་ པེ་ཅིན། [↑](#footnote-ref-46)
28. མྲ་ སྣར་ཐང་། པེ་ཅིན། [↑](#footnote-ref-47)
29. སྐ་ སྣར་ཐང་། པེ་ཅིན། [↑](#footnote-ref-48)
30. ། །​ སྡེ་དགེ། ཅོ་ནེ། སྣར་ཐང་། པེ་ཅིན། [↑](#footnote-ref-49)