རྡོ་རྗེ་འཛིན་ལ་ཕྱག་འཚལ་ལོ། །​[[1]](#footnote-20)ལག་པ་བརྡབས་པའི་སྒྲས་འཇིག་[[2]](#footnote-21)པའི། །​རྡོ་རྗེ་བྱབ་པའི་ལས་ཚོགས་ནི། །​རྡོ་རྗེ་འཛིན་པར་བསྒོམས་[[3]](#footnote-22)ནས་ཀྱང་། །​བསམ་རྒྱུ་[[4]](#footnote-23)རང་གི་ལག་མཐིལ་ལ། །​ཨ་དང་མ་ལས་དཀྱིལ་འཁོར་བསྐྱེད། །​མ་[[5]](#footnote-24)ལས་སྣ་ཚོགས་རྡོ་རྗེར་བསམ། །​མུ་ཁྱུད་རྡོ་རྗེའི་བུམ་དཀྱིལ་ལ། །​ཐུན་མོང་ཁྱད་པར་གསང་སྔགས་བསམ། །​སོར་མོ་ཧཱུཾ་ལས་བདེ་གཤེགས་སྐུ། །​མཚན་རྣམས་དག་དང་ཡང་དག་ལྡན། །​དཔེ་བྱད་[[6]](#footnote-25)བཟང་པོ་བརྒྱད་ཅུས་སྤྲས། །​མེ་ཡི་མཁའ་ལ་རྣམ་པར་བཞུགས། །​མེ་དཔུང་ཆེན་པོའི་ཏིང་འཛིན་གྱིས། །​ནད་དང་གདོན་དང་དུག་སོགས་ལ། །​ལྕགས་ཀྱུའི་ཏིང་འཛིན་སྦྱོར་བ་ཡིས། །​དབྱུང་བའི་ཚུལ་དུ་ཕྱུང་ནས་ཀྱང་། །​ཞི་བའི་གཟུགས་བརྙན་དག་ལ་བསྟིམ། །​དཀར་གསུམ་ཀླུ་སྨན་དག་དང་བཅས། །​གང་གནོད་ཕྱོགས་སུ་བསྐྱལ་བར་བྱ། །​མངོན་[[7]](#footnote-26)སྤྱོད་དྲག་པོའི་ཕྲིན་ལས་ནི། །​རྫུས་སྐྱེས་[[8]](#footnote-27)ཚུལ་དུ་བསྐྱེད་བྱས་ལ། །​གང་དམིགས་གཟུགས་དང་རྟེན་དུ་བཅས། །​ཕྱུང་སྟེ་ཁྱད་པར་གསང་སྔགས་བཟླས། །​བསྲེག་དང་སྦྱང་དང་བརྡུང་བྱས་ལ། །​ལག་པ་བརྡབས་པའི་[[9]](#footnote-28)སྒྲས་འཇིག་[[10]](#footnote-29)འགྱུར། །​རྡོ་རྗེ་བྱབ་པའི་ལས་ཚོགས། རྗེ་བཙུན་ཀླུ་སྒྲུབ་ཀྱིས་མཛད་པ་རྫོགས་སོ།། །​།བ

1. ཏེ། །​ པེ་ཅིན། [↑](#footnote-ref-20)
2. འཇིགས་ སྣར་ཐང་། པེ་ཅིན། [↑](#footnote-ref-21)
3. བསྒོམ་ སྣར་ཐང་། [↑](#footnote-ref-22)
4. བརྒྱུད་ སྣར་ཐང་། རྒྱུད་ པེ་ཅིན། [↑](#footnote-ref-23)
5. དཀྱིལ་འཁོར་བསྐྱེད། མཾ་ སྣར་ཐང་། དལ་བསྐྱེད་དེ། སཾ་ པེ་ཅིན། [↑](#footnote-ref-24)
6. བྱས་ སྣར་ཐང་། [↑](#footnote-ref-25)
7. སྔོན་ པེ་ཅིན། [↑](#footnote-ref-26)
8. བརྫུས་སྐྱེས་ པེ་ཅིན། [↑](#footnote-ref-27)
9. པས་ སྣར་ཐང་། པེ་ཅིན། [↑](#footnote-ref-28)
10. འཇིགས་ སྣར་ཐང་། པེ་ཅིན། [↑](#footnote-ref-29)