༄། །​སྦྱོར་བ་བརྒྱ་བ་བཞུགས།༄༅༅། །​རྒྱ་གར་སྐད་དུ། ཡོ་ག་ཤ་ཏ་ཀ །​བོད་སྐད་དུ། སྦྱོར་བ་བརྒྱ་པ། སངས་རྒྱས་སྨན་གྱི་བླ་བཻ་ཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ། །​འཕགས་པ་ཀླུ་སྒྲུབ་ལ་ཕྱག་འཚལ་ལོ། །​རིང་དུ་གྲགས་པའི་གསོ་དཔྱད་[[1]](#footnote-20)ནས། །​མཐའ་ཡས་རྒྱུད་ཀྱི་གཅེས་པ་བླངས། །​སྨན་པ་མཁས་པར་རབ་མཆོད་པའི། །​སྦྱོར་བ་བརྒྱ་ཡིས་བཅིང་བར་[[2]](#footnote-21)བྱ། །​བདུད་རྩི་ལྟ་བུའི་སྨན་སྦྱོར་གྱིས། །​ལུས་ནི་ནད་མེད་འགྱུར་བ་ཡིན། །​གསོ་དཔྱད་ཤེས་པའི་སྨན་པ་ཡིས། །​ནད་རྒྱུ་མཚན་ཉིད་ཡོངས་སུ་བརྟག །​སླེ་ཏྲེས་གླ་[[3]](#footnote-22)སྒང་བྱི་ཚེར་བཅའ་སྒ་དང་། །​བྱི་ཚེར་གླ་སྒང་ཏིག་ཏ་པརྤ་ཏ། །​བ་ཤཀ་[[4]](#footnote-23)བྱི་ཚེར་བཅའ་སྒ་གླ་སྒང་རྣམས། །​བསྐོལ་ཐང་རླུང་མཁྲིས་བད་ཀན་རིམས་ལ་བཏུང་། །​ཀྵུ་ཏྲ་སླེ་ཏྲེས་བཅའ་སྒ་པུཥྐ་རཽ། །​[[5]](#footnote-24)བསྐོལ་བའི་ཐང་བྱས་བད་ཀན་རླུང་མཆོག་ལ། །​ལུད་པ་དབུགས་མི་བདེ་བཅས་དང་ག་[[6]](#footnote-25)ལའང་བསྔགས། །​དོང་ག་དྲོད་སྨན་ནར་རྩ་གླ་སྒང་དང་། །​ཧོང་ལེན་ཨ་རུ་ར་རྣམས་བསྐོལ་བའི་ཐང་། །​གཟེར་བཅས་ཚད་འཁྲུ་བད་རླུང་ལྡན་རིམས་ལ། །​ཕན་ནོ་དྲོད་སྐྱེད་བཞུ་བ་བྱས་པས་ཀྱང་། །​རྒུན་འབྲུམ་གླ་སྒང་ཧོང་ལེན་ཨ་རུ་ར། །​དོང་ག་པརྤ་ཏ་ཀའི་ཐང་བྱས་ལ། །​མཁྲིས་བྱུང་རིམས་དང་བླ་འཆོལ་[[7]](#footnote-26)བརྒྱལ་བ་དང་། །​མགོ་འཁོར་ཚ་སྐམ་སྐོམ་དད་ལྡན་རྣམས་ཕན། །​[[8]](#footnote-27)ཀཎྜ་ཀ་[[9]](#footnote-28)རི་བཅའ་སྒ་སླེ་ཏྲེས་བསྐོལ། །​དྲོད་[[10]](#footnote-29)སྨན་ནར་མོ་བསྲེས་པའི་ཐང་འཐུངས་པས། །​གསུས་གཟེར་ལུད་པ་ཚད་རྙིང་དང་ག་མེད། །​ཕོ་བའི་ནད་ཆམ་[[11]](#footnote-30)དབུགས་མི་བདེ་རྣམས་འཇོམས། །​བྱི་ཚེར་པརྦ་ཏ་ཀ་ཨ་[[12]](#footnote-31)རུ་ར། །​བ་ཤ་ཧོང་ལེན་ཏིག་ཏ་[[13]](#footnote-32)པྲི་ཡངྐུ། །​ཀ་ར་ཆེར་བཏབ་བསྐོལ་བའི་ཐང་འཐུངས་པས། །​སྐོམ་དང་ཁྲག་མཁྲིས་རིམས་དང་ཚད་ལྡན་འཇོམས། །​རིམས་[[14]](#footnote-33)ནད་གསོ་བའི་དཔྱད་[[15]](#footnote-34)དོ། །​[[16]](#footnote-35)སྐྱེར་རྩ་འབྲས་བུ་གསུམ་དང་བཱི་[[17]](#footnote-36)ཤཱ་ལ། །​[[18]](#footnote-37)སྐྱེར་རྩ་ཕྱེ་མར་བྱས་ལ་ངེས་པར་བསྐོལ། །​ཐང་ལ་སྦྲང་རྩི་ལྡན་པ་འཐུངས་པ་ཡིས། །​གཅིན་ཁ་སྙི་བའི་ནད་སྐྱེས་མ་ལུས་འཇོམས། །​ཨུ་དི་ཙྱ་[[19]](#footnote-38)དང་ཀ་པེད་[[20]](#footnote-39)བོང་ང་དཀར། །​གླ་སྒང་དུག་མོ་ཉུང་བཅས་ཐང་བྱས་པ། །​ཚད་པ་གཟེར་[[21]](#footnote-40)བཅས་ཁྲག་འཁྲུ་དང་བཅས་པ།ཡུན་རིང་[[22]](#footnote-41)ཞུགས་པའི་འཁྲུ་བ་རྣམས་ལ་ཕན། །​གླ་སྒང་བཅའ་སྒ་བོང་ང་དཀར་པོར་བཅས། །​སླེ་ཏྲེས་ཆ་སྙོམས་[[23]](#footnote-42)ཆུ་ལ་བསྐོལ་འཐུངས་པས། །​མེ་དྲོད་ཞན་པའི་རྒྱུན་[[24]](#footnote-43)གྱི་ནད་རྣམས་དང་། །​ཚད་ཟིན་འཁྲུ་བའི་ནད་ཀྱང་སེལ་བར་འགྱུར། །​ལྤགས་[[25]](#footnote-44)ནད་ལྟོ་བ་ན་དང་སྐྱ་རྦབ་ནད། །​[[26]](#footnote-45)སྦོས་དང་ཆམ་པ་བད་ཀན་མགུལ་[[27]](#footnote-46)འགགས་ལ། །​པུརྞ་རྣ་བ་[[28]](#footnote-47)ཐང་ཤིང་ཨ་རུ་ར། །​སླེ་ཏྲེས་བ་གཅིན་གུ་གུལ་ལྡན་པ་བཏུང་། །​གླ་[[29]](#footnote-48)སྒང་ཤི་ཀྲུ་[[30]](#footnote-49)ཐང་ཤིང་དནྟཱི་[[31]](#footnote-50)འབྲས། །​བྱི་དང་དྲོད་[[32]](#footnote-51)སྨན་ནར་ཕྱེ་བཅས་ཐང་གིས། །​རྒྱུན་དུ་ཁ་རྐུབ་ནས་འབྱུང་སྲིན་བུ་[[33]](#footnote-52)དང་། །​སྲིན་ལས་སྐྱེས་པའི་ནད་ཀྱང་འཇོམས་པར་འགྱུར། །​སུཀྵྨེ་དྲོད་[[34]](#footnote-53)སྨན་ཤིང་མངར་ན་ལེ་ཤམ། །​ཨསྨ་བྷེ་དང་ཨེ་རཎ་བ་[[35]](#footnote-54)ཤ་གཟེ། །​བྲག་ཞུན་གཙོ་ཆེར་བསྐོལ་བའི་ཐང་འཐུངས་ན། །​རྡེའུ་གསེག་མ་དང་བཅས་གཅིན་སྲི་སེལ། །​བྲག་ཞུན་ཨསྨ་བྷེ་དང་སུཀྵེ་དང་། །​དྲོད་[[36]](#footnote-55)སྨན་ཕྱེ་མ་འབྲས་བཀྲུས་ཆུ་བཏབ་བཏུང་། །​ཡང་ན་བུ་རམ་དང་བཅས་འཐུངས་གྱུར་[[37]](#footnote-56)ན། །​གཅིན་སྲི་འཆི་ལ་ཐུག་པའང་འཆོ་བར་འགྱུར། །​དོང་ག་དང་ནི་གཟེ་མ་ཨ་རུ་ར། །​བྱི་ཚེར་ཨསྨ་བྷེ་ད་[[38]](#footnote-57)བ་ཤ་ཀ །​བསྐོལ་བའི་ཐང་ལ་སྦྲང་རྩི་ལྡན་འཐུངས་ན། །​ཚ་ཞིང་གཟེར་བཅས་གཅིན་སྲི་གྲོལ་བར་འགྱུར། །​དོང་ག་དང་ནི་སླེ་ཏྲེས་བ་[[39]](#footnote-58)ཤ་རྣམས། །​ཨེ་རཎ་མར་ཁུ་ལ་བསྐོལ་ཐང་འཐུངས་ན། །​རླུང་བྱུང་རྣམ་འགྱུར་མ་ལུས་ཁྲག་གི་ནད། །​སྟེང་འོག་ལུས་ཀུན་ནས་འཛག་རིམ་པས་འཇོམས། །​ཏཎྜུ་ལི་[[40]](#footnote-59)ཀའི་རྩ་བ་ལིག་བུ་མིག །​འབྲས་ཀྱི་ཆུ་[[41]](#footnote-60)ལ་སྦྲང་རྩི་ལྡན་འཐུངས་ན། །​ཀུན་གྱིས་བསྐྱེད་པའི་ཁྲག་ནད་ངེས་པར་འཇོམས། །​དབུགས་མི་བདེ་ལ་བྷཱརྒཱི་[[42]](#footnote-61)བཅའ་སྒས་སོ། །​བྲི་[[43]](#footnote-62)ཧ་ཏི་གཉིས་ཨེ་རཎ་[[44]](#footnote-63)ཀ་པེད་དང་། །​མ་ཏུ་ཨསྨ་ཀྵར་[[45]](#footnote-64)ཤིང་ཀུན་གཟེ། །​སན་དྷེ་[[46]](#footnote-65)ཨེ་རཎ་མར་ཁུར་བསྲེས་བྱས་ཐང་། །​རྐེད་པ་སྙིང་ནུ་ཕོ་མཚན་གཟེར་བས་གདུང་། །​[[47]](#footnote-66)ཤིང་ཀུན་ཤུ་དག་ཁ་རུ་བཅའ་སྒ་དང་། །​གོ་སྙོད་ཨ་རུ་པུཥྐར་རུ་རྟ་རྣམས། །​ཕྱི་མའི་ཆ་འཕེལ་ཕྱེ་མར་བྱས་རྣམས་ཀྱིས། །​ལྟོ་སྐྲན་རིམས་རྙིང་གསུད་ནད་རྣམས་ལའོ། །​བཅའ་སྒ་ཤིང་ཀུན་རུ་ཚ་[[48]](#footnote-67)ཆ་སྙོམས་ཕྱེ། །​[[49]](#footnote-68)སྒ་ཆུ་ལ་བསྐོལ་བད་ཀན་རླུང་བྱུང་དང་། །​རྩིབ་ལོགས་སྙིང་རྒྱབ་གསུས་གཟེར་གསུད་རྣམས་ལ། །​བཏུང་ངོ་དེ་བཞིན་ནས་ཁུས་[[50]](#footnote-69)རྟུག་འགགས་ལའོ། །​འཇམ་འབྲས་ལོ་མའི་བཱི་ཤཱ་ལཱ་ཙ་བྱ། །​ཙི་ཏྲ་ཚ་གསུམ་ལན་ཚྭ་གཙོ་ཆེར་བརྩེགས། །​[[51]](#footnote-70)བསྲེགས་པའི་ཐལ་བ་ཞོ་ལ་སྦྱར་འཐུངས་པས། །​དམུ་སྐྲན་སྐྱ་རྦབ་རྐུབ་ཀྱི་ནད་རྣམས་སེལ། །​ཤིང་ཀུན་ཤུ་དག་བཅའ་སྒ་སརྫིཀ ་[[52]](#footnote-71)ཁ་རུ་ཕྱི་མ་ཉིས་འགྱུར་ཕྱེ་མར་བྱས། །​ཆུ་དྲོན་བཏབ་འཐུངས་སྣ་ཚོགས་གསུད་གཟེར་དང་། །​སྙིང་ནད་སྐྲན་དང་སྟོད་དུ་རླུང་འཚངས་འཇོམས། །​ཤྲིང་གི་[[53]](#footnote-72)ཚ་གསུམ་འབྲས་གསུམ་ཀཎྜ་ཀ །​བྷཱརྒཱི་པུཥྐར་ཛ་ཊཱ་ཚ་[[54]](#footnote-73)སྣ་ལྔ། །​ཕྱེ་མ་ཆུ་དྲོན་བཏབ་འཐུངས་སྐྱིགས་བུ་ལུད། །​དང་ག་[[55]](#footnote-74)མེད་ཆམ་[[56]](#footnote-75)སྟོད་རླུང་མི་བདེ་འཇོམས། །​ཛམ་བུ་དུག་ཉུང་ཨརྐ་ཤིཀྲུ་[[57]](#footnote-76)སྣུ་ཧ་བསེ་ཤིང་བྱ་ཀྲི་བྲི་ཧ་ཏི། །​པ་[[58]](#footnote-77)རི་ཀ་པེད་ཚོས་ཤིང་ཛ་ཌ་[[59]](#footnote-78)ཨ་པ་[[60]](#footnote-79)མརྒ་ནིམྦ་[[61]](#footnote-80)ཙེ་ཏྲ་ཀ །​བ་ཤ་[[62]](#footnote-81)པུཥྐར་པ་ཊ་[[63]](#footnote-82)ལ་དང་སེནྡྷེ་[[64]](#footnote-83)ལྡན་པ་བསྲེགས་ཐལ་བསྐོལ་བ་ལ། །​སྔར་བཤད་ཤིང་ཀུན་ལ་སོགས་བཏབ་[[65]](#footnote-84)པའི་ཁུ་བ་ལྟོ་སྐྲན་བད་ཀན་ནད་ལ་བཏུང་། །​ཙ་བྱ་[[66]](#footnote-85)སྟར་བུ་ཚ་གསུམ་བསེ་ཡབ་བཅས། །​བ་ལུ་ཛཱི་ར་ཅུ་[[67]](#footnote-86)གང་ཙི་ཏྲ་ཀ །​ཕྱེ་མ་ཆ་མཉམ་བུར་བསྲེས་དྲི་གསུམ་ལྡན། །​གྲེ་མཛེར་ཆམ་བད་དང་ག་མེད་ལ་བསྔགས། །​བ་ལུ་ཙ་བྱན་ཤམ་མཚུངས་གཉིས་པ། །​མཱུ་ལ་ཅུ་[[68]](#footnote-87)གང་དྲོ་ཙའོ་སྒ་སུམ་[[69]](#footnote-88)འགྱུར། །​བུ་རམ་སུམ་འགྱུར་དྲི་བཟང་རི་ལུ་བྱས། །​[[70]](#footnote-89)གྲང་གཞི་གློ་རིམས་[[71]](#footnote-90)གཟེར་བའི་གཞང་འབྲུམ་སེལ། །​སྒ་དྲོས་[[72]](#footnote-91)ནལ་ཤམ་ནཱ་ག་[[73]](#footnote-92)འདབ་ཤིང་ཚ། །​[[74]](#footnote-93)སུཀྵྨེ་མཐའ་རིམས་གང་འཕེལ་ཕྱེ་མར་བྱས། །​འདི་དག་ཆ་འདྲའི་ཀར་འགམ་གཞང་མེ་[[75]](#footnote-94)ཞན། །​དབུགས་དང་མི་བདེ་སྐྲན་འགུལ་[[76]](#footnote-95)སྙིང་ནད་ལའོ། །​སེནྡྷེ་ཤིང་ཀུན་འབྲས་གསུམ་ལ་ལ་ཕུད། །​ཚ་གསུམ་བུ་རམ་ཆ་རྣམས་རིལ་བུར་[[77]](#footnote-96)བྱས། །​དེ་རྣམས་མུར་ཞིང་མྱངས་པས་ཚིམ་ཐོབ་ཅིང་། །​མེ་དྲོད་ཞན་ལས་རབ་ཏུ་བྱུང་བའང་སེལ། །​ལྕགས་ཕྱེ་ཚ་གསུམ་རྒྱ་ཤུག་[[78]](#footnote-97)ཆ་ཐམས་ཅད། །​མཱཀྵི་ཕྱེ་མ་དང་མཉམ་དེ་རྣམས་བཟའ། །​རྒུན་འབྲུམ་ལྡན་པའི་རྗེས་སུ་དར་འཐུངས་པས། །​སྐྱ་རྦབ་ནད་ལ་ཕན་ཞིང་རིང་དུ་འགྲོ། །​བུ་རམ་ལྡན་པའི་བཅའ་སྒའི་དྲོ་[[79]](#footnote-98)སྨན་ནར། །​གསུམ་པ་ཨ་རུ་རའམ་བལ་པོའི་སེའུ། །​བད་ཀན་ཚད་རྙིང་[[80]](#footnote-99)གཞང་འབྲུམ་ནད་རྣམས་དང་། །​རྟུག་པ་འགགས་པ་རྣམས་ལའང་རྟག་ཏུ་བྱ། །​བཅའ་སྒ་གླ་སྒང་ཨ་རུ་ར་ཕྱེ་ལ། །​བུ་རམ་ལྡན་པ་ལ་ནི་རི་ལུ་བྱ། །​ལུད་པ་དབུགས་མི་བདེ་དང་ཚོ་ཆེས་རྣམས། །​ཁ་རུ་རི་ལུ་མུར་བས་བཟློག་པར་འགྱུར། །​ནྱ་གྲོ་ཨུཏྤལ་རུ་རྟམཱ་ཀྵི་ཀ །​[[81]](#footnote-100)ཕྱེ་མ་འབྲས་ཕྱེ་[[82]](#footnote-101)བཅས་པ་རིལ་བུ་བྱ། །​སྲ་བ་[[83]](#footnote-102)ཁ་རུ་མུར་པས་སྐོམ་དད་དང་། །​རབ་ཏུ་འཕེལ་བ་མྱུར་དུ་འཇོམས་པར་འགྱུར། །​ལྡོང་རོས་དྲོད་སྨན་ནར་མོ་ན་ལེ་ཤམ། །​ཕྱེ་མ་ཀ་པིངྠ་སྐྱུར་ཁུ་བར་ལྡན། །​འབྲས་ཕྱེ་ཆ་མཉམ་མཱཀྵི་[[84]](#footnote-103)ཀ་བསྲེས་པའི། །​ནུས་[[85]](#footnote-104)པས་ལན་ཅིག་མ་ཡིན་སྐྱུག་པ་འཇོམས། །​སྣ་ཁྲག་འཛག་ལ་དཱུརྦའི་[[86]](#footnote-105)ཁུ་བའམ། །​བལ་སེའུ་མེ་ཏོག་ཁུ་སྦྱར་ངེས་པར་བསྟེན། །​[[87]](#footnote-106)བུད་མེད་ནུ་ཞོ་རྒྱ་སྐྱེགས་ཁུ་བའམ། །​བི་ར་མཱཀྵི་[[88]](#footnote-107)ཀས་ཀྱང་ཨི་ཀུ་འཇོམས། །​སྐྱུ་རུ་སྤོས་དཀར་ཁུ་བ་ཁ་རུ་ཆ། །​དེ་རྣམས་བསྲེས་པ་སཽ་[[89]](#footnote-108)བི་རི་ལ་བཏགས། །​དེས་འདིར་མྱུར་བར་གཞི་ནས་མེད་བྱད་ཅིང་། །​ཇི་ལྟའི་སྐྱིགས་བུ་སླར་མི་འབྱུང་བ་ཡིན། །​དཱུརྦ་[[90]](#footnote-109)སེནྡྷེ་ཐལ་ཀ་ཨ་རུ་ར། །​ཀུ་ཐེ་ར་ཀཱ་ཀཉྫི་ཀ་དར་བཏགས། །​གསུམ་པོས་བྱུགས་[[91]](#footnote-110)པའམ་ནུ་མའི་འོག་བཏགས་པས། །​ཤུ་བ་དང་ནི་གཡན་པ་རྣམ་པར་འཇོམས། །​སྣུ་ཧ་ཙི་ཏྲ་བྲི་[[92]](#footnote-111)ག་ཨརྐ་དང་། །​མྱ་ངན་མེད་ཤུན་རུ་རྟ་ཚ་བ་གཅིན། །​བཅོས་པའི་མར་ཁུས་ཤུ་བ་མཛེ་གླང་ཤུ། །​གདུག་པའི་རྨ་དང་ཟ་འབྲུམ་སེར་[[93]](#footnote-112)ཁ་འཕྲོག །​གུ་གུལ་མིག་སྨན་སྤྲ་ཚིལ་སིནྡྷུ་ར། །​སྤངས་[[94]](#footnote-113)མ་ཆ་མཉམ་ཚ་བའི་མར་ཁུས་བཙོ། །​ཁྱི་རྡོ་ཟ་ཙག་གིས་ནི་ལུས་སྐམས་ལ། །​ལན་ཅིག་བྱུགས་པའི་ནུས་པ་གཞི་ནས་འདོན། །​པུ་རྩི་[[95]](#footnote-114)ཀཱ་རུ་རྟ་མུརྦ་སྒ། །​རྒྱ་སྐྱེགས་དང་ནི་བཙོད་[[96]](#footnote-115)དང་ཡུང་བ་རྣམས། །​དྲུག་འགྱུར་དར་བ་ལ་བསྐོལ་གྲུབ་པ་ན། །​བྱུགས་པས་གྲང་དང་ཚ་བའི་རིམས་འཇོམས་སོ། །​ཀཎྜ་ཀ་[[97]](#footnote-116)རི་སླེ་ཏྲེས་བ་[[98]](#footnote-117)ཤ་ཀ །​ཕྱེ་མ་[[99]](#footnote-118)ཞུན་མར་ལ་བསྐོལ་གྲུབ་པ་དེ། །​འཐུངས་པས་ཚད་རྙིང་ལུད་གཟེར་དབུགས་མི་བདེ། །​མེ་དྲོད་ཞན་པའི་ཕོ་བའི་ནད་ལ་ཕན། །​བ་ཤ་སེང་[[100]](#footnote-119)ལྡེང་པ་ཊ་[[101]](#footnote-120)ལ་པ་ཏྲ། །​ནིམྦ་ཤིང་ཚ་སླེ་ཏྲེས་ཏ་མ་ལ། །​ཀི་ཕྱེ་མར་སར་ལ་བསྐོལ་མྱུར་གྲུབ་ན། །​མེ་དབལ་མཁྲིས་སྐྲན་[[102]](#footnote-121)མཛེ་ལས་རྒྱལ་[[103]](#footnote-122)བར་འགྱུར། །​དྲུག་པས་ཁྲག་དང་བཅས་པ་བརྒྱ་ཡི་སྐྱོན། །​རབ་འཁྲུགས་ལས་སྐྱེས་ཡན་ལག་ལུས་ཀུན་གཟེར། །​བྱེ་བྲག་མེ་དབལ་ཆང་གིས་ར་རོ་བ། །​རྨོངས་པ་ཆང་འཐུངས་ལས་སྐྱེས་རྣམ་འགྱུར་ལ། །​ཀཎྜ་ཀ་རི་ནིམྤ་པ་ཊ་[[104]](#footnote-123)ལ། །​སླེ་ཏྲེས་འབྲས་གསུམ་འཇམ་འབྲས་བ་ཤ་ཀ །​ཕྱེ་ཆུ་མར་[[105]](#footnote-124)རྙིང་ལ་ནི་ཆོ་གས་བཙོ། །​[[106]](#footnote-125)མྱུར་དུ་གྲུབ་འདིས་མཛེ་ལས་མྱུར་དུ་རྒྱལ། །​ཀར་ཀུ་ཤྨཎྜ་[[107]](#footnote-126)ཆོ་ག་བཞིན་དུ་བཙོས་སྐམས་ནས། །​མར་བསྐོལ་ཀར་བཏབ་ཚ་གསུམ་དྲི་གསུམ་ཟིར་ལྡན་པར་[[108]](#footnote-127)བཙོ། །​འདི་བསྟེན་བྱིས་རྒན་ཁྲག་འཛག་རླུང་འཇོམས་བུད་མེད་ལ་ཕོད་ཅིང་། །​ཟས་སྐོམ་ལུད་[[109]](#footnote-128)ཁྲག་མཁྲིས་སྐྱུགས་དབུགས་མི་བདེ་དང་གཞང་འབྲུམ་འཇོམས། །​བ་གཅིན་སྐྱུ་རུ་མཱ་ཀྵི་[[110]](#footnote-129)ཀ་དྲོད་[[111]](#footnote-130)སྨན། །​ཁ་རུ་པོ་སོན་དུ་བ་དནྟཱི་[[112]](#footnote-131)དང་། །​རུ་རྟ་རྣམས་བཙོ་རེང་བུ་མཐེ་བོང་འདྲ། །​མར་བསྐུས་རྐུབ་བཅུག་དེ་ཡི་ནད་འཕྲོག་བྱེད། །​ལུས་གསོ་བའི་དཔྱད་རྫོགས་སོ།། །​།ཀར་བཅས་གུར་གུམ་ཆ་མཉམ་མར་ལ་བཙོས། །​ཆོ་ག་བཞིན་བླུགས་[[113]](#footnote-132)རླུང་ཁྲག་ལས་བྱུང་བའི། །​སྨིན་མ་མུར་[[114]](#footnote-133)འགྲམ་རྣ་མིག་མགོ་བོ་ཡི། །​ཕྱེད་གཟེར་ཉི་འཁོར་ལས་བྱུང་ནད་འཇོམས་སོ། །​ཨ་རུ་བ་རུ་སྐྱུ་རུ་ནང་ས་བོན། །​སུམ་[[115]](#footnote-134)གཉིས་གཅིག་གམ་[[116]](#footnote-135)ཆ་རྣམས་ཞོ་ལ་བཏགས། །​མིག་སྨན་དེ་ཡིས་མཆི་མ་མང་འབྱུང་ཞིང་། །​མིག་ཚ་རབ་ཏུ་འཁྲུགས་[[117]](#footnote-136)པའང་འཇོམས་པར་འགྱུར། །​ཨ་རུ་སེནྡྷེ་བ་དང་ལིག་བུ་མིག །​བཙག་ཡུག་དང་བཅས་ཆུ་ལ་བསེས་བཏགས་ཏེ། །​མིག་གི་ཕྱི་རོལ་རབ་ཏུ་བྱུགས་བྱས་པས། །​འདི་ཡིས་མིག་གི་[[118]](#footnote-137)ནད་ཀུན་ཞི་བར་འགྱུར། །​སཽ་བྷི་ལ་སེནྡྷེ་སེང་ཕྲོམ་བཏགས། །​དེ་ནས་མར་བཙོས་རས་དཀར་པོ་ལ་བཙགས། །​དེ་ཡིས་མིག་ལ་བྱུགས་[[119]](#footnote-138)བྱས་མཁྲིས་སྐྱེད་[[120]](#footnote-139)ནད། །​དམར་ཚག་དང་ནི་ཤ་མཛེར་ངེས་པར་འཇོམས། །​ཁྲག་སྐྱེད་[[121]](#footnote-140)ཀ་ར་རྒྱ་མཚོའི་ལྦུ་[[122]](#footnote-141)བས་འཇོམས། །​བ་བྱུང་དྲོད་[[123]](#footnote-142)སྨན་ནར་མོ་བྲོད་ལོང་ལའོ། །​ལིག་[[124]](#footnote-143)མིག་ཚ་བ་གསུམ་གྱིས་མིག་འགྲིབ་[[125]](#footnote-144)ལ། །​ལིང་ཏོག་དཀར་ལ་མཱ་ཀྵི་[[126]](#footnote-145)སྦྲང་རྩིས་སོ། །​ནག་ཚུར་ལིག་མིག་དཀར་བཅས་རྒྱ་མཚོའི་ལྦུ། །​[[127]](#footnote-146)ནལ་ཤམ་སམ་ཁ་སཻནྡྷ་བཅག་ཡུག་དང་། །​ལྡོང་རོས་ཆ་མཉམ་མཱཀྵི་ཀ་བསྲེས་བཏགས། །​རབ་རིབ་ཁུས་བསྐྱེད་རྫི་ནད་ཚག་པོ་འཇོམས། །​སླེ་ཏྲེས་པུ་ཤེལ་ལྕགས་ཕྱེ་དུག་ཉུང་ནལ་ཤམ་སེནྡྷེ་ཀངྤ་ལ། །​[[128]](#footnote-147)ལིག་མིག་རྡོ་དྲེག་སྤང་སྤོས་ཡུང་བ་སྤངས་[[129]](#footnote-148)མ་སམ་[[130]](#footnote-149)ཁ་རྒྱ་མཚོའི་ལྤུ། །​མཚུངས་པ་ཕྱེ་མ་ལྕགས་སྣོད་དུ་བཞག་སྦྲང་རྩི་ལྡན་པས་ཤ་མཛེར་དང་། །​རབ་རིབ་ལིང་ཏོག་ཁྲག་འབུར་མིག་ཤའི་ནད་ལ་ཉེ་བར་བྱུགས་[[131]](#footnote-150)པའང་བསྔགས། །​ཤིང་མངར་ཨུཏྤལ་རྒྱ་མཚོའི་ལྤུ་བ་ཤིང་ཚ་པུ་ཤེལ་གི་ཝང་[[132]](#footnote-151)བཙོད། །​སྤང་སྤོས་[[133]](#footnote-152)ཙནྡན་སམ་ཁ་བཙག་ཡུག་བ་ལུ་ལིག་མིག་ནག་ཆུར་འདབ། །​[[134]](#footnote-153)དེ་ལྟར་ཐམས་ཅད་ཆ་མཉམ་མིག་སྨན་འདི་ཡིས་མིག་འབྲུམ་མིག་ནག་ཚ། །​མཆི་ཁྲག་སྐྱ་རིབ་མིག་ཤ་གཟེར་ནས་འཕྲོགས་[[135]](#footnote-154)ལ་བསྔགས་པས་རྟག་ཏུ་བྱུག །​མིག་གི་སྨན་དཔྱད་དོ། །​ [[136]](#footnote-155)ཐང་ཤིང་བོང་ང་དཀར་པོ་སླེ་ཏྲེས་བཅས། །​དུག་ཉུང་ཧོང་ལེན་མ་ནུ་པ་ཐའི་ཐང་། །​[[137]](#footnote-156)བ་གཅིན་ལས་[[138]](#footnote-157)གྲུབ་སྦྲང་རྩི་དང་ལྡན་པ། །​མགྲིན་པའི་ནད་དང་ཀུན་ལ་བཏུང་བར་བྱ། །​ཀྵར་ཏེ་ཛ་བ་ཏི་[[139]](#footnote-158)པ་ཐ་[[140]](#footnote-159)དང་། །​ལིག་མིག་སྐྱེར་རྩ་ཡུང་བ་དྲོད་[[141]](#footnote-160)སྨན་ནར། །​རིལ་བུ་སྦྲང་རྩི་ལས་[[142]](#footnote-161)བྱས་ཁ་ནང་དུ། །​མུར་བར་བྱ་ཡི་[[143]](#footnote-162)མགྲིན་པའི་ནད་ཀུན་ལ། །​སྐྱེར་རྩ་གླ་སྒང་ཛཱ་ཏིའི་མེ་ཏོག་དང་། །​[[144]](#footnote-163)ལོ་གསར་རྒུན་འབྲུམ་དུག་ཉུང་འབྲས་གསུམ་བསྐོལ། །​སྦྲང་རྩི་ལྡན་པས་ལུས་ཀྱི་ཁ་སྒོའི་ནད། །​ལྕེ་ཡི་ནད་རྣམས་དུས་སུ་ཞི་བར་བྱེད། །​རུ་རྟ་དང་ནི་སྐྱེར་པའི་རྩ་བ་སེང་ཕྲོམ་བཅོད། །​ཡུང་ཧོང་གླ་སྒང་པ་ཐ་[[145]](#footnote-164)ཏེ་ཛ་ནི། །​ཞིབ་བཏགས་སོ་རྣམས་ལྡེག་པར་བྱེད་པ་དང་། །​གཟེར་ཞིང་འཁྱུགས་[[146]](#footnote-165)ལ་ནང་ཁྲག་འབྱིན་པར་བྱེད། །​སཽ་བི་[[147]](#footnote-166)ར་ཅུ་ཀྲ་སྒེའུ་གཤེར་མ་ཏུ། །​ཁུ་བ་ཤ་རྣམས་གུ་གུལ་སེནྡྷེ་རྣམས། །​གང་ཞིག་ཚ་བའི་མར་ཁུ་ལ་བསྐོལ་ཏེ། །​རྣ་བར་བླུགས་[[148]](#footnote-167)པས་རྣ་བའི་ཟུག་རྔུ་སེལ། །​བ་ཤ་ནིམྦ་པ་ཊོ་ལ་དང་པརྦ་[[149]](#footnote-168)ཏ་ཀ་པེ་ཛྠ་[[150]](#footnote-169)ཙ་བྱ་སྐྱེར་རྩ་དང་། །​གླ་སྒང་ཏིག་ཏ་པུ་ཤེལ་བྱི་ཚེར་ཚ་གསུམ་ཏྲ་ཡནྟི་ཀ་[[151]](#footnote-170)ཙནྡན་རྣམས། །​ཞུན་མར་ལས་[[152]](#footnote-171)གྲུབ་སྟེང་འོག་ནས་སྐྱེས་རྣམ་འགྱུར་སྣ་དང་མིག་གི་གཟེར་ལ་སོགས། །​ལྤགས་[[153]](#footnote-172)ནད་རིམས་དང་ཁོང་འབྲས་རྨ་ཡི་ཟུག་རྔུ་མིག་ནད་སྐྱ་རིབ་རྣམས་ལ་བསྔགས། །​སྐྱེར་རྩ་[[154]](#footnote-173)དུག་ཉུང་ནིམྦ་པརྤ་ཏ་[[155]](#footnote-174)དང་དྲོད་[[156]](#footnote-175)སྨན་བྱི་ཚེར་ཤིང་མངར་དང་། །​ཏྲ་ཡནྟཱི་ཧོང་འབྲས་གསུམ་ཏིགྟ་བྲི་ཤ་པ་ཊོ་[[157]](#footnote-176)ལ་དང་གླ་སྒང་དམར། །​[[158]](#footnote-177)དེ་རྣམས་ཕྱེ་མར་བསྐོལ་བ་ཞུན་མར་ལས་[[159]](#footnote-178)གྲུབ་འདི་ནི་མིག་ལ་ཕན་པ་ཡིན། །​མཁྲིས་པ་ཁྲག་ལས་བྱུང་དང་སྐྱ་རིབ་རབ་རིབ་རྣམས་དང་སྟོད་ཀྱི་ནད་རྣམས་ལའོ། །​ཨེ་རཎྜ་[[160]](#footnote-179)དཀར་པོ་ཡི་[[161]](#footnote-180)རྩ་བ་དང་ནི་ཤུ་དག་དང་། །​ཤ་ཏ་པུཥྤ་བྲི་ཧ་ཏིའི་འབྲས་བུ་གཞན་ཡང་། །​སྟར་གའི་འབྲས་བུ་[[162]](#footnote-181)འོ་མར་བཅས་པ་[[163]](#footnote-182)ལས་གྲུབ་པ། །​[[164]](#footnote-183)རབ་རིབ་སྟོད་དང་གཙོ་ཆེའི་ནད་དང་གཞན་པའང་འཇོམས། །​ཟུག་རྔུ་ཟད་པར་བྱེད་པ་གཉིས་པ་རྫོགས་སོ།། །​།དུང་དང་མུཤྐ་ཀ་དག་མེ་ལྕེས་བསྲེགས་པའི་ཐལ་བ་སྣོད་དུ་བླུགས་[[165]](#footnote-184)བྱས་ཏེ། །​དེ་ཉིད་དུ་[[166]](#footnote-185)སླར་ཆུ་ལ་བཙོ་ཞིང་བསྐོལ་བའི་ཐལ་བ་མར་ཁུའི་ཆོ་ག་རྣམས། །​སྦྱོར་བ་དེ་ཡིས་བདུགས་པས་[[167]](#footnote-186)རྨ་དང་རྨ་ཚ་སྐྲངས་འབུར་རྩ་[[168]](#footnote-187)ཡི་ནད་རྣམས་དང་། །​རྣམ་པ་སྣ་ཚོགས་མཚན་བར་རྡོལ་བའི་ལྤགས་[[169]](#footnote-188)ནད་ཡུན་རིང་མགུལ་པའི་ནད་རྣམས་ལ། །​ཤིང་མངར་དང་བཅས་སྐྱེར་རྩ་ཤུག་པ་ཨུཏྤལ་དང་། །​པྲེ་ཡངྐུ་དང་སེང་ཕྲོམ་དཀར་པོ་ཙནྡན་རྣམས། །​མར་ཁུ་དང་ནི་འོ་མར་བཙོ་[[170]](#footnote-189)ཞིང་སྦྱར་བར་བྱ། །​རྨ་རྣམས་དང་ནི་གཟེར་དང་ཚ་བ་འཇོམས་པར་འགྱུར། །​ཛཱ་ཏི་ནིམྤ་པ་ཊོ་ལ་དང་[[171]](#footnote-190)པ་ཊ་ཧོང་ལེན་སྐྱེར་རྩ་ཡུང་བ་དང་། །​བཙོད་དང་ཐལ་ཏྲེས་ཨ་རུ་པུ་ཤེལ་སྤྲ་[[172]](#footnote-191)ཚིལ་སྤངས་[[173]](#footnote-192)མ་ཤིང་མངར་འཇམ་འབྲས་རྣམས། །​མར་ལས་[[174]](#footnote-193)གྲུབ་པ་འདི་ཡིས་ཁ་ནད་ཕྲ་མོ་དང་ནི་གནད་གཟེར་རྩ་[[175]](#footnote-194)ཡི་ནད། །​ནད་དམ་གཟེར་བཅས་འཕོ་ཞིང་འབྱུང་བའི་རྨ་ཡི་ནད་རྣམས་དང་ནི་འབྱང་བ་འབྱིན། །​ཟུག་རྔུ་ཟད་བྱེད་གསུམ་པ་རྫོགས་སོ།། །​།ནལ་ཤམ་དཀར་པོར་ཤི་རི་ཥའི། །​མེ་ཏོག་ཁུ་བས་བརྒྱ་ཕྲག་བསྒོ་བར་བྱ། །​སྦྲུལ་གྱི་སོས་བཏབ་བརྒྱལ་བར་གྱུར་པ་ལ། །​རབ་ཏུ་སྦྱར་བྱ་བཏུང་དང་མིག་སྨན་ལ། །​རྨ་བྱའི་མཁྲིས་པ་ཏནྡུ་ལཱི་ཡ་ཀ །​ཀཱ་ཀཎྜ་བཅས་མི་ཉུང་འཐུང་བྱས་པས། །​འགྲོ་བའི་དུག་དང་བརྟན་མཆོག་དུག་གི་ནི། །​འཚེ་བ་དང་བཅས་མྱུར་དུ་འབྱིན་པར་བྱེད། །​ཏིལ་བཏགས་མར་ཁུ་ལ་ནི་བུ་རམ་དང་། །​དེ་བཞིན་ཨརྐའི་ལོ་མ་ཆ་མཉམ་བཏུང་། །​སྤྲིན་གྱི་ཚོགས་ལ་འཕྲལ་དུ་རླུང་བྱུང་ལྟར། །​ཁྱི་སྨྱོའི་དུག་མཆོག་མྱུར་དུ་འབྱིན་པར་འགྱུར། །​ཁང་པའི་དུ་བ་གུ་གུལ་དང་ལྡན་པ། །​བཱ་ཛི་གནྡྷ་ཏནྡུ་ལཱི་ཡ་བཅས། །​བ་ཡི་གཅིན་ལ་བཏགས་བྱས་སྙིང་ནད་དང་། །​བརྟན་མཆོག་འགྲོ་བའི་དུག་རྣམས་འཕྲོག་པར་འགྱུར། །​སྤང་སྤོས་པུ་ཤེལ་བ་བླ་ཀཽནྟི་ཛ་ལ་སླེ་ཏྲེས་ལྡོང་རོས་གི་ཝང་པརྨ་ཀེ་ཤི་དང་། །​སྤྲིཀྐཱ་ཙནྡན་ཡུང་བ་རུ་རྟ་ཀ་ར་ལ་རྟ་རྡོ་དྲེག་སུཀྵྨེ་གུར་གུམ་ཤིང་ཤུག་པ། །​ཆ་མཉམ་ཉུངས་ཀར་བརྒྱད་ཚ་ནཱ་ག་གེ་སར་མེ་ཏོག་ཆ་བཞིའི་ལྡེ་གུས་ཀུན་ཏུ་ལོངས་སྤྱོད་ཅིང་། །​ཕུན་སུམ་ཚོགས་བྱ་ཤ་ཟ་རིམས་དང་དུག་གི་ནད་རྣམས་འཇོམས་འགྱུར་ཟླ་བ་ཤར་བ་ལྟ་བུར་གྲགས། །​དུག་ནད་སེལ་བའི་རྒྱུད་བཞི་པ་རྫོགས་སོ།། །​།ཉུངས་ཀར་འབྲས་གསུམ་ཤིརྵ་ཀ་ཊ་བྷཱི་ཤྭེ་འཇམ་འབྲས་སླེ་ཏྲེས་དང་། །​བཙོད་དང་སེར་པོ་གཉིས་དང་ཚ་བ་གསུམ་དང་སྤང་སྤོས་ཤུ་དག་ཤིང་ཀུན་རྣམས། །​ར་ཡི་གཅིན་ལ་བཏགས་བྱས་འཐུངས་སོགས་བརྟེན་པས་སྦྲུལ་གྱི་སོས་བཏབ་གདོན་ཀུན་དང་། །​གཤེད་བྱེད་སྨྱོ་བྱེད་ཤ་ཟ་དང་ནི་སྲིན་པོ་འཇོམས་ཤིང་རླག་པར་བྱེད་པར་འགྱུར། །​ཀརྤ་པ་ཡི་རུས་པ་དང་ནི་རྨ་བྱའི་འདབ་མ་བྲི་ཧ་ཏི་རྣམས་དང་། །​ནིརྨ་ལྱ་པོ་སོན་ཆ་ཤིང་ཚ་ཅུ་གང་བྱི་ལའི་རྟུག་པ་བ་ཤ་ཀ་དང་ཀེ་ཤ་སྦྲུལ་ལྤགས་དང་། །​གླང་པོའི་སོ་དང་ཤྲིང་ག་ཤིང་ཀུན་ནལ་ཤམ་དཀར་པོ་ཆ་མཉམ་བདུག་བྱས་པས། །​གཤེད་བྱེད་སྨྱོ་བྱེད་ཤ་ཟ་སྲིན་པོ་ལྷ་རྣམས་ཞུགས་པའི་རིམས་ནི་འཇོམས་པར་དྲན། །​ཚ་བ་གསུམ་དང་ད་ལ་གུར་གུམ་དྲོད་སྨན་ནར་མོའི་རྩ་བ་ཀྵཱ་ར་སིང་ཧི་ཡུང་བ་རུ་རྟ་ཉུངས་ཀར་གཉིས་དང་ཨམྦུ་དུག་ཉུང་ཀར་སྒོག་སྐྱ་འབྲས་བུ་གསུམ་དང་པུ་ཤེལ་ཙེ་དང་ཧོང་ལེན་ཤུ་དག་སྤངས་མ་ཤིང་མངར་བཱ་ལ་དམར་པོ་ལྡོང་རོས་ཤུག་པ་ཞེས་གྲགས་པ། །​ད་དྷི་རྒྱ་སྤོས་མ་དྷཱུ་ཀ་སཱ་པྲི་ཡངྐུ་དང་བོང་ང་དཀར་པོ་ལིག་བུ་མིག་དང་ཙ་བྱ་ཐང་ཤིང་བཅས་པ་ཕྱེ་མར་བྱས་པ་མར་དང་སྲོག་ཆགས་བརྒྱད་ཀྱི་གཅིན་གྱི་ཆུ་ལ་བསྐོལ་བཤད་འཐུངས་པས་འབྱུང་པོ་འབྲོས་ཤིང་དེ་ཡིས་གདོན་རྣམས་མཆོག་ཏུ་འཇོམས་པར་འགྱུར། །​རྒྱ་སྤོས་ཤིང་མངར་འཇམ་འབྲས་རྒྱ་སྐྱེགས་པ་ཊོ་ལ་ཡི་ལོ་མ་རཀྟ་པ་ཏྲིཀ་ཤུ་དག་པ་ཏྲ་ལ་དང་ཤིང་ཀུན་ཉུངས་ཀར་སིཾ་ཧི་སེར་གཉིས་ལ་ཏཱ་ཧོང་ལེན་དང་། །​པོ་སོན་ཚ་གསུམ་ཀཱ་ཀཎྜ་ཐང་ཤིང་པི་དང་ཨ་ང་གནྡྷ་མ་རཱ། །​ཨརྐོ་ཊ་དང་ཀོ་ཥ་ཏ་ཀཱི་ན་ཤམ་ནིམྦ་སླེ་ཏྲེས་དུག་མོ་ཉུང་། །​རུ་རྟ་ཤུ་ཀ་ཏ་རུ་པུཥྤབཱ་ལ་ཤིང་མངར་ཨ་པ་ར་ཛི་ཏ། །​དནྡཱི་ཙི་ཏྲ་ཀ་པེད་ཆ་མཉམ་ཕྱེ་མ་གཅིན་གྱི་སྡེ་དང་མར་ལ་བསྐོལ། །​ཡུན་རིང་དུ་གཞག་ཀུན་གྱིས་རིམ་པར་སྦྱོར་བས་མྱུར་དུ་འཇོམས་པར་འགྱུར་བ་ཡིན། །​འབྱུང་པོ་ཆེན་པོའི་གདོན་ཀུན་དང་ནི་སྨྱོ་བྱེད་དེས་བྱས་མཛེ་རིམས་ཞི་བར་བཤད། །​འབྱུང་པོ་ཞི་བར་བྱེད་པའི་རྒྱུད་ལྔ་པ་རྫོགས་སོ།། །​།སྐྱེར་ཡུངས་དུག་མོ་ཉུང་གི་ས་བོན་དང་། །​སིང་ཧི་དང་ནི་ཤིང་མངར་ཆ་མཉམ་པོ། །​དེ་རྣམས་ཐང་བྱས་བུ་ཆུང་མ་ཡི་ནི། །​བུ་ནད་དང་ནི་འཁྲུ་བ་ཀུན་ལ་ཕན། །​ཀ་པེད་པུཥྤ་ད་ཏ་ཀི་ཛ་ལ། །​སེང་ཕྲོམ་དང་བཅས་ག་ཛ་པིཔྤ་ལཱི། །​ཐང་ལ་མཱཀྵི་ཀ་བསྲེས་བྱུགས་པ་དང་། །​འཁྲུ་བ་རྣམས་ལ་བྱིས་པ་ལ་སྦྱར་བྱ། །​ཤྲིང་ག་དྲོད་ནར་བོང་ང་དཀར་པོ་ཕྱི་མར་བྱས། །​གློ་རིམས་སྐྱུག་པའི་ནད་རྣམས་འཇོམས་པ་ལ། །​མཱཀྵི་ཀ་བཅས་བོང་དཀར་དེ་བཞིན་གཅིག །​བྱིས་པའི་ནད་སེལ་བའི་རྒྱུད་དྲུག་པ་རྫོགས་སོ།། །​།སྐྱུ་རུ་ར་ཕྱེ་དྲུག་ཅུ་རྩ་བཞིའི་སྲང་ལ་རང་གི་ཁུ་བསྒོས་སྦྲང་རྩི་མར་དང་ཆ་མཉམ་ཞིང་། །​དྲོད་སྨན་ནར་མོ་སྲང་བརྒྱད་ཀ་ར་ཉིས་འགྱུར་ཆ་ལྡན་ཐལ་བའི་ཕུང་པོའི་ནང་དུ་གཞག་པར་བྱ། །​དབྱར་གྱི་མཐའ་རུ་དེ་བསྟེན་སྐྲ་དཀར་དང་བྲལ་གཟུགས་དང་ཁ་དོག་དང་ནི་སྤོབས་པ་དང་ལྡན་ཞིང་། །​ནད་མེད་བློ་དང་ཡིད་གཞུངས་དྲན་པ་ཚིག་གསལ་སྟོབས་དང་ལྡན་ཞིང་སེམས་སྟོབས་ལྡན་པར་འགྱུར་བ་ཡིན། །​ཤིང་མངར་དང་ནི་སྦྲང་རྩི་མར་དང་ནི། །​འོ་མ་དང་སྦྱར་རྗེས་སུ་བསྟེན་པ་ཡིས། །​ལུས་པོ་རྒྱགས་པ་རབ་ཏུ་ཐོབ་གྱུར་ནས། །​དགའ་ཞིང་འཁྲིགས་པ་ཡང་ཡང་ནུས་པར་འགྱུར། །​ཤིང་མངར་ཅུ་གང་སེནྡྷེ་དྲོད་སྨན་ནར། །​ཀ་ར་དང་ནི་འབྲས་བུ་གསུམ་རབ་ལྡན། །​ཚེ་སྦྱིན་རོ་ཙ་ཤིན་ཏུ་ཡིད་གཞུངས་ཤིང་། །​རྒས་དང་ནད་རྣམས་རྣམ་པར་འཇོམས་པར་འགྱུར། །​གཟེ་མ་སྐྱུ་རུ་སླེ་ཏྲེས་ཕྱེ་མར་བྱ། །​སྦྲང་རྩིའི་མར་དང་ལྡན་པ་བསྟེན་པ་ཡིས། །​རོ་ཙ་བསྟེན་ཞིང་སྡུག་བསྔལ་རྣམ་འགྱུར་ཞིང་། །​སྐྲ་གནག་ཚེ་ལོ་བརྒྱར་ནི་འཚོ་བར་འགྱུར། །​ནིམྦའི་མར་ཁུ་རང་བཞིན་གནས་བྱས་པ། །​ཆོ་ག་ཇི་ལྟ་བ་བཞིན་བཏུང་བ་དང་། །​འོ་མ་མར་དང་རབ་སྦྱར་དེ་ཟླ་བས། །​སྐྲ་དཀར་དང་ནི་རྒས་པ་རྣམ་པར་འབྱིན། །​གཟེ་མ་ཀྵུ་ར་དང་ནི་རྩ་བ་བརྒྱད། །​བཱ་ན་རཱི་ནཱ་ག་བ་ལཱ་བ་ལཱ། །​ཕྱེ་མ་འོ་ཐུག་བྱས་འདི་བཏུང་བར་བྱ། །​དེ་ཡིས་འཁྲིག་པ་ལན་བརྒྱར་ནུས་པ་ཡིན། །​རྟ་ལྟར་བྱེད་པ་བདུན་པ་རྫོགས་སོ།། །​།ཤིང་མངར་ཐང་བསྐོལ་སེནྡྷེ་བ་ལྡན་ཞིང་། །​དུག་ཉུང་དྲོད་ནར་པོ་སོན་ཕྱེ་མར་བསྲེ། །​སྦྲང་རྩི་བཅས་པ་འདི་དག་སློན་ལ་སྦྱར། །​མགྲིན་ནད་ཁ་དང་གྲེ་འགགས་ནད་རྣམས་ལའོ། །​སཽ་བཱི་ར་ལ་ཨ་རུ་ར་ཐང་བསྐོལ། །​དྲོད་ནར་ཁ་རུ་དནྟི་ཕྱེད་ཕྱེ་ལྡན། །​ཨེ་རཎ་མར་ཁུ་དང་བཅས་འཁྲུ་ལ་དེ། །​བཤལ་གྱི་སྦྱོར་བས་ནད་རྣམས་འཇོམས་པར་འགྱུར། །​ར་སྣ་པོ་སོན་ཆ་དང་འབྲས་གསུམ་སླེ་ཏྲེས་རྩ་བ་བཅུ་དང་བཱ་ལཱ་དང་། །​མར་ཁུ་སེནྡྷེ་བ་བཅས་པ་ལ་མམ་སི་བཙོས་ལྡན་སྦྲང་རྩི་བུར་མ་བཅས། །​ཤ་ཏ་པུཥྤ་སླེ་ཏྲེས་རུ་རྟ་ཀ་བེད་པྲི་ཡངྐུ་དང་དྲོད་སྨན་ནར། །​ཤུ་དག་ཕྱེ་མ་ཀཉྫི་བ་འོ་གཅིན་བཅས་མས་གཏོང་རླུང་ནད་རྣམས་ལ་ཕན། །​བ་ལ་ཕྱེ་མ་མར་ཁུ་ལ་བསྐོལ་དྲི་བཟང་དང་། །​བཅུད་གྲུབ་པ་དང་འོ་མ་ཞོ་དང་སྐྱུར་ཆུ་རྣམས། །​དེ་བཞིན་ས་ཧཱ་ར་ཛ་ར་སྣ་སླེ་ཏྲེས་དང་། །​བ་རི་རེ་རེར་བསྐོལ་བས་རླུང་འཇོམས་སོ། །​སྦྱར་བར་བྱའོ་བཅའ་སྒའམ་བུ་རམ་ལ། །​ཡང་ན་སེནྡྷེ་བ་བཅས་དྲོད་ནར་ལའོ། །​སྣ་ཁ་མཇིང་པ་འགྲམ་པ་དཔུང་པ་དང་། །​རྒྱབ་དང་མགོ་མིག་མགུལ་འགགས་ནད་རྣམས་ལ། །​ལས་ལྔའི་ལེའུ་བརྒྱད་པ་རྫོགས་སོ།། །​།རིམས་ལ་གཙོ་ཆེར་པརྤ་པ་ཊ་སྦྱར་བྱ་སྐོམ་དད་ཆེ་ལ་སྐྱུ་རུ་ར་དང་སྐྱུགས་པ་ལ། །​ཚ་བ་ལྔ་སྐྱེས་གཟེར་ལ་འཇམ་རྩི་རེངས་ལ་གི་རི་ཛ་དང་གཅིན་སྙི་སྐྱུ་རུའི་ཁུ་བས་སོ། །​རླུང་གི་ནད་ལ་ར་སྣ་དམུ་རྫིང་མཆེར་པའི་ནད་ལ་བ་གཅིན་ཆམ་པ་ལ། །​དྲོད་ནར་འཕྱོ་ལ་བི་དང་དུག་ལ་ཤུ་ཀ་རྟ་རུ་སྐྲངས་ལ་གུགྒུལ་ལོ། །​བ་ཤ་ཀ་ཡིས་ཁྲག་མཁྲིས་དུག་ཉུང་གིས། །​འཁྲུ་ལ་འོ་བསེ་ཤིང་ཧེ་མམ་ལྕི་གཟེར་ལ། །​སྦོས་ལ་ཐང་ཤིང་སྲིན་ནད་བྱི་དང་གས། །​སྐྱ་རྦབ་ཨ་རུ་ར་དང་འབྲུ་གཞན་གྱིས། །​ཟད་བྱེད་ནད་ལ་འབྲས་བུ་གསུམ་བཤད་གཟེར་བ་ཀུན་ལ་དེ་ལྟར་ཁུ་བས་སོ། །​མཛེ་ལ་རྟག་ཏུ་སེང་ལྡེང་ཁུ་བ་གློ་ལ་ཀཎྜ་ཀ་རི་དང་། །​ཚིགས་བཅད་གཟེ་མ་མུ་ར་གཤེད་བྱེད་ན་ག་བཱ་ལཱ་བ་ལས་སོ། །​བཅུད་ལེན་ཀུན་ལ་སྐྱུ་རུ་ལྷ་བཅས་གདོན་གྱི་ནད་ལ་བྲག་ཞུན་བཤད། །​རྒྱུད་ཕྱི་མའོ།། །​།རབ་ཏུ་གྲུབ་པའི་སྦྱོར་བའི་ཆོ་ག་རྫོགས་པར་བྱས། །​གྲུབ་པའི་དོན་རྣམས་རྟོགས་པའི་སྨན་པ་མཁས་རྣམས་ཀྱིས། །​རྟོགས་པའི་སྨན་པ་མེད་པར་སུ་ཡིས་སྦྱོར་བ་མཐོང་། །​འདི་དོན་སླར་ཡང་འདིར་ནི་ཅུང་ཟད་བཤད་པར་བྱ། །​ཤུགས་བཀག་མ་ཟོས་གཉིད་ཆགས་སྐད་ཆེས་རྩོལ་བ་དྲགས། །​བཞོན་པ་ལ་ཞོན་ཚབ་ཁ་བསྐ་རྩུབ་པ་རྣམས། །​སེམས་གཟུང་འཁྲིག་དང་འཇིགས་དང་སྨྱུང་གནས་མྱ་ངན་དྲངས། །​དབྱར་གྱི་དུས་སུ་རླུང་ནི་རབ་ཏུ་འཁྲུགས་པར་འགྱུར། །​ཚ་སྐྱུར་ཆང་དང་ལན་ཚྭ་རྣོ་དྲོ་ཏིལ་མར་ཁུ། །​ཁྲོ་དང་གདུང་བ་ལོ་མ་སྐམ་པ་འཇིགས་ངལ་རྣམས། །​ཐལ་སྨན་ལ་སོགས་མ་ཞུ་མ་འཕྲོད་ཟས་ཟོས་པ། །​སྟོན་གྱི་དུས་སུ་མཁྲིས་པ་རབ་ཏུ་འཁྲུགས་པར་འགྱུར། །​ཉིན་གཉིད་མངར་དང་གྲང་ཆེས་ཉ་ཤ་ལྕི་བ་དང་། །​ཤིང་ཏོག་འོ་མ་བུ་རམ་ཤིང་གི་རྣམ་འགྱུར་རྣམས། །​སྣུམ་བག་འགྲངས་ཆེས་ཟོས་དང་ལན་ཚྭ་བུར་ཆུ་རྣམས། །​དཔྱིད་ཀྱི་དུས་སུ་བད་ཀན་རབ་ཏུ་འཁྲུགས་པར་འགྱུར། །​དེ་ལྟར་འདི་རྣམས་རིམ་པས་བྱེ་བྲག་སྐྱོན། །​གདུག་པ་ཀུན་ནི་ལྡན་པ་བརྒྱད་དུ་ཤེས། །​སྣ་ཚོགས་ནད་ནི་ལུས་ཀྱི་གྲངས་བཞིན་དུ། །​མིང་རྣམས་མ་ལུས་རྗེས་སུ་རྟོགས་པར་བྱ། །​རྩུབ་འཁུམས་འཕོ་ཞིང་གཟེར་དང་སྔོ་བསངས་མདོག །​ཡན་ལག་ཟུག་ཆེ་ཡན་ལག་བརྐྱང་བསྐུམ་བྱེད། །​ཤེས་རྨོངས་དྲང་ཞིང་གྱོང་ལ་སྐོམ་པ་རྣམས། །​རླུང་གི་ལས་སུ་མཁས་པས་རབ་ཏུ་བསྟན། །​འཛག་ཅིང་རྡུལ་འབྱུང་ཚ་ཞིང་འདོད་ཆགས་སྐྱེ། །​དྲི་ང་རྣག་དང་འཇུ་དང་ཁྲོ་བ་དང་། །​བླ་འཆོལ་བརྒྱལ་དང་མགོ་འཁོར་ལུས་མདོག་སེར། །​མཁྲིས་པའི་ལས་སུ་མཁས་པས་རབ་ཏུ་བསྟན། །​ཁ་མིག་སྣ་ཆུ་གྲང་ལྕི་ལུས་གཡའ་རྡུལ། །​ཤེས་པ་རྨོངས་ཤིང་སྣ་ཚོགས་འགགས་པ་དང་། །​ཚོ་ཆེས་མཆིལ་སྣབས་ཡུན་རིང་འབྱུང་བྱེད་རྣམས། །​བད་ཀན་ལས་སུ་མཁས་པས་རབ་ཏུ་བསྟན། །​དེ་རྣམས་ཀྱིས་བྱས་འདི་དག་རྟོགས་རྣམས་ནི། །​ནད་ཀུན་མིང་ནི་དུ་མའི་རྣམ་པ་ཡང་། །​བྱེ་བྲག་ཁ་ཅིག་སྐྱེ་བའི་དབང་གིས་འགྱུར། །​གང་གིས་འདི་རྣམས་མིང་གཞན་ཀུན་དུ་འགྲོ། །​རྒྱུད་ནི་ལེ་ལོ་ཡིད་ནི་རྣམ་མ་དག །​སྐྱོན་ནི་རབ་འཇུག་བཀྲེས་དང་གཅིན་ཡང་འབྱུང་། །​གསུས་ལྕི་ཤེས་པ་རྨོངས་ཤིང་དང་ག་མེད། །​དེ་རྣམས་ནད་ལྡན་དེ་ལ་ནད་འབྱུང་འགྱུར། །​བཅུད་དང་དྲོད་དང་བརྟན་དང་རོ་ཙ་སྟོབས་སྐྱེད་ལན་ཚྭ་མངར་སྐྱུར་མར་ཁུ་དང་། །​ཁྲུས་དང་དྲོད་བསྟེན་མས་གཏོང་ཤ་དང་སྟན་བསྟེན་ཡན་ལག་ཀུན་ལ་དྲིལ་ཕྱིས་དང་། །​སྣུམ་གྱི་དུགས་དང་འཇམ་རྩིས་ཞི་བྱས་བསྐུ་བྱུག་ཉེ་བར་བསྟེན་པ་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་རླུང་ནི་རབ་ཏུ་ཞི་བར་འགྱུར། །​ཁ་མངར་བསྐ་བ་གྲང་དང་རླུང་ཡབ་མཚན་མོ་ཟླ་བའི་ཟེར་ལ་གནས་པ་དང་། །​ས་ཡི་ཁང་པ་ཆུ་ཡི་འཁྲུལ་འཁོར་ཆུ་ལ་རྩེ་ཞིང་བུད་མེད་ལུས་ལ་རེག །​མར་སར་ཀྵི་ར་དང་པོར་ལུས་ལ་བཀྲུ་སྨན་དང་ནི་ཁྲག་གི་གཏར་དཔྱད་བྱ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་མཁྲིས་པ་རབ་ཏུ་ཞི་བར་འགྱུར། །​རྩུབ་དང་ཀྵཱ་ར་བསྐ་ཁ་ཚ་བ་དང་ནི་འབད་རྩོལ་དྲག་དང་ངར་སྣབས་སྦྱོང་། །​བུད་མེད་བསྟེན་ཞིང་ངལ་དུབ་གཉིད་བཅག་ཆུ་ལ་རྩེ་ཞིང་རྐང་པ་འཆག་པར་བྱ། །​རེང་བུའི་དུད་བསྟེན་མགོ་བསྲོ་ཁྲུས་དང་སྐྱུག་སྨན་དུགས་དང་མས་གཏོང་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་བད་ཀན་ཉེ་བར་ཞི་བར་འགྱུར། །​འཕྲོད་ཟས་སྨྱུང་དང་ཚ་བའི་ཆུ་བཏུང་ཞིང་། །​ཟས་དང་བྱ་ན་ཡང་ཞིང་ཁ་བའི་བཅུད། །​རྩུབ་བྲལ་དུགས་དང་འཇུ་བ་བསྟེན་པ་དང་། །​དེ་བཞིན་ལུས་ཀྱི་སྟེང་འོག་སྦྱང་བར་བྱ། །​དགུན་སྟོད་དབྱར་དང་དགུན་སྨད་རླུང་གི་དུས། །​མཁྲིས་པ་སྟོན་དང་སོ་ག་ཚ་བའི་དུས། །​བད་ཀན་དཔྱིད་ཀ་མེ་ཏོག་འོང་དུས་འཁྲུགས། །​དེ་ལ་དེ་བཞིན་ཕན་པའི་སྨན་བསྟེན་བྱ། །​བད་ཀན་འཁྲུགས་ལ་སྐྱུག་སྨན་སྦྱར་བར་བྱ། །​མཁྲིས་པའི་རྣམ་འགྱུར་བྱུང་ལ་བཀྲུ་སྨན་གཏང་། །​རླུང་གི་བདག་ཉིད་འཇམ་རྩིས་འཇོམས་པར་འགྱུར། །​འདུ་འཕྲོད་སྐྱེས་ལའང་འདྲེས་མ་དེ་དག་གོ། །​རླུང་ལ་སྐྱུར་དང་མར་ཁུ་ལན་ཚྭ་དང་། །​མངར་བའི་བཟའ་དང་བཏུང་བ་རྣམས་ཀྱིས་སོ། །​མཁྲིས་པ་ལ་ནི་དེ་བཞིན་མངར་བ་དང་། །​ཁ་དང་བསྐ་བ་གྲང་བ་རྣམས་ཀྱིས་སོ། །​བད་ཀན་ལ་ཡང་ཁ་དང་ཚ་བ་དང་། །​རྩུབ་དང་བསྐ་བ་རྣོ་བའི་རོ་རྣམས་ཀྱིས། །​དེ་རྣམས་བཟའ་བས་ཉེ་བར་འགྲོ་འགྱུར་བ། །​ནད་ནི་རབ་ཏུ་ཞི་བར་འགྱུར་པ་ཡིན། །​བློ་གཞན་ཉིད་ཀྱིས་གང་དེ་མ་བསྟན་གང་ཞིག་བསྟན། །​ནད་རྣམས་རང་གིས་ཡང་དག་རྟོགས་ནས་ཇི་ལྟའི་ཚུལ། །​སྨན་རྣམས་རྗེས་སུ་བློ་གྲོས་ཆུང་བ་རྣམས་ལ་བྱས། །​བསྟན་བཅོས་སུ་ནི་ཅུང་ཟད་གཏན་ཕབ་འབྲས་བུར་བྱས། །​ཡོན་ཏན་ལྷག་ཅན་སྦྱོར་བ་བརྒྱ་པ་བརྗོད་པ་ཡིས། །​བསོད་ནམས་བླ་ན་མེད་པ་བདག་གིས་གང་ཐོབ་པ། །​དེ་ཡིས་རྣམ་པ་སྣ་ཚོགས་ནད་ཀྱིས་གཟིར་གྱུར་པ། །​མཐའ་ཡས་འགྲོ་བ་རྣམས་ཀྱི་ནད་ནི་མེད་གྱུར་ཅིག །​སྦྱོར་བ་བརྒྱ་པ་ཞེས་བྱ་བའི་སྨན་གྱི་གཞུང་འཕགས་པ་ཀླུ་སྒྲུབ་ཞབས་ཀྱིས་མཛད་པ་རྫོགས་སོ།། །​།བལ་པོའི་པཎྜི་ཏ་ཆེན་པོ་བྲམ་ཟེ་ཛེ་ཏ་ཀརྞའི་ཞལ་སྔ་ནས་དང་པོ་རྩ་འགྲེལ་ལན་ཅིག་གསུངས་ཤིང་། །​དུས་ཕྱིས་རྒྱ་གར་ཤར་ཕྱོགས་ཀྱི་པཎྜི་ཏ་བུདྡྷ་ཤྲི་ཛྙཱ་ནའི་ཞལ་སྔ་ནས་སྟོད་ཅུང་ཟད་གསུངས་ནས། གྲུབ་པའི་ཞིང་སྐྱི་རོང་འཕགས་པ་འཇིག་རྟེན་དབང་པོའི་གཙུག་ལག་ཁང་ལ་ཅུང་ཟད་ལས་མི་རིང་བ། ཆེན་པོའི་ཆེན་པོ་རྣམས་ཀྱི་གདན་ས་དཔལ་ཤེལ་གྱི་གཙུག་ལག་ཁང་དུ་སྡོམ་བརྩོན་དམ་པ་སྡེ་སྣོད་གསུམ་དང་། རྒྱུད་དང་རྒྱུད་ཀྱི་ཡན་ལག་རྣམས་ལ་ལེགས་པར་འདྲིས་ཤིང་། ཁྱད་པར་དུ་ཚེའི་རིག་བྱེད་ཡན་ལག་བརྒྱད་པའི་སྙིང་པོ་བསྡུས་པའི་གཞུང་དོན་ལེགས་པར་རྟོགས་པ་དགེ་སློང་ཨ་མོ་གྷའི་གསུང་གིས་བསྐུལ་ནས། མང་དུ་ཐོས་པའི་ལོ་ཙྪ་བ་ཤཱཀྱའི་དགེ་སློང་དཔལ་ཉི་མ་རྒྱལ་མཚན་བཟང་པོས་འགྲེལ་པ་གསུམ་དང་བསྟུན་ཏེ་བསྒྱུར་ཞིང་ལེགས་པར་གཏན་ལ་ཕབ་པ།། །​།གསོ་དཔྱད་གཞུང་ལུགས་བརྒྱ་ཕྲག་དུ་མའི་གནས། །​སྣ་ཚོགས་མངོན་བརྗོད་ཐ་དད་སྡེབ་སྦྱོར་ཅན། །​ཡ་མཚན་བརྒྱན་ལ་ལེགས་སྦྱར་ཚིག་གིས་སྤེལ། །​གང་འདི་བསྒྱུར་དགེས་ནད་རྣམས་ཞི་བར་ཤོག། [[176]](#footnote-195)

1. སྤྱད་ སྣར་ཐང་། པེ་ཅིན། [↑](#footnote-ref-20)
2. བཅིངས་པར་ སྣར་ཐང་། པེ་ཅིན། [↑](#footnote-ref-21)
3. སླ་ སྣར་ཐང་། པེ་ཅིན། [↑](#footnote-ref-22)
4. སྒང་ཏིཀྟ་པརྦ་ཊ། བཱ་སཱ་ སྣར་ཐང་། པེ་ཅིན། [↑](#footnote-ref-23)
5. སྒ་པཥྐཽར། །​ སྣར་ཐང་། པེ་ཅིན། [↑](#footnote-ref-24)
6. རིམ་ སྣར་ཐང་། པེ་ཅིན། [↑](#footnote-ref-25)
7. བསླབ་བཙོལ་ སྣར་ཐང་། པེ་ཅིན། [↑](#footnote-ref-26)
8. ལ། །​ སྣར་ཐང་། པེ་ཅིན། [↑](#footnote-ref-27)
9. ཀཱ་ སྣར་ཐང་། པེ་ཅིན། [↑](#footnote-ref-28)
10. ། །​དྲོ་ སྣར་ཐང་། པེ་ཅིན། [↑](#footnote-ref-29)
11. ཆབ་ སྣར་ཐང་། པེ་ཅིན། [↑](#footnote-ref-30)
12. ཚེར་པརྦ་ཊ་ཀ་ཨ་ སྣར་ཐང་། པེ་ཅིན། [↑](#footnote-ref-31)
13. ལེན་ཏིཏྦ་ སྣར་ཐང་། པེ་ཅིན། [↑](#footnote-ref-32)
14. ། །​རིམ་ པེ་ཅིན། [↑](#footnote-ref-33)
15. སྤྱད་ སྣར་ཐང་། པེ་ཅིན། [↑](#footnote-ref-34)
16. ། །​ །། སྣར་ཐང་། །། པེ་ཅིན། [↑](#footnote-ref-35)
17. བི་ སྣར་ཐང་། པེ་ཅིན། [↑](#footnote-ref-36)
18. ལཱ། །​ སྣར་ཐང་། [↑](#footnote-ref-37)
19. དཱི་ཙྱ་ སྣར་ཐང་། པེ་ཅིན། [↑](#footnote-ref-38)
20. བདེ་ སྣར་ཐང་། པེ་ཅིན། [↑](#footnote-ref-39)
21. ཟེར་ སྣར་ཐང་། [↑](#footnote-ref-40)
22. ལ།ཡུན་རིང་ སྣར་ཐང་། པེ་ཅིན། [↑](#footnote-ref-41)
23. མཉམ་ སྣར་ཐང་། པེ་ཅིན། [↑](#footnote-ref-42)
24. རྒུན་ སྣར་ཐང་། པེ་ཅིན། [↑](#footnote-ref-43)
25. ། །​པགས་ སྣར་ཐང་། པེ་ཅིན། [↑](#footnote-ref-44)
26. ན། །​ སྣར་ཐང་། པེ་ཅིན། [↑](#footnote-ref-45)
27. འགུལ་ ཅོ་ནེ། [↑](#footnote-ref-46)
28. ། །​པུནརྣ་བཱ་ སྣར་ཐང་། པེ་ཅིན། [↑](#footnote-ref-47)
29. ། །​བླ་ སྣར་ཐང་། པེ་ཅིན། [↑](#footnote-ref-48)
30. གྲུ་ སྣར་ཐང་། པེ་ཅིན། [↑](#footnote-ref-49)
31. དནྟི་ སྣར་ཐང་། པེ་ཅིན། [↑](#footnote-ref-50)
32. ། །​བི་ཏ་གྲོ་ སྣར་ཐང་། པེ་ཅིན། [↑](#footnote-ref-51)
33. ཕུ་ སྣར་ཐང་། པུ་ པེ་ཅིན། [↑](#footnote-ref-52)
34. དྲོ་ སྣར་ཐང་། པེ་ཅིན། [↑](#footnote-ref-53)
35. ། །​ཨསྨ་བྷེ་དང་ཨ་རཾ་བཱ་ སྣར་ཐང་། པེ་ཅིན། [↑](#footnote-ref-54)
36. ། །​དྲོ་ སྣར་ཐང་། པེ་ཅིན། [↑](#footnote-ref-55)
37. ཙམ་ སྣར་ཐང་། པེ་ཅིན། [↑](#footnote-ref-56)
38. ཚེར་ཨསྨ་བཱེ་ཏ་ སྣར་ཐང་། པེ་ཅིན། [↑](#footnote-ref-57)
39. བཱ་ སྣར་ཐང་། པེ་ཅིན། [↑](#footnote-ref-58)
40. ། །​ཏཎྜུ་ལ་ སྣར་ཐང་། པེ་ཅིན། [↑](#footnote-ref-59)
41. ཆུན་ སྣར་ཐང་། པེ་ཅིན། [↑](#footnote-ref-60)
42. བྷཱརྒཱ་ ཅོ་ནེ། བྷརྒི་ པེ་ཅིན། [↑](#footnote-ref-61)
43. ། །​བི་ སྣར་ཐང་། པེ་ཅིན། [↑](#footnote-ref-62)
44. གཉིས་ཨེ་ན་ པེ་ཅིན། [↑](#footnote-ref-63)
45. ཀྵཱ་ར་ སྣར་ཐང་། པེ་ཅིན། [↑](#footnote-ref-64)
46. ། །​སཻནྡྷ་ སྣར་ཐང་། པེ་ཅིན། [↑](#footnote-ref-65)
47. བཏུང་། །​ སྣར་ཐང་། པེ་ཅིན། [↑](#footnote-ref-66)
48. ཙ་ སྣར་ཐང་། པེ་ཅིན། [↑](#footnote-ref-67)
49. སྙམ་ཕྱེད། །​ སྣར་ཐང་། པེ་ཅིན། [↑](#footnote-ref-68)
50. ཁྲུས་ སྣར་ཐང་། པེ་ཅིན། [↑](#footnote-ref-69)
51. བཙེགས། །​ སྣར་ཐང་། པེ་ཅིན། [↑](#footnote-ref-70)
52. སྭརྩི་ སྣར་ཐང་། སིརྩ་ པེ་ཅིན། [↑](#footnote-ref-71)
53. ། །​ཤིང་རྒི་ སྣར་ཐང་། པེ་ཅིན། [↑](#footnote-ref-72)
54. ཌཱ་ཚྭ་ སྣར་ཐང་། པེ་ཅིན། [↑](#footnote-ref-73)
55. ཀ་ སྣར་ཐང་། པེ་ཅིན། [↑](#footnote-ref-74)
56. ཆབ་ སྣར་ཐང་། པེ་ཅིན། [↑](#footnote-ref-75)
57. ཨརྒ་ཤིགྲུ་ སྣར་ཐང་། པེ་ཅིན། [↑](#footnote-ref-76)
58. བྱཱ་གྷི་བྲིཧ་ཏཱི། པཱ་ སྣར་ཐང་། པེ་ཅིན། [↑](#footnote-ref-77)
59. ཌཱ་ སྣར་ཐང་། པེ་ཅིན། [↑](#footnote-ref-78)
60. བཱ་ སྣར་ཐང་། པེ་ཅིན། [↑](#footnote-ref-79)
61. ནིམྦི་ སྣར་ཐང་། པེ་ཅིན། [↑](#footnote-ref-80)
62. ཥ་ སྣར་ཐང་། པེ་ཅིན། [↑](#footnote-ref-81)
63. ཌ་ སྣར་ཐང་། པེ་ཅིན། [↑](#footnote-ref-82)
64. སཻནྡ་ སྣར་ཐང་། པེ་ཅིན། [↑](#footnote-ref-83)
65. སོགས་ སྣར་ཐང་། པེ་ཅིན། [↑](#footnote-ref-84)
66. བྱཱ་ སྣར་ཐང་། པེ་ཅིན། [↑](#footnote-ref-85)
67. བཅུ་ སྣར་ཐང་། པེ་ཅིན། [↑](#footnote-ref-86)
68. བཅུ་ སྣར་ཐང་། པེ་ཅིན། [↑](#footnote-ref-87)
69. གསུམ་ སྣར་ཐང་། པེ་ཅིན། [↑](#footnote-ref-88)
70. བཟང་རིལ་བྱར་མུར། །​ སྣར་ཐང་། པེ་ཅིན། [↑](#footnote-ref-89)
71. གཞི་བློའི་ཟར་ ཅོ་ནེ། བཞི་གློ་རིམས་ སྣར་ཐང་། པེ་ཅིན། [↑](#footnote-ref-90)
72. དྲོད་ སྣར་ཐང་། པེ་ཅིན། [↑](#footnote-ref-91)
73. ནཱ་ སྣར་ཐང་། པེ་ཅིན། [↑](#footnote-ref-92)
74. ཙ། །​ ཅོ་ནེ། [↑](#footnote-ref-93)
75. མེད་ སྣར་ཐང་། པེ་ཅིན། [↑](#footnote-ref-94)
76. མགུལ་ སྣར་ཐང་། པེ་ཅིན། [↑](#footnote-ref-95)
77. བུ་ སྣར་ཐང་། [↑](#footnote-ref-96)
78. རྒྱ་ཤུགས་ ཅོ་ནེ། བརྒྱ་ཤུགས་ སྣར་ཐང་། [↑](#footnote-ref-97)
79. དྲོད་ སྣར་ཐང་། པེ་ཅིན། [↑](#footnote-ref-98)
80. སྙིང་ སྣར་ཐང་། པེ་ཅིན། [↑](#footnote-ref-99)
81. རྟམཱ་མཱཀྵཱ་ཀ །​ སྣར་ཐང་། རྟམཱ་མཀྵ་ཀ །​ པེ་ཅིན། [↑](#footnote-ref-100)
82. ཆེ་ སྣར་ཐང་། པེ་ཅིན། [↑](#footnote-ref-101)
83. ། །​སྲུ་པ་ སྣར་ཐང་། པེ་ཅིན། [↑](#footnote-ref-102)
84. མཀྵི་ སྣར་ཐང་། པེ་ཅིན། [↑](#footnote-ref-103)
85. ། །​པུས་ སྣར་ཐང་། པེ་ཅིན། [↑](#footnote-ref-104)
86. དུརྦའི་ སྣར་ཐང་། པེ་ཅིན། [↑](#footnote-ref-105)
87. བསྟན། །​ སྣར་ཐང་། པེ་ཅིན། [↑](#footnote-ref-106)
88. ། །​བཱིཌ་མཀྵི་ སྣར་ཐང་། པེ་ཅིན། [↑](#footnote-ref-107)
89. སོ་ སྣར་ཐང་། པེ་ཅིན། [↑](#footnote-ref-108)
90. ། །​དུརྦ་ སྣར་ཐང་། པེ་ཅིན། [↑](#footnote-ref-109)
91. པས་བྱུག་ སྣར་ཐང་། པེ་ཅིན། [↑](#footnote-ref-110)
92. བྷི་ སྣར་ཐང་། པེ་ཅིན། [↑](#footnote-ref-111)
93. སེ་ སྣར་ཐང་། [↑](#footnote-ref-112)
94. སྨན་པྲ་ཚིལ་སིནྡྷུ་ར། །​པང་ སྣར་ཐང་། པེ་ཅིན། [↑](#footnote-ref-113)
95. ། །​པུ་བརྩི་ སྣར་ཐང་། པེ་ཅིན། [↑](#footnote-ref-114)
96. བརྩོད་ སྣར་ཐང་། པེ་ཅིན། [↑](#footnote-ref-115)
97. ། །​ཀཎྜ་ཀཱ་ སྣར་ཐང་། པེ་ཅིན། [↑](#footnote-ref-116)
98. པཱ་ སྣར་ཐང་། པེ་ཅིན། [↑](#footnote-ref-117)
99. མར་ སྣར་ཐང་། པེ་ཅིན། [↑](#footnote-ref-118)
100. ། །​བཱ་ཤ་སེང་ སྣར་ཐང་། པེ་ཅིན། [↑](#footnote-ref-119)
101. ཊོ་ སྣར་ཐང་། ཌོ་ པེ་ཅིན། [↑](#footnote-ref-120)
102. བསྐྲན་ སྣར་ཐང་། པེ་ཅིན། [↑](#footnote-ref-121)
103. བརྒྱལ་ སྣར་ཐང་། པེ་ཅིན། [↑](#footnote-ref-122)
104. ཏོ་ སྣར་ཐང་། པེ་ཅིན། [↑](#footnote-ref-123)
105. ཆུང་ར་ སྣར་ཐང་། པེ་ཅིན། [↑](#footnote-ref-124)
106. གཙོ། །​ སྣར་ཐང་། པེ་ཅིན། [↑](#footnote-ref-125)
107. ཤྨཎྜ་ཀ་ སྣར་ཐང་། པེ་ཅིན། [↑](#footnote-ref-126)
108. གསུམ་ཟིར་ལྡན་པ་རི་ སྣར་ཐང་། གསུམ་ཟིར་ལྡན་པར་ པེ་ཅིན། [↑](#footnote-ref-127)
109. ལུས་ སྣར་ཐང་། [↑](#footnote-ref-128)
110. མཀྵི་ སྣར་ཐང་། པེ་ཅིན། [↑](#footnote-ref-129)
111. དྲོ་ སྣར་ཐང་། པེ་ཅིན། [↑](#footnote-ref-130)
112. དནྟྲི་ སྣར་ཐང་། པེ་ཅིན། [↑](#footnote-ref-131)
113. བཞིན་ སྣར་ཐང་། པེ་ཅིན། [↑](#footnote-ref-132)
114. མུ་ སྣར་ཐང་། པེ་ཅིན། [↑](#footnote-ref-133)
115. ། །​གསུམ་ སྣར་ཐང་། [↑](#footnote-ref-134)
116. གི་ སྣར་ཐང་། པེ་ཅིན། [↑](#footnote-ref-135)
117. འཁྲུག་ སྣར་ཐང་། པེ་ཅིན། [↑](#footnote-ref-136)
118. གིས་ སྣར་ཐང་། པེ་ཅིན། [↑](#footnote-ref-137)
119. བྱུག་ སྣར་ཐང་། པེ་ཅིན། [↑](#footnote-ref-138)
120. བསྐྱེད་ སྣར་ཐང་། པེ་ཅིན། [↑](#footnote-ref-139)
121. བསྐྱེད་ སྣར་ཐང་། པེ་ཅིན། [↑](#footnote-ref-140)
122. སྤུ་ སྣར་ཐང་། པེ་ཅིན། [↑](#footnote-ref-141)
123. ། །​བ་བྱུང་གྲོ་ སྣར་ཐང་། པེ་ཅིན། [↑](#footnote-ref-142)
124. ། །​ལུག་ སྣར་ཐང་། པེ་ཅིན། [↑](#footnote-ref-143)
125. འགྲིབས་ སྣར་ཐང་། པེ་ཅིན། [↑](#footnote-ref-144)
126. མཱཀྵ་ སྣར་ཐང་། པེ་ཅིན། [↑](#footnote-ref-145)
127. མཚོའི་སྦུ། །​ སྣར་ཐང་། པེ་ཅིན། [↑](#footnote-ref-146)
128. སེནྡྷེ་ཀཌྥ་ལ། །​ སྣར་ཐང་། པེ་ཅིན། [↑](#footnote-ref-147)
129. སྤང་ སྣར་ཐང་། པེ་ཅིན། [↑](#footnote-ref-148)
130. སང་ སྣར་ཐང་། པེ་ཅིན། [↑](#footnote-ref-149)
131. བྱུག་ སྣར་ཐང་། པེ་ཅིན། [↑](#footnote-ref-150)
132. གི་ཧང་ སྣར་ཐང་། པེ་ཅིན། [↑](#footnote-ref-151)
133. པོས་ སྣར་ཐང་། པེ་ཅིན། [↑](#footnote-ref-152)
134. གདབ། །​ སྣར་ཐང་། པེ་ཅིན། [↑](#footnote-ref-153)
135. ནད་འཕྲོག་ སྣར་ཐང་། པེ་ཅིན། [↑](#footnote-ref-154)
136. རྫོགས་སོ། །​ །། སྣར་ཐང་། པེ་ཅིན། [↑](#footnote-ref-155)
137. པ་ཐ་མའི་བང་། །​ ཅོ་ནེ། པཱ་ཏྲའི་ཐང་། །​ སྣར་ཐང་། པེ་ཅིན། [↑](#footnote-ref-156)
138. ལ་ སྣར་ཐང་། པེ་ཅིན། [↑](#footnote-ref-157)
139. ཀྵར་ཏེ་ཛ་བ་ཏ་ སྣར་ཐང་། པེ་ཅིན། [↑](#footnote-ref-158)
140. ཐཱ་ སྣར་ཐང་། པེ་ཅིན། [↑](#footnote-ref-159)
141. གྲོ་ སྣར་ཐང་། པེ་ཅིན། [↑](#footnote-ref-160)
142. ལ་ སྣར་ཐང་། པེ་ཅིན། [↑](#footnote-ref-161)
143. བྱའོ་ སྣར་ཐང་། པེ་ཅིན། [↑](#footnote-ref-162)
144. དང་གི། །​ སྣར་ཐང་། པེ་ཅིན། [↑](#footnote-ref-163)
145. པཱ་ཐཱ་ སྣར་ཐང་། པེ་ཅིན། [↑](#footnote-ref-164)
146. འཁྱུག་ སྣར་ཐང་། འཁྲུག་ པེ་ཅིན། [↑](#footnote-ref-165)
147. པྲི་ སྣར་ཐང་། པཱི་ པེ་ཅིན། [↑](#footnote-ref-166)
148. བླུག་ པེ་ཅིན། [↑](#footnote-ref-167)
149. ལ་པརྦ་ སྣར་ཐང་། པེ་ཅིན། [↑](#footnote-ref-168)
150. པེ་ སྣར་ཐང་། པེ་ཅིན། [↑](#footnote-ref-169)
151. ཡིནྟ་ཀྟ་ སྣར་ཐང་། པེ་ཅིན། [↑](#footnote-ref-170)
152. ལ་ སྣར་ཐང་། པེ་ཅིན། [↑](#footnote-ref-171)
153. ། །​པགས་ སྣར་ཐང་། པེ་ཅིན། [↑](#footnote-ref-172)
154. ཙ་ སྣར་ཐང་། པེ་ཅིན། [↑](#footnote-ref-173)
155. ཊ་ སྣར་ཐང་། པེ་ཅིན། [↑](#footnote-ref-174)
156. རོ་ སྣར་ཐང་། པེ་ཅིན། [↑](#footnote-ref-175)
157. ཏྲོ་ སྣར་ཐང་། པེ་ཅིན། [↑](#footnote-ref-176)
158. མངར། །​ སྣར་ཐང་། པེ་ཅིན། [↑](#footnote-ref-177)
159. ལ་ སྣར་ཐང་། པེ་ཅིན། [↑](#footnote-ref-178)
160. ལ། །​ཨེ་རཎ་ སྣར་ཐང་། པེ་ཅིན། [↑](#footnote-ref-179)
161. པོའི་ སྣར་ཐང་། པེ་ཅིན། [↑](#footnote-ref-180)
162. ། །​ཏ་ཁར་ཡི་མར་ཁུ་ སྣར་ཐང་། པེ་ཅིན། [↑](#footnote-ref-181)
163. བཅས་ སྣར་ཐང་། པེ་ཅིན། [↑](#footnote-ref-182)
164. གྲུབ། །​ སྣར་ཐང་། པེ་ཅིན། [↑](#footnote-ref-183)
165. བླུག་པར་ སྣར་ཐང་། པེ་ཅིན། [↑](#footnote-ref-184)
166. ཉིད་ སྣར་ཐང་། པེ་ཅིན། [↑](#footnote-ref-185)
167. གདུག་པའི་ སྣར་ཐང་། པེ་ཅིན། [↑](#footnote-ref-186)
168. ཙ་ སྣར་ཐང་། པེ་ཅིན། [↑](#footnote-ref-187)
169. བརྡོལ་པའི་པགས་ སྣར་ཐང་། པེ་ཅིན། [↑](#footnote-ref-188)
170. གཙོ་ སྣར་ཐང་། པེ་ཅིན། [↑](#footnote-ref-189)
171. ད་ སྣར་ཐང་། [↑](#footnote-ref-190)
172. པྲ་ སྣར་ཐང་། པེ་ཅིན། [↑](#footnote-ref-191)
173. པངས་ སྣར་ཐང་། པེ་ཅིན། [↑](#footnote-ref-192)
174. ལ་ སྣར་ཐང་། པེ་ཅིན། [↑](#footnote-ref-193)
175. ཙ་ སྣར་ཐང་། པེ་ཅིན། [↑](#footnote-ref-194)
176. སོ།། །​།ནལ་ཤམ་དཀར་པོར་ཤི་རི་ཥའི། །​མེ་ཏོག་ཁུ་བས་བརྒྱ་ཕྲག་བསྒོ་བར་བྱ། །​སྦྲུལ་གྱི་སོས་བཏབ་བརྒྱལ་བར་གྱུར་པ་ལ། །​རབ་ཏུ་སྦྱར་བྱ་བཏུང་དང་མིག་སྨན་ལ། །​རྨ་བྱའི་མཁྲིས་པ་ཏནྡུ་ལཱི་ཡ་ཀ །​ཀཱ་ཀཎྜ་བཅས་མི་ཉུང་འཐུང་བྱས་པས། །​འགྲོ་བའི་དུག་དང་བརྟན་མཆོག་དུག་གི་ནི། །​འཚེ་བ་དང་བཅས་མྱུར་དུ་འབྱིན་པར་བྱེད། །​ཏིལ་བཏགས་མར་ཁུ་ལ་ནི་བུ་རམ་དང་། །​དེ་བཞིན་ཨརྐའི་ལོ་མ་ཆ་མཉམ་བཏུང་། །​སྤྲིན་གྱི་ཚོགས་ལ་འཕྲལ་དུ་རླུང་བྱུང་ལྟར། །​ཁྱི་སྨྱོའི་དུག་མཆོག་མྱུར་དུ་འབྱིན་པར་འགྱུར། །​ཁང་པའི་དུ་བ་གུ་གུལ་དང་ལྡན་པ། །​བཱ་ཛི་གནྡྷ་ཏནྡུ་ལཱི་ཡ་བཅས། །​བ་ཡི་གཅིན་ལ་བཏགས་བྱས་སྙིང་ནད་དང་། །​བརྟན་མཆོག་འགྲོ་བའི་དུག་རྣམས་འཕྲོག་པར་འགྱུར། །​སྤང་སྤོས་པུ་ཤེལ་བ་བླ་ཀཽནྟི་ཛ་ལ་སླེ་ཏྲེས་ལྡོང་རོས་གི་ཝང་པརྨ་ཀེ་ཤི་དང་། །​སྤྲིཀྐཱ་ཙནྡན་ཡུང་བ་རུ་རྟ་ཀ་ར་ལ་རྟ་རྡོ་དྲེག་སུཀྵྨེ་གུར་གུམ་ཤིང་ཤུག་པ། །​ཆ་མཉམ་ཉུངས་ཀར་བརྒྱད་ཚ་ནཱ་ག་གེ་སར་མེ་ཏོག་ཆ་བཞིའི་ལྡེ་གུས་ཀུན་ཏུ་ལོངས་སྤྱོད་ཅིང་། །​ཕུན་སུམ་ཚོགས་བྱ་ཤ་ཟ་རིམས་དང་དུག་གི་ནད་རྣམས་འཇོམས་འགྱུར་ཟླ་བ་ཤར་བ་ལྟ་བུར་གྲགས། །​དུག་ནད་སེལ་བའི་རྒྱུད་བཞི་པ་རྫོགས་སོ།། །​།ཉུངས་ཀར་འབྲས་གསུམ་ཤིརྵ་ཀ་ཊ་བྷཱི་ཤྭེ་འཇམ་འབྲས་སླེ་ཏྲེས་དང་། །​བཙོད་དང་སེར་པོ་གཉིས་དང་ཚ་བ་གསུམ་དང་སྤང་སྤོས་ཤུ་དག་ཤིང་ཀུན་རྣམས། །​ར་ཡི་གཅིན་ལ་བཏགས་བྱས་འཐུངས་སོགས་བརྟེན་པས་སྦྲུལ་གྱི་སོས་བཏབ་གདོན་ཀུན་དང་། །​གཤེད་བྱེད་སྨྱོ་བྱེད་ཤ་ཟ་དང་ནི་སྲིན་པོ་འཇོམས་ཤིང་རླག་པར་བྱེད་པར་འགྱུར། །​ཀརྤ་པ་ཡི་རུས་པ་དང་ནི་རྨ་བྱའི་འདབ་མ་བྲི་ཧ་ཏི་རྣམས་དང་། །​ནིརྨ་ལྱ་པོ་སོན་ཆ་ཤིང་ཚ་ཅུ་གང་བྱི་ལའི་རྟུག་པ་བ་ཤ་ཀ་དང་ཀེ་ཤ་སྦྲུལ་ལྤགས་དང་། །​གླང་པོའི་སོ་དང་ཤྲིང་ག་ཤིང་ཀུན་ནལ་ཤམ་དཀར་པོ་ཆ་མཉམ་བདུག་བྱས་པས། །​གཤེད་བྱེད་སྨྱོ་བྱེད་ཤ་ཟ་སྲིན་པོ་ལྷ་རྣམས་ཞུགས་པའི་རིམས་ནི་འཇོམས་པར་དྲན། །​ཚ་བ་གསུམ་དང་ད་ལ་གུར་གུམ་དྲོད་སྨན་ནར་མོའི་རྩ་བ་ཀྵཱ་ར་སིང་ཧི་ཡུང་བ་རུ་རྟ་ཉུངས་ཀར་གཉིས་དང་ཨམྦུ་དུག་ཉུང་ཀར་སྒོག་སྐྱ་འབྲས་བུ་གསུམ་དང་པུ་ཤེལ་ཙེ་དང་ཧོང་ལེན་ཤུ་དག་སྤངས་མ་ཤིང་མངར་བཱ་ལ་དམར་པོ་ལྡོང་རོས་ཤུག་པ་ཞེས་གྲགས་པ། །​ད་དྷི་རྒྱ་སྤོས་མ་དྷཱུ་ཀ་སཱ་པྲི་ཡངྐུ་དང་བོང་ང་དཀར་པོ་ལིག་བུ་མིག་དང་ཙ་བྱ་ཐང་ཤིང་བཅས་པ་ཕྱེ་མར་བྱས་པ་མར་དང་སྲོག་ཆགས་བརྒྱད་ཀྱི་གཅིན་གྱི་ཆུ་ལ་བསྐོལ་བཤད་འཐུངས་པས་འབྱུང་པོ་འབྲོས་ཤིང་དེ་ཡིས་གདོན་རྣམས་མཆོག་ཏུ་འཇོམས་པར་འགྱུར། །​རྒྱ་སྤོས་ཤིང་མངར་འཇམ་འབྲས་རྒྱ་སྐྱེགས་པ་ཊོ་ལ་ཡི་ལོ་མ་རཀྟ་པ་ཏྲིཀ་ཤུ་དག་པ་ཏྲ་ལ་དང་ཤིང་ཀུན་ཉུངས་ཀར་སིཾ་ཧི་སེར་གཉིས་ལ་ཏཱ་ཧོང་ལེན་དང་། །​པོ་སོན་ཚ་གསུམ་ཀཱ་ཀཎྜ་ཐང་ཤིང་པི་དང་ཨ་ང་གནྡྷ་མ་རཱ། །​ཨརྐོ་ཊ་དང་ཀོ་ཥ་ཏ་ཀཱི་ན་ཤམ་ནིམྦ་སླེ་ཏྲེས་དུག་མོ་ཉུང་། །​རུ་རྟ་ཤུ་ཀ་ཏ་རུ་པུཥྤབཱ་ལ་ཤིང་མངར་ཨ་པ་ར་ཛི་ཏ། །​དནྡཱི་ཙི་ཏྲ་ཀ་པེད་ཆ་མཉམ་ཕྱེ་མ་གཅིན་གྱི་སྡེ་དང་མར་ལ་བསྐོལ། །​ཡུན་རིང་དུ་གཞག་ཀུན་གྱིས་རིམ་པར་སྦྱོར་བས་མྱུར་དུ་འཇོམས་པར་འགྱུར་བ་ཡིན། །​འབྱུང་པོ་ཆེན་པོའི་གདོན་ཀུན་དང་ནི་སྨྱོ་བྱེད་དེས་བྱས་མཛེ་རིམས་ཞི་བར་བཤད། །​འབྱུང་པོ་ཞི་བར་བྱེད་པའི་རྒྱུད་ལྔ་པ་རྫོགས་སོ།། །​།སྐྱེར་ཡུངས་དུག་མོ་ཉུང་གི་ས་བོན་དང་། །​སིང་ཧི་དང་ནི་ཤིང་མངར་ཆ་མཉམ་པོ། །​དེ་རྣམས་ཐང་བྱས་བུ་ཆུང་མ་ཡི་ནི། །​བུ་ནད་དང་ནི་འཁྲུ་བ་ཀུན་ལ་ཕན། །​ཀ་པེད་པུཥྤ་ད་ཏ་ཀི་ཛ་ལ། །​སེང་ཕྲོམ་དང་བཅས་ག་ཛ་པིཔྤ་ལཱི། །​ཐང་ལ་མཱཀྵི་ཀ་བསྲེས་བྱུགས་པ་དང་། །​འཁྲུ་བ་རྣམས་ལ་བྱིས་པ་ལ་སྦྱར་བྱ། །​ཤྲིང་ག་དྲོད་ནར་བོང་ང་དཀར་པོ་ཕྱི་མར་བྱས། །​གློ་རིམས་སྐྱུག་པའི་ནད་རྣམས་འཇོམས་པ་ལ། །​མཱཀྵི་ཀ་བཅས་བོང་དཀར་དེ་བཞིན་གཅིག །​བྱིས་པའི་ནད་སེལ་བའི་རྒྱུད་དྲུག་པ་རྫོགས་སོ།། །​།སྐྱུ་རུ་ར་ཕྱེ་དྲུག་ཅུ་རྩ་བཞིའི་སྲང་ལ་རང་གི་ཁུ་བསྒོས་སྦྲང་རྩི་མར་དང་ཆ་མཉམ་ཞིང་། །​དྲོད་སྨན་ནར་མོ་སྲང་བརྒྱད་ཀ་ར་ཉིས་འགྱུར་ཆ་ལྡན་ཐལ་བའི་ཕུང་པོའི་ནང་དུ་གཞག་པར་བྱ། །​དབྱར་གྱི་མཐའ་རུ་དེ་བསྟེན་སྐྲ་དཀར་དང་བྲལ་གཟུགས་དང་ཁ་དོག་དང་ནི་སྤོབས་པ་དང་ལྡན་ཞིང་། །​ནད་མེད་བློ་དང་ཡིད་གཞུངས་དྲན་པ་ཚིག་གསལ་སྟོབས་དང་ལྡན་ཞིང་སེམས་སྟོབས་ལྡན་པར་འགྱུར་བ་ཡིན། །​ཤིང་མངར་དང་ནི་སྦྲང་རྩི་མར་དང་ནི། །​འོ་མ་དང་སྦྱར་རྗེས་སུ་བསྟེན་པ་ཡིས། །​ལུས་པོ་རྒྱགས་པ་རབ་ཏུ་ཐོབ་གྱུར་ནས། །​དགའ་ཞིང་འཁྲིགས་པ་ཡང་ཡང་ནུས་པར་འགྱུར། །​ཤིང་མངར་ཅུ་གང་སེནྡྷེ་དྲོད་སྨན་ནར། །​ཀ་ར་དང་ནི་འབྲས་བུ་གསུམ་རབ་ལྡན། །​ཚེ་སྦྱིན་རོ་ཙ་ཤིན་ཏུ་ཡིད་གཞུངས་ཤིང་། །​རྒས་དང་ནད་རྣམས་རྣམ་པར་འཇོམས་པར་འགྱུར། །​གཟེ་མ་སྐྱུ་རུ་སླེ་ཏྲེས་ཕྱེ་མར་བྱ། །​སྦྲང་རྩིའི་མར་དང་ལྡན་པ་བསྟེན་པ་ཡིས། །​རོ་ཙ་བསྟེན་ཞིང་སྡུག་བསྔལ་རྣམ་འགྱུར་ཞིང་། །​སྐྲ་གནག་ཚེ་ལོ་བརྒྱར་ནི་འཚོ་བར་འགྱུར། །​ནིམྦའི་མར་ཁུ་རང་བཞིན་གནས་བྱས་པ། །​ཆོ་ག་ཇི་ལྟ་བ་བཞིན་བཏུང་བ་དང་། །​འོ་མ་མར་དང་རབ་སྦྱར་དེ་ཟླ་བས། །​སྐྲ་དཀར་དང་ནི་རྒས་པ་རྣམ་པར་འབྱིན། །​གཟེ་མ་ཀྵུ་ར་དང་ནི་རྩ་བ་བརྒྱད། །​བཱ་ན་རཱི་ནཱ་ག་བ་ལཱ་བ་ལཱ། །​ཕྱེ་མ་འོ་ཐུག་བྱས་འདི་བཏུང་བར་བྱ། །​དེ་ཡིས་འཁྲིག་པ་ལན་བརྒྱར་ནུས་པ་ཡིན། །​རྟ་ལྟར་བྱེད་པ་བདུན་པ་རྫོགས་སོ།། །​།ཤིང་མངར་ཐང་བསྐོལ་སེནྡྷེ་བ་ལྡན་ཞིང་། །​དུག་ཉུང་དྲོད་ནར་པོ་སོན་ཕྱེ་མར་བསྲེ། །​སྦྲང་རྩི་བཅས་པ་འདི་དག་སློན་ལ་སྦྱར། །​མགྲིན་ནད་ཁ་དང་གྲེ་འགགས་ནད་རྣམས་ལའོ། །​སཽ་བཱི་ར་ལ་ཨ་རུ་ར་ཐང་བསྐོལ། །​དྲོད་ནར་ཁ་རུ་དནྟི་ཕྱེད་ཕྱེ་ལྡན། །​ཨེ་རཎ་མར་ཁུ་དང་བཅས་འཁྲུ་ལ་དེ། །​བཤལ་གྱི་སྦྱོར་བས་ནད་རྣམས་འཇོམས་པར་འགྱུར། །​ར་སྣ་པོ་སོན་ཆ་དང་འབྲས་གསུམ་སླེ་ཏྲེས་རྩ་བ་བཅུ་དང་བཱ་ལཱ་དང་། །​མར་ཁུ་སེནྡྷེ་བ་བཅས་པ་ལ་མམ་སི་བཙོས་ལྡན་སྦྲང་རྩི་བུར་མ་བཅས། །​ཤ་ཏ་པུཥྤ་སླེ་ཏྲེས་རུ་རྟ་ཀ་བེད་པྲི་ཡངྐུ་དང་དྲོད་སྨན་ནར། །​ཤུ་དག་ཕྱེ་མ་ཀཉྫི་བ་འོ་གཅིན་བཅས་མས་གཏོང་རླུང་ནད་རྣམས་ལ་ཕན། །​བ་ལ་ཕྱེ་མ་མར་ཁུ་ལ་བསྐོལ་དྲི་བཟང་དང་། །​བཅུད་གྲུབ་པ་དང་འོ་མ་ཞོ་དང་སྐྱུར་ཆུ་རྣམས། །​དེ་བཞིན་ས་ཧཱ་ར་ཛ་ར་སྣ་སླེ་ཏྲེས་དང་། །​བ་རི་རེ་རེར་བསྐོལ་བས་རླུང་འཇོམས་སོ། །​སྦྱར་བར་བྱའོ་བཅའ་སྒའམ་བུ་རམ་ལ། །​ཡང་ན་སེནྡྷེ་བ་བཅས་དྲོད་ནར་ལའོ། །​སྣ་ཁ་མཇིང་པ་འགྲམ་པ་དཔུང་པ་དང་། །​རྒྱབ་དང་མགོ་མིག་མགུལ་འགགས་ནད་རྣམས་ལ། །​ལས་ལྔའི་ལེའུ་བརྒྱད་པ་རྫོགས་སོ།། །​།རིམས་ལ་གཙོ་ཆེར་པརྤ་པ་ཊ་སྦྱར་བྱ་སྐོམ་དད་ཆེ་ལ་སྐྱུ་རུ་ར་དང་སྐྱུགས་པ་ལ། །​ཚ་བ་ལྔ་སྐྱེས་གཟེར་ལ་འཇམ་རྩི་རེངས་ལ་གི་རི་ཛ་དང་གཅིན་སྙི་སྐྱུ་རུའི་ཁུ་བས་སོ། །​རླུང་གི་ནད་ལ་ར་སྣ་དམུ་རྫིང་མཆེར་པའི་ནད་ལ་བ་གཅིན་ཆམ་པ་ལ། །​དྲོད་ནར་འཕྱོ་ལ་བི་དང་དུག་ལ་ཤུ་ཀ་རྟ་རུ་སྐྲངས་ལ་གུགྒུལ་ལོ། །​བ་ཤ་ཀ་ཡིས་ཁྲག་མཁྲིས་དུག་ཉུང་གིས། །​འཁྲུ་ལ་འོ་བསེ་ཤིང་ཧེ་མམ་ལྕི་གཟེར་ལ། །​སྦོས་ལ་ཐང་ཤིང་སྲིན་ནད་བྱི་དང་གས། །​སྐྱ་རྦབ་ཨ་རུ་ར་དང་འབྲུ་གཞན་གྱིས། །​ཟད་བྱེད་ནད་ལ་འབྲས་བུ་གསུམ་བཤད་གཟེར་བ་ཀུན་ལ་དེ་ལྟར་ཁུ་བས་སོ། །​མཛེ་ལ་རྟག་ཏུ་སེང་ལྡེང་ཁུ་བ་གློ་ལ་ཀཎྜ་ཀ་རི་དང་། །​ཚིགས་བཅད་གཟེ་མ་མུ་ར་གཤེད་བྱེད་ན་ག་བཱ་ལཱ་བ་ལས་སོ། །​བཅུད་ལེན་ཀུན་ལ་སྐྱུ་རུ་ལྷ་བཅས་གདོན་གྱི་ནད་ལ་བྲག་ཞུན་བཤད། །​རྒྱུད་ཕྱི་མའོ།། །​།རབ་ཏུ་གྲུབ་པའི་སྦྱོར་བའི་ཆོ་ག་རྫོགས་པར་བྱས། །​གྲུབ་པའི་དོན་རྣམས་རྟོགས་པའི་སྨན་པ་མཁས་རྣམས་ཀྱིས། །​རྟོགས་པའི་སྨན་པ་མེད་པར་སུ་ཡིས་སྦྱོར་བ་མཐོང་། །​འདི་དོན་སླར་ཡང་འདིར་ནི་ཅུང་ཟད་བཤད་པར་བྱ། །​ཤུགས་བཀག་མ་ཟོས་གཉིད་ཆགས་སྐད་ཆེས་རྩོལ་བ་དྲགས། །​བཞོན་པ་ལ་ཞོན་ཚབ་ཁ་བསྐ་རྩུབ་པ་རྣམས། །​སེམས་གཟུང་འཁྲིག་དང་འཇིགས་དང་སྨྱུང་གནས་མྱ་ངན་དྲངས། །​དབྱར་གྱི་དུས་སུ་རླུང་ནི་རབ་ཏུ་འཁྲུགས་པར་འགྱུར། །​ཚ་སྐྱུར་ཆང་དང་ལན་ཚྭ་རྣོ་དྲོ་ཏིལ་མར་ཁུ། །​ཁྲོ་དང་གདུང་བ་ལོ་མ་སྐམ་པ་འཇིགས་ངལ་རྣམས། །​ཐལ་སྨན་ལ་སོགས་མ་ཞུ་མ་འཕྲོད་ཟས་ཟོས་པ། །​སྟོན་གྱི་དུས་སུ་མཁྲིས་པ་རབ་ཏུ་འཁྲུགས་པར་འགྱུར། །​ཉིན་གཉིད་མངར་དང་གྲང་ཆེས་ཉ་ཤ་ལྕི་བ་དང་། །​ཤིང་ཏོག་འོ་མ་བུ་རམ་ཤིང་གི་རྣམ་འགྱུར་རྣམས། །​སྣུམ་བག་འགྲངས་ཆེས་ཟོས་དང་ལན་ཚྭ་བུར་ཆུ་རྣམས། །​དཔྱིད་ཀྱི་དུས་སུ་བད་ཀན་རབ་ཏུ་འཁྲུགས་པར་འགྱུར། །​དེ་ལྟར་འདི་རྣམས་རིམ་པས་བྱེ་བྲག་སྐྱོན། །​གདུག་པ་ཀུན་ནི་ལྡན་པ་བརྒྱད་དུ་ཤེས། །​སྣ་ཚོགས་ནད་ནི་ལུས་ཀྱི་གྲངས་བཞིན་དུ། །​མིང་རྣམས་མ་ལུས་རྗེས་སུ་རྟོགས་པར་བྱ། །​རྩུབ་འཁུམས་འཕོ་ཞིང་གཟེར་དང་སྔོ་བསངས་མདོག །​ཡན་ལག་ཟུག་ཆེ་ཡན་ལག་བརྐྱང་བསྐུམ་བྱེད། །​ཤེས་རྨོངས་དྲང་ཞིང་གྱོང་ལ་སྐོམ་པ་རྣམས། །​རླུང་གི་ལས་སུ་མཁས་པས་རབ་ཏུ་བསྟན། །​འཛག་ཅིང་རྡུལ་འབྱུང་ཚ་ཞིང་འདོད་ཆགས་སྐྱེ། །​དྲི་ང་རྣག་དང་འཇུ་དང་ཁྲོ་བ་དང་། །​བླ་འཆོལ་བརྒྱལ་དང་མགོ་འཁོར་ལུས་མདོག་སེར། །​མཁྲིས་པའི་ལས་སུ་མཁས་པས་རབ་ཏུ་བསྟན། །​ཁ་མིག་སྣ་ཆུ་གྲང་ལྕི་ལུས་གཡའ་རྡུལ། །​ཤེས་པ་རྨོངས་ཤིང་སྣ་ཚོགས་འགགས་པ་དང་། །​ཚོ་ཆེས་མཆིལ་སྣབས་ཡུན་རིང་འབྱུང་བྱེད་རྣམས། །​བད་ཀན་ལས་སུ་མཁས་པས་རབ་ཏུ་བསྟན། །​དེ་རྣམས་ཀྱིས་བྱས་འདི་དག་རྟོགས་རྣམས་ནི། །​ནད་ཀུན་མིང་ནི་དུ་མའི་རྣམ་པ་ཡང་། །​བྱེ་བྲག་ཁ་ཅིག་སྐྱེ་བའི་དབང་གིས་འགྱུར། །​གང་གིས་འདི་རྣམས་མིང་གཞན་ཀུན་དུ་འགྲོ། །​རྒྱུད་ནི་ལེ་ལོ་ཡིད་ནི་རྣམ་མ་དག །​སྐྱོན་ནི་རབ་འཇུག་བཀྲེས་དང་གཅིན་ཡང་འབྱུང་། །​གསུས་ལྕི་ཤེས་པ་རྨོངས་ཤིང་དང་ག་མེད། །​དེ་རྣམས་ནད་ལྡན་དེ་ལ་ནད་འབྱུང་འགྱུར། །​བཅུད་དང་དྲོད་དང་བརྟན་དང་རོ་ཙ་སྟོབས་སྐྱེད་ལན་ཚྭ་མངར་སྐྱུར་མར་ཁུ་དང་། །​ཁྲུས་དང་དྲོད་བསྟེན་མས་གཏོང་ཤ་དང་སྟན་བསྟེན་ཡན་ལག་ཀུན་ལ་དྲིལ་ཕྱིས་དང་། །​སྣུམ་གྱི་དུགས་དང་འཇམ་རྩིས་ཞི་བྱས་བསྐུ་བྱུག་ཉེ་བར་བསྟེན་པ་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་རླུང་ནི་རབ་ཏུ་ཞི་བར་འགྱུར། །​ཁ་མངར་བསྐ་བ་གྲང་དང་རླུང་ཡབ་མཚན་མོ་ཟླ་བའི་ཟེར་ལ་གནས་པ་དང་། །​ས་ཡི་ཁང་པ་ཆུ་ཡི་འཁྲུལ་འཁོར་ཆུ་ལ་རྩེ་ཞིང་བུད་མེད་ལུས་ལ་རེག །​མར་སར་ཀྵི་ར་དང་པོར་ལུས་ལ་བཀྲུ་སྨན་དང་ནི་ཁྲག་གི་གཏར་དཔྱད་བྱ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་མཁྲིས་པ་རབ་ཏུ་ཞི་བར་འགྱུར། །​རྩུབ་དང་ཀྵཱ་ར་བསྐ་ཁ་ཚ་བ་དང་ནི་འབད་རྩོལ་དྲག་དང་ངར་སྣབས་སྦྱོང་། །​བུད་མེད་བསྟེན་ཞིང་ངལ་དུབ་གཉིད་བཅག་ཆུ་ལ་རྩེ་ཞིང་རྐང་པ་འཆག་པར་བྱ། །​རེང་བུའི་དུད་བསྟེན་མགོ་བསྲོ་ཁྲུས་དང་སྐྱུག་སྨན་དུགས་དང་མས་གཏོང་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་བད་ཀན་ཉེ་བར་ཞི་བར་འགྱུར། །​འཕྲོད་ཟས་སྨྱུང་དང་ཚ་བའི་ཆུ་བཏུང་ཞིང་། །​ཟས་དང་བྱ་ན་ཡང་ཞིང་ཁ་བའི་བཅུད། །​རྩུབ་བྲལ་དུགས་དང་འཇུ་བ་བསྟེན་པ་དང་། །​དེ་བཞིན་ལུས་ཀྱི་སྟེང་འོག་སྦྱང་བར་བྱ། །​དགུན་སྟོད་དབྱར་དང་དགུན་སྨད་རླུང་གི་དུས། །​མཁྲིས་པ་སྟོན་དང་སོ་ག་ཚ་བའི་དུས། །​བད་ཀན་དཔྱིད་ཀ་མེ་ཏོག་འོང་དུས་འཁྲུགས། །​དེ་ལ་དེ་བཞིན་ཕན་པའི་སྨན་བསྟེན་བྱ། །​བད་ཀན་འཁྲུགས་ལ་སྐྱུག་སྨན་སྦྱར་བར་བྱ། །​མཁྲིས་པའི་རྣམ་འགྱུར་བྱུང་ལ་བཀྲུ་སྨན་གཏང་། །​རླུང་གི་བདག་ཉིད་འཇམ་རྩིས་འཇོམས་པར་འགྱུར། །​འདུ་འཕྲོད་སྐྱེས་ལའང་འདྲེས་མ་དེ་དག་གོ། །​རླུང་དང་སྐྱུར་དང་མར་ཁུ་ལན་ཚྭ་དང་། །​མངར་བའི་བཟའ་དང་བཏུང་བ་རྣམས་ཀྱིས་སོ། །​མཁྲིས་པ་ལ་ནི་དེ་བཞིན་མངར་བ་དང་། །​ཁ་དང་བསྐ་བ་གྲང་བ་རྣམས་ཀྱིས་སོ། །​བད་ཀན་ལ་ཡང་ཁ་དང་ཚ་བ་དང་། །​རྩུབ་དང་བསྐ་བ་རྣོ་བའི་རོ་རྣམས་ཀྱིས། །​དེ་རྣམས་བཟའ་བས་ཉེ་བར་འགྲོ་འགྱུར་བ། །​ནད་ནི་རབ་ཏུ་ཞི་བར་འགྱུར་པ་ཡིན། །​བློ་གཞན་ཉིད་ཀྱིས་གང་དེ་མ་བསྟན་གང་ཞིག་བསྟན། །​ནད་རྣམས་རང་གིས་ཡང་དག་རྟོགས་ནས་ཇི་ལྟའི་ཚུལ། །​སྨན་རྣམས་རྗེས་སུ་བློ་གྲོས་ཆུང་བ་རྣམས་ལ་བྱས། །​བསྟན་བཅོས་སུ་ནི་ཅུང་ཟད་གཏན་ཕབ་འབྲས་བུར་བྱས། །​ཡོན་ཏན་ལྷག་ཅན་སྦྱོར་བ་བརྒྱ་པ་བརྗོད་པ་ཡིས། །​བསོད་ནམས་བླ་ན་མེད་པ་བདག་གིས་གང་ཐོབ་པ། །​དེ་ཡིས་རྣམ་པ་སྣ་ཚོགས་ནད་ཀྱིས་གཟིར་གྱུར་པ། །​མཐའ་ཡས་འགྲོ་བ་རྣམས་ཀྱི་ནད་ནི་མེད་གྱུར་ཅིག །​སྦྱོར་བ་བརྒྱ་པ་ཞེས་བྱ་བའི་སྨན་གྱི་གཞུང་འཕགས་པ་ཀླུ་སྒྲུབ་ཞབས་ཀྱིས་མཛད་པ་རྫོགས་སོ།། །​།བལ་པོའི་པཎྜི་ཏ་ཆེན་པོ་བྲམ་ཟེ་ཛེ་ཏ་ཀརྞའི་ཞལ་སྔ་ནས་དང་པོ་རྩ་འགྲེལ་ལན་ཅིག་གསུངས་ཤིང་། །​དུས་ཕྱིས་རྒྱ་གར་ཤར་ཕྱོགས་ཀྱི་པཎྜི་ཏ་བུདྡྷ་ཤྲི་ཛྙཱ་ནའི་ཞལ་སྔ་ནས་སྟོད་ཅུང་ཟད་གསུངས་ནས། གྲུབ་པའི་ཞིང་སྐྱི་རོང་འཕགས་པ་འཇིག་རྟེན་དབང་པོའི་གཙུག་ལག་ཁང་ལ་ཅུང་ཟད་ལས་མི་རིང་བ། ཆེན་པོའི་ཆེན་པོ་རྣམས་ཀྱི་གདན་ས་དཔལ་ཤེལ་གྱི་གཙུག་ལག་ཁང་དུ་སྡོམ་བརྩོན་དམ་པ་སྡེ་སྣོད་གསུམ་དང་། རྒྱུད་དང་རྒྱུད་ཀྱི་ཡན་ལག་རྣམས་ལ་ལེགས་པར་འདྲིས་ཤིང་། ཁྱད་པར་དུ་ཚེའི་རིག་བྱེད་ཡན་ལག་བརྒྱད་པའི་སྙིང་པོ་བསྡུས་པའི་གཞུང་དོན་ལེགས་པར་རྟོགས་པ་དགེ་སློང་ཨ་མོ་གྷའི་གསུང་གིས་བསྐུལ་ནས། མང་དུ་ཐོས་པའི་ལོ་ཙྪ་བ་ཤཱཀྱའི་དགེ་སློང་དཔལ་ཉི་མ་རྒྱལ་མཚན་བཟང་པོས་འགྲེལ་པ་གསུམ་དང་བསྟུན་ཏེ་བསྒྱུར་ཞིང་ལེགས་པར་གཏན་ལ་ཕབ་པ།། །​།གསོ་དཔྱད་གཞུང་ལུགས་བརྒྱ་ཕྲག་དུ་མའི་གནས། །​སྣ་ཚོགས་མངོན་བརྗོད་ཐ་དད་སྡེབ་སྦྱོར་ཅན། །​ཡ་མཚན་བརྒྱན་ལ་ལེགས་སྦྱོར་ཚིག་གིས་སྤེལ། །​གང་འདི་བསྒྱུར་དགེས་ནད་རྣམས་ཞི་བར་ཤོག། ཅོ་ནེ། སོ།། །​།ནལ་ཤམ་དཀར་པོ་ཤ་རིའི། །​མེ་ཏོག་ཁུ་བས་བརྒྱ་ཕྲག་བསྒོ་བར་བྱ། །​སྦྲུལ་གྱིས་སོས་བཏབ་བརྒྱལ་བར་གྱུར་པ་ལ། །​རབ་ཏུ་སྦྱར་བྱ་བཏུང་དང་མིག་སྨན་ལ། །​རྨ་བྱའི་མཁྲིས་པ་ཏནྡྱུལ་ཡི་ཀ །​ཀཱ་ཀཎྚ་བཅས་མི་ཉུང་འཐུང་བྱས་པས། །​འགྲོ་བའི་དུག་དང་བརྟན་མཆོག་དུག་གི་ནི། །​འཚེ་བ་དང་བཅས་མྱུར་དུ་འབྱིན་པར་བྱེད། །​ཏིལ་བཏགས་མར་ཁུ་ལ་ནི་བུ་རམ་དང་། །​དེ་བཞིན་ཨརྐའི་ལོ་མ་ཆ་མཉམ་བཏུང་། །​སྤྲིན་གྱི་ཚོགས་ལ་འཕྲལ་དུ་རླུང་བྱུང་ལྟར། །​ཁྱི་སྨྱོའི་དུག་མཆོག་མྱུར་དུ་འབྱིན་པར་འགྱུར། །​ཁང་པའི་དུ་བ་གུ་གུལ་དང་ལྡན་པ། །​བཱ་ཛི་གནྡྷེ་ཏནྡྱུ་ལི་ཡ་བཅས། །​བ་ཡི་གཅིན་ལ་བཏགས་བྱས་སྙིང་ནད་དང་། །​བརྟན་མཆོག་འགྲོ་བའི་དུག་རྣམས་འཕྲོག་པར་འགྱུར། །​སྤང་སྤོས་པུ་ཤེལ་བ་བླ་ཀཽནྟི་ཛ་ལ་སླེ་ཏྲེས་ལྡོང་རོས་གྷ་ཧི་པརྨ་ཀེ་ཤི་དང་། །​སྤིགྐ་ཙཎྜ་ཡུང་བ་རུ་རྟ་ཀ་ར་ལ་རྟཱ་རྡོ་དྲག་སཱུཀྵྨེ་གུར་ཀུམ་ཤིང་ཤུག་པ། །​ཆ་མཉམ་ཡུངས་ཀར་བརྒྱད་ཆ་ནཱ་ག་གེ་སར་མེ་ཏོག་ཆ་བཞིས་ལྡེ་གུས་ཀུན་ཏུ་ལོངས་སྤྱོད་ཅིང་། །​ཕུན་སུམ་ཚོགས་བྱ་ཤ་ཟ་རིམ་དང་དུག་གི་ནད་རྣམས་འཇོམས་འགྱུར་ཟླ་བ་ཤར་བ་ལྟ་བུར་གྲགས། །​དུག་ནད་སེལ་བའི་རྒྱུད་རྫོགས་སོ།། །​།ཡུངས་དཀར་འབྲས་གསུམ་ཤི་རི་ཥ་ཀཏྲ་བྷཱི་ཤྭེ་འཇམ་འབྲས་སླེ་ཏྲེས་དང་། །​བཙོད་དང་སེར་པོ་གཉིས་དང་ཚ་བ་གསུམ་དང་སྤང་སྤོས་ཤུ་དག་ཤིང་ཀུན་རྣམས། །​ར་ཡི་གཅིན་ལ་བཏགས་བྱས་འཐུངས་སོགས་ལྟེན་པས་སྦྲུལ་གྱིས་སོས་བཏབ་གདོན་ཀུན་དང་། །​གཤེད་བྱེད་སྨྱོ་བྱེད་ཤ་ཟ་དང་ནི་སྲིན་པོ་འཇོམས་ཤིང་བརླག་པར་བྱེད་པར་འགྱུར། །​ཀརྤ་སའི་རུས་པ་དང་ནི་རྨ་བྱའི་འདབ་མ་བྲི་ཧ་ཧི་རྣམས་དང་། །​ནིརྨ་ལྱ་པོ་སོན་ཆ་ཤིང་ཚ་ཅུ་གང་བྱི་ལའི་བརྟུག་པ་བཱ་ཤ་ཀཱ་དང་ཀེ་ཤ་སྦྲུལ་ལྤགས་དང་། །​གླང་པོའི་སོ་དང་ཤྲིང་ག་ཤིང་ཀུན་ནལ་ཤམ་དཀར་པོ་ཆ་མཉམ་བདུག་བྱས་པས། །​གཤེད་བྱེད་སྨྱོ་བྱེད་ཤ་ཟ་སྲིན་པོ་ལྷ་རྣམས་ཞུགས་པའི་རིམས་ནི་འཇོམས་པར་དྲན། །​ཚ་བ་གསུམ་དང་ད་ལ་གུར་ཀུམ་དྲོ་སྨན་ནར་མོའི་རྩ་བ་ཀྵ་ར་སིང་ཧི་ཡུང་རུ་རྟ་ཉུངས་ཀར་གཉིས་དང་ཨམྦུ་དུག་ཉུང་སྒོག་སྐྱ་འབྲས་བུ་གསུམ་དང་པུ་ཤེལ་རྩེ་དང་ཧོ་ལན་ཤུ་ཏག་སྤངས་མ་ཤིང་མངར་བཱ་ལ་དམར་པོ་ལྡོང་རོས་ཤུག་པ་ཞེས་གྲགས་པ། །​ད་རྟི་རྒྱ་སྤོས་མ་དྷུ་ཀ་སཱ་པྲི་ཡངྐུ་དང་བོང་ང་དཀར་པོ་ལིག་བུ་མིག་དང་ཙ་བྱ་ཐང་ཤིང་བཅས་པ་ཕྱེ་མར་བྱས་པ་མར་དང་སྲོག་ཆགས་བརྒྱད་ཀྱི་གཅིན་གྱི་ཆ་ལ་བསྐོལ་བ་བཤད་འཐུངས་པས་འབྱུང་པོ་འབྲོས་ཤིང་དེ་ཡི་གདོན་རྣམས་མཆོག་ཏུ་འཇོམས་པར་འགྱུར། །​རྒྱ་སྤོས་ཤིང་མངར་འཇམ་འབྲས་རྒྱ་སྐྱེགས་པ་ཊོ་ལ་ཡི་ལོ་མ་རཀྟ་པ་ཌ་ཀཱ་ཤུ་དག་པ་ཏྲ་ལ་དང་ཤིན་ཀུན་ཡུངས་ཀར་སིཾ་ཧི་སེར་གཉིས་ལ་ཏཱ་ཧོང་ལེན་དང་། །​པོ་སོན་ཚ་གསུམ་ཀཱ་ཀཱཎྜ་ཐང་ཤིང་པི་ཏི་ཨ་ང་གྷནྡྷ་མ་རཱ། །​ཨརྐོ་ཌ་དང་ཀོཥྚོ་ཀཱི་ན་ཤམ་ནིམྦ་སླེ་ཏྲེས་དུག་མོ་ཉུང་། །​རུ་རྟ་ཤུ་ཀ་ཏ་རུ་པུཥྤབཱ་ལ་ཤིང་མངར་ཨ་པ་ར་ཛི་ཏ། །​དནྟི་ཙི་ཏྲ་ཀ་པེད་ཆ་མཉམ་ཕྱེ་བ་གཅིན་གྱི་སྡེ་དང་མར་ལ་བསྐོལ། །​ཡུན་རིང་དུ་བཞག་ཀུན་གྱི་རིམ་པར་སྦྱོར་བས་མྱུར་དུ་འཇོམས་པར་འགྱུར་བ་ཡིན། །​འབྱུང་པོ་ཆེན་པོའི་གདོན་ཀུན་དང་ནི་སྨྱོ་བྱེད་དེས་བྱས་མཛེ་རིམས་ཞི་བར་བཤད། །​འབྱུང་པོ་ཞི་བར་བྱེད་པའི་རྒྱུད་ལྔ་པ་རྫོགས་སོ།། །​།སྐྱེར་ཡུངས་དུག་མོ་ཉུང་གི་ས་བོན་དང་། །​སི་ཧི་དང་ནི་ཤིང་མངར་ཆ་མཉམ་པོ། །​དེ་རྣམས་ཐང་བྱས་བུ་ཆུང་མ་ཡི་ནི། །​བུ་ནད་དང་ནི་འཁྲུ་བ་ཀུན་ལ་ཕན། །​ཀ་པེད་པུཥྤ་དྷ་ཀ་ཛ་ལ། །​སེང་ཕྲོམ་དང་བཅས་ག་ཛ་ཡིཔྤ་ལཱི། །​ཐང་ལ་མཱཀྵི་ཀ་བསྲེས་བྱུག་པ་དང་། །​འཁྲུ་བ་རྣམས་ལ་བྱིས་པ་ལ་སྦྱར་བྱ། །​ཤྲི་གཱ་དྲོ་ནར་བོང་ང་དཀར་པོ་ཕྱི་མར་བྱས། །​གོ་རིམ་སྐྱུག་པའི་ནད་རྣམས་འཇོམས་པ་ལ། །​མཱཀྵི་ཀ་བཅས་བོང་དཀར་དེ་བཞིན་གཅིག །​བྱིས་པའི་ནད་སེལ་བའི་རྒྱུད་དྲུག་པ་རྫོགས་སོ།། །​།སྐྱུ་རུ་ར་ཕྱེ་དྲུག་ཅུ་རྩ་བཞིའི་སྲང་ལ་རང་གི་ཁུ་བསྒོས་སྦྲང་རྩི་མར་དང་ཆ་མཉམ་ཞིང་། །​དྲོད་སྨན་ནར་མོ་སྲང་བརྒྱད་ཀ་ར་ཉིས་འགྱུར་ཆ་ལྡན་ཐལ་བའི་ཕུང་པོའི་ནང་དུ་གཞག་པར་བྱ། །​དབྱར་གྱི་མཐའ་རུ་དེ་བརྟེན་སྐྲ་དཀར་དང་བྲལ་གཟུགས་དང་ཁ་དོག་དང་ནི་སྤོབས་པ་དང་ལྡན་ཞིང་། །​ནད་མེད་བློ་དང་ཡིད་གཞུངས་དྲན་པ་ཚིག་བསལ་སྟོབས་དང་ལྡན་ཞིང་སེམས་སྟོབས་ལྡན་པར་འགྱུར་བ་ཡིན། །​ཤིང་མངར་དང་ནི་སྦྲང་རྩི་མར་དང་ནི། །​འོ་མ་དང་སྦྱར་རྗེས་སུ་བསྟེན་པ་ཡིས། །​ལུས་པོ་རྒྱག་པ་རབ་ཏུ་ཐོབ་གྱུར་ནས། །​དགའ་ཞིང་འཁྲིག་པ་ཡང་ཡང་ནུས་པར་འགྱུར། །​ཤིང་མངར་བཅུ་གང་སེནྡྷེ་དྲོ་སྨན་ནར། །​ཀ་ར་དང་ནི་འབྲས་བུ་གསུམ་རབ་ལྡན། །​ཚེ་སྦྱིན་རོ་ཙ་ཤིན་ཏུ་ཡིད་བཞུངས་ཤིང་། །​རྒས་དང་ནད་རྣམས་རྣམ་པར་འཇོམས་པར་འགྱུར། །​གཟེ་མ་སྐྱུ་རུ་སླེ་ཏྲེས་ཕྱེ་མར་བྱས། །​སྦྲང་རྩི་མར་དང་ལྡན་པ་བསྟེན་པ་ཡིས། །​རོ་ཙ་བརྟན་ཞིང་སྡུག་བསྔལ་རྣམ་འགྱུར་ཞིང་། །​སྐྲ་གནག་ཚེ་ལོ་བརྒྱར་ནི་འཚོ་བར་འགྱུར། །​ནིམྦའི་མར་ཁུ་རང་བཞིན་གནས་བྱས་པ། །​ཆོ་ག་ཇི་ལྟ་བཞིན་བཏུང་བ་དང་། །​འོ་མ་མར་དང་རབ་སྦྱར་དེ་ཟླ་བས། །​སྐྲ་དཀར་དང་ནི་རྒས་པ་རྣམ་པར་འབྱིན། །​གཟེ་མ་ཀྵུ་ར་དང་རྩ་བ་བཅུ། །​བཱ་ན་རཱ་ནཱ་གཱ་བཱ་ལ་བ་ཝ། །​ཕྱེ་མ་འོ་ཐུགས་བྱས་འདི་བཏུང་བར་བྱ། །​དེ་ཡིས་འཁྲིག་པ་ལན་བརྒྱར་ནུས་པ་ཡིན། །​རྟ་ལྟར་བྱེད་པ་བདུན་པ་རྫོགས་སོ།། །​།ཤིང་མངར་ཐང་བསྐོལ་སྐོལ་ནྡྷེ་བ་ལྡན་ཞིང་། །​དུག་ཉུང་དྲོ་ནར་པོ་སོན་ཕྱེ་མར་བསྲེ། །​སྦྲང་རྩི་བཅས་པ་འདི་དག་སློན་ལ་སྦྱར། །​མགྲིན་ནད་ཁ་དང་གྲེ་འགགས་ནད་རྣམས་ལ། །​སཽ་བཱི་ར་ལ་ཨ་རུ་ར་ཐང་བསྐོལ། །​དྲོ་ནར་ཨ་རུ་དནྟི་ཕྱེ་ཕྱེ་ལྡན། །​ཨེ་ར་མར་ཁུ་དང་བཅས་འཁྲུ་ལ་དེ། །​བཤལ་གྱི་སྦྱོར་བས་ནད་རྣམས་འཇོམས་པར་འགྱུར། །​ར་སྣ་པོ་སོན་ཆ་དང་འབྲས་གསུམ་སླེ་ཏྲེས་རྩ་བ་བཅུ་དང་བཱ་ལཱ་དང་། །​མར་ཁུ་སེནྡྷེ་བ་བཅས་པ་ལ་མམ་སི་བཙོས་ལྡན་སྦྲང་རྩི་བུར་མ་བཅས། །​ཤ་ཏ་པུཥྤ་སླེ་ཏྲེས་རུ་རྟ་ཀ་བེཏ་བི་ཡཾ་ཀུ་དང་དྲོ་སྨན་ནར། །​ཤུ་དག་ཕྱེ་མ་ཀཉྫི་བ་འོ་གཅིན་བཅས་མ་བཏང་རླུང་ནད་རྣམས་ལ་ཕན། །​བ་ལ་ཕྱེ་མ་མར་ཁུ་ལ་བསྐོལ་དྲི་བཟང་དང་། །​བཅུད་གྲུབ་པ་དང་འོ་མ་ཞོ་དང་སྐྱུ་ཆུ་རྣམས། །​དེ་བཞིན་ས་ཧཱ་ཙ་རཱ་སྣཱ་སླེ་ཏྲེས་དང་། །​བ་རི་རེ་རེར་བསྐོལ་བས་རླུང་འཇོམས་སོ། །​སྦྱར་བར་བྱའོ་བཅའ་སྒའམ་བུ་རམ་ལ། །​ཡང་ན་སེནྡྷེ་བ་བཅས་དྲོ་ནར་ལའོ། །​སྣ་ཁ་འཇིམ་པ་འགྲམ་པ་དཔུང་པ་དང་། །​རྒྱབ་དང་མགོ་མིག་མགུལ་འགགས་ནད་རྣམས་ལ། །​ལས་ལྔའི་ལེའུ་བརྒྱད་པ་རྫོགས་སོ།། །​།རིམས་ལ་གཙོ་ཆེར་པརྤ་པ་ཊ་ཀ་སྦྱར་བྱ་སྐོམ་དད་ཆེ་ལ་སྐྱུ་རུ་ར་དང་སྐྱུག་པ་ལ། །​ཚ་བ་ལྔ་སྐྱེས་གཟེར་ལ་འཇམ་རྩི་རེངས་ལ་གི་རི་ཛ་དང་གཅིན་སྙི་སྐྱུ་རུ་ར་ཡི་ཁུ་བས་སོ། །​རླུང་གི་ནད་ལ་རཱ་སྣཱ་དམུ་རྫིང་མཆེར་པའི་ནད་ལ་བ་གཅིན་ཆམ་པ་ལ། །​དྲོ་ནར་འཕྱོ་ལ་བི་ཏཾ་དུག་ལ་ཤུ་ཀ་རྟ་རུ་སྐྲངས་ལ་གུ་གུལ་ལོ། །​བ་ཤ་ཀ་ཡིས་ཁྲག་མཁྲིས་དུག་ཉུང་གིས། །​འཁྲུ་ལ་འོ་བསྲེ་ཤིང་ཧེ་མི་ལྕི་གཟེར་ལ། །​སྦོས་ལ་ཐང་ཤིང་སྲིན་ནད་བྱི་ཏཾ་ཀས། །​སྐྱ་རྦབ་ཨ་རུ་ར་དང་འབྲུ་གཞན་གྱིས། །​ཟད་བྱེད་ནད་ལ་འབྲས་བུ་གསུམ་བཤད་གཟེར་བ་ཀུན་ལ་དེ་ལྟར་ཁུ་བས་སོ། །​མཛེ་ལ་རྟག་ཏུ་སེང་ལྡེང་ཁུ་བ་གློ་ལ་ཀཎྜ་ཀ་རི་དང་། །​ཚིགས་ནད་གཟེ་མ་མུ་ར་གཤེད་བྱེད་ནཱ་ག་བཱ་ལཱ་བ་ལས་སོ། །​བཅུད་ལེན་ཀུན་ལ་སྐྱུ་རུ་ལྷ་བཅས་གདོན་ནད་ལ་བྲག་ཞུན་བཤད། །​རྒྱུད་ཕྱི་མའོ།། །​།རབ་ཏུ་གྲུབ་པའི་སྦྱོར་བའི་ཆོ་ག་རྫོགས་པར་བྱས། །​གྲུབ་པའི་དོན་རྣམས་རྟོགས་པའི་སྨན་པ་མཁས་རྣམས་ཀྱིས། །​རྟོག་པའི་སྨན་པ་མེད་པར་སུ་ཡིས་སྦྱོར་བ་མཐོང་། །​འདི་དོན་སླར་ཡང་འདིར་ནི་ཅུང་ཟད་བཤད་པར་བྱ། །​ཤུགས་བཀག་མ་ཟོས་གཉིད་ཆག་སྐད་ཆེས་རྩོལ་བ་དྲགས། །​གཞོན་པ་ལ་ཞོན་ཚབ་ཁ་བསྐ་བ་རྩུབ་པ་རྣམས། །​སེམས་བཟུང་འཁྲིག་དང་འཇིགས་དང་བསྙུང་གནས་མྱ་ངན་དྲངས། །​དབྱར་གྱི་དུས་སུ་རླུང་ནི་རབ་ཏུ་འཁྲུག་པར་འགྱུར། །​ཚ་སྐྱུར་ཆང་དང་ལན་ཚྭ་རྣོ་དྲོ་ཏིལ་མར་ཁུ། །​ཁྲོ་དང་གདུང་བ་ལོ་མ་སྐམ་པོ་འཇིགས་ངལ་རྣམས། །​ཐལ་སྨན་ལ་སོགས་མ་ཞུ་མ་འཕྲོད་ཟས་ཟོས་པ། །​སྟོན་གྱི་དུས་སུ་མཁྲིས་པ་རབ་ཏུ་འཁྲུགས་པར་འགྱུར། །​ཉིན་གཉིད་མངར་དང་གྲངས་ཆེས་ཉ་ཤ་ལྕི་བ་དང་། །​ཤིང་ཏོག་འོ་མ་བུ་རམ་ཤིང་གི་རྣམ་འགྱུར་རྣམས། །​སྣུམ་བག་འགྲངས་ཆེས་ཟོས་དང་ལན་ཚྭ་བུར་ཆུ་རྣམས། །​དཔྱིད་ཀྱི་དུས་སུ་བད་ཀན་རབ་ཏུ་འཁྲུགས་པར་འགྱུར། །​དེ་ལྟར་འདི་རྣམས་རིམ་པས་བྱེ་བྲག་སྐྱོན། །​བདུག་པ་ཀུན་ནི་ལྡན་པ་བརྒྱད་དུ་ཤེས། །​སྣ་ཚོགས་ནད་ནི་ལུས་ཀྱི་གྲངས་བཞིན་དུ། །​མིང་རྣམས་མ་ལུས་རྗེས་སུ་རྟོགས་པར་བྱ། །​རྩུབ་འཁུམས་འཕོ་ཞིང་གཟེར་དང་སྔོ་བསངས་མདོག །​ཡན་ལག་ཟུག་ཆེ་ཡན་ལག་བརྐྱང་བསྐུམ་བྱེད། །​ཤེས་རྨོང་གྲང་ཞིང་གྱོང་ལ་སྐོམ་པ་རྣམས། །​རླུང་གི་ལས་སུ་མཁས་པས་རབ་ཏུ་བསྟན། །​འཛག་ཅིང་རྡུལ་འབྱུང་ཚ་ཞིང་འདོད་ཆགས་སྐྱེ། །​དྲི་ང་རྣག་དང་འཇུ་དང་ཁྲོ་བ་དང་། །​བསླབ་བཅོལ་བརྒྱལ་དང་མགོ་འཁོར་ལུས་མདོག་སེར། །​མཁྲིས་པའི་ལས་སུ་མཁས་པས་རབ་ཏུ་བསྟན། །​ཁ་མིག་སྣ་ཆུ་གྲང་ལྕི་ལུས་གཡའ་རྡུལ། །​ཤེས་པ་རྨོངས་ཤིང་སྣ་ཚོགས་འགགས་པ་དང་། །​ཚོ་ཆེས་མཆིལ་སྣམས་ཡུན་རིང་འབྱུང་བྱེད་རྣམས། །​བད་ཀན་ལས་སུ་མཁས་པས་རབ་ཏུ་བསྟན། །​དེ་རྣམས་ཀྱིས་བྱས་འདི་དག་རྟོགས་རྣམས་ནི། །​ནད་ཀུན་མིང་ནི་དུ་མའི་རྣམ་པ་ཡང་། །​བྱེ་བྲག་ཁ་ཅིག་སྐྱེ་བའི་དབང་གིས་འགྱུར། །​གང་གི་འདི་རྣམས་མིང་གཞན་ཀུན་དུ་འགྲོ། །​རྒྱུད་ནི་ལེ་ལོ་ཡིད་ནི་རྣམ་མ་དག །​སྐྱོན་ནི་རབ་འཇུག་བཀྲེས་དང་གཅིན་ཡང་འབྱུང་། །​གསུས་ལྕི་ཤེས་པ་རྨོངས་ཤིང་དང་ག་མེད། །​དེ་རྣམས་ནད་ལྡན་དེ་ལ་ནད་འབྱུང་འགྱུར། །​བཅུད་དང་དྲོད་དང་བརྟན་དང་རོ་ཙ་སྟོབས་བསྐྱེད་ལན་ཚ་མངར་སྐྱུར་མར་ཁུ་དང་། །​ཁྲུས་དང་དྲོད་བསྟེན་མས་བཏང་ཤེ་དང་བསྟེན་ཡན་ལག་ཀུན་ལ་དྲིལ་ཕྱིས་དང་། །​སྣུམ་གྱི་དུགས་དང་འཇམ་རྩིས་ཞི་བྱས་བསྐུ་བྱུག་ཉེ་བར་བསྟེན་པ་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་རླུང་ནི་རབ་ཏུ་ཞི་བར་འགྱུར། །​ཁ་མངར་བསྐ་བ་གྲང་དང་རླུང་ཡབ་མཚན་མོ་ཟླ་བའི་གཟེར་ལ་གནས་པ་དང་། །​ས་ཡི་ཁང་པ་ཆུ་ཡི་འཁྲུལ་འཁོར་ཆུ་ལ་བརྩེ་ཞིང་བུད་མེད་ལུས་ལ་རེག །​མར་སར་ཀྵི་ར་དང་པོར་ལུས་ལ་བཀྲུ་སྨན་དང་ནི་ཁྲག་གི་གཏར་སྤྱད་བྱ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་མཁྲིས་པ་རབ་ཏུ་ཞི་བར་འགྱུར། །​རྩུབ་དང་ཀྵ་ར་བསྐ་ཁ་ཚ་བ་དང་ནི་འབད་རྩོལ་དྲག་དང་ངར་སྣབ་སྦྱར། །​བུད་མེད་བསྟེན་ཞིང་ལ་དུབ་གཉིད་བཅག་ཆུ་ལ་རྩེ་ཞིང་རྐང་པ་འཆག་པར་བྱ། །​རེང་བུའི་དུད་བསྟེན་མགོ་བསྲོ་ཁྲུས་དང་སྐྱུག་སྨན་དུག་དང་མས་བཏང་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་བད་ཀན་ཉེ་བར་ཞི་བར་འགྱུར། །​འཕྲོད་ཟས་བསྙུང་དང་ཚ་བའི་ཆུ་བཏུང་ཞིང་། །​ཟས་དང་བྱ་ན་ཡང་ཞིང་ཁ་བའི་བཅུད། །​རྩུབ་བྲལ་དུགས་དང་འཇུ་བ་བསྟེན་པ་དང་། །​དེ་བཞིན་ལུས་ཀྱི་སྟེང་འོག་སྦྱང་བར་བྱ། །​རྒུན་སྟོད་དབྱར་དང་རྒུན་སྨད་རླུང་གི་དུས། །​མཁྲིས་པ་སྟོན་དང་སོ་ཁ་ཚ་བའི་དུས། །​བད་ཀན་དཔྱིད་ཀ་མེ་ཏོག་འོང་དུས་འཁྲུག །​དེ་ལ་དེ་བཞིན་ཕན་པའི་སྨན་བསྟན་བྱ། །​བད་ཀན་འཁྲུགས་ལ་སྐྱུག་སྨན་སྦྱར་བར་བྱ། །​མཁྲིས་པའི་རྣམ་འགྱུར་བྱུང་ལ་བཀྲུས་སྨན་བཏང་། །​རླུང་གི་བདག་ཉིད་འཇམ་རྩིས་འཇོམས་པར་འགྱུར། །​འདུ་འཕྲོད་སྐྱེས་ལའང་འདྲེས་མ་དེ་དག་གོ། །​རླུང་ལ་སྐྱུར་དང་མར་ཁུ་ལན་ཚྭ་དང་། །​མངར་བའི་བཟའ་དང་བཏུང་བ་རྣམས་ཀྱིས་སོ། །​མཁྲིས་པ་ལ་ནི་དེ་བཞིན་མངར་བ་དང་། །​ཁ་དང་བསྐ་བ་གྲང་བ་རྣམས་ཀྱིས་སོ། །​བད་ཀན་ལ་ཡང་ཁ་དང་ཚ་བ་དང་། །​རྩུབ་དང་བསྐ་བ་རྣོ་བའི་རོ་རྣམས་ཀྱིས། །​དེ་རྣམས་བཟའ་བས་ཉེ་བར་འགྲོ་འགྱུར་བ། །​ནད་ནི་རབ་ཏུ་ཞི་བར་འགྱུར་པ་ཡིན། །​བློ་གཞན་ཉིད་ཀྱིས་གང་དེ་མ་བསྟན་གང་ཞིག་བསྟན། །​ནད་རྣམས་རང་གིས་རྟགས་ནས་ཇི་ལྟའི་ཚུལ། །​སྨན་རྣམས་རྗེས་སུ་བློ་གྲོས་ཆུང་བ་རྣམས་ལ་བྱས། །​བསྟན་བཅོས་སུ་ནི་ཅུང་ཟད་བཏན་ཕབ་འབྲས་བུར་བྱས། །​ཡོན་ཏན་ལྷག་ཅན་སྦྱོར་བ་བརྒྱ་པ་བརྗོད་པ་ཡིས། །​བསོད་ནམས་བླ་ན་མེད་པ་བདག་གིས་གང་ཐོབ་པ། །​དེ་ཡིས་རྣམ་པ་སྣ་ཚོགས་ནད་ཀྱིས་གཟིར་གྱུར་པ། །​མཐའ་ཡས་འགྲོ་བ་རྣམས་ཀྱི་ནད་ནི་མེད་གྱུར་ཅིག །​སྦྱོར་བ་བརྒྱ་པ་ཞེས་བྱ་བའི་སྨན་གྱི་གཞུང་འཕགས་པ་ཀླུ་སྒྲུབ་ཞབས་ཀྱིས་མཛད་པ་རྫོགས་སོ།། །​།བལ་པོའི་པཎྜི་ཏ་ཆེན་པོ་བྲམ་ཟེ་ཛེ་ཏ་ཀརྞཱའི་ཞལ་སྔ་ནས་དང་པོ་རྩ་འགྲེལ་ལན་ཅིག་གསུངས་ཤིང་། །​དུས་ཕྱིས་རྒྱ་གར་ཤར་ཕྱོགས་ཀྱི་པཎྜི་ཏ་བུདྡྷ་ཤྲཱི་ཛྙཱ་ནའི་ཞལ་སྔ་ནས་སྟོད་ཅུང་ཟད་གསུངས་ནས། གྲུབ་པའི་ཞིང་སྐྱི་རོང་འཕགས་པ་འཇིག་རྟེན་དབང་པོའི་གཙུག་ལག་ཁང་ལ་ཅུང་ཟད་ལས་མི་རིང་བ། ཆེན་པོའི་ཆེན་པོ་རྣམས་ཀྱི་གདན་ས་དཔལ་ཤེར་གྱི་གཙུག་ལག་ཁང་དུ་སྡོམ་བརྩོན་དམ་པ་སྡེ་སྣོད་གསུམ་དང་། རྒྱུད་དང་རྒྱུད་ཀྱི་ཡན་ལག་རྣམས་ལས་ལེགས་པར་འདྲིས་ཤིང་། ཁྱད་པར་དུ་ཚེའི་རིག་བྱེད་ཡན་ལག་བརྒྱད་པའི་སྙིང་པོ་བསྡུས་པའི་གཞུང་དོན་ལེགས་པར་རྟོགས་པ་དགེ་སློང་ཨ་མོ་གྷའི་གསུང་གིས་བསྐུལ་ནས། མང་དུ་ཐོས་པའི་ལོ་ཙྪ་བ་ཤཱཀྱའི་དགེ་སློང་དཔལ་ཉི་མ་རྒྱལ་མཚན་བཟང་པོས་འགྲེལ་པ་གསུམ་དང་བསྟུན་ཏེ་བསྒྱུར་ཞིང་ལེགས་པར་གཏན་ལ་ཕབ་པའོ།། །​ །​གསོ་དཔྱད་གཞུང་ལུགས་བརྒྱ་ཕྲག་དུ་མའི་གནད། །​སྣ་ཚོགས་མངོན་བརྗོད་ཐ་དད་སྡེབ་སྦྱོར་ཅན། །​ཡ་མཚན་རྒྱན་ལ་ལེགས་སྦྱར་ཚིག་གིས་སྤེལ། །​གང་འདི་བསྒྱུར་དགེས་ནད་རྣམས་ཞི་བར་ཤོག། ས་སྟེང་དུ་ཉི་མ་དང་ཟླ་བ་ལྟར་གྱུར་ཅིག །​ །​ལོ་ཙཱ་བའི་འགྱུར་བསྟན་ལ་དཔེ་ཕྱི་བྱས་ནས་བྲིས་ཏེ། ཞུས་དག་ལེགས་པར་བགྱིས་པ་འདིས།སེམས་ཅན་དཔག་ཏུ་མེད་པའི་དོན་བྱེད་པར་གྱུར་ཅིག། །། སྣར་ཐང་། སོ།། །​།ནལ་ཤམ་དཀར་པོ་ཤ་རིའི། །​མེ་ཏོག་ཁུ་བས་བརྒྱ་ཕྲག་བསྒོ་བར་བྱ། །​སྦྲུལ་གྱིས་སོས་བཏབ་བརྒྱལ་བར་གྱུར་པ་ལ། །​རབ་ཏུ་སྦྱར་བྱ་བཏུང་དང་མིག་སྨན་ལ། །​རྨ་བྱའི་མཁྲིས་པ་ཏནྡྱུལ་ཡི་ཀ །​ཀཱ་ཀཎྜ་བཅས་མི་ཉུང་འཐུང་བྱས་པས། །​འགྲོ་བའི་དུག་དང་བརྟན་མཆོག་དུག་གི་ནི། །​འཚེ་བ་དང་བཅས་མྱུར་དུ་འབྱིན་པར་བྱེད། །​ཏིལ་བཏགས་མར་ཁུ་ལ་ནི་བུ་རམ་དང་། །​དེ་བཞིན་ཨརྐའི་ལོ་མ་ཆ་མཉམ་བཏུང་། །​སྤྲིན་གྱི་ཚོགས་ལ་འཕྲལ་དུ་རླུང་བྱུང་ལྟར། །​ཁྱི་སྨྱོའི་དུག་མཆོག་མྱུར་དུ་འབྱིན་པར་འགྱུར། །​ཁང་པའི་དུ་བ་གུ་གུལ་དང་ལྡན་པ། །​བཱ་ཛི་གནྡྷེ་ཏནྡྱུ་ལི་ཡ་བཅས། །​བ་ཡི་གཅིན་ལ་བཏགས་བྱས་སྙིང་ནད་དང་། །​བརྟན་མཆོག་འགྲོ་བའི་དུག་རྣམས་འཕྲོག་པར་འགྱུར། །​སྤང་སྤོས་པུ་ཤེལ་བ་བླ་ཀཽནྟི་ཛ་ལ་སླེ་ཏྲེས་ལྡོང་རོས་གི་ཧཾ་པརྨ་ཀེ་ཤི་དང་། །​སྤིགྐ་ཙནྚ་ཡུང་བ་རུ་རྟ་ཀ་ར་ལ་རྟཱ་རྡོ་དྲེག་སཱུཀྵྨ་གུར་གུམ་ཤིང་ཤུག་པ། །​ཆ་མཉམ་ཡུངས་ཀར་བརྒྱད་ཆ་ནཱ་ག་གེ་སར་མེ་ཏོག་ཆ་བཞིས་ལྡེ་གུས་ཀུན་ཏུ་ལོངས་སྤྱོད་ཅིང་། །​ཕུན་སུམ་ཚོགས་བྱ་ཤ་ཟ་རིམས་དང་དུག་གི་ནད་རྣམས་འཇོམས་འགྱུར་ཟླ་བ་ཤར་བ་ལྟ་བུར་གྲགས། །​དུག་ནད་སེལ་བའི་རྒྱུད་བཞི་པ་རྫོགས་སོ།། །​།ཡུངས་དཀར་འབྲས་གསུམ་ཤི་རི་ཥ་ཀཏྲ་བྷཱི་ཤྭེ་འཇམ་འབྲས་སླེ་ཏྲེས་དང་། །​བཙོད་དང་སེར་པོ་གཉིས་དང་ཚ་བ་གསུམ་དང་སྤང་སྤོས་ཤུ་དག་ཤིང་ཀུན་རྣམས། །​ར་ཡི་གཅིན་ལ་བཏགས་བྱས་འཐུང་སོགས་སྟེན་པས་སྦྲུལ་གྱིས་སོས་བཏབ་གདོན་ཀུན་དང་། །​གཤེད་བྱེད་སྨྱོ་བྱེད་ཤ་ཟ་དང་ནི་སྲིན་པོ་འཇོམས་ཤིང་བརླག་པར་བྱེད་པར་འགྱུར། །​ཀརྤ་སའི་རུས་པ་དང་ནི་རྨ་བྱའི་འདབ་མ་བྲི་ཧ་ཧི་རྣམས་དང་། །​ནིརྨ་ལྱ་པོ་སོན་ཆ་ཤིང་ཚ་ཅུ་གང་བྱི་ལའི་བརྟུག་པ་བཱ་ཤ་ཀཱ་དང་ཀེ་ཤ་སྦྲུལ་ལྤགས་དང་། །​གླང་པོའི་སོ་དང་ཤྲིང་ག་ཤིང་ཀུན་ནལ་ཤམ་དཀར་པོ་ཆ་མཉམ་བདུག་བྱས་པས། །​གཤེད་བྱེད་སྨྱོ་བྱེད་ཤ་ཟ་སྲིན་པོ་ལྷ་རྣམས་ཞུགས་པའི་རིམས་ནི་འཇོམས་པར་དྲན། །​ཚ་བ་གསུམ་དང་ད་ལ་གུར་གུམ་དྲོ་སྨན་ནར་མོའི་རྩ་བ་ཀྵ་ར་སིང་ཧི་ཡུང་བ་རུ་རྟ་ཉུངས་ཀར་གཉིས་དང་ཨམྦུ་དུག་ཉུང་སྒོག་སྐྱ་འབྲས་བུ་གསུམ་དང་པུ་ཤེལ་ཙེ་དང་ཧོང་ལེན་ཤུ་ཏག་སྤངས་མ་ཤིང་མངར་བཱ་ལ་དམར་པོ་ལྡོང་རོས་ཤུག་པ་ཞེས་གྲགས་པ། །​ད་རྟི་རྒྱ་སྤོས་མ་དྷུ་ཀ་སཱ་པྲི་ཡངྐུ་དང་བོང་ང་དཀར་པོ་ལིག་བུ་མིག་དང་ཙ་བྱ་ཐང་ཤིང་བཅས་པ་ཕྱེ་མར་བྱས་པ་མར་དང་སྲོག་ཆགས་བརྒྱད་ཀྱི་གཅིན་གྱི་ཆ་ལ་བསྐོལ་བ་བཤད་འཐུངས་པས་འབྱུང་པོ་འབྲོས་ཤིང་དེ་ཡི་གདོན་རྣམས་མཆོག་ཏུ་འཇོམས་པར་འགྱུར། །​རྒྱ་སྤོས་ཤིང་མངར་འཇམ་འབྲས་རྒྱ་སྐྱེགས་པ་ཊོ་ལ་ཡི་ལོ་མ་རཀྟ་པ་ཌ་ཀཱ་ཤུ་དག་པ་ཏྲ་ལ་དང་ཤིན་ཀུན་ཡུངས་ཀར་སིཾ་ཧི་སེར་གཉིས་ལ་ཏཱ་ཧོང་ལེན་དང་། །​པོ་སོན་ཚ་གསུམ་ཀཱ་ཀཎྜ་ཐང་ཤིང་པི་ཏི་ཨ་ང་གྷནྡྷ་མ་རཱ། །​ཨརྐོ་ཌ་དང་ཀོཥྚོ་ཀཱི་ན་ཤམ་ནིམྦ་སླེ་ཏྲེས་དུག་མོ་ཉུང་། །​རུ་རྟ་ཤུ་ཀ་ཏ་རུ་པུཥྤབཱ་ལ་ཤིང་མངར་ཨ་པ་ར་ཛི་ཏ། །​དནྟི་ཙི་ཏྲ་ཀ་པེད་ཆ་མཉམ་ཕྱེ་བ་གཅིན་གྱི་སྡེ་དང་མར་ལ་བསྐོལ། །​ཡུན་རིང་དུ་བཞག་ཀུན་གྱི་རིམ་པར་སྦྱོར་བས་མྱུར་དུ་འཇོམས་པར་འགྱུར་བ་ཡིན། །​འབྱུང་པོ་ཆེན་པོའི་གདོན་ཀུན་དང་ནི་སྨྱོ་བྱེད་དེས་བྱས་མཛེ་རིམས་ཞི་བར་བཤད། །​འབྱུང་པོ་ཞི་བར་བྱེད་པའི་རྒྱུད་ལྔ་པ་རྫོགས་སོ།། །​།སྐྱེར་ཡུངས་དུག་མོ་ཉུང་གི་ས་བོན་དང་། །​སི་ཧི་དང་ནི་ཤིང་མངར་ཆ་མཉམ་པོ། །​དེ་རྣམས་ཐང་བྱས་བུ་ཆུང་མ་ཡི་ནི། །​བུ་ནད་དང་ནི་འཁྲུ་བ་ཀུན་ལ་ཕན། །​ཀ་པེད་པུཥྤ་དྷཱ་ཏ་ཀ་ཛ་ལ། །​སེང་ཕྲོམ་དང་བཅས་ག་ཛ་པིཔྤ་ལཱི། །​ཐང་ལ་མཱཀྵི་ཀ་བསྲེས་བྱུག་པ་དང་། །​འཁྲུ་བ་རྣམས་ལ་བྱིས་པ་ལ་སྦྱར་བྱ། །​ཤྲི་གཱ་དྲོ་ནར་བོང་ང་དཀར་པོ་ཕྱི་མར་བྱས། །​གོ་རིམ་སྐྱུག་པའི་ནད་རྣམས་འཇོམས་པ་ལ། །​མཱཀྵི་ཀ་བཅས་བོང་དཀར་དེ་བཞིན་གཅིག །​བྱིས་པའི་ནད་སེལ་བའི་རྒྱུད་དྲུག་པ་རྫོགས་སོ།། །​།སྐྱུ་རུ་ར་ཕྱེ་དྲུག་ཅུ་རྩ་བཞིའི་སྲང་ལ་རང་གི་ཁུ་བསྒོས་སྦྲང་རྩི་མར་དང་ཆ་མཉམ་ཞིང་། །​དྲོད་སྨན་ནར་མོ་སྲང་བརྒྱད་ཀ་ར་ཉིས་འགྱུར་ཆ་ལྡན་ཐལ་བའི་ཕུང་པོའི་ནང་དུ་གཞག་པར་བྱ། །​དབྱར་གྱི་མཐའ་རུ་དེ་བརྟེན་སྐྲ་དཀར་དང་བྲལ་གཟུགས་དང་ཁ་དོག་དང་ནི་སྤོབས་པ་དང་ལྡན་ཞིང་། །​ནད་མེད་བློ་དང་ཡིད་གཞུངས་དྲན་པ་ཚིག་བསལ་སྟོབས་དང་ལྡན་ཞིང་སེམས་སྟོབས་ལྡན་པར་འགྱུར་བ་ཡིན། །​ཤིང་མངར་དང་ནི་སྦྲང་རྩི་མར་དང་ནི། །​འོ་མ་དང་སྦྱར་རྗེས་སུ་བསྟེན་པ་ཡིས། །​ལུས་པོ་རྒྱག་པ་རབ་ཏུ་ཐོབ་གྱུར་ནས། །​དགའ་ཞིང་འཁྲིག་པ་ཡང་ཡང་ནུས་པར་འགྱུར། །​ཤིང་མངར་བཅུ་གང་སེནྡྷེ་དྲོད་སྨན་ནར། །​ཀ་ར་དང་ནི་འབྲས་བུ་གསུམ་རབ་ལྡན། །​ཚེ་སྦྱིན་རོ་ཙ་ཤིན་ཏུ་ཡིད་བཞུངས་ཤིང་། །​རྒས་དང་ནད་རྣམས་རྣམ་པར་འཇོམས་པར་འགྱུར། །​གཟེ་མ་སྐྱུ་རུ་སླེ་ཏྲེས་ཕྱེ་མར་བྱས། །​སྦྲང་རྩི་མར་དང་ལྡན་པ་བསྟེན་པ་ཡིས། །​རོ་ཙ་བརྟན་ཞིང་སྡུག་བསྔལ་རྣམ་འགྱུར་ཞིང་། །​སྐྲ་གནག་ཚེ་ལོ་བརྒྱར་ནི་འཚོ་བར་འགྱུར། །​ནིམྦའི་མར་ཁུ་རང་བཞིན་གནས་བྱས་པ། །​ཆོ་ག་ཇི་ལྟ་བ་བཞིན་བཏུང་བ་དང་། །​འོ་མ་མར་དང་རབ་སྦྱར་དེ་ཟླ་བས། །​སྐྲ་དཀར་དང་ནི་རྒས་པ་རྣམ་པར་འབྱིན། །​གཟེ་མ་ཀྵུ་ར་དང་རྩ་བ་བཅུ། །​བཱ་ན་རཱ་ནཱ་གཱ་བཱ་ལ་བ་ཝ། །​ཕྱེ་མ་འོ་ཐུག་བྱས་འདི་བཏུང་བར་བྱ། །​དེ་ཡིས་འཁྲིག་པ་ལན་བརྒྱར་ནུས་པ་ཡིན། །​རྟ་ལྟར་བྱེད་པ་བདུན་པ་རྫོགས་སོ།། །​།ཤིང་མངར་ཐང་བསྐོལ་སྐོལ་ནྡྷེ་བ་ལྡན་ཞིང་། །​དུག་ཉུང་དྲོ་ནར་པོ་སོན་ཕྱེ་མར་བསྲེ། །​སྦྲང་རྩི་བཅས་པ་འདི་དག་སློན་ལ་སྦྱར། །​མགྲིན་ནད་ཁ་དང་གྲེ་འགགས་ནད་རྣམས་ལ། །​སཽ་བཱི་ར་ལ་ཨ་རུ་ར་ཐང་བསྐོལ། །​དྲོ་ནར་ཨ་རུ་དནྟི་ཕྱེ་ཕྱེ་ལྡན། །​ཨེ་ར་མར་ཁུ་དང་བཅས་འཁྲུ་ལ་དེ། །​བཤལ་གྱི་སྦྱོར་བས་ནད་རྣམས་འཇོམས་པར་འགྱུར། །​ར་སྣ་པོ་སོན་ཆ་དང་འབྲས་གསུམ་སླེ་ཏྲེས་རྩ་བ་བཅུ་དང་བཱ་ལཱ་དང་། །​མར་ཁུ་སེནྡྷེ་བ་བཅས་པ་ལ་མམ་སི་བཙོས་ལྡན་སྦྲང་རྩི་བུར་མ་བཅས། །​ཤ་ཏ་པུཥྤ་སླེ་ཏྲེས་རུ་རྟ་ཀ་བེཏ་པྲི་ཡཾ་ཀུ་དང་དྲོ་སྨན་ནར། །​ཤུ་དག་ཕྱེ་མ་ཀཉྫི་བ་འོ་གཅིན་བཅས་མ་བཏང་རླུང་ནད་རྣམས་ལ་ཕན། །​བ་ལ་ཕྱེ་མ་མར་ཁུ་ལ་བསྐོལ་དྲི་བཟང་དང་། །​བཅུད་གྲུབ་པ་དང་འོ་མ་ཞོ་དང་སྐྱུ་ཆུ་རྣམས། །​དེ་བཞིན་ས་ཧཱ་ཙ་རཱ་སྣཱ་སླེ་ཏྲེས་དང་། །​བ་རི་རེ་རེར་བསྐོལ་བས་རླུང་འཇོམས་སོ། །​སྦྱར་བར་བྱའོ་བཅའ་སྒའམ་བུ་རམ་ལ། །​ཡང་ན་སེནྡྷེ་བ་བཅས་དྲོ་ནར་ལའོ། །​སྣ་ཁ་འཇིམ་པ་འགྲམ་པ་དཔུང་པ་དང་། །​རྒྱབ་དང་མགོ་མིག་མགུལ་འགགས་ནད་རྣམས་ལ། །​ལས་ལྔའི་ལེའུ་བརྒྱད་པ་རྫོགས་སོ།། །​།རིམས་ལ་གཙོ་ཆེར་པརྤ་པ་ཊ་ཀ་སྦྱར་བྱ་སྐོམ་དད་ཆེ་ལ་སྐྱུ་རུ་ར་དང་སྐྱུག་པ་ལ། །​ཚ་བ་ལྔ་སྐྱེས་གཟེར་ལ་འཇམ་རྩི་རེངས་ལ་གི་རི་ཛ་དང་གཅིན་སྙི་སྐྱུ་རུ་ར་ཡི་ཁུ་བས་སོ། །​རླུང་གི་ནད་ལ་རཱ་སྣཱ་དམུ་རྫིང་མཆེར་པའི་ནད་ལ་བ་གཅིན་ཆམ་པ་ལ། །​དྲོ་ནར་འཕྱོ་ལ་བི་ཏཾ་དུག་ལ་ཤུ་ཀ་རྟ་རུ་སྐྲངས་ལ་གུ་གུལ་ལོ། །​བ་ཤ་ཀ་ཡིས་ཁྲག་མཁྲིས་དུག་ཉུང་གིས། །​འཁྲུ་ལ་འོ་བསྲེ་ཤིང་ཧེ་མི་ལྕི་གཟེར་ལ། །​སྦོས་ལ་ཐང་ཤིང་སྲིན་ནད་བྱི་ཏཾ་ཀས། །​སྐྱ་རྦབ་ཨ་རུ་ར་དང་འབྲུ་གཞན་གྱིས། །​ཟད་བྱེད་ནད་ལ་འབྲས་བུ་གསུམ་བཤད་གཟེར་བ་ཀུན་ལ་དེ་ལྟར་ཁུ་བས་སོ། །​མཛེ་ལ་རྟག་ཏུ་སེང་ལྡེང་ཁུ་བ་གློ་ལ་ཀཎྜ་ཀ་རི་དང་། །​ཚིགས་ནད་གཟེ་མ་མུ་ར་གཤེད་བྱེད་ནཱ་ག་བཱ་ལཱ་བ་ལས་སོ། །​བཅུད་ལེན་ཀུན་ལ་སྐྱུ་རུ་ལྷ་བཅས་གདོན་ནད་ལ་བྲག་ཞུན་བཤད། །​རྒྱུད་ཕྱི་མའོ།། །​།རབ་ཏུ་གྲུབ་པའི་སྦྱོར་བའི་ཆོ་ག་རྫོགས་པར་བྱས། །​གྲུབ་པའི་དོན་རྣམས་རྟོགས་པའི་སྨན་པ་མཁས་རྣམས་ཀྱིས། །​རྟོག་པའི་སྨན་པ་མེད་པར་སུ་ཡིས་སྦྱོར་བ་མཐོང་། །​འདི་དོན་སླར་ཡང་འདིར་ནི་ཅུང་ཟད་བཤད་པར་བྱ། །​ཤུགས་བཀག་མ་ཟོས་གཉིད་ཆག་སྐད་ཆེས་རྩོལ་བ་དྲགས། །​བཞོན་པ་ལ་ཞོན་ཚབ་ཁ་བསྐ་རྩུབ་པ་རྣམས། །​སེམས་བཟུང་འཁྲིག་དང་འཇིགས་དང་བསྙུང་གནས་མྱ་ངན་དྲངས། །​དབྱར་གྱི་དུས་སུ་རླུང་ནི་རབ་ཏུ་འཁྲུག་པར་འགྱུར། །​ཚ་སྐྱུར་ཆང་དང་ལན་ཚྭ་རྣོ་དྲོ་ཏིལ་མར་ཁུ། །​ཁྲོ་དང་གདུང་བ་ལོ་མ་སྐམ་པོ་འཇིགས་ངལ་རྣམས། །​ཐལ་སྨན་ལ་སོགས་མ་ཞུ་མ་འཕྲོད་ཟས་ཟོས་པ། །​སྟོན་གྱི་དུས་སུ་མཁྲིས་པ་རབ་ཏུ་འཁྲུགས་པར་འགྱུར། །​ཉིན་གཉིད་མངར་དང་གྲངས་ཆེས་ཉ་ཤ་ལྕི་བ་དང་། །​ཤིང་ཏོག་འོ་མ་བུ་རམ་ཤིང་གི་རྣམ་འགྱུར་རྣམས། །​སྣུམ་བག་འགྲངས་ཆེས་ཟོས་དང་ལན་ཚྭ་བུར་ཆུ་རྣམས། །​དཔྱིད་ཀྱི་དུས་སུ་བད་ཀན་རབ་ཏུ་འཁྲུགས་པར་འགྱུར། །​དེ་ལྟར་འདི་རྣམས་རིམ་པས་བྱེ་བྲག་སྐྱོན། །​བདུག་པ་ཀུན་ནི་ལྡན་པ་བརྒྱད་དུ་ཤེས། །​སྣ་ཚོགས་ནད་ནི་ལུས་ཀྱི་གྲངས་བཞིན་དུ། །​མིང་རྣམས་མ་ལུས་རྗེས་སུ་རྟོགས་པར་བྱ། །​རྩུབ་འཁུམས་འཕོ་ཞིང་གཟེར་དང་སྔོ་བསངས་མདོག །​ཡན་ལག་ཟུག་ཆེ་ཡན་ལག་བརྐྱང་བསྐུམ་བྱེད། །​ཤེས་རྨོང་གྲང་ཞིང་གྱོང་ལ་སྐོམ་པ་རྣམས། །​རླུང་གི་ལས་སུ་མཁས་པས་རབ་ཏུ་བསྟན། །​འཛག་ཅིང་རྡུལ་འབྱུང་ཚ་ཞིང་འདོད་ཆགས་སྐྱེ། །​དྲི་ང་རྣམ་དང་འཇུ་དང་ཁྲོ་བ་དང་། །​བསླབ་བཅོལ་བརྒྱལ་དང་མགོ་འཁོར་ལུས་མདོག་སེར། །​མཁྲིས་པའི་ལས་སུ་མཁས་པས་རབ་ཏུ་བསྟན། །​ཁ་མིག་སྣ་ཆུ་གྲང་ལྕི་ལུས་གཡའ་རྡུལ། །​ཤེས་པ་རྨོངས་ཤིང་སྣ་ཚོགས་འགགས་པ་དང་། །​ཚོ་ཆེས་མཆིལ་སྣམས་ཡུན་རིང་འབྱུང་བྱེད་རྣམས། །​བད་ཀན་ལས་སུ་མཁས་པས་རབ་ཏུ་བསྟན། །​དེ་རྣམས་ཀྱིས་བྱས་འདི་དག་རྟོགས་རྣམས་ནི། །​ནད་ཀུན་མིང་ནི་དུ་མའི་རྣམ་པ་ཡང་། །​བྱེ་བྲག་ཁ་ཅིག་སྐྱེ་བའི་དབང་གིས་འགྱུར། །​གང་གི་འདི་རྣམས་མིང་གཞན་ཀུན་དུ་འགྲོ། །​རྒྱུད་ནི་ལེ་ལོ་ཡིད་ནི་རྣམ་མ་དག །​སྐྱོན་ནི་རབ་འཇུག་བཀྲེས་དང་གཅིན་ཡང་འབྱུང་། །​གསུས་ལྕི་ཤེས་པ་རྨོངས་ཤིང་དང་ག་མེད། །​དེ་རྣམས་ནད་ལྡན་དེ་ལ་ནད་འབྱུང་འགྱུར། །​བཅུད་དང་དྲོད་དང་བརྟན་དང་རོ་ཙ་སྟོབས་བསྐྱེད་ལན་ཚ་མངར་སྐྱུར་མར་ཁུ་དང་། །​ཁྲུས་དང་དྲོད་བསྟེན་མས་བཏང་ཤེ་དང་བསྟེན་ཡན་ལག་ཀུན་ལ་དྲིལ་ཕྱིས་དང་། །​སྣུམ་གྱི་དུགས་དང་འཇམ་རྩིས་ཞི་བྱས་བསྐུ་བྱུག་ཉེ་བར་བསྟེན་པ་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་རླུང་ནི་རབ་ཏུ་ཞི་བར་འགྱུར། །​ཁ་མངར་བསྐ་བ་གྲང་དང་རླུང་ཡབ་མཚན་མོ་ཟླ་བའི་གཟེར་ལ་གནས་པ་དང་། །​ས་ཡི་ཁང་པ་ཆུ་ཡི་འཁྲུལ་འཁོར་ཆུ་ལ་བརྩེ་ཞིང་བུད་མེད་ལུས་ལ་རེག །​མར་སར་ཀྵི་ར་དང་པོར་ལུས་ལ་བཀྲུ་སྨན་དང་ནི་ཁྲག་གི་གཏར་སྤྱད་བྱ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་མཁྲིས་པ་རབ་ཏུ་ཞི་བར་འགྱུར། །​རྩུབ་དང་ཀྵ་ར་བསྐ་ཁ་ཚ་བ་དང་ནི་འབད་རྩོལ་དྲག་དང་ངར་སྣབ་སྦྱང་། །​བུད་མེད་བསྟེན་ཞིང་ལ་དུབ་གཉིད་བཅག་ཆུ་ལ་རྩེ་ཞིང་རྐང་པ་འཆག་པར་བྱ། །​རེང་བུའི་དུད་བསྟེན་མགོ་བསྲོ་ཁྲུས་དང་སྐྱུག་སྨན་དུག་དང་མས་བཏང་ལ་སོགས་པ། །​བཟའ་དང་བཏུང་བ་གནས་དང་སྨན་འདི་རྣམས་ཀྱིས་བད་ཀན་ཉེ་བར་ཞི་བར་འགྱུར། །​འཕྲོད་ཟས་བསྙུང་དང་ཚ་བའི་ཆུ་བཏུང་ཞིང་། །​ཟས་དང་བྱ་ན་ཡང་ཞིང་ཁ་བའི་བཅུད། །​རྩུབ་བྲལ་དུགས་དང་འཇུ་བ་བསྟེན་པ་དང་། །​དེ་བཞིན་ལུས་ཀྱི་སྟེང་འོག་སྦྱང་བར་བྱ། །​རྒུན་སྟོད་དབྱར་དང་རྒུན་སྨད་རླུང་གི་དུས། །​མཁྲིས་པ་སྟོན་དང་སོ་ཁ་ཚ་བའི་དུས། །​བད་ཀན་དཔྱིད་ཀ་མེ་ཏོག་འོང་དུས་འཁྲུག །​དེ་ལ་དེ་བཞིན་ཕན་པའི་སྨན་བསྟན་བྱ། །​བད་ཀན་འཁྲུགས་ལ་སྐྱུག་སྨན་སྦྱར་བར་བྱ། །​མཁྲིས་པའི་རྣམ་འགྱུར་བྱུང་ལ་བཀྲུ་སྨན་བཏང་། །​རླུང་གི་བདག་ཉིད་འཇམ་རྩིས་འཇོམས་པར་འགྱུར། །​འདུ་འཕྲོད་སྐྱེས་ལའང་འདྲེས་མ་དེ་དག་གོ། །​རླུང་ལ་སྐྱུར་དང་མར་ཁུ་ལན་ཚྭ་དང་། །​མངར་བའི་བཟའ་དང་བཏུང་བ་རྣམས་ཀྱིས་སོ། །​མཁྲིས་པ་ལ་ནི་དེ་བཞིན་མངར་བ་དང་། །​ཁ་དང་བསྐ་བ་གྲང་བ་རྣམས་ཀྱིས་སོ། །​བད་ཀན་ལ་ཡང་ཁ་དང་ཚ་བ་དང་། །​རྩུབ་དང་བསྐ་བ་རྣོ་བའི་རོ་རྣམས་ཀྱིས། །​དེ་རྣམས་བཟའ་བས་ཉེ་བར་འགྲོ་འགྱུར་བ། །​ནད་ནི་རབ་ཏུ་ཞི་བར་འགྱུར་པ་ཡིན། །​བློ་གཞན་ཉིད་ཀྱིས་གང་དེ་མ་བསྟན་གང་ཞིག་བསྟན། །​ནད་རྣམས་རང་གིས་རྟགས་ནས་ཇི་ལྟའི་ཚུལ། །​སྨན་རྣམས་རྗེས་སུ་བློ་གྲོས་ཆུང་བ་རྣམས་ལ་བྱས། །​བསྟན་བཅོས་སུ་ནི་ཅུང་ཟད་གཏན་ཕབ་འབྲས་བུར་བྱས། །​ཡོན་ཏན་ལྷག་ཅན་སྦྱོར་བ་བརྒྱ་པ་བརྗོད་པ་ཡིས། །​བསོད་ནམས་བླ་ན་མེད་པ་བདག་གིས་གང་ཐོབ་པ། །​དེ་ཡིས་རྣམ་པ་སྣ་ཚོགས་ནད་ཀྱིས་གཟིར་གྱུར་པ། །​མཐའ་ཡས་འགྲོ་བ་རྣམས་ཀྱི་ནད་ནི་མེད་གྱུར་ཅིག །​སྦྱོར་བ་བརྒྱ་པ་ཞེས་བྱ་བའི་སྨན་གྱི་གཞུང་འཕགས་པ་ཀླུ་སྒྲུབ་ཞབས་ཀྱིས་མཛད་པ་རྫོགས་སོ།། །​།བལ་པོའི་པཎྜི་ཏ་ཆེན་པོ་བྲམ་ཟེ་ཛེ་ཏ་ཀརྞཱའི་ཞལ་སྔ་ནས་དང་པོ་རྩ་འགྲེལ་ལན་ཅིག་གསུངས་ཤིང་། །​དུས་ཕྱིས་རྒྱ་གར་ཤར་ཕྱོགས་ཀྱི་པཎྜི་ཏ་བུདྡྷ་ཤྲཱི་ཛྙཱ་ནའི་ཞལ་སྔ་ནས་སྟོད་ཅུང་ཟད་གསུངས་ནས། གྲུབ་པའི་ཞིང་སྐྱི་རོང་འཕགས་པ་འཇིག་རྟེན་དབང་པོའི་གཙུག་ལག་ཁང་ལ་ཅུང་ཟད་ལས་མི་རིང་བ། ཆེན་པོའི་ཆེན་པོ་རྣམས་ཀྱི་གདན་ས་དཔལ་ཤེར་གྱི་གཙུག་ལག་ཁང་དུ་སྡོམ་བརྩོན་དམ་པ་སྡེ་སྣོད་གསུམ་དང་། རྒྱུད་དང་རྒྱུད་ཀྱི་ཡན་ལག་རྣམས་ལས་ལེགས་པར་འདྲིས་ཤིང་། ཁྱད་པར་དུ་ཚེའི་རིག་བྱེད་ཡན་ལག་བརྒྱད་པའི་སྙིང་པོ་བསྡུས་པའི་གཞུང་དོན་ལེགས་པར་རྟོགས་པ་དགེ་སློང་ཨ་མོ་གྷའི་གསུང་གིས་བསྐུལ་ནས། མང་དུ་ཐོས་པའི་ལོ་ཙྪ་བ་ཤཱཀྱའི་དགེ་སློང་དཔལ་ཉི་མ་རྒྱལ་མཚན་བཟང་པོས་འགྲེལ་པ་གསུམ་དང་བསྟུན་ཏེ་བསྒྱུར་ཞིང་ལེགས་པར་གཏན་ལ་ཕབ་པའོ།། །​ །​གསོ་དཔྱད་གཞུང་ལུགས་བརྒྱ་ཕྲག་དུ་མའི་གནད། །​སྣ་ཚོགས་མངོན་བརྗོད་ཐ་དད་སྡེབ་སྦྱོར་ཅན། །​ཡ་མཚན་རྒྱན་ལ་ལེགས་སྦྱར་ཚིག་གིས་སྤེལ། །​གང་འདི་བསྒྱུར་དགེས་ནད་རྣམས་ཞི་བར་ཤོག། ས་སྟེང་དུ་ཉི་མ་དང་ཟླ་བ་ལྟར་གྱུར་ཅིག །​ །​ལོ་ཙཱ་བའི་འགྱུར་བསྟན་ལ་དཔེ་ཕྱི་བྱས་ནས་བྲིས་ཏེ། ཞུས་དག་ལེགས་པར་བགྱིས་པ་འདིས།སེམས་ཅན་དཔག་ཏུ་མེད་པའི་དོན་བྱེད་པར་གྱུར་ཅིག། །། པེ་ཅིན། [↑](#footnote-ref-195)