༄༅། །​རྒྱུད་གཞན་ལས་གསུངས་པའི་ལྟུང་བའི་མཚན་ཉིད་གཞན་བཤད་པ་ཡང་བརྗོད་པར་བྱ་སྟེ། རང་ལྷ་བླང་དོར་ལྟུང་བ་མིག །​དེ་ཉིད་དུས་འདས་རི་བོང་ཅན། །​ལྷ་གཞན་དགའ་བ་ཡོན་ཏན་ནོ། །​རིག་བྱེད་དངོས་ལ་ཞེན་པ་ཡིན། །​མ་རྫོགས་རྫོགས་བྱེད་མདའ་ཡིན་ནོ། །​འཇིག་རྟེན་ཆོས་ཕྱིར་དབང་པོའོ། །​[[1]](#footnote-20)ཁྱད་དུ་གསོད་པ་ཡང་ནི་རི། །​གོང་མེད་ཚུལ་སྟོན་བཀྲ་ཤིས་སོ། །​ཕྲིན་ལས་མ་རྫོགས་གཟའ་ཞེས་གྲགས། །​དོན་མེད་གནས་པ་ཕྱོགས་ཡིན་ནོ། །​བརྩེ་བ་གཏོང་བ་དྲག་པོ་སྟེ། །​དམན་པའི་སྤྱོད་པ་ཉི་མའོ། །​ཟང་ཟིང་རྟོག་[[2]](#footnote-21)པ་ཡན་ལག་གོ། །​ཡོངས་སུ་མི་འཛིན་ས་ཞེས་གྲགས། །​རང་སྤྱོད་འདོར་བ་ཆོས་ཞེས་གྲགས། །​ལྟུང་བ་བཅོ་ལྔ་པ་རྫོགས་སོ། །​

1. པོ་ཡིན། །​ སྣར་ཐང་། པེ་ཅིན། [↑](#footnote-ref-20)
2. རྟོགས་ སྣར་ཐང་། པེ་ཅིན། [↑](#footnote-ref-21)