༄༅། །​དཔལ་ནག་པོ་ཆེན་པོའི་བསྟོད་པ་རྐང་པ་བརྒྱད་པ།༄༅༅། །​རྒྱ་གར་སྐད་དུ། ཤྲཱི་མ་ཧཱ་ཀཱ་ལ་སྱ་ཥྚ་མནྟྲ་[[1]](#footnote-20)སྟོ་ཏྲ་ནཱ་མ། བོད་སྐད་དུ། དཔལ་ནག་པོ་ཆེན་པོ་ལ་བསྟོད་པ་རྐང་པ་བརྒྱད་པ་ཞེས་བྱ་བ། དཔལ་ནག་པོ་ཆེན་པོ་ལ་ཕྱག་འཚལ་ལོ། །​ཨོཾ་གྲུབ་པར་གྱུར་ཅིག །​ཧཱུཾ་ཧཱུཾ་ཕཊ་ཅེས་དྲག་པོའི་སྒྲ་ཡིས་སྲིད་པ་གསུམ་གྱི་ཁོང་ནི་མ་ལུས་འགེངས་ནུས་པའི། །​ཧ་ཧ་ཊ་ཊ་ཞེས་བཞད་སྒྲ་ཡིས་གང་[[2]](#footnote-21)ཞིག་དུས་ཀུན་དུ་ནི་ཤིན་ཏུ་འཇིགས་མཛད་ཅིང་[[3]](#footnote-22)། །​ཀཾ་ཀཾ་ཀཾ་ཞེས་ཐོད་པའི་ཕྲེང་བས་དབུ་ལ་སྤྲས་ཤིང་ནག་པོའི་མཐུ་དང་[[4]](#footnote-23)མཚུངས་པའི་སྐུ། །​བྷྲུཾ་བྷྲུཾ་བྷྲུཾ་ཞེས་ཁྲོས་པའི་མཆོག་གི་ཁྲོ་གཉེར་འཇིགས་མཛད་འཇིགས་པའི་ཁྭ་[[5]](#footnote-24)གདངས་ཤ་ཟ་ཞིང་། །​དབུ་སྐྲ་དང་ནི་སྨ་ར་ཆེས་[[6]](#footnote-25)སེར་ཉེ་བར་སྤྱོད་པའི་ཞིང་སྐྱོང་ཁྱོད་ཀྱིས་སྲུང་བར་མཛོད། །​རཾ་རཾ་རཾ་ཞེས་སྤྱན་མར་[[7]](#footnote-26)འཁྲུག་ཅིང་བསྒྱུར་མཛད་ཀྲུཾ་ཀྲུཾ་ཀྲུཾ་[[8]](#footnote-27)ཞེས་རབ་སྒྲོགས་སྤྱན་གྱིས་གཟིགས། །​སྨིན་མ་སེར་ཞིང་མཆེ་གཙིགས་རོ་ཡི་གདན་ལ་དགྱེས་པའི་ཞིང་སྐྱོང་ཁྱོད་ཀྱིས་ཞིང་སྐྱོང་མཛོད། །​ཧ་ཧ་ཧཱུཾ་དང་ཀཱི་[[9]](#footnote-28)ལི་ཀཱི་[[10]](#footnote-29)ལི་ཞེས་སྒྲོགས་ཕྱག་གཡོན་ཁ་ཊྭཱཾ་གར་བཅས་ཐོད་པ་བསྣམས། །​རུ་རུ་རུ་ཞེས་ཁྲག་རྒྱུན་འབབ་པ་ཕྱག་གིས་བསྣམས་ཤིང་གསོལ་བ་འཐུངས་པ་ལ་[[11]](#footnote-30)དགྱེས་ཤིང་། །​ཁཾ་ཁཾ་ཁཾ་ཞེས་གཏུམ་པའི་ཕྱག་གཡས་གྲི་གུག་རལ་གྲི་བགེགས་རྣམས་ལ་ནི་རོལ་མཛད་པའི[[12]](#footnote-31)། །​ཊཾ་ཊཾ་ཊཾ་[[13]](#footnote-32)ཞེས་ཌ་མ་རུ་ཅན་འདི་ཡིས་འདུལ་ཚད་[[14]](#footnote-33)འཁོར་བཅས་ཞིང་སྐྱོང་ཁྱོད་ཀྱིས་སྲུངས། །​རབ་ཏུ་རྔམ་ཞིང་མགོ་བོ་རྣམས་ཀྱི་ཕྲེང་བས་གཤིན་རྗེ་དང་མཚུངས་འཇིགས་པའི་སྐུ་བརྒྱན་ཅིང་། །​ཀྵཾ་ཀྵཾ་ཀྵཾ་[[15]](#footnote-34)ཞེས་བཟོད་པའི་ཐུགས་[[16]](#footnote-35)ཅན་ཅ་ཅོ་སྒྲོགས་པར་བྱེད་པའི་གདུག་པ་རྣམས་བཟུང་སྟེ[[17]](#footnote-36)། །​གཅིག་པུས་སྣ་ཚོགས་མནན་ཅིང་མནན་ནས་ཧ་[[18]](#footnote-37)ཀ་ཧ་ཀ་[[19]](#footnote-38)བརྗོད་མཛད་ཆར་སྤྲིན་སྔོན་པོའི་མདོག །​སྐུ་ལ་མི་ཡི་ཤ་དང་རྒྱུ་མས་བྲེལ་བའི་རྒྱན་གྱིས་[[20]](#footnote-39)ཀུན་ནས་བརྒྱན་ཅིང་ཞལ་དུ་གསོལ། །​དྲག་ཤུལ་ཕྱག་གིས་འདོད་པའི་གཟུགས་དང་མི་སྡུག་གཟུགས་ཅན་གྱི་ནི་འབྱུང་པོ་རོ་ལངས་ཚོགས། །​[[21]](#footnote-40)མ་ལུས་བཟུང་ནས་[[22]](#footnote-41)མྱུར་དུ་བསད་པ་རྣམས་ཀྱི་མགོ་བོའི་ཁྲག་[[23]](#footnote-42)རྒྱུན་འབབ་པ་རབ་ཏུ་གསོལ། །​ཧྲིཾ་ཀྵིཾ་ཤྲཱིཾ་གི་[[24]](#footnote-43)སྔགས་ཀྱི་གསུངས་ཅན་པ་ཙ་པ་ཙའི་སྔགས་ཀྱིས་བགེགས་རྣམས་རབ་ཏུ་སྲེག །​རོལ་པས་རོལ་པ་སེལ་ཞིང་མི་ཡིས་གང་བའི་མཚོ་[[25]](#footnote-44)ལ་ཞིང་སྐྱོང་ཁྱོད་ཀྱིས་སྲུང་[[26]](#footnote-45)བར་མཛད། །​ཕེཾ་ཕེཾ་[[27]](#footnote-46)ཕཊ་ཅེས་སྒྲོགས་པ་སོ་[[28]](#footnote-47)སོར་བསྐྱོད་པའི་མེ་དཔུང་ཆེན་པོའི་དབུས་སུ་བཞུགས་[[29]](#footnote-48)ནས་སུ། །​རིགས་ཀྱི་ལུས་ཅན་སྲུང་བར་མཛོད་[[30]](#footnote-49)ཅིག་སྒྲུབ་པོ་རྣམས་ཀྱི་[[31]](#footnote-50)ཞིང་རྣམས་ངེས་པར་སྐྱོང་མཛོད་ཅིག །​[[32]](#footnote-51)ཕྱུགས་རྣམས་ཀྱིས་ནི་ཉིན་རེ་བཞིན་དུ་བགེགས་དང་སྡིག་འཇོམས་དྲི་མེད་བརྙེས་པ་[[33]](#footnote-52)ཆུ་ཉི་བཞིན། །​ཙཾ་ཙཾ་ཙཾ་ཞེས་གཏུམ་པོའི་ཤུགས་ཀྱིས་རབ་གཡོས་རྨད་བྱུང་འོད་ཀྱིས་འཇིག་རྟེན་སྣང་མཛད་པ། །​ཀྲིཾ་ཀྲིཾ་ཀྲིཾ་ཞེས་[[34]](#footnote-53)གཤེགས་པས་དགྲ་བོ་ཉོན་མོངས་པ་རྣམས་ངེས་པར་ཉོན་མོངས་འཇོམས་མཛད་ཅིང་། །​སཾ་སཾ་སཾ་ཞེས་ཚོགས་པའི་བདག་ཉིད་དག་ཐོས་ཅིང་[[35]](#footnote-54)འཛིན་ཞིང་སྐྱོང་གང་ཡིན་ཁྱོད་ཀྱིས་སྐྱོངས། །​བཾ་བཾ་བཾ་ཞེས་གཤིན་རྗེ་ལྟར་འགྲོ་[[36]](#footnote-55)དྲི་མ་མེད་པའི་སྣ་ཚོགས་ཆུ་བཞིན་གཟིགས་མཛད་ཅིང་། །​ཡཾ་ཡཾ་ཡཾ་ཞེས་རླུང་གི་ཤུགས་ཀྱིས་མྱུར་དུ་རྒྱུ་ཞིང་ཉོན་མོངས་འཇིག་རྟེན་གནོད་བྱེད་མཁྱེན། །​ཀླཾ་ཀླིཾ་ཀླུཾ་[[37]](#footnote-56)ཞེས་གདུག་པའི་གཟུགས་ཀྱིས་སྲིད་གསུམ་ཉིན་མཚན་དུས་ཀུན་ཉོན་མོངས་གྱུར་པ་གང་། །​[[38]](#footnote-57)པཾ་པཾ་པཾ་ཞེས་ཐུགས་རྗེའི་ཞགས་པས་བྱོལ་སོང་རྣམས་འཛིན་ཕྱག་གིས་གདུལ་བྱ་རྣམས་སྐྱོང་བ། །​སྔགས་བདག་སྔགས་ཀྱི་ལུས་ཅན་ཐུགས་ཀྱི་[[39]](#footnote-58)སྔགས་པ་རྣམས་ལ་འབྲས་བུ་[[40]](#footnote-59)བློ་གྲོས་[[41]](#footnote-60)མཚུངས་མེད་སྟེར། །​ཞིང་རྣམས་སྐྱོང་བར་མཛད་པ་ཁྱོད་ཀྱིས་འགྲོ་བའི་ལུས་རྣམས་མ་ལུས་ཡུན་རིང་བསྐྱང་དུ་གསོལ། །​སྒྲུབ་པ་པོ་ཡི་སློབ་དཔོན་འགའ་[[42]](#footnote-61)ཞིག་དམ་ཚིག་[[43]](#footnote-62)གང་ཞིག་བློ་ལྡན་གུས་[[44]](#footnote-63)པ་ཡི། །​ཐུན་གཉིས་སུ་[[45]](#footnote-64)ནི་སྔགས་རྣམས་བརྒྱད་པོ་ཀློག་བྱེད་དེ་ནི་བསོད་ནམས་ལྡན་པར་གྱུར་པ་[[46]](#footnote-65)དང་། །​ཚེ་དང་དཔལ་དང་གྲགས་དང་མཐུ་སྟོབས་འབྱོར་པ་འཛིན་དང་གཟི་བརྗིད་རྒྱས་པ་མཚུངས་པ་མེད[[47]](#footnote-66)། །​ས་སྟེང་དང་ནི་མཐོ་རིས་སུའང་དེ་ཡི་བགེགས་ཀྱི་ཚོགས་རྣམས་རྟག་ཏུ་ཉམས་པར་འགྱུར། །​དཔལ་ནག་པོ་ཆེན་པོ་ལ་བསྟོད་པ་རྐང་པ་བརྒྱད་པ་ཞེས་བྱ་བ། སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱི་ཞལ་མངའ་[[48]](#footnote-67)ནས་མཛད་པའོ།། །​།རྒྱ་གར་གྱི་མཁན་པོ་ཤྲི་བཻ་[[49]](#footnote-68)རོ་ཙ་ན་བཛྲ་དང་། བོད་ཀྱི་ལོ་ཙཱ་[[50]](#footnote-69)བ་བནྡེ་ལྡི་[[51]](#footnote-70)རི་ཆོས་གྲགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །​

1. ལ་སྱཱཥྚ་མནྟྲ་ སྣར་ཐང་། པེ་ཅིན། [↑](#footnote-ref-20)
2. ། །​ཧཱ་ཧཱ་ཊྚཱ་ཊྚ་ཞེས་བཞད་གང་ སྣར་ཐང་། ། །​ཧཱ་ཧཱ་ཊྚ་ཊྚ་ཞེས་བཞད་གང་ པེ་ཅིན། [↑](#footnote-ref-21)
3. ཅིང་པ སྣར་ཐང་། པེ་ཅིན། [↑](#footnote-ref-22)
4. མཆུ་དང་ སྣར་ཐང་། པེ་ཅིན། [↑](#footnote-ref-23)
5. པའི་ སྣར་ཐང་། པེ་ཅིན། [↑](#footnote-ref-24)
6. ནི་རྨ་ར་ཆེར་ སྣར་ཐང་། པེ་ཅིན། [↑](#footnote-ref-25)
7. དམར་ སྣར་ཐང་། པེ་ཅིན། [↑](#footnote-ref-26)
8. སྒྱུར་མཛད་ཀྲུཾ་ཀྲུཾ་ཀྲུཾ་ སྣར་ཐང་། པེ་ཅིན། [↑](#footnote-ref-27)
9. ཀི་ སྣར་ཐང་། པེ་ཅིན། [↑](#footnote-ref-28)
10. ཀི་ སྣར་ཐང་། པེ་ཅིན། [↑](#footnote-ref-29)
11. དེ་འཐུང་བ་ལ་ སྣར་ཐང་། པེ་ཅིན། [↑](#footnote-ref-30)
12. པ སྣར་ཐང་། པེ་ཅིན། [↑](#footnote-ref-31)
13. ཌཾ་ཌཾ་ཌཾ་ སྣར་ཐང་། པེ་ཅིན། [↑](#footnote-ref-32)
14. མཛད་ སྣར་ཐང་། པེ་ཅིན། [↑](#footnote-ref-33)
15. ། །​ཀྵཾ་ཀྵཾ་ཀྵཱིཾ་ཀྵཱིཾ་ཀྵཱིཾ་ སྣར་ཐང་། པེ་ཅིན། [↑](#footnote-ref-34)
16. གཟུགས་ སྣར་ཐང་། པེ་ཅིན། [↑](#footnote-ref-35)
17. གཟུང་སྟེ སྣར་ཐང་། པེ་ཅིན། [↑](#footnote-ref-36)
18. ཚོགས་བསྣན་ཅིང་བསྣན་ནས་ སྣར་ཐང་། པེ་ཅིན། [↑](#footnote-ref-37)
19. ཀ་ཧ་ སྣར་ཐང་། པེ་ཅིན། [↑](#footnote-ref-38)
20. མ་སྦྲེལ་བའི་ཕྲེང་བས་ སྣར་ཐང་། པེ་ཅིན། [↑](#footnote-ref-39)
21. ཆགས། །​ སྣར་ཐང་། པེ་ཅིན། [↑](#footnote-ref-40)
22. གཟུང་ནས་ སྣར་ཐང་། པེ་ཅིན། [↑](#footnote-ref-41)
23. བོ་ཁྲག་ སྣར་ཐང་། པེ་ཅིན། [↑](#footnote-ref-42)
24. ། །​ཧྲིཾ་ཀྵུཾ་ཤྲིཾ་གི་ སྣར་ཐང་། པེ་ཅིན། [↑](#footnote-ref-43)
25. ས་ སྣར་ཐང་། པེ་ཅིན། [↑](#footnote-ref-44)
26. བསྲུང་ སྣར་ཐང་། པེ་ཅིན། [↑](#footnote-ref-45)
27. མཛོད། །​ཕེཾ་ཕེཾ་ སྣར་ཐང་། པེ་ཅིན། [↑](#footnote-ref-46)
28. པས་སོ་ སྣར་ཐང་། པེ་ཅིན། [↑](#footnote-ref-47)
29. གཞུགས་ པེ་ཅིན། [↑](#footnote-ref-48)
30. སྐྱོད་པར་མཛོད་ སྣར་ཐང་། པེ་ཅིན། [↑](#footnote-ref-49)
31. ཀྱིས་ སྣར་ཐང་། པེ་ཅིན། [↑](#footnote-ref-50)
32. མཛོད་། སྣར་ཐང་། པེ་ཅིན། [↑](#footnote-ref-51)
33. མཉེས་པ་ སྣར་ཐང་། པེ་ཅིན། [↑](#footnote-ref-52)
34. ༑ །​ཀྲིཾ་ཀྲིཾ་ཀྲིཾ་ཞེས་ སྡེ་དགེ། ཅོ་ནེ། ༑ །​ཀྲཾ་ཀྲཾ་ཀྲཾ་ཞེས་ སྣར་ཐང་། པེ་ཅིན། [↑](#footnote-ref-53)
35. དམ་ཚིག་ཐོགས་ སྣར་ཐང་། པེ་ཅིན། [↑](#footnote-ref-54)
36. ཁྲོ་ སྣར་ཐང་། པེ་ཅིན། [↑](#footnote-ref-55)
37. ། །​ཀླཱྃ་ཀླཱྃ་ཀླཱྃ་ སྣར་ཐང་། པེ་ཅིན། [↑](#footnote-ref-56)
38. ། །​ཀྵཾ་ཀྵཾ་ཀྵཾ་ཞེས་ཕན་པར་མཛད་ཅིང་གནོད་པ་སྐད་ཅིག་གིས་སེལ་ཞིང་སྐྱོང་ཁྱོད་ཀྱིས་སྐྱོངས།་ སྣར་ཐང་། པེ་ཅིན། [↑](#footnote-ref-57)
39. ཀྱིས་ སྣར་ཐང་། པེ་ཅིན། [↑](#footnote-ref-58)
40. ལ་ སྣར་ཐང་། པེ་ཅིན། [↑](#footnote-ref-59)
41. གྲོས་འབྲས་བུ་ སྣར་ཐང་། པེ་ཅིན། [↑](#footnote-ref-60)
42. གང་ སྣར་ཐང་། པེ་ཅིན། [↑](#footnote-ref-61)
43. ཚིག་ཐོས་འཛིན་ སྣར་ཐང་། པེ་ཅིན། [↑](#footnote-ref-62)
44. གྱུར་ སྣར་ཐང་། པེ་ཅིན། [↑](#footnote-ref-63)
45. དག །​ཐུན་གསུམ་དུ་ སྣར་ཐང་། པེ་ཅིན། [↑](#footnote-ref-64)
46. འགྱུར་བ་ སྣར་ཐང་། པེ་ཅིན། [↑](#footnote-ref-65)
47. མཚུངས་མེད་སྟེར སྣར་ཐང་། པེ་ཅིན། [↑](#footnote-ref-66)
48. སྔ་ སྣར་ཐང་། པེ་ཅིན། [↑](#footnote-ref-67)
49. པོ་ཀོ་ས་ལའི་རྣལ་འབྱོར་པ་ཤྲི་བཻ་ སྣར་ཐང་། པེ་ཅིན། [↑](#footnote-ref-68)
50. ཙ་ སྣར་ཐང་། པེ་ཅིན། [↑](#footnote-ref-69)
51. དིང་ སྣར་ཐང་། པེ་ཅིན། [↑](#footnote-ref-70)