༄༅། །​རྡོ་རྗེ་ཁྲོ་བོ་གཏུམ་པོ་ལྷ་ལྔ་པ་ཞེས་བྱ་བའི་དཀྱིལ་འཁོར་གྱི་ཆོ་ག།༄༅༅། །​རྒྱ་གར་སྐད་དུ།ཙཎྜ་[[1]](#footnote-20)བཛྲ་ཀྲོ་དྷ་དེ་བ་པཉྩ་ནཱ་[[2]](#footnote-21)མ་མཎྜལ་བི་དྷིཿ། [[3]](#footnote-22)བོད་སྐད་དུ། རྡོ་རྗེ་ཁྲོ་བོ་གཏུམ་པོ་ལྷ་ལྔ་པ་ཞེས་བྱ་བའི་དཀྱིལ་[[4]](#footnote-23)འཁོར་གྱི་ཆོ་ག །​བཅོམ་ལྡན་འདས་ཕྱག་ན་རྡོ་རྗེ་ལ་ཕྱག་འཚལ་ལོ། །​གཏུམ་པོ་ཁྲོས་པས་ཞེ་སྡང་འཇོམས། །​སྟོང་ཉིད་སྙིང་རྗེ་དབྱེར་མེད་པ། །​རྡོ་རྗེ་འཆང་ལ་རབ་བཏུད་ནས། །​དེ་ཡི་དཀྱིལ་འཁོར་ཆོ་ག་བཤད། །​དུར་ཁྲོད་ལ་སོགས་གནས་ཆེན་དུ། །​གཟའ་[[5]](#footnote-24)སྐར་དུས་ཚེས་བཟང་པོ་ལ། །​བསྙེན་པ་རྫོགས་པའི་སློབ་དཔོན་གྱིས། །​ས་བརྟག་པ་དང་བསླང་[[6]](#footnote-25)བ་དང་། །​མེ་ཏོག་སྔོན་པོ་ལྔ་དོར་ཞིང་། །​བྱིན་དང་མ་བྱིན་ལྟས་ཀྱང་བརྟག །​ཕན་ཚུན་མང་ཉུང་ཨུཏྤལ་ཁ། །​ཨོཾ་བཛྲ་པཱ་[[7]](#footnote-26)ཎི་པུཥྤ་པཱུ་ཛ་ཧཱུཾ། །​སྔགས་དེར་བསྐྱར་[[8]](#footnote-27)ཞིང་མེད་དང་མཚུངས། །​བཙོ་མ་གསེར་མདོག་རིན་ཆེན་ལ། །​རྔན་པ་བྱིན་ལ་བརྐོ་[[9]](#footnote-28)བར་བྱ། །​ས་སྦྱང་བ་དང་བསྲུང་བྱ་སྟེ། །​དྲི་ཡི་ཐིག་ལེ་མེ་ཏོག་ཁར། །​དམ་ཚིག་ལྷ་མོ་བསྐྱེད་བྱས་ལ། །​ཡེ་ཤེས་ལྷ་མོ་དགུག་གཞུག་བསྟིམ། །​ས་ཡི་ཆོ་ག་རྫོགས་བྱས་ལ། །​[[10]](#footnote-29)དེ་ནས་ལྷ་ཡི་སྟ་གོན་ནི། །​མཎྜལ་ཡིད་འོང་དྲི་མེད་ཁར། །​དྲི་ཡི་ཐིག་ལེ་མེ་ཏོག་ལྔ། །​ཨོཾ་ཧཱུཾ་ཏྲཱཾ་ཧྲཱིཿཁཾ་[[11]](#footnote-30)དག་ལས། །​དམ་ཚིག་[[12]](#footnote-31)འཁོར་ལོ་བསྐྱེད་བྱས་ཏེ། །​ཡེ་ཤེས་འཁོར་ལོ་སྤྱན་དྲངས་ལ། །​མཆོད་གཏོར་བསྟོད་པས་མཉེས་བྱས་ལ། །​བདུག་པ་ལག་ཐོགས་པུས་བཙུགས་ཏེ། །​དྲིལ་བུའི་སྒྲ་སྒྲོགས་ལྔ་ལྡན་ཧཱུཾ། །​དེ་ནས་གསོལ་བ་གདབ་བྱ་བ། །​བཅོམ་ལྡན་རྡོ་རྗེ་འཛིན་པའི་མཆོག །​རིག་སྔགས་རྒྱལ་པོ་དགེ་བའི་མགོན། །​གཟུངས་སྔགས་གསང་སྔགས་ཀུན་གྱི་གཙོ། །​གསང་བའི་བདག་པོ་ཕྱག་འཚལ་ལོ། །​ཐུགས་རྗེའི་བདག་ཉིད་ཅན་རྣམས་ཀྱི། །​དཀྱིལ་འཁོར་བདག་ཉིད་འདྲི་བར་འཚལ། །​སློབ་མ་རྣམས་ལ་བརྩེ་བ་དང་། །​ཁྱེད་རྣམས་མཉེས་པར་མཆོད་ཕྱིར་དུ། །​བཅོམ་ལྡན་བདག་ཉིད་གུས་པ་ལ། །​དེ་ཡི་གནང་བར་མཛད་པའི་རིགས། །​སངས་རྒྱས་འགྲོ་དོན་བྱས་དོན་གསོལ། །​བྱང་ཆུབ་སེམས་དང་གསང་སྔགས་ལྷ། །​[[13]](#footnote-32)འཇིག་རྟེན་སྐྱོང་དང་མཐུ་ཆེན་དང་། །​ཡང་དག་རྡོ་རྗེའི་སྤྱན་མངའ་བའི། །​སེམས་ཅན་བསྟན་ལ་དགའ་རྣམས་ལ། །​བདག་མིང་འདི་ཞེས་བྱ་བ་ཡིས། །​རྡོ་རྗེ་གཏུམ་པོའི་དཀྱིལ་འཁོར་ནི། །​ཡོ་བྱད་ཅི་འབྱོར་བས་བྲི་[[14]](#footnote-33)ན། །​དེང་བདག་སློབ་མར་བཅས་པ་ལ། །​ཐུགས་ནི་བརྩེ་བར་དགོངས་ནས་སུ། །​ཚོགས་པ་ཐམས་ཅད་དཀྱིལ་འཁོར་དུ། །​བྱིན་གྱིས་བརླབ་པ་མཛད་དུ་གསོལ། །​དེ་ལྟར་ལན་གསུམ་གསོལ་བཏབ་ནས། །​ར་བ་དྲ་བས་མཚམས་བཅད་དོ། །​ཧཱུཾ་ཉོན་ཅིག་བགེགས་དང་ལོག་འདྲེན་ཚོགས། །​ང་ནི་བཅོམ་ལྡན་གཏུམ་པོ་ཡིན། །​ང་ཡི་བཀའ་ལས་མ་འདའ་ཞིག །​ང་ཡི་བཀའ་ལས་འདའ་བྱེད་ན། །​རྡོ་རྗེ་ཁྲོ་བོས་མགོ་འགེམས་སོ། །​མ་འདུག་སོང་ཤིག་ལོག་འདྲེན་ཚོགས། །​ཨོཾ་སུཾ་བྷ་ནི་སུཾ་བྷ་ཧཱུཾ། གྲྀཧྞ་གྲྀཧྞ་ཧཱུཾ། གྲྀཧྞཱ་པ་ཡ་གྲྀཧྞཱ་པ་ཡ་ཧཱུཾ། ཨཱ་ན་ཡ་ཧོ། བྷ་ག་བཱན་བཛྲ་པཱ་ཎི་ཧཱུཾ། །​ཨཱརྱ་ཏེ་ཙར་ཧི་ན་ཧཱུཾ་ཕཊ། [[15]](#footnote-34)དེ་ནས་བུམ་པའི་སྟ་གོན་ནི། །​གསེར་ལ་སོགས་པའི་བུམ་པ་ནི། །​ལྟོ་བ་ཆེ་[[16]](#footnote-35)ལ་མགྲིན་པ་རིང་། །​སྐྱོན་ལ་སོགས་པ་དང་བྲལ་བས། །​ལས་ཀྱི་བུམ་པ་མ་གཏོགས་པ། །​ཡོན་ཏན་ལྡན་པས་ལྷ་གྲངས་བསྟུན། །​ནས་དང་གྲོ་དང་སོ་བ་འབྲས། །​ཏིལ་དང་ལན་ཚྭ་བུ་རམ་དང་། །​མར་དང་སྦྲང་རྩི་རྣམ་པ་ལྔ། །​གསེར་དངུལ་ཟངས་ལྕགས་མུ་ཏིག་དང་། །​བྱཱ་གྷྲ་སིང་ཧ་[[17]](#footnote-36)ཧ་ས་དེ་བ་དང་། །​ཀཎྜ་[[18]](#footnote-37)ཀ་རི་[[19]](#footnote-38)ནི་དྲ་སྨན་ལྔ་དང་། །​དྲི་ཆེན་དྲི་ཆུ་དམར་ཟིལ་མདངས། །​མི་རྟ་ཁྱི་བྱ་གླང་པོའི་[[20]](#footnote-39)ཤ །​དམར་སེར་འོ་མ་གཞོན་ནུའི་ཆུས། །​ཕྱེད་མཐོ་ཙམ་དུ་དགང་བར་བྱ། །​ཁ་ཚར་མ་ཉམས་རས་ཀྱིས་བཅིངས། །​འབྲས་བུ་ཅན་གྱིས་[[21]](#footnote-40)ཁ་བརྒྱན་ཏེ། །​དྲིས་བདུག་མཎྜལ་ཁར་བཞག་ལ། །​མི་དམིགས་བྷྲཱུཾ་བཾ་[[22]](#footnote-41)བདུད་རྩི་ཡི། །​རྒྱ་མཚོའི་དབུས་སུ་རི་རབ་ཆེ། །​སྤྲིན་སྒྲ་བསྣོལ་བས་སྣ་ཚོགས་སྒྲ། །​ལྟེ་བར་བྷྲཱུཾ་[[23]](#footnote-42)ལས་གཞལ་ཡས་ཁང་། །​བཾ་[[24]](#footnote-43)ལས་ཆུ་སྐྱེས་དམ་ཚིག་བསྐྱེད། །​ཡེ་ཤེས་འཁོར་ལོ་སྤྱན་དྲངས་ལ། །​ཕྱག་རྒྱ་བཞི་ཡིས་གཉིས་མེད་བསྟིམ། །​སྐུ་གསུང་ཐུགས་སུ་བྱིན་གྱིས་བརླབ། །​སྤྱན་ལ་སོགས་པས་དབང་བསྐུར་རོ། །​མཆོད་དང་གཏོར་མས་བསྟོད་བྱས་ལ། །​གཟུངས་ཐག་ལྡན་པས་བསྙེན་པ་འབུམ། །​དེ་ནས་སློབ་མའི་སྟ་གོན་ནི། །​རྡོ་རྗེ་སློབ་མ་ཁྲུས་བྱས་ལ། །​སློབ་མ་སྒོ་ཡི་དྲུང་གནས་ནས། །​དགའ་ཆེན་ཁྱོད་བདག་སྟོན་པ་པོ། །​སློབ་དཔོན་ཁྱོད་ནི་དགོངས་སུ་གསོལ། །​བྱང་ཆུབ་ཆེན་པོའི་ཚུལ་བསྟན་པ། །​མགོན་པོ་ཆེན་པོ་བདག་འཚལ་ལོ། །​དམ་ཚིག་དེ་ནི་སྩལ་དུ་གསོལ། །​བྱང་ཆུབ་སེམས་ནི་སྩལ་དུ་གསོལ། །​སངས་རྒྱས་ཆོས་དང་དགེ་འདུན་ཏེ། །​དཀོན་མཆོག་གསུམ་ནི་སྩལ་དུ་གསོལ། །​ཐར་པ་ཆེན་པོའི་གྲོང་མཆོག་ཏུ། །​མགོན་པོས་བདག་ནི་འཇུག་པར་འཚལ། །​དེ་ལྟར་[[25]](#footnote-44)ལན་གསུམ་གསོལ་བཏབ་ནས། །​སློབ་དཔོན་གཙོ་བོའི་ཏིང་འཛིན་ཞུགས། །​ཚིགས་བཅད་འདིས་ནི་གསང་སྔགས་སྦྱིན། །​བུ་ཚུར་ཐེག་པ་ཆེན་པོ་ཡི[[26]](#footnote-45)། །​གསང་སྔགས་ཚུལ་སྤྱོད་ཆོ་ག་ནི། །​ཁྱོད་ལ་ཡང་དག་བསྟན་པར་བྱ། །​ཁྱོད་ནི་ཚུལ་ཆེན་སྣོད་ཡིན་ཏེ། །​དུས་གསུམ་འབྱུང་བའི་སངས་རྒྱས་རྣམས། །​སྐུ་གསུང་ཐུགས་ཀྱི་རྡོ་རྗེ་དང་། །​རྡོ་རྗེ་གསང་སྔགས་རབ་བསྒོམས་པས། །​དཔའ་བོས་བྱང་ཆུབ་ཤིང་དྲུང་དུ། །​ཐམས་ཅད་མཁྱེན་པ་ཚད་མེད་བསྐྱེད། །​གསང་སྔགས་སྦྱོར་བ་མཉམ་མེད་དེ། །​ཤཱཀྱ་སེང་གེ་སྐྱོབ་པ་ཡིས། །​བདུད་སྡེ་ཤིན་ཏུ་མི་བཟད་པ། །​དཔུང་ཆེན་དག་ཀྱང་དེ་ཡིས་བཅོམ། །​འཇིག་རྟེན་རྗེས་འཇུག་པར་རྟོགས་ནས། །​འཁོར་ལོ་བསྐོར་ནས་མྱ་ངན་འདས། །​དེ་བས་ཀུན་མཁྱེན་ཐོབ་བྱའི་ཕྱིར། །​བུ་ཡིས་བློ་གྲོས་འདི་གྱིས་ཤིག །​དེ་ནས་སྐྱབས་འགྲོ་སྡིག་བཤགས་བྱ། །​བླ་མ་རྡོ་རྗེ་སློབ་དཔོན་གྱི། །​མཉམ་ཉིད་ཐུགས་ལ་ཕྱག་འཚལ་ལོ། །​སྤྲུལ་པའི་སྐུ་ལ་ཕྱག་འཚལ་ལོ། །​དུས་གསུམ་སངས་རྒྱས་ཐམས་ཅད་ཀྱི། །​སྐུ་གསུང་ཐུགས་ཀྱི་ངོར་གནས་པས། །​གསང་བའི་བདག་པོ་ཕྱག་འཚལ་ལོ། །​སངས་རྒྱས་ཆོས་དང་དགེ་འདུན་གསུམ། །​བྱང་ཆུབ་སེམས་དཔའི་ཚོགས་རྣམས་ལ། །​བདག་ཡིད་དང་བས་ཕྱག་འཚལ་ལོ། །​བདག་གིས་[[27]](#footnote-46)ཐོག་མཐའ་མེད་པ་ནས། །​སྡིག་པ་བགྱིས་པ་མ་ལུས་ཀུན། །​བཅོམ་ལྡན་ཕྱག་ན་རྡོ་རྗེ་ཡི[[28]](#footnote-47)། །​སྤྱན་སྔར་ད་ལྟར་[[29]](#footnote-48)མཐོལ་ཞིང་བཤགས། །​བླ་མ་དཀོན་མཆོག་གསུམ་པོ་དང་། །​གསང་སྔགས་ཀུན་བདག་རྡོ་རྗེ་ཅན། །​དེ་རིགས་འཛིན་པའི་རྣལ་འབྱོར་ཀུན། །​དགེ་བ་མཛད་ལ་རྗེས་ཡི་རང་། །​བཅོམ་ལྡན་ཕྱག་ན་རྡོ་རྗེ་ནི། །​དུས་གསུམ་བདེ་གཤེགས་ཐམས་ཅད་ཀྱི། །​གསང་སྔགས་བདག་པོར་དབང་བསྐུར་ལ། །​གསང་སྔགས་འཁོར་ལོ་བསྐོར་བར་བསྐུལ། །​སྐྱོན་བྲལ་མཐུ་ལྡན་ཁྱེད་རྣམས་ལ། །​སྐྱེ་རྒ་ན་འཆི་མི་མངའ་ཡང་། །​འགྲོ་བའི་དོན་དུ་སྐུ་སྤྲུལ་ལ། །​མཐུན་འཇུག་མྱ་ངན་མི་འདའ་གསོལ། །​བདག་གིས་དགེ་བ་ཅི་བསགས་ཀུན། །​གཅིག་ཏུ་བསྡུས་ཏེ་བསྡོམས་[[30]](#footnote-49)ནས་སུ། །​བླ་མེད་བྱང་ཆུབ་ཐོབ་བྱའི་ཕྱིར། །​སེམས་ཅན་ཀུན་གྱི་དོན་དུ་བསྔོ། །​བྱང་ཆུབ་མཆོག་ཏུ་སེམས་བསྐྱེད་པ། །​བླ་མ་རྡོ་རྗེ་སློབ་དཔོན་དང་། །​བཅོམ་ལྡན་ཕྱག་ན་རྡོ་རྗེ་ཉིད། །​སངས་རྒྱས་བྱང་ཆུབ་སེམས་དཔའི་མཆོག །​ཀུན་ནས་དང་བས་དགོངས་སུ་གསོལ། །​བདག་མིང་འདི་ཞེས་བགྱི་བ་ཡིས། །​དུས་འདི་ནས་སུ་བཟུང་ནས་སུ། །​བྱང་ཆུབ་སྙིང་པོར་གནས་ཀྱི་བར། །​སེམས་ཅན་ཀུན་གྱི་དོན་གྱི་ཕྱིར། །​བླ་ན་མེད་པའི་བྱང་ཆུབ་སེམས། །​དམ་པ་བདག་གིས་བསྐྱེད་པར་བགྱི། །​འགྲོ་བ་སེམས་ཅན་ཐམས་ཅད་ལ། །​ཕ་མ་སྤུན་དང་མིང་སྲིང་སེམས། །​བུ་ཕོ་བུ་མོའི་སེམས་བསྐྱེད་དེ། །​མ་བསྒྲལ་བ་རྣམས་བསྒྲལ་བར་བགྱི། །​མ་གྲོལ་བ་རྣམས་དགྲོལ་བར་བགྱི། །​དབུགས་མ་ཕྱུང་བ་དབུགས་དབྱུང་བགྱི། །​སྲིད་པ་ཆགས་པ་ཞི་ལ་སྒྲོལ། །​སྦྱིན་པའི་ཕ་རོལ་ཕྱིན་པ་བཏང་། །​ཚུལ་ཁྲིམས་ཕ་རོལ་ཕྱིན་པ་བསྲུང་། །​བཟོད་པའི་ཕ་རོལ་ཏུ་[[31]](#footnote-50)ཕྱིན་པ་བསྒོམ། །​བརྩོན་འགྲུས་ཕ་རོལ་ཕྱིན་པ་སྤྱད། །​བསམ་གཏན་ཕ་རོལ་ཕྱིན་པར་གནས། །​ཤེས་རབ་ཕ་རོལ་ཕྱིན་པར་[[32]](#footnote-51)ཕྱིན། །​ཕ་རོལ་ཕྱིན་པ་འདི་དྲུག་པོ། །​མཐར་གྱིས་བསླབ་[[33]](#footnote-52)དང་མཐར་གྱིས་སྤྱོད། །​[[34]](#footnote-53)མཐར་གྱིས་བསྒྲུབ་ལ་ནན་ཏན་བྱ། །​དེ་ནས་སྡོམ་པ་དཔོག་བྱ་བ། །​སྲོག་ཆགས་རྣམས་ནི་གསད་མི་[[35]](#footnote-54)བྱ། །​མ་བྱིན་པ་[[36]](#footnote-55)ཡང་བླང་[[37]](#footnote-56)མི་བྱ། །​འདོད་པ་དག་ནི་སྤྱད་མི་བྱ། །​རྫུན་པ་དག་ཀྱང་ཡང་[[38]](#footnote-57)མི་སྨྲ། །​ཉེས་པ་ཀུན་གྱི་རྩ་བ་ཡིན། །​[[39]](#footnote-58)ཆང་ནི་མྱོས་པར་བཏུང་མ་ཡིན། །​སེམས་ཅན་གདུལ་བྱ་མ་གཏོགས་པ། །​བྱ་བ་མ་ཡིན་ཐམས་ཅད་སྤང་། །​དམ་པ་ཉེ་བར་མཉེས་[[40]](#footnote-59)བྱས་ཤིང་། །​རྣལ་འབྱོར་ཅན་ལ་བསྙེན་བཀུར་བྱ། །​ལུས་ཀྱི་ལས་ནི་རྣམ་གསུམ་དང་། །​ངག་གི་རྣམ་པ་བཞི་དག་དང་། །​ཡིད་ཀྱི་རྣམ་པ་གསུམ་དག་ནི། །​ཅི་ནུས་པ་ཡིས་རྗེས་སུ་བསྲུང་། །​སེམས་ཅན་དོན་ལ་རྒྱབ་ཕྱོགས་མིན། །​ཐེག་པ་དམན་ལ་[[41]](#footnote-60)དོར་མི་བྱ། །​འཁོར་བ་དག་ཀྱང་ཡོང་མི་སྤང་། །​རྟག་ཏུ་མྱ་ངན་འདའ་མི་ཆགས། །​ལྷ་དང་ལྷ་མིན་གསང་བ་པ། །​དེ་ལ་བརྙས་པར་མི་བྱ་ཞིང་། །​ཕྱག་རྒྱ་བཞོན་པ་མཚོན་ཆ་དང་། །​མཚན་མ་བགོམ་པར་མི་བྱའོ། །​བླ་མ་ལ་གུས་བཀའ་མི་འདའ། །​སྟོང་ཉིད་སྙིང་རྗེ་རབ་བསྒོམ་ཞིང་། །​མདོར་[[42]](#footnote-61)ན་རྩ་བ་ཡན་ལག་གི །​དམ་ཚིག་ཉིན་མཚན་གྲངས་ཀྱིས་བསྲུང་། །​དེ་ནས་བླ་མས་གསུངས་པ་ཡི། །​སྡོམ་པ་ལེགས་པར་བསྲུང་བར་བྱ། །​ཚུལ་ཁྲིམས་ཞེས་བྱ་སོགས་པ་ནས། །​དུས་འདི་ནས་ནི་བཟུང་ནས་ནི། །​ཇི་སྲིད་སྙིང་པོ་བྱང་ཆུབ་བར། །​བདག་ནི་རབ་ཏུ་སྡོམ་པར་བགྱིད། །​དེ་ནས་སློབ་མའི་གནས་གསུམ་དུ། །​རྡོ་རྗེ་ཁུ་ཚུར་དྲི་ཡི་[[43]](#footnote-62)ཆུས། །​ཐིག་ལེ་ཉི་ཟླ་པད་སྟེངས་སུ། །​ཡི་གེ་གསུམ་གྱི་སྦྱོར་བ་ལས། །​སྐུ་གསུང་ཐུགས་ཀྱིས་[[44]](#footnote-63)བྱིན་གྱིས་བརླབས། །​[[45]](#footnote-64)ལས་ཀྱི་ཆུ་ཡིས་གཏོར་ཞིང་བསྲུང་། །​ཨོཾ་བཛྲ་ཨུ་ད་ཀ་ཧཱུཾ་ཕཊ། མཆོད་པ་ལྔ་ཡིས་ལེགས་མཆོད་དེ། །​སྤྱི་བོར་མེ་ཏོག་སྤོས་བྱིན་ལ། །​མར་མེ་དྲི་ནི་སྙིང་གར་རོ། །​དྲིལ་བུ་དཀྲོལ་ཞིང་བཤོས་གཙང་མདུན། །​དེ་ནས་ཚིགས་བཅད་སྔགས་འདིས་སྦྱིན། །​དུས་འདི་ནས་ནི་བཟུང་ནས་སུ། །​འཁོར་བའི་ཉེས་པས་མ་གོས་པར། །​མཆོད་པ་ཀུན་དང་ལྡན་པ་ཡི། །​དུས་ཀུན་དུ་ནི་བདེ་ལེགས་ཤོག །​ཨོཾ་པཉྩ་ལིངྒ་ཨ་བྷི་ཥིཉྩཱ་[[46]](#footnote-65)མི། དེ་ནས་སོ་ཤིང་སྦྱིན་པར་བྱ། །​འོ་མ་ཅན་གྱི་ཤིང་དག་ལ། །​སོར་བརྒྱད་དང་ནི་བཅུ་གཉིས་པ། །​མེ་ཏོག་ཅན་ནི་དོར་བར་བྱ། །​འཇིག་རྟེན་དུ་ནི་ཀུན་མཁྱེན་རྣམས། །​ཨུ་དུམྺཱ་[[47]](#footnote-66)རའི་མེ་ཏོག་བཞིན། །​བརྒྱ་[[48]](#footnote-67)ལམ་ན་ནི་འབྱུང་འགྱུར་རམ། །​ཞེས་པ་ལ་སོགས་ཆོས་བཤད་བྱ། །​ཨོཾ་ཏྲ་ཀི་སྟི་བ་ཧྲཱི་[[49]](#footnote-68)ཤུདྡྷ་སརྦ་དྷརྨཱ་སྭབྷཱ་བ་[[50]](#footnote-69)བཛྲ་ཨཱཏྨ་ཀོ྅ཧཾ[[51]](#footnote-70)། དེ་ནས་སྲུང་[[52]](#footnote-71)སྐུད་སྔོན་པོ་ཡིས། །​མདུད་པ་ལྔ་ལྡན་བྱིན་བརླབས་ཅན། །​དཔུང་པ་གཡས་གཡོན་དག་ཏུ་བཅིང་[[53]](#footnote-72)། །​ཀུ་ཤ་སྟན་གདིང་མཚན་མ་གདབ། །​ངན་ན་ཕུར་བུའི་སྦྱིན་སྲེག་བྱ། །​བཟང་ན་མཁའ་འགྲོའི་གཏོར་མ་བཏང་། །​དེ་ནས་ཐིག་ནི་གདབ་བྱ་བ། །​མ་དང་ཏཾ་གི་ཏིང་འཛིན་གྱིས། །​བསྙེན་པའི་དཀྱིལ་འཁོར་མཁའ་ལ་བཏེག །​གཞོན་ནུས་སྲད་བུ་བཀལ་བ་ལ། །​ཁ་དོག་དཀར་པོའི་ཐིག་གདབ་སྟེ། །​མཛེས་པའི་སྣོད་དུ་བཅུག་ནས་ཀྱང་། །​ལས་ཀྱིས་བསང་[[54]](#footnote-73)ཞིང་ལྷར་བསྐྱེད་ལ། །​ཡེ་ཤེས་འཁོར་ལོ་སྤྱན་དྲངས་མཆོད། །​ཉིས་འགྱུར་ཚད་ལ་སྲད་བུ་བསྟིམ། །​རང་ཉིད་རྡོར་འཛིན་ལྷར་སྤྲུལ་ནས། །​བྱིན་གྱིས་བརླབ་དང་བསྲུང་བའི་[[55]](#footnote-74)ཕྱིར། །​བདེ་གཤེགས་མཆོད་ཕྱིར་ནམ་མཁར་གདབ། །​སྒོ་དབྱེ་གསལ་ཕྱིར་ས་ཐིག་གདབ། །​ཚངས་ཐིག་གདབ་སྟེ་བགེགས་བསྐྲད་དོ། །​ཨོཾ་བཛྲ་རཀྵ་ཧཱུཾ་ཕཊ། སློབ་དཔོན་ཤར་བལྟས་སློབ་མ་ནུབ། །​ཛ་གསུམ་བརྗོད་ལ་ལག་ཏུ་གཏད། །​དང་པོ་ནུབ་སྟེ་དེ་ནས་ནི། །​ལྷོ་བྱང་གདབ་སྟེ་དེ་ནས་ཤར། །​ནུབ་བྱང་ལྷོ་ནས་མཚམས་བཞིར་ཐིག །​རིམ་པ་བཞིན་དུ་གདབ་པར་བྱ། །​ཆ་བཞི་ཆ་བརྒྱད་རིམ་བཞིན་དུ། །​དབྱེ་བ་ལ་སོགས་ཤེས་པར་བྱ། །​འཁོར་ལོ་རྩིབས་བཞི་མུ་ཁྱུད་བཅས། །​ཁྱམས་འདོད་[[56]](#footnote-75)པ་དང་མི་འདོད་པ། །​དེ་དག་ཐམས་ཅད་ཤེས་པར་གྱིས། །​སྔགས་འདིས་ཐིག་ནི་གདབ་པར་བྱ། །​ཨོཾ་བཛྲ་ས་མ།དམར་སེར་སྨིན་མ་སྨ་ར་ཁྲོ། །​ཁམ་ནག་གྱེན་བརྫེས་[[57]](#footnote-76)དབུ་ཡི་སྐྲ། །​ཟླ་ཚེས་མཆེ་དཀར་ལྗགས་གློག་འཁྱུག །​ལྟོ་འགྲོས་བརྒྱན་ཅིང་སྟག་ཤམ་ཅན། །​ཡུམ་དང་གཉིས་མེད་ཐུགས་ལས་འཁྱུད། །​སྤྲུལ་པ་གདུག་པའི་ཚོགས་རྣམས་འཇོམས། །​བགེགས་ཆེན་བསྣོལ་བའི་གདན་ལ་བཞུགས། །​དྲག་པོ་མེ་དཔུང་དབུས་ན་འཕྲོ། །​བཅོམ་ལྡན་ཐུགས་ཀྱི་སྤྲུལ་པ་ལས། །​རིགས་བཞི་གཏུམ་པོ་རང་ཉིད་དོ། །​ཤར་དུ་རྡོ་རྗེ་གཏུམ་པོ་ནི། །​བདུད་ལས་རྒྱལ་བྱེད་དྲི་ཟའི་གདན། །​ཞལ་གཅིག་ཕྱག་གཉིས་སྐུ་མདོག་དཀར། །​སྤྱན་གསུམ་མཆེ་གཙིགས་ཞབས་བགྲད་པ། །​སྐྲ་བརྫེས་ལྟོ་འགྲོ་སྟག་གིས་བརྒྱན། །​གཡས་པ་རྡོ་རྗེ་བསྣུན་པའི་ཚུལ། །​གཡོན་པ་སྡིགས་[[58]](#footnote-77)མཛུབ་རབ་ཏུ་གདེངས། །​མེ་དཔུང་འབར་བའི་རྣམ་པ་ཅན། །​ཐུགས་ལ་རྡོ་རྗེའི་ཁྱུང་སྤྲུལ་ལོ། །​ལྷོ་རུ་རིན་ཆེན་གཏུམ་པོ་ནི། །​གཟི་བརྗིད་འབར་བ་གཤིན་རྗེའི་གདན། །​ཞལ་གཅིག་ཕྱག་གཉིས་སྐུ་མདོག་སེར། །​སྤྱན་གསུམ་ཞབས་བགྲད་མཆེ་བ་ཅན། །​སྐྲ་བརྫེས་ལྟོ་འགྲོ་སྟག་གིས་བརྒྱན། །​གཡས་པ་རྡོ་རྗེ་བསྣུན་པའི་ཚུལ། །​གཡོན་པ་སྡིགས་[[59]](#footnote-78)མཛུབ་རབ་ཏུ་གདེངས[[60]](#footnote-79)། །​མེ་རི་འབར་བའི་རྣམ་པ་ཅན། །​ཐུགས་ལས་རིན་ཆེན་ཁྱུང་སྤྲུལ་ལོ། །​ནུབ་ཏུ་པདྨ་གཏུམ་པོ་ནི། །​རྔམ་པའི་སྒྲ་སྒྲོགས་ཀླུ་དབང་གདན། །​ཞལ་གཅིག་ཕྱག་གཉིས་སྐུ་མདོག་དམར། །​སྤྱན་གསུམ་མཆེ་གཙིགས་ཞབས་བགྲད་པ། །​སྐྲ་བརྫེས་[[61]](#footnote-80)ལྟོ་འགྲོ་སྟག་གིས་བརྒྱན། །​གཡས་པ་རྡོ་རྗེ་བསྣུན་པའི་ཚུལ། །​གཡོན་པ་སྡིགས་[[62]](#footnote-81)མཛུབ་རབ་ཏུ་གདེངས། །​[[63]](#footnote-82)མེ་དཔུང་འབར་བའི་རྣམ་པ་ཅན། །​ཐུགས་ལས་པདྨའི་ཁྱུང་སྤྲུལ་ལོ། །​བྱང་དུ་ལས་ཀྱི་གཏུམ་པོ་ནི། །​བདུད་རྩི་འཁྱིལ་པ་གནོད་སྦྱིན་གདན། །​ཞལ་གཅིག་ཕྱག་གཉིས་སྐུ་མདོག་སྔོ། །​སྤྱན་གསུམ་ཞབས་བགྲད་[[64]](#footnote-83)མཆེ་བ་ཅན། །​སྐྲ་བརྫེས་ལྟོ་འགྲོ་སྟག་གིས་བརྒྱན། །​གཡས་པ་རྡོ་རྗེ་བསྣུན་པའི་ཚུལ། །​གཡོན་པ་སྡིགས་[[65]](#footnote-84)མཛུབ་རབ་ཏུ་གདེངས[[66]](#footnote-85)། །​མེ་རི་འབར་བའི་རྣམ་པ་ཅན། །​ཐུགས་ལས་ལས་ཀྱི་ཁྱུང་སྤྲུལ་ལོ། །​དེ་ལྟར་དམ་ཚིག་བསྐྱེད་བྱས་ལ། །​ཛཿཧཱུཾ་བཾ་ཧོཿས་[[67]](#footnote-86)ཕྱག་རྒྱ་བཞི། །​ཡེ་ཤེས་དཀྱིལ་འཁོར་སྤྱན་དྲངས་ཏེ། །​ཕྱག་འཚལ་བ་དང་མཆོད་ཅིང་བཤགས། །​རྗེས་སུ་ཡི་[[68]](#footnote-87)རང་བསྐུལ་ཞིང་གསོལ། །​དགེ་བ་ཅི་བསགས་ཐམས་ཅད་ཀུན། །​བྱང་ཆུབ་ཐོབ་ཕྱིར་བདག་གིས་བསྔོ[[69]](#footnote-88)། །​ཕྱག་རྒྱ་བཞི་ཡིས་གཉིས་མེད་བསྟིམ། །​འབྲུ་གསུམ་སྔགས་ཀྱིས་བྱིན་གྱིས་བརླབ། །​སྤྱན་ལ་སོགས་པས་དབང་བསྐུར་རོ། །​དེ་ནས་སློབ་མ་ཁྲུས་བྱས་ལ། །​ཡོལ་བས་བར་བཅད་གདོང་[[70]](#footnote-89)གཡོགས་བཅིངས། །​སྔགས་འདི་ཡིས་ནི་ཕྱག་བྱེད་གཞུག །​ཨོཾ་བཛྲ་ན་མ་མི་ཧཱུཾ། ཨོཾ་བཛྲ་ན་མ་སྟེ་ཧཱུཾ།[[71]](#footnote-90)ཨོཾ་བཛྲ་ན་མོ་[[72]](#footnote-91)ན་མ་ཧཱུཾ[[73]](#footnote-92)། བདེ་བ་འདོད་པ་སུ་ཞིག་ཡིན། །​བླ་མས་དོན་ནི་བྲི་[[74]](#footnote-93)བར་བྱ། །​སྐལ་[[75]](#footnote-94)ལྡན་བདེ་ཆེན་བདག་ཅག་ལགས། །​སློབ་མས་ལན་ནི་གདབ་པར་བྱ། །​དེ་ནས་བླ་མས་བདེ་བའི་གླུ། །​དགྱེས་པས་བླང་བར་བྱ་བ་འདི། །​ཨོཾ་ཨ་ནུཏྟ་རདྡྷ་[[76]](#footnote-95)པཱུ་ཛ་མེ་གྷ་ཨུདྒ་ཏེ་སྥ་[[77]](#footnote-96)ར་ཎ་ཨི་[[78]](#footnote-97)མཾ་ག་ག་ན་ཁཾ་སྭ་ཧཱ། དེ་ནས་སློབ་མས་གསོལ་གདབ་པ། །​སྟོན་པ་ཁྱོད་ལ་བདག་དགའོ། །​བླ་མ་དམ་པ་[[79]](#footnote-98)དགོངས་སུ་གསོལ། །​བྱང་ཆུབ་ཆེན་པོར་[[80]](#footnote-99)ཚུལ་བསྟན་པའི། །​བྱང་ཆུབ་སེམས་ནི་བདག་ལ་གསོལ[[81]](#footnote-100)། །​དེ་ཉིད་དམ་ཚིག་བདག་ལ་སྩོལ། །​སངས་རྒྱས་ཆོས་དང་དགེ་འདུན་ཏེ། །​དཀོན་མཆོག་གསུམ་ནི་བདག་ལ་སྩོལ། །​ལུས་དང་ལོངས་སྤྱོད་འདི་བཞིས་ལ[[82]](#footnote-101)། །​དབང་བསྐུར་དམ་པ་མཛད་དུ་གསོལ། །​ཐར་པ་ཆེན་པོའི་གྲོང་ཁྱེར་དུ། །​མགོན་པོ་བདག་ནི་འཇུག་པར་འཚལ། །​དེ་ཡི་ལན་ནི་སྦྱིན་བྱ་བ། །​བུ་ཚུར་ཐེག་པ་ཆེན་པོའི་སྣོད། །​གསང་སྔགས་སྤྱོད་པའི་ཚུལ་འདི་ནི། །​ཁྱོད་ལ་ཡང་དག་བཤད་པར་བྱ། །​ཚུལ་ཆེན་ཁྱོད་ཀྱིས་ཤེས་པར་གྱིས། །​[[83]](#footnote-102)དཀྱིལ་འཁོར་དམ་པར་དབང་བསྐུར་གྱིས། །​བུ་ཡི་བློ་གྲོས་བརྟན་པར་བྱོས། །​དེ་ནས་ཡང་[[84]](#footnote-103)ནི་སྡིག་པ་བཤགས། །​རྗེས་སུ་ཡི་རང་བསྐུལ་ཞིང་གསོལ། །​མྱ་ངན་མི་འདའ་[[85]](#footnote-104)གསོལ་བ་གདབ། །​བྱང་ཆུབ་སེམས་བསྐྱེད་ལུས་ཕུལ་ལ། །​[[86]](#footnote-105)སྡོམ་པ་ཕོག་སྟེ་གཟུང་དུ་གཞུག །​བསླབ་པ་ཡི་ནི་ཚུལ་ཁྲིམས་དང་། །​དགེ་བ་ཆོས་སྡུད་ཚུལ་ཁྲིམས་དང་། །​སེམས་ཅན་དོན་བྱེད་ཚུལ་ཁྲིམས་གསུམ། །​དེ་[[87]](#footnote-106)ནས་བཟུང་[[88]](#footnote-107)སྟེ་གཟུང་[[89]](#footnote-108)བར་བྱ། །​རྡོ་རྗེ་རིགས་མཆོག་ཆེན་པོ་ཡི། །​རྡོ་རྗེ་དྲིལ་བུ་[[90]](#footnote-109)ཕྱག་རྒྱ་དག །​ཡང་དག་ཉིད་དུ་གཟུང་[[91]](#footnote-110)བར་བགྱི། །​སློབ་དཔོན་དག་ཀྱང་གཟུང་བར་[[92]](#footnote-111)བགྱི། །​རིན་ཆེན་རིགས་མཆོག་ཆེན་པོ་ཡི། །​དམ་ཚིག་ཡིད་དུ་འོང་བ་ལ། །​ཉིན་རེ་བཞིན་ནི་[[93]](#footnote-112)དུས་དྲུག་ཏུ། །​སྦྱིན་པ་རྣམ་བཞི་རྟག་ཏུ་སྦྱིན། །​བྱང་ཆུབ་ཆེན་པོ་ལས་བྱུང་བའི། །​པདྨའི་རིགས་མཆོག་དག་པ་ལ། །​ཕྱི་ནང་གསང་བའི་ཐེག་པ་གསུམ། །​ཡང་དག་ཉིད་དུ་གཟུང་བར་བགྱི། །​ལས་ཀྱི་རིགས་མཆོག་ཆེན་པོ་ཡི[[94]](#footnote-113)། །​སྡོམ་པ་ཐམས་ཅད་ལྡན་པར་ནི། །​ཡང་དག་ཉིད་དུ་གཟུང་[[95]](#footnote-114)བར་བགྱི། །​མཆོད་པའི་ལས་ཀྱང་ཅི་ནུས་བྱ། །​དེ་ནས་རྡོ་རྗེའི་ལམ་ཁྲིད་ལ། །​ཚིགས་བཅད་སྔགས་འདིས་དམ་ཆུ་བླུད། །​སྤྱི་བོར་བཅོམ་ལྡན་བསྐྱེད་བྱས་ལ། །​བདུད་རྩིའི་ཆུ་ནི་བླུད་པར་བྱ། །​འཐུངས་ཤིག་རྡོ་རྗེ་བདུད་རྩིའི་ཆུ། །​དམ་ལས་འདས་ན་དམྱལ་བར་བསྲེག །​དམ་ཚིག་བསྲུངས་ན་དངོས་གྲུབ་འབྱུང་། །​རྡོ་རྗེ་བདུད་རྩིའི་ཆུ་ཡིས་གྲུབ། །​[[96]](#footnote-115)ཨོཾ་བཛྲ་སཏྭཱ་ཧཱུཾ། [[97]](#footnote-116)ལས་ཀྱི་ཆུ་ཡིས་བགེགས་བསྐྲད་དེ། །​ཕྲེང་བས་མགུལ་ནས་བཅིང་བར་བྱ། །​ཨོཾ་བཛྲོད་[[98]](#footnote-117)ཀ་ཧཱུཾ། རྡོ་རྗེ་ཐུགས་ཀར་བཟུང་བྱས་ནས། །​དམ་ཚིག་ཁྲོ་བོའི་ང་རྒྱལ་གྱིས། །​ཚིགས་བཅད་སྔགས་འདི་བརྗོད་པར་བྱ། །​དེ་རིང་ཕན་ཆད་ཁྱོད་ཀྱིས་ནི། །​ཕྱག་ན་རྡོ་རྗེ་ང་ཡིན་པས། །​ང་ཡི་བཀའ་ཉན་གསུང་སྡོད་པས། །​ཁྱོད་ཀྱིས་བྱས་ན་དངོས་གྲུབ་འབྱུང་། །​མ་བྱས་རྡོ་རྗེ་དམྱལ་བར་ལྟུང་། །​དེ་ཕྱིར་བཀའ་ཉན་གསུང་སྡོད་ཅིག །​ཨོཾ་བཛྲ་ས་མ་ཡེ་ཧཱུཾ། དེ་ནས་རྡོ་རྗེ་སྤྱི་བོར་གཞག །​[[99]](#footnote-118)ཁྱོད་ཀྱིས་དཀྱིལ་འཁོར་ཆེན་པོ་འདིའི། །​དེ་ཉིད་མ་མཐོང་མི་རྣམས་མདུན། །​དུས་ཀུན་དུ་ནི་མ་སྨྲ་ཞིག །​[[100]](#footnote-119)མ་སྨྲས་དངོས་གྲུབ་མྱུར་བ་ཡིན། །​སྨྲས་ན་ཁྲོ་བོས་མགོ་འགེམས་སོ། །​ཨོཾ་བཛྲ་ཀྲོ་དྷ་ཡ་ཧཱུཾ་ཕཊ། དེ་ནས་སྔགས་འདིས་ཡོལ་བ་བསལ། །​ཨོཾ་བཛྲ་པྲ་ཏཱིཙྪ་ཧོ། །​ལན་གསུམ་བརྗོད་ལ་མཐོང་ངམ་དྲི། །​དབང་ཐོབ་ཕྱིར་ན་ཡོན་ཀྱང་འབུལ[[101]](#footnote-120)། །​སྔགས་འདིས་[[102]](#footnote-121)མེ་ཏོག་དཀྱིལ་འཁོར་དོར། །​ཨོཾ་སརྦ་ཏ་ཐཱ་ག་ཏེ་པུཥྤ་པཱུ་[[103]](#footnote-122)ཛ་ཧཱུཾ། །​སྔགས་འདིས་སློབ་མའི་མགོ་ལ་གདགས། །​ཨོཾ་རཏྣ་མེ་ལ་[[104]](#footnote-123)ཨ་བྷི་ཥིཉྩཱ་[[105]](#footnote-124)མི། བླ་མ་རྡོ་རྗེ་སློབ་དཔོན་གྱིས། །​ལྷ་ཡི་འཁོར་ལོ་བསྐུལ་བྱས་ལ། །​སློབ་མའི་སྙིང་གར་གཞུག་པར་བྱ། །​ཨོཾ་མཎྜལ་དེ་བ་བ་ཏིཥྛ་ལྷན། །​ཚིགས་བཅད་སྔགས་འདིས་གདོང་གཡོགས་བཀྲོལ[[106]](#footnote-125)། །​ཇི་ལྟར་མིག་མཁན་རྒྱལ་པོ་ཡིས། །​མ་རིག་ལིང་ཐོག་[[107]](#footnote-126)བསལ་བ་ལྟར། །​དེ་བཞིན་དེ་རིང་བུ་ཁྱོད་ཀྱི། །​མ་རིག་ལྡོངས་པའི་མུན་པ་བསལ། །​ཨོཾ་བཛྲ་པཱ་ཤ་ཧཱུཾ། ཡེ་ཤེས་ཁྲོ་བོའི་ཏིང་འཛིན་གྱིས། །​ལྕགས་ཀྱུའི་ཕྱག་རྒྱས་དགྲོལ་[[108]](#footnote-127)བར་བྱ། །​[[109]](#footnote-128)དེ་རྣམས་ལས་ཀྱི་བླ་མས་བྱ། །​ལྷ་ངོ་བསྟན་ལ་དབང་བསྐུར་རོ། །​ཇི་ལྟར་དུས་གསུམ་སངས་རྒྱས་ལ། །​རྡོ་རྗེ་སེམས་དཔས་[[110]](#footnote-129)དབང་བསྐུར་ལྟར། །​བདག་ཀྱང་རབ་ཏུ་བསྒྲལ་སླད་དུ། །​བདེ་གཤེགས་བུམ་པའི་དབང་མཆོག་སྩོལ། །​དེ་སྐད་གསོལ་བ་གདབ་པར་བྱ། །​ཡབ་ཡུམ་སྙོམས་ཞུགས་འོད་ཟེར་ལས། །​བདེ་གཤེགས་འོད་བསྐུལ་བུམ་པར་ཐིམ། །​ཆ་འདྲེས་འོད་ཞུ་བདུད་རྩི་དེ[[111]](#footnote-130)། །​སྤྱི་བོ་[[112]](#footnote-131)ཆུ་ཡི་དབང་བསྐུར་རོ། །​མི་བསྐྱོད་པ་ཡི་[[113]](#footnote-132)སྤྲོ་བསྡུ་ཡིས། །​ཚིགས་བཅད་སྔགས་འདིས་བུམ་པ་སྦྱིན། །​ཧཱུཾ་སྐུ་གསུམ་[[114]](#footnote-133)དམ་ཚིག་ལས་བྱུང་བའི། །​ཡེ་ཤེས་བདུད་རྩི་དྲི་མ་མེད། །​ལྷ་ཡི་ཆུ་ནི་དག་པ་ཡིས། །​མི་བསྐྱོད་པ་ཡི་དབང་བསྐུར་རོ། །​ཨོཾ་བཛྲ་ཨཱ་དཪྴ་ཤཱུ་ནྱ་[[115]](#footnote-134)ཏཱ་ཛྙཱ་ན། ཨ་བྷི་ཥིཉྩཱ་[[116]](#footnote-135)མི། རིན་ཆེན་འབྱུང་ལྡན་སྤྲོ་བསྡུ་ཡིས། །​ཚིགས་བཅད་སྔགས་འདིས་ཅོད་པན་སྦྱིན། །​ཏྲཱཾ་[[117]](#footnote-136)སངས་རྒྱས་ཀུན་གྱི་རྒྱལ་སྲིད་དོ། །​དབུ་རྒྱན་རིན་ཆེན་བླ་ན་མེད། །​དབུ་རྒྱན་རིན་ཆེན་མཆོག་འགྲོ་བ། །​རྫོགས་སངས་རྒྱས་སུ་དབང་བསྐུར་རོ། །​ཨོཾ་བཛྲ་ས་མཱ་[[118]](#footnote-137)ཏཱ་ཛྙཱ་ན་རཏྣ་མ་ཧཱུཾ་ཏ་ཡ་ཨ་བྷི་ཥིཉྩཱ་[[119]](#footnote-138)མི། འོད་དཔག་མེད་ཀྱི་སྤྲོ་བསྡུ་[[120]](#footnote-139)ཡིས། །​ཚིགས་བཅད་སྔགས་འདིས་རྡོ་རྗེ་སྦྱིན། །​ཧྲཱིཿ་སངས་[[121]](#footnote-140)རྒྱས་ཀུན་གྱི་རྡོ་རྗེའི་[[122]](#footnote-141)དབང་། །​མི་ཕྱེད་རྡོ་རྗེ་གསལ་བ་ལས། །​ཆོས་རྣམས་ཀུན་གྱི་སྒོར་གྱུར་པ། །​རྡོ་རྗེ་ཆོས་ཀྱི་དབང་བསྐུར་རོ། །​ཨོཾ་པྲཛྙཱ་ཨཱ་བེ་ཤ་ཡ་ས་མནྟ་ཛྙཱ་ན་པ་ནེ་བཛྲ་[[123]](#footnote-142)ཨ་བྷི་ཥིཉྩཱ་[[124]](#footnote-143)མི། དོན་རྣམས་གྲུབ་པའི་སྤྲོ་བསྡུ་ཡིས། །​ཚིགས་[[125]](#footnote-144)བཅད་སྔགས་འདིས་དྲིལ་བུ་སྦྱིན། །​ཧཱུཾ་[[126]](#footnote-145)ཐབས་དང་ཤེས་རབ་ལྡན་པ་ཡི[[127]](#footnote-146)། །​འགྲོ་དོན་མཉམ་མེད་བྱེད་པ་དང་། །​མཆོད་པའི་ལས་རྣམས་རྫོགས་བྱེད་པ། །​དྲིལ་བུ་ལས་ཀྱི་དབང་བསྐུར་རོ། །​ཨོཾ་ཀྲི་ཏ་ཨ་ནུཥྛཱ་[[128]](#footnote-147)ན་ཛྙཱ་ན་པ་ནེ་བཛྲ་ཨ་བྷི་ཥིཉྩཱ་[[129]](#footnote-148)མི། རྣམ་སྣང་མཛད་ཀྱི་སྤྲོ་བསྡུ་ཡིས། །​ཚིགས་བཅད་སྔགས་འདིས་མིང་སྦྱིན་ནོ། །​ཨོཾ་རྡོ་རྗེའི་མིང་དུ་དབང་བསྐུར་བས། །​བྱང་ཆུབ་སྙིང་པོའི་བར་དུ་ནི། །​ཅིས་ཀྱང་མི་ཆོད་མི་[[130]](#footnote-149)ཤིགས་པར། །​རྡོ་རྗེའི་མིང་དུ་རབ་སྒྲོགས་ཤིག །​ཨོཾ་[[131]](#footnote-150)པ་རི་[[132]](#footnote-151)ཤོ་དྷ་དྷ་རྨ་ཛྙཱ་ན་ནཱ་མ་ཛྙཱ་[[133]](#footnote-152)ན་ཨ་བྷི་ཥིཉྩཱ་[[134]](#footnote-153)མི། ཆོས་རྣམས་སྒྱུ་མ་ལྟ་བུ་སྟེ། །​དག་ཅིང་གསལ་ལ་དྲི་མ་མེད། །​མེ་ལོང་གི་ནི་གཟུགས་བརྙན་བཞིན། །​རང་གི་ལྷ་ནི་ཤེས་པར་གྱིས། །​ཨོཾ་ཨཱཿཧཱུཾ[[135]](#footnote-154)། མེ་ལོང་དག་གི་དབང་ཡིན་ནོ། །​རྡོ་རྗེ་བརྟུལ་ཞུགས་དབང་བསྐུར་བ། །​ཕྲེང་བ་ཆེན་པོ་སྐེ་[[136]](#footnote-155)ལ་སྐོན། །​[[137]](#footnote-156)འོད་ཟེར་འཕྲོ་འདུས་བྱིན་བརླབས་ལ། །​ཚིགས་བཅད་སྔགས་འདིས་སྦྱིན་པར་བྱ། །​མ་སྐྱེས་རྡོ་རྗེ་གསང་བའི་ཐུགས། །​འགག་མེད་[[138]](#footnote-157)ཤེས་རབ་དྲིལ་བུའི་གསུང་། །​གཉིས་མེད་ཡེ་ཤེས་ཆོས་[[139]](#footnote-158)ཀྱི་[[140]](#footnote-159)སྐུ། །​འདི་ནི་སངས་རྒྱས་ཐམས་ཅད་དང་། །​དཔལ་ལྡན་རྡོ་རྗེ་འཛིན་པ་འཆང་། །​ཁྱོད་ཀྱིས་ཀྱང་ནི་རྟག་ཏུ་འཆང་། །​ཕྱག་ན་རྡོ་རྗེའི་བརྟུལ་ཞུགས་བརྟན། །​ཨོཾ་ཨ་ཨཱ། ཨི་ཨཱི།ཨུར་ཨཱུར། [[141]](#footnote-160)ཨུ་ཨཱ་ཨུ་[[142]](#footnote-161)ཨཱ་ཨལ་ཨཱལ། བེ་ཤ་ན་ཡ་ན་གྲེ་བྷ་བེ་ཤུདྡྷ་ནི་སྭཱ་ཧཱ། བཛྲ་པཱ་ཎི་ཧཱུཾ་ཕཊ། དེ་ནས་ལུང་བསྟན་དབང་བསྐུར་ནི། །​ཡོན་གྱིས་བླ་མ་མཉེས་བྱས་ལ། །​ཕྱག་འཚལ་ནས་ནི་གསོལ་བ་གདབ། །​བྱང་ཆུབ་རྡོ་རྗེ་སངས་རྒྱས་ལ། །​ཇི་ལྟར་མཆོད་ཅིང་གསོལ་མཛད་པ། །​བདག་ལ་གདུང་བའི་དོན་གྱི་ཕྱིར། །​ནམ་མཁའི་རྡོ་རྗེ་བདག་ལ་གསོལ། །​བུ་[[143]](#footnote-162)དེ་སེང་གེའི་ཁྲིར་བཞག་ལ། །​རྡོ་རྗེ་དྲིལ་བུ་ལག་བྱིན་ཏེ། །​འོད་ཟེར་སྤྲོ་བསྡུ་ཏིང་འཛིན་བྱ། །​དེ་ནས་ཚིགས་བཅད་སྔགས་འདིས་སྦྱིན། །​བུ་ཚུར་རྡོ་རྗེའི་སློབ་དཔོན་གྱིས། །​[[144]](#footnote-163)དེ་བཞིན་གཤེགས་པའི་འཁོར་ལོ་བསྐོར། །​རྡོ་རྗེ་རིན་ཆེན་པདྨ་ལས། །​འགྲོ་བའི་དོན་དུ་ཁྱོད་ཀྱིས་བསྐོར། །​ཨོཾ་ཧཾ་ཀྵ་དྷརྨ་ཙ་ཀྲ་པྲ་པརྟ་[[145]](#footnote-164)ཀ་སྭཱ་ཧཱ། སརྦ་ཏ་ཐཱ་ག་ཏ་དྷརྨ་[[146]](#footnote-165)ཙ་ཀྲ་ཨ་བྷི་ཥིཉྩཱ་[[147]](#footnote-166)མི། །​དེ་ནས་གསང་བའི་དབང་བསྐུར་ནི། །​སྟེགས་བུ་བདུད་རྩི་ལྔ་ཡིས་བྱུག །​པི་པ་རྟ་འམ་ཞིང་གི་ཁར། །​མཚན་ལྡན་རིག་མའི་བྷ་ག་ལ། །​དཔའ་བོ་སེང་གེ་བཞིན་དུ་རོལ། །​ཙཎྜ་ལཱི་[[148]](#footnote-167)ནི་རབ་སྦར་བས། །​ཨེ་ཝཾ་ཟླ་[[149]](#footnote-168)བ་ཧཾ་ལས་འཛག །​སྤྲོ་བསྡུ་བྱང་ཆུབ་སེམས་དེ་སྦྱིན། །​བུ་ཡིས་མགོན་ལ་འདི་སྐད་གསོལ། །​རྒྱལ་བ་ཐམས་ཅད་རོལ་པ་ཡིས། །​སངས་རྒྱས་ཆུ་བོ་རྒྱུན་བབ་[[150]](#footnote-169)སྟེ། །​ཉོན་མོངས་སྡིག་པ་སྦྱངས་པ་བཞིན། །​བདག་ལ་བྱང་ཆུབ་སེམས་དཔའ་སྩོལ[[151]](#footnote-170)། །​བྱེ་བ་ཕྲག་བརྒྱས་གངྒཱའི་[[152]](#footnote-171)ཀླུང་། །​ཇི་སྙེད་མགོན་པོ་ཐམས་ཅད་ཀྱི། །​གཉིས་མེད་སྦྱོར་བའི་བདུད་རྩི་རྒྱུན། །​མགོན་པོ་བདག་གི་གསུང་ལ་གསོལ། །​ཚིགས་བཅད་སྔགས་འདིས་བུ་ལ་སྦྱིན། །​ཡབ་ཡུམ་སྙོམས་ཞུགས་བདེ་བའི་རྒྱུན། །​གཉིས་མེད་སེམས་ཀྱི་རོས་[[153]](#footnote-172)གང་བ། །​ཐབས་དང་ཤེས་རབ་བདུད་རྩིའི་མཆོག །​བུ་ཡི་ངག་ལ་སྦྱིན་པར་བྱ། །​ཨོཾ་ཨ་མྲྀ་ཏ་གུ་ཧྱ་ཨ་བྷི་ཥིཉྩཱ་[[154]](#footnote-173)མི། མགྲིན་པར་གསུང་ལ་སྦྱིན་པར་བྱ། །​དེས་ཀྱང་ཨ་ཧོ་སུ་ཁས་[[155]](#footnote-174)བཏུང་། །​དེ་ནས་ཤེས་རབ་ཡེ་ཤེས་དབང་། །​མཎྜལ་དྲིས་བྱུགས་དྲི་མེད་ཁར། །​བདུད་རྩི་དཀར་དམར་ཐིག་ལེ་གདབ། །​སྟེང་དུ་སྟག་གི་ཤམ་ཐབས་ཁར། །​མཚན་ལྡན་རིག་[[156]](#footnote-175)མ་ཁྲུས་བྱས་གཞག །​[[157]](#footnote-176)གནས་ལྔ་རུ་ནི་ལྷ་ལྔ་དགོད། །​སྤྱན་དྲངས་བསྟིམ་ཞིང་མཆོད་བསྟོད་བྱ། །​དེ་ནས་སློབ་མས་གསོལ་བ་གདབ། །​ཕྱོགས་དུས་བཞུགས་པའི་སངས་རྒྱས་ཀུན། །​ཤེས་རབ་ཕ་རོལ་ཕྱིན་པས་འགྲུབ། །​བདག་ཀྱང་རབ་ཏུ་བསྒྲལ་སླད་དུ། །​གསུམ་པའི་དཀྱིལ་འཁོར་བསྟན་དུ་གསོལ། །​མགོན་པོས་ཀྱང་ནི་ལན་སྦྱིན་པ། །​བུ་ཚུར་ཤོག་ཅིག་རིགས་ཀྱི་བུ། །​གང་ལ་དགའ་བའི་དངོས་གྲུབ་ནི། །​ཤེས་རབ་མ་ལ་བརྟེན་པས་གྲུབ། །​[[158]](#footnote-177)རྟག་ཏུ་ཤེས་རབ་དོན་འདོད་པས། །​ཐབས་ལ་སྐྲག་པར་མི་བྱ་ཞིང་། །​པདྨའི་སྟེང་དུ་ལྕེ་ཡིས་རེག །​དྲི་ཆེན་དྲི་ཆུ་བཟའ་བར་བྱ། །​ཁུ་བ་དཀར་དམར་བདུད་རྩི་མཆོག །​ལྕེ་ཡི་དབུས་སུ་བརྟན་པར་བཟུང་། །​དཀའ་ཐུབ་མེད་ཅིང་བརྟུལ་ཞུགས་ཆེ། །​འདི་དང་ལྡན་ན་འགྲུབ་པར་འགྱུར། །​དེ་ནས་སློབ་མའི་མིག་ཕྱེ་སྟེ། །​ཡུམ་གྱི་གསང་བའི་དཀྱིལ་འཁོར་བལྟ། །​རྟག་ཏུ་གཅེར་བུའི་ཚུལ་གྱིས་ནི། །​རྡོ་རྗེ་དྲིལ་བུ་ཁ་ཕྱེ་ནས། །​མཐོང་བའི་བློས་ནི་གསོལ་བ་གདབ། །​རྨད་བྱུང་བཙུན་མོའི་བྷ་ག་མཆོག །​ཡེ་ཤེས་ཐམས་ཅད་བསྐྱེད་པའི་གནས། །​མ་སྨིན་མ་གྲོལ་བ་ཡི་སར། །​ཡེ་ཤེས་དམ་པ་བསྐྱེད་དུ་གསོལ། །​ཤེས་རབ་ཡུམ་གྱི་བྷ་ག་ལ། །​སློབ་མ་དཔའ་བོའི་ཚུལ་དུ་རོལ། །​སྙོམས་པར་ཞུགས་པའི་བདེ་བ་ཡིས། །​ཨཱ་ལི་ཀཱ་ལི་གཉིས་མེད་ལས། །​རྐྱང་མས་རོ་མ་མནན་པ་བསྟན། །​བཅུ་དྲུག་ཕྱེད་ཕྱེད་ཐིག་ལེ་ནི། །​གཏུམ་[[159]](#footnote-178)མོས་རི་བོང་ཅན་ཧཾ་འཛག །​དཀྱིལ་དྲངས་[[160]](#footnote-179)བཟློག་དང་དགྲམ་ཞིང་བསྟིམ། །​དགའ་བཞི་གཉུག་མ་ཉམས་སུ་མྱོང་། །​ཤེས་རབ་གསལ་བའི་ངང་ལ་གནས། །​ཚིགས་བཅད་སྔགས་འདིས་བྱིན་གྱིས་བརླབ། །​ཧཱུཾ་ཐབས་དང་ཤེས་རབ་གཉིས་མེད་པས། །​ཡེ་ཤེས་ཆེན་པོ་མཆོག་གི་ལམ། །​སྲིད་དང་ཞི་ལས་རབ་གྲོལ་[[161]](#footnote-180)པའི། །​བདེ་བ་ཆེན་པོ་བདེ་བའི་མཆོག །​ཡུམ་ལ་བརྟེན་པའི་བདེ་བ་འདིས། །​བུ་ལ་བྱིན་བརླབས་དབང་བསྐུར་རོ། །​ཨོཾ་པྲཛྙཱ་ཛྙཱ་ན་ཨ་བྷི་ཥིཉྩཱ་མི[[162]](#footnote-181)། སངས་རྒྱས་ཀུན་གྱི་ཐབས་ཆེན་པོ། །​བདེ་བ་ཆེན་པོ་ཟབ་མོའི་ཆོས། །​དངོས་གྲུབ་དམ་པ་བདག་གིས་བླང་། །​ཨོཾ་ཛྙཱ་ན་སིདྡྷི་ཧཱུཾ། དེ་ཡི་དངོས་གྲུབ་དམ་པ་བླང་། །​བཞི་པ་ཆོས་ཉིད་མངོན་རྟོགས་དབང་། །​ལྷན་ཅིག་སྐྱེས་པ་བདུད་རྩིའི་རོ། །​མཚོན་དུ་ཡོད་པ་མ་ཡིན་ཏེ། །​སྲིད་དང་མྱ་ངན་འདས་ལས་[[163]](#footnote-182)གྲོལ། །​དེ་ནས་བཀྲ་ཤིས་སྨོན་ལམ་གདབ། །​སྔགས་འདིས་བཟོད་པ་གསོལ་བར་བྱ། །​ཨོཾ་བཛྲ་ཙཎྜ་[[164]](#footnote-183)ས་མ་ཡ། མ་ནུ་པཱ་ལ་ཡ། བཛྲ་ཙཎྜ་ཏྭེ་ནོ་པ། ཏིཥྛ་དྲྀ་ཌྷོ་[[165]](#footnote-184)མེ་བྷ་བ། སུ་ཏོ་ཥྱོ་མེ་བྷ་བ། [[166]](#footnote-185)ཨ་ནུ་རཀྟོ་མེ་བྷ་བ། སུ་པོ་ཥྱོ་མེ་བྷ་བ། སརྦ་སིདྡྷིམྨེཾ་[[167]](#footnote-186)པྲ་ཡཙྪ། སརྦ་ཀརྨ་[[168]](#footnote-187)སུ་ཙ་མེ་ཙིཏྟཾ་ཤྲེ་ཡཾ་ཀུ་རུ་ཧཱུཾ། ཧ་ཧ་ཧ་ཧ་ཧོཿབྷ་ག་བཱན། [[169]](#footnote-188)སརྦ་ཏ་ཐཱ་ག་ཏ། བཛྲ་མཱ་མེ་མུཉྩ་བཛྲཱི་[[170]](#footnote-189)བྷ་བ[[171]](#footnote-190)། མ་ཧཱ་ས་མ་ཡ་སཏྭ་ཨཱཿ། [[172]](#footnote-191)བུམ་པའི་ལྷ་དང་དཀྱིལ་འཁོར་ལྷ། །​སྤྱན་དྲངས་ནམ་མཁར་གཤེགས་སུ་གསོལ། །​དམ་ཚིག་འཁོར་ལོ་རང་ལ་བསྡུ། །​དེ་ནས་སྤྱོད་ལམ་རྣམ་བཞི་ནི། །​འགྲོ་བའི་དོན་དུ་དགེ་བ་སྤྱད། །​གཉིས་པོ་མི་འབྲལ་ང་རྒྱལ་ལྡན། །​འདི་བརྩམས་པ་ཡིས་[[173]](#footnote-192)དགེ་བ་གང་། །​ཟླ་བ་རྒྱས་པ་དྲི་མེད་བཞིན། །​འགྲོ་བ་དུག་ཅན་ཐམས་ཅད་ནི། །​ཞིང་མཆོག་གཙང་མར་སྐྱེ་བར་ཤོག །​ཕྱག་ན་རྡོ་རྗེ་གཏུམ་པོ་ལྷ་ལྔ་པ་ཞེས་བྱ་བའི་དཀྱིལ་འཁོར་གྱི་ཆོ་ག་འཕགས་པ་ཀླུ་སྒྲུབ་[[174]](#footnote-193)ཀྱི་ཞལ་སྔ་ནས་མཛད་པ་རྫོགས་སོ། །​[[175]](#footnote-194)

1. །ཙནྜ་ སྣར་ཐང་། པེ་ཅིན། [↑](#footnote-ref-20)
2. ན་ པེ་ཅིན། [↑](#footnote-ref-21)
3. བི་ སྣར་ཐང་། པེ་ཅིན། [↑](#footnote-ref-22)
4. ། ཁྲོ་བོ་གཏུམ་པོ་ལྷ་ལྔ་པ་ཞེས་བྱ་བའི་དཀྱིལ་ སྣར་ཐང་། པེ་ཅིན། [↑](#footnote-ref-23)
5. ། །​བཟའ་ སྣར་ཐང་། པེ་ཅིན། [↑](#footnote-ref-24)
6. སླང་ སྣར་ཐང་། པེ་ཅིན། [↑](#footnote-ref-25)
7. པ་ སྣར་ཐང་། པེ་ཅིན། [↑](#footnote-ref-26)
8. སྐྱར་ སྣར་ཐང་། པེ་ཅིན། [↑](#footnote-ref-27)
9. བསྐོ་ སྣར་ཐང་། པེ་ཅིན། [↑](#footnote-ref-28)
10. ། །​ །​་ སྣར་ཐང་། པེ་ཅིན། [↑](#footnote-ref-29)
11. ཏྲཾ་ཁཾ་ སྣར་ཐང་། པེ་ཅིན། [↑](#footnote-ref-30)
12. ཚིག་དག་ལས་ སྣར་ཐང་། པེ་ཅིན། [↑](#footnote-ref-31)
13. ལྔ། །​ སྣར་ཐང་། པེ་ཅིན། [↑](#footnote-ref-32)
14. འདྲི་ སྣར་ཐང་། པེ་ཅིན། [↑](#footnote-ref-33)
15. ། །​མ་འདུག་སོང་ཞིག་ལོག་འདྲེན་ཚོགས། །​ཨོཾ་སུཾ་བྷ་ནི་སུཾ་བྷ་ཧཱུཾ། གྲྀཧྞ་གྲྀཧྞ་ཧཱུཾ།གྲྀཧྞ་པ་ཡ་གྲྀཧྞ་པ་ཡ་ཧཱུཾ། ཨཱ་ན་ཡཱ་ཧོ། བྷ་ག་ཝན་བཛྲ་པཱ་ཎི་ཧཱུཾ། །​ཨཱརྱ་ཏེ་ཙར་ཧི་ན་ཧཱུཾ།། །​། སྣར་ཐང་། པེ་ཅིན། [↑](#footnote-ref-34)
16. བོ་ཆེ་ པེ་ཅིན། [↑](#footnote-ref-35)
17. ། །​བྱ་ཀྲི་སེང་ཀྲི་ཧ་སི་ སྣར་ཐང་། པེ་ཅིན། [↑](#footnote-ref-36)
18. ཀྲི་ སྣར་ཐང་། པེ་ཅིན། [↑](#footnote-ref-37)
19. ར་ སྣར་ཐང་། པེ་ཅིན། [↑](#footnote-ref-38)
20. པོ་ སྣར་ཐང་། པེ་ཅིན། [↑](#footnote-ref-39)
21. གྱི་ སྣར་ཐང་། པེ་ཅིན། [↑](#footnote-ref-40)
22. བྲུཾ་་བཾ་ སྣར་ཐང་། པེ་ཅིན། [↑](#footnote-ref-41)
23. བྲུཾ་ སྣར་ཐང་། པེ་ཅིན། [↑](#footnote-ref-42)
24. དྲག །​བཾ་ སྣར་ཐང་། པེ་ཅིན། [↑](#footnote-ref-43)
25. ལྟ་ སྣར་ཐང་། པེ་ཅིན། [↑](#footnote-ref-44)
26. ཡིས སྣར་ཐང་། པེ་ཅིན། [↑](#footnote-ref-45)
27. གི་ སྣར་ཐང་། པེ་ཅིན། [↑](#footnote-ref-46)
28. ཡིས སྣར་ཐང་། པེ་ཅིན། [↑](#footnote-ref-47)
29. ལྟ་ སྣར་ཐང་། པེ་ཅིན། [↑](#footnote-ref-48)
30. སྡོམས་ སྣར་ཐང་། པེ་ཅིན། [↑](#footnote-ref-49)
31. རོལ་ སྣར་ཐང་། པེ་ཅིན། [↑](#footnote-ref-50)
32. པས་ སྣར་ཐང་། པེ་ཅིན། [↑](#footnote-ref-51)
33. བརླབ་ སྣར་ཐང་། པེ་ཅིན། [↑](#footnote-ref-52)
34. སྤྱད། །​ སྣར་ཐང་། པེ་ཅིན། [↑](#footnote-ref-53)
35. བསད་མི་ སྣར་ཐང་། པེ་ཅིན། [↑](#footnote-ref-54)
36. པར་ སྣར་ཐང་། པེ་ཅིན། [↑](#footnote-ref-55)
37. སླང་ སྣར་ཐང་། པེ་ཅིན། [↑](#footnote-ref-56)
38. ཡོང་ སྣར་ཐང་། པེ་ཅིན། [↑](#footnote-ref-57)
39. ཡི། །​ སྣར་ཐང་། པེ་ཅིན། [↑](#footnote-ref-58)
40. གཉེར་ སྣར་ཐང་། པེ་ཅིན། [↑](#footnote-ref-59)
41. པ་ སྣར་ཐང་། པེ་ཅིན། [↑](#footnote-ref-60)
42. འདོར་ པེ་ཅིན། [↑](#footnote-ref-61)
43. ཡིས་ པེ་ཅིན། [↑](#footnote-ref-62)
44. ཀྱི་ སྣར་ཐང་། པེ་ཅིན། [↑](#footnote-ref-63)
45. བརླབ། །​ སྣར་ཐང་། པེ་ཅིན། [↑](#footnote-ref-64)
46. ཥིཉྩ་ སྣར་ཐང་། པེ་ཅིན། [↑](#footnote-ref-65)
47. དུམ་བ་ སྣར་ཐང་། པེ་ཅིན། [↑](#footnote-ref-66)
48. རྒྱ་ སྣར་ཐང་། པེ་ཅིན། [↑](#footnote-ref-67)
49. ཏྲི་ སྣར་ཐང་། པེ་ཅིན། [↑](#footnote-ref-68)
50. དྷརྨཱ་སྭབྷཱ་ཝ་ སྣར་ཐང་། པེ་ཅིན། [↑](#footnote-ref-69)
51. ཨཏ་མ་ཀོ་ཧཾ སྣར་ཐང་། ཨཏྨ་ཀོ་ཧཾ པེ་ཅིན། [↑](#footnote-ref-70)
52. བསྲུང་ སྣར་ཐང་། པེ་ཅིན། [↑](#footnote-ref-71)
53. བཅིང་ཅིང་ སྣར་ཐང་། པེ་ཅིན། [↑](#footnote-ref-72)
54. གསང་ སྣར་ཐང་། [↑](#footnote-ref-73)
55. བ་ སྣར་ཐང་། པེ་ཅིན། [↑](#footnote-ref-74)
56. ། །​འཁྱམས་འཁོད་ སྣར་ཐང་། པེ་ཅིན། [↑](#footnote-ref-75)
57. རྫེས་ སྣར་ཐང་། པེ་ཅིན། [↑](#footnote-ref-76)
58. རྫེས་ སྣར་ཐང་། པེ་ཅིན། [↑](#footnote-ref-77)
59. སྡིག་ སྣར་ཐང་། པེ་ཅིན། [↑](#footnote-ref-78)
60. གདེང་ སྣར་ཐང་། པེ་ཅིན། [↑](#footnote-ref-79)
61. རྫེས་ སྣར་ཐང་། [↑](#footnote-ref-80)
62. སྡིག་ སྣར་ཐང་། པེ་ཅིན། [↑](#footnote-ref-81)
63. གདེང་། །​ སྣར་ཐང་། པེ་ཅིན། [↑](#footnote-ref-82)
64. བསྒྲད་ སྣར་ཐང་། པེ་ཅིན། [↑](#footnote-ref-83)
65. སྡིག་ སྣར་ཐང་། པེ་ཅིན། [↑](#footnote-ref-84)
66. གདེང་ སྣར་ཐང་། པེ་ཅིན། [↑](#footnote-ref-85)
67. ཧོཿ་ སྣར་ཐང་། པེ་ཅིན། [↑](#footnote-ref-86)
68. ཡིད་ སྣར་ཐང་། པེ་ཅིན། [↑](#footnote-ref-87)
69. སྔོ པེ་ཅིན། [↑](#footnote-ref-88)
70. གདོངས་ སྣར་ཐང་། [↑](#footnote-ref-89)
71. མོ་ཏེ་ཧཱུཾ། སྣར་ཐང་། པེ་ཅིན། [↑](#footnote-ref-90)
72. མ་ སྣར་ཐང་། པེ་ཅིན། [↑](#footnote-ref-91)
73. མོ་ཧཱུཾ སྣར་ཐང་། པེ་ཅིན། [↑](#footnote-ref-92)
74. དྲི་ སྣར་ཐང་། པེ་ཅིན། [↑](#footnote-ref-93)
75. བསྐལ་ སྣར་ཐང་། པེ་ཅིན། [↑](#footnote-ref-94)
76. བུད་ངྷ་ར་ སྣར་ཐང་། པེ་ཅིན། [↑](#footnote-ref-95)
77. ཨུཏ་གཱ་ཏེ། སྥ་ སྣར་ཐང་། ཨཏུ་གཱ་ཏེ། སྥ་ པེ་ཅིན། [↑](#footnote-ref-96)
78. ན་ཧི་ སྣར་ཐང་། པེ་ཅིན། [↑](#footnote-ref-97)
79. པས་ སྣར་ཐང་། པེ་ཅིན། [↑](#footnote-ref-98)
80. པོ་ པེ་ཅིན། [↑](#footnote-ref-99)
81. སྩོལ སྣར་ཐང་། པེ་ཅིན། [↑](#footnote-ref-100)
82. བཞེས་ལ སྣར་ཐང་། པེ་ཅིན། [↑](#footnote-ref-101)
83. བགྱིས། །​ སྣར་ཐང་། པེ་ཅིན། [↑](#footnote-ref-102)
84. ཡིས་ནང་ སྣར་ཐང་། པེ་ཅིན། [↑](#footnote-ref-103)
85. མདའ་ པེ་ཅིན། [↑](#footnote-ref-104)
86. ལུས་ལ་ཕུལ། །​ སྣར་ཐང་། པེ་ཅིན། [↑](#footnote-ref-105)
87. ། །​དེང་ སྣར་ཐང་། པེ་ཅིན། [↑](#footnote-ref-106)
88. གཟུང་ སྣར་ཐང་། པེ་ཅིན། [↑](#footnote-ref-107)
89. བཟུང་ སྣར་ཐང་། པེ་ཅིན། [↑](#footnote-ref-108)
90. བུའི་ སྣར་ཐང་། པེ་ཅིན། [↑](#footnote-ref-109)
91. བཟུང་ སྣར་ཐང་། པེ་ཅིན། [↑](#footnote-ref-110)
92. བར་ པེ་ཅིན། [↑](#footnote-ref-111)
93. ནམ་ སྣར་ཐང་། པེ་ཅིན། [↑](#footnote-ref-112)
94. ཡིས སྣར་ཐང་། པེ་ཅིན། [↑](#footnote-ref-113)
95. བཟུང་ སྣར་ཐང་། པེ་ཅིན། [↑](#footnote-ref-114)
96. བཀྲུ། །​ སྣར་ཐང་། པེ་ཅིན། [↑](#footnote-ref-115)
97. སཏཱ་ཧཱུཾ། སྣར་ཐང་། པེ་ཅིན། [↑](#footnote-ref-116)
98. ། །​ཨོཾ་བཛྲོཏྟ་ སྣར་ཐང་། པེ་ཅིན། [↑](#footnote-ref-117)
99. བཞག །​ སྣར་ཐང་། པེ་ཅིན། [↑](#footnote-ref-118)
100. ཅིག །​ སྣར་ཐང་། པེ་ཅིན། [↑](#footnote-ref-119)
101. དབུལ སྣར་ཐང་། པེ་ཅིན། [↑](#footnote-ref-120)
102. འདི་ སྣར་ཐང་། པེ་ཅིན། [↑](#footnote-ref-121)
103. པུཥྤ་ སྣར་ཐང་། པེ་ཅིན། [↑](#footnote-ref-122)
104. ། །​ཨོཾ་རཏྣམ་ལེ་ སྣར་ཐང་། པེ་ཅིན། [↑](#footnote-ref-123)
105. ཥིཉྩ་ སྣར་ཐང་། པེ་ཅིན། [↑](#footnote-ref-124)
106. དཀྲོལ པེ་ཅིན། [↑](#footnote-ref-125)
107. ཏོག་ སྣར་ཐང་། པེ་ཅིན། [↑](#footnote-ref-126)
108. བཀྲོལ་ སྣར་ཐང་། པེ་ཅིན། [↑](#footnote-ref-127)
109. བྱའོ། །​ སྣར་ཐང་། པེ་ཅིན། [↑](#footnote-ref-128)
110. དཔའ་ སྣར་ཐང་། པེ་ཅིན། [↑](#footnote-ref-129)
111. དེས སྣར་ཐང་། པེ་ཅིན། [↑](#footnote-ref-130)
112. བོར་ སྣར་ཐང་། པེ་ཅིན། [↑](#footnote-ref-131)
113. ཡིས་ སྣར་ཐང་། པེ་ཅིན། [↑](#footnote-ref-132)
114. གསུང་ སྣར་ཐང་། པེ་ཅིན། [↑](#footnote-ref-133)
115. དཪྴ་ཤུ་ནྱ་ སྣར་ཐང་། པེ་ཅིན། [↑](#footnote-ref-134)
116. ཥིཉྩ་ སྣར་ཐང་། པེ་ཅིན། [↑](#footnote-ref-135)
117. ཏྲཾ་ སྣར་ཐང་། པེ་ཅིན། [↑](#footnote-ref-136)
118. མ་ སྣར་ཐང་། པེ་ཅིན། [↑](#footnote-ref-137)
119. ཥིཉྩ་ སྣར་ཐང་། པེ་ཅིན། [↑](#footnote-ref-138)
120. སྡུ་ སྣར་ཐང་། པེ་ཅིན། [↑](#footnote-ref-139)
121. སྦྱིན། །​ཧྲི་སངས་ སྣར་ཐང་། པེ་ཅིན། [↑](#footnote-ref-140)
122. རྗེ་ སྣར་ཐང་། པེ་ཅིན། [↑](#footnote-ref-141)
123. ཨོཾ་པྲཏྱཱ་བེཀྵ་ན་ཛྙཱ་ན་ སྣར་ཐང་། ཨོཾ་པྲཏྱཱ་བེཀྵ་ཎ་ཛྙཱ་ན་ པེ་ཅིན། [↑](#footnote-ref-142)
124. ཥིཉྩ་ སྣར་ཐང་། པེ་ཅིན། [↑](#footnote-ref-143)
125. ། །​ཚིག་ སྣར་ཐང་། [↑](#footnote-ref-144)
126. ཧཾ་ སྣར་ཐང་། པེ་ཅིན། [↑](#footnote-ref-145)
127. ཡིས སྣར་ཐང་། པེ་ཅིན། [↑](#footnote-ref-146)
128. ཀྲི་ཏྱཱ་ནུཥྠཱ་ སྣར་ཐང་། ཀྲི་ཏྱཱ་ནུཥྛཱ་ པེ་ཅིན། [↑](#footnote-ref-147)
129. ཥིཉྩ་ སྣར་ཐང་། པེ་ཅིན། [↑](#footnote-ref-148)
130. ཚུགས་མི་ སྣར་ཐང་། པེ་ཅིན། [↑](#footnote-ref-149)
131. གྲགས་ཤིག །​ཨོཾ་ སྣར་ཐང་། པེ་ཅིན། [↑](#footnote-ref-150)
132. ཏི་ སྣར་ཐང་། པེ་ཅིན། [↑](#footnote-ref-151)
133. དྷ་དྷརྨཱ་དྷཱ་ཏུ་ཛྙཱ་ སྣར་ཐང་། པེ་ཅིན། [↑](#footnote-ref-152)
134. ཥིཉྩ་ སྣར་ཐང་། པེ་ཅིན། [↑](#footnote-ref-153)
135. ། །​ཨཱོཾ་ཨཱཿཧཱུཾ སྣར་ཐང་། པེ་ཅིན། [↑](#footnote-ref-154)
136. སྐྱེ་ སྣར་ཐང་། པེ་ཅིན། [↑](#footnote-ref-155)
137. སྐྱོན། །​ སྣར་ཐང་། པེ་ཅིན། [↑](#footnote-ref-156)
138. པའི་ སྣར་ཐང་། པེ་ཅིན། [↑](#footnote-ref-157)
139. ཤེས་ སྣར་ཐང་། པེ་ཅིན། [↑](#footnote-ref-158)
140. ཀྱི་ཆོས་ སྣར་ཐང་། པེ་ཅིན། [↑](#footnote-ref-159)
141. ཨཱུ་རུ་ སྣར་ཐང་། ཨུ་རུ། པེ་ཅིན། [↑](#footnote-ref-160)
142. ཨ་ཨཱུ་ སྣར་ཐང་། པེ་ཅིན། [↑](#footnote-ref-161)
143. ། །​བུད་ པེ་ཅིན། [↑](#footnote-ref-162)
144. བགྱིས། །​ སྣར་ཐང་། [↑](#footnote-ref-163)
145. པ་ཏུ་ སྣར་ཐང་། པེ་ཅིན། [↑](#footnote-ref-164)
146. དྷརྨཱ་ སྣར་ཐང་། པེ་ཅིན། [↑](#footnote-ref-165)
147. ཥིཉྩ་ སྣར་ཐང་། པེ་ཅིན། [↑](#footnote-ref-166)
148. ལི་ སྣར་ཐང་། པེ་ཅིན། [↑](#footnote-ref-167)
149. དེ་ སྣར་ཐང་། པེ་ཅིན། [↑](#footnote-ref-168)
150. རྒྱུ་ཕབ་ སྣར་ཐང་། པེ་ཅིན། [↑](#footnote-ref-169)
151. དབང་སྩོལ སྣར་ཐང་། པེ་ཅིན། [↑](#footnote-ref-170)
152. གངྒཱ་ སྣར་ཐང་། གང་གའ་ པེ་ཅིན། [↑](#footnote-ref-171)
153. ཀྱིས་རོ་ སྣར་ཐང་། པེ་ཅིན། [↑](#footnote-ref-172)
154. ཥིཉྩ་ སྣར་ཐང་། པེ་ཅིན། [↑](#footnote-ref-173)
155. ཀས་ སྣར་ཐང་། པེ་ཅིན། [↑](#footnote-ref-174)
156. རིགས་ སྣར་ཐང་། པེ་ཅིན། [↑](#footnote-ref-175)
157. བཞག །​ སྣར་ཐང་། པེ་ཅིན། [↑](#footnote-ref-176)
158. འགྲུབ། །​ སྣར་ཐང་། པེ་ཅིན། [↑](#footnote-ref-177)
159. གསུམ་ སྣར་ཐང་། པེ་ཅིན། [↑](#footnote-ref-178)
160. དྲང་ སྣར་ཐང་། པེ་ཅིན། [↑](#footnote-ref-179)
161. རོལ་ སྣར་ཐང་། པེ་ཅིན། [↑](#footnote-ref-180)
162. ཥིཉྩ་མི སྣར་ཐང་། པེ་ཅིན། [↑](#footnote-ref-181)
163. པ་ སྣར་ཐང་། པེ་ཅིན། [↑](#footnote-ref-182)
164. ཙནྚ་ སྣར་ཐང་། ཙཎྚ་ པེ་ཅིན། [↑](#footnote-ref-183)
165. ། ཏིཥྛདྲི་ཌྜྷོ་ སྣར་ཐང་། པེ་ཅིན། [↑](#footnote-ref-184)
166. ཝ། སྣར་ཐང་། པེ་ཅིན། [↑](#footnote-ref-185)
167. ཝ་སརྦ་བིདྡྷི་མེ་ སྣར་ཐང་། ཝ་སརྦ་སིདྡྷིཾ་མེ་ པེ་ཅིན། [↑](#footnote-ref-186)
168. དྷརྨཱ་ སྣར་ཐང་། པེ་ཅིན། [↑](#footnote-ref-187)
169. ཝཱན། སྣར་ཐང་། པེ་ཅིན། [↑](#footnote-ref-188)
170. བཛྲི་ སྣར་ཐང་། པེ་ཅིན། [↑](#footnote-ref-189)
171. ཝ སྣར་ཐང་། པེ་ཅིན། [↑](#footnote-ref-190)
172. ཨཿ། སྣར་ཐང་། པེ་ཅིན། [↑](#footnote-ref-191)
173. ཡི་ སྣར་ཐང་། པེ་ཅིན། [↑](#footnote-ref-192)
174. གྲུབ་ སྣར་ཐང་། པེ་ཅིན། [↑](#footnote-ref-193)
175. སོ། །​ སྡེ་དགེ། ཅོ་ནེ། སོ་འདི་བྲིས་དགེ་བའི་རྩ་བ་ཡིས། །​གོས་སྔོན་གོ་འཕང་མྱུར་ཐོབ་ཤོག ་ སྣར་ཐང་། པེ་ཅིན། [↑](#footnote-ref-194)