༄༅། །​ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ།༄༅༅། །​རྒྱ་གར་སྐད་དུ། པྲཛྙཱ་ཤ་ཏི་ཀ་ནཱ་[[1]](#footnote-20)མ་པྲ་ཀ་ར་ཎ། བོད་སྐད་དུ། ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ། འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །​གང་ཞིག་ལེགས་པར་རྟོགས་པ་ཡིས། །​མི་རྣམས་ཤེས་རབ་བརྒྱ་བསྐྱེད་པ། །​[[2]](#footnote-21)དོན་གྱི་བསྟན་བཅོས་ལུགས་དག་གི །​[[3]](#footnote-22)འབྱུང་གནས་ཆེན་པོར་རབ་ཏུ་བཤད། །​མཁས་པས་དོན་གྱི་བསྟན་བཅོས་ལས། །​དངོས་པོ་གང་དག་གཟིགས་གྱུར་པ། །​དེ་དག་ཡི་གེ་མང་པོ་ཡིས། །​འཇིགས་པའི་ཆེད་དུ་འདིར་བསྡུས་བྱས། །​[[4]](#footnote-23)ཡི་གེ་ཉུང་ལ་དོན་མང་བ། །​གཏན་ཚིགས་སྣ་ཚོགས་རྣམས་ཀྱིས་བརྒྱན། །​འདི་ནི་ཚིགས་སུ་བཅད་པ་བརྒྱ། །​ཤེས་རབ་བརྒྱ་པ་ཞེས་བྱའོ། །​མཐོང་དང་མ་མཐོང་ཡོན་ཏན་འདི། །​ཀུན་གྱི་རྩ་བ་ཤེས་རབ་ཡིན། །​དེ་ལྟར་གཉིས་ཀ་བསྒྲུབ་པའི་ཕྱིར། །​ཤེས་རབ་ཡོངས་སུ་གཟུང་[[5]](#footnote-24)བར་བྱ། །​ཆོས་དོན་འདོད་དང་ཐར་པ་ཡི། །​འབྱུང་གནས་ཆེན་པོ་རིག་[[6]](#footnote-25)པ་ཡིན། །​དེ་ལྟར་[[7]](#footnote-26)དང་པོར་གུས་[[8]](#footnote-27)པ་ཡིས། །​ཤེས་རབ་ཡུམ་ཆེན་གཟུང་[[9]](#footnote-28)བར་བྱ། །​ཤེས་རབ་ལྡན་པ་གཅིག་རྐྱ་[[10]](#footnote-29)ཡང་། །​གཞན་གྱིས་[[11]](#footnote-30)འདི་ལ་གནོད་མི་འགྱུར། །​དོར་ཐབས་ལྡན་པའི་ལུས་ཆུང་ཡང་། །​མཚན་[[12]](#footnote-31)དང་ལྡན་པས་ཡོ་[[13]](#footnote-32)མི་བརྙས། །​ཤེས་རབ་ཀྱིས་ནི་ལུས་བསྲུངས་ལ། །​[[14]](#footnote-33)དགྲ་ཡི་ཚོགས་ཀྱིས་[[15]](#footnote-34)ཅི་བྱར་ཡོད། །​ལག་ན་གདུགས་དང་བཅས་[[16]](#footnote-35)པ་ལ། །​ཆར་གྱི་རྒྱུན་གྱིས་རྫི་བ་མེད། །​ཤེས་རབ་རྩལ་དང་བྲལ་བ་ནི། །​[[17]](#footnote-36)གཞན་གྱི་བྲན་བྱེད་ཁོ་ནར་ཟད། །​གླང་ཆེན་རི་བརྩེགས་ལྟ་བུ་ཡི། །​[[18]](#footnote-37)ལུས་དང་ལྡན་པ་སྣང་བ་བཞིན། །​ཤེས་རབ་མིག་ཕྱེ་རྣམས་ལ་ནི། །​རྒུད་པ་རྣམ་པར་འཇིག་[[19]](#footnote-38)འགྱུར་ཏེ། །​ལག་ན་མར་མེ་ཐོགས་པ་ཡི། །​མདུན་ན་མུན་པ་མེད་པ་བཞིན། །​ཤེས་རབ་མེད་པའི་ཕུན་སུམ་ཚོགས། །​གནམ་བབས་[[20]](#footnote-39)བཞིན་དུ་བྱུང་བ་ཡང་། །​སྐད་ཅིག་ཁོ་ནས་དེ་དག་མེད། །​མ་རུངས་པ་རྣམས་བཤེས་པ་བཞིན། །​ལེགས་པར་བརྟགས་ཏེ་བྱེད་པ་ལ། །​མ་རུངས་པ་དག་མི་སྣང་སྟེ། །​འཕྲོད་པ་ཟ་[[21]](#footnote-40)བའི་ལུས་ལ་ནི། །​ནད་ཀྱི་བར་ཆད་མི་འབྱུང་ངོ། །​གང་ལ་རང་དོན་འཕེལ་འགྱུར་བའི། །​ཤེས་ཉེན་[[22]](#footnote-41)ཡོད་པ་དེ་མཁས་པ། །​ཆུ་ཡིས་གང་བའི་མཚོ་ལ་ནི། །​མཁའ་ལ་རྒྱུ་བ་རྣམས་ཀྱང་བརྟེན། །​[[23]](#footnote-42)གང་ཞིག་ཉེན་དང་འབྲེལ་པ་[[24]](#footnote-43)ཡི། །​ནོར་དེ་ཡང་ནི་ཅི་རུ་[[25]](#footnote-44)རུང་། །​སྦྲུལ་གྱི་མགོ་ལ་འདུག་པ་ཡི། །​ནོར་བུ་ལ་ནི་སུ་ཞིག་རེག །​རང་དོན་བསྒྲུབ་པར་བྱ་བ་རྣམས། །​བག་མེད་ལས་ཀྱིས་བསྒྲུབ་མི་བྱ། །​སྦྲུལ་སོ་ཤིན་ཏུ་གདུག་པ་ཡིས། །​དོན་མ་བསྒྲུབས་པར་ཕུང་བར་སྣང་། །​[[26]](#footnote-45)རང་དོན་བསྒྲུབ་པར་བྱ་བ་རྣམས། །​བག་དང་བཅས་[[27]](#footnote-46)པའི་ལས་ཀྱིས་བསྒྲུབ། །​[[28]](#footnote-47)སྲིན་བུ་པད་པ་ཟོན་[[29]](#footnote-48)ཅན་ལུས། །​ཁྲག་འཐུངས་བཞིན་དུ་མི་མཐོང་ངོ། །​རང་གི་གཏིང་འཛུགས་[[30]](#footnote-49)འདོད་པ་ཡིས། །​གཞན་གྱི་ཕན་ལ་བརྩོན་པར་བྱ། །​གཏིང་འཛུགས་[[31]](#footnote-50)སྦྱོར་བ་མ་བྱས་པའི། །​སྒྲུབ་[[32]](#footnote-51)པ་པོ་ཡིས་ཅི་མི་འགྲུབ། །​གཞན་གྱི་[[33]](#footnote-52)ཕྱོགས་གཞོམ་འདོད་པས་ཀྱང་། །​བདག་ཉིད་ཡོན་ཏན་ལྡན་པར་བྱ། །​གཞུ་ནི་རྒྱུད་དང་མི་ལྡན་པའི། །​མདས་[[34]](#footnote-53)ལྟ་གང་དུ་ཕྱིན་པར་འགྱུར། །​དབྲི་མཁྱུད་[[35]](#footnote-54)མེད་པར་སྨྲ་བ་དང་། །​ཇི་སྐད་སྨྲས་བཞིན་སྒྲུབ་[[36]](#footnote-55)པ་དང་། །​ཆས་བཞི་ཉམས་དང་སྦྱོར་[[37]](#footnote-56)བ་ཡི། །​[[38]](#footnote-57)མི་ཕོ་རྣམས་ནི་བདེ་བར་འཚོ། །​ཡ་རབས་རྣམས་ཀྱི་སྤྱོད་པ་ལ། །​སྐྱེ་བོ་ངན་པས་གནོད་མི་འགྱུར། །​རིན་ཆེན་སྒྲོན་མེ་འབར་བའི་ཚེ། །​འཐོར་རླུང་[[39]](#footnote-58)ཚོགས་ཀྱིས་[[40]](#footnote-59)མི་སོད་[[41]](#footnote-60)དོ། །​གྱ་ནོམ་སྐྱེས་བུའང་ཇི་[[42]](#footnote-61)ཞིག་ལྟར། །​ངན་པའི་གནས་སུ་ཕྱིན་འགྱུར་ན། །​དུར་ཁྲོད་ཀྱི་ནི་མེ་བཞིན་དུ། །​གྲོགས་ངན་བསྟན་[[43]](#footnote-62)ལས་འཇིགས་པ་འབྱུང་། །​གཡོན་[[44]](#footnote-63)ཅན་ངག་འཇམ་སྨྲ་བ་ལ། །​མཁས་པས་ནན་ཏན་མ་བརྟགས་པར། །​ཡིད་བརྟན་བྱ་བར་རུང་མ་ཡིན། །​རྨ་བྱ་ཡིད་འོང་སྒྲ་སྒྲོགས་པར། །​[[45]](#footnote-64)ཟས་སུ་དུག་ཆེན་ཟ་བ་བཞིན། །​ཤེས་རབ་ཅན་གང་དགྲ་ལ་ཡང་། །​མཛའ་བཤེས་ལྟ་བུར་སྒྲུབ་བྱེད་པ། །​རྒྱ་མཚོ་བཞིན་དུ་མི་འཁྲུགས་ཏེ། །​སྐྱེ་བོ་ངན་པས་དྲོད་མི་ཟིན། །​ཕྱིར་རྗེས་[[46]](#footnote-65)སུ་ནི་ལྟ་བ་[[47]](#footnote-66)དང་། །​བག་ཡོད་ཁོང་ཁྲོ་མེད་པ་དང་། །​བརྩོན་འགྲུས་བརྟན་ཞིང་མི་[[48]](#footnote-67)གཡེལ་བའི། །​མི་ལ་དཔལ་མགོན་ཉེ་བར་གནས། །​གང་ཞིག་ལན་ལ་མི་རེ་བར། །​སྦྱིན་པ་གཏོང་ལ་སེམས་སྤྲོ་བ། །​དེ་ནི་སྙན་དངགས་[[49]](#footnote-68)མཁས་པ་བཞིན། །​མི་ཡུལ་[[50]](#footnote-69)འདི་ན་[[51]](#footnote-70)གྲགས་པས་མཛེས། །​གང་ཞིག་དབང་པོ་བྲན་ལྟ་བུར། །​[[52]](#footnote-71)བཀའ་བཞིན་རྗེས་སུ་མཐུན་བྱེད་པ། །​རྒྱ་མཚོ་ཆེ་ལ་རིན་ཆེན་བཞིན། །​དེ་ལ་འདོད་དགུ་ཕུན་སུམ་ཚོགས། །​བྱ་བ་མ་ཡིན་མི་བྱེད་ཅིང་། །​བཤམས་པ་མཁོས་སུ་ཕེབས་པ་[[53]](#footnote-72)དང་། །​ཡུལ་ལ་འདོད་པ་ཐག་བསྲིངས་པའི། །​སྐྱེས་བུ་མཁས་པ་སུས་མི་བཀུར། །​མཐུ་རྩལ་ལྡན་པའི་ཁེངས་སེམས་ཀྱིས། །​ལུགས་ཀྱི་གདམས་ངག་ཡོངས་མི་སྤང་། །​རུ་ཤིང་བཟང་པོའི་གཞུ་མཆོག་ཀྱང་། །​རྒྱུད་མེད་གཡུལ་[[54]](#footnote-73)ངོར་ཅི་ཞིག་བྱ། །​གཡོན་ཅན་རྣམས་ཀྱི་གྲོན་ཅན་ཚིག །​མཛངས་པས་ལེགས་པར་མ་བརྟགས་ན། །​ཁོང་གླུའི་དོན་རྣམས་མ་དཔྱད་པའི། །​རི་དྭགས་གཞན་གྱིས་བརླག་པར་སྣང་། །​མཁས་པ་[[55]](#footnote-74)རྟག་ཏུ་དགྲ་ལ་ཡང་། །​མཉེན་དེས་ཅན་དུ་བྱ་དགོས་ཏེ། །​འཁྲི་[[56]](#footnote-75)ཤིང་མཉེན་པོས་ལྗོན་ཤིང་ལ། །​འཁྲིས་[[57]](#footnote-76)ནས་རྩེ་མོར་ཕྱིན་ཏེ་གནས། །​ཁོང་རྒྱུད་དོགས་[[58]](#footnote-77)པ་ཙམ་གྱིས་འདིར། །​དགོས་དགུ་འགྲུབ་པར་མི་འགྱུར་བས། །​ཡིད་ཀྱིས་ལེགས་པར་རྣམ་བརྟགས་ཏེ། །​ངག་གིས་ཀུན་དང་མཐུན་པར་བྱ། །​ངག་གིས་བཞམས་ཏེ་[[59]](#footnote-78)སྨྲ་བྱ་ཞིང་། །​རེས་འགའ་བྱི་ལའི་སྤྱོད་པའང་སྤྱད། །​[[60]](#footnote-79)ཐབས་དང་ལྡན་པའི་སྤྱོད་པ་ལ། །​མཁས་པ་སུ་ཡང་སྨོད་མི་བྱེད། །​རྔོན་པ་པུས་མོ་གཉིས་བཙུགས་ཏེ། །​ཡན་ལག་རྣམས་ཀྱི་གུམ་[[61]](#footnote-80)ཕག་ཏུ། །​བྱས་ཏེ་ཁོང་གླུ་སྙན་ལེན་པས། །​རི་དྭགས་སོང་[[62]](#footnote-81)པར་མི་འགྱུར་རམ། །​རྒྱལ་པོའི་བཞེད་པ་མི་སྦྱོར་བ། །​མཁས་པས་རྟག་ཏུ་འབད་དེ་སྤང་། །​ས་བདག་འཁོར་བཅས་ཐག་རིང་ཞེས། །​ཁྱད་དུ་གསད་པ་[[63]](#footnote-82)རུང་མ་ཡིན། །​ལུགས་ལ་མཁས་པའི་བློན་པོ་ཡིས། །​སྐྱེ་བོ་མ་ལུས་སྐྱོང་བྱེད་པའི། །​རྒྱལ་པོ་གཅིག་པུ་ཁོ་ནས་ཀྱང་། །​ས་རྣམས་མ་ལུས་ཆོམ་དུ་ཕེབས། །​གང་ན་རྒྱལ་པོ་འབངས་རྣམས་ཀྱིས། །​ལེགས་ཉེས་སེམས་པར་བྱེད་པ་ཡི། །​ཡུལ་དེ་རྒྱལ་[[64]](#footnote-83)པོ་ཡོད་ཅེས་བྱ། །​དེ་ལྟར་དེ་དག་གཙོར་བརྟག་གོ། །​གད་[[65]](#footnote-84)ན་རྒྱལ་པོ་འབངས་རྣམས་ཀྱིས། །​ལེགས་ཉེས་སེམས་པར་མི་བྱེད་པ། །​རྒྱལ་པོ་དེ་དག་གཙུག་ལག་ལ། །​མཁས་པ་རྣམས་ཀྱིས་བརྟེན་[[66]](#footnote-85)མི་བྱ། །​ཡོན་ཏན་ལྡན་པ་ཆུང་ཡང་ནི། །​འཇིག་རྟེན་ཐབས་ཆེན་ཐོབ་པར་འགྱུར། །​ཟླ་བ་ཤས་ཙམ་ལུས་པ་ཡང་། །​དྲག་པོ་ཡིས་[[67]](#footnote-86)ནི་སྤྱི་ལ་ཐོགས། །​མཁས་པ་གང་ཞིག་བག་མེད་པའི། །​གནས་ནས་བྱོལ་ཏེ་འབྲོས་པ་དཔའ། །​རི་དྭགས་རྒྱལ་པོ་མི་གཙང་བའི། །​[[68]](#footnote-87)གནས་ནས་འཛུར་བ་ག་ལ་ལྟར། །​[[69]](#footnote-88)ལེགས་ཉེས་དོན་ཆེན་མི་སེམས་པར། །​མུན་སྤྲུལ་བརྟུལ་བ་དཔའ་མ་ཡིན། །​དོན་མེད་དཔག་ཚད་བརྒྱ་ཡོད་པའི། །​གཡང་སར་མཆོང་[[70]](#footnote-89)བ་ཅི་ཆ་ཡོད། །​ཡོན་ཏན་ལྡན་ཡང་ཐམས་ཅད་དུ། །​གྲགས་ཆེན་ཐོབ་པར་འགྱུར་མ་ཡིན། །​ཟླ་བའི་འོད་ཟེར་བསིལ་བ་[[71]](#footnote-90)རྣམས། །​པདྨའི་རྫིང་དང་འཕྲོད་མི་འགྱུར། །​མཇུག་ཏུ་སྐྱོར་འབྱིན་བྱེད་པ་ཡི། །​སྙན་ཚིག་[[72]](#footnote-91)མཁས་པ་སུས་[[73]](#footnote-92)མི་བསྔགས། །​[[74]](#footnote-93)གང་གིས་ཁམས་འཁྲུག་[[75]](#footnote-94)འགྱུར་བ་ཡི། །​ཁ་ཟས་ཞིམ་པོ་[[76]](#footnote-95)དེ་སུ་ཟ། །​མཁས་རྣམས་རྣ་བར་མི་སྙན་ཡང་། །​ཕན་ཚིག་སྨན་བཞིན་བསྟེན་པར་གྱིས། །​རེ་ཞིག་ཅིག་ན་དེ་དག་ཀྱང་། །​ཡང་དག་བདུད་རྩི་ལྟ་བུར་འགྱུར། །​རིགས་པའི་དོན་དང་མི་ལྡན་པའི། །​གཞུང་ལུགས་གང་ཞིག་རྩོམ་བྱེད་པ། །​དེ་ཡང་[[77]](#footnote-96)དགོས་པ་འགྲུབ་མི་འགྱུར། །​སྔགས་དང་བྲལ་བའི་སྦྱིན་སྲེག་[[78]](#footnote-97)བཞིན། སྐྱོན་དང་ཡོན་ཏན་འདི་གཉིས་ལ། །​གཅིག་ཏུ་མཁས་པར་བྱས་ནས་ནི། །​དགོས་པ་རྩོམ་[[79]](#footnote-98)པར་བྱེད་པ་གང་། །​དེ་ལ་ཉེས་པ་རྒྱབ་ཀྱིས་ཕྱོགས། །​སྙིང་ལ་ཁོང་[[80]](#footnote-99)དུ་དམ་བཟུང་ནས། །​བཤེས་པའི་[[81]](#footnote-100)ཚིག་ནི་སྟོན་བྱེད་པ། །​དེ་དག་མཛེས་པ་མ་ཡིན་ཏེ། །​སྲིན་བུས་ཟོས་པའི་སྡོང་རུལ་བཞིན། །​གང་དག་ཚིག་ཏུ་སྙན་སྨྲ་ཞིང་། །​སྙིང་ལ་གཞན་ཞིག་འདོག་བྱེད་པ། །​རི་དྭགས་གཟུགས་ཅན་སྟག་[[82]](#footnote-101)ལྟ་བུར། །​དེ་བས་ཡིད་བརྟན་[[83]](#footnote-102)གནས་མ་ཡིན། །​གསོན་ཚེ་གྲགས་པ་དགའ་བའི་[[84]](#footnote-103)རྒྱུ། །​འཇིག་རྟེན་ཕ་རོལ་ཕན་འགྱུར་[[85]](#footnote-104)བ། །​དེ་གཉིས་གཅིག་ཀྱང་མེད་པ་ནི། །​འཇིག་རྟེན་གཉིས་ན་ཅི་ཞིག་མི། །​གར་སྐྱེས་སུ་ནི་ཟད་ཅེས་ཏེ། །​རང་གི་བརྩོན་པ་དོར་མི་བྱ། །​འབད་པ་མེད་པར་ཏིལ་དག་ལས། །​ཏིལ་མར་ཐོབ་པར་འགྱུར་མ་ཡིན། །​ཀུན་ལ་གཉེན་[[86]](#footnote-105)དེས་མི་བྱ་སྟེ། །​ཧ་ཅང་དེས་པ་[[87]](#footnote-106)གནོད་པར་འགྱུར། །​ཆུ་ཤིང་སྙིང་པོ་མེད་པ་ལ། །​སུ་ཞིག་སྤྱོད་[[88]](#footnote-107)པར་རྩོམ་མི་བྱེད། །​གང་ཞིག་གཏོང་ཕོད་བློ་ལྡན་དཔའ། །​[[89]](#footnote-108)ཚིག་བདེན་གཙང་ལ་བྱས་པ་གཟོ། །​[[90]](#footnote-109)དེ་ལ་རྟག་ཏུ་དཔལ་གྲོགས་རྣམས། །​གྲིབ་མ་བཞིན་དུ་རྗེས་སུ་འབྲང་། །​ནགས་ཀྱི་གླང་ཆེན་ཞགས་པ་ཡིས། །​བཅིངས་ནས་དབང་དུ་བྱེད་པ་ཡང་། །​ཐབས་མཁས་ཚུལ་ལ་གནས་པ་ཡི། །​ཡོན་ཏན་རྣམས་ཀྱི་མཐུ་སྟོབས་ཡིན། །​རྗེ་དཔོན་རང་དོན་ལྷུར་ལེན་པ། །​གཡོག་འཁོར་རྟེན་[[91]](#footnote-110)པར་མི་བྱེད་དེ། །​ཤ་ལ་བརྐམ་[[92]](#footnote-111)པའི་སེང་གེ་ལ། །​ཝ་སྐྱ་རེ་ཐག་ཆད་[[93]](#footnote-112)པ་བཞིན། །​གང་ཞིག་ལེགས་བྱས་མི་ཚོར་བ། །​དེ་ལ་གཡོག་འཁོར་རྟེན་[[94]](#footnote-113)མི་བྱེད། །​ཚ་སྒོ་[[95]](#footnote-114)ཅན་ལ་ལེགས་རྨོས་[[96]](#footnote-115)ཀྱང་། །​ལོ་ཏོག་[[97]](#footnote-116)ཕུན་སུམ་ཚོགས་མི་འགྱུར། །​བདོག་པ་ཧ་ཅང་སྤེལ་བ་ཡང་། །​མཇུག་ཏུ་རྒུད་པས་གདུངས་[[98]](#footnote-117)པར་འགྱུར། །​ཚང་ཚིང་མང་དང་ལྡན་པ་ཡིས། །​[[99]](#footnote-118)ས་ཕྱོགས་ཚིག་[[100]](#footnote-119)པར་འགྱུར་བ་བཞིན། །​གང་ཞིག་སྐྱེ་དགུ་འཚོ་བྱེད་པ། །​དེ་ནི་ལས་ཉིད་སྟོན་པར་བྱེད། །​བྱིས་པ་གནས་ས་[[101]](#footnote-120)མ་བྱེ་བར། །​[[102]](#footnote-121)ནུ་ཞོ་འཐུང་བ་སུ་ཡིས་བསྟེན། །​གང་ལ་ཞེ་འགྲས་[[103]](#footnote-122)ཡོད་པ་ཡི། །​དགྲ་བོ་དེ་[[104]](#footnote-123)དང་གཞར་མི་འགྲོགས། །​ཟ་བས་[[105]](#footnote-124)བག་ཙམ་བརྗོད་པ་ཡིས། །​སྒྲ་གཅན་འཛིན་གྱིས་ཉི་མ་ཟིན། །​བྱ་བ་ཉམས་ཀྱིས་མི་ལྕོགས་པ། །​གཞན་གྱིས་རྦད་[[106]](#footnote-125)ཀྱང་བྱར་མི་རུང་། །​དགེའོ་དགེའོ་ཞེས་སྨྲས་པས། །​[[107]](#footnote-126)མེ་ཡི་ནང་དུ་སུ་ཞིག་མཆོང་། །​ཅི་ནས་བདག་དམུས་མ་བྱུང་བའི། །​[[108]](#footnote-127)ལས་ཀྱིས་[[109]](#footnote-128)སྦྱོར་བ་རྣམས་བྱ་[[110]](#footnote-129)སྟེ། །​གསང་བས་[[111]](#footnote-130)འདི་ནི་སློབ་མ་རྣམས། །​བློན་[[112]](#footnote-131)པོ་ཉིད་དུ་འགྱུར་རམ་ཅི། །​ཕོངས་པ་ལས་གང་བྱེད་པ་སྟེ། །​[[113]](#footnote-132)རྣལ་མར་འདུག་པས་བྱར་མི་རུང་། །​མཛེ་ཅན་མེར་ནི་འཇུག་ཅེས་ཏེ། །​དེ་ཅི་གཞན་གྱི་སྨན་ཡིན་ནམ། །​གང་གིས་འཇིག་རྟེན་འདི་དང་ནི། །​གཞན་དུ་སྡུག་བསྔལ་མི་འགྱུར་བ། །​འདི་འདྲ་བ་ཡི་ཚུལ་དེ་ནི། །​ཤིན་ཏུ་ཡུན་རིང་དུས་སུ་སྤྱད། །​[[114]](#footnote-133)གང་དག་རྒས་རབ་[[115]](#footnote-134)མི་བསྟེན་པ། །​དེ་དག་གཙུག་ལག་མཁས་མི་འགྱུར། །​གཟུ་ལུམས་ཅན་གྱི་སྤྱོད་པ་རྣམས། །​དགོས་པ་མྱུར་དུ་ཉམས་པར་འགྱུར། །​ཧ་ཅང་སོག་[[116]](#footnote-135)ལ་ཞེན་པ་ཡི། །​བདོག་པ་གཞན་གྱི་དོན་[[117]](#footnote-136)དུ་འགྱུར། །​སྦྲང་མས་འབད་དེ་བསགས་པ་ཡི། །​སྦྲང་རྩི་གཞན་དག་སྤྱོད་པར་སྣང་། །​ངན་པ་རྣམས་དང་བཤེས་འདོད་པ། །​ཕུང་[[118]](#footnote-137)བ་ཁོ་ནར་འགྱུར་བར་[[119]](#footnote-138)ཟད། །​ཆུ་བོས་དྲུང་ནས་ཟོས་པ་ཡིས། །​[[120]](#footnote-139)ལྗོན་ཤིང་འགྲེང་ཡང་འགྱེལ་དང་འདྲ། །​ཕན་སྐྱབས་ཆེ་ལ་བརྟེན་[[121]](#footnote-140)ན་ནི། །​ཆུང་ཡང་བཙན་པོ་[[122]](#footnote-141)ཉིད་དུ་འགྱུར། །​རི་རབ་བཙན་[[123]](#footnote-142)ལ་བརྟེན་པའི་བྱ། །​གསེར་གྱི་མདོག་ཏུ་འགྱུར་ཞེས་གྲགས། །​ཁང་{བཟངས་,བཟང་}[[124]](#footnote-143)ཟོ་མདོག་གྱ་གྱུ་[[125]](#footnote-144)མེད། །​ཀླན་ཀ་མི་ཚོལ་འཇར་[[126]](#footnote-145)ལ་ཕན། །​སྒྲུབ་[[127]](#footnote-146)པའི་འབྲས་བུ་ཡོད་པ་ཡི། །​གྲོགས་པོ་རྣམས་ལ་ལྷ་ཡང་དགའ། །​མང་པོ་རྣམས་ནི་འཇིང་དྲིལ་ནས། །​ལོངས་སྤྱོད་ཕྱིར་ནི་དཔུང་འཆང་བ། །​ཆགས་པའི་དབང་གིས་ཕུང་འགྱུར་ཏེ། །​[[128]](#footnote-147)ནས་དང་བྲལ་བའི་སྲིན་བཞིན་ནོ། །​དོན་རྣམས་ཀུན་ལ་མི་གསལ་བའི། །​ངན་པ་རྣམས་ནི་འཛིངས་བསྡོངས་[[129]](#footnote-148)ནས། །​གོ་འཕང་ཐོབ་ཀྱང་རླག་འགྱུར་[[130]](#footnote-149)ཏེ། །​སྲིན་བུར་བའི་ཁར་ཕྱིན་བཞིན། །​ཡུལ་ངན་བཤེས་ནི་ངན་པ་དང་། །​ཆུང་མ་ངན་དང་འཁོར་ངན་དང་། །​རྒྱལ་པོ་སྐྱེ་བོ་ངན་སྤོང་བ། །​དེ་དག་རྟག་ཏུ་བདེ་བ་འཐོབ། །​སྐྱེས་བུ་མཁས་པ་གཅིག་རྐྱ་ཡང་། །​[[131]](#footnote-150)འདོད་པའི་དོན་མཆོག་གྲུབ་པར་[[132]](#footnote-151)འགྱུར། །​རི་དྭགས་རྒྱལ་པོ་གཅིག་པུ་ཡིས། །​གླང་ཆེན་དྲེགས་ཁྱུའི་ཀླད་པ་འགེམས། །​མང་པོ་ཚོགས་[[133]](#footnote-152)པར་གྱུར་པ་ཡི། །​ནང་ན་འདུག་ན་གཞན་དག་གིས། །​དེ་འདིར་ཟད་ཅེས་མི་རྩི་བ། །​སྐྱེས་བུ་ཐ་ཤལ་ཡིན་སྙམ་བྱེད། །​རང་དོན་བསྒྲུབ་པར་འདོད་པ་ཡིས། །​རྟག་ཏུ་སྐྱབས་ཆེན་བཙལ་[[134]](#footnote-153)བར་བྱ། །​གང་དག་[[135]](#footnote-154)རྒྱ་མཚོ་ཆེར་ཕྱིན་ན། །​རང་གི་མིང་ཡང་མི་གླེང་ངོ། །​རང་བཞིན་ངན་པའི་སྐྱེ་བོ་དང་། །​ཤིན་ཏུ་མཛའ་བོར་བྱས་[[136]](#footnote-155)ཀྱང་ནི། །​མར་མེའི་མེ་ལྕེ་ཚ་བ་བཞིན། །​ཉིད་ཀྱི་རང་བཞིན་མི་འདོར་རོ། །​ཁོན་ཆེན་ཞགས་པས་ཕན་ཚུན་དུ། །​གླགས་པའི་[[137]](#footnote-156)སེམས་དང་ལྡན་པ་རྣམས། །​འཆི་འཕོ་སྐྱེས་[[138]](#footnote-157)ནའང་དེ་དག་ལ། །​ཁོན་ཆེན་དེ་བཞིན་རྗེས་སུ་འབྲང་། །​དཔེར་ན་སྦྲུལ་དང་ནེའུ་ལེ་དང་། །​བྱ་རོག་འུག་པ་མ་ཧེ་རྟ། །​ཚེ་རབས་གཞན་ལ་བསྒྲུབས་པ་གང་། །​དེ་ཅི་འདི་ལ་མི་སྣང་ངམ། །​ཁྲོ་བ་ལ་ནི་བརྟེན་རྣམས་ཀྱིས། །​རང་གི་དོན་ཡང་མི་རིགས་པས། །​མཁས་པས་རྣམ་པར་མ་བརྟགས་པར། །​ཁྲོ་བའི་ཡུས་སུ་[[139]](#footnote-158)མི་བྱའོ། །​གང་ལ་བཟོད་པའི་རང་བཞིན་ཆུ། །​ཁྲོ་བའི་[[140]](#footnote-159)མེ་ནི་ཞི་བྱེད་པ། །​གདུལ་བའི་[[141]](#footnote-160)ཐབས་ཀྱི་མཆོག་ཡོད་པ། །​[[142]](#footnote-161)དེ་ལ་དགྲ་རྣམས་ག་ལ་སྡང་། །​གཡུང་དྲུང་ཆོས་ཀྱི་གོ་འཕང་མཆོག །​ལེགས་པའི་གཞི་ལ་མ་འབད་ན། །​མཐོང་དང་མ་མཐོང་ཕུན་སུམ་ཚོགས། །​ཆུ་ཡི་ཆུ་བུར་[[143]](#footnote-162)བཞིན་དུ་གཡོ། །​སྙིང་ལ་ཡོད་པའི་གསང་ཚིག་རྣམས། །​ངན་པ་རྣམས་ལ་སྤེལ་མི་བྱ། །​བྲང་འགྲོ་གདུག་པ་ཁྲོས་པ་བཞིན། །​དེ་ལ་དེ་ཡིས་གནོད་འགྱུར་སྲིད། །​བློ་ལྡན་གང་ཞིག་རྩོམ་པ་ཀུན། །​ཆོས་གཙོར་བྱེད་པའི་དཔལ་ལྡན་པ། །​[[144]](#footnote-163)དེ་ལ་འདི་དང་གཞན་དུ་ཡང་། །​བདེ་བར་འགྱུར་བ་[[145]](#footnote-164)ཐེ་ཚོམ་མེད། །​ཐབས་མཁས་ཆོ་གར་ལྡན་པ་ལ། །​དགྲ་རྣམས་ཀྱིས་ནི་རྫི་མི་འགྱུར། །​ཆོ་ག་རབ་ཏུ་སྦྱར་ལེགས་ན། །​དུག་ཀྱང་བདུད་རྩི་ཉིད་དུ་འགྱུར། །​དགྲ་བཅོམ་[[146]](#footnote-165)ཕྱོགས་དང་བྲལ་བ་ཡིས། །​སེམས་ཀྱི་གནོད་པ་ག་ལ་སྤོང་། །​[[147]](#footnote-166)མཚོན་ཆག་གཡུལ་ངོར་[[148]](#footnote-167)ཆེར་ཞུགས་པ། །​གདོན་མི་ཟ་བར་ཕམ་པར་འགྱུར། །​གྲོགས་མི་བདོག་པ་འགས་ཀྱང་ནི། །​དགྲ་དཔུང་གཞོམ་པར་[[149]](#footnote-168)དཀའ་བར་འགྱུར། །​ཚང་ཚིང་ཉུང་ཟད་བསྲེགས་[[150]](#footnote-169)པ་ཡི། །​མེ་ཡང་རླུང་ལ་ལྟོས་[[151]](#footnote-170)དགོས་སོ། །​བདག་དང་[[152]](#footnote-171)གཞན་ལ་མི་ཕན་པའི། །​ཕྱུག་པོ་བཀྲེན་[[153]](#footnote-172)དང་ཅིས་[[154]](#footnote-173)མི་མཚུངས། །​བུད་ཤིང་རྣམས་དང་ཕྲད་པའི་མེ། །​བུད་ཤིང་བསྲེགས་[[155]](#footnote-174)ནས་ཤི་བ་བཞིན། །​གཞན་གྱིས་བཟུང་བའི་བུད་མེད་དག །​རུམ་དུ་བཅུག་སྟེ་ཉལ་བ་ནི། །​ལྕགས་ཀྱོ་[[156]](#footnote-175)མེད་པར་གླང་པོ་ཆེ། །​མྱོས་པའི་རྒྱབ་ཏུ་ཞོན་པས་ཐུ། །​གང་ཞིག་རྟག་ཏུ་སྨད་འཚོང་མའི། །​བུད་མེད་རྣམས་ལ་གླ་འཇལ་[[157]](#footnote-176)བ། །​སྟོན་ཀའི་ཆུ་བོའི་རྩ་ལག་བཞིན། །​དེ་ཡི་ཕུན་སུམ་ཚོགས་པ་འགྲིབ། །​བློ་ལྡན་སྤྱོད་ལམ་ཞི་བ་ཡི། །​[[158]](#footnote-177)ལུས་ཀྱི་ཕན་པ་འགྲུབ་པར་བྱེད། །​ཆུ་སྐྱར་སྤྱོད་ལམ་ཞི་བ་ཡིས། །​སྤྱོད་པས་ཉ་རྣམས་འབྱིན་པར་བྱེད། །​བདོག་པ་རིགས་པས་ཉེར་བསྒྲུབས་ཤིང་། །​འཇིག་རྟེན་ཀུན་ལ་ཕན་འདོགས་གང་། །​དེ་ནི་འཇིག་རྟེན་ཐམས་ཅད་ཀྱིས། །​སྤྱི་ལ་མེ་ཏོག་ཕྲེང་[[159]](#footnote-178)བཞིན་བཀུར། །​འཇིག་རྟེན་འདི་ན་[[160]](#footnote-179)མཁས་པ་གང་། །​དགྲ་རྣམས་སྙིང་ནར་འཇུག་འདོད་པ། །​ངེས་ཀྱང་བདག་ཉིད་རྟག་པར་ནི། །​ཡོན་ཏན་རྣམས་དང་ལྡན་པར་བྱ། །​གང་ཞིག་གཞན་[[161]](#footnote-180)དག་བརླག་བྱ་ཞེས། །​ཁྲོས་པའི་མེ་ཡིས་རང་རྒྱུད་སྲེག [[162]](#footnote-181)།​ཡོན་ཏན་ལྷུར་ལེན་མི་བྱེད་པ། །​དེ་དག་ནམ་ནམ་ཞར་ཞར་ཕུང་། །​[[163]](#footnote-182)གང་ལ་རང་གི་ཤེས་རབ་མེད། །​དེ་ལ་བསྟན་བཅོས་ཅི་བྱར་ཡོད། །​མིག་གཉིས་དང་ནི་བྲལ་བ་ལ། །​མེ་ལོང་གིས་ནི་ཅི་ཞིག་བྱ། །​སྦྲུལ་ལ་འོ་མ་བླུད་པ་ནི། །​དུག་འཕེལ་འགྱུར་བ་ཁོ་ནར་ཟད། །​ངན་པ་རྣམས་ལ་གདམས་པ་ཡང་། །​ཚིག་པ་ཟ་འགྱུར་ཞི་མི་འགྱུར། །​ཡོན་ཏན་མཆོག་ལྡན་མི་རྣམས་ནི། །​སྙིང་དང་ཡིད་ཀྱང་འདྲེན་པར་བྱེད། །​མཁས་པ་ཡོན་ཏན་ལྕགས་ཀྱོ་[[164]](#footnote-183)ཡིས། །​ལམ་ལོག་གླང་ཆེན་དྲངས་ཏེ་[[165]](#footnote-184)བཀོལ། །​འཇིག་རྟེན་ཀུན་གྱི་དཔལ་འདི་ནི། །​ཡིད་ཀྱིས་ལག་ཏུ་འོངས་དང་འདྲ། །​དཔའ་བོ་ཚམ་ཚོམ་[[166]](#footnote-185)མེད་རྩོམ་[[167]](#footnote-186)པ། །​མཐུ་སྟོབས་ཅན་གྱི་དབང་དུ་འགྱུར། །​དཔལ་གྱི་འགྲོ་བ་བཟང་མོ་འདི། །​འདི་དང་རང་[[168]](#footnote-187)དབང་མེད་པར་འདུག །​མཐུ་རྩལ་ལྡན་པའི་སྐྱེས་མཆོག་གིས། །​ལག་ནས་དྲངས་པ་བཞིན་དུ་སྤྱོད། །​གང་ཞིག་འབྱུང་པོ་ཐམས་ཅད་ལ། །​རྟག་ཏུ་བདག་དང་འདྲར་བྱེད་པ། །​མཛའ་བཤེས་འཕེལ་བ་འདི་ལ་ནི། །​ཕུན་སུམ་ཚོགས་པ་འཚེ་བ་མེད། །​བཙན་[[169]](#footnote-188)ལ་མི་འགྱུར་ཐབས་མཁས་ཤིང་། །​སྐྱེ་དགུ་རྣམས་ཀྱི་གདུང་བ་སེལ། །​ཀུན་ལ་སྙིང་བརྩེར་བཅས་པ་ཡི། །​མི་དབང་རྣམས་ནི་སྤྲིན་དང་འདྲ། །​གནམ་ལ་སྤྲིན་ཆེན་དལ་སྙོམས་པ། །​ས་ལ་ལོ་ཏོག་ཀུན་གྱི་གསོས། །​[[170]](#footnote-189)བཟོད་ཆེན་གྲིབ་མར་ལྡན་པ་ཡི། །​ལྗོན་ཤིང་སྐྱེ་དགུའི་གདུང་བ་སེལ། །​མི་ཡི་ཆོས་ལུགས་ལེགས་སྤྱད་ན། །​ལྷ་ཡུལ་བགྲོད་པ་ཐག་མི་རིང་། །​ལྷ་དང་མི་ཡི་ཐེམ་སྐས་ལས། །​འཛེགས་ན་[[171]](#footnote-190)ཐར་པ་[[172]](#footnote-191)གམ་ན་འདུག །​དོན་གྱི་བསྟན་བཅོས་ལུགས་ཆེན་པོ། །​[[173]](#footnote-192)དོན་མང་ཕྲེང་[[174]](#footnote-193)བ་བརྒྱུས་པ་ལས། །​གཅེས་པའི་སྙིང་པོ་མདོར་བསྡུས་པ། །​ཤེས་རབ་བརྒྱ་པ་འདི་ཡིན་ནོ། །​གང་ཞིག་གཞན་དྲིང་མི་འཇོག་པར། །​ཤེས་རབ་རྩལ་གྱིས་འཚོ་འདོད་པ། །​[[175]](#footnote-194)དེ་ཡིས་ཕྱོགས་[[176]](#footnote-195)འདི་བརྟག་བྱས་པས། །​[[177]](#footnote-196)རང་གཞན་དོན་དུ་སྤྱད་པ་སྤྱོད། །​བྱང་ཆུབ་སེམས་དཔའི་ས་དང་པོ་རབ་ཏུ་དགའ་བ་བརྙེས་[[178]](#footnote-197)ཤིང་། ཆོས་ཀྱི་དབྱིངས་ཀུན་དུ་འགྲོ་བའི་དོན་རྟོགས་པ། དེ་བཞིན་གཤེགས་པ་ཡེ་ཤེས་འབྱུང་གནས་འོད་ཅེས་བྱ་བར་[[179]](#footnote-198)ལུང་བསྟན་པ། སངས་རྒྱས་གཉིས་པར་གྲགས་པ། སློབ་དཔོན་འཕགས་པ་ཀླུ་སྒྲུབ་[[180]](#footnote-199)ཀྱིས་མཛད་པ་ཤེས་རབ་བརྒྱ་པ་ཞེས་བྱ་བའི་རབ་ཏུ་བྱེད་པ་བརྒྱ་པ་རྫོགས་སོ།། །​།རྒྱ་གར་གྱི་མཁན་པོ་སརྦ་[[181]](#footnote-200)ཛྙཱ་དེ་བ་དང་། ཞུ་ཆེན་གྱི་ལོ་ཙཱ་བ་བན་དེ་དཔལ་[[182]](#footnote-201)བརྩེགས་ཀྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །​

1. ག་ན་ སྣར་ཐང་། པེ་ཅིན། [↑](#footnote-ref-20)
2. སྐྱེ་བ། །​ སྣར་ཐང་། པེ་ཅིན། [↑](#footnote-ref-21)
3. ནི། །​ སྣར་ཐང་། པེ་ཅིན། [↑](#footnote-ref-22)
4. བསྡུ་བྱ། །​ སྣར་ཐང་། པེ་ཅིན། [↑](#footnote-ref-23)
5. བཟུང་ སྣར་ཐང་། པེ་ཅིན། [↑](#footnote-ref-24)
6. རིགས་ སྣར་ཐང་། [↑](#footnote-ref-25)
7. ལྟས་ སྡེ་དགེ། ཅོ་ནེ། [↑](#footnote-ref-26)
8. པོ་གུས་ སྣར་ཐང་། པེ་ཅིན། [↑](#footnote-ref-27)
9. བཟུང་ སྣར་ཐང་། པེ་ཅིན། [↑](#footnote-ref-28)
10. ཅིག་ཀྱང་ སྣར་ཐང་། པེ་ཅིན། [↑](#footnote-ref-29)
11. གྱི་ སྣར་ཐང་། པེ་ཅིན། [↑](#footnote-ref-30)
12. ། །​ཚན་ སྣར་ཐང་། པེ་ཅིན། [↑](#footnote-ref-31)
13. ཡོང་ སྣར་ཐང་། པེ་ཅིན། [↑](#footnote-ref-32)
14. བསྲུངས་ནབ་ སྣར་ཐང་། བསྲུངས་ན།་ པེ་ཅིན། [↑](#footnote-ref-33)
15. ཀྱི་ སྣར་ཐང་། [↑](#footnote-ref-34)
16. ཆས་ སྣར་ཐང་། པེ་ཅིན། [↑](#footnote-ref-35)
17. ན་ནི། །​ སྣར་ཐང་། པེ་ཅིན། [↑](#footnote-ref-36)
18. ཡིས། །​ སྣར་ཐང་། པེ་ཅིན། [↑](#footnote-ref-37)
19. འཇིགས་ སྣར་ཐང་། [↑](#footnote-ref-38)
20. ། །​གནམ་འབབ་ སྣར་ཐང་། པེ་ཅིན། [↑](#footnote-ref-39)
21. པར་ཟ་ སྣར་ཐང་། པེ་ཅིན། [↑](#footnote-ref-40)
22. ། །​བཤེས་གཉེན་ སྣར་ཐང་། པེ་ཅིན། [↑](#footnote-ref-41)
23. བསྟེན། །​ སྣར་ཐང་། པེ་ཅིན། [↑](#footnote-ref-42)
24. འབྲལ་བ་ པེ་ཅིན། [↑](#footnote-ref-43)
25. ཞིག་ སྣར་ཐང་། པེ་ཅིན། [↑](#footnote-ref-44)
26. འཕུང་བ་སྣང་། །​ སྣར་ཐང་། པེ་ཅིན། [↑](#footnote-ref-45)
27. ཆས་ སྣར་ཐང་། པེ་ཅིན། [↑](#footnote-ref-46)
28. ཀྱི་བསྒྲུབ། །​ སྣར་ཐང་། པེ་ཅིན། [↑](#footnote-ref-47)
29. བུ་པདྨ་ཟོན་ སྣར་ཐང་། པེ་ཅིན། [↑](#footnote-ref-48)
30. རྟིང་འཛུགས་ སྣར་ཐང་། པེ་ཅིན། [↑](#footnote-ref-49)
31. ། །​རྟིང་འཛུགས་ སྣར་ཐང་། པེ་ཅིན། [↑](#footnote-ref-50)
32. ། །​བསྒྲུབ་ སྣར་ཐང་། པེ་ཅིན། [↑](#footnote-ref-51)
33. གྱིས་ པེ་ཅིན། [↑](#footnote-ref-52)
34. ། །​མདའ་ སྣར་ཐང་། པེ་ཅིན། [↑](#footnote-ref-53)
35. འཁྱུད་ སྣར་ཐང་། པེ་ཅིན། [↑](#footnote-ref-54)
36. བསྒྲུབ་ སྣར་ཐང་། པེ་ཅིན། [↑](#footnote-ref-55)
37. སྦྱར་ སྣར་ཐང་། པེ་ཅིན། [↑](#footnote-ref-56)
38. ཡིས། །​ པེ་ཅིན། [↑](#footnote-ref-57)
39. རྩེ། །​ཐོར་འཐུང་ སྣར་ཐང་། པེ་ཅིན། [↑](#footnote-ref-58)
40. ཀྱི་ སྣར་ཐང་། པེ་ཅིན། [↑](#footnote-ref-59)
41. གསོད་ སྣར་ཐང་། པེ་ཅིན། [↑](#footnote-ref-60)
42. བུ་ཇི་ སྣར་ཐང་། པེ་ཅིན། [↑](#footnote-ref-61)
43. བསྟེན་ སྣར་ཐང་། པེ་ཅིན། [↑](#footnote-ref-62)
44. ། །​གཡོ་ སྣར་ཐང་། པེ་ཅིན། [↑](#footnote-ref-63)
45. སྒྲོག་པ། །​ སྣར་ཐང་། པེ་ཅིན། [↑](#footnote-ref-64)
46. ། །​ཕྱི་རྗེས་ སྣར་ཐང་། པེ་ཅིན། [↑](#footnote-ref-65)
47. བལྟ་བ་ སྣར་ཐང་། [↑](#footnote-ref-66)
48. པའི་མི་ སྣར་ཐང་། པེ་ཅིན། [↑](#footnote-ref-67)
49. ངག་ སྣར་ཐང་། པེ་ཅིན། [↑](#footnote-ref-68)
50. གཡུལ་ སྣར་ཐང་། པེ་ཅིན། [↑](#footnote-ref-69)
51. ནི་ སྣར་ཐང་། པེ་ཅིན། [↑](#footnote-ref-70)
52. བུ། །​ སྣར་ཐང་། པེ་ཅིན། [↑](#footnote-ref-71)
53. ། །​བཤམས་པ་འཁོས་ལ་ཕེབས་པ་ སྣར་ཐང་། པེ་ཅིན། [↑](#footnote-ref-72)
54. གཞུང་ སྣར་ཐང་། པེ་ཅིན། [↑](#footnote-ref-73)
55. པས་ སྣར་ཐང་། པེ་ཅིན། [↑](#footnote-ref-74)
56. ། །​མཁྲི་ སྣར་ཐང་། པེ་ཅིན། [↑](#footnote-ref-75)
57. ། །​མཁྲིས་ སྣར་ཐང་། པེ་ཅིན། [↑](#footnote-ref-76)
58. དོག་ སྣར་ཐང་། [↑](#footnote-ref-77)
59. གིས་བཞམས་ཏེ་ སྣར་ཐང་། པེ་ཅིན། [↑](#footnote-ref-78)
60. པ་སྤྱད། །​ སྣར་ཐང་། པེ་ཅིན། [↑](#footnote-ref-79)
61. ནི་རྐུམ་ སྣར་ཐང་། ནི་བརྐུམ་ པེ་ཅིན། [↑](#footnote-ref-80)
62. དྭགས་སོད་ སྡེ་དགེ། ཅོ་ནེ། དྭགས་གསོད་ སྣར་ཐང་། པེ་ཅིན། [↑](#footnote-ref-81)
63. གསད་གསོད་པ་ ཅོ་ནེ། གསད་གསད་པར་ སྣར་ཐང་། གསད་སད་པར་ པེ་ཅིན། [↑](#footnote-ref-82)
64. དེར་རྒྱལ་ སྣར་ཐང་། པེ་ཅིན། [↑](#footnote-ref-83)
65. དག་གཙོར་བརྟག་གོ། །​གང་ སྡེ་དགེ། ཅོ་ནེ། དག་བརྩོན་བརྟག །​གང་ སྣར་ཐང་། དག་བརྩོན་བརྟག་གོ། །​གང་ པེ་ཅིན། [↑](#footnote-ref-84)
66. བསྟེན་ སྣར་ཐང་། པེ་ཅིན། [↑](#footnote-ref-85)
67. ཡི་ སྣར་ཐང་། པེ་ཅིན། [↑](#footnote-ref-86)
68. བ། །​ སྣར་ཐང་། པེ་ཅིན། [↑](#footnote-ref-87)
69. བཟུང་བ་ག་ལ་སྔར། །​ སྣར་ཐང་། པེ་ཅིན། [↑](#footnote-ref-88)
70. འཕྱོང་ སྣར་ཐང་། པེ་ཅིན། [↑](#footnote-ref-89)
71. བའི་ སྣར་ཐང་། པེ་ཅིན། [↑](#footnote-ref-90)
72. ཚིགས་ སྣར་ཐང་། [↑](#footnote-ref-91)
73. སུ་ སྣར་ཐང་། པེ་ཅིན། [↑](#footnote-ref-92)
74. སྔགས། །​ སྣར་ཐང་། [↑](#footnote-ref-93)
75. འཁམས་འཁྲུགས་ སྣར་ཐང་། པེ་ཅིན། [↑](#footnote-ref-94)
76. ཡང་ སྣར་ཐང་། པེ་ཅིན། [↑](#footnote-ref-95)
77. ཡི་ སྣར་ཐང་། པེ་ཅིན། [↑](#footnote-ref-96)
78. བསྲེག་ སྣར་ཐང་། [↑](#footnote-ref-97)
79. བརྩོན་ སྣར་ཐང་། པེ་ཅིན། [↑](#footnote-ref-98)
80. ཁོན་ སྣར་ཐང་། པེ་ཅིན། [↑](#footnote-ref-99)
81. ། །​གཤེས་པའི་ སྣར་ཐང་། པེ་ཅིན། [↑](#footnote-ref-100)
82. འཆང་རྟག་ སྣར་ཐང་། པེ་ཅིན། [↑](#footnote-ref-101)
83. ། །​དེ་དག་གཏན་ སྣར་ཐང་། པེ་ཅིན། [↑](#footnote-ref-102)
84. དག་པའི་ སྣར་ཐང་། པེ་ཅིན། [↑](#footnote-ref-103)
85. ཕམ་གྱུར་ སྣར་ཐང་། ཕན་གྱུར་ པེ་ཅིན། [↑](#footnote-ref-104)
86. མཉེས་ སྣར་ཐང་། པེ་ཅིན། [↑](#footnote-ref-105)
87. པས་ སྣར་ཐང་། པེ་ཅིན། [↑](#footnote-ref-106)
88. བཅད་ སྣར་ཐང་། པེ་ཅིན། [↑](#footnote-ref-107)
89. པ། །​ སྣར་ཐང་། པེ་ཅིན། [↑](#footnote-ref-108)
90. བཟོ། །​ སྣར་ཐང་། པེ་ཅིན། [↑](#footnote-ref-109)
91. སྟེན་ སྣར་ཐང་། པེ་ཅིན། [↑](#footnote-ref-110)
92. རྐམ་ སྣར་ཐང་། པེ་ཅིན། [↑](#footnote-ref-111)
93. བཅད་ སྣར་ཐང་། པེ་ཅིན། [↑](#footnote-ref-112)
94. བརྟེན་ སྣར་ཐང་། སྟེན་ པེ་ཅིན། [↑](#footnote-ref-113)
95. ། །​ཚ་རྒོད་ སྣར་ཐང་། པེ་ཅིན། [↑](#footnote-ref-114)
96. སྨོས་ སྣར་ཐང་། པེ་ཅིན། [↑](#footnote-ref-115)
97. ཐོག་ སྣར་ཐང་། པེ་ཅིན། [↑](#footnote-ref-116)
98. གདུང་ སྣར་ཐང་། པེ་ཅིན། [↑](#footnote-ref-117)
99. ཡི། །​ སྣར་ཐང་། པེ་ཅིན། [↑](#footnote-ref-118)
100. ཕྱོགས་ཀྱིས་ཚིག་ སྣར་ཐང་། [↑](#footnote-ref-119)
101. མིག་རྣམས་ སྣར་ཐང་། པེ་ཅིན། [↑](#footnote-ref-120)
102. བྱེ་བ། །​ སྣར་ཐང་། པེ་ཅིན། [↑](#footnote-ref-121)
103. འགྲེས་ སྣར་ཐང་། འདྲས་ པེ་ཅིན། [↑](#footnote-ref-122)
104. དགའོ་དེ་ སྣར་ཐང་། [↑](#footnote-ref-123)
105. ། །​ཟླ་བའི་ སྣར་ཐང་། པེ་ཅིན། [↑](#footnote-ref-124)
106. སྦད་ སྣར་ཐང་། པེ་ཅིན། [↑](#footnote-ref-125)
107. པ། །​ སྣར་ཐང་། པེ་ཅིན། [↑](#footnote-ref-126)
108. འབྱུང་བའི། །​ སྣར་ཐང་། པེ་ཅིན། [↑](#footnote-ref-127)
109. ཀྱི་ སྣར་ཐང་། པེ་ཅིན། [↑](#footnote-ref-128)
110. རྣམ་བྱ་ སྣར་ཐང་། པེ་ཅིན། [↑](#footnote-ref-129)
111. ། །​བསངས་པས་ སྣར་ཐང་། པེ་ཅིན། [↑](#footnote-ref-130)
112. པ་རྣམས། །​བླུན་ སྣར་ཐང་། པེ་ཅིན། [↑](#footnote-ref-131)
113. དེ། །​ སྣར་ཐང་། པེ་ཅིན། [↑](#footnote-ref-132)
114. དབྱེད། །​ སྣར་ཐང་། དཔྱད། །​ པེ་ཅིན། [↑](#footnote-ref-133)
115. རྒན་རབས་ སྣར་ཐང་། པེ་ཅིན། [↑](#footnote-ref-134)
116. ལོག་ སྣར་ཐང་། པེ་ཅིན། [↑](#footnote-ref-135)
117. གྱི་ནོར་ སྣར་ཐང་། གྱིས་ནོར་ པེ་ཅིན། [↑](#footnote-ref-136)
118. པའི། །​འཕུང་ སྣར་ཐང་། པེ་ཅིན། [↑](#footnote-ref-137)
119. བ་ པེ་ཅིན། [↑](#footnote-ref-138)
120. ཡི། །​ སྣར་ཐང་། པེ་ཅིན། [↑](#footnote-ref-139)
121. རྟེན་ པེ་ཅིན། [↑](#footnote-ref-140)
122. ! སྣར་ཐང་། པེ་ཅིན། [↑](#footnote-ref-141)
123. བརྩན་ སྣར་ཐང་། པེ་ཅིན། [↑](#footnote-ref-142)
124. གྲགས། །​ཁང་བཟང་ སྡེ་དགེ། ཅོ་ནེ། གྲག །​འཁོར་བཟང་ སྣར་ཐང་། པེ་ཅིན། [↑](#footnote-ref-143)
125. གྱ་སྒྱུ་ སྣར་ཐང་། པེ་ཅིན། [↑](#footnote-ref-144)
126. མི་འཚལ་གཞན་ སྣར་ཐང་། པེ་ཅིན། [↑](#footnote-ref-145)
127. ། །​བསྒྲུབ་ སྣར་ཐང་། པེ་ཅིན། [↑](#footnote-ref-146)
128. འཕུང་འགྱུར་ཏེ། །​ སྣར་ཐང་། པེ་ཅིན། [↑](#footnote-ref-147)
129. སྟངས་ སྣར་ཐང་། པེ་ཅིན། [↑](#footnote-ref-148)
130. བརླག་འགྱུར་ སྣར་ཐང་། པེ་ཅིན། [↑](#footnote-ref-149)
131. གིས་ཀྱང་། །​ སྣར་ཐང་། པེ་ཅིན། [↑](#footnote-ref-150)
132. འགྲུབ་པར་ སྣར་ཐང་། པེ་ཅིན། [↑](#footnote-ref-151)
133. འཚོགས་ སྣར་ཐང་། པེ་ཅིན། [↑](#footnote-ref-152)
134. བརྩལ་ སྣར་ཐང་། པེ་ཅིན། [↑](#footnote-ref-153)
135. གཱ་ སྣར་ཐང་། པེ་ཅིན། [↑](#footnote-ref-154)
136. བོ་བྱས་ སྣར་ཐང་། པེ་ཅིན། [↑](#footnote-ref-155)
137. ལྟའི་ སྣར་ཐང་། པེ་ཅིན། [↑](#footnote-ref-156)
138. སྐྱེ་ སྣར་ཐང་། པེ་ཅིན། [↑](#footnote-ref-157)
139. བའི་ཕུས་སུ་ སྣར་ཐང་། བོའི་ལུས་སུ་ པེ་ཅིན། [↑](#footnote-ref-158)
140. ཁྲོ་བོའི་ པེ་ཅིན། [↑](#footnote-ref-159)
141. པ། །​གདུང་བའི་ སྣར་ཐང་། པེ་ཅིན། [↑](#footnote-ref-160)
142. ཡངས་པ། །​ སྣར་ཐང་། པེ་ཅིན། [↑](#footnote-ref-161)
143. བུམ་ སྣར་ཐང་། [↑](#footnote-ref-162)
144. ལྡན་པའོ། །​ །​ སྣར་ཐང་། པེ་ཅིན། [↑](#footnote-ref-163)
145. བར་ སྣར་ཐང་། པེ་ཅིན། [↑](#footnote-ref-164)
146. ། །​དྲག་བརྩོན་ སྣར་ཐང་། ། །​ངག་བརྩོན་ པེ་ཅིན། [↑](#footnote-ref-165)
147. སྤོངས། །​ སྣར་ཐང་། པེ་ཅིན། [↑](#footnote-ref-166)
148. ངོ་ སྣར་ཐང་། པེ་ཅིན། [↑](#footnote-ref-167)
149. པ་ སྣར་ཐང་། པེ་ཅིན། [↑](#footnote-ref-168)
150. བསྲེག་ སྣར་ཐང་། པེ་ཅིན། [↑](#footnote-ref-169)
151. བལྟོས་ སྣར་ཐང་། པེ་ཅིན། [↑](#footnote-ref-170)
152. ལ་ སྣར་ཐང་། [↑](#footnote-ref-171)
153. བཀྲན་ སྣར་ཐང་། [↑](#footnote-ref-172)
154. ཅི་ སྣར་ཐང་། པེ་ཅིན། [↑](#footnote-ref-173)
155. སྲེགས་ སྣར་ཐང་། པེ་ཅིན། [↑](#footnote-ref-174)
156. ཀྱུ་ སྣར་ཐང་། པེ་ཅིན། [↑](#footnote-ref-175)
157. བལ་འཇལ་ སྣར་ཐང་། པེ་ཅིན། [↑](#footnote-ref-176)
158. ཡིས། །​ སྣར་ཐང་། པེ་ཅིན། [↑](#footnote-ref-177)
159. འཕྲེང་ པེ་ཅིན། [↑](#footnote-ref-178)
160. འདིར་ན་ སྣར་ཐང་། པེ་ཅིན། [↑](#footnote-ref-179)
161. གང་ སྣར་ཐང་། པེ་ཅིན། [↑](#footnote-ref-180)
162. བསྲེག  སྣར་ཐང་། པེ་ཅིན། [↑](#footnote-ref-181)
163. ཞར་ཞར་འཕུང་། །​ སྣར་ཐང་། པེ་ཅིན། [↑](#footnote-ref-182)
164. ཀྱུ་ སྣར་ཐང་། པེ་ཅིན། [↑](#footnote-ref-183)
165. དྲང་དེ་ སྣར་ཐང་། པེ་ཅིན། [↑](#footnote-ref-184)
166. ། །​དཔའོ་ཙམ་ཙམ་ སྣར་ཐང་། ། །​དཔའོ་ཅིམ་ཅམ་ པེ་ཅིན། [↑](#footnote-ref-185)
167. བརྩོམ་ པེ་ཅིན། [↑](#footnote-ref-186)
168. ན་རང་ སྣར་ཐང་། པེ་ཅིན། [↑](#footnote-ref-187)
169. ། །​བརྩན་ སྣར་ཐང་། པེ་ཅིན། [↑](#footnote-ref-188)
170. གྱི་གྱིས་གསོ། །​ སྣར་ཐང་། པེ་ཅིན། [↑](#footnote-ref-189)
171. ནས་ སྣར་ཐང་། པེ་ཅིན། [↑](#footnote-ref-190)
172. པའང་ སྣར་ཐང་། པེ་ཅིན། [↑](#footnote-ref-191)
173. ལུགས་པོ་ཆེ། །​ སྣར་ཐང་། པེ་ཅིན། [↑](#footnote-ref-192)
174. འཕྲེང་ པེ་ཅིན། [↑](#footnote-ref-193)
175. པས། །​ སྣར་ཐང་། པེ་ཅིན། [↑](#footnote-ref-194)
176. ཡི་ཕྱོགས་ པེ་ཅིན། [↑](#footnote-ref-195)
177. བྱ་སྟེ། །​ སྣར་ཐང་། པེ་ཅིན། [↑](#footnote-ref-196)
178. མཉེས་ སྣར་ཐང་། པེ་ཅིན། [↑](#footnote-ref-197)
179. བར་འགྱུར་བར་ སྣར་ཐང་། བར་འགྱུར་བ་ པེ་ཅིན། [↑](#footnote-ref-198)
180. སྒྲུབས་ སྣར་ཐང་། [↑](#footnote-ref-199)
181. བྲརྦ་ སྣར་ཐང་། བརྦ་ པེ་ཅིན། [↑](#footnote-ref-200)
182. བ་བན་ལོཙྪ་བ་དགེ་སློང་དཔལ་ སྣར་ཐང་། པེ་ཅིན། [↑](#footnote-ref-201)