༄༅། །​ལྷ་མོ་རིགས་བྱེད་མའི་སྒྲུབ་པའི་ཐབས།༄༅༅། །​རྒྱ་གར་སྐད་དུ། ཀུ་རུ་ཀུལླེ་སཱ་དྷ་ནཾ། བོད་སྐད་དུ། ལྷ་མོ་རིགས་བྱེད་མའི་སྒྲུབ་པའི་[[1]](#footnote-20)ཐབས། ལྷ་མོ་རིགས་[[2]](#footnote-21)བྱེད་མ་ལ་ཕྱག་འཚལ་ལོ། །​དང་པོར་བདེ་བའི་གདན་ལ་འདུག་སྟེ། རིགས་བྱེད་[[3]](#footnote-22)མའི་གཟུགས་སུ་[[4]](#footnote-23)བྱས་ནས་སེམས་ཅན་མ་ལུས་པ་དབང་དུ་བྱ་བ་བརྩམ་[[5]](#footnote-24)པར་བྱའོ། །​རང་གི་སྙིང་གར་ཉི་མའི་དཀྱིལ་འཁོར་རོ། །​དེའི་སྟེང་དུ་ཏྲཱཾ་དམར་པོའོ། །​དེ་ནས་འོད་ཟེར་རྣམ་པ་ལྔ་བྱུང་སྟེ། དེ་བཞིན་གཤེགས་པ་རྣམས་ཡང་དག་པར་མཆོད་ལ། དཀོན་མཆོག་གསུམ་ལ་སྐྱབས་སུ་མཆི། །​ཞེས་བྱ་བ་ལ་སོགས་པས་སྡིག་པ་བཤགས་པ་ལ་སོགས་[[6]](#footnote-25)པ་བྱས་ལ། སྟོང་པ་ཉིད་ཀྱི་[[7]](#footnote-26)རྣམ་པ་བསྒོམས་ལ། ཕྱིས་ནི་ཨུཏྤ་ལ་དམར་པོ། དེའི་སྟེང་དུ་ཉི་མའི་དཀྱིལ་འཁོར་དེའི་སྟེང་དུ་ཨཾ་དམར་པོ། འདི་ཐམས་ཅད་ཡོངས་སུ་གྱུར་པ་ལས་རིགས་[[8]](#footnote-27)བྱེད་མ་རྗེ་བཙུན་མདོག་དཀར་ཞིང་དམར་བ་ཕྱག་བཞི་པ། གཡས་པའི་ཕྱག་ན་མདའ་དང་མི་འཇིགས་པ་སྦྱིན་པའི་ཕྱག་གོ། །​གཡོན་པ་ན་གཞུ་དང་ཨུཏྤ་ལ་བསྣམས་པའོ། །​རྡོ་རྗེ་སྐྱིལ་མོ་ཀྲུང་གིས་གནས་ཤིང་ཤ་འགག་དམར་པོ་དང་། སྟོད་གཡོགས་དམར་པོ་ཅན་གྱི་[[9]](#footnote-28)རྣམ་པར་བསྒོམ་པར་བྱའོ། །​[[10]](#footnote-29)འོག་ཏུ་འདོད་པའི་ལྷ་ཆུང་མ་དང་བཅས་པ་བསམས་ཏེ། ཕྱི་[[11]](#footnote-30)ནས་བསྒོམ་པ་དང་ལྡན་པས་སྔགས་ཀྱི་བཟླས་པ་བྱའོ། །​ཨོཾ་ཀུ་རུ་ཀུལླེ་སྭཱ་ཧཱ། རིགས་[[12]](#footnote-31)བྱེད་མའི་སྒྲུབ་ཐབས་རྫོགས་སོ། །​པཎྜི་ཏ་དོན་ཡོད་རྡོ་རྗེ་དང་། ཁམས་པ་ལོ་ཙཱ་[[13]](#footnote-32)བ་དགེ་སློང་བ་རིས་བསྒྱུར་བའོ། །​

1. སྒྲུབ་ སྣར་ཐང་། [↑](#footnote-ref-20)
2. རིག་ སྣར་ཐང་། [↑](#footnote-ref-21)
3. །རིག་བྱེད་ སྣར་ཐང་། [↑](#footnote-ref-22)
4. གཟུགས་ སྣར་ཐང་། [↑](#footnote-ref-23)
5. དུ་བརྩམས་ སྣར་ཐང་། [↑](#footnote-ref-24)
6. སོགས་ སྣར་ཐང་། [↑](#footnote-ref-25)
7. ཀྱིས་ སྣར་ཐང་། [↑](#footnote-ref-26)
8. རིག་ སྣར་ཐང་། པེ་ཅིན། [↑](#footnote-ref-27)
9. གྱིས་ སྣར་ཐང་། [↑](#footnote-ref-28)
10. རྣམ་པར་བྱའོ། །​ སྣར་ཐང་། [↑](#footnote-ref-29)
11. །ཕྱིན་ སྣར་ཐང་། [↑](#footnote-ref-30)
12. །རིག་ པེ་ཅིན། [↑](#footnote-ref-31)
13. པ་ལོཙྪ་ སྣར་ཐང་། པེ་ཅིན། [↑](#footnote-ref-32)