༄༅། །​དཔལ་ནག་པོ་ཆེན་པོ་ཡུམ་ཅན་གྱི་སྒྲུབ་ཐབས།༄༅༅། །​རྒྱ་གར་སྐད་དུ། སྟྲཱི་པྲཛྙཱ་ཤྲཱི་[[1]](#footnote-20)མ་ཧཱ་ཀཱ་ལ་སཱ་དྷ་ནཾ་[[2]](#footnote-21)ནཱ་མ། བོད་སྐད་དུ། དཔལ་ནག་པོ་ཆེན་པོ་ཡུམ་ཅན་གྱི་སྒྲུབ་ཐབས་ཞེས་བྱ་བ། བླ་མ་དང་དཔལ་རྡོ་རྗེ་མཁའ་འགྲོ་ལ་ཕྱག་འཚལ་ལོ། །​འགྱེལ་བའི་རོ་ལ་ཞབས་མཆོག་མཉམ་པའི་སྟབས་ཀྱིས་བཞུགས་ཤིང་སྦོམ་ཐུང་དྲག་ལ་གསུས་ཁྱིམ་ཡངས། །​ཀླུ་ཆེན་བརྒྱད་ཀྱིས་རྣམ་པར་བརྒྱན་ཞིང་དབུ་སྐྲ་དམར་སེར་གྱེན་བརྫེས་གྲི་གུག་ཐོད་པ་འཛིན། །​ཕྲག་པར་ཤེས་རབ་མ་ཡིས་འཁྱུད་ཅིང་ཞལ་གཅིག་དང་ལྡན་དཔལ་ལྡན་ཆོས་སྐྱོང་རྟག་པར་དགའ། །​རང་བཞིན་ཤིན་ཏུ་གནག་པའི་ཁྱད་པར་འཕགས་སྐུ་སྤྱན་གསུམ་ལྡན་པས་ཁྱེད་ལ་[[3]](#footnote-22)རྟག་ཏུ་བསྲུངས། །​བགེགས་རྣམས་ཐམས་ཅད་འཇོམས་དོན་དང་། །​དམ་ཚིག་བསྐྱང་བར་བྱ་བའི་ཕྱིར། །​ནག་པོ་ཆེན་པོའི་[[4]](#footnote-23)སྒྲུབ་པའི་ཐབས། །​མན་ངག་བརྒྱུད་པ་བཤད་པར་བྱ། །​དེ་ལ་དུར་ཁྲོད་དང་ལིངྒ་གཅིག་པ་ལ་སོགས་པར་འཇམ་པའི་སྟན་ལ་འདུག་ལ། སྐད་ཅིག་གིས་སྟོང་པ་ཉིད་བསྒོམས་པའི་ངང་ལས་སྣ་ཚོགས་པདྨ་དང་ཉི་མ་ལ་ཧཱུཾ་ཡིག་ཁ་དོག་ནག་པོའོ། །​དེ་ལས་གྲུབ་པའི་རྗེ་བཙུན་དཔལ་ལྡན་ནག་པོ་ཆེན་པོ། ཞལ་གཅིག་པ། ཕྱག་གཉིས་པ། སྐུ་མདོག་ནག་པོ། སྤྱན་གསུམ་པ། མགོ་བོའི་ཕྲེང་བ་སྐེ་ལ་འཕྱང་བ། དབུ་སྐྲ་དམར་སེར་གྱེན་དུ་བརྫེས་པ། རོའི་གདན་ལ་བཞུགས་པ། མཆེ་བ་གཙིགས་པ། འཇིགས་སུ་རུང་བ། ཀླུ་བརྒྱད་ཀྱིས་རྣམ་པར་བརྒྱན་པ། སྐུ་ཐུང་བ། གསུས་ཁྱིམ་ཆེ་བ། གཟི་བརྗིད་དང་ལྡན་པ། ཐོད་པ་ལྔ་ཡིས་[[5]](#footnote-24)ཅོད་པན་བྱས་པ། མི་བསྐྱོད་པས་དབུ་བརྒྱན་[[6]](#footnote-25)ཞིང་ཕྱག་རྒྱ་ལྔས་རྣམ་པར་བརྒྱན་པའོ། །​ཕྱག་གཡས་པས་གྲི་གུག་འཛིན་པ། གཡོན་པ་ཁ་ཊྭཱཾ་ག་དང་ཐོད་པ་འཛིན་པ། ཞལ་ནས་ཁྲག་འཛག་པ། ལྗགས་འདྲིལ་བ། ནག་པོ་[[7]](#footnote-26)ཆེན་མོ་དང་[[8]](#footnote-27)སྙོམས་པར་སྦྱོར་བར་བདག་ཉིད་བསྒོམ་པར་བྱའོ། །​བཅོམ་ལྡན་འདས་མ་ནི། ས་བོན་ཧྲིཾ་ཡིག་[[9]](#footnote-28)ལས་སྐྱེས་པའི་སྐུ་མདོག་ནག་མོ། སྐུ་གཅེར་མོ་རྒྱན་དང་བྲལ་བ། དབུ་སྐྲ་དམར་སེར་གྱེན་དུ་མཛེས་པ། ཕྱག་གཡས་པས་གྲི་གུག་དང་། གཡོན་པས་ཐོད་པ་འཛིན་པས་ཡབ་ཀྱི་སྐུ་ལ་འཁྱུད་པས་བཞུགས་པའོ། །​ཤར་དུ་ས་བོན་ཀཾ་ལས་སྐྱེས་པའི་ནག་མོ་སྐུ་མདོག་ནག་མོའོ། །​ལྷོར་ས་བོན་ཀཾ་ལས་བྱུང་བའི་གཙིགས་[[10]](#footnote-29)མའོ། །​ནུབ་ཏུ་བཾ་ལས་བྱུང་བའི་ཕག་མོའོ། །​བྱང་དུ་བེཾ་ལས་བྱུང་བའི་རོ་ལངས་མའོ། །​འདི་རྣམས་ཐམས་ཅད་ཕྱག་རྣམས་[[11]](#footnote-30)གྲི་གུག་དང་ཐོད་པ་འཛིན་པ། སྐུ་གཅེར་མོ། །​དབུ་སྐྲ་དམར་སེར་གྱེན་དུ་བརྫེས་པ། པདྨ་དང་ཉི་མའི་གདན་ལ་བཞུགས་པ། སྤྱན་གསུམ་མ། རྔམ་པའི་ཞལ། སྐུ་མདོག་ནག་མོའོ། །​སྙིང་གའི་པདྨ་དང་ཉི་མའི་ཧཱུཾ་གི་འོད་ཟེར་གྱི་ལྕགས་ཀྱུས་ཡེ་ཤེས་སེམས་དཔའ་སྤྱན་དྲངས་ཏེ། མངོན་པར་མཆོད་ལ། དམ་ཚིག་པ་ལ་བསྟིམ་པ་བྱས་ནས། དེ་འདིར་ནག་པོ་ཆེན་པོ་བདག །​དངོས་གྲུབ་ཐམས་ཅད་བསྒྲུབ་པར་བྱ། །​འོད་གསལ་བར་ནི་རབ་ཞུགས་སོ། །​བདག་ནི་རྣམ་ཀུན་ཡོངས་སུ་བཀང་། །​ཞེས་སོ། །​དེ་ནས་ནག་པོ་ཆེན་པོ་ལ་མཆོད་པ་ཕུལ་ནས། དེ་ལ་ལག་པ་ཐལ་མོ་སྦྱར་བ་བསྟན་ནས། ཨོཾ་ཤྲཱི་མ་ཧཱ་ཀཱ་ལ། ས་མ་ཡ། མཱ་ཏི་ཀྲཱ་[[12]](#footnote-31)མ་ཡ། ས་མ་ཡ་རཀྵཾ་[[13]](#footnote-32)ཏུ། ཞེས་བརྗོད་པར་བྱའོ། །​ལྷ་མོ་རྣམས་ལ་ཡང་རྡོ་རྗེའི་ཐལ་མོ་སྦྱར་བ་[[14]](#footnote-33)བསྟན་ནས། དེ་རྣམས་ཀྱི་མིང་བཅུག་པ་རྣམ་པ་ལྔ་པོ་ལའང་བཀླག་[[15]](#footnote-34)པར་བྱའོ། །​རང་གི་འདོད་པའི་དོན་ལ་གསོལ་བ་གདབ་པར་བྱའོ་ཞེས་པ་དམ་ཚིག་གཟུང་བའོ། །​དེ་ནས་དུག་དང་ཁྲག་ཆེན་དང་ཡུངས་ཀར་རྣམས་ཀྱི་བདུག་སྤོས་ཕུལ་ནས། སྲན་མ། ཛམྦུ་ཏི་ཀ [[16]](#footnote-35)།​ཆང་མེ་ཏོག །​བདུག་སྤོས། ཤ་ལྔ་[[17]](#footnote-36)བདུད་རྩི་ལྔའི་གཏོར་[[18]](#footnote-37)མ་ནི། བདུད་རྩིར་བྱ་[[19]](#footnote-38)ལ། ཨོཾ་ཤྲཱིཾ་ཀྵཱིཾ་ཨི་དཾ་བ་ལཾ་གྲྀཧྞ་གྲྀཧྞ་[[20]](#footnote-39)ཧཱུཾ་ཕཊ། མ་ཧཱ་མ་ས། པུཥྤཾ། དྷཱུ་པཾ་དཱི་པ། རཀྵ། ཏ་ལ་པཱ་ཏཱ་ལེ། ཨཥྚ་ནཱ་ག །​དེ་བ། ཡཀྵ། རཱཀྵ་ས། གྲྀཧྞཱ་པ་ཡ་གྲྀཧྞཱ་པ་ཡ། ཨི་དཾ། བ་ལིཾ། ཧཱ་ཧཱ། ཧཱུཾ་ཧཱུཾ། ཁ་ཁ། ཁཱ་ཧི་ཁཱ་ཧི། ཧཱུཾ་ཛཿཕེཾ་མ་ཧཱཊྚ་ཧཱ་ས། གརྫྫ་ཡ་གརྫྫ་ཡ། ཏརྫ་ཡ་ཏརྫྫ་ཡ། ཨོཾ་ཀྲྀཥྞཱ་བརྞྞ་ཡ། ཕེཾ་ཕེཾ་[[21]](#footnote-40)ཕཊ། ཅེས་པའི་སྔགས་ཀྱིས་དབུལ་ལོ། །​མངོན་པར་མཆོད་ཅིང་བསྟོད་པར་བྱའོ། །​སྙིང་གར་སྔགས་བརྟན་པོར་དམིགས་པ་བྱས་ནས་བཟླས་པར་བྱའོ། །​ཨོཾ་ཤྲཱི་མ་ཧཱ་ཀཱ་ལ་ཧཱུཾ་ཧཱུཾ་ཕཊ་ཕཊ་སྭཱ་ཧཱ། སྙིང་པོའོ། །​ཨོཾ་ཤྲཱི་མ་ཧཱ་ཀཱ་ལཱ་ཡ། ཤཱ་ས་ནོ་པ་ཧཱ་[[22]](#footnote-41)རི་ཎེ། ཨེ་ཥཱ་པཥྩི་མ་ཀཱ་ལོ་ཨ་ཡཾ་ཨི་དཾ་[[23]](#footnote-42)པྲ་ཏི་ཛྙཱ། [[24]](#footnote-43)སྨ་ར་སི་ཏ་དཱ་མཱཾ། [[25]](#footnote-44)རཏྣ་ཏྲ་ཡཱ་ཡཱ་པ་[[26]](#footnote-45)ཀཱ་རི་ཎཾ། དུཥྚཱཾ་ཁ་ཁ། [[27]](#footnote-46)ཁཱ་ཧི་ཁཱ་ཧི། མ་ར་མ་ར། གྲྀཧྞ་གྲྀཧྞ། བནྡྷ་བནྡྷ། ཧ་ན་ཧ་ན། ད་ཧ་ད་ཧ།པ་ཙ་པ་ཙ། དི་ན་མེ་ཀེ་ན་མཱ་ར་[[28]](#footnote-47)ཡ་ཧཱུཾ་ཕཊ། ཅེས་[[29]](#footnote-48)པ་གཟུངས་སྔགས་སོ། །​ཨོཾ་མ་ཧཱ་ཀཱ་ལ་[[30]](#footnote-49)ཡེ་ཧཱུཾ་ཧཱུཾ་ཕཊ[[31]](#footnote-50)། ནག་པོ་[[32]](#footnote-51)ཆེན་མོའོ། །​ཨོཾ་ཀཱ་ལཱི་ཡེ་ཧཱུཾ་ཧཱུཾ་ཕཊ་སྭཱ་ཧཱ། ནག་མོའིའོ། །​ཨོཾ་ཀཱ་[[33]](#footnote-52)རཱ་ལི་ཡེ་ཧཱུཾ་ཧཱུཾ་ཕཊ་སྭཱ་ཧཱ། གཙིགས་མའོ། །​[[34]](#footnote-53)ཨོཾ་ཝཱ་རཱ་ཧཱི་[[35]](#footnote-54)ཡེ་ཧཱུཾ་ཧཱུཾ་ཕཊ་སྭཱ་ཧཱ། ཝཱ་རཱ་ཧཱིའིའོ། །​ཨོཾ་བེ་ཏཱ་ལཱི་[[36]](#footnote-55)ཡེ་ཧཱུཾ་ཧཱུཾ་ཕཊ་སྭཱ་ཧཱ། རོ་ལངས་མའིའོ། །​ཇི་སྲིད་མཚན་མ་མ་ཐོབ་ཀྱི་བར་དུ་བཟླས་པར་བྱའོ། །​དེའང་དངོས་སམ་རྨི་ལམ་དུ། བུད་མེད་ནག་མོ་ཆེན་པོ་དང་། བྱ་དང་ཁྱི་ནག་པོ་དག་དང་། ཅེ་སྤྱང་རྣམས་དགའ་བ་བྱེད་པར་འགྱུར་རོ་ཞེས་པ་ནི་བསྙེན་པའི་ཆོ་གའོ། །​[[37]](#footnote-56)ད་ནི་སྒྲུབ་ཐབས་ཀྱི་ཆོ་ག་བྲི་བར་བྱ་སྟེ། འཇིགས་སུ་རུང་བའི་དུར་ཁྲོད་དུ། སྔགས་པས་ཆས་གོས་ནག་པོ་འཆང་བས། ནག་ཕྱོགས་ཚེས་བཅུ་བཞིའི་མཚན་མོ། སྟན་ནག་པོ་ལ་འདུག་ལ། བ་བྱུང་ལྔ། བདུད་རྩི། དྲི་བཟང་། མིའི་ཁྲག་དང་ཞག་གིས་བྱུགས་པའི་སྟེགས་བུ་ལ། གཞོན་ནུ་མའི་རྡུལ་གྱིས་ཆག་ཆག་དང་ཐིག་ལེ་བྱས་ལ། དུར་ཁྲོད་ཀྱི་སོལ་བས་བྱུགས་ནས། ཆོས་འབྱུང་ནག་པོ་ལ་མེ་ཏོག་གི་ཚོམ་[[38]](#footnote-57)བུ་ལྔ་བཀོད་པར་བྱའོ། །​དེའི་མདུན་དུ་སྔོན་དུ་བཤད་པའི་བདུག་སྤོས་དང་། གཏོར་མ་དང་། གཞན་ཡང་མཆོད་པའི་རྫས་རྣམས་བཤད་ནས་བསྒྲུབ་པ་བརྩམ་པར་བྱའོ། །​དེ་ལ་འཁྱིལ་པའི་སྔགས་བཟླས་པའི་ཆང་གིས་དཀྱིལ་འཁོར་ལ་གཏོར་བས་བསངས་ཤིང་རང་བཞིན་གྱིས་རྣམ་པར་དག་པར་[[39]](#footnote-58)མོས་ལ། སྔགས་བཟླས་ཤིང་། དེའི་ངང་ལས་རང་རང་གི་ས་བོན་ལས་སྐྱེས་པའི་དཔལ་ནག་པོ་ཆེན་པོ་འཁོར་དང་བཅས་པ། སྔོན་དུ་སྨྲས་པ་བཞིན་དུ་བདག་ཉིད་རྫོགས་པར་བྱའོ། །​ཛཿཧཱུཾ་བཾ་ཧོཿཞེས་པས་ཡེ་ཤེས་སེམས་དཔའ་སྤྱན་དྲངས་ལ། རབ་ཏུ་གཞུག་པ་ལ་སོགས་པ་ཕྱག་རྒྱ་དང་བཅས་པ་བྱས་ནས། མཆོད་པ་དང་གཏོར་མ་ཕུལ་ལོ། །​སྔགས་ཀྱི་བཟླས་པའི་མཐར་ཐུག་པར་བྱའོ། །​ཚོགས་ཀྱི་འཁོར་ལོས་ཚིམ་པར་བྱས་ཤིང་[[40]](#footnote-59)ལྷག་མ་རྣམས་ལྷག་གཏོར་དུ་སྦྱིན་པར་བྱའོ། །​དེ་ལྟར་སྔོན་དུ་འགྲོ་བ་བྱས་ནས། དེ་ནས་བཟུང་སྟེ། ཉི་མ་[[41]](#footnote-60)སོ་སོར་ཐུན་བཞིར་སྔོན་དུ་སྨྲས་པའི་ཆོ་ག་རྫོགས་པར་བྱའོ། །​ཁྱད་པར་དུ་འདིར་བསྟོད་པ་དང་། བྱ་བ་ལ་བསྐུལ་བའི་ཚིག་དང་བཅས་པ་སླར་ནས་སླར་དུ་བྱའོ། །​དུབ་པར་གྱུར་ན། གོས་ནག་པོ་དཀྱིལ་འཁོར་ལ་གཡོགས་ལ། ཨོཾ་ཨཱཿཧཱུཾ་ཞེས་པས་བྱིན་གྱིས་བརླབས་ལ། ཇི་ལྟར་བདེ་བར་གནས་པར་བྱའོ། །​རིམ་པ་འདི་ཡིས་ཇི་སྲིད་མཚན་མ་མ་[[42]](#footnote-61)ཐོབ་ཀྱི་བར་དུ་བསྒྲུབ་པར་བྱ་སྟེ། འདིར་མཚན་མ་ནི་རབ་ནག་པོ་ཆེན་པོའི་སྐུ་མངོན་སུམ་མམ་རྨི་ལམ་དུའམ་ཉམས་སྣང་དུའོ། །​འབྲིང་དཀྱིལ་འཁོར་ལ་འོད་ཟེར་དུ་སྣང་བའོ། །​ཐ་མ་རྨི་ལམ་དུ་རང་ཉིད་གོ་བགོས་[[43]](#footnote-62)པ། མཚོན་ཆ་ཐོགས་པ། དཔུང་གི་གཙོ་བོ་བྱེད་པ། གདུག་པ་གསད་པ། མི་ཤ་ཟོས་པ་རྣམས་སོ་ཞེས་བྱ་བ་ནི་སྒྲུབ་ཐབས་ཀྱི་ཆོ་གའོ། །​ལས་ལ་སྦྱོར་བ་བྲི་བར་བྱ་སྟེ། སློབ་དཔོན་ལ་གང་རྟག་ཏུ་སྡང་བར་སེམས་པ་དང་། དཀོན་མཆོག་གསུམ་ལ་གནོད་པ་དང་། སེམས་ཅན་མང་པོ་ལ་གནོད་པར་གྱུར་པ་རྣམས་ནག་པོ་ཆེན་པོས་དེའི་ཤ་ཟ་བར་མཛོད་ཅིག །​བཅད་པར་མཛོད་ཅིག །​ཁྲག་བཏུང་བར་མཛོད་ཅིག །​ཡང་[[44]](#footnote-63)ན་སྤྱི་བོ་ནས་ཕུག་ནས། ཏིལ་ཙམ་དུ་ཕྱེ་མར་མཛོད་ཅིག་ཅེས་[[45]](#footnote-64)པ་སྟེ།བདག་གིས་གལ་ཏེ་བླ་མ་ལ་སོགས་པ་ལ་གནོད་པར་བྱེད་པའི་གདུག་པ་ལ། མངོན་སྤྱོད་ཀྱི་[[46]](#footnote-65)ལས་བྱ་བར་འདོད་པ་དེའི་ཚེ། དེའི་རྐང་རྗེས་ཀྱི་རྡུལ་ལུས་ཀྱི་དྲི་མར་བཅས་པ་དང་། རྡོ་དང་ལྕགས་དང་ཟངས་དང་། ཚ་བ་གསུམ་དང་། གྲོ་ཕྱེ་རྣམས་ཕྱེ་མར་བྱས་ལ་གདུག་པའི་གཟུགས་བྱས་པའི་སྙིང་གར༑ །​དུག་དང་། སྐེ་ཚེ་དང་། ཚོས་དང་། མཚོན་གྱིས་བསད་པའི་ཁྲག་རྣམས་ཀྱིས་མིའི་པགས་པ་ལ་འཁོར་ལོ་ནི། ལྟེ་བར་བསྒྲུབ་བྱའི་མིང་བཀོད་པའི་གཟུངས་རིང་[[47]](#footnote-66)བྲིའོ། །​ཨི་དཾ་དུཥྚཱཾ་[[48]](#footnote-67)དི་ན་[[49]](#footnote-68)མེ་ཀེ་ན་མཱ་ར་ཡ་ཧཱུཾ་ཕཊ། ཅེས་པ་རྩིབས་དྲུག་ལ་བྲིའོ། །​ཨོཾ་མ་ཧཱ་ཀཱ་ལི་[[50]](#footnote-69)ཡེ། ཆེ་གེ་མོ་དུཥྚཱཾ་དི་ན་[[51]](#footnote-70)མེ་ཀེ་ན་ནཱ་ར་ཡ་[[52]](#footnote-71)ཕཊ་སྭཱ་ཧཱ། ཞེས་སོགས་ལྷ་མོ་ལྔའི་[[53]](#footnote-72)སྔགས་[[54]](#footnote-73)མུ་ཁྱུད་ལ་བྲིའོ། །​དེ་སྐད་ཅིག་གིས་རང་བཞིན་གྱིས་རྣམ་པར་དག་པར་མོས་ལ། དེའི་ངང་ལས་འཁོར་ལོ་པདྨ་དང་ཉི་མ་ལ་གནས་པ་ལ། ཕྱོགས་བཅུའི་འཇིག་རྟེན་གྱི་[[55]](#footnote-74)ཁམས་ན་བཞུགས་པའི་དེ་བཞིན་གཤེགས་པ་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་འཁོར་ལོ་སྤྱན་དྲངས་ལ་གཞུག་པར་བྱ་ཞིང་། རབ་ཏུ་གནས་པ་དང་། མཆོད་པ་བྱས་ལ། དེ་ནས་གཟུངས་རིངས་ཀྱི་སྔགས་ལས། མཚོན་ཆ་སྣ་ཚོགས་ཐོགས་པའི་ཁྲོ་བོའི་ཚོགས་འཕྲོས་པས་བསྒྲུབ་བྱ་བཀུག་ནས། དེའི་མིང་ལ་ཛཿཧཱུཾ་བཾ་ཧོཿཞེས་[[56]](#footnote-75)པས་རབ་ཏུ་གཞུག་པ་ལ་སོགས་པ་བྱས་ལ། གདོལ་པས་ཕྱིར་འཁལ་དུ་བཀལ་བའི་སྐུད་པས་ཕྱོགས་ནས་དཀྲིས་ཏེ་སྙིང་གར་བཅུག་པར་བྱའོ། །​དེའི་སྟེང་སྤྲ་ཚིལ་[[57]](#footnote-76)གྱིས་བཀག་གོ། །​དེའི་རྩ་བའི་[[58]](#footnote-77)སྒོ་ནས་ལྕགས་ཀྱི་རྩང་གིས་འཁོར་ལོ་ལ་མ་རེག་པར་བཙུགས་[[59]](#footnote-78)ནས་ལྷོ་ཕྱོགས་སུ་ཐད་ཀ་དང་མཐོན་[[60]](#footnote-79)དམན་ལ་སོར་བཅུ་གཉིས་པའི་ཁུང་བུ་ཟུར་གསུམ་པ་ལ། དུར་ཁྲོད་ཀྱི་སོལ་བས་བྱུགས་པ་[[61]](#footnote-80)བཅུག་ལ་སྣ་ཚོགས་རྡོ་རྗེས་མནན་[[62]](#footnote-81)པར་བྱའོ། །​དེ་ནས་སྔགས་པས་སྒྲུབ་ཐབས་སུ་བཤད་པའི་ཆོ་ག་དང་རྗེས་སུ་མཐུན་པར་དཔལ་ནག་པོ་ཆེན་པོའི་ང་རྒྱལ་དང་ལྡན་པས། རང་ཉིད་དྲག་པོ་ཆེན་པོའི་ཐུགས་ལས་འཕྲོས་པའི་མེ་འདྲེས་པ་ལས། མཚོན་ཆ་ཐོགས་པའི་ཁྲོ་གཟུགས་མཐའ་ཡས་པ་འཕྲོས་པའི་ཟེར་དང་ལྡན་པས། སྙིང་པོའི་སྔགས་དང་གཟུངས་རིངས་དང་། ལྷ་མོའི་སྔགས་བཟླ་ཞིང་། ཁྲག་སྣ་ཚོགས། ཐལ་ཆེན། ཡུངས་[[63]](#footnote-82)ཀར་རྣམས་བཟུང་ལ། སྣ་ཚོགས་རྡོ་རྗེ་བསལ་[[64]](#footnote-83)ནས།རབས་ཆད་ཀྱི་ཐོད་པར་བཅུག་པའི་དགྲ་གཟུགས་ལ། བསྒྲུབ་བྱ་རབ་ཏུ་བཀུག་པས་བཅུག་གོ། །​ཁྱབ་བདག་གིས་རབ་ཏུ་བསྐུལ་བ་ལས། རྣལ་འབྱོར་མ་ལྔ་པོ་རྣམས་རོལ་པ་ཆེན་པོའི་གཟུགས་ཅན། གྲི་གུག་དང་ཐོད་པ་འཛིན་པ་རྣམས་རླུང་གི་ཤུགས་ཀྱིས་སོན་ཏེ། དེའི་ཤ་གཏུབ་པར་བྱེད།ཁྲག་འཐུང་བར་བྱེད། རྒྱུ་མ་གཅོད་པར་བྱེད། ལྟེ་བའི་རྩ་བ་ནས་དབྱུང་བར་བྱེད། ནག་པོ་ཆེན་པོའི་ཐུགས་ཀ་ནས་འཕྲོས་པའི་ཁྲོ་བོའི་ཚོགས་རྣམས་ཀྱིས་མཚོན་ཆ་སྣ་ཚོགས་པའི་ཆར་ཕབ་པ་ལྷུང་བས་དེའི་ལུས་ཐལ་བ་བཞིན་དུ་བྱས་ཏེ། རྣམ་པར་ཤེས་པ་ནི་མི་བསྐྱོད་པའི་ཞིང་དུ་སོང་བའི་མོས་པ་བྱ་ཞིང་། གཟུངས་སྔགས་བཟླས་སོ། །​ཨོཾ་ཤྲཱི་མ་ཧཱ་ཀཱ་ལ་ཆེ་གེ་མོ་མཱ་ར་ཡ་ཧཱུཾ་ཧཱུཾ་ཕཊ། ཅེས་པ་བཟླས་སོ། །​དེ་ནས་ལྷ་མོའི་སྔགས་སྤེལ་ཚིག་དང་བཅས་པས་གསད་[[65]](#footnote-84)པར་བྱའོ། །​དེའི་རྗེས་སུ་སྤྲུལ་པ་རྣམས་དེ་ལ་བཅུག་ནས། གཏོར་མ་དང་མཆོད་པ་ལ་སོགས་པས་ཚིམ་པར་བྱ་ཞིང་བཟོད་པར་གསོལ་ནས། ལིངྒ་སྣ་ཚོགས་རྡོ་རྗེ་དང་གཏོར་མས་མནན་པར་བྱའོ། །​དེ་ལྟར་ཐུན་བཞིར་བསྒྲུབས་པ་ལས། འགུལ་པ་ལ་སོགས་པའི་མཚན་མ་འབྱུང་སྟེ། ནག་པོ་ཆེན་པོ་ལ་གཏོར་མ་ལ་སོགས་པས་མངོན་པར་མཆོད་ནས། དེའི་རྗེས་སུ་ལིངྒ་ལག་པ་གཡོན་པས་ལྕགས་ཀྱི་རྩང་[[66]](#footnote-85)གིས་བཟུང་ལ།ཨོཾ་ཤྲཱི་མ་ཧཱ་ཀཱ་ལཱ་ཡ་ཆེ་གེ་མོ་མཱ་ར་ཡ་ཧཱུཾ་ཕཊ། ཅེས་གཡབ་[[67]](#footnote-86)པས་བཟླས་པ་བྱའོ། །​ནག་པོ་ཆེན་པོ་ལ་སོགས་པའི་ཐུགས་ཀའི་ཡེ་ཤེས་ཀྱི་མེ། འབྲས་ཀྱི་ཕུབ་མ་ལ་དུར་ཁྲོད་ཀྱི་མེ་སྤར་བའི་རོ་མཉམ་པ་ལ་བདུག་པར་བྱའོ། །​མཚན་ཕྱེད་དུ་བྱ་བ་ཞག་བདུན་གྱི་བར་དུའོ། །​འོན་ཀྱང་འབྲས་ཕུབ་ཀྱི་མེ་མ་ཤི་བར་བྱའོ་ཞེས་པའོ། །​ཡང་ན་སྔོན་དུ་སྨྲས་པའི་ལིངྒ་གཏོར་མའི་དབུས་སུ་བཅུག་ནས། བསྒྲུབ་བྱའི་མིང་སྤེལ་ཚིག་ཅན་གྱིས་གཟུངས་རིངས་བཀླག་ཅིང་། དཔལ་ནག་པོ་ཆེན་པོ་ལ་གཏོར་མ་དབུལ་ལོ་ཞེས་པའོ། །​ནག་ཕྱོགས་བཅུ་བཞིའི་མཚན་མོ། དྲག་པོའི་སྦྱིན་སྲེག་གིས་བསྒྲུབ་བྱ་ལ་གཟིར་བར་བྱ་བ་སྟེ། དེ་དག་གི་ཆོ་ག་ནི་གཞན་དུ་ཤེས་སོ། །​གང་ཞིག་བྱང་ཆུབ་ཐོབ་པའི་རྒྱུ་ཕྱིར་རང་སྐྱབས་སོང་བའི་བགེགས་རྣམས་མ་ལུས་འཇོམས། །​གང་ཞིག་འཁོར་བར་ལས་ཀྱི་ཞགས་ལས་སེམས་ཅན་རྣམས་ནི་སྙིང་རྗེ་དམ་པ་བསྲུངས། །​དེང་འདིར་རྣལ་འབྱོར་མ་རྣམས་ཀྱིས་ནི་མཐའ་དག་འགྲོ་བའི་སྡིག་མུན་ཕུང་པོ་ཆོམ། །​དཔལ་ལྡན་རྡོ་རྗེ་ནག་པོ་ཆེན་པོ་རབ་དགའི་སྙིང་པོས་དགེ་བ་ཁྱེད་ལ་སྩལ་དུ་གསོལ། །​དཔལ་ནག་པོ་ཆེན་པོ་ཡུམ་ཅན་[[68]](#footnote-87)གྱི་སྒྲུབ་ཐབས་སློབ་དཔོན་འཕགས་པ་ཀླུ་སྒྲུབ་ཞབས་ལས་བྱུང་བ་རྫོགས་སོ།། །​།རྒྱ་གར་ཤར་ཕྱོགས་ཀྱི་པཎྜི་ཏ་ཤྲཱི་བ་ན་རཏྣའི་ཞལ་སྔ་ནས་དང་ཆོས་འཁོར་ལོ་ཙཱ་བ་འཇམ་དཔལ་ཡེ་ཤེས་ཀྱིས་བསྒྱུར་བའོ། །​ [[69]](#footnote-88)

1. །ས་པྲཛྙཱ་ཤྲི་ སྣར་ཐང་། །ས་པྲཛྙཱ་ཤྲཱི་ པེ་ཅིན། [↑](#footnote-ref-20)
2. ན་ སྣར་ཐང་། པེ་ཅིན། [↑](#footnote-ref-21)
3. རྣམས་ སྣར་ཐང་། པེ་ཅིན། [↑](#footnote-ref-22)
4. པོ་ སྣར་ཐང་། པེ་ཅིན། [↑](#footnote-ref-23)
5. ཡི་ སྣར་ཐང་། པེ་ཅིན། [↑](#footnote-ref-24)
6. རྒྱན་ པེ་ཅིན། [↑](#footnote-ref-25)
7. མོ་ སྣར་ཐང་། པེ་ཅིན། [↑](#footnote-ref-26)
8. པོ་དང་ སྣར་ཐང་། པེ་ཅིན། [↑](#footnote-ref-27)
9. ཧྲཱིཿ་ཡིག་ སྣར་ཐང་། པེ་ཅིན། [↑](#footnote-ref-28)
10. གཙིག་ སྣར་ཐང་། པེ་ཅིན། [↑](#footnote-ref-29)
11. རྣམས་ན་ སྣར་ཐང་། པེ་ཅིན། [↑](#footnote-ref-30)
12. ཀྲ་ སྣར་ཐང་། པེ་ཅིན། [↑](#footnote-ref-31)
13. རཀྵ་ སྣར་ཐང་། པེ་ཅིན། [↑](#footnote-ref-32)
14. སྦྱར་ སྣར་ཐང་། པེ་ཅིན། [↑](#footnote-ref-33)
15. ཀླག་ སྣར་ཐང་། པེ་ཅིན། [↑](#footnote-ref-34)
16. ཊི་ཀ  སྣར་ཐང་། པེ་ཅིན། [↑](#footnote-ref-35)
17. ལྔའི་ སྣར་ཐང་། པེ་ཅིན། [↑](#footnote-ref-36)
18. རྩིའི་གཏོར་ སྣར་ཐང་། པེ་ཅིན། [↑](#footnote-ref-37)
19. བྱས་ སྣར་ཐང་། པེ་ཅིན། [↑](#footnote-ref-38)
20. མ་ལིཾ་གྲྀཧྞ་གྲྀཧྞ་ སྣར་ཐང་། ལིཾ་གྲྀཧྞ་གྲྀཧྞ་ པེ་ཅིན། [↑](#footnote-ref-39)
21. ཧཱཊྚ་ཊྚ་ཧཱ་ས། གརྫྫ་ཡ་གརྫྫ་ཡ། ཏརྫ་ཡ་ཏརྫྫ་ཡ། ཨོཾ་ཀྲྀཥྞཱ་བརྞྞ་ཡ། ཕེཾ་ཕེཾ་ སྣར་ཐང་། པེ་ཅིན། [↑](#footnote-ref-40)
22. ཀཱ་ སྣར་ཐང་། པེ་ཅིན། [↑](#footnote-ref-41)
23. ཥོ྅་པཥྩ་མ་ཀ་ལོ྅་ཡྃ།ཡ་དི་ཏྭཾ། སྣར་ཐང་། པེ་ཅིན། [↑](#footnote-ref-42)
24. ཛྙཾ། སྣར་ཐང་། པེ་ཅིན། [↑](#footnote-ref-43)
25. དེ་མཾ། སྣར་ཐང་། པེ་ཅིན། [↑](#footnote-ref-44)
26. ཡཱ་པ་ སྣར་ཐང་། པེ་ཅིན། [↑](#footnote-ref-45)
27. །དུཥྚཾ་ཁ་ཁཱ། སྣར་ཐང་། པེ་ཅིན། [↑](#footnote-ref-46)
28. མ་ར་ སྣར་ཐང་། [↑](#footnote-ref-47)
29. །ཞེས་ སྣར་ཐང་། པེ་ཅིན། [↑](#footnote-ref-48)
30. ལི་ སྣར་ཐང་། པེ་ཅིན། [↑](#footnote-ref-49)
31. ཕཊསྭཱ་ཧཱ སྣར་ཐང་། པེ་ཅིན། [↑](#footnote-ref-50)
32. མོ་ སྣར་ཐང་། པེ་ཅིན། [↑](#footnote-ref-51)
33. མོའིའོ། །​ཨོཾ་ཀ་ སྣར་ཐང་། [↑](#footnote-ref-52)
34. ། གཙིགས་མའི་འོ། །​ སྣར་ཐང་། པེ་ཅིན། [↑](#footnote-ref-53)
35. ཝ་རཱ་ཌཱི་ སྣར་ཐང་། ཝ་ར་ཊཱི་ པེ་ཅིན། [↑](#footnote-ref-54)
36. ། ཝ་ར་ཊིའི། །​ཨོཾ་བེཏྟཱ་ལི་ སྣར་ཐང་། པེ་ཅིན། [↑](#footnote-ref-55)
37. ། །​ །​་ སྣར་ཐང་། [↑](#footnote-ref-56)
38. ཚོན་ སྣར་ཐང་། པེ་ཅིན། [↑](#footnote-ref-57)
39. པས་ སྣར་ཐང་། པེ་ཅིན། [↑](#footnote-ref-58)
40. བྱ་ཞིང་ སྣར་ཐང་། པེ་ཅིན། [↑](#footnote-ref-59)
41. མ་ལ་ སྣར་ཐང་། པེ་ཅིན། [↑](#footnote-ref-60)
42. མ་ པེ་ཅིན། [↑](#footnote-ref-61)
43. བགོགས་ པེ་ཅིན། [↑](#footnote-ref-62)
44. ཡ་ སྣར་ཐང་། པེ་ཅིན། [↑](#footnote-ref-63)
45. ཞེས་ སྣར་ཐང་། པེ་ཅིན། [↑](#footnote-ref-64)
46. ཀྱིས་ པེ་ཅིན། [↑](#footnote-ref-65)
47. རིངས་ སྣར་ཐང་། [↑](#footnote-ref-66)
48. དུཥྚན་ སྣར་ཐང་། པེ་ཅིན། [↑](#footnote-ref-67)
49. ནི་ སྣར་ཐང་། པེ་ཅིན། [↑](#footnote-ref-68)
50. ལཱི་ སྣར་ཐང་། པེ་ཅིན། [↑](#footnote-ref-69)
51. དུཥྚན་དེ་ན་ སྣར་ཐང་། པེ་ཅིན། [↑](#footnote-ref-70)
52. ཡ་ཧཱུཾ་ཧཱུཾ་ སྣར་ཐང་། པེ་ཅིན། [↑](#footnote-ref-71)
53. ལྔ་ སྣར་ཐང་། པེ་ཅིན། [↑](#footnote-ref-72)
54. སྔགས་ནི་ སྣར་ཐང་། པེ་ཅིན། [↑](#footnote-ref-73)
55. གྱིས་ སྣར་ཐང་། པེ་ཅིན། [↑](#footnote-ref-74)
56. ཧོཿས་ཞེས་ སྣར་ཐང་། པེ་ཅིན། [↑](#footnote-ref-75)
57. པྲ་ཚིལ་ སྣར་ཐང་། པེ་ཅིན། [↑](#footnote-ref-76)
58. རྩལ་བའི་ སྣར་ཐང་། པེ་ཅིན། [↑](#footnote-ref-77)
59. བཙུག་ སྣར་ཐང་། ཐར་ག་ པེ་ཅིན། [↑](#footnote-ref-78)
60. ཐང་ག་དང་མཐོ་ སྣར་ཐང་། པེ་ཅིན། [↑](#footnote-ref-79)
61. བྱུག་པར་ སྣར་ཐང་། པེ་ཅིན། [↑](#footnote-ref-80)
62. རྗེ་མནན་ སྣར་ཐང་། པེ་ཅིན། [↑](#footnote-ref-81)
63. །ཡུང་ སྣར་ཐང་། པེ་ཅིན། [↑](#footnote-ref-82)
64. གསལ་ སྣར་ཐང་། པེ་ཅིན། [↑](#footnote-ref-83)
65. བསད་ སྣར་ཐང་། [↑](#footnote-ref-84)
66. ཀྱིས་ཙང་ སྣར་ཐང་། པེ་ཅིན། [↑](#footnote-ref-85)
67. གཡས་ སྣར་ཐང་། པེ་ཅིན། [↑](#footnote-ref-86)
68. ཡུམ་ སྣར་ཐང་། པེ་ཅིན། [↑](#footnote-ref-87)
69. །། །​།རྒྱ་གར་ཤར་ཕྱོགས་ཀྱི་པཎྜི་ཏ་ཤྲཱི་བཱ་ན་རཏྣའི་ཞལ་མངའ་ནས་དང་ཆོས་འཁོར་ལོཙྖ་བ་འཇམ་དཔལ་ཡེ་ཤེས་ཀྱིས་བསྒྱུར་བའོ། །​ སྣར་ཐང་། པེ་ཅིན། [↑](#footnote-ref-88)