༄༅། །​ཡེ་ཤེས་དབང་ཕྱུག་མའི་སྒྲུབ་ཐབས།༄༅༅། །​རྒྱ་གར་སྐད་དུ། ཛྙཱ་ན་[[1]](#footnote-20)ཤྭ་རི་སཱ་དྷ་ན་:ནཱ་མ།[[2]](#footnote-21) བོད་སྐད་དུ། ཡེ་ཤེས་དབང་ཕྱུག་མའི་སྒྲུབ་ཐབས། དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །​ཐབས་དང་ཤེས་རབ་བདག་ཉིད་མཆོག །​ཡེ་ཤེས་དབང་ཕྱུག་ཕྱག་འཚལ་ནས། །​རྩ་བའི་རྒྱུད་ཀྱི་རྗེས་འབྲངས་ཏེ། །​བདག་གིས་དེ་ཡི་སྒྲུབ་[[3]](#footnote-22)ཐབས་བཤད། །​དེ་ལ་ཐོག་མར་གནང་བ་ཐོབ་པའི་རྣལ་འབྱོར་པས། གཡས་པའི་ལག་མཐིལ་ལ་ཨ་རྣམ་པར་བསྒོམ་པར་བྱའོ། །​སྡིགས་མཛུབ་ལ་སོགས་པའི་སོར་མོ་རྣམས་ལ། སུཾ་ཀྵུཾ་ཡུཾ་ཧཱུཾ་ཨ། རིམ་པ་ཇི་ལྟ་བ་བཞིན་དུ་བསྒོམ་པར་བྱས་ལ་རྡོ་རྗེ་རྩེ་ལྔ་པ་བསམ་པར་བྱའོ། །​དེ་བཞིན་དུ་གཡོན་པའི་ལག་མཐིལ་དུ་སའི་རྣམ་པ་སྡིགས་མཛུབ་ལ་སོགས་པའི་སོར་མོ་ལ། སྨྼྻུཾ་ཧྨྼྻུཾཾ་ཡྨྼྻུཾ་ཀྵྨྼྻུཾ་སཾ། ཞེས་པ་རིམ་པ་ཇི་ལྟ་བ་བཞིན་དུ་བསྒོམས་ལ་པདྨ་བསམ་པར་བྱའོ། །​འདི་ནི་ལག་པ་སྦྱང་བར་བྱ་བའོ། །​དེ་ནས་མགྲིན་པར་ཧྲཱིཿལས་པདྨ་འདབ་མ་བརྒྱད་པ་བསྒོམས་[[4]](#footnote-23)ལ། ལྕེའི་འདབ་མར་ཧཱུཾ་ལས་རྡོ་རྗེ་དེའི་དབུས་སུ་ཨོཾ་:ཨཱཿཛི་སྭ་[[5]](#footnote-24)སཾ་བརྟ་ནི་ཧཱུཾ་ཕཊ་ཅེས་པས་ལྕེ་དག་པར་བྱའོ། །​ཨོཾ་ཧཱུཾ་སྭཱ་ཧཱ། [[6]](#footnote-25)ཞེས་པས་ཨརྒྷ་[[7]](#footnote-26)དང་གཏོར་མའི་སྣོད་ལ་ཕྱག་རྒྱ་དང་བཅས་པས་ལན་བདུན་མངོན་པར་བསྔགས་[[8]](#footnote-27)ཏེ། གཡོན་ཕྱོགས་སུ་བཞག་ལ། དེའི་ཆུས་ཐམས་ཅད་ཀུན་ལ་བསང་གཏོར་བྱའོ། །​ལག་པ་གཉིས་རྡོ་རྗེ་ཁུ་ཚུར་བཅངས་ཏེ་དབུས་མ་གཉིས་བརྐྱང་[[9]](#footnote-28)སྟེ། ཁབ་ལྟར་བྱས་ལ་ཨོཾ་ཧཱུཾ་ཕཊ། ཞེས་པས་གནས་:བསྲུང་བར་[[10]](#footnote-29)བྱའོ། །​ལག་པ་གཉིས་བརྐྱང་སྟེ་མཐེ་བོང་གཉིས་བཅིངས་ལ། གཤོག་པ་བཞིན་དུ་བྱས་ལ་བསྐོར་ནས་སྙིང་གར་བཟློག་སྟེ་བཀོད་པ་ནི་བདག་བསྲུང་བའོ། །​ཨོཾ་ཧཱུཾ་སྭཱ་ཧཱ། ཞེས་པས་སོ། །​རྡོ་རྗེ་བཅིངས་ནས་དབུ་མ་བརྐྱང་བ་ནི་ཁབ་[[11]](#footnote-30)ཀྱི་ཕྱག་རྒྱ་བཞིན་དུ་བཅས་ནས་བསྐོར་བ་བྱས་ལ་དྲ་བ་དང་ར་བ་ལ་སོགས་པར་བྱའོ། །​ཨོཾ་ཌ་ཊུ་སྭཱ་ཧཱ། རྡོ་རྗེ་ཁུ་ཚུར་གཉིས་ཀྱི་སྡིགས་མཛུབ་གཉིས་བཟློག་སྟེ། སྙིང་ག་དང་རྒྱབ་དང་མགོ་པོ་རྣམས་ཀྱི་གོ་ཆ་སྟེ་ལན་གསུམ་བྱའོ། །​ཨོཾ་བཛྲ་ཏུ་ཥྱ་ཧོ། །​ཞེས་པས་མཉམ་པའི་:ཐལ་མོ་གྱིས་[[12]](#footnote-31)པར་བྱས་ལ། །​དེའི་མདུན་དུ་འོག་ནས་འབྱུང་བའི་དཀྱིལ་འཁོར་གྱི་འཁོར་ལོ་:བསྒོམས་ཏེ་[[13]](#footnote-32)མཆོད་པར་བྱའོ། །​ཨོཾ་ཤྲཱིཾ་[[14]](#footnote-33)སྭཱ་ཧཱ། ལག་པ་བརྐྱང་སྟེ་:མཐེ་བོང་[[15]](#footnote-34)མཛུབ་མོ་སྦྱར་བར་བྱས་པ་ནི་མེ་ཏོག་གིའོ། །​ཨོཾ་ཧཱུཾ་སྭཱ་ཧཱ། ལག་པ་བརྐྱང་བ་ནི་དྲིའོ།[[16]](#footnote-35) །​ཨོཾ་ཀཾ་སྭཱ་ཧཱ།ལག་པ་བརྐྱང་སྟེ་དབུ་མ་བསྒྲེང་བ་:བདུག་པའི་[[17]](#footnote-36)འོ། །​ཨོཾ་ཀྵུཾ་སྭཱ་ཧཱ། ཁུ་ཚུར་བཅངས་ཏེ་མཐེ་བོང་བསྒྲེང་པ་ནི་:མར་མེའོ།[[18]](#footnote-37) །​ཨོཾ་གྷུཾ་སྭཱ་ཧཱ། ལག་པ་གཉིས་བརྐྱང་སྟེ། དབུས་སུ་མཐེ་བོང་རབ་ཏུ་བསྐྱོད་པ་ནི་གཏོར་མ་དབུལ་པའོ། །​དེ་ནས་པདྨ་བསྒྱུར་བ་སྔོན་དུ་འགྲོ་བ་ཐལ་མོ་སྙིང་གར་གཞག་[[19]](#footnote-38)ནཱ་ཡ་ཨཱཏྨ་ནཱཾ་[[20]](#footnote-39)ནིརྱཱ་ཏ་ཡཱ་[[21]](#footnote-40)མི། །​ཨོཾ་ཨཱ་:ཙརྱཱ་ཛོ་པ་སྠ་[[22]](#footnote-41)ནཱ་ཡ་[[23]](#footnote-42)ཨཱཏྨ་ནཱཾ་[[24]](#footnote-43)ནིརྱཱ་ཏ་ཡཱ་མི། ཨོཾ་ས་ཀ་ལ་:སཏྭ་པ་རེ་ཏྲ་[[25]](#footnote-44)ཎཱ་:ཡ་ཨཱཏྨ་ནཱཾ་ནི་རྱཱ་[[26]](#footnote-45)ཏ་ཡཱ་མི། ས་མ་ཡ་སྟྭཾ། ས་མ་ཡ་:ཧོ་ཧོ་ཧོ་[[27]](#footnote-46)ཞེས་སོ། །​སངས་རྒྱས་ཆོས་དང་དགེ་འདུན་ལ། །​རྟག་པར་བདག་ནི་སྐྱབས་སུ་མཆི། །​ཐམས་ཅད་ཐེག་པ་གསུམ་ལ་ཡང་། །​སྦྱོར་བ་གསང་བ་མཁའ་འགྲོ་དང་། །​དཔའ་བོ་དཔའ་མོ་དབང་ལྷ་མོ། །​བྱང་ཆུབ་སེམས་དཔའ་བདག་ཆེན་དང་། །​ཁྱད་པར་དུ་ནི་སློབ་དཔོན་ལ། །​:རྟག་ཏུ་[[28]](#footnote-47)སྐྱབས་སུ་བདག་མཆིའོ། །​བདག་ལ་དགོངས་ཤིག་ཐམས་ཅད་ཀྱིས། །​རྣམ་སྣང་མི་བསྐྱོད་[[29]](#footnote-48)རིན་ཆེན་མཆོག །​སྣང་:མཐའ་ཡས་[[30]](#footnote-49)དང་དོན་ཡོད་ཀྱི། །​སངས་རྒྱས་བྱང་ཆུབ་སེམས་དཔའ་ཀུན། །​ཆེ་གེ་མོ་ཞེས་བྱ་བ་བདག །​དུས་འདི་ཉེ་བར་བཟུང་ནས་སུ། །​བྱང་ཆུབ་ཆེན་པོ་ཐོབ་པའི་བར། །​བླ་ན་མེད་པའི་བྱང་ཆུབ་སེམས། །​མཆོག་ཏུ་བདག་གིས་བསྐྱེད་པར་བགྱི། །​ཇི་ལྟར་དུས་གསུམ་:མགོན་པོ་ཡི།[[31]](#footnote-50) །​བྱང་ཆུབ་ཉིད་དུ་ངེས་བྱས་བཞིན། །​ཚུལ་ཁྲིམས་རྣམ་གསུམ་བསླབ་པ་དང་། །​དགེ་བའི་ཆོས་ནི་:སྡུད་པ་[[32]](#footnote-51)དང་། །​སེམས་ཅན་དོན་བྱེད་[[33]](#footnote-52)ཚུལ་ཁྲིམས་གསུམ། །​སོ་སོར་བདག་གིས་བརྟན་པོར་བཟུང་། །​སངས་རྒྱས་ཆོས་དང་དགེ་འདུན་དང་། །​བླ་མེད་དཀོན་མཆོག་གསུམ་གྱི་མཆོག །​སྡོམ་པ་སངས་རྒྱས་རྣལ་འབྱོར་སྐྱེས། །​དང་པོ་དེ་རིང་གཟུང་བར་བགྱི། །​རྡོ་རྗེ་དྲིལ་བུའི་ཕྱག་རྒྱ་དག །​སོ་སོར་དེ་བཞིན་ཉིད་དུ་གཟུང་། །​རྡོ་རྗེ་ཆེན་པོའི་རིགས་མཆོག་ལ། །​སློབ་དཔོན་ཉིད་དུ་གཟུང་བར་བགྱི། །​དམ་ཚིག་ཡིད་དུ་འོང་བ་ཡི། །​རིན་ཆེན་འབྱུང་བའི་རིགས་མཆོག་ལ། །​ཉིན་རེ་བཞིན་དུ་ལན་དྲུག་ཏུ། །​སྦྱིན་པ་རྣམ་བཞི་སྦྱིན་པར་བགྱི། །​བྱང་ཆུབ་ཆེན་པོ་ལས་བྱུང་བའི། །​པདྨ་ཆེན་པོའི་རིགས་དག་ལ། །​ཕྱི་ནང་གསང་བའི་ཐེག་པ་གསུམ། །​དམ་ཆོས་སོ་སོར་གཟུང་བར་བགྱི། །​སྡོམ་པ་ཐམས་ཅད་ལྡན་པ་ལ། །​ཇི་ལྟར་ནུས་པ་མཆོད་པའི་ལས། །​ལས་ཀྱི་རིགས་མཆོག་ཆེན་པོ་ལ། །​དེ་བཞིན་ཉིད་དུ་སོ་སོར་གཟུང་།[[34]](#footnote-53) །​བླ་ན་མེད་པའི་བྱང་ཆུབ་སེམས། །​མཆོག་ཏུ་བསྐྱེད་པ་བྱས་ནས་སུ། །​སེམས་ཅན་ཐམས་ཅད་དོན་བྱེད་ཕྱིར། །​སྡོམ་པ་མ་ལུས་:གཟུང་བར་[[35]](#footnote-54)བགྱི། །​མ་བསྒྲལ་བ་རྣམས་བདག་གིས་བསྒྲལ། །​མ་གྲོལ་བ་རྣམས་བདག་གིས་དགྲོལ། །​དབུགས་མ་ཕྱིན་པ་དབུགས་ཕྱུང་སྟེ། །​སེམས་ཅན་མྱ་ངན་འདས་ལ་དགོད།[[36]](#footnote-55) །​དེ་ནས་རང་གི་སྙིང་གར་ཀྵུཾ་གི་རྣམ་པའི་འོད་ཟེར་གྱི་ཕྲེང་བ་:བསྒོམ་པས།[[37]](#footnote-56) །​རང་གི་ལུས་ལ་སོགས་པ་འཇིག་རྟེན་:སྟོང་པར་[[38]](#footnote-57)བསྒོམ་པར་བྱས་ལ། ཆོས་རྣམས་ཐམས་ཅད་རང་བཞིན་མེད་པར་བྱའོ། །​ཨོཾ་སྭ་:བྷཱ་བ་ཤུདྡྷཿསརྦ་དྷརྨཱཿསྭ་བྷཱ་བ་ཤུདྡྷོ྅[[39]](#footnote-58)ཧཾ་ཞེས་བརྗོད་དོ། །​དེའི་རྗེས་ལ་རྡོ་རྗེ་མཁའ་འགྲོ་མ་ལ་སོགས་པའི་ལྷ་མོ་བཞིས་བསྐུལ་བའི་བདག་ཉིད་དུ་བལྟ་བར་བྱའོ། །​ཛ་ཛ་ཛ་ཛ་རྡོ་རྗེ་:སེམས་དཔའ་[[40]](#footnote-59)གཤེགས་པས་བདག་པོ་ལ་ཁྱོད་ཀྱིས་དངོས་གྲུབ་སྟེར་བ། ཧ་ཧ་ཧ་ཧ། ཧཱུཾ་ཡིག་མགོན་པོ་དམ་ཚིག་བདག་པོ་བདག་ཕྱག་:འཚལ་ལོ། །​[[41]](#footnote-60)བ་བ་བ་བ་རྡོ་རྗེ་གཤེགས་པའི་གསང་བ་ལས་ཕྱུང་[[42]](#footnote-61)སྐུ་འཛིན་པ། ཨ་ཨ་ཨ་ཨ་ཧོ་གུཧྱ་འི་རྡོ་རྗེ་ཨཱ་ལི་གཅིག་ཏུ་ཐིམ་པའི་ཧཱུཾ། དེ་ནས་ཟླ་བའི་དཀྱིལ་འཁོར་བསྒོམས་ཏེ། ཨོཾ་ཛྙཱ་ན་ཨ་ཧཾ་ཞེས་བརྗོད་པར་བྱ་སྟེ། དེའི་སྟེང་དུ་ཨ་ལ་སོགས་པའི་ཡི་གེ་ལས་བྱུང་པའི་ཟླ་བའི་དཀྱིལ་འཁོར་ཡང་མདུན་དུ་བལྟ་བར་བྱའོ། །​དེའི་དབུས་སུ་ཧཱུཾ་ལས་བྱུང་བའི་རྡོ་རྗེའི་ལྟེ་བ་ལ་ས་བོན་དེ་ཉིད་གནས་པ་བསྒོམ་མོ། །​ཨོཾ་བཛྲ་ཤུདྡྷཿསརྦ་དྷརྨཱ་[[43]](#footnote-62)བཛྲ་ཤུདྡྷོ྅ཧཾ། ཞེས་བརྗོད་པར་བྱའོ། །​དེ་ནས་རྡོ་རྗེའི་འོད་ཟེར་ལས། དེ་བཞིན་གཤེགས་པ་ཐམས་ཅད་ཀྱི་སྐུ་དང་ལྡན་པར་བྱུང་སྟེ། སེམས་ཅན་ཐམས་ཅད་ཀྱི་དོན་བྱས་ཏེ་སླར་ཡང་བཞུགས་[[44]](#footnote-63)ཏེ་སྔགས་ཀྱི་ང་རྒྱལ་བྱའོ། །​ཨོཾ་:ཝརྟ་ན་མོ་[[45]](#footnote-64)ཨ་ཧོ་[[46]](#footnote-65)ཧོ། །​ཞེས་པས་ཡེ་ཤེས་མཁའ་འགྲོ་མ་བསྒོམ་པར་བྱའོ། །​རྒྱན་ཐམས་ཅད་དང་ལྡན་པ། ཞལ་གསུམ་པ་དང་། ཕྱག་དྲུག་པ་དང་། སྤྱན་གསུམ་པ། སེང་གེའི་གདན་གྱི་སྟེང་ན། སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་སྟེང་ན། སེམས་དཔའི་སྐྱིལ་མོ་ཀྲུང་གིས་བཞུགས་པ། སྐུ་མདོག་སྔོན་པོ། །​སྦྲུལ་:གྱི་རྒྱན་[[47]](#footnote-66)གྱིས་བརྒྱན་པ། འཇིགས་པར་བྱེད་པ། སྐྲ་གྲོལ་བ། སྤྱི་བོར་ཐོད་པས་བརྒྱན་པ། དབུ་ལ་སངས་རྒྱས་ལྔ་ཡིས་བརྒྱན་པ། བཞད་པ་དང་། ཁྲོ་བ་དང་། སྒེག་པའི་ཞལ་ཅན། ན་བཟའ་དམར་པོ་བསྣམས་པ། གཙིགས་ཤིང་བཞད་པ། གཡས་པའི་ཕྱག་ན་ཁ་ཊྭཱཾ་ག་དང་དགྲ་སྟ་དང་། རྡོ་རྗེ་འཛིན་པ། གཡོན་པ་ན་[[48]](#footnote-67)དྲིལ་བུ་དང་། ལྷུང་བཟེད་དང་། རལ་གྲི་འཛིན་པ། འོད་ཟེར་འབར་བའི་ཕྲེང་བ་ཅན། རང་བཞིན་གྱི་རྡོ་རྗེ་སེམས་དཔའ་ལ་འཁྱུད་པར་བསྒོམ་མོ། །​དེ་ནས་ཨོཾ་ཨུདྡྷ་པོ་ཨ་ཧཾ་ཨཱ་ཨཱ་ཨཱ་ཨོཾ་[[49]](#footnote-68)ཧཱུཾ་སྭཱ་ཧཱ། ཞེས་བརྗོད་དོ། །​ཨོཾ་ཡོ་ག་ཤུདྡྷཿསརྦ་དྷརྨཱ་[[50]](#footnote-69)ཡོ་ག་ཤུདྡྷོ྅ཧཾ། རྡོ་རྗེ་གསོར་ལ། ཨོཾ་ཛྙཱ་ན་ཀ་:ཡོ་ཨ་[[51]](#footnote-70)ཧཾ་ཞེས་ང་རྒྱལ་བྱའོ། །​དེ་ནས་ལག་པ་གཡོན་པའི་མཐེའུ་ཆུང་དང་། མཐེ་བོང་སྦྱར་ཏེ། ལྷག་མ་བརྐྱང་ལ་བ་དན་གསུམ་པའི་ཕྱག་རྒྱས། སུཾ་ཀྵུཾ་ཡུཾ་ཧཱུཾ། ལྕེ་དང་། སྤྱི་བོ་དང་། རྣ་བ་དང་། སྣ་དང་། མིག་ཏུའོ། །​སྨྼྻུཾ་ཧྨྼྻུཾ་ཡྨྼྻུཾ་ཀྵྨྼྻུཾ་མགྲིན་པ་དང་། དཔུང་པ་དང་། སྙིང་ག་དང་། ལྟེ་བ་རུ་ཡི་གེ་བརྗོད་ཅིང་བྱིན་གྱིས་བརླབ་པར་བྱའོ། །​ཨོཾ་བཛྲ་ཀཱ་[[52]](#footnote-71)ཡ་ཧོ། ཨོཾ་བཛྲ་:བཱ་ཀྱེ་ཨཱཿ།[[53]](#footnote-72) ཨོཾ་བཛྲ་ཙིཏྟ་ཧཱུཾ་ཞེས་པས་ལུས་ལ་སོགས་པ་བྱིན་གྱིས་བརླབ་པོ། །​ཨོཾ་ས་མ་ཡོ྅ཧཾ། ཧཱུཾ་ཧཱུཾ། ས་མ་ཡ་སྟྭཾ། ཨ་དྷི་ཏིཥྛ་མཾ། ཞེས་པ་ལག་པ་:གཉིས་པའི་[[54]](#footnote-73)མཐེ་བོང་དང་། མཐེའུ་ཆུང་སྦྱར་ལ་ལྕགས་སྒྲོག་ལྟར་བྱས་ལ། ལྷག་མ་གསུམ་བརྐྱང་སྟེ་གུང་མོ་ཁབ་ལྟར་བྱས་ལ། སྙིང་ག་དང་། མཛོད་སྤུ་དང་། སྤྱི་བོ་དང་།མགྲིན་པ་རུ་བྱིན་གྱིས་བརླབ་པོ། །​ཨོཾ་ཧཱུཾ་ཨཱཿསྭཱ་ཧཱ། རྡོ་རྗེ་བཅིངས་ཏེ། མཛུབ་མོ་དང་གུང་མོ་གཉིས་ཀ་བརྐྱང་སྟེ། གུང་མོ་ཁབ་ལྟར་བྱས་ལ་མཛུབ་མོ་གཉིས་ཀྱིས་མནན་ཏེ། སྤྱི་བོ་ལ་སོགས་པའི་གནས་ལྔར་:གཞག་པར་[[55]](#footnote-74)བྱའོ། །​རྣམ་པར་སྣང་མཛད་དང་། མི་བསྐྱོད་པ་དང་། རིན་ཆེན་:འབྱུང་ལྡན་[[56]](#footnote-75)དང་། འོད་དཔག་མེད་དང་། ལས་ཀྱི་མགོན་པོ་རྣམས། དཀར་པོ་དང་། སྔོན་པོ་དང་། :སེར་པོ་དང་། དམར་པོ་[[57]](#footnote-76)དང་། [[58]](#footnote-77)ལྗང་གུའི་སྐུ་མདོག་གོ། །​བྱང་ཆུབ་མཆོག་དང་། ས་གནོན་དང་། མཆོག་སྦྱིན་དང་། ཏིང་ངེ་འཛིན་དང་། སྐྱབས་སྦྱིན་གྱི་ཚུལ་གྱིས་མངོན་དུ་:བཞུགས་པ་རིམ་པ་[[59]](#footnote-78)ཇི་ལྟ་བ་[[60]](#footnote-79)བཞིན་དུ་བསྒོམ་པར་བྱས་ལ། ཨོཾ་ཧཱུཾ་སྭཱ་ཧཱ། ཞེས་པས་རྡོ་རྗེ་དང་། ཨོཾ་ཧྲཱི་སྭཱ་ཧཱ། ཞེས་པས་དྲིལ་བུ་བཟུང་བས་ང་རྒྱལ་དང་བཅས་པས་དཀྲོལ་བར་བྱའོ། །​ཚངས་པའི་གཙུག་གི་ནོར་བུའི་འོད་ཀྱིས་ཞབས་གཉིས་སྣང་བར་མཛད། །​སྐུ་ལ་ཤིན་ཏུ་དམ་དུ་འཁྱུད་པའི་དྲིལ་བུ་ལས་བྱུང་སྐུ་འཛིན་པ།[[61]](#footnote-80) །​གཡོ་ཞིང་:འཕྲོས་པར་བསྐྱོད་པའི་[[62]](#footnote-81)གསང་བ་ལས་བྱུང་པདྨ་གཉིས། །​དེ་འདི་རྡོ་རྗེ་སེམས་དཔའ་མཆོག་གི་དབང་ཕྱུག་:དམ་པ་[[63]](#footnote-82)མཆོག་གི་གནས། །​ཞེས་བརྗོད་ལ། མཆོད་པ་ཐམས་ཅད་ཀྱི་བདག་ཉིད་ཀྱིས་མངོན་པར་མཆོད་པར་བྱའོ། །​དེའི་རྗེས་ལ། ཡུཾ་ཀྵུཾ་སུཾ་ཧཱུཾ་གི་ས་བོན་ལས་རླུང་དང་། མེ་དང་། ཆུ་དང་། སའི་དཀྱིལ་འཁོར་ཟླ་བ་ཕྱེད་པ་དང་། གྲུ་གསུམ་པ་དང་། ཟླུམ་པོ་དང་། གྲུ་བཞིའི་རྣམ་པ་རིམ་བཞིན་དུ་བསྒོམ་པར་བྱའོ། །​དེའི་སྟེང་དུ། ཧཱུཾ་སུཾ་ཧཱུཾ། ཞེས་པས་རི་རབ་བསམ་པར་བྱས་ལ། ཨོཾ་ཧཱུཾ་སྭཱ་ཧཱ། ཞེས་པས་རྡོ་རྗེ་ལག་པར་བརྐྱང་སྟེ། གནས་ལྔར་:བརྡབས་པས་[[64]](#footnote-83)རིན་ཆེན་བདུན་གྱི་རང་བཞིན་གྱི་གཞལ་ཡས་ཁང་བསྒོམ་པར་བྱའོ། །​དེའི་དབུས་སུ་ཟླ་བའི་དཀྱིལ་འཁོར་སེང་གེའི་གདན་ལྔས་ཉེ་བར་སྤྲས་པ། གདུགས་དཀར་པོ་དང་ཡང་དག་པར་ལྡན་པར་བལྟའོ། །​དབུས་ཀྱི་སེང་གེའི་གདན་ལ་པདྨ་བྱིན་གྱིས་བརླབས་པ་ལ། ཉི་མའི་དཀྱིལ་འཁོར་ལ་ཧཱུཾ་:གིས་མཚན་[[65]](#footnote-84)པ། དེ་ལས་རྡོ་རྗེ་དེ་ལ་ཡང་ཧཱུཾ་གི་རྣམ་པ། དེ་ལས་གོང་དུ་གསུངས་པའི་ཡེ་ཤེས་མཁའ་འགྲོ་མའི་གཟུགས་བསམ་པར་བྱའོ། །​དེ་ནས་རང་གི་ཟླ་བའི་དཀྱིལ་འཁོར་ལ་འོག་ནས་འབྱུང་བའི་འཁོར་ལོ་རིམ་པར་བསམ་པར་བྱས་ལ། སོ་སོར་དབུགས་ལས་:འབྱུང་བར་[[66]](#footnote-85)བསམ་མོ། །​ཧཱུཾ་ཞེས་པས་ཡེ་ཤེས་མཁའ་འགྲོ་མ་ཕྱུང་[[67]](#footnote-86)སྟེ། སེམས་ཅན་ཐམས་ཅད་ཀྱི་དོན་བྱས་ནས་སླར་:འོངས་ཏེ།[[68]](#footnote-87) དབུས་སུ་གནས་པ་བསམ་པར་བྱའོ། །​སུཾ་གྱིས་རྡོ་རྗེ་མཁའ་འགྲོ་མ། །​ཀྵུཾ་གིས་དྲག་མོ་མཁའ་འགྲོ་མ། །​ཡུཾ་གྱིས་རོ་ལངས་མཁའ་འགྲོ་མ། །​ཧཱུཾ་གིས་གཏུམ་[[69]](#footnote-88)མོའི་མཁའ་འགྲོ་མ། དེ་རྣམས་:དབུགས་ལས་[[70]](#footnote-89)ཕྱུང་སྟེ། སེམས་ཅན་གྱི་དོན་བྱས་ནས། ཡེ་ཤེས་དབང་ཕྱུག་མའི་མདུན་དང་། གཡོན་དང་། རྒྱབ་དང་། གཡས་ཕྱོགས་སུ་རིམ་པ་བཞིན་དུ་དགོད་པར་བྱའོ། །​དཀར་པོ་དང་། སེར་པོ་དང་། དམར་པོ་དང་། :ནག་པོའི་[[71]](#footnote-90)སྐུ་མདོག་གོ། །​ཁ་ཊྭཱཾ་ག་དང་རྣལ་འབྱོར་གྱི་སྣོད་འཛིན་པ། ཉི་མའི་དཀྱིལ་འཁོར་དང་པདྨའི་གདན་ལ་སེམས་དཔའི་སྐྱིལ་ཀྲུང་གིས་ཉེ་བར་བཞུགས་པའོ། །​སྤྱན་གསུམ་པ། སྐྲ་གྲོལ་བ། ན་བཟའ་དམར་པོ་བསྣམས་པ། སྦྲུལ་གྱི་རྒྱན་གྱིས་བརྒྱན་པར་བྱའོ། །​སྨྼྻུཾ་གིས་སེང་གེ་མའོ། །​ཧྨྼྻུཾ་གིས་:སྟག་མོ་ལའོ།[[72]](#footnote-91) །​ཡྨྼྻུཾ་གིས་ཅེ་སྤྱང་མའོ། །​ཀྵྨྼྻུཾ་ཞེས་པས་འུག་པ་མའོ། །​རིམ་པ་བཞིན་དུ་དབང་ལྡན་དང་། མེ་དང་། བདེན་བྲལ་དང་། རླུང་དུ་གླང་པོ་ཆེའི་གདན་དང་། མ་ཧེའི་གདན་དང་། ཀླུའི་གདན་ལ་དཀར་ཞིང་སེར་བ་དང་། དཀར་ཞིང་སྔོ་བ་དང་། སྔོ་ཞིང་དམར་བ་དང་། དམར་ཞིང་སེར་བའི་སྐུ་མདོག་དང་གཡོན་སྡིགས་མཛུབ་དང་། ཞགས་པ་གཡས་པའི་ཕྱག་ན་རྡོ་རྗེ་དང་ལྕགས་ཀྱུ། སེམས་དཔའི་སྐྱིལ་མོ་ཀྲུང་གིས་བཞུགས་པའོ། །​མཁའ་འགྲོ་མ་ཕུཾ། འབར་བྱེད་མ་ཕེཾ། འཇིབ་བྱེད་མ་ཕྲོཾ། འཕྲོག་[[73]](#footnote-92)བྱེད་མ་ཕྲིཾ་ཞེས་པ་ཤར་དང་། བྱང་དང་། ནུབ་དང་། ལྷོ་ཕྱོགས་ཀྱི་སྒོ་བཞིར་རོའི་གདན་ལ་བཞུགས་སོ། །​ལག་པ་གཉིས་ཁར་བཅུག་ནས་རབ་ཏུ་དགོད་པ་དང་། ཐལ་མོ་སྤྱི་བོར་འཛིན་པ་དང་། སྐུད་པ་དམར་པོ་ལྟར་སྙིམ་པས་ཁྲག་འཐུང་བ་དང་། སྙིང་གར་གནས་པའི་སྡིགས་མཛུབ་དང་གཏུན་ཤིང་འཛིན་པའོ། །​ཐམས་ཅད་ཀྱང་སྤྱན་གསུམ་པ། འབར་བའི་ཕྲེང་བ་ཅན་དབུ་སྐྲ་གྲོལ་བ། དཀར་པོ་དང་། སེར་པོ་དང་། དམར་པོ་དང་། ལྗང་གུའི་མདོག་ཏུ་འདུག་པའོ། །​དེ་ལྟར་དཀྱིལ་འཁོར་གྱི་འཁོར་ལོ་རྣམས་བསྒོམས་ལ། རྡོ་རྗེ་ཁུ་ཚུར་གཉིས་བཅིངས་ཏེ། །​གཡོན་པ་སྙིང་གར་བཞག་སྟེ། གཡས་པ་ལག་པ་གཡོན་པའི་མཆན་ཁུང་དུ་བཅུག་སྟེ། ཨོཾ་ཧཱུཾ་སྭཱ་ཧཱ། ཞེས་དམ་ཚིག་གི་ཕྱག་རྒྱ་བསྟན་པར་བྱའོ། །​ཨོཾ་ཨ་སྭཱ་ཧཱ། ཨོཾ་ཨཱ་སྭཱ་ཧཱ། ཨོཾ་ཨཱཿསྭཱ་[[74]](#footnote-93)ཧཱ། ཨོཾ་ཨཾ་སྭཱ་ཧཱ། འདི་ནི་རྩ་བའི་སྔགས་སོ། །​རྡོ་རྗེ་ཁུ་ཚུར་གཉིས་བཅིངས་ཏེ། དབུ་མ་བརྐྱང་ནས་རྩེ་སྤྲད་པར་བྱས་པ་ནི་ཡེ་ཤེས་ལྷ་མོའི་རྩ་བའི་ཕྱག་རྒྱའོ། །​རྡོ་རྗེ་:བཅིངས་ནས་མཐེ་བོང་དང་དབུ་མ་[[75]](#footnote-94)སྤྲད་པ་ནི་རྡོ་རྗེ་ལྷ་མོའི་ཕྱག་རྒྱའོ། །​དེ་ཉིད་ལས་མཐེ་བོང་ཕྱི་རོལ་དུ་བརྐྱང་བར་བྱས་པ་ནི། དྲག་མོ་ལྷ་མོའི་རྩ་བའི་ཕྱག་རྒྱའོ། །​དེ་ཉིད་ལས་མཐེ་ཆུང་གཉིས་བརྐྱང་བ་ནི་རོ་ལངས་མའི་རྩ་བའི་ཕྱག་རྒྱའོ། །​དེ་ཉིད་ལས་དབུ་མ་:བརྐྱང་བ་ནི་[[76]](#footnote-95)གཏུམ་:མོའི་རྩ་བའི་[[77]](#footnote-96)ཕྱག་རྒྱའོ། །​དེ་རྣམས་ཀྱི་སྔགས་ནི་རིམ་པ་ཇི་ལྟ་བ་བཞིན་དུ་ཤེས་པར་བྱའོ། །​ཨོཾ་རི་[[78]](#footnote-97)སྭཱ་ཧཱ། ཨོཾ་རཱྀ་སྭཱ་ཧཱ། ཨོཾ་ལི་སྭཱ་ཧཱ། ཨོཾ་ལཱྀ་[[79]](#footnote-98)སྭཱ་ཧཱ། དབང་ལྡན་གྱི་སེང་གེ་མ་ལ་སོགས་པའི་རྩ་བའི་སྔགས་སོ། །​རྡོ་རྗེ་ཁུ་ཚུར་གཉིས་བཅིངས་ཏེ། སྡིགས་མཛུབ་:བརྐྱང་བ་[[80]](#footnote-99)རྩེ་མོ་སྤྲད་པར་བྱས་པ་ནི། མཚམས་ཀྱི་ལྷ་མོ་བཞིའི་ཕྱག་རྒྱའོ། །​ཨོཾ་ཕུཾ་སྭཱ་ཧཱ། ཨོཾ་ཕེཾ་[[81]](#footnote-100)སྭཱ་ཧཱ། ཨོཾ་ཕྲོཾ་[[82]](#footnote-101)སྭཱ་ཧཱ། ཨོཾ་ཕྲིཾ་སྭཱ་ཧཱ། སྒོ་སྐྱོང་རྣམས་ཀྱི་རྩ་བའི་སྔགས་སོ། །​རིམ་པ་དེ་བཞིན་དུ་རྩ་བའི་སྔགས་ཀྱི་ཕྱག་རྒྱ་ནི། ལག་པ་གཉིས་ཁར་བཅུག་ནས་ཧ་ཧ་ཞེས་:བརྗོད་པ་[[83]](#footnote-102)དང་། སྤྱི་བོར་ཐལ་མོ་སྦྱོར་བ་དང་། ལག་པ་སྦྱར་ཏེ་ཁ་དབྱེ་བར་བྱས་པ་གསང་བའི་གནས་སུ་བཞག་པ་སྟེ། ཧཱུཾ་ཧཱུཾ་ཞེས་བརྗོད་པ་དང་། ལག་པ་བསྐོར་ཞིང་སོར་མོ་སྤྲད་ལ་གསང་བའི་གནས་སུ་བཞག་ལ། སྔོན་དུ་གསུངས་པའི་མཆོད་པ་རྣམ་པ་ལྔའི་སྔགས་དང་། ཕྱག་རྒྱས་ཕྱི་རོལ་དུ་མཆོད་པ་:རྒྱས་པས་[[84]](#footnote-103)མཆོད་པར་བྱས་ཏེ། གོང་ནས་གསུངས་པའི་སྔགས་དང་། ཕྱག་རྒྱ་རྡོ་རྗེ་དྲིལ་བུ་བླངས་ལ། རྡོ་རྗེ་གསོར་ཞིང་ཚིགས་བཅད་འདི་བརྗོད་པར་བྱའོ། །​རྡོ་རྗེ་གསོར་བའི་གཟི་བརྗིད་ཀྱིས། །​སེམས་ཅན་ཐམས་ཅད་རྣམ་ཐར་བྱེད། །​ཆོས་ཀྱི་བྱེ་བྲག་གྲོལ་བ་ཡིས། །​རྡོ་རྗེ་སྙིང་པོ་:བཟུང་བའོ།[[85]](#footnote-104) །​ཞེས་པས་རྡོ་རྗེ་བླངས་ཏེ། མཐེའུ་[[86]](#footnote-105)ཆུང་ལྕགས་སྒྲོག་ཏུ་བྱས་ཏེ། རྒྱབ་དང་རྒྱབ་ཏུ་སྦྱར་ལ་སྡིགས་མཛུབ་གཉིས་བསྒྲེང་སྟེ། ཨོཾ་བཛྲ་གྷནྜེ་[[87]](#footnote-106)ར་ཎི་ཏ་པྲ་ར་ཎི་ཏ་སརྦ་བུདྡྷ་པྲ་ཙ་ལི་ཏེ་པྲ་:ཛྙཱ་པཱ་[[88]](#footnote-107)ར་མི་ཏཱ་ན་[[89]](#footnote-108)ད་སྭ་:བྷཱ་ཝེ་[[90]](#footnote-109)ན། སརྦ་བུདྡྷ་ཧྲྀ་[[91]](#footnote-110)ད་ཡཱ་ཨ་ཝ་ཏོ་ཥ་ནི་ཧཱུཾ་ཧཱུཾ་ཧཱུཾ་ཧོ་ཧོ་ཧོ་སྭཱ་ཧཱ། ཞེས་པས་དྲིལ་བུ་བླངས་ཏེ། དེ་ནས་དྲིལ་བུ་གསིལ་[[92]](#footnote-111)ལ།ཧཱུཾ་གི་གླུ་ཡི་རྣམ་པ་ཡི། །​བདེ་བའི་ཐུགས་ལྡན་རྡོ་རྗེ་ཅན། །​བདག་གི་མིག་གིས་དེ་མཐོང་ངོ། །​ཡི་གེ་དངོས་པོའི་རང་བཞིན་ནི། །​སྟོང་པས་རྒྱས་པ་དེ་ཡིན་ནོ། །​དངོས་དང་དངོས་མེད་ལས་གྲོལ་བའི། །​དབུས་ནི་རྣམ་པར་ཤེས་བྱས་ཏེ། །​ཡི་གེ་ཐམས་ཅད་འཇོམས་བྱས་ནས། །​འདིས་ནི་ཤིན་ཏུ་བསམ་པ་ནི། །​ཕན་ཚུན་འཁྱུད་ནས་སྦྱོར་བ་ལས། །​འགྱིང་[[93]](#footnote-112)བག་ཏུ་ནི་འདི་བྱའོ། །​གཉིས་མེད་ཆོས་ནི་རྙེད་གྱུར་ན། །​མྱ་ངན་ལས་འདས་འདི་ཐོབ་བོ། །​འཁོར་བའི་བདེ་བ་མ་རྨོངས་ན། །​དེ་ནི་མྱ་ངན་ལས་འདས་པ། །​རང་བཞིན་ཀུན་གྱི་རྣལ་འབྱོར་མ། །​གར་བྱེད་སྨྱོ་བ་བཞིན་དུ་འདི། །​རྣལ་འབྱོར་མ་ལྔ་སངས་རྒྱས་ཏེ། །​དེ་ནི་དེ་བཞིན་ཉིད་དུ་བརྟག །​སྣ་ཆོགས་མང་དུ་གཟུགས་སྤྲུལ་པ། །​སེམས་ཅན་རྣམ་པར་སྨིན་བྱེད་དེས། །​འཁོར་བ་བདེ་བའི་དོན་བྱེད་དེ། །​ཆོས་ཉིད་འདི་ལ་མ་རྨོངས་ན། །​རྣལ་འབྱོར་མ་ཡི་ཐར་པ་འདི། །​ཆོས་ཀྱི་སྙིང་པོ་ཕྱག་འཚལ་ལོ། །​སེམས་ཅན་གྲོལ་མཛད་རྣལ་འབྱོར་བདག་ལ་བསྟོད་ཕྱག་འཚལ། །​ཀུན་ཏུ་བདག་ཉིད་:ངོ་བོ་[[94]](#footnote-113)གཅིག་ལ་བསྟོད་ཕྱག་འཚལ། །​འཁོར་བའི་རྒྱ་མཚོ་རྨོངས་པ་གཅོད་ལ་བསྟོད་ཕྱག་འཚལ། །​བདག་གིས་རྟག་ཏུ་དེ་བཞིན་ཉིད་གཅིག་བསྟོད་ཕྱག་འཚལ། །​དེའི་རྗེས་ལ་གཏོར་མའི་སྣོད་བཟའ་བ་མཐའ་དག་གིས་ལྡན་པར་བྱས་ཏེ། ཉ་ཤ་རློན་པ་དང་། ཤ་ཡང་དག་པར་ལྡན་པའི་བདུད་རྩི་ལྔ་དང་ལྕགས་ཀྱུ་ལྔ་ལྷན་ཅིག་པ་མདུན་དུ་བཞག་སྟེ། རྡོ་རྗེ་ལག་པས་རེག་ལ། ལྷ་མོ་ཀུན་གྱི་རྩ་བའི་སྔགས་ཀྱིས་སོ་སོར་ཞི་བའི་ལས་ལ་སོགས་པ་ལ་བརྒྱ་ཕྲག་གཅིག་ལྷག་པའི་གྲངས་ཀྱིས་བྱིན་གྱིས་བརླབ་པར་བྱའོ། །​དེ་ནས་ཇི་ལྟར་འབྱོར་པའི་མཆོད་པས་མཆོད་པར་བྱ་སྟེ། ཨོཾ་གྷུ་སྭཱ་ཧཱ། ཞེས་པས་རྩ་བའི་སྔགས་དང་ལྡན་པས་གཏོར་མའི་ཕྱག་རྒྱས་གཏོར་མ་དབུལ་བར་བྱའོ། །​དེ་ནས་ཨཱ་ལི་དབུལ་བར་བྱ་[[95]](#footnote-114)སྟེ། དེ་ལ་རིམ་པ་ནི་འདིའོ། །​པདྨའི་ལག་སྐོར་སྔོན་དུ་འགྲོ་བས་གཡས་པར་པདྨ་ལ་གནས་པའི་སྣོད་བསམ་པར་བྱའོ། །​གཡོན་པ་རྡོ་རྗེ་:འཕྱར་བ་[[96]](#footnote-115)སྟེང་དུ་བཟུང་ལ། ཨོཾ་ཧ་ཧོཿཧྲཱིཿསྭཱ་[[97]](#footnote-116)ཧཱ། ཞེས་པ་སྔོན་དུ་ཕྱག་རྒྱ་ཆེན་པོ་བསྟན་པར་བྱའོ། །​གཡས་པར་རྣལ་འབྱོར་གྱི་སྣོད་ཨཱ་ལིས་བཀང་བ་བཟུང་ལ།གཡོན་པའི་ལག་མཐིལ་ལ་སཾ་གི་:རྣམ་པ་[[98]](#footnote-117)དཀར་པོ་ལ། ཨཱ་ལིའི་རྣམ་པ་བཅུ་དྲུག་གིས་ཡོངས་སུ་:བསྐོར་བར་བསམས་[[99]](#footnote-118)ལ། སྣོད་ལ་དགབ་པར་བྱས་ལ་བདུད་རྩིའི་རང་བཞིན་དུ། ཨཱ་ལི་བལྟ་བར་བྱའོ། །​ཧཱུཾ་གི་རྣམ་པས་མཐེ་བོང་ས་གཞིར་བྱས་པ་[[100]](#footnote-119)སྲིན་ལག་ལ་སུཾ་གི་རྣམ་པར་ལྡན་པས་རི་རབ་ཏུ་བསམས་ལ་བསྲུང་བར་བྱའོ། །​མགྲིན་པར་མཆོད་རྟེན་རྣམ་པར་བསྒོམས་ལ། ཐིགས་གཏོར་གསུམ་དབུལ་ལོ། །​སྐུ་དང་གསུང་དང་ཐུགས་ལ་གསུམ་གསུམ་དབུལ་ལོ། །​རྣལ་འབྱོར་མ་རྣམས་ཐམས་ཅད་ལ། ཐིགས་གཏོར་གསུམ་དབུལ་ལོ། །​པི་ཙི་ཨ་སོ་:ཧི་ཨ།དྷ་མ་[[101]](#footnote-120)མུ་ན་སྟི་[[102]](#footnote-121)སཾ་བྷ་བ་ན་མེ་:ལུ། བྲཧྨ་ན་ཀུཀྐུ་ར་ཙཎྜ་ལུ་ཨེཀྐུ་ས་ཧཱ་[[103]](#footnote-122)བེཧྑ་དྪུ་ཞེས་བརྗོད་ནས། ཨོཾ་ཧ་ཧོཿཧྲཱིཿཞེས་[[104]](#footnote-123)བརྗོད་པས་དབུལ་བར་བྱའོ། །​ཨོཾ་བྷཀྵ་བྷཀྵ་སརྦ་:ཡོ་གཱི་[[105]](#footnote-124)ཤྭ་ར་ཧཱུཾ་ཧཱུཾ་ཧཱུཾ་ཛུཾ་སྭཱ་ཧཱ། རྡོ་རྗེ་ཁུ་ཚུར་གཉིས་བྱས་ལ། རྒྱབ་དང་རྒྱབ་ཏུ་སྦྱར་བར་བྱ། །​སྲིན་ལག་གཉིས་དང་ཁྲོ་བོ་གཉིས། །​ལྕགས་སྒྲོག་:དག་གི་[[106]](#footnote-125)རྣམ་པར་བྱ། །​གཏོར་མ་དང་། ཨཱ་ལིའི་མཆོད་པ་གཟུང་བར་བྱའོ། །​ཇི་ལྟར་བདེ་བ་ཞེས་བརྗོད་པར་བྱའོ། །​མཆོད་པ་རབ་འབྱམ་ཐམས་ཅད་ཀྱིས་མཆོད་ལ་བསྟོད་པ་ཡང་བྱ་སྟེ། ཨོཾ་སྭ་བྷཱ་བ་ཤུདྡྷཿསརྦ་དྷརྨཱཿསྭ་[[107]](#footnote-126)བྷཱ་བ་ཤུདྡྷོ྅ཧཾ། བཛྲ་ཤུདྡྷཿསརྦ་དྷརྨཱ་བཛྲ་ཤུདྡྷོ྅ཧཾ། ཡོ་ག་ཤུདྡྷཿསརྦ་དྷརྨཱ་ཡོ་ག་ཤུདྡྷོ྅ཧཾ། :ཞེས་རྡོ་རྗེ་[[108]](#footnote-127)ཐལ་མོ་སྙིང་གར་བཞག་སྟེ་བཟླས་པར་བྱའོ། །​དེ་ནས་དཀྱིལ་འཁོར་གྱི་ཕྱི་རོལ་དུ་གྲུ་གསུམ་དཀྱིལ་འཁོར་དམར་པོའི་མཐར། ལྔ་པ་ལྔའི་ཕྱི་རོལ་གྱི་ལྷ་ཉིད་ཕྱོགས་བརྒྱད་དུ་བསྒོམ་པར་བྱའོ། །​རོའི་གདན་ལ་གནས་པ་མཁའ་འགྲོ་དང་། གཏུམ་མོ་ལྔ་རྩེ་[[109]](#footnote-128)གསུམ་དང་། ཐོད་པ་འཛིན་པ་ནག་པོ་དྲག་པོ་དྲག་:ཆེན་པོ་ལ་སོགས་པ་དང་། ཙ་མུཎྜི་ལ་སོགས་པ་[[110]](#footnote-129)ཡང་གཡས་ཀྱི་ཕྱག་ན་ཐོད་པ་བསྒོམ་པར་བྱའོ། །​རྡོ་རྗེ་ཁུ་ཚུར་གཉིས་བཅིངས་ཏེ། རྒྱབ་དང་རྒྱབ་ཏུ་སྦྱར་བར་བྱ། མཐེ་ཆུང་:གཉིས་ཀྱིས་[[111]](#footnote-130)དཀྲི་བར་བྱ། །​སྡིགས་མཛུབ་གཉིས་ནི་བསྒྲེང་བར་བྱ། །​སྡིགས་མཛུབ་གཡས་པར་སྤྱན་དྲང་ངོ། །​ཨོཾ་ཀུ་རུ་ཀུ་རུ་ས་མ་ཡ་ཨ་དྷི་པ་ཏི་ཧཱུཾ་ཛཿསྭཱ་ཧཱ། ཞེས་པ་འདིས་དམར་པོ་ཉེ་བར་སྤྱོད་པས། མཆོད་པར་བྱ་ཞིང་མཆོད་པ་ཉི་ཤུ་པས་མཆོད་དོ། །​ཧཱུཾ་གི་གླུའི་རྣམ་པ་བྱ་ཞིང་པདྨའི་ལག་བསྐོར་བྱ་ཞིང་། སྒེག་མོ་ལ་སོགས་པ་དང་། པི་ཝང་དང་། གླིང་བུ་དང་། སིལ་སྙན་དང་། དུང་འབུད་པའི་ཚུལ་དང་། པ་ཊ་ཧའི་ཚུལ་དང་། རྫ་རྔའི་ཚུལ་དང་། སྦྲང་ཡབ་ཀྱི་ཚུལ་དང་། གར་གྱི་ཚུལ་དང་། རྒྱལ་མཚན་གྱི་ཚུལ་དང་། བླ་རེའི་ཚུལ་དང་། བ་དན་གྱི་ཚུལ་དང་། གདུགས་ཀྱི་ཚུལ་དང་། :ཁྲོ་བ་དང་། སྒེག་པ་[[112]](#footnote-131)དང་། [[113]](#footnote-132)འགྱུར་བ་དང་། འཁྱུད་པ་དང་། ཕྱག་འཚལ་བ་དང་། དེ་རྣམས་ཀྱི་རྣམ་པའི་ཚུལ་གྱིས་མཆོད་པར་བྱའོ། །​རྡོ་རྗེ་དྲིལ་བུ་བླངས་ལ་བསྟོད་པ་ཡང་བྱའོ། །​རྣལ་འབྱོར་མ་ཐམས་ཅད་མཚན་མ་ཅི་རིགས་པར་ཀུན་ལ་བསྟན་པར་བྱའོ། །​གཡོན་གྱི་གློར་གཏོར་མའི་སྣོད་བཞག་སྟེ། གཡས་པས་སྡིགས་མཛུབ་བསྒྲེང་[[114]](#footnote-133)ལ། གཡོན་པ་བ་དན་གསུམ་པའི་ཕྱག་རྒྱས་གཏོར་མའི་ཚིགས་བཅད་ལན་གསུམ་བརྗོད་ལ་བརྟན་པར་བསྔོ་བར་བྱའོ། །​ཨོཾ་ཤིང་གཅིག་དང་ནི་དུར་ཁྲོད་དང་། །​རི་དང་བྲག་དང་ཕུག་གི་ས། །​ཡུལ་གྱི་འདབ་དང་ལམ་དང་ཞིང་། །​ཁྱད་པར་དུ་ནི་ཁྱིམ་[[115]](#footnote-134)སྟོང་ལ། །​སྣོད་དང་ཐང་དང་ས་སྟོང་ལ། །​ཁྱད་པར་གདོལ་པའི་ཁྱིམ་གནས་པ། །​ནག་པོ་དྲག་པོ་དྲག་ཆེན་པོ། །​:ལྷ་སྦྱིན་[[116]](#footnote-135)མཉམ་དུ་བསྟེན་པ་དང་། །​ནག་པོ་གཙིགས་[[117]](#footnote-136)བྱེད་འཇིགས་བྱེད་པ། །​:རྒ་ལས་[[118]](#footnote-137)འདས་པ་བགེགས་རྒྱལ་པོ། །​རྒན་:བྱེད་མ་[[119]](#footnote-138)དང་དྲག་མོ་དང་། །​འཇིགས་བྱེད་མ་དང་:ཨུ་མས་[[120]](#footnote-139)བསྟོད། །​རྒྱལ་མོ་རྣམ་པར་རྒྱལ་མོ་དང་། །​ཐུབ་ཆེན་གཞན་གྱིས་མི་ཐུབ་མ། །​ནག་མོ་བཟང་མོ་ནག་ཆེན་མོ། །​ནག་སྤོམ་མ་དང་རྣལ་འབྱོར་མ། །​དབང་མོ་དང་ནི་ཟླ་བ་མོ། །​ནག་མོ་སྡང་བ་ལམྦ་ཀི །​འཕྲོག་བྱེད་མ་དང་མར་མེ་མ། །​འཇིགས་[[121]](#footnote-140)བྱེད་ཡུལ་གནས་རྣལ་འབྱོར་མ། །​དྲག་མོའི་གཟུགས་དང་གཟུགས་ཆེན་མ། །​མཆེ་བ་གཙིགས་མ་ཐོད་ཅན་མ། །​ཐོད་ཕྲེང་ཕྲེང་བ་ཁ་ཊྭཱཾ་མ། །​:སྦྲུལ་ཆེན་[[122]](#footnote-141)རལ་གྲི་དགྲ་སྟ་ཅན། །​རྡོ་རྗེ་དེ་བཞིན་གཞུ་ལག་དང་། །​ལྷ་ཡི་དབང་ཕྱུག་མ་རྣམས་ནི། །​མཁའ་འགྲོ་ལྔ་ཡི་དེ་ཉིད་དང་། །​ལས་ཀུན་རྗེས་སུ་སྒྲུབ་བྱེད་པའི། །​སྦྱོར་བའི་དཀྱིལ་འཁོར་རྒྱལ་ཆེན་མོ། །​དེ་བཞིན་རྡོ་རྗེ་དབང་ཕྱུག་གཙོ། །​དེ་བཞིན་གཤེགས་པའི་སྐུ་ཆེན་མོ། །​གོས་མེད་སྦྱོར་བ་སྐྱེད་བྱེད་མ། །​རྡོ་རྗེ་དབང་ཕྱུག་མ་:བཀའ་ཡིས།[[123]](#footnote-142) །​ཐམས་ཅད་ཐམས་ཅད་འདིར་སྤྱོན་[[124]](#footnote-143)ཅིག །​ཨོཾ་ཀཀྐ་ཌྷ་ན། བབྦནྡྷ་ན།ཁཁྑཱ་ད་ན། སརྦ་དུཥྚཱ་[[125]](#footnote-144)ན་ཧ་ན་ཧ་ན་གྷཱ་[[126]](#footnote-145)ཏ་ཡ་གྷཱ་[[127]](#footnote-146)ཏ་ཡ། ཨ་མུ་ཀ་སྱཱ།[[128]](#footnote-147) ཨི་དཾ་ཀ་ར་ཡ། སཱ་དྷ་ཡ། ཧཱུཾ་ཧཱུཾ་ཧཱུཾ་ཕཊ་ཕཊ་ཕཊ་ཛཿསྭཱ་ཧཱ། ཞེས་བརྗོད་པས་ཇི་ལྟར་:ལས་ཀྱི་[[129]](#footnote-148)རྗེས་སུ་འབྲངས་ན་བསྐུལ་བར་བྱའོ། །​དེའི་རྗེས་ལ་བདུད་རྩིས་ཁ་བཀང་སྟེ། འབར་བའི་ཕྱག་རྒྱ་བཅིངས་ལ་མངོན་པར་འདོད་པའི་དངོས་པོ་ཡིད་ལ་བྱ་སྟེ། ཁྱེད་ཀྱིས་ངེས་པར་སྔོན་དུ་དགོས་པར་གྱིས་ཤིག་ཅེས་སྦྱར་བར་བྱའོ། །​ཁ་ཕྲུའི་[[130]](#footnote-149)རྣམ་པས་རྣལ་འབྱོར་མ་དེ་:རྣམས་ཀྱིས་[[131]](#footnote-150)ཁ་བཀང་བར་བསྒོམ་པར་བྱའོ། །​གོང་དུ་གསུངས་པའི་སྔགས་དང་ཕྱག་རྒྱས་གཟུང་བར་བྱ་སྟེ། ཨོཾ་སྭ་:བྷཱ་བ་[[132]](#footnote-151)ཞེས་པ་ལ་སོགས་པ་བརྗོད་དོ། །​མགོན་པོ་སངས་རྒྱས་ཐམས་ཅད་རྗེས་སུ་ཆགས་པའི་ཨཱ་[[133]](#footnote-152)ལི་ཀཱ་ལིའི་སྦྱོར་བ་བྱས་ཏེ། །​བདེ་བ་:ཆེན་པོ་[[134]](#footnote-153)གནས་སྐབས་སུ་གྱུར་པའི་བདུད་རྩི་ལྔས་བདག་ཉིད་མཆོད་པར་བྱའོ། །​ཕན་ཚུན་འཁྱུད་པའི་སྦྱོར་ལྡན་པའི། །​རྫུ་འཕྲུལ་གྱིས་ནི་བརྒྱན་པ་འདི། །​མགོན་པོའི་ལུས་ལ་མཛེས་པའི་སྐུ། །​དངོས་ལས་གྲོལ་ལ་བདག་ཕྱག་འཚལ། །​ཧཱུཾ་ཧཱུཾ་ཧཱུཾ་དེ་ནི་དབྱངས་སོ། །​དེ་ནས་རྡོ་རྗེ་དྲིལ་བུ་བླངས་ཏེ་གསིལ་ལ་བསྟོད་པ་བྱའོ། །​དཔལ་ལྡན་སྐལ་བཟང་ཀུན་དུ་བཟང་པོ་ཆེན་པོ་དང་། །​མཉམ་མེད་:ཡེ་ཤེས་ཀྱིས་[[135]](#footnote-154)གནས་དེ་བཞིན་:གཤེགས་པ་[[136]](#footnote-155)མགོན་:པོ་ཡིས། ་[[137]](#footnote-156)ཕྱག་མཚན་དྲུག་གིས་བརྒྱན་པའི་ཕྱག་ན་དྲི་མེད་སེམས་ཅན་དག །​དཔལ་ལྡན་རྡོ་རྗེ་སེམས་དཔའ་ཁྱོད་ཀྱི་ཞབས་ཀྱི་པདྨར་འདུད། །​དེ་ཡི་ཡན་ལག་དང་འབྲེལ་བདེ་བ་:ཆེན་པོ་[[138]](#footnote-157)བྱང་ཆུབ་བརྙེས། །​སྒེག་དང་ཁྲོ་དང་བཞད་པའི་དེ་ཁོ་ན་ཉིད་སྐུ། །​ཨིནྡྲ་ནཱི་ལ་དང་མཚུངས་འབར་བའི་མཛེས་པའི་སྐུ། །​དཔལ་ལྡན་ཡེ་ཤེས་མཁའ་འགྲོ་ཁྱོད་ཀྱི་ཞབས་ཀྱི་པདྨར་འདུད། །​སངས་རྒྱས་ཀུན་གྱི་རིགས་ཉིད་ཆུ་ལས་བྱུང་བ་དག་པའི་སྐུ། །​སྤྱན་དཀྱུས་རི་རབ་གསལ་ཞིང་སྙིང་རྗེ་རྒྱན་གྱིས་བརྒྱན། །​ཁ་ཊྭཱཾ་ག་དང་བདུད་རྩིས་བཀང་བའི་ཐོད་པ་བསྣམས། །​དཔལ་ལྡན་རྡོ་རྗེ་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​འོད་ཀྱི་རང་བཞིན་ས་བོན་ནོར་བུའི་རིགས་ལས་བྱུང་བའི་དྲི་མེད་ལུས། །​ཕྱག་གིས་:ཁུ་ཚུར་དྲིས་[[139]](#footnote-158)ནི་ཁ་ཊྭཱཾ་ག་དང་པདྨའི་སྣོད། །​དྲག་པོའི་ཆར་གྱི་རྒྱུན་དང་བྲལ་བས་ས་སྟེང་ཚིམ་མཛད་པའི། །​དཔལ་ལྡན་དྲག་མོའི་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​ཆུ་ལས་:སྐྱེས་པ་[[140]](#footnote-159)བཞིན་དུ་དེ་ནི་དབུགས་ཀྱི་ཐིག་ལེའི་ངོ་བོ་ཉིད། །​ཕྱག་མཚན་ཁ་ཊྭཱཾ་གིས་མཚན་པདྨའི་འདབ་མ་འཛིན་མཛད་ཅིང་། །​སྐྱེ་བོ་རྨོངས་པའི་ཐེ་ཚོམ་ངེས་པར་སེལ་མཛད་པའི། །​རོ་ལངས་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​ལས་ཀྱི་རྗེས་སུ་བྱེད་པའི་མེ་ཡི་རང་བཞིན་རྣམ་པར་དག་པའི་ལུས། །​ཁ་ཊྭཱཾ་གས་མཚན་པད་སྣོད་ཕྱག་གཉིས་མཚན། །​ཤ་ཟ་གཏུམ་པོའི་ཚོགས་ཀུན་ཕྱེ་མར་རབ་ཏུ་རློག །​[[141]](#footnote-160)གཏུམ་མོའི་མཁའ་འགྲོ་མ་ཁྱོད་ཞབས་ཀྱི་པདྨར་འདུད། །​དཔལ་ཆེན་སེང་གེ་འུག་པ་མོ་ནི་མང་པོས་ཧཱུཾ་སྒྲོགས་ང་རོ་ཅན། །​དཔལ་ལྡན་སྟག་མོ་ཅེ་སྤྱང་མོ་ཡང་སྐྱེ་བའི་རིམ་ནི་གདུག་པ་འཇོམས། །​ཞགས་པ་ལྕགས་ཀྱུ་སྡིགས་མཛུབ་བསྣམས་པའི་ཕྱག །​ཁྱེད་ཀྱི་པདྨའི་ཞབས་ལ་བདག་ནི་སྐྱབས་སུ་མཆི། །​དཔལ་ལྡན་མཁའ་འགྲོ་རབ་མཆོག་འབར་བྱེད་འཇིབ་བྱེད་མ། །​འཕྲོག་བྱེད་མ་ནི་རྟག་ཏུ་མཉམ་མེད་དངོས་གྲུབ་མི་ལ་སྟེར། །​གདུལ་དཀའ་འདུལ་བར་མཛད་པའི་:སེམས་ཀྱི་[[142]](#footnote-161)བདག་ཉིད་རྒྱལ། །​ཁྱོད་ཀྱི་པདྨའི་ཞབས་ལ་ཕྱག་འཚལ་སྐྱབས་སུ་མཆི། །​ཞེས་སོ། །​དེའི་རྗེས་ལ་སྙིང་གར་ཐལ་མོ་བཞག་སྟེ། སྨོན་ལམ་གདབ་པར་བྱ་སྟེ། སེམས་ཅན་ཐམས་ཅད་སྐྱོན་མེད་ཅིང་། །​སེམས་ཅན་ཐམས་ཅད་བདེ་གྱུར་ཅིག །​གང་གིས་ལམ་ལ་:འགྲོ་བ་ཡིས།[[143]](#footnote-162) །​སངས་རྒྱས་ཉིད་དུ་འགྲུབ་གྱུར་ཅིག །​མ་:བསྒྲལ་བ་[[144]](#footnote-163)རྣམས་བསྒྲལ་བ་དང་། །​མ་གྲོལ་བ་རྣམས་བདག་གིས་དགྲོལ། །​དེ་ལྟར་རྗེས་སུ་བརྩེ་བའི་ཕྱིར། །​རྣལ་འབྱོར་:གཙུག་ལ་[[145]](#footnote-164)བདག་གིས་བགྱི། །​ཨོཾ་ཞེས་བརྗོད་ལ། ཨོཾ་ཇི་ལྟར་སངས་རྒྱས་བཅོམ་ལྡན་འདས། །​སེམས་ཅན་ཕན་པར་མཛད་པ་ལྟར། །​སངས་རྒྱས་ཡུལ་དུ་གཤེགས་ནས་ཀྱང་། །​སླར་ཡང་ཡུལ་དུ་གཤེགས་སུ་གསོལ། །​ཞེས་བརྗོད་ཅིང་གཡོན་པའི་རྡོ་རྗེ་ཁུ་ཚུར་བཅིངས་ཏེ། སྙིང་གར་བཞག་ལ་གཡས་པའི་ལག་པ་བརྐྱང་ལ་ས་ལ་བཞག་སྟེ། ཨོཾ་ཨཱཏྨ་ཏིཥྛ་སྭཱ་ཧཱ། :ཞེས་པས་[[146]](#footnote-165)གཤེགས་སུ་གསོལ་ལོ། །​རང་གི་དབུགས་ཀྱིས་རང་གི་ལུས་ལ་ཐིམ་པར་བྱའོ། །​ཡེ་ཤེས་མཁའ་འགྲོ་མ་ལ་སོགས་པའི་ལྷ་མོ་ནི། སྙིང་ག་དང་། ལྕེ་དང་། སྤྱི་བོ་དང་། རྣ་བ་དང་། མིག་ཏུ་རིམ་པ་ཇི་ལྟ་བ་བཞིན་དུ་ཞུགས་པར་བྱའོ། །​སེང་གེ་མ་ལ་སོགས་པ་ནི་མགྲིན་པ་དང་། དཔུང་པ་དང་། སྙིང་ག་དང་ལྟེ་བར་རོ། །​སྒོ་སྲུང་[[147]](#footnote-166)བཞི་ནི་གཡས་དང་། གཡོན་གྱི་བརླ་[[148]](#footnote-167)དང་རྗེ་ངར་གཉིས་སུ་རིམ་པ་བཞིན་དུ། ཡི་གེའི་གཟུགས་སུ་བ་དན་གསུམ་པའི་ཕྱག་རྒྱ་དགོད་པར་བྱའོ། །​ཨོཾ་སརྦ་དུཥྚ་གྲྀ་ཧྞཱ་གྲྀཧྞཱ་གཙྪ་ཧཱུཾ་ཕཊ། ཅེས་པས་སེ་གོལ་གསུམ་གྱིས་ཕྱིའི་ལྷ་གཤེགས་སུ་གསོལ། དེ་ནས་ཕྱི་དང་ནང་གི་མཆོད་པའི་བདག་ཉིད་མཆོད་པ་རྒྱས་པས་བདག་ཉིད་མཆོད་པར་བྱ་སྟེ། ལྷག་མའི་གཏོར་མ་ཉིད་དབུལ་བར་བྱའོ། །​ཨོཾ་ཀུ་རུ་ཀུ་རུ་བཏྟཱ་[[149]](#footnote-168)ལི། མཧཱ་བཏྟཱ་[[150]](#footnote-169)ལི།དུར་ཁྲོད་བདག་མོ་དངོས་གྲུབ་ཞལ། །​གཏུམ་མོ་གཙིགས་བྱེད་ཡི་དགས་ཁ།[[151]](#footnote-170) །​དམ་ཚིག་:བསྲུང་བ་[[152]](#footnote-171)ཁྲག་དགའ་མོ། །​ཀཱ་ལིའི་སྒྲ་སྒྲོགས་སྦྱོར་ཟིན་མ། །​དུར་ཁྲོད་རོ་ཡི་ཚལ་དབུས་ན། །​ཚོགས་དང་ཕོ་ཉར་བཅས་པ་རུ། །​གཙིགས་བྱེད་གཏུམ་མོ་དུང་སོལ་མ། །​གསོལ་ཅིག་བཞེས་ཤིག་དམ་ཚིག་ལྷ། །​གནས་ནས་གནས་སུ་མཛད་དུ་གསོལ། །​བདག་གི་སེམས་ལ་ཅི་འདོད་པ། །​དེ་ནི་ཁྱོད་ཀྱིས་གྲུབ་པར་གྱིས། །​ཧཱུཾ་གྲྀ་ཧྞ་གྲྀ་ཧྞ་སརྦ་དུཥྚ་ནཱཾ་བྷཀྵ་བྷཀྵ་ཕྲོཾ་ཕྲོཾ་ཕྲིཾ་ཕཊ་སྭཱ་ཧཱ། ཞེས་པས་རྡོ་རྗེ་ཁུ་ཚུར་གཉིས་[[153]](#footnote-172)མཛུབ་མོ་གཉིས་མཆེ་བའི་ཚུལ་གྱིས་ཁའི་གྲྭར་བཞག་ལ་གཤེགས་སུ་གསོལ་ལོ། །​སྲང་ཀའི་དབུས་སུ་ཁས་བླུགས་པར་བྱའོ། །​རྩ་བའི་གཏོར་མ་ལྷོ་ཕྱོགས་སུ་བཞི་མདོར་བླུགས་པར་བྱའོ། །​ལྷའི་ང་རྒྱལ་གྱི་གཟུགས་ཀྱིས་གནས་པར་བྱའོ། །​གཏོར་མའི་ཆོ་གའོ། །​གོང་དུ་གསུངས་པའི་རིམ་པས་བདག་ཉིད་སྦྱོར་བ་ཐམས་ཅད་རྫོགས་པར་བྱ་སྟེ། །​བདག་ཉིད་མཆོད་པར་བྱས་ལ། དང་པོ་བུམ་པའི་སྟ་[[154]](#footnote-173)གོན་དུ་གནས་པའི་རིམ་པ་བཞིན་དུ་བྱའོ། །​གསེར་ལ་སོགས་པའི་བུམ་པར་རིན་པོ་ཆེ་ལྔ་དང་སྨན་དང་འོ་མ་དང་ལྷ་རྟེན་གྱི་ཆུས་བཀང་བ་ལ། པ་ལ་ཤས་ལྡན་པར་བྱའོ། །​ལས་ཀྱི་རྗེས་སུ་འབྲངས་ཏེ་གཅིག་གམ་གསུམ་མམ་ལྔའམ། དགུའི་རིམ་པས་གྲངས་བཞིན་དུ་ཀུ་ཤའི་ཆུན་པོ་ལ་འཁོར་བཞིན་དུ་བྱས་པའི་སྟེང་མདུན་དུ་:གཞག་པར་[[155]](#footnote-174)བྱའོ། །​ཡེ་ཤེས་ཀྱི་ལྷ་མོ་ལ་སོགས་པའི་མིང་ལ་སོགས་པ་བསྒོམ་པར་བྱའོ། །​ཇི་ལྟར་རང་གི་ཕྱག་རྒྱ་དང་སྔགས་ཀྱི་མཆོད་པ་ལྔས་ཉེ་བར་མཆོད་དེ། ཕྱག་བྱས་ལ་ཨོཾ་ཧཱུཾ་སྭཱ་ཧཱ། ཞེས་པ་ལ་སོགས་པས་བྱིན་གྱིས་བརླབ་པར་བྱའོ། །​ཇི་ལྟར་གནས་པར་མདུན་དུ་:གཞག་པར་[[156]](#footnote-175)བྱའོ། །​དེ་ནས་ཨོཾ་ཧི་ལི་ཧི་ལི་ཀི་ལ་བེཏྟཱ་ལཱི་[[157]](#footnote-176)ཧཱུཾ་ཕཊ། ཞེས་པའི་ཆུས་ཀུན་ནས་བསང་གཏོར་བྱའོ། །​ཨོཾ་ཤྲཱིཾ་སྭཱ་ཧཱ་མར་སྦྱང་བར་བྱའོ། །​ཨོཾ་ཨོཾ་སྭཱ་ཧཱ།སྣོད་ལ་སོགས་པ་སྦྱང་བར་བྱའོ། །​ཨོཾ་ཇིཾ་སྭཱ་ཧཱ་འབྲུ་སྦྱང་བར་བྱའོ། །​ཨོཾ་ཀུ་རུ་ཀུ་རུ་སྭཱ་ཧཱ་འབྲུ་ལ་སོགས་པ་སྦྱངས་པའོ། །​ཨོཾ་ཨ་སྭཱ་ཧཱ་ཡམ་ཤིང་སྦྱང་བའོ། །​སོ་སོར་བརྒྱད་བརྒྱར་བཟླས་པར་བྱའོ། །​རྡོ་རྗེ་ཁུ་ཚུར་བཅིངས་ཏེ། དབུ་མ་ཁབ་ལྟར་བྱས་པའི་ཕྱག་རྒྱས། ཨོཾ་ཧཱུཾ་སྭཱ་ཧཱ། ཞེས་པས་མེ་ཏོག་བླངས་ཏེ་དབུལ་བར་བྱའོ། །​དེ་ནས་སྣོད་རྣམས་སུ་རྫས་བླུགས་ཏེ། གཡས་ཕྱོགས་སུ་སྲེག་རྫས། གཡོན་དུ་རྡོ་རྗེ་དང་དྲིལ་བུ་སྟོན་བཞིན་དུ་བསགས་[[158]](#footnote-177)ཏེ། གཏོར་མའི་སྣོད་དང་ཨརྒྷའི་སྣོད་:གཞག་པར་[[159]](#footnote-178)བྱའོ། །​ཀུ་ཤའི་:མདུད་པ་[[160]](#footnote-179)དང་ལྷན་ཅིག་པས། བགེགས་ཉེ་བར་ཞི་བར་བྱེད་པའི་ཆུས། ཨོཾ་བཛྲ་ཡཀྵ་ཧཱུཾ་ཕཊ་སྭཱ་ཧཱ། ཞེས་པ་བཟླས་ལ་:གཞག་པར་[[161]](#footnote-180)བྱའོ། །​དེ་ནས་མདུན་དུ་ཉི་མའི་དཀྱིལ་འཁོར་དང་། །​སྣ་ཚོགས་པདྨ་ལ་གདུགས་དཀར་པོས་བརྒྱན་པ་དེར་ཧཱུྃ་ལས་རྡོ་རྗེ་རྩེ་ལྔ་པ་འབར་བའི་ཧཱུཾ་དེ་ཉིད་བལྟའོ། །​དེ་[[162]](#footnote-181)ལས་དཔལ་ཡེ་ཤེས་མཁའ་འགྲོ་མ་བསྒོམ་པར་བྱའོ། །​སེང་གེའི་གདན་ལ་པདྨའི་སྟེང་ན་ཉི་མའི་དཀྱིལ་འཁོར་ལ། སེམས་དཔའི་སྐྱིལ་མོ་ཀྲུང་གིས་བཞུགས་པ། ཕྱག་གཉིས་པ་ལས་དང་རྗེས་སུ་མཐུན་པར་ཁ་དོག་རྒྱན་གྱིས་བརྒྱན་པ་གཡས་པ་རྡོ་རྗེ་གཡོན་པར་དྲིལ་བུ་བལྟ་བར་བྱའོ། །​རང་གི་སྙིང་གར་ཧཱུྃ་བསམས་ལ་རང་གི་དབུགས་ལས་ཛྙཱ་ན་:ཌཱ་ཀཱི་[[163]](#footnote-182)ཧཱུཾ་ཞེས་པས་ཕྱུང་[[164]](#footnote-183)སྟེ་གཅིག་ཏུ་གྱུར་ནས། ཨོཾ་ཧཱུཾ་སྭཱ་ཧཱ་ཞེས་པས་གཡས་ན་:དབྱུག་པ་[[165]](#footnote-184)གཡོན་ན་ཐོད་པ་བསྣམས་[[166]](#footnote-185)པ། རྩ་བའི་ཕྱག་རྒྱ་བསྟན་པར་བྱའོ། །​ཨོཾ་བཛྲ་པྲཱ་ཀ་ར་ཧཱུཾ་ཕཊ་ཅེས་པས་ལག་པ་གཡོན་པ་ཁ་ཕྱིར་བསྟན། གཡས་པ་ཁ་ནང་དུ་བསྟན་ཏེ་བརྐྱང་ལ་དབང་ལྡན་ནས་:བསྐོར་བ་བྱ་བ་[[167]](#footnote-186)ནི་ར་བའི་སྔགས་དང་ཕྱག་རྒྱའོ། །​ཨོཾ་ཛུཾ་སྭཱ་ཧཱ། ལག་པ་གཉིས་བརྐྱང་སྟེ། ཕན་ཚུན་བསྣོལ་བ་ནི་དྲ་བའི་སྔགས་དང་ཕྱག་རྒྱའོ། །​ཨོཾ་བྲུཾ་སྭཱ་ཧཱ། ཞེས་གཡོན་པ་ཁུ་ཚུར་བཅངས་[[168]](#footnote-187)ཏེ་མཐེ་བོང་བརྐྱང་ནས་ས་ལ་བཙུགས་པ་ནི་ཕུར་བུའི་སྔགས་དང་ཕྱག་རྒྱའོ། །​དེ་ནས་:རིམ་པ་[[169]](#footnote-188)འདིས་མཆོད་པར་བྱ་སྟེ། ཨོཾ་བཛྲ་གནྡྷེ་སྭཱ་ཧཱ། དྲིའོ། །​ཨོཾ་:པུཥྤེ་མཱ་[[170]](#footnote-189)ལེ་ཧཱུཾ་སྭཱ་ཧཱ། མེ་ཏོག་གིའོ། །​ཨོཾ་ཏཱི་ཀྵྞ་དཱི་པེ་ཧཱུཾ་སྭཱ་ཧཱ། :མར་མེའིའོ།[[171]](#footnote-190) །​ཨོཾ་དྷཱུ་[[172]](#footnote-191)པེ་ཤྭ་རི་ཧཱུཾ་སྭཱ་ཧཱ། བདུག་པ་དབུལ་བར་བྱའོ། །​ཕྱག་རྒྱ་ནི་ལག་པ་གཡས་པ་ཕྱེད་བརྐྱང་བ་ནི་དྲིའི་ཕྱག་རྒྱའོ། །​མཐེ་བོང་དང་:མཛུབ་མོ་[[173]](#footnote-192)སྦྱར་བ་ནི་མེ་ཏོག་གི་ཕྱག་རྒྱའོ། །​ཁུ་ཚུར་བཅངས་[[174]](#footnote-193)ལ་མཐེ་བོང་བསྒྲེང་བ་ནི་མར་མེའིའོ། །​དེ་ཉིད་ལ་གུང་མོ་:བསྒྲེང་བ་ནི་བདུག་[[175]](#footnote-194)པའིའོ། །​དེ་ནས་བགེགས་བསྐྲད་པར་བྱའོ། །​རྒྱས་པའི་གཏོར་མའི་མདུན་དུ་འབར་བའི་སྣོད་ཀྱི་མེ་བཞག་ལ། བདུད་རྩི་ཐབ་སྦྱོར་གྱི་སྔགས་ཁྲོ་བོ་དང་བཅས་པས་བཟླས་པར་བྱའོ། །​གཡས་པས་སྡིགས་མཛུབ་:བྱས་ལ་[[176]](#footnote-195)གཡོན་པས་ཚ་བའི་མར་ཁུ་བྱུག་པའི་ཡུངས་ཀར་ལྔས་ལག་པ་གཡས་པ་སྡིགས་མཛུབ་བཅས་གཡོན་པས་སྦྱིན་སྲེག་བྱའོ། །​ཨོཾ་གྱིས་དབྱུང་ཞིང་བསྐྲད་པར་བྱའོ། །​དེ་ནས་རྡོ་རྗེ་གནོད་སྦྱིན་བཟླས་པས་བགེགས་ཉེ་བར་ཞི་བར་བྱེད་པའི་ཆུས་བསང་གཏོར་བྱའོ། །​སྔོན་བཞིན་དུ་རྡོ་རྗེ་ར་བ་ལ་སོགས་བ་ཡང་བྱས་ལ། དེའི་རྗེས་ལ་ཁྲུས་བརྩམས་པ་ནི་ལྷའི་ལུས་ལ་དྲི་ཞིམ་པའི་བྱེ་བྲག་གིས་ཁྲུས་ཀྱི་ཆོ་ག་བཞིན་དུ་དྲི་ཞིམ་པོ་དབུལ་བར་བྱའོ། །​ཨོཾ་ཧཱུཾ་སུཾ་ཀྵུཾ་ཡུཾ་ཧཱུཾ་ཕཊ་སྭཱ་ཧཱ། ཞེས་པས་ལན་བདུན་དུ་བ་དན་གསུམ་པའི་ཕྱག་རྒྱས་རེག་པར་བྱའོ། །​དུང་དང་རྔའི་སྒྲ་དང་བཀྲ་ཤིས་ཀྱི་གླུ་སྣ་ཚོགས་པའི་དབྱངས་བླངས་[[177]](#footnote-196)ཤིང་དྲིལ་བུ་གསིལ་བར་བྱའོ། །​བཀྲ་ཤིས་ཀྱི་ཚིགས་བཅད་བརྗོད་ཅིང་ཆུའི་:རྒྱུན་སྦྲེང་[[178]](#footnote-197)སྦྲང་རྩི་དང་། འོ་མ་དང་།མེ་ཏོག་གི་ཆུས་རིམ་པས་ཁྲུས་བྱའོ། །​ཁྲུས་བྱས་ནས་ཁྲུས་རས་[[179]](#footnote-198)བསལ་ལ་ལས་དང་རྗེས་སུ་མཐུན་པའི་རས་:ཟུང་གཅིག་[[180]](#footnote-199)དབུལ་བར་བྱའོ། །​རྡོ་རྗེ་ཁུ་ཚུར་གཉིས་བཅིངས་ཏེ་བཟུང་བ་ནི་:ཆོས་གོས་ཀྱི་[[181]](#footnote-200)པས་ས་:སྦྱང་བར་[[182]](#footnote-201)བྱའོ། །​ཐབ་ཁུང་གི་བྱང་དང་ཤར་དུ་རྩེ་མོ་བསྟན་ཏེ། བུད་ཤིང་བརྩིག་པར་བྱའོ། །​ཨོཾ་བཛྲ་སཏྭ་ཨ།[[183]](#footnote-202)ཞེས་པས་ལན་:བདུན་བདུན་[[184]](#footnote-203)དུ་ཀུ་ཤའི་ཆུན་པོ་ལ་བཟླས་ལ་ཐབ་ཁུང་ནས་རྩེ་མོ་ལ་རྩ་བ་སྦྱར་ཏེ་ཀུ་ཤ་དགྲམ་པར་བྱའོ། །​དེ་ནས་གཙུབ་ཤིང་ལ་སོགས་པའི་མེ་སྤར་ལ་ཀུ་ཤའི་ཆུས་ལན་གསུམ་བསང་གཏོར་དང་། མཆོད་པ་བྱས་ཏེ་ཐབ་ཁུང་དུ་:གཞུག་པར་[[185]](#footnote-204)བྱའོ། །​ཨོཾ་བཛྲ་ཡཀྵ་ཧཱུཾ་ཞེས་པས་ལན་བདུན་བཟླས་པའི་མར་གྱིས་སྤར་བར་བྱའོ། །​ལྷག་མ་ཀུ་ཤའི་ཆུན་པོས་དགབ་པར་བྱའོ། །​དེ་ནས་ཧཱུཾ་གིས་ཐབ་ཁུང་བསྐྱེད་ལ། ཨོཾ་གྱིས་པདྨ་དེའི་སྟེང་དུ་:རཾ་གྱི་[[186]](#footnote-205)རྣམ་པ་ལས་མེའི་ལྷ་བསྒོམ་པ་ནི་པདྨ་ལ་གནས་པ། མདོག་སེར་སྐྱ། རལ་པ་དང་བཅས་པ་ཕྱག་:གཉིས་ན་[[187]](#footnote-206)བགྲང་ཕྲེང་དང་གུནྡྷེ་བསྣམས་པ་འབར་བའི་ཕྲེང་བ་ཅན་རྒྱན་ཐམས་ཅད་ཀྱིས་བརྒྱན་པའོ། །​དེ་ནས་མེའི་མཚམས་ནས་དེ་བཞིན་དུ་ཡེ་ཤེས་སེམས་དཔའ་རྣམ་པར་བསྒོམ་པར་བྱའོ། །​ཨོཾ་ཨཱ་གཙྪ་ཨཱ་གཙྪ་ཨགྣེ་[[188]](#footnote-207)ཛཿཧཱུཾ་སྭཱ་ཧཱ། ཞེས་པས་སོ། །​ལག་པ་གཡས་པ་ཁུ་ཚུར་བཅངས་ཏེ་མཛུབ་མོ་དང་དབུ་མ་བསྒྲེང་ལ་དབུ་མའི་ཚིགས་སུ་སྡིགས་མཛུབ་གཉིས་ཀྱི་སོར་མོས་སྤྱན་དྲང་བར་བྱའོ། །​དམ་ཚིག་སེམས་དཔའ་ལ་ཡེ་ཤེས་སེམས་དཔའ་གཞུག་པར་བྱའོ། །​ཨོཾ་ཛུ་ཧུ་ཛུ་ཧུ་སྭཱ་ཧཱ། ཞེས་པས་དབུ་མའི་:རྩེ་མོ་[[189]](#footnote-208)འབྲེལ་པར་བྱས། པདྨའི་ཕྱག་རྒྱ་ནི་དམ་ཚིག་གི་ཕྱག་རྒྱའོ། །​ཨོཾ་པྲ་ཝ་ར་སཏྐཱ་ར་སྭཱ་ཧཱ། ཨོཾ་ཞེས་པས་ཞབས་བསིལ་དང་ཞལ་བསིལ་ཕུལ་བས། འདོད་པའི་དངོས་པོ་:མཐའ་དག་གི་སཱ་ལི་[[190]](#footnote-209)ལ་སོགས་པས་ཡང་དག་པར་མཆོད་དེ། དྲིལ་བུ་དཀྲོལ་ཞིང་བསྟོད་པར་བྱའོ། །​དེ་ནས་ཨོཾ་:ཨིནྡྲཱ་ཡེ་[[191]](#footnote-210)སྭཱ་ཧཱ། ཨོཾ་ཡ་མཱ་ཡེ་[[192]](#footnote-211)སྭཱ་ཧཱ། ཨོཾ་བ་རུ་:ཎཱ་ཡེ་སྭཱ་ཧཱ། ཨོཾ་བེ་ཤྲ་བ་ཎཱ་ཡེ་[[193]](#footnote-212)སྭཱ་ཧཱ། ཨོཾ་ཨགྣ་[[194]](#footnote-213)ཡེ་སྭཱ་ཧཱ། :ཨོཾ་ནཻ་ཪྼྀ་[[195]](#footnote-214)ཏེ་ཡ་[[196]](#footnote-215)སྭཱ་ཧཱ། ཨོཾ་བ་[[197]](#footnote-216)ཡ་བེ་སྭཱ་ཧཱ། ཨོཾ་ཨཱི་ཤ་ནཱ་ཡ་སྭཱ་ཧཱ། ཨོཾ་:ཙནྡྲ་ཨཱ་དི་[[198]](#footnote-217)ཏཱ་བྷྱཿསྭཱ་ཧཱ། ཨོཾ་སུཾ་:བྷ་ནི་[[199]](#footnote-218)སུཾ་བྷ་བྷྱཾ་སྭཱ་ཧཱ། ཞེས་པས་ལྷ་བཤོས་ལ་སོགས་པའི་མཆོད་པ་རབ་འབྱམ་གྱིས་འཇིག་རྟེན་སྐྱོང་བ་མཆོད་པར་བྱའོ། །​མེ་ལ་ཞལ་བསིལ་ཕུལ་ལ་མེ་ལྷའི་ལྕེ་དང་། དགང་གཟར་གྱི་ཁར་ཧཱུཾ་གི་རྣམ་པར་བསམས་ལ། རང་གི་རྡོ་རྗེ་དང་དྲིལ་བུ་བླངས་ཏེ་ཇི་ལྟར་འདོད་པ་བཞིན་དུ་ཆུ་བྱིན་ལ་ཨོཾ་ཛུ་ཧུ་ཛུ་ཧུ་ས་སྭཱ་ཧཱ། ཞེས་པའི་རིམ་པ་འདིས་བསྲེག་པར་བྱས་ཏེ། ཡམ་[[200]](#footnote-219)ཤིང་གིས་ནི་རྒྱབ་རྟེན་གྱི་ཚུལ་དུའོ། །​མར་ནི་ཞལ་དུའོ། །​འབྲུ་ནི་ཕྱག་ཏུའོ། །​འབྲས་ནི་ཞལ་དུའོ། །​:ཞོ་ཡང་[[201]](#footnote-220)ཞལ་དུའོ། །​:དཱུར་བ་[[202]](#footnote-221)དང་། མེ་ཏོག་ནི་སྤྱི་བོར་རོ། །​ཞབས་བསིལ་ཕུལ་ཏེ་མཆོད་པ་ལ་སོགས་པ་:བར་བར་[[203]](#footnote-222)དུ་བྱས་ཏེ་ལན་གསུམ་[[204]](#footnote-223)གསུམ་དུ་བསྲེག་པར་བྱའོ། །​དགང་བླུགས་ཀྱང་དབུལ་[[205]](#footnote-224)ལོ། །​དེ་ནས་ཀུ་ཤའི་ཆུས་ལན་གསུམ་བསང་གཏོར་བྱ་སྟེ། འབར་བར་ཐིམ་པར་བྱའོ། །​ཨོཾ་ཧཱུཾ་ཊ་ཊི་ཊ་ཏ་ཞེས་[[206]](#footnote-225)བགེགས་ཉེ་བར་ཞི་བར་བྱེད་པའི་ཆུས་རྡོ་རྗེའི་ལག་པ་དང་བཅས་པས་མེའི་ཐབ་ཁུང་ཀུན་ནས་:བསང་བར་[[207]](#footnote-226)བྱའོ། །​དེ་ནས་གོང་དུ་གསུངས་པའི་མདུན་དུ་བསྒོམས་ལ། ཡེ་ཤེས་མཁའ་འགྲོ་མ་མེའི་དབུས་སུ་བསྒོམ་པར་བྱའོ། །​སྟོན་མོ་བྱ་སྟེ། སྒེག་མོ་ལ་སོགས་པས་ཀྱང་མངོན་པར་མཆོད་དེ། ཞལ་བསིལ་བ་དང་། ཞབས་བསིལ་ཕུལ་ཏེ། ཨོཾ་ཧཱུཾ་སྭཱ་ཧཱ། ཞེས་པ་གོང་དུ་གསུངས་པའི་རིམ་པས་སྦྱིན་སྲེག་བྱའོ། །​གོང་དུ་གསུངས་པའི་:རིམ་པས་སྦྱིན་སྲེག་དང་། འབྲས་བུ་ལ་སོགས་པས་[[208]](#footnote-227)སྦྱིན་སྲེག་ཏུ་དབུལ་ལོ། །​དགང་གཟར་མར་གྱིས་བཀང་སྟེ་རྩ་བའི་སྔགས་ཀྱིས་ལན་བརྒྱ་རྩ་བརྒྱད་དུ་མངོན་པར་བསྔགས་ཤིང་རྡོ་རྗེ་དྲིལ་བུའི་ལག་པར་བླུགས་གཟར་ལ་ཧཱུཾ་བསམས་ལ། མངོན་པར་འདོད་པའི་དོན་:སེམས་ལ་[[209]](#footnote-228)བྱ་སྟེ། :དགོང་བླུགས་[[210]](#footnote-229)དབུལ་བར་བྱའོ། །​སྔོན་དུ་ཞལ་བསིལ་ཕུལ་ནས། ཀུ་ཤའི་ཆུས་མེ་ལ་བསང་གཏོར་བྱའོ། །​ཡེ་ཤེས་ཀྱི་ལྷ་མོ་བྲིས་སྐུ་ལ་སོགས་པ་ལ་ཞུགས་པས་བྱ་སྟེ། སླར་ཡང་མེའི་ལྷ་གོང་དུ་གསུངས་པའི་རིམ་པས་བསམས་ལ། མཆོད་པ་སྣ་ཚོགས་པས་མངོན་པར་མཆོད་ནས། མངོན་པར་འདོད་པའི་དངོས་གྲུབ་རྣམ་པར་:རིམ་པར་[[211]](#footnote-230)བྱས་ལ། ཨོཾ་ཁྱེད་[[212]](#footnote-231)ཀྱིས་སེམས་ཅན་དོན་ཀུན་མཛད། །​ཅི་ལྟའི་རྗེས་སུ་དངོས་གྲུབ་སྩོལ།[[213]](#footnote-232) །​སངས་རྒྱས་ཡུལ་དུ་གཤེགས་པར་མཛོད། །​སླར་ཡང་འབྱོན་པར་མཛད་དུ་གསོལ། །​ཨོཾ་གཙྪ་གཙྪ་ཨགྣེ་སྭཱ་ཧཱ། ཞེས་སྤྱན་དྲང་བའི་ཕྱག་རྒྱ་ལས་མཛུབ་མོ་རྒྱབ་ཏུ་སྦྱར་བ་ནི་གཤེགས་སུ་གསོལ་བའོ། །​དེ་ནས་སྔོན་དུ་གསུངས་པའི་:གཏོར་མའི་[[214]](#footnote-233)དཀྱིལ་འཁོར་གྱི་འཁོར་ལོ་བྱ་སྟེ། ཇི་སྐད་གསུངས་པའི་སྔགས་དང་ཕྱག་རྒྱ་མཐའ་དག་གིས་:གཏོར་མ་[[215]](#footnote-234)དབུལ་བར་བྱའོ། །​ཨོཾ་ཀུ་རུ་ཀུ་རུ་མ་ཧཱ་བཏྟཱ་ལི་ཧཱུཾ་སྭཱ་ཧཱ། ཞེས་པས་ལག་པ་གཉིས་བརྐྱང་སྟེ་སོར་མོ་དབུ་མ་གཉིས་སྦྱར་བ་ནི་སྦྱིན་སྲེག་གི་དུས་སུ་གཏོར་མའི་སྔགས་དང་ཕྱག་རྒྱའོ། །​མེའི་བདག་ཉིད་སྦྱིན་སྲེག་གི་དུས་སུ་མེ་བརྟགས་ལ་གལ་ཏེ་མཚན་མ་ངན་པ་མཐོང་ན་དེ་ནས་ཨོཾ་བཛྲ་ཡཀྵ་ཧཱུཾ་སྭཱ་ཧཱ། ཞེས་པ་གོང་[[216]](#footnote-235)དུ་མཚན་མ་ངན་པ་མཐོང་བའི་ཕྱོགས་དེར་མར་བརྒྱ་རྩ་བརྒྱད་དུ་ནི་སྦྱིན་སྲེག་དབུལ་ལོ། །​བགེགས་ཉེ་བར་ཞི་བར་བྱེད་པའི་ཆུས་ལན་གསུམ་དུ་བསང་གཏོར་བྱས་ལ། སྔོན་བཞིན་དུ་སྦྱིན་སྲེག་བྱའོ། །​རྩ་བའི་སྦྱིན་སྲེག་གིས་མཆོད་ནས། གོང་དུ་གསུངས་པའི་རྣམ་པས་རང་གི་:དབུགས་ཀྱིས་བཀུག་སྟེ། [[217]](#footnote-236)རང་གི་ལུས་ལ་:གཞག་པར་[[218]](#footnote-237)བྱའོ། །​ཕྱིའི་ལྷ་གཤེགས་སུ་གསོལ་ལ་ལངས་པར་བྱའོ། །​སྦྱིན་སྲེག་གི་ཆོ་གའོ། །​དེ་ནས་མཆོད་སྦྱིན་གྱི་ཆོ་ག་བརྗོད་པར་བྱའོ། །​བླ་རེ་བྲེ་བ་དང་། ན་བཟའ་སྣ་ཚོགས་འཕྱང་བ་དང་། དྲི་དཀར་ལ་ཞིམ་པས་དཀྱིལ་འཁོར་གྲུ་བཞི་པར་:བྱས་ལ། [[219]](#footnote-238)དཀར་པོས་བུམ་པ་དང་དབུས་ཀྱི་སྣོད་བྱུག་པར་བྱའོ། །​འོ་མ་དང་། དྲི་བཟང་པོའི་ཆུས་དགང་བར་བྱས་ལ་ཤིང་ལོ་ལ་སོགས་པས་བརྒྱན་པར་བྱའོ། །​གོས་དཀར་པོས་དཀྲིས་པ་ལ་:འདབ་མ་[[220]](#footnote-239)མིག་གེ་གཟུགས། སེན་རྩི་དང་ཀུ་ཤ་ལ་སོགས་པ་དབུལ་བར་བྱའོ། །​སུཾ་ཀྵུཾ་ཡུཾ་ཧཱུཾ། སྨྼྻུཾ་ཧྨྼྻུཾ་ཡྨྼྻུཾ་ཀྵྨྼྻུཾ། ཞེས་པས་དང་པོར་ཨོཾ་དང་མཐར་སྭཱ་ཧཱ། རེ་རེ་ལ་ཡང་བརྒྱ་རྩ་བརྒྱད་མངོན་པར་བསྔགས་ཏེ། གནས་ཇི་ལྟ་བར་བུམ་པ་བརྒྱད་:གཞག་པར་[[221]](#footnote-240)བྱའོ། །​དབུས་སུ་ཡང་སྣོད་ཆེན་པོ་:གཞག་པར་[[222]](#footnote-241)བྱའོ། །​གོང་དུ་གསུངས་པའི་རིམ་པས་བདག་ཉིད་རྣལ་འབྱོར་མཐའ་དག་རྫོགས་པར་བྱ་སྟེ། བདག་ཉིད་མཆོད་ལ། དེ་ནས་སྦྱིན་སྲེག་བརྩམ་པར་བྱའོ། །​ཨོཾ་ཀ་མ་ལ་གརྦྷེ་སྭཱ་ཧཱ། ཞེས་པས་པདྨའི་རྣམ་པ་ལ་ལག་པའི་ཐལ་མོ་:དབྱེ་བར་[[223]](#footnote-242)བྱས་ལ་དེ་ནས་སྣོད་ཀྱི་དབུས་སུ་པདྨ་དགོད་པར་བྱའོ། །​དེ་ནས་ཟླ་བའི་དཀྱིལ་འཁོར་ལ་གདུགས་དཀར་པོས་གཡོགས་ལ། དེ་ནས་ཧཱུཾ་ལས་རྡོ་རྗེ་ཧཱུཾ་གིས་བྱིན་གྱིས་:བརླབ་པའོ།[[224]](#footnote-243) །​དེ་ནས་ཡེ་ཤེས་མཁའ་འགྲོ་མ་བསྒོམ་པར་བྱའོ། །​སྐུ་མདོག་དཀར་པོ་ཕྱག་གཉིས་པ། སེམས་དཔའི་སྐྱིལ་ཀྲུང་གིས་བཞུགས་པ། རྡོ་རྗེ་དང་དབྱིག་པ་དེ་གཡོན་པ་དང་གཡས་པར་བསམ་པར་བྱའོ། །​དེའི་ཤར་དུ་རྡོ་རྗེ་མ། བྱང་དུ་དྲག་མོ། །​ནུབ་ཏུ་རོ་ལངས་མ། ལྷོར་གཏུམ་མོ། །​དབང་ལྡན་དུ་སེང་གེ་མ། མེར་སྟག་མོ། །​བདེན་བྲལ་དུ་ཅེ་སྤྱང་མ། རླུང་དུ་འུག་པ་མ། །​གོང་དུ་གསུངས་པའི་མཚན་མ་དང་རྒྱན་དང་ལྡན་པའི་སྐུ་མདོག་དཀར་མོ་བསམ་པར་བྱའོ། །​ཇི་ལྟར་རང་རང་གི་སྔགས་དང་ཕྱག་རྒྱས་དམ་ཚིག་དབུལ་བར་བྱའོ། །​ཨོཾ་ས་མ་ཡ་ཏིཥྛ་ཧཱུཾ་ཕཊ། རྡོ་རྗེ་:བཅིང་བ་[[225]](#footnote-244)བྱས་ནས་མཛུབ་མོ་གཉིས་བརྐྱང་སྟེ། རྩེ་མོ་བཀུག་པར་བྱས་ལ་དམ་ཚིག་གི་ཕྱག་རྒྱ་བསྟན་པར་བྱའོ། །​སྔོན་ལྟར་:མཆོད་ལ་[[226]](#footnote-245)ཧཱུཾ་སྭཱ་ཧཱ། རྡོ་རྗེ་ཁུ་ཚུར་གཉིས་བྱས་ནས་:གཡོན་པས་[[227]](#footnote-246)སྙིང་གར་བཞག་གཡས་[[228]](#footnote-247)སྤྱི་བོར་བཞག་པ་ནི་རྩ་བའི་སྔགས་དང་ཕྱག་རྒྱའོ། །​རྩ་བའི་སྔགས་ཀྱིས་ཇི་ལྟར་འདོད་པར་ཆུ་དབུལ་བར་བྱས་ནས:། དཱུར་བའམ་[[229]](#footnote-248)ཀུ་ཤ་དང་སྦྱར་ཞིང་ཀུན་ད་ལ་སོགས་པའི་མེ་ཏོག་དང་། བསྒོམ་པ་དང་ལྡན་པས་སྔགས་ལན་རེ་རེ་བཟླས་པས་རྡོ་རྗེ་ལྷ་མོའི་ཅོད་པན་དུ་དབུལ་བར་བྱའོ། །​ཁྲི་ཕྲག་གཅིག་ཏུ་སྤྱི་བོར་དབུལ་བར་བྱས་ལ་ཡིད་ལ་ཇི་ལྟར་འདོད་པའི་དངོས་གྲུབ་འཕེལ་ཞིང་ནད་མེད་པར་འགྱུར་རོ། །​སྦྱིན་སྲེག་གི་སྔགས་གོང་དུ་ཇི་ལྟར་གསུངས་པའི་རྗེས་སུ་འབྲངས་ནས། གཏོར་མ་དབུལ་བར་བྱའོ། །​:ཞི་བར་[[230]](#footnote-249)བྱ་བ་ལ་ནི་དཀར་པོའི་མཆོད་པ་དང་། ཁ་ཤར་ཕྱོགས་སུ་མངོན་པར་བལྟས་པས་མཆོད་པར་བྱའོ། །​ཚིགས་བཅད་ཀྱི་བར་དུ་མིང་སྦྱར་ཞིང་བསྐུལ་བར་བྱའོ། །​ཕྲེང་བའི་གྲངས་བརྒྱ་ཕྲག་གཅིག་གི་མཛུབ་མོས་བགྲང་ཞིང་ཞི་བའི་ཡིད་ཀྱིས་ཞི་བར་བྱའོ། །​རྒྱས་པ་ལ་ཡང་མཆོད་རྫས་ཐམས་ཅད་སེར་པོ་དང་ཁ་བྱང་དུ་བལྟ་བར་བྱའོ། །​ཕུན་སུམ་ཚོགས་པ་ཐམས་ཅད་དགུག་[[231]](#footnote-250)པའོ། །​བརྒྱ་རྩ་བརྒྱད་ཀྱིས་ལྷག་པའི་ཕྲེང་བ་དབུས་ནས་བགྲང་[[232]](#footnote-251)ཞིང་དགའ་བའི་ང་རྒྱལ་གྱིས་རྒྱས་པའོ། །​དབང་ལ་ནི་མཆོད་རྫས་ཐམས་ཅད་དམར་པོ་དང་ནུབ་ཏུ་བལྟས་པས་བྱའོ། །​:དབང་གིས་[[233]](#footnote-252)ཡིད་ཕྱོགས་ནས་འགུགས་པ་ལ་སོགས་པས་བསྐུལ་བར་བྱའོ། །​བགྲང་ཕྲེང་ཉི་ཤུ་རྩ་ལྔ་པས། སྲིན་ལག་ལ་:གནས་པར་[[234]](#footnote-253)བྱས་ལ་དབང་གི་:ཡིད་ཀྱིས་དབང་དུ་[[235]](#footnote-254)བྱའོ། །​མངོན་སྤྱོད་ལ་མཆོད་རྫས་ཐམས་ཅད་:ནག་པོའི་[[236]](#footnote-255)རྫས་ཁ་ལྷོར་བལྟས་པས་བགྲོད་ཅིག་ཅེས་བསྐུལ་ཞིང་བགྲང་ཕྲེང་དྲུག་ཅུའི་གྲངས་ཀྱིས་མཐེའུ་ཆུང་ལ་གནས་པའི་ཁྲོ་བོའི་ཆ་བྱད་:ཀྱིས་པདྨའི་[[237]](#footnote-256)གདན་ལ་བཞུགས་པའི་མངོན་པར་:སྤྱོད་པ་[[238]](#footnote-257)བྱའོ། །​གཏོར་མ་དང་སྦྱིན་སྲེག་དང་མཆོད་སྦྱིན་མདོར་བསྡུས་པའི་ཆོ་གའོ། །​དཔལ་རྡོ་རྗེ་གདན་བཞི་པའི་མན་ངག་མདོར་བསྡུས་པ། དཔལ་ཡེ་ཤེས་དབང་ཕྱུག་མའི་སྒྲུབ་པའི་ཐབས་འཕགས་པ་ལྷས་མཛད་པ་རྫོགས་སོ།། །​།པཎྜི་ཏ་སྨྲི་ཏི་[[239]](#footnote-258)ཛྙཱ་ན་ཀཱིརྟིས་བསྒྱུར་:བའོ། །​ཕྱིས་པཎྜི་ཏ་ས་མ་ཡ་ཤྲཱི་ཛྙཱ་ནས་རྒྱ་དཔེ་ལ་ཞུ་ཏིག་བྱས་སོ། །​[[240]](#footnote-259)

1. ནི་ སྡེ་དགེ། སྣར་ཐང་། [↑](#footnote-ref-20)
2. ནཱ་ནཱཾ། སྡེ་དགེ། སྣར་ཐང་། [↑](#footnote-ref-21)
3. སྒྲུབས་ སྡེ་དགེ། [↑](#footnote-ref-22)
4. བསྒོམ་ སྡེ་དགེ། སྣར་ཐང་། [↑](#footnote-ref-23)
5. ཨཿཛ་ཧྭི་ སྡེ་དགེ། སྣར་ཐང་། [↑](#footnote-ref-24)
6. །། སྡེ་དགེ། སྣར་ཐང་། [↑](#footnote-ref-25)
7. ཨརྒྷཾ་ སྡེ་དགེ། [↑](#footnote-ref-26)
8. སྔགས་ སྡེ་དགེ། སྣར་ཐང་། [↑](#footnote-ref-27)
9. བརྐྱང་བ་ སྡེ་དགེ། སྣར་ཐང་། [↑](#footnote-ref-28)
10. སྲུང་བར་ སྡེ་དགེ། སྣར་ཐང་། [↑](#footnote-ref-29)
11. ཁྱབ་ པེ་ཅིན། [↑](#footnote-ref-30)
12. ཐལ་མོ་དགྱིས་ སྡེ་དགེ། སྣར་ཐང་། [↑](#footnote-ref-31)
13. བསྒོམ་སྟེ་ སྡེ་དགེ། སྣར་ཐང་། [↑](#footnote-ref-32)
14. ཤྲིཾ་ སྡེ་དགེ། སྣར་ཐང་། [↑](#footnote-ref-33)
15. མཐེ་བོང་དང་ སྡེ་དགེ། སྣར་ཐང་། [↑](#footnote-ref-34)
16. དྲིའིའོ། སྡེ་དགེ། སྣར་ཐང་། [↑](#footnote-ref-35)
17. འདུག་པའི་ སྡེ་དགེ། སྣར་ཐང་། [↑](#footnote-ref-36)
18. མར་མེའིའོ། སྡེ་དགེ། སྣར་ཐང་། [↑](#footnote-ref-37)
19. པསྠཱ་ སྡེ་དགེ། སྣར་ཐང་། [↑](#footnote-ref-38)
20. ཎཱཾ་ སྡེ་དགེ། སྣར་ཐང་། [↑](#footnote-ref-39)
21. ཡ་ སྡེ་དགེ། [↑](#footnote-ref-40)
22. ཅཱུརྱ་པཱུ་ཛོ་པསྠཱ་ སྡེ་དགེ། སྣར་ཐང་། [↑](#footnote-ref-41)
23. ཡ་ཨཱཏྨ་ སྡེ་དགེ། སྣར་ཐང་། [↑](#footnote-ref-42)
24. ཎཱཾ་ སྡེ་དགེ། སྣར་ཐང་། [↑](#footnote-ref-43)
25. སཏྭ་བ་རི་ཏྲཱ་ སྡེ་དགེ། སྣར་ཐང་། [↑](#footnote-ref-44)
26. ཡ་ཨཎཱཾ་ནིརྱ་ སྡེ་དགེ། སྣར་ཐང་། [↑](#footnote-ref-45)
27. ཧོ་ཧོ་ པེ་ཅིན། [↑](#footnote-ref-46)
28. རྟག་ པེ་ཅིན། [↑](#footnote-ref-47)
29. བསྐྱོད་པ་ སྡེ་དགེ། སྣར་ཐང་། [↑](#footnote-ref-48)
30. མཐའ་ སྡེ་དགེ། སྣར་ཐང་། [↑](#footnote-ref-49)
31. མགོན་པོ་ཡིས། སྡེ་དགེ། སྣར་ཐང་། [↑](#footnote-ref-50)
32. བསྡུ་བ་ སྡེ་དགེ། སྣར་ཐང་། [↑](#footnote-ref-51)
33. བྱ་ སྡེ་དགེ། སྣར་ཐང་། [↑](#footnote-ref-52)
34. གཟུང་བཟུང་། སྡེ་དགེ། སྣར་ཐང་། [↑](#footnote-ref-53)
35. བཟུང་བར་ སྡེ་དགེ། སྣར་ཐང་། [↑](#footnote-ref-54)
36. མགོད། སྡེ་དགེ། སྣར་ཐང་། [↑](#footnote-ref-55)
37. བསྒོམས་པས། སྡེ་དགེ། སྣར་ཐང་། [↑](#footnote-ref-56)
38. སྟོངས་པར་ སྡེ་དགེ། སྣར་ཐང་། [↑](#footnote-ref-57)
39. བྷཱ་བ་སརྦ་དྷརྨཿ་སྭ་བྷཱ་བ་ སྡེ་དགེ། སྣར་ཐང་། [↑](#footnote-ref-58)
40. སེམས་དཔས་ སྡེ་དགེ། སྣར་ཐང་། [↑](#footnote-ref-59)
41. འཚལ་། སྡེ་དགེ། སྣར་ཐང་། [↑](#footnote-ref-60)
42. བྱུང་ སྡེ་དགེ། སྣར་ཐང་། [↑](#footnote-ref-61)
43. དྷརྨ་ སྡེ་དགེ། སྣར་ཐང་། [↑](#footnote-ref-62)
44. ཞུགས་ སྡེ་དགེ། སྣར་ཐང་། [↑](#footnote-ref-63)
45. ཝརྟ་མ་ སྡེ་དགེ། སྣར་ཐང་། [↑](#footnote-ref-64)
46. ཧཾ་ སྡེ་དགེ། སྣར་ཐང་། [↑](#footnote-ref-65)
47. གྱིས་བརྒྱན་ སྡེ་དགེ། སྣར་ཐང་། [↑](#footnote-ref-66)
48. དང་ སྡེ་དགེ། སྣར་ཐང་། [↑](#footnote-ref-67)
49. ཨཾ་ སྡེ་དགེ། སྣར་ཐང་། [↑](#footnote-ref-68)
50. དྷརྨ་ སྡེ་དགེ། སྣར་ཐང་། [↑](#footnote-ref-69)
51. ཡོ་ སྡེ་དགེ། སྣར་ཐང་། [↑](#footnote-ref-70)
52. ཀ་ སྡེ་དགེ། སྣར་ཐང་། [↑](#footnote-ref-71)
53. བྷ་ཀྵེ་ཨ། སྡེ་དགེ། སྣར་ཐང་། [↑](#footnote-ref-72)
54. གཉིས་ཀའི་ སྡེ་དགེ། སྣར་ཐང་། [↑](#footnote-ref-73)
55. བཞག་པར་ སྡེ་དགེ། སྣར་ཐང་། [↑](#footnote-ref-74)
56. འབྱུང་གནས་ སྡེ་དགེ། སྣར་ཐང་། [↑](#footnote-ref-75)
57. སེར་པོ་ སྡེ་དགེ། སྣར་ཐང་། [↑](#footnote-ref-76)
58. ། སྡེ་དགེ། སྣར་ཐང་། [↑](#footnote-ref-77)
59. བཞུགས་པ་ སྡེ་དགེ། སྣར་ཐང་། [↑](#footnote-ref-78)
60. བུ་ སྡེ་དགེ། སྣར་ཐང་། [↑](#footnote-ref-79)
61. ལ། སྡེ་དགེ། སྣར་ཐང་། [↑](#footnote-ref-80)
62. འཕྲོས་པས་གསང་བའི་ སྡེ་དགེ། སྣར་ཐང་། [↑](#footnote-ref-81)
63. དམ་པའི་ སྡེ་དགེ། སྣར་ཐང་། [↑](#footnote-ref-82)
64. བརྡབས་ སྡེ་དགེ། སྣར་ཐང་། [↑](#footnote-ref-83)
65. གི་རྣམ་ སྡེ་དགེ། སྣར་ཐང་། [↑](#footnote-ref-84)
66. བྱུང་བར་ སྡེ་དགེ། སྣར་ཐང་། [↑](#footnote-ref-85)
67. བྱུང་ སྡེ་དགེ། སྣར་ཐང་། [↑](#footnote-ref-86)
68. འོང་སྟེ། སྡེ་དགེ། སྣར་ཐང་། [↑](#footnote-ref-87)
69. གསུམ་ སྡེ་དགེ། སྣར་ཐང་། [↑](#footnote-ref-88)
70. དབུགས་ སྡེ་དགེ། སྣར་ཐང་། [↑](#footnote-ref-89)
71. ནག་པོའི་དང་ སྡེ་དགེ། སྣར་ཐང་། [↑](#footnote-ref-90)
72. སྟག་མོ་མའོ། སྡེ་དགེ། སྣར་ཐང་། [↑](#footnote-ref-91)
73. །ཕྲོག་ སྡེ་དགེ། སྣར་ཐང་། [↑](#footnote-ref-92)
74. སྭཱ་ སྡེ་དགེ། སྣར་ཐང་། [↑](#footnote-ref-93)
75. བཅིངས་ནས་ སྡེ་དགེ། སྣར་ཐང་། [↑](#footnote-ref-94)
76. བརྐྱང་བ་ པེ་ཅིན། [↑](#footnote-ref-95)
77. མོའི་ སྡེ་དགེ། སྣར་ཐང་། [↑](#footnote-ref-96)
78. རྀ་ སྡེ་དགེ། སྣར་ཐང་། [↑](#footnote-ref-97)
79. ལྀ་ སྡེ་དགེ། སྣར་ཐང་། [↑](#footnote-ref-98)
80. བརྐྱང་བ་ནི་ སྡེ་དགེ། སྣར་ཐང་། [↑](#footnote-ref-99)
81. ཕྲེཾ་ པེ་ཅིན། [↑](#footnote-ref-100)
82. ཕོཾ་ སྣར་ཐང་། [↑](#footnote-ref-101)
83. རྒོད་པ་ སྡེ་དགེ། སྣར་ཐང་། [↑](#footnote-ref-102)
84. རྒྱས་པར་ སྡེ་དགེ། སྣར་ཐང་། [↑](#footnote-ref-103)
85. གཟུང་བའོ། སྡེ་དགེ། སྣར་ཐང་། [↑](#footnote-ref-104)
86. །མཐེ་ སྡེ་དགེ། སྣར་ཐང་། [↑](#footnote-ref-105)
87. གྷཎྚ་ སྡེ་དགེ། སྣར་ཐང་། [↑](#footnote-ref-106)
88. ཛྙཱ་པ་ སྡེ་དགེ། སྣར་ཐང་། [↑](#footnote-ref-107)
89. ནཱ་ སྡེ་དགེ། སྣར་ཐང་། [↑](#footnote-ref-108)
90. བྷ་བེ་ སྡེ་དགེ། སྣར་ཐང་། [↑](#footnote-ref-109)
91. ཧྲི་ སྡེ་དགེ། སྣར་ཐང་། [↑](#footnote-ref-110)
92. བསིལ་ སྡེ་དགེ། སྣར་ཐང་། [↑](#footnote-ref-111)
93. བགྱིང་ སྡེ་དགེ། སྣར་ཐང་། [↑](#footnote-ref-112)
94. ངོ་བོར་ སྡེ་དགེ། སྣར་ཐང་། [↑](#footnote-ref-113)
95. བྱས་ སྡེ་དགེ། སྣར་ཐང་། [↑](#footnote-ref-114)
96. ཕྱར་བ་ སྡེ་དགེ། སྣར་ཐང་། [↑](#footnote-ref-115)
97. ཧྲཱིཿསྭཱ་ སྡེ་དགེ། སྣར་ཐང་། [↑](#footnote-ref-116)
98. རྣམ་པར་ སྡེ་དགེ། སྣར་ཐང་། [↑](#footnote-ref-117)
99. བསྐོར་བ་བསམ་ སྡེ་དགེ། སྣར་ཐང་། [↑](#footnote-ref-118)
100. ལ་ སྡེ་དགེ། སྣར་ཐང་། [↑](#footnote-ref-119)
101. ཧི་ཨི། དྷརྨ་ སྡེ་དགེ། སྣར་ཐང་། [↑](#footnote-ref-120)
102. ཧི་ སྡེ་དགེ། སྣར་ཐང་། [↑](#footnote-ref-121)
103. ལུ།བཏྨ་ན་ཀུཀྐ་ཙཎྜ་ཁུ་ཨེཀྐ་སྭཱ་ སྡེ་དགེ། སྣར་ཐང་། [↑](#footnote-ref-122)
104. ཧྲཱིཿཞེས་ སྡེ་དགེ། སྣར་ཐང་། [↑](#footnote-ref-123)
105. ཡོ་གི་ སྡེ་དགེ། སྣར་ཐང་། [↑](#footnote-ref-124)
106. དག་གིས་ སྡེ་དགེ། སྣར་ཐང་། [↑](#footnote-ref-125)
107. དྷརྨ་སྭ་ སྡེ་དགེ། སྣར་ཐང་། [↑](#footnote-ref-126)
108. ཞེས་ སྡེ་དགེ། སྣར་ཐང་། [↑](#footnote-ref-127)
109. རྩེགས་ སྡེ་དགེ། སྣར་ཐང་། [↑](#footnote-ref-128)
110. ལ་སོགས་པ་ སྡེ་དགེ། སྣར་ཐང་། [↑](#footnote-ref-129)
111. གཉིས་ནི་ སྡེ་དགེ། སྣར་ཐང་། [↑](#footnote-ref-130)
112. ཁྲོ་བ་ སྡེ་དགེ། [↑](#footnote-ref-131)
113. ། སྡེ་དགེ། [↑](#footnote-ref-132)
114. བསྒྲེངས་ སྡེ་དགེ། སྣར་ཐང་། [↑](#footnote-ref-133)
115. ཁྲིམ་ སྡེ་དགེ། སྣར་ཐང་། [↑](#footnote-ref-134)
116. ལྷས་བྱིན་ སྡེ་དགེ། སྣར་ཐང་། [↑](#footnote-ref-135)
117. ཙིགས་ སྡེ་དགེ། སྣར་ཐང་། [↑](#footnote-ref-136)
118. དགའ་བ་ སྡེ་དགེ། སྣར་ཐང་། [↑](#footnote-ref-137)
119. བྱད་མ་ སྡེ་དགེ། སྣར་ཐང་། [↑](#footnote-ref-138)
120. དབུ་མས་ སྡེ་དགེ། སྣར་ཐང་། [↑](#footnote-ref-139)
121. འཇིབ་ སྡེ་དགེ། སྣར་ཐང་། [↑](#footnote-ref-140)
122. སྦྲུལ་གྱི་ སྡེ་དགེ། སྣར་ཐང་། [↑](#footnote-ref-141)
123. བཀའ་ཡི། སྡེ་དགེ། སྣར་ཐང་། [↑](#footnote-ref-142)
124. སྤྱོད་ པེ་ཅིན། [↑](#footnote-ref-143)
125. དུཥྚ་ སྡེ་དགེ། སྣར་ཐང་། [↑](#footnote-ref-144)
126. གཱ་ པེ་ཅིན། [↑](#footnote-ref-145)
127. གཱ་ པེ་ཅིན། [↑](#footnote-ref-146)
128. ས་། སྡེ་དགེ། སྣར་ཐང་། [↑](#footnote-ref-147)
129. ལས་ཀྱིས་ སྡེ་དགེ། སྣར་ཐང་། [↑](#footnote-ref-148)
130. ཁྲུའི་ སྡེ་དགེ། སྣར་ཐང་། [↑](#footnote-ref-149)
131. རྣམས་ཀྱི་ སྡེ་དགེ། སྣར་ཐང་། [↑](#footnote-ref-150)
132. བྷཱ་བ་བ་ སྡེ་དགེ། སྣར་ཐང་། [↑](#footnote-ref-151)
133. ཨ་ སྡེ་དགེ། སྣར་ཐང་། [↑](#footnote-ref-152)
134. ཆེན་པོའི་ སྡེ་དགེ། སྣར་ཐང་། [↑](#footnote-ref-153)
135. ཡེ་ཤེས་ཀྱི་ སྡེ་དགེ། སྣར་ཐང་། [↑](#footnote-ref-154)
136. གཤེགས་ སྡེ་དགེ། སྣར་ཐང་། [↑](#footnote-ref-155)
137. པོ། ་ སྡེ་དགེ། སྣར་ཐང་། [↑](#footnote-ref-156)
138. ཆེན་པོའི་ སྡེ་དགེ། སྣར་ཐང་། [↑](#footnote-ref-157)
139. ཁུ་ཚུར་གྱིས་ སྡེ་དགེ། སྣར་ཐང་། [↑](#footnote-ref-158)
140. སྐྱེས་པའི་ སྡེ་དགེ། སྣར་ཐང་། [↑](#footnote-ref-159)
141. རློགས། །​ སྡེ་དགེ། སྣར་ཐང་། [↑](#footnote-ref-160)
142. སེམས་ཀྱིས་ སྡེ་དགེ། སྣར་ཐང་། [↑](#footnote-ref-161)
143. འགྲོ་བ་ཡི། སྡེ་དགེ། སྣར་ཐང་། [↑](#footnote-ref-162)
144. བརྒལ་བ་ སྡེ་དགེ། སྣར་ཐང་། [↑](#footnote-ref-163)
145. གཙུག་ལག་ སྡེ་དགེ། སྣར་ཐང་། [↑](#footnote-ref-164)
146. ཞེས་པ་ སྡེ་དགེ། སྣར་ཐང་། [↑](#footnote-ref-165)
147. བསྲུངས་ སྡེ་དགེ། སྣར་ཐང་། [↑](#footnote-ref-166)
148. བླ་ སྡེ་དགེ། སྣར་ཐང་། [↑](#footnote-ref-167)
149. བཏྟ་ སྡེ་དགེ། སྣར་ཐང་། [↑](#footnote-ref-168)
150. བཏྟ་ སྡེ་དགེ། སྣར་ཐང་། [↑](#footnote-ref-169)
151. ལ། སྡེ་དགེ། སྣར་ཐང་། [↑](#footnote-ref-170)
152. དམ་ཚིག་བསྲུང་མ་ སྡེ་དགེ། སྣར་ཐང་། [↑](#footnote-ref-171)
153. གཉིས་ཀྱི་ སྡེ་དགེ། སྣར་ཐང་། [↑](#footnote-ref-172)
154. ལྟ་ སྡེ་དགེ། སྣར་ཐང་། [↑](#footnote-ref-173)
155. བཞག་པར་ སྡེ་དགེ། སྣར་ཐང་། [↑](#footnote-ref-174)
156. བཞག་པར་ སྡེ་དགེ། སྣར་ཐང་། [↑](#footnote-ref-175)
157. ལི་ སྡེ་དགེ། སྣར་ཐང་། [↑](#footnote-ref-176)
158. བསྔགས་ སྡེ་དགེ། སྣར་ཐང་། [↑](#footnote-ref-177)
159. བཞག་པར་ སྡེ་དགེ། སྣར་ཐང་། [↑](#footnote-ref-178)
160. འདུད་པ་ སྡེ་དགེ། སྣར་ཐང་། [↑](#footnote-ref-179)
161. བཞག་པར་ སྡེ་དགེ། སྣར་ཐང་། [↑](#footnote-ref-180)
162. དེ་ནས་ སྡེ་དགེ། སྣར་ཐང་། [↑](#footnote-ref-181)
163. ཌཱ་ཀི་ སྡེ་དགེ། སྣར་ཐང་། [↑](#footnote-ref-182)
164. བྱུང་ སྡེ་དགེ། སྣར་ཐང་། [↑](#footnote-ref-183)
165. བྱུག་པ་ སྡེ་དགེ། སྣར་ཐང་། [↑](#footnote-ref-184)
166. བསྡཾས་ སྡེ་དགེ། སྣར་ཐང་། [↑](#footnote-ref-185)
167. བསྐོར་བ་ སྡེ་དགེ། སྣར་ཐང་། [↑](#footnote-ref-186)
168. བཅས་ སྡེ་དགེ། སྣར་ཐང་། [↑](#footnote-ref-187)
169. རིམ་ སྡེ་དགེ། སྣར་ཐང་། [↑](#footnote-ref-188)
170. པུཥྤེ་མ་ སྡེ་དགེ། སྣར་ཐང་། [↑](#footnote-ref-189)
171. མར་མེའོ། སྡེ་དགེ། སྣར་ཐང་། [↑](#footnote-ref-190)
172. དྷུ་ སྡེ་དགེ། སྣར་ཐང་། [↑](#footnote-ref-191)
173. མཛུབ་མོ་མ་ སྡེ་དགེ། སྣར་ཐང་། [↑](#footnote-ref-192)
174. བཅིངས་ སྡེ་དགེ། སྣར་ཐང་། [↑](#footnote-ref-193)
175. བསྒྲེང་བ་འདུག་ སྡེ་དགེ། སྣར་ཐང་། [↑](#footnote-ref-194)
176. བྱས་ སྡེ་དགེ། སྣར་ཐང་། [↑](#footnote-ref-195)
177. བླང་ སྡེ་དགེ། སྣར་ཐང་། [↑](#footnote-ref-196)
178. རྒྱུན་ སྡེ་དགེ། སྣར་ཐང་། [↑](#footnote-ref-197)
179. རབ་ སྡེ་དགེ། སྣར་ཐང་། [↑](#footnote-ref-198)
180. ཟུང་ཞིག་ སྡེ་དགེ། སྣར་ཐང་། [↑](#footnote-ref-199)
181. ཆོས་གོས་བརྟབས་ སྡེ་དགེ། སྣར་ཐང་། [↑](#footnote-ref-200)
182. སྦྱར་བར་ སྡེ་དགེ། སྣར་ཐང་། [↑](#footnote-ref-201)
183. ཨཿ། སྡེ་དགེ། སྣར་ཐང་། [↑](#footnote-ref-202)
184. བདུན་ སྡེ་དགེ། སྣར་ཐང་། [↑](#footnote-ref-203)
185. གཟུགས་པར་ སྡེ་དགེ། སྣར་ཐང་། [↑](#footnote-ref-204)
186. རཾ་གྱིས་ སྡེ་དགེ། སྣར་ཐང་། [↑](#footnote-ref-205)
187. གཉིས་ནས་ སྡེ་དགེ། སྣར་ཐང་། [↑](#footnote-ref-206)
188. ཨཱགྞེ་ སྡེ་དགེ། སྣར་ཐང་། [↑](#footnote-ref-207)
189. རྩེ་མོར་ སྡེ་དགེ། སྣར་ཐང་། [↑](#footnote-ref-208)
190. མཐའ་དག་གིས་ སྡེ་དགེ། སྣར་ཐང་། [↑](#footnote-ref-209)
191. ཨིནྡཱ་ཡ་ སྡེ་དགེ། སྣར་ཐང་། [↑](#footnote-ref-210)
192. ཡཻ་ སྡེ་དགེ། [↑](#footnote-ref-211)
193. ཎཱ་ཡ་ སྡེ་དགེ། སྣར་ཐང་། [↑](#footnote-ref-212)
194. ཨགྣཱ་ སྡེ་དགེ། སྣར་ཐང་། [↑](#footnote-ref-213)
195. ཨོཾ་ནྲཻ་ སྡེ་དགེ། སྣར་ཐང་། [↑](#footnote-ref-214)
196. ཡེ་ སྡེ་དགེ། སྣར་ཐང་། [↑](#footnote-ref-215)
197. བཱ་ སྡེ་དགེ། སྣར་ཐང་། [↑](#footnote-ref-216)
198. རྩནྡྲ་ཨ་ཏི་ སྡེ་དགེ། སྣར་ཐང་། [↑](#footnote-ref-217)
199. བྷི་ན་ སྡེ་དགེ། [↑](#footnote-ref-218)
200. །ཡམས་ སྡེ་དགེ། སྣར་ཐང་། [↑](#footnote-ref-219)
201. ཞོ་ སྡེ་དགེ། སྣར་ཐང་། [↑](#footnote-ref-220)
202. དུར་བ་ སྡེ་དགེ། སྣར་ཐང་། [↑](#footnote-ref-221)
203. བར་ སྡེ་དགེ། [↑](#footnote-ref-222)
204. གསུམ་དུ་ སྡེ་དགེ། སྣར་ཐང་། [↑](#footnote-ref-223)
205. འབུལ་ སྡེ་དགེ། སྣར་ཐང་། [↑](#footnote-ref-224)
206. ཞེས་པས་ སྡེ་དགེ། སྣར་ཐང་། [↑](#footnote-ref-225)
207. བསམ་པར་ སྡེ་དགེ། སྣར་ཐང་། [↑](#footnote-ref-226)
208. རིམ་པས་ སྡེ་དགེ། སྣར་ཐང་། [↑](#footnote-ref-227)
209. སེམས་པར་ སྡེ་དགེ། སྣར་ཐང་། [↑](#footnote-ref-228)
210. ་དགང་བླུགས་ སྡེ་དགེ། པེ་ཅིན། [↑](#footnote-ref-229)
211. རིག་པར་ སྡེ་དགེ། སྣར་ཐང་། [↑](#footnote-ref-230)
212. ཁྱོད་ སྡེ་དགེ། སྣར་ཐང་། [↑](#footnote-ref-231)
213. གསོལ། སྡེ་དགེ། སྣར་ཐང་། [↑](#footnote-ref-232)
214. གཏོར་མའི་ཚོགས་ སྡེ་དགེ། སྣར་ཐང་། [↑](#footnote-ref-233)
215. གཏོར་མས་ སྡེ་དགེ། སྣར་ཐང་། [↑](#footnote-ref-234)
216. གང་ སྡེ་དགེ། སྣར་ཐང་། [↑](#footnote-ref-235)
217. དབུགས་ཀྱི་བཀུགས་ཏེ་ སྡེ་དགེ། སྣར་ཐང་། [↑](#footnote-ref-236)
218. བཞག་པར་ སྡེ་དགེ། སྣར་ཐང་། [↑](#footnote-ref-237)
219. བྱས་ སྡེ་དགེ། སྣར་ཐང་། [↑](#footnote-ref-238)
220. འདབ་མ་ལ་ སྡེ་དགེ། སྣར་ཐང་། [↑](#footnote-ref-239)
221. བཞག་པར་ སྡེ་དགེ། སྣར་ཐང་། [↑](#footnote-ref-240)
222. བཞག་པར་ སྡེ་དགེ། སྣར་ཐང་། [↑](#footnote-ref-241)
223. དབྱེ་བས་ སྡེ་དགེ། སྣར་ཐང་། [↑](#footnote-ref-242)
224. བརླབས་པའོ། སྡེ་དགེ། སྣར་ཐང་། [↑](#footnote-ref-243)
225. བཅིངས་བ་ སྡེ་དགེ། སྣར་ཐང་། [↑](#footnote-ref-244)
226. མཆོད་པ་ སྡེ་དགེ། སྣར་ཐང་། [↑](#footnote-ref-245)
227. གཡོན་པ་ སྡེ་དགེ། སྣར་ཐང་། [↑](#footnote-ref-246)
228. གཡས་པ་ སྡེ་དགེ། སྣར་ཐང་། [↑](#footnote-ref-247)
229. ། དུརྦ་ སྡེ་དགེ། སྣར་ཐང་། [↑](#footnote-ref-248)
230. ཞི་བ་ སྡེ་དགེ། སྣར་ཐང་། [↑](#footnote-ref-249)
231. དགུགས་ སྡེ་དགེ། སྣར་ཐང་། [↑](#footnote-ref-250)
232. གྲང་ སྡེ་དགེ། སྣར་ཐང་། [↑](#footnote-ref-251)
233. དབང་གི་ སྡེ་དགེ། སྣར་ཐང་། [↑](#footnote-ref-252)
234. གནག་པར་ སྡེ་དགེ། སྣར་ཐང་། [↑](#footnote-ref-253)
235. ཡིད་ཀྱི་དབང་ སྡེ་དགེ། སྣར་ཐང་། [↑](#footnote-ref-254)
236. ནག་པོ་ སྡེ་དགེ། སྣར་ཐང་། [↑](#footnote-ref-255)
237. ཀྱི་པདྨོའི་ སྡེ་དགེ། སྣར་ཐང་། [↑](#footnote-ref-256)
238. སྤྱོད་པར་ སྡེ་དགེ། སྣར་ཐང་། [↑](#footnote-ref-257)
239. ཏ་ སྡེ་དགེ། སྣར་ཐང་། [↑](#footnote-ref-258)
240. བའོ།། །​། སྡེ་དགེ། སྣར་ཐང་། [↑](#footnote-ref-259)