༄། །​དཔལ་གདན་བཞི་པའི་ཟབ་དོན་སྟོན་པ་ཤིང་གཅིག་གི་དཀའ་འགྲེལ་བཞུགས། ༄༅༅། །​དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །​གཙོ་མོ་ལྷ་མོ་ཐམས་ཅད་བདེ། །​དེ་ཉིད་ཐམས་ཅད་རབ་བརྩོན་མཛད། །​གྲུ་གསུམ་པདྨའི་དབུས་གནས་པའི། །​ཟླ་བ་:ཉི་མ་མེ་ཡིས་[[1]](#footnote-20)བརྒྱན། །​པདྨ་ཆེན་པོ་ཉེར་གནས་ཏེ། །​ཡི་དགས་ཆེན་པོས་གདན་བྱས་པར། །​གདན་སྐྱེས་རྣལ་འབྱོར་མ་བསྒོམས་ན། །​མྱུར་དུ་དངོས་གྲུབ་:ཐོབ་པར་[[2]](#footnote-21)འགྱུར། །​གདན་བཞི་པ་ཡི་རྒྱུད་ཀྱི་ནི། །​ལུང་གི་དོན་གྱི་རྗེས་འབྲངས་ཏེ། །​ཤིང་གཅིག་ལ་སོགས་དཀའ་འགྲེལ་ནི། །​རྣལ་འབྱོར་གྲུབ་ཕྱིར་བཤད་པར་བྱ། །​དམ་ཚིག་མ་དང་སྒྲུབ་པ་པོས། །​རྣལ་འབྱོར་ཕོ་མོའི་དཀྱིལ་འཁོར་ལ། །​གཏོར་མའི་ལས་ནི་ཁྱད་པར་དུ། །​ངེས་པ་ཉིད་ནི་སྦྱར་བར་བྱ། །​ཟླ་བ་:ཡར་ངོའི་[[3]](#footnote-22)ཚེས་བརྒྱད་དང་། །​བཅོ་ལྔ་དང་ནི་བཅུ་བཞི་ལ། །​རང་ཁྱིམ་རྣལ་འབྱོར་མ་མཆོད་ནས། །​ཕྱི་ནས་གཏོར་མ་བརྩམ་པར་བྱ། །​:རང་གཞན་[[4]](#footnote-23)དེ་བཞིན་ཕྱི་རོལ་དང་། །​ལུས་ལ་གནས་པའི་ལྷ་རྣམས་མཆོད། །​ཤིང་གཅིག་ལ་སོགས་གནས་རྣམས་སུ། །​གཏོར་དང་བཏུང་བས་ཡོངས་སུ་མཆོད། །​དེ་ལྟར་གྱུར་པའི་སྔགས་ཀྱིས་ནི། །​རྣལ་འབྱོར་མ་ཀུན་མཆོད་པར་བྱ། །​དེ་ལྟར་སྔགས་ཀུན་མ་ཤེས་པར། །​སྔགས་པས་ཕྱི་རོལ་སྤྱོད་བྱེད་ན། །​བསྐལ་པ་བྱེ་བ་བརྒྱ་བསྒྲུབས་ཀྱང་། །​ལྷ་རྣམས་མཉེས་པར་མི་འགྱུར་རོ། །​དེ་ཕྱིར་རྒྱུད་རྣམས་ཐམས་ཅད་དུ། །​བཅོམ་ལྡན་འདས་ཀྱིས་རྟག་སྦས་པ། །​རྣལ་འབྱོར་རྒྱུད་འདི་ཐམས་ཅད་ལ། །​དངོས་གྲུབ་ཐོབ་པའི་རྒྱུ་རུ་ནི། །​འདི་ནི་རྒྱས་པར་བྱས་པ་ལ། །​ཉོན་ཅིག་བཟང་པོ་བདག་གིས་བཤད། །​ཨོཾ་ཞེས་པ་[[5]](#footnote-24)ནི་མཆོད་པའི་ངག །​ཤིང་གཅིག་ལ་སོགས་བདུན་དུ་ནི། །​རྒྱང་གྲགས་གཅིག་གི་ནང་རོལ་ནས། །​ཤིང་གཞན་དག་ནི་རྣམ་སྤངས་པ།[[6]](#footnote-25) །​ཤིང་གཅིག་པ་ནི་ཐམས་ཅད་ཀྱིས། །​བཤད་པས་:ཤེས་པར་[[7]](#footnote-26)མི་འགྱུར་ཕྱིར། །​ལུས་ནི་ཤིང་ཞེས་བྱ་བར་བཤད། །​ལག་པ་ཡལ་ག་ལ་སོགས་བྱ། །​རིག་[[8]](#footnote-27)བྱེད་མཐའ་ཡས་གསུངས་པ་དང་། །​རྒྱུད་གཞན་དག་ལ་[[9]](#footnote-28)དེ་སྐད་གསུངས། །​སྟེང་གི་རྩ་བ་:ཡལ་ག་འོག །​[[10]](#footnote-29)ཨ་ཤྭད་ཞེས་གསུངས་མི་ཟད་པ། །​མེ་ཏོག་འབྲས་བུས་ཡོངས་སུ་བརྒྱན། །​ཤིང་ཞེས་བྱ་བར་བཤད་པ་ཡིན། །​ལུས་ཀྱི་དབུས་ན་ཨ་གནས་པའི། །​གསང་བའི་ཤིང་ནི་མི་ཤེས་ཕྱིར། །​ལྟེ་བ་ནས་ནི་སོར་བཞི་ན། །​དེ་ལ་ལུས་རྟེན་རབ་ཏུ་གནས། །​དེ་[[11]](#footnote-30)ལས་སྟེང་འབྱུང་ཡལ་ག་གསུམ། །​ཤིང་གི་བུ་གུར་ཡོངས་སུ་ལྡན། །​ལྟེ་སྙིང་སྨིན་མའི་དབུས་གནས་པར། །​ཐིག་ལེ་གསུམ་ནི་གསུངས་པ་དག །​:སྟེང་དུ་[[12]](#footnote-31)འོག་ཏུ་འགྲོ་བ་ལས། །​ཡལ་ག་བཅུ་ཞེས་བྱ་བར་བཤད། །​མེ་ཏོག་འབྲས་བུ་རྟག་ཏུ་ལྡན། །​འདབ་མ་བརྒྱད་པ་ཤིན་ཏུ་མཛེས། །​གང་ཚེ་སྣ་ལས་ཕྱིར་བྱུང་སྲོག །​ཤིང་གཅིག་པ་ཞེས་བྱ་བར་བཤད། །​གསང་བའི་ཤིང་གི་ཤིང་ཆེན་པོ། །​གསང་བ་ཡི་ནི་གནས་ན་གནས། །​མུ་སྟེགས་ཉན་སོགས་ཐམས་ཅད་ཀྱིས། །​ཤིང་དེ་རྣམ་པར་ཤེས་མི་འགྱུར། །​ཆོས་འབྱུང་བ་ཡི་ཚལ་ཆེན་པོར། །​དེ་ཡི་དབུས་སུ་ཡོངས་གནས་པར། །​སུ་ཀྲ་[[13]](#footnote-32)རཀྟ་རང་འབྱུང་བའོ། །​མེ་ཏོག་འབྲས་བུས་ཡོངས་སུ་བརྒྱན། །​དེ་ལ་གནས་པའི་རྣལ་འབྱོར་པས། །​ཐར་པའི་དངོས་གྲུབ་ཐོབ་པར་འགྱུར། །​བླ་མའི་ཞལ་སྔའི་བཀའ་དྲིན་གྱིས། །​མངོན་སུམ་ཉིད་དུ་བདག་གིས་བཤད། །​ཕ་ཞེས་བྱ་བ་སུ་ཀྲར་བརྗོད། །​མ་ནི་རཀྟར་ཡོངས་སུ་ཤེས། །​ཡི་གེ་གཉིས་ནི་ཀུན་སྦྱོང་བ། །​དུར་ཁྲོད་དུ་ནི་རྣམ་པར་གྲགས། །​དུར་ཁྲོད་ཤི་བའི་ཚལ་དུ་ཤེས། །​ཡི་དགས་ཀྱི་ནི་གནས་སུ་བཤད། །​གང་ཡང་ཕ་ཡིས་:བསྡུས་པ་ཡི།[[14]](#footnote-33) །​གཟུགས་དང་ཁ་དོག་མཛེས་པའོ། །​མ་ལས་བྱུང་བའི་གསུམ་གྱི་དངོས། །​དེ་:བཞིན་ཕ་[[15]](#footnote-34)ལས་བྱུང་བའང་གསུམ། །​འགྱུར་བ་དྲུག་པོ་བསྡུས་པ་ནི། །​དུར་ཁྲོད་དུ་ནི་རྣམ་པར་གྲགས། །​དེ་ཕྱིར་ཤི་བའི་:ཚལ་དུ་[[16]](#footnote-35)བཤད། །​:ལུས་པོ་ཡིས་[[17]](#footnote-36)ནི་བརྟེན་བྱས་པ། །​དབང་པོ་བཅུ་པོ་ལ་སོགས་ཀུན། །​འདུས་པ་དང་ནི་ཁུ་བར་འགྱུར། :།​སྲོག་[[18]](#footnote-37)ནི་དུར་ཁྲོད་ཞེས་བྱར་བརྗོད། །​རིམ་གྱིས་འབྱུང་སོགས་ངོ་བོ་ནི། །​:ཚིགས་བཅད་[[19]](#footnote-38)དང་པོར་གང་གསུངས་པ། །​དེ་ལྟ་བར་ནི་གསང་བའི་གཟུགས། །​ཤེས་རབ་པདྨའི་མཁའ་ཁམས་སུ། །​རི་དགས་འཛིན་པའི་ཚུལ་གྱིས་སུ། །​འབྱུང་པོ་ཐམས་ཅད་ལྟུང་བའི་གནས། །​དུར་ཁྲོད་དུ་ནི་ཡོངས་སུ་བརྟག །​རི་ཞེས་བྱ་བའི་རི་བོར་བཤད། །​ལྷ་རྣམས་གནས་སུ་ས་འཛིན་ཏེ། །​ལུས་ཀྱང་རི་ཞེས་བྱ་བར་བརྗོད། །​གསུམ་:འདུས་པ་[[20]](#footnote-39)ནི་ཡང་དག་ལྡན། །​དབང་པོ་བྱ་ཡིས་ཡོངས་སུ་གང་། །​རི་དགས་ལ་སོགས་སྣ་ཚོགས་ལྡན། །​:ལུས་རིར་[[21]](#footnote-40)གནས་པའི་ལྷ་རྣམས་ནི། །​གཏོར་དང་བཏུང་བས་མཆོད་པར་བྱ། །​སྲོག་ཀྱང་རི་ཞེས་བྱ་བར་བཤད། རྒྱུ་དང་མི་རྒྱུར་:བཅས་པ་[[22]](#footnote-41)འཛིན། །​འབྲས་བུ་ཤིང་གིས་ཀུན་ཏུ་གང་། །​བ་སྤུ་:རྩ་ཡི་[[23]](#footnote-42)ཕྲེང་བས་གང་། །​ཆུ་ནི་ཡོངས་སུ་འབབ་པར་ལྡན། །​གྲུབ་པའི་རྣལ་འབྱོར་མ་བསྙེན་པ། །​པ་[[24]](#footnote-43)ཞེས་པ་ནི་པདྨར་བཤད། །​རྦ་ཞེས་བྱ་བ་རྡོ་རྗེར་[[25]](#footnote-44)ཤེས། །​ཏ་ཞེས་པ་ནི་བདེ་བ་ཆེ། །​དེ་ཕྱིར་རི་ལ་རི་ཞེས་བརྗོད། །​གང་ཡང་རི་ཡི་ཕྱོགས་གཅིག་གནས། །​དེ་ལ་གནས་པའི་ལྷ་རྣམས་ནི། །​མཁས་པ་ཡིས་ནི་མཆོད་པར་བྱ། །​དབང་པོ་སྒོ་དགུའི་གནས་རྣམས་ནི། །​སྣ་ཚོགས་ཆོ་ག་ཡི་ནི་གནས། །​དེ་ཕྱིར་གཅོང་རོང་ཞེས་སུ་བཤད། །​སྲོག་གི་གཅོང་རོང་[[26]](#footnote-45)གཅོང་རོང་ནི། །​ཀ་ཞེས་པ་ནི་ལུས་ཀྱི་དངོས། །​དེ་ནི་སྲོག་གི་རླུང་གིས་བཟུང་།[[27]](#footnote-46) །​དེ་ཕྱིར་གཅོང་རོང་ཞེས་སུ་བཏགས། །​ཡེ་ཤེས་བདུད་རྩིའི་ཆུ་འབབ་པས། །​བྷ་ག་གཅོང་རོང་ཞེས་སུ་གསུངས། །​གང་ཡང་འདོད་ཆགས་:ཞུ་བ་ཡིས།[[28]](#footnote-47) །​ཁུ་བ་ཡི་ནི་གཟུགས་སུ་གནས། །​ཀ་ཞེས་པ་ནི་མྱོས་པའི་མདོག །​ད་ཞེས་པ་ནི་ཞུ་བའི་བདག །​རི་ཞེས་པ་ནི་དགའ་བའི་བདག །​གཅོང་རོང་དེ་ནི་དེ་ལྟར་བཤད། །​ཕུག་ནི་ཕྱི་ནས་བཤད་ཚུལ་གྱིས། །​སྒྲུབ་པ་པོ་ཡི་གནས་སུ་གསུངས། །​བྱེ་བ་བརྒྱད་ཅུའི་རྣལ་འབྱོར་པས། །​གང་དུ་གནས་ནི་རབ་བརྟགས་པ། །​དེ་ནི་ཕུག་ཅེས་བྱ་བའི་མིང་། །​ལུས་ཀུན་དེ་དང་འདྲ་བར་གསུངས། །​རྐང་པའི་མཐིལ་ནས་སྤྱི་བོའི་བར། །​གསང་ཆར་ཁྱབ་པ་རླུང་གི་གཟུགས། །​རྟག་ཏུ་རླུང་གི་གཟུགས་སུ་གནས། །​ཕུག་ཅེས་བྱ་བར་བཤད་པ་ཡིན། །​གསང་བའི་གསང་བར་གནས་པའི་ལྷ། །​དེ་ནི་ལྷ་དང་མི་ལ་གསང་། །​རྒྱུད་དང་རྒྱུད་ནི་ཐམས་ཅད་ལས། །​སྦ་བར་གསང་བ་ཡིན་པར་བཤད། །​སྐྱེ་བོ་གནས་ལ་[[29]](#footnote-48)གྲོང་འདབ་ཏུ། །​གཏོར་དང་བཏུང་བས་མཆོད་པར་བྱ། །​དབང་པོའི་གྲོང་གིས་ཀུན་ཏུ་གང་། །​འདབ་ནི་ལུས་ལ་རྣམ་པར་གནས། །​རང་གི་བདག་པོའི་ལྷ་བསྒོམས་ལ། །​ནུས་པ་ཡིས་ནི་མཆོད་པར་བྱ། །​ལུས་ཀྱི་གྲོང་ཁྱེར་སྤྱི་བོར་གནས། །​འདབ་ནི་མཐའ་ཡི་རྣམ་པར་གནས། །​དབང་དུ་གནས་པའི་ནང་གི་གང་། །​གྲོང་གི་འདབ་ཅེས་བྱ་བར་བཤད། །​གྲོང་ཁྱེར་གང་ལ་གནས་པ་ནི། །​སྐྱེ་བའི་:བྱིན་གྱི་[[30]](#footnote-49)རླབས་ལས་:བྱུང་། །​[[31]](#footnote-50)ཤེས་རབ་དབྱིངས་ཀྱི་དངོས་པོ་ནི། །​གྲོང་ཁྱེར་བྱ་བའི་མིང་དུ་གསུངས། །​རྩེ་གཅིག་པ་དང་རྩེ་གཉིས་པ། །​གསུམ་པོ་དག་[[32]](#footnote-51)ནི་བཞི་མདོ་རུ། །​ལྷ་ཡི་མཆོད་པ་སྔར་བཤམས་ཏེ། །​ལམ་དུ་གནས་ཏེ་མཆོད་པར་བྱ། །​ལས་བཅུ་ལ་ནི་གནས་པ་ནི། །​ལམ་ཞེས་པ་ནི་ལུས་ལ་གནས། །​གཅིག་པ་:རྟོག་པ་[[33]](#footnote-52)ལས་བྱུང་བ། །​གཉིས་པོ་:གཉིས་ཀྱིས་[[34]](#footnote-53)ཁྱད་པར་གྱི། །​སུམ་མདོ་ཐེག་པའི་ཁྱད་པར་དུ། །​རྣལ་འབྱོར་པས་ནི་རྟག་ཅེས་བྱ། །​སྲོག་ནི་སུམ་མདོ་ཞེས་སུ་གསུངས། །​གཤེར་དང་དམར་སེར་སྐམ་པ་ཡི། །​བཞི་མདོ་རུ་ནི་ཤེས་པར་བྱ། །​:སྐྱོར་བ་[[35]](#footnote-54)ལ་སོགས་རྣམ་པ་བཞི། །​སྟེང་དང་འོག་གི་:ཁྱད་པར་གྱི།[[36]](#footnote-55) །​སུམ་མདོ་ཞེས་ནི་ཡོངས་སུ་གྲགས། །​སྟེང་དུ་ཚངས་པའི་ལམ་ཞེས་བྱ། །​དེ་བཞིན་འོག་ཏུ་ཁྱབ་འཇུག་དྲན། །​དྲག་པོ་དབུས་སུ་རྣམ་པར་ཤེས། །​ལམ་ནི་:སུམ་མདོ་[[37]](#footnote-56)དག་ཏུ་བཤད། །​གྲུ་བཞི་ཡོན་ཏན་ཀུན་ལྡན་པ། །​གསང་བ་ཡི་ནི་པདྨར་གནས། །​གྲུ་གསུམ་ལམ་གསུམ་དུ་ཤེས་བྱ། །​:གཉིས་ཀྱིས་[[38]](#footnote-57)གཟུགས་སུ་གཉིས་སུ་འགྲོ། །​གང་ཚེ་དངོས་པོ་གཅིག་གྱུར་པ། །​འགྲོ་བ་:རྣམས་ཀྱིས་[[39]](#footnote-58)གནས་ཀྱི་དངོས། །​དེ་ལྟར་ལམ་གཅིག་ཤེས་བྱ་སྟེ། །​ཐར་པ་ཡི་ནི་གཟུགས་སུ་གནས། །​བཏབ་པའི་ལམ་ནི་ཡོངས་ཐོབ་པའི། །​ཞིང་བརྒྱད་དུ་ནི་གནས་པར་བྱ། །​ཤིན་ཏུ་དགོད་དང་སྤྱོད་པའི་གནས། །​དེ་བཞིན་དུ་ནི་རིགས་ཀྱི་རི། །​རྒྱལ་བ་དང་ནི་ཉེ་རྒྱལ་དང་། །​དེ་བཞིན་རབ་མཆོག་ཆུ་ཡི་གནས། །​ཆར་པའི་རྩེ་དང་དེ་བརྒྱད་དང་། །​དེ་དག་ཞིང་ཞེས་བྱ་བར་གྲགས། །​གནས་དེ་དག་ཏུ་འདུག་ནས་ཀྱང་། །​གཏོར་མ་ཨ་ཡིས་མཆོད་པར་བྱ། །​ཞིང་གི་འགྲམ་ན་གནས་པ་ནི། །​ཉེ་བ་ཡི་ནི་ཞིང་དུ་བསྟན། །​ཞིང་བརྒྱད་དག་ནི་གནས་རྣམས་ནི། །​ལུས་ལ་གནས་པའི་:བདག་གིས་[[40]](#footnote-59)བཤད། ་[[41]](#footnote-60)བླ་མའི་ཞལ་སྔའི་བཀའ་དྲིན་གྱིས། །​རིམ་པ་ཅི་བཞིན་བདག་གིས་དགྲོལ།[[42]](#footnote-61) །​ཤིན་ཏུ་དགོད་པ་ཁ་ལ་གནས། །​སྤྱོད་མའི་གནས་ནི་སྨིན་མའི་མཚམས། །​རིགས་ཅན་རྣ་བ་དག་ཏུ་བརྗོད། །​རྒྱལ་བ་སུམ་མདོ་ཡི་ནི་མདུན། །​ཉེ་རྒྱལ་དེ་བཞིན་སྙིང་གར་གསུངས། །​རབ་མཆོག་སྣ་ཡི་རྩེ་མོ་ལ། །​ཆུ་ཡི་གནས་ནི་མིག་ཏུ་ཤེས། །​ཆར་བའི་རྩེ་མོ་སྤྱི་བོར་གནས། །​ཚནྡོ་[[43]](#footnote-62)ཧ་ནི་སྡོམ་པར་གསུངས། །​གསང་བ་ཡི་ནི་པདྨར་གནས། །​ཟེ་འབྲུ་དང་ནི་ཟེ་བར་ལྡན། །​འདབ་མ་བརྒྱད་ཀྱིས་རྣམ་པར་བརྒྱན། །​དེ་ལྟ་བས་ན་བརྒྱད་དུ་ཤེས། །​ཡེ་ཤེས་དབང་ཕྱུག་མ་དང་ལྡན། །​ལུས་ནི་ཞིང་ཞེས་བྱ་བར་གསུངས། །​ཞིང་མ་ཤེས་རབ་ཏུ་ཤེས་བྱ། །​རྣམ་པ་:ཀུན་གྱིས་[[44]](#footnote-63)སྟོང་པས་ན། །​ཁྱིམ་སྟོང་དུ་ནི་རབ་ཏུ་བཤད། །​དེ་ན་གནས་པའི་ལྷ་རྣམས་ནི། །​ཆོ་ག་སྔ་མས་མཆོད་པར་བྱ། །​དངོས་པོ་ཐམས་ཅད་རྣམ་སྤངས་པས། །​ལུས་ཀྱང་སྟོང་པ་ཉིད་དུ་བརྗོད། །​ཁྱིམ་སྟོང་ཞེས་པ་ལུས་:ལ་གཟུང་།[[45]](#footnote-64) །​བསྒོམ་པས་ལྷ་རྣམས་བསྒོམས་ནས་ནི། །​སྣ་ཚོགས་མཆོད་པ་དྲུག་ཆོ་གས། །​རྟག་ཏུ་རྣལ་འབྱོར་པ་ཡིས་མཆོད། །​གཟུགས་ཀྱི་སྟོང་པ་དེ་ཉིད་ལྟར། །​ན་དི་[[46]](#footnote-65)བཅུ་པོའང་དེ་བཞིན་ནོ། །​དེ་ལ་གནས་པའི་ཡེ་ཤེས་ནི། །​ཡིད་ཀྱི་སྦྱོར་བས་མཆོད་པར་བྱ། །​སྟོང་པའི་ཡེ་ཤེས་རྡོ་རྗེ་ཡིས། །​གནས་གང་ལ་ནི་:རབ་གནས་པ།[[47]](#footnote-66) །​ཆོས་འབྱུང་ཞེས་བྱ་བ་ཡི་ཁྱིམ། །​ཡེ་ཤེས་རྣམ་ཤེས་དག་དང་ལྡན། །​དེ་ལ་གནས་པའི་ལྷ་མོ་རྣམས། །​མེ་ཏོག་ཆུ་ཡིས་མཆོད་པར་བྱ། །​སྒྲུབ་པོས་དངོས་གྲུབ་ཐོབ་པའི་ཕྱིར། །​གསང་བ་ལས་ཀྱང་གསང་བ་སྟེ། །​གང་དང་གང་དུ་གང་བསྙེན་པས། །​དེ་ཕྱིར་བསྙེན་པ་ཞེས་སུ་གསུངས། །​དེ་དག་ལས་ཀྱང་གནས་རྒྱུ་རུ། །​གནས་ནས་ཀྱང་ནི་མཆོག་ཏུ་འགྲོ། །​འཁོར་བའི་རྒྱ་མཚོ་ལས་བརྒལ་བའོ། །​འགྲམ་དུ་ཕྱིན་པས་ཆུ་འགྲམ་གནས། །​རབ་དགའ་ལ་སོགས་ས་བརྒྱད་དང་། །​ལགས་པའི་བློ་གྲོས་དང་བཅས་དགུ། །​ཞིང་བརྒྱད་ཁྱད་པར་དུ་བརྗོད་པ། །​ཞིང་དགུའི་བདག་པོར་ཤེས་པར་བྱ། །​འདོད་པ་སྲོག་ཅེས་བྱ་བར་ཤེས། །​ས་བོན་ཞེས་བྱ་དབང་ཕྱུག་གོ། །​འདོད་པ་ལས་བྱུང་ང་རྒྱལ་ནི། །​དེ་ནི་རྡོ་རྗེ་འཛིན་པ་ཆེ། །​འདོད་པའི་སྤྱི་བོར་ཡོངས་གནས་ཏེ། །​རྐང་པ་ནས་ནི་སྤྱི་བོར་ཁྱབ། །​འདོད་པ་གསུམ་[[48]](#footnote-67)དོར་བབ་པས་ནི། །​དེར་ནི་འགྲོ་བ་གསུམ་པོ་རྨོངས། །​ས་ལ་སོགས་པ་དེ་བཞིན་དྲུག །​འདོད་པ་ཡི་ནི་གཟུགས་སུ་གནས། །​གཞན་དུ་བདུད་རྩི་ལྔ་ཡང་བརྗོད། །​དབང་ཕྱུག་དང་སོགས་དངོས་གྲུབ་བརྒྱད། །​མི་རྣམས་གང་གིས་སྒྲུབ་བྱེད་པ། །​ཆུང་ངུ་ལ་སོགས་སྒྲུབ་པར་ལྡན།[[49]](#footnote-68) །​འདོད་པ་ལུས་ཀྱི་ཡན་ལག་སྟེ། །​དེ་ནས་གླང་ཆེན་ཞེས་སུ་བཤད། །​གནས་དེ་དག་ལ་གནས་པ་ཡི།[[50]](#footnote-69) །​ལྷ་རྣམས་སུ་ནི་རབ་གྲགས་པ། །​ལྔ་པོ་ལྔ་པོའི་:བདག་ཉིད་ཀྱིས།[[51]](#footnote-70) །​སྔགས་པས་རྟག་ཏུ་མཆོད་པར་བྱ། །​དབང་པོ་ཕྱོགས་ནས་བརྩམས་ནས་ནི། །​ཇི་སྲིད་དབང་ལྡན་མཚམས་བར་དུ། །​གཡས་དང་གཡོན་དུ་བསྐོར་བ་ཡི། །​རིམ་པ་:བརྒྱད་པ་[[52]](#footnote-71)ཤེས་པར་བྱ། །​དང་པོ་དྲག་ནག་ཅེས་བྱ་བ། །​རྐང་པ་ཡི་ནི་མཐེ་བོང་བར། །​དུས་མེད་དྲག་པོ་ཞེས་གྲགས་པ། །​ལྷ་མོ་ཡི་ནི་འཁོར་གྱིས་བསྐོར། །​གསང་བའི་གནས་སུ་དྲག་ཆེན་དང་། །​ལུས་ཀྱི་ཡན་ལག་ཀུན་ལ་ཁྱབ། །​ལྟེ་བའི་གནས་ལ་ལྷ་བྱིན་ཏེ། །​སྒྱུ་མ་ཡི་ནི་གཟུགས་ཀྱི་ཚུལ། །​སྙིང་གར་གནས་པའི་ནག་པོ་ཆེ། །​སྒྱུ་མ་ཆེན་པོ་[[53]](#footnote-72)མཆོག་གི་མཆོག །​གཙིགས་པ་ཁ་ཡི་ཕྱོགས་གནས་ཏེ། །​རྡོ་རྗེ་མཚོན་ནི་མཚོན་ཆེན་པོ། །​འཇིགས་བྱེད་མཆུ་ལ་རྟག་[[54]](#footnote-73)ཏུ་གནས། །​འབར་བའི་མེ་དང་མཉམ་པའི་འོད། །​མགོ་བོར་གནས་པ་:དག་པ་[[55]](#footnote-74)ཆེ། །​:ཚངས་པའི་[[56]](#footnote-75)བུག་ལས་རྣམ་པར་བྱུང་། །​སྣ་ཡི་བར་དུ་རྟག་གནས་པ། །​བགེགས་ཀྱི་རྒྱལ་པོ་གཙོ་བོ་ཆེ། །​དེ་དག་མཚམས་སུ་གནས་པ་ནི། །​དབང་ལྡན་ལ་སོགས་རིམ་པ་བཞིན། །​ཙ་མུ་ཎྜི་ནི་མགོ་བོའི་གནས། །​:བེ་ཏཱ་ལཱི་[[57]](#footnote-76)ནི་ཤིང་ལ་བརྟེན། །​ཨཱ་གྷོ་ཙིར་ནི་སུམ་མདོར་གནས། །​དེ་ཉིད་གསུམ་པོ་ལམ་གསུམ་བཞི། །​མགོ་ཞེས་:བྱ་བར་[[58]](#footnote-77)སྒྲ་ཆེན་པོ། །​བཅུ་གཉིས་ཀྱི་ནི་མཚམས་སུ་གནས། །​ཤིན་ཏུ་དགོད་པ་དགོད་ཆེན་པོ། །​བགེགས་མེད་ཀྱི་ས་ནི་རྣམ་པར་འཇོམས། །​བི་བད་ཚ་ཡིས་འཇོམས་པ་སྟེ། །​སྙིང་ག་ཡི་ནི་པདྨར་གནས། །​ལྷ་མོ་སྒྱུ་མ་ཞེས་སུ་གྲགས། །​འགྲོ་རྣམས་སྨོས་པས་རྨོངས་པར་བཤད། །​ལྷ་མོ་ཨུ་མ་ཀླད་པར་གནས། །​ཀླད་པས་ནི་ཚུགས་འདོད་པ་མ། །​རྒྱལ་མོ་ལྷ་སོགས་ལྷ་མོ་ཆེ། །​ན་ལི་ཡི་ནི་གཟུགས་སུ་གནས། །​པུས་མོ་བྱིན་པ་ནག་པོ་སོགས། །​བཞི་པོ་དག་ནི་ཆེན་པོ་ཡིན། །​དབང་མོ་ལ་སོགས་ལྷ་མོའི་ཚོགས། །​སྙིང་ག་ཡི་ནི་པདྨར་གནས། །​གཟུགས་ལ་སོགས་པའི་བྱེ་བྲག་དྲུག །​རེག་བྱ་ཡི་ནི་གཟུགས་སུ་གནས། །​ཟེའུ་འབྲུ་ལ་ནི་ཨ་ཡི་གཟུགས། །​རྡོ་རྗེ་སེམས་དཔའ་རྣམ་པར་བཞུགས། །​ངག་འཕྲོག་ལ་སོགས་ལྷ་མོ་ཆེ། །​ཉེ་བའི་:ན་ལི་[[59]](#footnote-78)བཞི་པོར་འདོད། །​ངག་འཕྲོག་མ་ནི་གསང་བར་གནས། །​འབར་བྱེད་མ་ནི་སྤྱིར་གནས་ཏེ། །​སྲེག་མ་དང་ནི་མཆེད་[[60]](#footnote-79)མར་བྱེད། །​དབང་ཕྱུག་ཆེན་མོ་མེ་ཡི་གཟུགས། །​:འཇིབ་བྱེད་[[61]](#footnote-80)མ་ནི་རྐན་ལ་གནས། །​རླུང་གི་གཟུགས་ཅན་དབང་ཕྱུག་ངག །​འཇིགས་པའི་གཟུགས་ཀྱི་ལྷ་མོ་ནི། །​མཁའ་འགྲོ་མ་དང་འདུས་པའི་ཚུལ། །​ལྕེ་ཡི་རྩ་བར་གནས་:པ་ཡི།[[62]](#footnote-81) །​དེ་ནི་ཆུ་ཡི་གཟུགས་སུ་གནས། །​འཇིགས་བྱེད་ལ་སོགས་ལྷ་མོ་བཞི། །​ལམ་བཞི་རུ་ནི་གནས་པ་ཡིན། །​རྣལ་འབྱོར་རྣལ་འབྱོར་མ་ཡི་ཚོགས། །​དེ་ནི་སྒྲ་ཡི་གཟུགས་སུ་གནས། །​ཐོད་པའི་ཕྲེང་གིས་ཕྲེང་བཅིངས་པའི། །​ལྷ་མོ་བཞི་ནི་ཆེན་མོ་ཡིན། །​ཐིག་ལེ་གནས་ན་རྟགས་[[63]](#footnote-82)འབྱུང་བ། །​ཤཀྟི་ཡི་ནི་གཟུགས་སུ་གནས། །​རལ་གྲི་ལ་སོགས་འཛིན་པས་བརྒྱན། །​ལག་པ་དང་ནི་རྐང་པར་གཞག །​འདོད་པ་ལ་སོགས་ཉོན་མོངས་གཅོད། །​རྒོལ་བ་ཐམས་ཅད་ཕྱི་མཐར་བྱེད། །​བགེགས་རྣམས་ཐམས་ཅད་འཇོམས་པའི་ལྟ།[[64]](#footnote-83) །​པདྨ་དབྱིངས་ཀྱི་རྗེས་སུ་འགྲོ། །​ཞི་[[65]](#footnote-84)སོགས་ལས་ཀྱི་དངོས་གྲུབ་དང་། །​མཁའ་འགྲོ་མ་ལ་སྒྲུབ་པ་ལ། །​དེ་བཞིན་གཤེགས་པའི་སྐུ་ཆེན་པོ། །​རྡོ་རྗེ་སེམས་དཔའ་ཁྱབ་པའི་གཙོ། །​བདག་ཉིད་དེ་ལྟར་བསྒོམས་ནས་ནི། །​ཀུན་[[66]](#footnote-85)ཏུ་སྔགས་པ་ཡིས་ནི་མཆོད། །​བཟའ་དང་བཏུང་བ་གོས་དག་ཀྱང་། །​ཕྲེང་བ་དྲི་དང་གོས་ལ་སོགས། །​ལུས་ཀྱི་དེ་ཉིད་ལ་གནས་ཏེ། །​རྣལ་འབྱོར་རིག་པས་རྟག་ཏུ་མཆོད། །​ཇི་ལྟར་དེ་ཉིད་རྗེས་འབྲང་སྟེ། །​དེ་ཡི་གཏོར་ལས་ཆོ་ག་བཤད། །​ཁྲག་ནི་རབ་ཏུ་:མཆོད་སྦྱིན་ཏེ།[[67]](#footnote-86) །​ཆུ་ཡི་གནས་ནི་དེ་བཞིན་ཉ། །​ཏིལ་གྱི་ཁུར་བ་ཆར་བའི་རྩེ། །​ཤིན་ཏུ་དགོད་པ་མཁུར་སྐྱ་བ། །​ཁ་དོག་ལྔ་པ་སྤྱོད་པའི་གནས། །​ཤ་ནི་རིགས་:ཀྱི་རིའུ་[[68]](#footnote-87)གསུངས། །​ཨཱ་ལི་དེ་བཞིན་རྒྱལ་བའི་གནས། །​ཉེ་བར་རྒྱལ་བའི་བ་དན་གསུངས།[[69]](#footnote-88) །​ཞི་:བརྒྱད་ཀྱིས་[[70]](#footnote-89)ནི་མཚན་པའོ། །​དེ་ནས་ཞིང་གི་བདག་པོ་རྣམས་:བཤད་པར་བྱ་སྟེ།[[71]](#footnote-90) །​ཤར་ཕྱོགས་སུ་ནི་ཤིན་ཏུ་:དགོད་པ་[[72]](#footnote-91)ལ། །​ཞི་བའི་:མིག་ཅན་[[73]](#footnote-92)གསེར་:བསྲེག་པའི་[[74]](#footnote-93)མདོག་:ལྟ་བུ་[[75]](#footnote-94)ཕྱག་ན་རྡོ་རྗེ་བསྣམས་ཤིང་:ཀ་དམྦ་[[76]](#footnote-95)ལ་གནས་པའོ། །​མེའི་ཕྱོགས་སུ་ནི་སྤྱོད་པ་ནག་མོའི་:ལྷ་མོ་[[77]](#footnote-96)ཁ་དོག་དམར་མོ། །​ཕྱག་ན་ཤཀྟི་བསྣམས་ཤིང་ཀ་རཉྫ་[[78]](#footnote-97)ལ་གནས་པའོ། །​ལྷོ་ཕྱོགས་སུ་ནི་ཀི་ལི་གི་རིས་མཚན་པའི་ལྷ་ཆེན་པོ་ཁ་དོག་ནག་པོ་དབྱུག་པ་བསྣམས་པའོ། །​བདེན་བྲལ་དུ་ནི་རྒྱལ་བ་ཅན་ཏེ། ཤིང་ནིམ་པ་ལ་གནས་པ། ཕྱག་ན་རལ་གྲི་བསྣམས་པ་དུ་བའི་མདོག་ཅན་ཞལ་འབར་བ་དང་། ནུབ་ཕྱོགས་སུ་ནི་ཉེ་རྒྱལ་ཏེ་སྒྱུ་འཕྲུལ་:ཆེན་པོ་[[79]](#footnote-98)དང་། ཤིང་ཨ་ཤྭཏྠ་ལ་གནས་པའི་:ཞགས་པ་[[80]](#footnote-99)བསྣམས་པའོ། །​རླུང་གི་ཕྱོགས་སུ་ནི་:མཆོད་སྦྱིན་ལ་[[81]](#footnote-100)རླུང་གི་ཤུགས་ཅན་ཏེ། བ་དན་བསྣམས་ཤིང་རླུང་གི་མདོག་ཅན་ཤིང་ཨུ་དུམ་བཱ་ར་ལ་གནས་པའོ། །​བྱང་གི་ཕྱོགས་སུ་ནི་ཤིང་ཀ་རི་དབྱུག་པ་བསྣམས་པ་ལ། ཁ་དོག་སེར་པོ་ཤིང་ཏ་ལ་ལ་གནས་པའོ། །​དབང་ལྡན་གྱི་ཕྱོགས་སུ་ནི་ཆར་པའི་རྩེ་ལ་རྣ་བོ་ཆེ། མདོག་དམར་པོ་རྩེ་གསུམ་པ་བསྣམས་པ། ཤིང་ཝ་ཏ་ལ་གནས་པའོ། །​དེ་དག་ནི་ཤིང་གི་བདག་པོར་ཤེས་པར་བྱ་ཞིང་མཁའ་འགྲོ་མ་ལྔའི་རང་བཞིན་ཉིད་དོ། :།​ཀརྐཌ་[[82]](#footnote-101)དང་:རོ་ཧི་ཏ་ནི་[[83]](#footnote-102)སྣའི་སྟེང་དུའོ། །​ཆུ་སྲིན་:དང་མོ་ཧི་[[84]](#footnote-103)ཏ་ནི་སྣའི་འོག་ཏུའོ། །​བི་བཱ་དང་ཙ་བ་ན་དང་། ཀྵུཾ་དང་དུ་བ་དང་མེའོ། །​སེང་གེ་དང་མི་ཀི་རི་[[85]](#footnote-104)དང་། ཧཱུཾ་དང་པདྨ་དང་སའོ། །​གཞོན་ནུ་མ་དང་། བི་ཏྲི་དང་། དཀར་མོ་དང་། སུཾ་དང་ཆུའོ། །​འདོད་པ་དང་གཞུ་དང་། ཡུཾ་དང་རླུང་སྟེ། དེ་དག་སྣ་བུག་གཡས་པ་ལའོ། །​:གླང་དང་[[86]](#footnote-105)ཀུཾ་མ་:དང་ཀྵྨྼྻུཾ་དང་[[87]](#footnote-106)རོ་ཙ་ན་དང་མེའོ། །​བུམ་པ་དང་མོ་ཧི་ཏ་དང་། ཧྨྼྻུཾ་[[88]](#footnote-107)དང་དྲི་མེད་གསུམ་དང་སའོ། །​ཉ་:དང་བྷ་ཏྲ་[[89]](#footnote-108)དང་སྨྼྻུཾ་དང་ཆུ་དང་སའི་གདུགས་སོ། །​འཁྲིག་པ་དང་ཆུ་སྲིན་དང་ཡྨྼྻུཾ་དང་དབྱེ་བ་དང་རླུང་ངོ། །​དེ་དག་སྣ་བུག་གཡོན་པ་ལའོ། །​སྲིད་[[90]](#footnote-109)དང་ཨཾ་དང་ཡེ་ཤེས་དང་། རྡོ་རྗེ་སེམས་དཔའ་དང་ནམ་མཁའོ། །​ཨ་དང་ཡེ་ཤེས་མཁའ་འགྲོ་མ་དང་། །​ལུག་དང་རྣམ་པར་ཤེས་པ་དང་། ནམ་མཁའི་རྩའོ། །​བླ་མའི་ཞལ་གྱི་རིམ་པ་འདི་ནི་དངོས་གྲུབ་:འདོད་པའི་[[91]](#footnote-110)ཕྱིར་གསང་བར་བྱའོ། །​དང་པོ་ལ་ནི་ནོར་བཏང་བྱ། །​གཉིས་པ་ལ་ནི་ནོར་བསྡུའོ། །​གསུམ་པ་ལ་[[92]](#footnote-111)ནི་ཞིང་ལས་བྱ། །​བཞི་པ་ལ་ནི་ས་བོན་གདབ།[[93]](#footnote-112) །​ལྔ་པ་ལ་ནི་ཁྱིམ་དུ་འཇུག །​དྲུག་པ་ལ་ནི་ཁྱིམ་བཞིའི་[[94]](#footnote-113)གནས། །​བདུན་པ་ལ་ནི་ལས་བྱ་བ། །​གོས་དང་རྒྱན་དང་ལོངས་སྤྱོད་:རྫོགས། ་[[95]](#footnote-114)སོང་བ་དག་ནི་ཕྱིར་མི་ལྡོག །​སངས་རྒྱས་དངོས་གྲུབ་སྒྲུབ་རྣམས་ཀྱིས། །​བླ་མ་མཆོད་ཕྱིར་རང་ཕྱག་རྒྱ། །​རང་གི་ཕྱག་རྒྱ་བསྟན་པ་ཡིས། །​དངོས་གྲུབ་ཐོབ་པར་[[96]](#footnote-115)རྒྱུད་ལས་གསུངས། །​གཞན་ལས་དངོས་གྲུབ་ཐོབ་མི་འགྱུར། །​ཕྱི་རོལ་:བསྐུལ་པས་[[97]](#footnote-116)དམ་ཚིག་མེད། །​དཔལ་ལྡན་སངས་རྒྱས་ཀུན་གྱི་དངོས། །​སློབ་དཔོན་བྱང་ཆུབ་རྡོ་རྗེ་ཉིད། །​དངོས་རྣམས་སྒྱུ་མ་ལྟ་བུ་ལ།[[98]](#footnote-117) །​སྤྲོ་བ་དང་ནི་བསྡུ་བ་མཛད། །​རྣལ་འབྱོར་ཆེན་པོ་སྐལ་ལྡན་རྣམས། །​སྡིག་པ་རྣམས་ནི་རྣམ་བྱང་ཞིང་། །​བསོད་ནམས་རྣམས་ནི་འཕེལ་བ་རྣམས། །​བདེ་བ་ཅན་དུ་འགྲོ་བར་ཤོག །​ཤིང་གཅིག་པའི་དཀའ་འགྲེལ་སློབ་དཔོན་འཕགས་པའི་ལྷའི་ཞལ་སྔ་ནས་མཛད་པ་རྫོགས་སོ། །​

1. ཉི་མ་མའི་ སྡེ་དགེ། སྣར་ཐང་། [↑](#footnote-ref-20)
2. འཐོབ་པར་ སྡེ་དགེ། སྣར་ཐང་། [↑](#footnote-ref-21)
3. ཡར་མར་ སྡེ་དགེ། སྣར་ཐང་། [↑](#footnote-ref-22)
4. རང་བཞིན་ སྡེ་དགེ། སྣར་ཐང་། [↑](#footnote-ref-23)
5. པས་ སྡེ་དགེ། སྣར་ཐང་། [↑](#footnote-ref-24)
6. ལ། སྡེ་དགེ། སྣར་ཐང་། [↑](#footnote-ref-25)
7. ཤེས་རབ་ སྡེ་དགེ། སྣར་ཐང་། [↑](#footnote-ref-26)
8. རིགས་ སྡེ་དགེ། སྣར་ཐང་། [↑](#footnote-ref-27)
9. ལས་ སྡེ་དགེ། སྣར་ཐང་། [↑](#footnote-ref-28)
10. ཡལ་གའོ། །​ སྡེ་དགེ། སྣར་ཐང་། [↑](#footnote-ref-29)
11. འདི་ སྡེ་དགེ། སྣར་ཐང་། [↑](#footnote-ref-30)
12. སྟེང་དང་ སྡེ་དགེ། སྣར་ཐང་། [↑](#footnote-ref-31)
13. ཏྲ་ སྡེ་དགེ། སྣར་ཐང་། [↑](#footnote-ref-32)
14. བསྡུས་པ་ཡིས། སྡེ་དགེ། སྣར་ཐང་། [↑](#footnote-ref-33)
15. བཞི་པ་ སྡེ་དགེ། སྣར་ཐང་། [↑](#footnote-ref-34)
16. ཚལ་བུ་ སྡེ་དགེ། སྣར་ཐང་། [↑](#footnote-ref-35)
17. ལུས་པོ་ཡི་ སྣར་ཐང་། [↑](#footnote-ref-36)
18. །​སོར་ སྡེ་དགེ། སྣར་ཐང་། [↑](#footnote-ref-37)
19. ཚོགས་བཤད་ སྡེ་དགེ། སྣར་ཐང་། [↑](#footnote-ref-38)
20. འདུས་པར་ སྡེ་དགེ། སྣར་ཐང་། [↑](#footnote-ref-39)
21. ལུང་རིག་ སྡེ་དགེ། སྣར་ཐང་། [↑](#footnote-ref-40)
22. བཅས་པར་ སྡེ་དགེ། སྣར་ཐང་། [↑](#footnote-ref-41)
23. རྩི་ཡང་ སྡེ་དགེ། སྣར་ཐང་། [↑](#footnote-ref-42)
24. ས་ སྡེ་དགེ། སྣར་ཐང་། [↑](#footnote-ref-43)
25. རྗེས་ སྡེ་དགེ། སྣར་ཐང་། [↑](#footnote-ref-44)
26. རེ་ སྡེ་དགེ། སྣར་ཐང་། [↑](#footnote-ref-45)
27. བཟུང་གཟུང་། སྡེ་དགེ། སྣར་ཐང་། [↑](#footnote-ref-46)
28. ཞུ་བ་ཡི། སྡེ་དགེ། སྣར་ཐང་། [↑](#footnote-ref-47)
29. ལས་ སྡེ་དགེ། སྣར་ཐང་། [↑](#footnote-ref-48)
30. བྱིན་གྱིས་ སྡེ་དགེ། སྣར་ཐང་། [↑](#footnote-ref-49)
31. འབྱུང་ སྡེ་དགེ། སྣར་ཐང་། [↑](#footnote-ref-50)
32. དང་ སྡེ་དགེ། སྣར་ཐང་། [↑](#footnote-ref-51)
33. རྟོགས་པ་ སྡེ་དགེ། སྣར་ཐང་། [↑](#footnote-ref-52)
34. གཉིས་ཀྱི་ སྡེ་དགེ། སྣར་ཐང་། [↑](#footnote-ref-53)
35. སྐྱེར་བ་ སྡེ་དགེ། སྣར་ཐང་། [↑](#footnote-ref-54)
36. ཁྱད་པར་གྱིས། སྡེ་དགེ། སྣར་ཐང་། [↑](#footnote-ref-55)
37. གསུམ་པོ་ སྡེ་དགེ། སྣར་ཐང་། [↑](#footnote-ref-56)
38. གཉིས་ཀྱི་ སྡེ་དགེ། སྣར་ཐང་། [↑](#footnote-ref-57)
39. རྣམས་ཀྱི་ སྡེ་དགེ། སྣར་ཐང་། [↑](#footnote-ref-58)
40. བདག་གི་ སྡེ་དགེ། སྣར་ཐང་། [↑](#footnote-ref-59)
41. ། །​ཞིང་བརྒྱད་དག་ནི་གནས་རྣམས་ནི།་ སྡེ་དགེ། སྣར་ཐང་། [↑](#footnote-ref-60)
42. བཀྲོལ། སྡེ་དགེ། སྣར་ཐང་། [↑](#footnote-ref-61)
43. སན་དོ་ སྡེ་དགེ། སྣར་ཐང་། [↑](#footnote-ref-62)
44. ཀུན་གྱི་ སྡེ་དགེ། སྣར་ཐང་། [↑](#footnote-ref-63)
45. ལ་གཟུང་བཟུང་། སྡེ་དགེ། སྣར་ཐང་། [↑](#footnote-ref-64)
46. ཊི་ སྡེ་དགེ། སྣར་ཐང་། [↑](#footnote-ref-65)
47. རབ་གནས་པར། སྡེ་དགེ། སྣར་ཐང་། [↑](#footnote-ref-66)
48. སུམ་ སྡེ་དགེ། སྣར་ཐང་། [↑](#footnote-ref-67)
49. བསྟན། སྡེ་དགེ། སྣར་ཐང་། [↑](#footnote-ref-68)
50. ཉིད། སྡེ་དགེ། སྣར་ཐང་། [↑](#footnote-ref-69)
51. བདག་ཉིད་ཀྱི། སྡེ་དགེ། སྣར་ཐང་། [↑](#footnote-ref-70)
52. རྒྱས་པ་ སྡེ་དགེ། སྣར་ཐང་། [↑](#footnote-ref-71)
53. མོ་ སྡེ་དགེ། སྣར་ཐང་། [↑](#footnote-ref-72)
54. བརྟག་ སྡེ་དགེ། སྣར་ཐང་། [↑](#footnote-ref-73)
55. དག་པ་དག་པ་ སྡེ་དགེ། སྣར་ཐང་། [↑](#footnote-ref-74)
56. ཚངས་པ་ སྡེ་དགེ། སྣར་ཐང་། [↑](#footnote-ref-75)
57. འབའ་ཏི་ལི་ སྡེ་དགེ། སྣར་ཐང་། [↑](#footnote-ref-76)
58. བྱ་བ་ སྡེ་དགེ། སྣར་ཐང་། [↑](#footnote-ref-77)
59. ངན་ལོང་ སྡེ་དགེ། སྣར་ཐང་། [↑](#footnote-ref-78)
60. འཆེད་ སྡེ་དགེ། སྣར་ཐང་། [↑](#footnote-ref-79)
61. འཇིགས་བྱེད་ སྡེ་དགེ། སྣར་ཐང་། [↑](#footnote-ref-80)
62. པའི་རྩ། སྡེ་དགེ། སྣར་ཐང་། [↑](#footnote-ref-81)
63. རྟག་ སྡེ་དགེ། སྣར་ཐང་། [↑](#footnote-ref-82)
64. ལྷ། སྡེ་དགེ། སྣར་ཐང་། [↑](#footnote-ref-83)
65. ཞིང་ སྡེ་དགེ། སྣར་ཐང་། [↑](#footnote-ref-84)
66. རྟག་ སྡེ་དགེ། སྣར་ཐང་། [↑](#footnote-ref-85)
67. མཆོད་སྦྱིན་ཆེ། སྡེ་དགེ། སྣར་ཐང་། [↑](#footnote-ref-86)
68. ཀྱི་རུ་ སྡེ་དགེ། སྣར་ཐང་། [↑](#footnote-ref-87)
69. གསུངས།པ། སྡེ་དགེ། སྣར་ཐང་། [↑](#footnote-ref-88)
70. བརྒྱད་ཀྱི་ སྡེ་དགེ། སྣར་ཐང་། [↑](#footnote-ref-89)
71. བཤད་བྱ། སྡེ་དགེ། སྣར་ཐང་། [↑](#footnote-ref-90)
72. བཀོད་པ་ སྡེ་དགེ། སྣར་ཐང་། [↑](#footnote-ref-91)
73. མིག་མ་ སྡེ་དགེ། སྣར་ཐང་། [↑](#footnote-ref-92)
74. བསྲེགས་པའི་ སྡེ་དགེ། སྣར་ཐང་། [↑](#footnote-ref-93)
75. ལྟ་བུར་ སྡེ་དགེ། སྣར་ཐང་། [↑](#footnote-ref-94)
76. གཏམ་པ་ སྡེ་དགེ། སྣར་ཐང་། [↑](#footnote-ref-95)
77. ལྷ་མོའི་ སྡེ་དགེ། སྣར་ཐང་། [↑](#footnote-ref-96)
78. རཉྩ་ སྡེ་དགེ། སྣར་ཐང་། [↑](#footnote-ref-97)
79. ཆེན་མོ་ སྡེ་དགེ། སྣར་ཐང་། [↑](#footnote-ref-98)
80. བཤགས་པ་ སྡེ་དགེ། སྣར་ཐང་། [↑](#footnote-ref-99)
81. མཆོད་སྦྱིན་པ་ སྡེ་དགེ། སྣར་ཐང་། [↑](#footnote-ref-100)
82. །​། །​ཏ་ཏ་ སྡེ་དགེ། སྣར་ཐང་། ། །​ པེ་ཅིན། [↑](#footnote-ref-101)
83. རོ་ཧ་ཧ་ སྡེ་དགེ། སྣར་ཐང་། [↑](#footnote-ref-102)
84. དང་པོ་ཧེ་ཏ་ སྡེ་དགེ། སྣར་ཐང་། [↑](#footnote-ref-103)
85. རྀ་ སྡེ་དགེ། སྣར་ཐང་། [↑](#footnote-ref-104)
86. གླང་ སྡེ་དགེ། སྣར་ཐང་། [↑](#footnote-ref-105)
87. དང་ཀྵུཾ་ སྡེ་དགེ། སྣར་ཐང་། [↑](#footnote-ref-106)
88. །ཧཱུཾ་ སྡེ་དགེ། སྣར་ཐང་། [↑](#footnote-ref-107)
89. དང་བ་ཏྲ་ སྡེ་དགེ། དང་བ་ཏ་ སྣར་ཐང་། [↑](#footnote-ref-108)
90. སུཾ་ སྡེ་དགེ། སྣར་ཐང་། [↑](#footnote-ref-109)
91. འདོད་པར་ སྡེ་དགེ། སྣར་ཐང་། [↑](#footnote-ref-110)
92. ལས་ སྡེ་དགེ། སྣར་ཐང་། [↑](#footnote-ref-111)
93. གདའ། སྡེ་དགེ། སྣར་ཐང་། [↑](#footnote-ref-112)
94. བཞི་ སྡེ་དགེ། སྣར་ཐང་། [↑](#footnote-ref-113)
95. རྫོགས། །​རྒྱན་རྣམས་སྦྱིན་པར་བྱས་ནས་ནི།་ སྡེ་དགེ། སྣར་ཐང་། [↑](#footnote-ref-114)
96. པ་ སྡེ་དགེ། སྣར་ཐང་། [↑](#footnote-ref-115)
97. བསྐུམ་པས་ སྡེ་དགེ། སྣར་ཐང་། [↑](#footnote-ref-116)
98. ལས། སྡེ་དགེ། སྣར་ཐང་། [↑](#footnote-ref-117)