༄༅། །​བཅོམ་ལྡན་འདས་འཇམ་པའི་དབྱངས་ཀྱི་དཔྱད་བཞུགས་སྷོ། །​༄༅༅། །​མནོས་ནས་སུ། བླ་མ་དེ་ལ་གུས་པར་[[1]](#footnote-20)ཕྱག་འཚལ་ནས། །​ཅི་:རྙེད་པ་[[2]](#footnote-21)ཡི་ཡོན་མཆོག་ཚུལ་བཞིན་དབུལ། །​གཞུང་ལས་འབྱུང་བའི་སྔགས་ནི་བཟླས་པར་བྱ། །​:རི་འཛིན་[[3]](#footnote-22)གྱིས་ཀྱང་དེ་ནས་ཕྱག་འཚལ་ཏེ། །​ཅི་ནུས་པ་ཡི་མཆོད་པ་སྣ་ཚོགས་བྱོས། །​སྤོས་ཆུས་སྦྱར་བའི་མེ་ཏོག་སྣ་ཚོགས་ཀྱིས། །​ཚིག་སྦྱིན་དེ་ནས་སྙིང་པོས་བཞེས་སུ་གསོལ། །​དེ་ཡི་རྩ་བའི་སྔགས་ནི་འདིར་བཤད་པ། །​རབ་ཏུ་གསང་བའི་ཡི་གེ་འབྲུ་དྲུག་སྟེ། །​:ཝཱ་གྀ་[[4]](#footnote-23)ཤྭ་ར་ཞེས་པའི་ཐོག་མ་ལ། །​ཨོཾ་སྟེ་:དེ་ཡིས་[[5]](#footnote-24)ཐ་མར་མུ་གཞག་གོ། །​སྙིང་པོའི་སྔགས་ནི་བཱིགི་[[6]](#footnote-25)ཤྭ་:རར་མེད། །​འཚོགས་[[7]](#footnote-26)མའི་དེ་བཞིན་འདིར་ནི་མུ་མུ་ཡིན། །​སྤྱི་གཙུག་དེ་བཞིན་སྔ་མའི་ཨོཾ་མེད་པ། །​ཨཾ་ཨིཾ་[[8]](#footnote-27)ཡིན་ཏེ་དེའི་མཐའ་མར་མུ། །​གོ་ཆ་འབར་བ་ཨོཾ་ཨོཾ་དེ་ནས་མུ། །​སྭཱ་ཧཱ་རྟག་ཏུ་ཐ་མར་ངེས་པར་རོ། །​ཨོཾ་ཨི་དེ་ནས་མུ་ནི་རབ་འབར་བ། །​མཚོན་ཆ་ཡིན་པར་སྔགས་རིག་པ་ལ་བཤད། །​འདི་ནི་དོན་གྲུབ་པ་ཡི་དཀྱིལ་འཁོར་དུ། །​དགོད་པའི་ཆོ་ག་སྔོན་མཐོང་བཤད་པའོ། །​དེ་ནས་གཞན་ཡང་དངོས་གྲུབ་བསྒྲུབ་པའི་ཕྱིར། །​ཆོ་ག་མཆོག་འདི་རབ་ཏུ་བཤད་པར་བྱ། །​ཆོ་ག་བཞིན་དུ་ཐོག་མར་སྔགས་མནོས་ནས། །​བསོད་ནམས་སྐྱེ་བོས་བཅགས་པ་དགེ་བའི་ཡུལ། །​མདངས་དགའ་རི་བོར་འབབ་ཆུའི་ངོགས་དག་ཏུ། །​གནས་ནས་དེ་རུ་གཙང་མའི་གནས་བྱས་ཏེ། །​ས་ཕྱོགས་དེ་ཡི་ཤར་གྱི་ངོགས་[[9]](#footnote-28)གཅིག་ཏུ། །​:ཐོགས་མ་[[10]](#footnote-29)བྱེ་མ་ཅན་གྱིས་དག་ལ། །​གཞི་དང་བཅས་པའི་རིན་ཆེན་སྟེགས་བུ་ནི། །​རབ་ཏུ་མཛེས་པ་ཀྲུ་གང་ཙམ་དུ་བྱ། །​ཆིག་སྦྱིན་པ་ལ་དེ་རུ་མཆོད་པ་ཡང་། །​ཆོག་ཤེས་པའི་སྔགས་པས་རྟག་ཏུ་བྱ། །​དེ་ནས་དེར་ནི་ཇི་སྐད་བཤད་པ་ཡིན།[[11]](#footnote-30) །​བཟླས་པའམ་མཆོད་པ་ཟིན་མ་ཐག་ཏུ་བྱ། །​སྔགས་ཀྱི་ཆོ་གར་ལྡན་པའི་ཁྲུས་དག་བྱ། །​བསྒྲུབ་པའི་ཆོ་ག་ཤེས་པས་རྟག་ཏུ་བྱ། །​དེ་ལ་ཚིག་སྦྱིན་སྙིང་པོས་དྲུག་པ་རུ། །​བྱེ་མ་ཅན་གྱི་ས་དག་བླང་བར་བྱ། །​དེ་ནི་མཚོགས་མས་དེ་བཞིན་ཀུན་ཏུ་སྦྱང་། །​དེ་ལ་སྔགས་པས་སྤྱི་གཙུག་བཟླས་ནས་སུ། །​དེ་:ཡིས་ཆོ་གས་[[12]](#footnote-31)དེ་ནས་ས་དེ་ལ། །​ཆ་གསུམ་དག་ཏུ་རྣམ་པར་དབྱེ་བར་བྱ། །​:དེ་ནས་[[13]](#footnote-32)དེའི་ཆ་གཅིག་བླངས་ནས་སུ། །​སྔགས་པས་ཕྱོགས་ཀུན་ཏུ་ནི་གཏོར་བར་བྱ། །​སྔགས་ཀྱི་བཟླས་པ་ཆ་གཅིག་ཆུ་དེར་གཏོར། །​ཆ་གཅིག་གིས་ནི་ལུས་དང་ཡན་ལག་བསྐུ། །​ཚིག་:སྦྱིན་གྱི་[[14]](#footnote-33)ནི་འབྲུ་དྲུག་གང་གསུངས་པ། །​དེ་བརྗོད་ནས་སུ་ཆུ་དེར་འཇུག་པར་བྱ། །​སྐལ་བ་བཟང་པོ་རབ་ཏུ་དྲི་ཞིམ་པས། །​མདངས་དགའི་ཆུ་ལ་ཚུལ་བཞིན་ཁྲུས་ཀྱང་བྱ། །​དེ་ལྟར་སྔགས་པས་ཚུལ་བཞིན་བྱས་པས་ན། །​གཙང་ཞིང་ནང་གི་ཡིད་ཀྱང་དག་པ་དེས། །​ཐོག་མར་བདག་ལ་ཇི་སྐད་བཤད་པ་བཞིན། །​སྔགས་རྣམས་ཀྱིས་ནི་རྣམ་པར་དགོད་བྱ་བ། །​ལུས་ལ་ཡན་ལག་:དགོས་པའི་[[15]](#footnote-34)རིམ་པས་སོ། །​དེ་ལྟར་ལུས་ནི་རུང་བར་བྱས་ནས་སུ། །​འཇམ་མགོན་ཚིག་སྦྱིན་དེ་ནི་བདག་ཡིན་ཞེས། །​མགོན་པོ་ཡིན་པར་དེ་ལྟར་བྱས་ནས་ནི། །​སྔོན་དུ་བསྙེན་པ་ཟླ་གསུམ་བྱས་པ་ཡིས། །​དེ་འདིར་ཚིག་གི་:དབང་པོ་[[16]](#footnote-35)གྲུབ་པར་འགྱུར། །​ཡང་དག་བཀོད་པ་དང་པོར་བྱུང་ན་ནི། །​འཇམ་དཔལ་གཞོན་ནུའི་ཐམས་ཅད་རིག་པ་འཐོབ། །​དེ་ཡི་སྙིང་པོའི་སྔགས་ནི་རབ་འབར་བ། །​སྔགས་པས་བདག་གི་སྙིང་ཁར་བཞག་[[17]](#footnote-36)ནས་སུ། །​དེ་ནས་མཚོགས་མའི་སྔགས་ཀྱང་མཚོགས་མ་སྟེ། །​བདག་བློས་སྤྱི་གཙུག་དེ་བཞིན་སྤྱི་གཙུག་ཏུ། །​ཚིག་སྦྱིན་གོ་ཆ་མཆོག་ནི་ལུས་ལ་སྟེ། །​ལག་པ་གཉིས་དང་ཚིག་[[18]](#footnote-37)ཏུ་མཚོན་ཆའི་སྔག་[[19]](#footnote-38)ཆོ་ག་བཞིན་དུ་དེ་ལྟར་ལུས་[[20]](#footnote-39)བྱས་ནས། །​དེ་ནི་ཚིག་གི་དབང་པོར་འདིར་[[21]](#footnote-40)འགྱུར་རོ། །​དེ་ནི་:ཡིད་ཀྱིས་[[22]](#footnote-41)རྩ་བའི་སྔགས་ཟློས་ཤིང་། །​སྔགས་མཁན་བདག་གི་གནས་སུ་འགྲོ་བར་བྱ། །​སོང་ནས་དེ་བཞིན་སྟེགས་བུ་དང་བཅས་པར། །​ཡིད་ཀྱིས་:མཚོན་བྱའི་[[23]](#footnote-42)སྔགས་ཀྱིས་བརྩལ་བར་བྱ། །​ཡང་ན་ཡུངས་ཀར་རམ་ནི་མེ་ཏོག་གི། །​ཐལ་མོ་ལན་གསུམ་བརྡབས་པས་ཁོར་ཡུག་ཏུ། །​ཕྱོགས་མཚམས་དག་ནི་རྣམ་པ་བསལ་[[24]](#footnote-43)བྱས་ནས། །​བློ་ལྡན་:བསྟན་གཅིག་[[25]](#footnote-44)འདུག་པས་ནན་ཏན་དུ། །​མཆོད་པ་ཇི་སྐད་བཤད་པ་ལེགས་པར་བྱ། །​མཆོད་པ་བྱས་ནས་མདུན་དུ་དེ་འདུག་སྟེ། །​སྔགས་ཀྱི་ནོར་བུ་མཚོན་ཆས་བླངས་པ་ནི། །​གཙང་ཞིང་དགེ་བས་ཚུལ་བཞིན་བཟླས་པར་བྱ། །​དེ་ནི་ཡིད་ལ་ཡི་གེ་གཅིག་པུ་སེམས། །​སྒྲ་ལ་སོགས་པ་ཕྱི་རོལ་ཡུལ་དང་བྲལ། །​སྐྱོན་མེད་སེམས་ཀྱིས་ཆོ་ག་:བཞིན་དུ་བྱ། ་[[26]](#footnote-45)དེ་བཞིན་གྲངས་ཀྱང་ཡིད་ལ་བཟུང་ནས་སུ། །​དེ་ཡང་དེ་ལ་ཡིད་ཀྱིས་དབུལ་བར་བྱ། །​དེ་ནས་བཟླས་པས་སྐྱོ་བར་གྱུར་ན་ཡང་། །​མཆོད་རྟེན་དག་ལ་སོགས་པའི་ལས་གསུངས་པ། །​དེ་བཞིནགཤེགས་པའི་ལས་རྣམས་དེ་ནས་བྱ། །​མཆོད་རྟེན་:ཟིན་པའི་[[27]](#footnote-46)ཏུའང་མཆོད་པ་དག །​སྡིག་པ་བྱང་བ་མཐོང་བའི་ཕྱིར་བྱའོ། །​དེ་ལྟར་གང་[[28]](#footnote-47)གི་ཡི་གེ་བཞིན། །​འབུམ་གྲངས་བཟླས་བྱས་དེ་ཡིས་དེ་ནས་སུ། །​རང་གི་སྤྱད་ལས་དངོས་གྲུབ་གང་བསྟན་པ། །​མདུན་ན་འདུག་སྟེ་ཐོས་པས་འཛིན་པའང་མཐོང་། །​སྔོན་དུ་བསྙེན་པ་ཆིག་འབུམ་སྔར་བྱས་པས། །​ནང་པར་ཆུ་ལ་བདུན་གསུམ་བཟླས་:བཏུངས་ན།[[29]](#footnote-48) །​དེ་ནི་ཟླ་བ་གཅིག་གིས་གླེན་པ་ཡང་། །​གདོན་མི་ཟ་བར་ལན་གཅིག་:སྨྲས་པས་[[30]](#footnote-49)ཟིན། །​རང་བཟོ་སྣ་ཚོགས་དག་ཀྱང་ལེགས་པར་བྱེད། །​གཙུག་ལག་དོན་འབྲེལ་དཀའ་བ་དག་ཀྱང་ཤེས། །​སྒྲ་ཡི་གཙུག་ལག་ལ་སོགས་མི་ཤེས་ཀྱང་། །​རྒོལ་བ་དག་ལས་སྐད་ཅིག་ལ་[[31]](#footnote-50)ཡང་རྒྱལ། །​ཨོཾ་ཨམ་ཨཱིམ་ཨུམ་ཅིག་ཆར་ཕྱོགས་རྣམས་སུ། །​དེ་ནས་བཱ་གི་ཤྭ་རས་མཚམས་རྣམས་སུ། །​རང་གི་ས་བོན་མུ་ནི་དཀྱིལ་དུ་གཞག །​འབར་བ་དེ་ནི་མི་ཤེས་མེད་པར་བྱེད། །​འཁོར་ལོ་དེ་ནི་རྩིབས་བརྒྱད་པར་བཤད་དེ། །​ཟླ་ལྟར་དཀར་བ་སྙིང་ཁར་བསམས་པ་ནི། །​ཤེས་རབ་རྣོར་འགྱུར་ས་བོན་དེ་དགུ་སྟེ། །​ཟླ་འོད་གསལ་བའི་འོད་ཟེར་དང་བཅས་པའོ། །​འཁོར་ལོ་བཅུ་དྲུག་རྩིབས་ཀྱང་ཞི་བ་སྟེ། །​ས་བོན་དེ་དག་ཉིད་ཀྱིས་གསལ་བར་བྱས། །​དཀྱིལ་དུ་ཨོཾ་དང་རབ་ཏུ་འབར་བའི་མུ། །​མི་ཤེས་ཉེས་པ་སེལ་ཕྱིར་འབར་བ་སྟེ། །​ཀ་ལ་སོགས་པའི་འོད་ཟེར་རྣམས་དང་ལྡན། །​སྙིང་ཁར་བཞག་པ་ལེགས་པར་གང་ཤེས་པ། །​སྔགས་པས་ཟླ་བ་གཅིག་གིས་མ་ལུས་ཤེས། །​ཇི་སྐད་ཐོས་པའང་ལན་གཅིག་དག་གིས་འཛིན། །​ནམ་མཁའ་དེ་བཞིན་རྩིབས་ནི་མེད་པར་བཤད། །​འཁོར་ལོ་དེ་ཡང་འདིར་ནི་ཨོཾ་བཞག་[[32]](#footnote-51)སྟེ། །​དེ་ལ་སྣ་བྱེད་ས་བོན་གཅིག་བཞག་པ། །​མི་ཤེས་མེད་ཕྱིར་རབ་ཏུ་འབར་བའི་མུ། །​འཁོར་ལོ་འདི་ནི་སྙིང་ཁར་ལེགས་བསམས་ན། །​ཟླ་བ་གཅིག་གིས་ཐོས་པ་འཛིན་པར་བཤད། །​རབ་ཏུ་མྱུར་བའི་ཚིག་ཀྱང་ཐམས་ཅད་དུ། །​དེ་ནས་སྔགས་པ་དེས་ནི་རིག་པར་འགྱུར། །​འཁོར་ལོ་དཀྱིལ་བཟངས་[[33]](#footnote-52)སྙིང་ཁར་གཞག་པ་ནི། །​ཤེལ་སྒོང་བཞིན་དུ་རབ་དཀར་བཅུ་དྲུག་རྩིབས། །​རང་གི་ས་བོན་ཟླ་འོད་འདྲ་དང་བཅས། །​དཀྱིལ་དུ་ཨོཾ་བཞག་[[34]](#footnote-53)མུ་རན་གཉིས་སུ་ཕྱེད།[[35]](#footnote-54) །​ས་བོན་མ་ལུས་འབར་བས་མུ་རན་བརྒྱན། །​འོད་འཕྲོས་རབ་ཏུ་འབར་བྱུང་[[36]](#footnote-55)ཉི་མ་འདྲ། །​དྲི་མེད་ཤེལ་གོང་འདྲ་བའི་ཨོཾ་དཀྱིལ་གྱི། །​དབུས་སུ་མུ་མུ་རབ་ཏུ་འབར་བ་གཞག །​མི་ཤེས་མུན་པ་བསལ་[[37]](#footnote-56)ཕྱིར་འདི་བཤད་དེ། །​མུན་པའི་ནང་ན་འདི་ནི་མདུན་ན་འབར། །​སྒོམ་པའི་ཚེ་ན་ལུས་ལ་རབ་བལྟས་ན། །​ཐམས་ཅད་ཤེས་པར་འགྱུར་བར་གདོན་མི་ཟ། །​དེ་ནས་:འཁོར་ལོ་[[38]](#footnote-57)མུ་རན་ལེགས་ཕྱེ་བ། །​ཡི་གེ་གཅིག་པའི་ས་བོན་གཅིག་བཞགཔའོ། །​སྙིང་པོར་:བཅས་པའི་[[39]](#footnote-58)ཕྱི་རོལ་མཚོན་ཆར་ལྡན། །​མཚོན་ཆས་རྩིབས་རྣམས་རབ་ཏུ་གསལ་བར་བྱས། །​དཀྱིལ་སུ་བཞག་པའི་ས་བོན་སྔོན་བཤད་པ། །​རིན་ཆེན་རྩེ་མོ་མེ་ལྟར་ཤིན་ཏུ་འབར། །​རབ་ཏུ་འཕྲོ་བ་འོད་ཟེར་མང་པོ་འཕྲོ། །​ཐུབ་པས་བསྒོམས་ན་ངེས་པར་མ་ལུས་ཤེས། །​བསམ་གཏན་དང་ལྡན་ཚིག་ནི་རབ་ཏུ་གསལ། །​དེ་ཡི་ལུས་ཀྱང་རབ་ཏུ་གསལ་བར་འགྱུར། །​ཁམས་གསུམ་དག་གི་དོན་རྣམས་མ་ལུས་པ། །​:རིང་ན་[[40]](#footnote-59)གནས་པ་དེས་ནི་ཅི་བཞིན་ཤེས། །​དེ་བཞིན་དཔྱད་:ལ་འབྲས་[[41]](#footnote-60)བུ་ཁྱད་པར་ཅན། །​བསྟན་པ་རྣམས་ཀྱང་མཁས་པས་འདིར་བཤད་པ། །​བརྟུལ་ཞུགས་དམ་པ་ཇི་སྐད་བཤད་པ་ནི། །​གཞོན་ནུ་བརྟུལ་ཞུགས་འདི་རུ་གདོན་མི་ཟ། །​གཞོན་ནུའི་བརྟུལ་ཞུགས་འདིར་ནི་གཙོར་བཤད་དེ། །​དངོས་གྲུབ་ཐོབ་ཕྱིར་ཟླ་བ་གཅིག་ཏུའོ། །​བྱིས་པའི་ཟུར་ཕུད་མཛེས་པ་གསུམ་དག་དང་། །​མགུལ་[[42]](#footnote-61)གྱི་རྒྱན་ཡང་གསེར་མཆོག་དག་གིས་བརྒྱན། །​ལུས་ཀྱི་ཡན་ལག་ངོ་མཚར་མཛེས་པར་བྱས། །​དཔྲལ་བར་མཛེས་པར་བྱས། །​དཔྲལ་བར་མཛེས་པའི་:འཚལ་རིས་[[43]](#footnote-62)གཅིག་ཀྱང་བྲི། །​རྒྱན་དུ་འོས་པའི་གདུ་བུ་བཟང་པོས་བརྒྱན། །​གོས་ཀྱང་ཁྲ་བོའམ་ཡང་ན་དཀར་པོ་གཅིག །​བརྟུལ་ཞུགས་འདི་ནི་ཚངས་པ་མཆོག་སྤྱད་[[44]](#footnote-63)བཤད། །​ཟས་སུ་ཞོ་འམ་འབྲུ་མར་ཚིགས་མ་བཟའ། །​བྱིས་པའི་རྒྱན་གྱིས་ཤིན་ཏུ་མཛེས་པར་བརྒྱན། །​ཐོག་མར་བསྲུང་བ་ཚུལ་བཞིན་བྱས་ནས་སུ། །​བུ་དོན་གཞོན་ནུའི་གཟུགས་ཀྱི་སྤྱན་སྔ་རུ། །​བརྟུལ་ཞུགས་སྤྱད་ཅིང་བཟླས་པའང་དེར་བྱའོ། །​སྔགས་པས་བུ་དོན་དེ་ལ་མཆོད་པ་ཡང་། །​གྲུབ་པ་ཐོབ་ཕྱིར་འདིར་ནི་རྟག་[[45]](#footnote-64)ཏུ་བྱ། །​དེ་བས་བུ་དོན་བརྟུལ་ཞུགས་སྔོན་རོལ་ཏུ། །​བཟོ་བོ་མཁས་པས་ལེགས་པར་བྲི་བ་ནི། །​རས་ཀྱང་ཁྲུ་གང་ཚད་དུ་བྱས་པ་སྟེ། །​གསར་[[46]](#footnote-65)ལ་ཁ་ཚར་:དང་ཡང་[[47]](#footnote-66)རབ་ཏུ་བཤད། །​ཁ་དོག་གསལ་བའི་མཚོན་བཟངས་སྦྱིན་མེད་པས། །​:གཞོན་ནུའི་[[48]](#footnote-67)སྐུ་གཟུགས་ཇི་སྐད་བཤད་པ་བཞིན། །​དཀར་ཤམ་པོ་ལ་ཤ་ཚུགས་ལེགས་བྱས་ནས། །​པདྨའི་གདན་ལ་བདེ་བར་བཞུགས་པར་བྱ། །​ཞལ་བཟངས་གཞོན་ནུའི་གཟུགས་ལས་ལྡེམ་བག་ཅན། །​ཡན་ལག་ཡོངས་རྫོགས་སྐུ་ནི་མཆོག་ཏུ་མཛེས། །​མཛེས་པའི་ཨུད་པལ་གཡོན་པའི་ཕྱག་ན་བསྣམས། །​:དེ་ཡིས་[[49]](#footnote-68)ཕྱག་གཡས་མཆོག་ནི་སྦྱིན་པར་མཛད། །​རིགས་[[50]](#footnote-69)འཛིན་མང་པོ་རྣམས་ཀྱང་མཆོད་པ་བྱེད། །​སྐུ་གཟུགས་དེ་ཡང་རི་ཡི་ཕུག་ན་གནས། །​ཆོ་ག་བཞིན་དུ་ལེགས་པར་བྲིས་ནས་སུ། །​ཇི་སྐད་བཤད་པའི་མཆོད་པ་རབ་:ཏུ་བཤད། །​[[51]](#footnote-70)འདིར་ནི་མཆོད་པའི་ཡི་གེ་འབྲུ་དྲུག་གིས། །​སྙིང་པོས་སྤྱན་དྲངས་གདན་ལ་བཞུགས་སུ་གསོལ། །​:དེ་བཞིནཔད་མོའི་[[52]](#footnote-71)ཕྱག་རྒྱས་བྱ་བ་ནི། །​དེ་ལ་ཡོན་ཆབ་དག་[[53]](#footnote-72)ནི་དབུལ་བ་དང་། །​སྤྱན་དྲངས་པ་དང་གདན་ལ་བཞུགས་པ་དང་། །​གཤེགས་སུ་གསོལ་བའང་སྙིང་པོར་བཅས་པས་སོ། །​པདྨོའི་[[54]](#footnote-73)ཕྱག་རྒྱ་ཚུལ་བཞིན་བཅིངས་ནས་སུ། །​ལས་རྣམས་བཤད་པ་གཞན་ཡང་ལེགས་པར་བྱ། །​དེ་ལྟར་བརྟུལ་ཞུགས་སྤྱད་ཅིང་སྔགས་:སྒྲུབས་པས།[[55]](#footnote-74) །​དེ་ནས་སྔོན་དུ་བསྙེན་[[56]](#footnote-75)སོགས་བྱས། །​རལ་གྲི་ལ་སོགས་ཇི་སྐད་བཤད་ཀུན་གྱི། །​འབྱོར་བ་མཆོག་གི་ལམ་རྣམས་བསྒྲུབ་པར་བྱ། །​བརྟུལ་ཞུགས་ཆོ་ག་ཇི་སྐད་གསུངས་པའི་རྣམས། །​མ་ལུས་པར་ནི་བཤད་པ་འདི་ཡིན་:ནོ། ་[[57]](#footnote-76)དེ་ནས་གཞན་ཡང་འཇམ་དཔལ་གཞོན་ནུ་ཡི། །​དཔྱད་ལས་བྱུང་བའི་དཔྱད་ནི་བཤད་པར་བྱ། །​དཀར་མོ་མ་ཡིན་པ་ལས་བྱུང་བ་ཡི། །​བ་ཡི་འཽ་མ་:ཚན་མོའི་[[58]](#footnote-77)བསྒྲུབ་པ་ནི། །​ཟླ་བ་གཟས་ཟིན་པ་ལ་འོ་མ་དེ། །​ཞོར་གྱུར་ན་ནི་:འགྲུབ་པའི་[[59]](#footnote-78)མཚན་མ་ཡིན། །​དེ་ཚེ་འཐུངས་ན་འདོད་པའི་གཟུགས་འགྱུར་བ། །​ཀུན་ཏུ་གཞོན་ནུའི་གཟུགས་[[60]](#footnote-79)དང་ལྡན་པར་འགྱུར། །​དེ་མ་ཐག་ཏུ་ནམ་མཁའ་ལ་ཡང་འགྲོ། །​དངོས་གྲུབ་ཅན་དེ་གྲུབ་པ་རྣམས་ཀྱིས་བསྐོར། །​སེར་སྐྱ་ལས་བྱུང་མར་ཡང་དེ་བཞིན་དུ། །​དངུལ་གྱི་སྣོད་དུ་དེ་ནི་བཞག་ནས་སུ། །​ཟླ་བ་གཟས་ཟིན་ཚེ་ནི་ལག་པས་དགབ། །​རྩེ་གཅིག་ཡིད་ཀྱིས་ཚུལ་བཞིན་བསྒྲུབ་པ་ནི། །​མར་དེ་ཚར་གྱུར་དབུ་བ་བྱུང་གི་བར། །​དེ་ནས་མར་དེ་མྱུར་དུ་འཐུངས་ནས་ནི། །​ཐམས་ཅད་ཤེས་འགྱུར་འདིར་[[61]](#footnote-80)ནི་གདོན་མི་ཟ། །​སྟོབས་ཀྱང་ཆེ་བ་རླུང་དང་མཉམ་པར་འགྱུར། །​སྔགས་པ་དེ་ཉིད་ཚེ་རིང་འགྱུར་བ་ནི། །​ལྷ་ཡི་ལོ་སྟོང་བར་དུ་ཐུབ་པར་འགྱུར། །​ལྷ་ཡི་བྱད་གཟུགས་ལྷ་ཡི་དབྱངས་དང་ལྡན། །​གྲུབ་པ་དེ་ནི་སྐྲ་གནག་ནད་ཀྱང་མེད། །​འོ་ཐུག་དམ་པས་ལྷུང་བཟེད་བཀང་ནས་སུ། །​མར་གྱིས་བླུགས་ལ་ཤ་ཁ་ར་དང་སྦྱར། །​ཟླ་བ་གཟས་ཟིན་ནུབ་མོ་ལག་པས་དགབ། །​རབ་ཏུ་བསྒྲུབས་ན་གྲུབ་པའི་མཚན་འབྱུང་བ། །​ལྷུང་བཟེད་འོ་ཐུག་གིས་སུ་བཀང་བ་སྟེ། །​ལག་པས་མནན་ཀྱང་རབ་ཏུ་གཡོ་བར་འགྱུར། །​དེ་ནས་ལྷུང་བཟེད་འོ་ཐུག་དེ་འཐུངས་ན། །​ནམ་མཁར་འགྲོ་བ་རིག་འཛིན་རབ་ཏུ་གཡོ། །​དེ་འཐུངས་ན་ནི་དངོས་གྲུབ་མ་ཐོབ་ཀྱང་། །​ཚེ་ཟད་པ་ཡང་ནད་མེད་ལོ་བརྒྱ་ཐུབ། །​གཙུག་ལག་དོན་རྣམས་རང་གིས་འགྲེལ་ནུས་པ། །​གང་ཞིག་གླེན་པའང་འདིར་ནི་གདོན་མི་ཟ། །​རལ་གྲི་དེ་བཞིན་ཨུད་པལ་ལོ་མ་འདྲ། །​ཚད་དང་ལྡན་པ་ཡིད་དུ་འོང་བ་ལ། །​ཐོག་མར་བསྲུངས་ནས་བསྒྲུབ་པར་བྱ་བ་ནི། །​ལག་པ་གཡས་པས་ལེགས་པར་བཟུང་ནས་སུ། །​ཟླ་བ་གཟས་ཟིན་ཚེ་ནི་[[62]](#footnote-81)རལ་གྲི་དེ། །​འབར་ཞིང་རབ་ཏུ་གཡོ་བའི་བར་དུ་བསྒྲུབ། །​དེ་ནས་ཀུན་ཏུ་འབར་བའི་རལ་གྲི་དེས། །​རིག་འཛིན་འགྱུར་བ་གཡོ་ཞིང་ནམ་མཁའ་འགྲོ། །​རིག་འཛིན་རྣམས་ཀྱི་ཐོག་མར་འགྲོ་བ་སྟེ། །​རལ་གྲི་གྲུབ་པས་དེ་ནི་སྟོབས་ཀྱང་ཆེ། །​གཟུགས་མཆོག་འགྱུར་བ་གསེར་གྱི་:གཙོ་མ་[[63]](#footnote-82)འདྲ། །​སྐྲ་ཡང་རབ་ཏུ་འཁྱིལ་པ་ལྕང་ལོ་བཞིན། །​ལྡོང་རོས་དག་ཀྱང་དེ་བཞིན་མེ་མདག་འདྲ། །​མར་དང་དེ་བཞིན་འོ་མ་ལས་བཏགས་ནས། །​ཟླ་བ་གཟས་ཟིན་ཚེ་ན་སྔར་བསྲུངས་ལ། །​དངུལ་གྱི་སྣོད་དུ་བཞག་[[64]](#footnote-83)སྟེ་བསྒྲུབ་པར་བྱ། །​ལྡོང་རོས་དེ་ལས་ནམ་ཞིག་གྲུབ་པ་ན། །​རྣམ་པ་གསུམ་དུ་འགྱུར་བར་:མཁས་པས་[[65]](#footnote-84)བཤད། །​ཚེ་བར་འགྱུར་ཞིང་དེ་ནས་དུ་བ་འབྱུང་། །​ཡང་ན་དེ་བཞིན་རབ་ཏུ་འབར་བར་འགྱུར། །​ཚ་བར་གྱུར་པ་ཉིད་ཀྱིས་རྐང་མགྱོགས་པར། །​གདོན་མི་ཟ་བར་དེ་མ་ཐག་ཏུ་འགྱུར། །​དུ་བ་བྱུང་ན་དེ་ཡི་རྗེས་ཉིད་དུ། །​བར་ཆད་མེད་པར་མི་སྣང་:འགྲུབ་པར་[[66]](#footnote-85)འགྱུར། །​འབར་བ་བྱུང་ན་དེ་ནས་ཡང་དག་པར། །​ནམ་མཁའ་དག་ལ་མྱུར་དུ་འགྲོ་བར་འགྱུར། །​རྐང་པ་དག་དང་ལུས་བསྐུས་[[67]](#footnote-86)ཐིག་ལེ་སྟེ། །​རིམ་པ་བཞིན་དུ་དངོས་གྲུབ་སྦྱར་བར་བཤད། །​ཤུ་དག་དཀར་པོའམ་དེ་བཞིན་གངས་ཅན་གྱི། །​ཟླ་བ་གཟས་ཟིན་ནུབ་མོ་བསྒྲུབ་པ་ནི། །​སྔགས་པའི་ཁ་ན་འདུག་པ་གཡོ་བར་བྱེད། །​ཟོས་ན་དེས་ནི་ཐམས་ཅད་རིག་པ་འཐོབ། །​ཤེས་རབ་རྣོ་འགྱུར་སྨན་གག་གནས་པ་དང་། །​གཞན་དཔྱད་བཤད་པ་ཡོན་ཏན་མང་པོ་རྣམས། །​དེ་དག་སྨན་གྱི་དཔྱད་ལས་འབྱུང་བ་ཡི། །​ཆོ་ག་བཞིན་དུ་བསྒྲུབས་ནས་སྦྱར་བར་བྱ། །​དཔྱད་འདི་དག་[[68]](#footnote-87)གིས་ཕྱིན་ཅི་མ་ལོག་པར། །​མདོར་བསྡུས་ནས་ནི་འདི་རུ་བཤད་པ་ཡིན། །​དཔྱད་:གཞན་དག་གིས་[[69]](#footnote-88)དངོས་གྲུབ་ཆོ་ག་རྣམས། །​བལྟས་ནས་དེ་བཞིན་འདིར་ནི་བསྒྲུབ་པར་བྱ། །​ཤག་ཏི་ཏྲི་ཤུལ་[[70]](#footnote-89)ལྕགས་ཀྱུ་འཁོར་ལོ་དང་། །​རྡོ་རྗེ་རྨ་བྱ་དེ་ཡི་མཇུག་མ་རྣམས། །​རལ་གྲི་:སྒྲུབ་པའི་[[71]](#footnote-90)ཆོ་ག་བཤད་པ་བཞིན། །​བསྒྲུབས་ན་ཇི་སྐད་བཤད་པའི་དངོས་གྲུབ་འཐོབ། །​:ཕྱི་མ་[[72]](#footnote-91)མིག་སྨན་རྩ་བའི་དངོས་གྲུབ་རྣམས། །​གཞན་ཡང་འཇིག་རྟེན་པ་ཡིས་བཤད་པ་བཞིན། །​སྔགས་རིག་པས་ནི་དེ་བཞིན་བསྒྲུབ་པར་བྱ། །​སྔགས་མཁན་གཙང་སྦྲ་ཆེ་བ་[[73]](#footnote-92)རྟག་འབད་པས། །​ཉི་མའི་རྩེ་ལ་ལན་བརྒྱ་བཟླས་པ་ཡི། །​ཆུ་འཐུངས་ན་ནི་བསྙེན་པ་མ་བྱས་ཀྱང་། །​ལོ་གཅིག་གིས་ནི་ཚིག་ལ་དབང་དུ་འགྱུར། །​གཙུག་ལག་དོན་རྣམས་མ་ལུས་ཤེས་པར་འགྱུར། །​འདུས་བྱས་རང་བཞིན་ཟུང་དུ་མ་འདྲེས་པ། །​ལན་གཅིག་ཐོས་ནས་འདི་ནི་ཆུད་མི་ཟ། །​དེ་ནི་:ཐོག་མར་ཡིས་[[74]](#footnote-93)ཆེས་ཕྱིེར་བཤད་དོ། །​འདི་ནི་ཆོ་ག་བསྡུས་ནས་བཤད་པ་སྟེ། །​འཇམ་དཔལ་གཞོན་ནུའི་རབ་ཏུ་གསང་བ་ཡི། །​དཔྱད་འདི་ཚིག་བཅད་བརྒྱའི་གྲངས་བྱས་པ། །​གྲུབ་པ་འཕགས་པའི་ལྷས་ནི་འདི་བྱས་སོ། །​བཅོམ་ལྡན་འདས་འཇམ་པའི་དབྱངས་ཀྱི་:དཔྱད་རྫོགས།[[75]](#footnote-94) །​ །​

1. པར།! སྡེ་དགེ། [↑](#footnote-ref-20)
2. སྙེད་ པ་ སྡེ་དགེ། [↑](#footnote-ref-21)
3. རིག་ འཛིན་ སྡེ་དགེ། [↑](#footnote-ref-22)
4. བཱེ་གཱི། སྡེ་དགེ། [↑](#footnote-ref-23)
5. དེ་ཡི། སྡེ་དགེ། [↑](#footnote-ref-24)
6. བཱིགཱི་ སྡེ་དགེ། [↑](#footnote-ref-25)
7. ར། མེད། །​མཚོགས། སྡེ་དགེ། [↑](#footnote-ref-26)
8. ཨཾ་ སྡེ་དགེ། [↑](#footnote-ref-27)
9. ངོས་ སྡེ་དགེ། [↑](#footnote-ref-28)
10. ཐོག་མ་ སྡེ་དགེ། [↑](#footnote-ref-29)
11. ཡི། སྡེ་དགེ། [↑](#footnote-ref-30)
12. ཡི་གོ་ཆས་ སྡེ་དགེ། [↑](#footnote-ref-31)
13. དེ་ནས་ས་ སྡེ་དགེ། [↑](#footnote-ref-32)
14. སྦྱིན་གྱིས་ སྡེ་དགེ། [↑](#footnote-ref-33)
15. དགོད་པའི་ སྡེ་དགེ། [↑](#footnote-ref-34)
16. དབང་པོར་ སྡེ་དགེ། [↑](#footnote-ref-35)
17. གཞག་ སྡེ་དགེ། [↑](#footnote-ref-36)
18. མིག་ སྡེ་དགེ། [↑](#footnote-ref-37)
19. སྔགས་ སྡེ་དགེ། [↑](#footnote-ref-38)
20. འདུ་ སྡེ་དགེ། [↑](#footnote-ref-39)
21. འདི་ སྡེ་དགེ། [↑](#footnote-ref-40)
22. ཡིད་ཀྱི་ སྡེ་དགེ། [↑](#footnote-ref-41)
23. མཚོན་ཆའི་ སྡེ་དགེ། [↑](#footnote-ref-42)
24. གསར་ སྡེ་དགེ། [↑](#footnote-ref-43)
25. སྟན་གཅིག་ སྡེ་དགེ། [↑](#footnote-ref-44)
26. བཞིན་དུ། ་ སྡེ་དགེ། [↑](#footnote-ref-45)
27. ཟིན་པའི་འོག་ སྡེ་དགེ། [↑](#footnote-ref-46)
28. གང་གིས་རང་ སྡེ་དགེ། [↑](#footnote-ref-47)
29. བཏུངས་ནས། སྡེ་དགེ། [↑](#footnote-ref-48)
30. སྨྲ་བས་ སྡེ་དགེ། [↑](#footnote-ref-49)
31. ལས་ སྡེ་དགེ། [↑](#footnote-ref-50)
32. གཞན་ སྡེ་དགེ། [↑](#footnote-ref-51)
33. བཟང་ སྡེ་དགེ། [↑](#footnote-ref-52)
34. གཞན་ སྡེ་དགེ། [↑](#footnote-ref-53)
35. ཕྱེ། སྡེ་དགེ། [↑](#footnote-ref-54)
36. འབྱུང་ སྡེ་དགེ། [↑](#footnote-ref-55)
37. བསལ་བའི་ སྡེ་དགེ། [↑](#footnote-ref-56)
38. འཁོར་ལོའི་ སྡེ་དགེ། [↑](#footnote-ref-57)
39. བཅས་པར་ སྡེ་དགེ། [↑](#footnote-ref-58)
40. རང་ནི་ སྡེ་དགེ། [↑](#footnote-ref-59)
41. ལས་འབྲས་ སྡེ་དགེ། [↑](#footnote-ref-60)
42. མགུར་ སྡེ་དགེ། [↑](#footnote-ref-61)
43. མཚལ་རིས་ སྡེ་དགེ། [↑](#footnote-ref-62)
44. སྦྱང་ སྡེ་དགེ། [↑](#footnote-ref-63)
45. ཏག་ སྡེ་དགེ། [↑](#footnote-ref-64)
46. སར་ སྡེ་དགེ། [↑](#footnote-ref-65)
47. དང་པ་ སྡེ་དགེ། [↑](#footnote-ref-66)
48. གཞོན་ནུ་ སྡེ་དགེ། [↑](#footnote-ref-67)
49. དེ་ཡི་ སྡེ་དགེ། [↑](#footnote-ref-68)
50. བྱ་ སྡེ་དགེ། [↑](#footnote-ref-69)
51. ཏུ་! །​ སྡེ་དགེ། [↑](#footnote-ref-70)
52. དེ་བཞིནཔདྨའི་ སྡེ་དགེ། [↑](#footnote-ref-71)
53. བདག་ སྡེ་དགེ། [↑](#footnote-ref-72)
54. པདྨའི།! སྡེ་དགེ། [↑](#footnote-ref-73)
55. བསྒྲུབས་པས། སྡེ་དགེ། [↑](#footnote-ref-74)
56. བསྙེན་པ་ལ་ སྡེ་དགེ། [↑](#footnote-ref-75)
57. ནོ། །​ །​་ སྡེ་དགེ། [↑](#footnote-ref-76)
58. མཚན་མོའི་ སྡེ་དགེ། [↑](#footnote-ref-77)
59. གྲུབ་པའི་ སྡེ་དགེ། [↑](#footnote-ref-78)
60. ལུས་ སྡེ་དགེ། [↑](#footnote-ref-79)
61. འདི་ སྡེ་དགེ། [↑](#footnote-ref-80)
62. ན་ སྡེ་དགེ། [↑](#footnote-ref-81)
63. བཙོ་མ་ སྡེ་དགེ། [↑](#footnote-ref-82)
64. གཞག་ སྡེ་དགེ། [↑](#footnote-ref-83)
65. མཁས་པ་ སྡེ་དགེ། [↑](#footnote-ref-84)
66. བསྒྲུབ་པར་ སྡེ་དགེ། [↑](#footnote-ref-85)
67. བཀུས་ སྡེ་དགེ། [↑](#footnote-ref-86)
68. བདག་ སྡེ་དགེ། [↑](#footnote-ref-87)
69. གཞན་དག་གི་ སྡེ་དགེ། [↑](#footnote-ref-88)
70. ཤཱུལ་ སྡེ་དགེ། [↑](#footnote-ref-89)
71. བསྒྲུབ་པའི་ སྡེ་དགེ། [↑](#footnote-ref-90)
72. ཕྱེ་མ་ སྡེ་དགེ། [↑](#footnote-ref-91)
73. ལ་ སྡེ་དགེ། [↑](#footnote-ref-92)
74. ཐོག་མར་ཡིད་ སྡེ་དགེ། [↑](#footnote-ref-93)
75. དཔྱད་པ་རྫོགས་སོ། སྡེ་དགེ། [↑](#footnote-ref-94)