༄༅༅། །​རྒྱ་གར་སྐད་དུ:། མ་ཧོ་[[1]](#footnote-20)མ་བི་དྷིཿ།[[2]](#footnote-21) བོད་སྐད་དུ། རོ་བསྲེག་པའི་ཆོ་ག །​དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །​ཐམས་ཅད་སྟོང་པ་འོད་གསལ་བ། །​གཉིས་མེད་ཞེ་སྡང་རྡོ་རྗེ་གཙོ། །​སྲིད་པའི་རྒྱ་མཚོའི་གྲུར་[[3]](#footnote-22)གྱུར་ལ། །​གུས་པས་རབ་ཏུ་ཕྱག་འཚལ་ལོ། །​ལས་ལས་སྐྱེས་པའི་སེམས་ཅན་རྣམས། །​ཚེ་འདས་སྡིག་པ་སྦྱང་བ་དང་། །​སྲིད་པའི་གཟེབ་ལས་བསྒྲལ་བའི་ཕྱིར། །​དཔལ་ལྡན་འདུས་པའི་རོ་བསྲེག་[[4]](#footnote-23)བརྩམ། །​དགོན་པ་ཆེན་པོའི་ས་ཕྱོགས་སམ། །​མེ་ཏོག་འབྲས་བུ་:སོགས་པས་[[5]](#footnote-24)བརྒྱན། ་རི་བོ་དབེན་པའི་ས་ཕྱོགས་གང་། །​སློབ་དཔོན་ལས་ལ་མཁས་པ་དང་། །​ལས་ཀྱི་རྡོ་རྗེ་དག་གིས་ནི། །​དེ་རུ་བསྲེག་པ་དག་ཏུ་གསུངས། །​དང་པོར་ལས་ཀྱི་རིམ་པ་དག །​བླ་མ་ཉིད་ཀྱི་ཞལ་སྔ་ནས། །​ཆོ་ག་ཉི་ཤུར་རྒྱས་མཛད་པས། །​རིམ་པ་བདག་གིས་འདིར་མ་བྲིས། །​དེ་ལྟར་རིམ་པར་བྱས་ནས་ཀྱང་། །​སྟ་གོན་གནས་པའི་དུས་དག་ཏུ། །​དག་ཅིང་བྱིན་བརླབ་[[6]](#footnote-25)གནང་བྱའི་ཕྱིར། །​དྲི་དང་བདུད་རྩིས་བཀྲུ་བ་དང་། །​སྲུང་སྐུད་བྱིན་རླབས་[[7]](#footnote-26)ཚུལ་བཞིན་བྱ། །​བདེ་གཤེགས་ས་བོན་རྣམས་ཀྱང་དགོད། །​དེ་ནས་དཀྱིལ་འཁོར་ཐིག་གདབ་ནི། །​ཆོ་ག་ཉི་ཤུའི་ཚུལ་དག་ཏུ། །​བཏབ་ནས་མེ་ཐབ་བཅའ་བར་བྱ། །​མེ་ཐབ་ཚད་ནི་ཕོ་བྲང་ཚད། །​ཕོ་བྲང་དཀྱིལ་འཁོར་ཚད་དག་ནི། །​བདག་ཉིད་ཇི་ཙམ་འདོད་ཀྱི་བར། །​དེ་སྲིད་དུ་ནི་བདག་གིས་བྱ། །​རྡོ་རྗེ་ར་བའི་ཞིང་ཚད་དུ། །​དཔངས་ཀྱང་དེ་བཞིན་ཤེས་པར་བྱ། །​ཟབས་སུ་ཁྲུ་གང་སོར་བཞི་བྲུ། །​བ་ཡི་ལྕི་བས་:བྱུགས་པ་[[8]](#footnote-27)དང་། །​དེ་ལྟར་བྱི་དོར་བྱས་ནས་ཀྱང་། །​དང་པོའི་ཐིག་སོ་བཟུང་ནས་ནི། །​དེ་བཞིན་དུ་ནི་གདབ་པར་བྱ། །​དེ་ནས་ལྷ་ནི་སུམ་ཅུ་གཉིས། །​ཚུལ་བཞིན་དུ་ནི་བྲི་བར་བྱ། །​ཤིང་བུ་དག་ཀྱང་བརྩིག་པར་བྱ། །​སློབ་དཔོན་རིག་མར་བཅས་པའམ། །​ཡང་ན་ཐུགས་ཀ་ལས་ཕྱུང་སྟེ། །​རིམ་པ་བཞིན་དུ་བསྐྱེད་ནས་ཀྱང་། །​དམ་ཚིག་ལྷ་རྣམས་དབྱུང་བར་བྱ། །​ཡེ་ཤེས་དཀྱིལ་འཁོར་སྤྱན་དྲང་དང་། །​གཞུག་དང་བཅིང་དང་དགྱེས་བསྐྱེད་ནས། །​མཆོད་དབུལ་བསྟོད་པ་བྱ་བ་དང་། །​:ཞུ་གནས་[[9]](#footnote-28)གསོལ་བ་ལ་སོགས་བྱ། །​རྫོགས་ནས་རོ་ནི་དྲང་བའོ། །​གདུགས་དང་རྒྱལ་མཚན་བ་དན་དང་། །​སྣ་ཚོགས་པ་:ཡིས་བརྒྱན་[[10]](#footnote-29)བྱས་ནས། །​ཤར་སྒོར་བཅུག་སྟེ་ལན་གསུམ་བསྐོར། །​དེ་ནས་རིམ་བཞིན་དབང་བསྐུར་བྱ། །​དབང་བསྐུར་ཟིན་དང་གནས་སུ་གཞག །[[11]](#footnote-30)​:བདག་གིས་[[12]](#footnote-31)བྱང་དུ་ཁ་བལྟས་ཏེ། །​ཆོ་ག་ཉི་ཤུའི་ཚུལ་དག་ཏུ། །​མཆོད་རྫས་ལ་སོགས་ཚུལ་བཞིན་གཞག །[[13]](#footnote-32)​བདུད་རྩི་འཁྱིལ་པས་བསང་གཏོར་བྱ། །​བསིལ་ཡབ་ཀྱིས་ནི་མེ་སྦར་རོ། །​ཨོཾ་ཛྭ་ལ་ཛྭ་ལ་ཧཱུཾ་ཕཊ། གཙོ་བོ་སྤྱན་དྲངས་མེ་ལྷ་བསྐྱེད། །​རཾ་ལས་བྱུང་བའི་མེ་ལྷ་ནི། །​ཁ་དོག་དཀར་པོ་འོད་ཟེར་འབར། །​སྤྱན་གསུམ་རལ་པའི་ཐོར་ཚུགས་ཅན། །​ཕྱག་བཞི་མཆོད་ཕྱིར་ཐོགས་འཆང་བ། །​གཡས་པས་ཐོ་བ་མཆོག་སྦྱིན་བྱ། །​[[14]](#footnote-33)གཡོན་པ་གུནྡྷེ་[[15]](#footnote-34)བགྲང་ཕྲེང་འཛིན། །​དེ་ལྟར་ཚུལ་བཞིན་བྱས་ནས་ཀྱང་། །​ཡེ་ཤེས་མེ་ལྷ་སྤྱན་:དྲང་བ།[[16]](#footnote-35) །​ཨོཾ་ཊཀྐི་ཏི་ནི་པཱ་པ་ཀ་ཨགྣ་[[17]](#footnote-36)ཡེ་ཊཀྐི་ནི་ཧཱུཾ་ཛཿ། གཞུག་དང་བཅིང་དང་དགྱེས་པ་བསྐྱེད། །​དེ་ལ་ཞལ་བསིལ་མཆོད་ཡོན་དང་། །​སྲེག་རྫས་ལྔའམ་བདུན་དུ་དབུལ། །​ཨོཾ་ཛཿཧཱུཾ་བཾ་ཧོཿཁཾ་[[18]](#footnote-37)རཾ། མཆོད་ཡོན་གྱི་སྔགས་སོ། །​ཨོཾ་ནི་རི་ཏི་ཧཱུཾ་ཁཾ།[[19]](#footnote-38) ཞལ་བསིལ་གྱིའོ། །​ཨོཾ་ཨཱཿབཛྲ་པུཥྤེ་སྭཱ་ཧཱ། མེ་ཏོག་གིའོ། །​ཨོཾ་ཨཱཿབཛྲ་དྷཱུཔྤེ་[[20]](#footnote-39)ཧཱུཾ་སྭཱ་ཧཱ། སྤོས་མེའི་འོ། །​ཨོཾ་ཨཱཿབཛྲ་གནྡྷེ་ཧཱུཾ་སྭཱ་ཧཱ། དྲི་ཆབ་ཀྱིའོ། །​ཨོཾ་ཨཱཿབཛྲ་དཱི་པེ་ཧཱུཾ་སྭཱ་ཧཱ། :མར་མེའི་འོ།[[21]](#footnote-40) །​ཨོཾ་ཨཱཿབཛྲ་ནཻ་[[22]](#footnote-41)བི་ཏྱེ་[[23]](#footnote-42)ཧཱུཾ་སྭཱ་ཧཱ། ལྷ་བཤོས་ཀྱིའོ། །​ཨོཾ་ཨགྣ་[[24]](#footnote-43)ཡེ་སྭཱ་ཧཱ། མར་གྱིའོ། །​ཨོཾ་སརྦ་པཱ་པཾ་ད་ཧ་ན་བཛྲཱ་[[25]](#footnote-44)ཡ་སྭཱ་ཧཱ། ཏིལ་གྱིའོ། །​ཨོཾ་བཛྲ་བི་ཛཱ་ཡ་སྭཱ་ཧཱ། :དཱུར་བའིའོ།[[26]](#footnote-45) །​ཨོཾ་བཛྲ་མ་ཧཱ་བཻ་[[27]](#footnote-46)གཱ་ཡ་སྭཱ་ཧཱ། :ཞོའི་འོ།[[28]](#footnote-47) །​ཨོཾ་བཛྲ་མ་ཧཱ་བ་ལཱ་ཡ་སྭཱ་ཧཱ། འབྲས་ཀྱིའོ། །​ཨོཾ་བཛྲ་གྷསྨ་རི་[[29]](#footnote-48)སྭཱ་ཧཱ། ཀུ་ཤའི་འོ། །​ཨོཾ་བཛྲ་:ཨཱཛྙཱ་པ་[[30]](#footnote-49)ཡ་སྭཱ་ཧཱ། ཨུ་དུམྺཱ་[[31]](#footnote-50)རའི་འོ། །​ཨོཾ་བོ་དྷི་བྷྲྀཀྵ་[[32]](#footnote-51)ཡེ་སྭཱ་ཧཱ། ཨ་ཤྭདྠའི་འོ། །​ཨོཾ་:བཛྲ་ལ་[[33]](#footnote-52)ཏཱ་ཡ་སྭཱ་ཧཱ། པ་:ལ་ཤའི་འོ།[[34]](#footnote-53) །​ཨོཾ་བཛྲ:བཛྲ་ཀུ་རཱ་ཡ་[[35]](#footnote-54)སྭཱ་ཧཱ། ནྱ་གྲོ་དྷའི་འོ། །​ཨོཾ་བཛྲ་ཧ་ས་ཀ་རཱ་ཡ་སྭཱ་ཧཱ། ཨ་མྲའི་འོ། །​མེ་ལྷའི་རྒྱལ་པོ་ལས་ཀྱི་གཙོ། །​ཕྲིན་ལས་ཀུན་ལ་སྙོམས་མཛད་པ། །​ཐམས་ཅད་ཀུན་གྱི་བདག་པོ་སྟེ། །​མཉམ་སྙོམས་ཁྱོད་ལ་ཕྱག་འཚལ་ལོ། །​བསྟོད་ནས་མེ་ལྷར་གསོལ་བ་གདབ། །​མེ་ལྷ་རྡོ་རྗེ་ལས་ཀྱི་གཙོ། །​ཚེ་འདས་སེམས་ཅན་སྦྱང་བ་དང་། །​ལྷ་རྣམས་ཚིམ་པར་བྱ་བའི་ཕྱིར། །​དེ་ཉིད་དུ་ནི་ཕྲིན་ལས་མཛོད། །​ཕྲིན་ལས་རྣམ་པ་གཉིས་ཞེས་བྱ། །​མེ་ལྷའི་རྒྱལ་པོའི་ཐུགས་ཀ་ནས། །​ཡེ་ཤེས་འབར་བའི་མེ་ཕྱུང་སྟེ། །​ཚེ་འདས་སེམས་ཅན་མི་མཐུན་ཕྱོགས། །​རྣམ་རྟོག་བག་ཆགས་བསྲེག་པ་དང་། །​ལྷ་རྣམས་ཚིམ་པར་བྱ་བའོ། །​རྟོག་པའི་དངོས་པོ་བསྲེགས་ནས་ཀྱང་། །​སྒྱུ་མ་ཆུ་ཟླ་ལྟ་བུ་ཡི། །​རྡོ་རྗེ་སེམས་དཔར་བྱིན་གྱིས་བརླབ། །​རྡོ་རྗེ་:སེམས་དཔའ་[[36]](#footnote-55)ལྷ་རྣམས་ཀྱི། །​ཐུགས་ཀར་ཡེ་ཤེས་ཚུལ་དུ་བཞུགས། །​ཚིམ་པར་བྱ་བའི་རིམ་པ་དག །​རང་ལ་མཆོད་ཡོན་དབུལ་བ་དང་། །​སྲེག་རྫས་རིམ་པ་བཞིན་དུ་ནི། །​རྣལ་འབྱོར་པ་ཡིས་གྲུབ་ཚད་དབུལ། །​སྔགས་ཀྱི་ཐོག་མར་རང་སྔགས་གཞུག །​:ཐལ་བར་[[37]](#footnote-56)གྱུར་པའི་ཕུང་པོ་དག །​བཤང་གཅིའི་མཐར་ནི་རྣམ་པར་བརྟག །​དེ་ནས་བསྟོད་དང་བསྡུ་བ་བྱ། །​ཡི་གེ་གསུམ་གྱིས་བསྡུ་བའོ། །​ཚེ་འདས་དོན་དུ་བདག་གིས་ནི། །​རོ་བསྲེག་ཆོ་ག་འདི་བྱས་པས། །​འདི་ལས་དགེ་བ་གང་ཐོབ་པས། །​ཐམས་ཅད་གཉིས་མེད་ཐོབ་པར་ཤོག །​ཚེ་འདས་པ་ཡི་སེམས་ཅན་འདི། །​དབང་བསྐུར་བྱང་ཆུབ་སེམས་བསྐྱེད་ནས། །​ལྷ་རྣམས་ཚིམ་པར་བྱས་པ་དང་། །​རྟོག་པའི་དངོས་པོ་:བསྲེགས་པ་[[38]](#footnote-57)ཡིས། །​བསྐྱེད་པའི་རིམ་པ་མཐར་ཕྱུང་སྟེ། །​རྡོ་རྗེ་བཟླས་པ་ཐོབ་པར་ཤོག །​རྡོ་རྗེ་བཟླས་ནས་རྣལ་འབྱོར་པས། །​སེམས་ལ་དམིགས་པ་ཐོབ་པར་ཤོག །​སེམས་ལ་དམིགས་པ་ཐོབ་གྱུར་ནས། །​བདག་བྱིན་བརླབ་པའི་རིམ་ཐོབ་ཤོག །​བདག་བྱིན་བརླབ་པའི་རིམ་ཐོབ་ནས། །​འོད་གསལ་བ་ནི་ཐོབ་གྱུར་ཅིག །​འོད་གསལ་བ་ནི་ཐོབ་གྱུར་ནས། །​ཆོས་སྐུ་མཁའ་དང་འདྲ་བ་ལས། །​ཟུང་འཇུག་ལོངས་སྤྱོད་རྫོགས་པའི་སྐུ། །​སྤྲིན་ལྟ་བུ་ནི་འབྱུང་གྱུར་ཅིག །​དེ་ལས་སྤྲུལ་སྐུ་ཆར་ལྟ་བུས། །​སྲིད་པའི་རྒྱ་མཚོར་སྤྲུལ་གྱུར་ནས། །​སེམས་ཅན་ཐམས་ཅད་སྒྲོལ་བར་ཤོག །​གསང་བ་འདུས་པའི་རོ་བསྲེག་གི་ཆོ་ག་འཕགས་པ་ལྷས་མཛད་པ་རྫོགས་སོ།། །​།རྒྱ་གར་གྱི་མཁན་པོ་ཤྲདྡྷཱ་[[39]](#footnote-58)ཀ་ར་:ཝརྨ་དང་། བོད་ཀྱི་[[40]](#footnote-59)ལོ་ཙཱ་བ་དགེ་སློང་རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པ། །​

1. ། མར་ སྡེ་དགེ། སྣར་ཐང་། [↑](#footnote-ref-20)
2. དྷི། སྡེ་དགེ། སྣར་ཐང་། [↑](#footnote-ref-21)
3. གྲུ་ སྡེ་དགེ། སྣར་ཐང་། [↑](#footnote-ref-22)
4. སྲེག་ སྡེ་དགེ། སྣར་ཐང་། [↑](#footnote-ref-23)
5. ལ་སོགས་ སྡེ་དགེ། སྣར་ཐང་། [↑](#footnote-ref-24)
6. བརླབས་ སྡེ་དགེ། སྣར་ཐང་། [↑](#footnote-ref-25)
7. བརླབས་ སྡེ་དགེ། སྣར་ཐང་། [↑](#footnote-ref-26)
8. བྱུག་པ་ སྡེ་དགེ། སྣར་ཐང་། [↑](#footnote-ref-27)
9. ཞུགས་ནས་ སྡེ་དགེ། སྣར་ཐང་། [↑](#footnote-ref-28)
10. ཡི་རྒྱན་ སྡེ་དགེ། སྣར་ཐང་། [↑](#footnote-ref-29)
11. བཞག ། སྡེ་དགེ། སྣར་ཐང་། [↑](#footnote-ref-30)
12. བདག་གི་ སྡེ་དགེ། སྣར་ཐང་། [↑](#footnote-ref-31)
13. བཞག ། སྡེ་དགེ། སྣར་ཐང་། [↑](#footnote-ref-32)
14. ཕྱག །​ སྡེ་དགེ། སྣར་ཐང་། [↑](#footnote-ref-33)
15. གུཎྜེ་ སྡེ་དགེ། སྣར་ཐང་། [↑](#footnote-ref-34)
16. དྲངས་པ། སྡེ་དགེ། སྣར་ཐང་། [↑](#footnote-ref-35)
17. ཨགྣཱ་ སྡེ་དགེ། སྣར་ཐང་། [↑](#footnote-ref-36)
18. ཁ་ སྡེ་དགེ། སྣར་ཐང་། [↑](#footnote-ref-37)
19. ཁ། སྡེ་དགེ། སྣར་ཐང་། [↑](#footnote-ref-38)
20. དྷུ་པེ་ སྡེ་དགེ། སྣར་ཐང་། [↑](#footnote-ref-39)
21. མར་མེའི་མེའོ། སྡེ་དགེ། སྣར་ཐང་། [↑](#footnote-ref-40)
22. ནེ་ སྡེ་དགེ། སྣར་ཐང་། [↑](#footnote-ref-41)
23. དྱ་ སྡེ་དགེ། ཏྱ་ སྣར་ཐང་། [↑](#footnote-ref-42)
24. ཨཱཿནཱ་ སྡེ་དགེ། སྣར་ཐང་། [↑](#footnote-ref-43)
25. བཛྲ་ སྡེ་དགེ། སྣར་ཐང་། [↑](#footnote-ref-44)
26. ་དུར་བའིའོ། སྡེ་དགེ། སྣར་ཐང་། [↑](#footnote-ref-45)
27. བེ་ སྡེ་དགེ། སྣར་ཐང་། [↑](#footnote-ref-46)
28. ཞོའི་ཞི་བའིའོ། སྡེ་དགེ། སྣར་ཐང་། [↑](#footnote-ref-47)
29. རེ་ སྡེ་དགེ། སྣར་ཐང་། [↑](#footnote-ref-48)
30. བར་ཏཱ་ སྡེ་དགེ། སྣར་ཐང་། [↑](#footnote-ref-49)
31. དུམྦ་ སྡེ་དགེ། སྣར་ཐང་། [↑](#footnote-ref-50)
32. བྲྀཀྵ་ སྡེ་དགེ། སྣར་ཐང་། [↑](#footnote-ref-51)
33. བཛྲ་མ་ སྡེ་དགེ། སྣར་ཐང་། [↑](#footnote-ref-52)
34. ལ་ཀྵའིའོ། སྡེ་དགེ། སྣར་ཐང་། [↑](#footnote-ref-53)
35. ཀུ་བེ་ར་ཡེ་ སྡེ་དགེ། སྣར་ཐང་། [↑](#footnote-ref-54)
36. སེམས་པར་ སྡེ་དགེ། སྣར་ཐང་། [↑](#footnote-ref-55)
37. ཐར་པར་ སྡེ་དགེ། སྣར་ཐང་། [↑](#footnote-ref-56)
38. བསྲེག་པ་ སྡེ་དགེ། སྣར་ཐང་། [↑](#footnote-ref-57)
39. ཤྲཱདྡྷ་ སྡེ་དགེ། སྣར་ཐང་། [↑](#footnote-ref-58)
40. ཝརྨྨཱ་ལས་ སྡེ་དགེ། སྣར་ཐང་། [↑](#footnote-ref-59)