༄༅། །​རིམ་པ་ལྔ་པའི་དཀའ་འགྲེལ།༄༅༅། །​རྒྱ་གར་སྐད་དུ། པཉྩ་ཀྲ་མ་པཉྩི་ཀཱ་ནཱ་མ། བོད་སྐད་དུ། རིམ་པ་ལྔ་པའི་དཀའ་འགྲེལ་ཞེས་བྱ་བ། སངས་རྒྱས་ཐམས་ཅད་ལ་ཕྱག་འཚལ་ལོ། །​དེ་ལ་དང་པོར་ནི་སློབ་དཔོན་ཆེན་པོ་ཀླུ་སྒྲུབ་ཀྱི་ཞལ་སྔ་ནས་མཛད་པའི་རིམ་པ་དག་ལས་མདོར་བསྡུས་པའི་སྒྲུབ་ཐབས་:ཇི་ལྟར་[[1]](#footnote-20)བསྒོམ་པ་རིམ་པ་བཞིན་དུ་ཅུང་ཞིག་བཤད་དོ། །​དེ་ལ་དང་པོ་ཁོ་ནར་སྟན་འབོལ་པོ་ལ་སེམས་དཔའི་སྐྱིལ་མོ་ཀྲུང་དུ་བཅས་པས་འདུག་སྟེ། རང་གི་སྙིང་གའི་པདྨའི་[[2]](#footnote-21)ཉི་མ་ལ་གནས་པའི་ཧཱུཾ་དཀར་པོའི་འོད་ཟེར་གྱིས་ནམ་མཁའ་ལ་བཞུགས་པའི་སངས་རྒྱས་ལ་སོགས་པ་རྣམས་སྤྱན་དྲངས་ལ་མཆོད་པ་དང་ཕྱག་འཚལ་བ་ལ་སོགས་པ་བྱས་ནས། སྟོང་པ་ཉིད་དང་མཚན་མ་མེད་པ་དང་སྨོན་པ་མེད་པ་རྣམས་:རིམ་གྱིས་[[3]](#footnote-22)བསྒོམས་ཏེ། ཨོཾ་སྭ་བྷཱ་བ་:ཤུདྡྷཿསརྦ་དྷརྨཱཿས་[[4]](#footnote-23)བྷཱ་བ་ཤུདྡྷོ྅ཧཾ། ཞེས་བརྗོད་ཅིང་སྟོང་པ་ཉིད་དུ་དམིགས་པས་ཐ་མལ་པའི་ང་བདག་བསལ་ཞིང་། བདག་ཉིད་རྡོ་རྗེ་སེམས་དཔའི་སྐུར་སྐད་ཅིག་ཙམ་གྱིས་རྫོགས་པར་བྱས་ནས། བཛྲ་དྷྲྀཀ་ཅེས་བྱ་བའི་སྔགས་བརྗོད་དེ། [[5]](#footnote-24)དེས་མི་བསྐྱོད་པ་བཏོན་ཏེ་བདག་ཉིད་ལ་བཅུག་པའི་རིམ་པས་བདག་ཉིད་ཞེ་སྡང་རྡོ་རྗེའི་ཏིང་ངེ་འཛིན་ལ་གནས་ནས། གནས་བསྲུང་བ་ནི་བརྩམ་པར་བྱའོ། །​དེ་ནས་དང་པོར་ཁྲོ་བོ་བཅུ་པོ་རྣམས་སྤྲོས་ཏེ་གནས་སུ་དགོད་དོ། །​གཉིས་པར་གནོད་མཛེས་རང་གི་སྔགས་ཀྱིས་བཀའ་བསྒོ་བ་དང་སྔགས་ཀྱིས་བཀའ་བསྒོས་ནས་ཡང་སྔགས་དེ་ཉིད་ཀྱིས་གཉིས་པར་བགེགས་རྣམས་གནོད་:མཛེས་ཀྱིས་[[6]](#footnote-25)ཕུར་པས་[[7]](#footnote-26)ཐོབ་ཤིག་པར་བསྒོའོ། །​དེ་ནས་ཊཀྐི་[[8]](#footnote-27)ཧཱུྃ་ཛཿ། ཞེས་པའི་སྔག་འདི་བརྗོད་པས་ལྕགས་དང་མེ་འབར་བ་དང་། རླུང་རྣམས་ཀྱི་འོབས་སུ་ཕུར་པ་:གདབ་པ་[[9]](#footnote-28)དང་ཕྱི་རོལ་དུ་བསམ་པར་བྱའོ། །​དེའི་ནང་དུ་ཡི་གེ་ཧཱུྃ་ལས་སྐྱེས་པའི་རྡོ་རྗེའི་དྲ་བ་མཆོད་རྟེན་ལྟ་བུར་བྱས་ནས། ཡི་གེ་གསུམ་གྱི་གོ་ཆར་བྱའོ། །​ས་གཞི་ནི་ཡི་གེ་ཧཱུྃ་ལས་སྐྱེས་པའི་སྣ་ཚོགས་རྡོ་རྗེར་ཀུན་དུ་བལྟས་ལ་དངོས་པོ་མེད་པ་ཞེས་བྱ་བ་ལ་སོགས་པའི་ཚིག་གི་དོན་གྱིས་སྟོང་པ་ཉིད་དུ་བསམ་པར་བྱའོ། །​དེ་ནས་ཡཾ་ལས་སྐྱེས་པའི་རླུང་གི་དཀྱིལ་འཁོར་གཞུའི་དབྱིབས་ཅན་[[10]](#footnote-29)མཆོག་མ་དག་ལ་ཧཱུྃ་[[11]](#footnote-30)ལས་བྱུང་བའི་རྡོ་རྗེས་:མཚན་པའོ།[[12]](#footnote-31) །​དེ་བཞིན་དུ་མེ་དང་ཆུ་དང་དབང་ཆེན་གྱི་དཀྱིལ་འཁོར་ཡང་ངོ། །​དེའི་སྟེང་དུ་ཡི་གེ་བྷྲཱུྃ་[[13]](#footnote-32)ལས་སྐྱེས་པའི་གཞལ་ཡས་ཁང་བརྩེགས་པ་སྣ་ཚོགས་པདྨ་ལ་ཟླ་བ་དང་ཉི་མའི་གདན་རྣམས་དང་ལྡན་པའོ། །​དེ་ནས་ལྷ་སུམ་ཅུ་རྩ་གཉིས་ཀྱི་རང་བཞིན་དང་། བདག་པོ་རྡོ་རྗེ་འཛིན་ཆེན་པོ་དང་:དཀྱིལ་འཁོར་གྱི་[[14]](#footnote-33)འཁོར་ལོ་རྣམ་པར་སྤྲུལ་ལོ། །​དེ་ནས་དཀྱིལ་འཁོར་པ་རྣམས་ཕུང་པོ་ལ་སོགས་པའི་རང་བཞིན་གྱིས། བདག་པོའི་ཕུང་པོ་ལ་སོགས་པ་ལ་ཐིམ་པས་དོན་དམ་པའི་དཀྱིལ་འཁོར་ལ་ཞུགས་པར་བལྟ་ཞིང་། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅ཧཾ། ཞེས་བརྗོད་དོ། །​དེ་ནས་ཡི་གེ་ཧཱུྃ་ཨོཾ་ཨཱཿདག་གིས་ཉི་མ་དང་ཟླ་བ་དང་:པདྨ་དམར་པོ་[[15]](#footnote-34)འདབ་མ་བརྒྱད་པ་དག་སྟེང་ནས་སྟེང་དུ་བརྩེགས་[[16]](#footnote-35)མར་བྱས་ཏེ། པདྨའི་སྟེང་དུ་ཡི་གེ་:གསུམ་པའོ།[[17]](#footnote-36) །​དེ་ནས་ཐམས་ཅད་བསྡུས་པ་ལས་རང་གི་སེམས་ཙམ་གྱི་ཟླ་བ་བསམས་ལ། སེམས་ཅན་ཐམས་ཅད་ཟླ་བ་དེར་བཅུག་ལ། ཨོཾ་དྷརྨ་དྷཱ་ཏུ་སྭ་བྷཱ་བ་ཨཱཏྨ་ཀོ྅ཧཾ་ཞེས་པའི་སྔགས་བརྗོད་དོ། །​དེ་ནས་ཡང་ཟླ་བ་ལ་ཡི་གེ་གསུམ་མོ། །​དེ་ལས་རྡོ་རྗེའོ། །​རྡོ་རྗེ་ལས་རྡོ་རྗེ་འཆང་ཆེན་པོ་དང་པོའི་མགོན་པོ་ཆེན་པོ་བསམས་ལ་མི་བསྐྱོད་པ་ལ་སོགས་པ་བཅུག་ནས་དགོད་པར་བྱའོ་ཞེས་བྱ་བ་ལ་སོགས་པ་ནི། དེ་ལ་ཨོཾ་ཨཱཿཧཱུྃ་སྭཱ་ཧཱ་ཞེས་པའི་:ཡི་གེ་[[18]](#footnote-37)ནི་མགོ་བོ་ལ་སོགས་པ་ལ་རྣམ་པར་དགོད་དོ། །​གཏི་མུག་དགའ་མ་ལ་སོགས་པའི་སྔགས་རྣམས་ས་ལ་སོགས་པ་ལ་དགོད་པར་བྱའོ། །​:མིག་ལ་སོགས་པ་ལ་[[19]](#footnote-38)ནི། ཐླིཾ་ཨོཾ་ཨོཾ་[[20]](#footnote-39)ཧཱུྃ་མེཾ་སཾ་ཨཾ་རྣམས་དགོད་དོ། །​ལག་པ་ལ་སོགས་པ་དག་ལ་གཤིན་རྗེ་གཤེད་ལ་སོགས་པ་བདག་ཉིད་ཡི་གེ་ཧཱུྃ་དག་དགོད་དོ། །​དེ་ལ་གཡས་གཡོན་གཉིས་ཀྱི་ལག་ངར་ལ་གཤིན་རྗེ་གཤེད་དང་གཞན་གྱིས་མི་ཐུབ་པའོ། །​ཁ་ལ་རྟ་མགྲིན་ནོ། །​གསང་བར་བདུད་རྩི་འཁྱིལ་པའོ། །​དཔུང་པ་གཡས་གཡོན་ལ་མི་གཡོ་བ་དང་འདོད་པའི་རྒྱལ་པོའོ། །​པུས་མོ་གཡས་གཡོན་ལ་:དབྱིག་པ་[[21]](#footnote-40)སྔོན་པོ་དང་སྟོབས་པོ་ཆེའོ། །​མགོ་བོར་གཙུག་ཏོར་འཁོར་ལོས་སྒྱུར་བའོ། །​རྐང་པ་དག་ལ་གནོད་མཛེས་སོ། །​དེ་བཞིན་དུ་སྐུ་དང་གསུང་དང་ཐུགས་ཀྱང་བྱིན་གྱིས་བརླབ་པར་བྱ་བ་དང་། དམ་ཚིག་སེམས་དཔའི་སྙིང་གར་ཡེ་ཤེས་སེམས་དཔའ་ཕྱག་གཉིས་པ་མདོག་དམར་པོ་རྡོ་རྗེ་དང་དྲིལ་བུ་:འཛིན་ཅིང་[[22]](#footnote-41)སྙོམས་པར་:ཞུགས་པའོ།[[23]](#footnote-42) །​དེའི་ཐུགས་ཀར་ཡང་ཡི་གེ་ཧཱུྃ་ཏིང་ངེ་འཛིན་སེམས་དཔར་:བརྟགས་པ་[[24]](#footnote-43)དགོད་དོ། །​དེ་ནས་ཕྱིའི་ལུས་ཅན་ནམ། ཡེ་ཤེས་ཀྱི་ཕྱག་རྒྱའི་ཕུང་པོ་:ལ་སོགས་[[25]](#footnote-44)སྦྱང་བ་དང་། རྡོ་རྗེ་དང་པདྨ་འདུས་བྱས་ལ་དེས་སྙོམས་པར་འཇུག་པར་བྱའོ། །​དེ་ལ་ཡི་གེ་ཧཱུྃ་ལས་རྡོ་རྗེ་རྩེ་ལྔ་པར་བྱས་ལ། དབུས་ཀྱི་རྩེ་མོ་ལ་ཨོཾ་མོ། །​ཡི་གེ་ཨ་ཡིས་ཆོས་འབྱུང་གི་ནང་དུ་པདྨ་དམར་པོ་འདབ་མ་བརྒྱད་པ་བསམ་མོ། །​དེ་ལྟར་རྡོ་རྗེ་དང་པདྨ་འདུས་བྱས་ནས་འོ་དང་འཁྱུད་པ་ལ་སོགས་པའི་རིམ་པ་དང་། རིན་ཆེན་འབྱུང་ལྡན་གྱི་ང་རྒྱལ་གྱིས་རྗེས་སུ་ཆགས་པར་བྱས་ལ། བྱང་ཆུབ་ཀྱི་སེམས་ཀྱི་གནས་སྐབས་སུ་དོན་ཡོད་གྲུབ་པའི་ང་རྒྱལ་དུ་བྱའོ། །​དེ་ནས་སྲིད་པ་སྐྱེ་བའི་རིམ་པས་དཀྱིལ་འཁོར་གྱི་འཁོར་ལོ་སྤྲོས་ཏེ་གཞན་གྱི་དོན་ཕུན་སུམ་:ཚོགས་པར་[[26]](#footnote-45)བྱའོ། །​དེ་ཡང་རྡོ་རྗེ་འཛིན་པ་མི་བསྐྱོད་པའི་ང་རྒྱལ་དང་ལྡན་པའི་པདྨའི་དབུས་སུ་མི་བསྐྱོད་པ་རྫོགས་པར་བྱས་ལ། བཛྲ་དྷྲྀཀ་ཅེས་བྱ་བས་བཏོན་ཏེ། བདག་ཉིད་ལ་དེ་བཞིན་དུ་བསྡུའོ། །​དེ་བཞིན་དུ་གཟུགས་ཀྱི་ཕུང་པོ་ལ་སོགས་པ་ཡང་རྣམ་པར་སྣང་མཛད་ལ་སོགས་པའི་ང་རྒྱལ་གྱིས་རྣམ་པར་སྣང་མཛད་ལ་སོགས་པ་རྣམས་བཏོན་ཏེ་སོ་སོར་དགོད་དོ། །​ཕྱི་རོལ་གྱི་རིམ་པ་གཉིས་པའི་མེའི་མཚམས་ལ་སོགས་པ་ལ་གཟུགས་ཀྱི་རྡོ་རྗེ་ལ་སོགས་པ་རྣམས། ཨོཾ་ཨཱཿསྭཱ་སྭཱ་ཧཱ་[[27]](#footnote-46)སྔགས་ཀྱིས་དགོད་དོ། །​དང་པོ་ཉིད་ཀྱི་ངོས་དག་ཏུ་ཆོས་ཀྱི་དབྱིངས་དང་:རེག་བྱ་[[28]](#footnote-47)རྡོ་རྗེ་མའི་ཡི་གེ་ཧཱུྃ་གིས་བཏོན་ལ་དགོད་དོ། །​ཡི་གེ་མཻཾ་ལ་སོགས་པ་ནི་བྱམས་པ་ལ་སོགས་པའོ། །​ཡི་གེ་ཧཱུྃ་གིས་ཕྱོགས་མཚམས་དང་སྟེང་དང་འོག་གི་ཁྲོ་བོ་རྣམས་སོ། །​དེ་ནས་ཡེ་ཤེས་ཀྱི་འཁོར་ལོ་བཅུག་ལ་དབང་བསྐུར་ཏེ། དེའི་རྗེས་ལ་མཉེས་པར་བྱ་བ་ལ་སོགས་པ་སྐད་ཅིག་ཙམ་གྱིས་བསམ་མོ། །​དེ་ནས་རྡོ་རྗེ་བཟླས་པ་ལ་སོགས་པ་བྱས་ནས། བསྐུལ་བ་དང་མཆོད་པ་དང་བསྟོད་པ་ལ་སོགས་པ་སྔོན་དུ་བྱས་ནས། ཏིང་ངེ་འཛིན་སེམས་དཔའི་:བདག་ཉིད་[[29]](#footnote-48)ཧཱུྃ་བརྗོད་པས་ཡི་གེ་ཧཱུྃ་ལ་སེམས་ཅན་རྣམས་གཞུག་ཅིང་དཀྱིལ་འཁོར་པ་རྣམས་ཀྱང་བསྡུས་ཏེ། རྡོ་རྗེ་སེམས་དཔའ་དེ་ཉིད་དུ་འགྲོ་བ་སྣ་ཚོགས་པ་འདི་རྣམས་སྐྱེས་པར་བལྟ་ཞིང་སྤྱོད་ལམ་ལ་འཇུག་པར་བྱའོ། །​མདོར་བསྡུས་པའི་སྒྲུབ་ཐབས་ཀྱི་རིམ་པ་གསལ་བར་བྱས་པ་སྟེ་དང་པོའོ། །​ །​་[[30]](#footnote-49)སྔགས་ཀྱི་དེ་ཁོ་ན་ཉིད་ཅེས་བྱ་བ་ནི་སྔགས་བཏུ་བའི་རིམ་པས་དུས་གསུམ་གྱི་བདག་ཉིད་ཡི་གེ་གསུམ་འབྱུང་བ་དང་འཇུག་པ་དང་གནས་པའི་རླུང་གི་རང་བཞིན་དུ་སེམས་[[31]](#footnote-50)པར་ཁོང་དུ་ཆུད་པར་བྱའོ། །​སྔགས་ལ་དམིགས་པའི་སེམས་དེ་ཉིད་ནི་དེ་བཞིན་འབྱུང་བ་དང་འཇུག་པ་དང་གནས་པར་བྱའོ། །​རླུང་རྒྱུ་བ་རྣམས་མི་ཤིགས་པར་བྱས་པས་ནི་ཕྱག་འཚལ་བ་ཡིན་ལ། ཕྲ་མོའི་སྦྱོར་བས་ཐམས་ཅད་རང་བཞིན་མེད་པར་གོ་བ་ནི་[[32]](#footnote-51)རྡོ་རྗེའི་[[33]](#footnote-52)བཟླས་པ་བྱ་བའོ། །​དེ་ནས་སེམས་ལ་དམིགས་པ་ཐོབ་ནས་སེམས་དེ་སྟོང་པ་ཉིད་དུ་བྱས་ལ། སྒྱུ་མ་ལྟ་བུའི་ཏིང་ངེ་འཛིན་དུ་གནས་པར་བྱ་བ་ཡིན་ནོ། །​དེ་ནས་འོད་གསལ་བའི་ཡེ་ཤེས་ཀྱིས་ཉོན་མོངས་པའི་ཕུང་པོ་ཐམས་ཅད་ཟད་པར་བྱའོ། །​དེ་ནས་ཀུན་རྫོབ་དང་དོན་དམ་པ་དག་གཅིག་ཏུ་གྱུར་པ་ཟུང་དུ་འཇུག་པའི་ཏིང་ངེ་འཛིན་:ལ་རྣལ་འབྱོར་པ་རྣམས་[[34]](#footnote-53)གནས་པ་ཡིན་ནོ། །​སྣ་རྩེར་ཞེས་བྱ་བ་ནི་ཕྱིའི་རིག་མའི་པདྨའི་ལྟེ་བའི་རྩེ་མོར་མཚན་མ་ཡུངས་ཀར་ཙམ་མམ་ཐིག་ལེ་དག་སྣའི་ནང་དུ་བཀོད་ལ་སེམས་ཅན་:སྐྱེད་པའི་[[35]](#footnote-54):གཞི་བོ།[[36]](#footnote-55) །​སྣ་རྩེ་དང་རང་གི་རྡོ་རྗེའི་རྩེ་མོར་ཐིག་ལེ་འམ་མཚན་མ་ཡུངས་ཀར་ཙམ་པོ་ལ་རྒྱུ་བ་དང་མི་རྒྱུ་བའི་རྡོ་རྗེ་སེམས་དཔའ་འམ་བརྟགས་[[37]](#footnote-56)པའི་ལྷའི་སྦྱོར་བ་བསྐྱེད་པའི་རིམ་པའོ། །​སྣ་རྩེ་ནི་སྣའི་རྩེ་མོའི་སྒོའོ། །​ཡུངས་ཀར་ནི་རླུང་ལྔ་པོ་སྟེ། དེ་ལ་རྒྱུ་བ་དང་མི་རྒྱུ་བའི་ཡི་གེ་གསུམ་པོར་སེམས་ཡེ་ཤེས་རིག་པ་ལ་དམིགས་པའོ། །​ཡང་ན་ཡུངས་ཀར་ནི་ཁམས་ཕྲ་མོའི་ཡེ་ཤེས་གསུམ་པོ་རྟེན་དང་རྟེན་[[38]](#footnote-57)ཅན་རྒྱུ་[[39]](#footnote-58)དང་མི་རྒྱུ་བ་ནི་ཡེ་ཤེས་ཀྱི་དེ་ཁོ་ན་:ཉིད་དུ་[[40]](#footnote-59)ཤེས་པར་བྱའོ། །​གསང་བ་ནི་རྣམ་པར་རྟོག་པ་དང་བྲལ་བ་ཉིད་དོ། །​ཡེ་ཤེས་ཀྱི་བརྟགས་པ་ནི་ཤིན་ཏུ་རྣམ་པར་དག་པའི་ཡེ་ཤེས་ཉིད་ཀྱིས་སོ། །​ཡེ་ཤེས་ཀྱི་གནས་ནི་རྣམ་པར་ཤེས་པ་རླུང་དང་ལྡན་པའི་ཡེ་ཤེས་ཀྱི་སྐུའོ། །​མཆོག་ནི་རྣམ་པར་དག་པ་ཉིད་དོ། །​ཁ་དོག་སྣ་ལྔ་ཞེས་བྱ་བ་ནི་སྔོན་དུ་བརྗོད་པའི་སྣའི་རྩེ་མོའི་སེར་པོ་ལ་སོགས་པའོ། །​རིན་ཆེན་ནི་རྡོ་རྗེ་ནོར་བུའི་ཐིག་ལེའོ། །​སྣའི་རྩེ་མོར་ནི་སྙིང་གའི་པདྨ་:ལའོ། །​ཡུངས་ཀར་ནི་མི་ཤིགས་པའི་ཐིག་ལེའོ། །​[[41]](#footnote-60)ཡེ་ཤེས་ལྔའི་ངོ་བོ་ཉིད་ཅེས་བྱ་བ་ནི་མེ་ལོང་ལྟ་བུའི་ཡེ་ཤེས་ལ་སོགས་པའི་ངོ་བོ་ཉིད་དོ། །​གོང་བུའི་གཟུགས་ཀྱིས་ཞེས་བྱ་བ་ནི་མི་ཤིགས་པའི་གཟུགས་ཀྱིས་སོ། །​འོད་:ལྔ་ནི་[[42]](#footnote-61)རླུང་རྣམས་མགྲིན་པ་དང་སྙིང་ག་དང་། ལྟེ་བ་དང་གསང་བའི་པདྨ་དང་། ལུས་ཐམས་ཅད་ཁྱབ་པར་གནས་པ་ལས་འབྱུང་ཞིང་འཇུག་པའོ། །​ཐུན་ཕྱེད་ནི་འཕོ་བ་རེ་རེའོ། །​གོ་རིམས་ནི་དེ་ལྟ་བུར་རྒྱུ་བའོ། །​གཡས་པ་ནས་ནི་འབྱུང་བའི་ཁམས། །​ཞེས་བྱ་བ་ནི་མེའི་དཀྱིལ་འཁོར་མི་ཤིགས་པ་ལས་རབ་ཏུ་ལངས་ནས་གཡས་ངོས་ནས་:བྱུང་བ་[[43]](#footnote-62)དེ་ཉིད། ཡི་གེ་ཨོཾ་གྱིས་ནི་འཇུག་པར་བྱེད་པ་ཡིན་ལ། ཡི་གེ་ཨཱཿས་[[44]](#footnote-63)ནི་གནས་པར་བྱེད་པར་བསམ་མོ། །​དེ་དག་གི་སྟེང་དུ་གནས་པ་ནི་ཡི་གེ་ཧཱུྃ་ལྡང་བའི་བདག་ཉིད་ཅན་དུ་རྣམ་པར་བརྟག་པར་བྱ་བ་སྟེ། དེ་ལྟ་བུར་ཐོག་མ་རྒྱུ་བ་ནས་ཐ་མ་རྫོགས་ཀྱི་བར་དུ་དམིགས་པ་ནི་སྣང་བ་མཐའ་:ཡས་ཀྱི་[[45]](#footnote-64)བཟླས་པའོ། །​དེ་ཁོ་ན་བཞིན་དུ་མི་ཤིགས་པ་ལས་ཆུའི་དཀྱིལ་འཁོར་བྱུང་བ་ལ་ཡི་གེ་ཨོཾ་བསྐྱོན་ཏེ་ཞུགས་པས། ཡི་གེ་ཨོཾ་ཡོངས་སུ་ཞུ་བས་ཡི་གེ་ཨཱཿར་[[46]](#footnote-65)གྱུར་པ་ལ་ཡི་གེ་ཧཱུྃ་ལྡང་བར་གནས་པ་ནི་རྡོ་རྗེ་མགོན་པོའི་བཟླས་པའོ། །​དེ་བཞིན་དུ་མི་ཤིགས་པ་ལས་ལངས་པའི་དབང་ཆེན་གྱི་དཀྱིལ་འཁོར་གྱི་སྟེང་དུ་ཡི་གེ་གསུམ་པོ་སྤྲོ་བ་དང་བསྡུ་བས་བསྟིམ་པའི་བདག་ཉིད་ཅན་དུ་མཚོན་པ་ནི་རིན་པོ་ཆེའི་བཟླས་པའོ། །​དེ་བཞིན་དུ་མི་ཤིགས་པ་ལས་ལངས་པའི་རླུང་གི་དཀྱིལ་འཁོར་འབྱུང་བ་དེའི་སྟེང་ཡི་གེ་ཨོཾ་བསྐྱོན་ཏེ་:གཞུག་པ་[[47]](#footnote-66)དང་། མཐར་ཨཱཿགནས་པ་དང་། ཡི་གེ་ཧཱུྃ་འཕྲོ་བ་ནི་དོན་ཡོད་པའི་བཟླས་པའོ། །​སྔགས་ཀྱི་དེ་ཁོ་ན་ཉིད་ནི་རྩ་བའི་རྒྱུད་ལས་གསུངས་པའི་ཨོཾ་ཨཱཿཧཱུྃ་ངོ། །​དོན་རྟོགས་པའི་བཟླས་པ་ནི་རླུང་རྒྱུ་བ་རང་བཞིན་མེད་པའི་མི་ཤིགས་པ་[[48]](#footnote-67)སེམས་ཀྱི་རྟོག་པ་ལ་བྱའོ། །​བཟང་པོ་ཞེས་པ་ནི་སྤྲོ་བའི་གཟུགས་ཀྱིས་སོ། །​དུས་གསུམ་སངས་རྒྱས་སུ་:བརྟགས་པ་[[49]](#footnote-68)ཞེས་བྱ་བ་ནི་ཡི་གེ་གསུམ་པོའོ། །​སློང་མོ་ནི་ཡི་གེར་ཕྱེ་བ་སྟེ་[[50]](#footnote-69)འདོན་པའོ། །​དེ་ལྟ་བུ་ནི་སྔགས་པའི་བཟླས་པར་མི་འདོད་པས་མི་བྱེད་པ་ལའང་ཆགས་པར་མི་བྱའོ། །​དང་པོ་གཅིག་ཅེས་བྱ་བ་ནི་སྡེ་ཚན་ཀུན་གྱི་ཐོག་མའི་ཨ་ཐུང་ངུའོ། །​དགུ་ནི་སྡེ་ཚན་དགུ་པོའོ། །​བཅུ་ཡིས་མ་བཅིངས་པ་ནི་སྡེ་ཚན་དགུ་ལས་མེད་དོ། །​དགུ་པོ་ཡང་དབྱངས་དང་གསལ་བྱེད་ཀྱི་སྡེ་ཚན་བརྒྱད་པོ་ལ། མ་ནིང་གི་སྡེ་ཚན་གྱིས་བསྣན་པས་གྲངས་དགུའོ། །​གྲངས་དགུ་པོ་དེའི་རྗེས་སུ་འཇུག་པ་ནི་ཨས་གྲངས་དགུ་ཆར་ལ་ཁྱབ་པར་འཇུག་པའོ། །​:འབྱུང་པོའི་[[51]](#footnote-70)མཐའ་ནི་མི་ཤིགས་པའི་ཡི་གེ་ཧའོ། །​ལྷག་མ་ནི་གསལ་ལོ། །​བཞི་ནི་ཡ་ར་ལ་ཝའོ། །​གསུམ་ནི་ཤ་ཥ་སའོ། །​ཐུང་ངུ་ཞེས་བྱ་བ་ནི་ཡི་གེ་ཨ་ཐུང་ངུ་སྟེ། དེ་ནི་ངག་གོ་ཅོག་གི་ངོ་བོར་འགྱུར་རོ། །​དེ་ཉིད་གཅིག་དང་དུ་མ་དང་བྲལ་བའོ། །​ཡི་གེ་གང་ཞིག་རྗེས་བཤད་ཅེས་བྱ་བ་ནི་ཡི་གེ་ཁ་དང་ཚ་ལ་སོགས་པའོ། །​མངོན་པར་ཕྱོགས་པ་ཞེས་བྱ་བ་ནི་ཡི་གེ་ཀ་དང་ཙ་ལ་སོགས་པ་སྟེ། རྗོད་བྱེད་དེ་དག་ཀྱང་ཡི་གེ་གསུམ་གྱི་གཟུགས་སུ་བལྟའོ། །​དེས་ན་དེ་ནི་ཡོངས་སུ་གྱུར་པའི་གཟུགས་ཞེས་པས་བསྟན་ཏོ། །​དེ་དག་ཀྱང་བློས་མི་ཤིགས་པར་སྦྱར་ཏེ། དེའི་རྒྱུ་ཉིད་ཀྱི་ཕྱིར་རོ། །​སངས་རྒྱས་ནི་རྣམ་པར་སྣང་མཛད་ལ་སོགས་པའོ། །​དེ་རྣམས་ཀྱི་སྐུ་ནི་ཡི་གེ་གསུམ་པོ་སྟེ་དེ་བརྗོད་ཅིང་རབ་ཏུ་བརྗོད་པའོ། །​དེ་ཉིད་ནང་གི་བཟླས་པ་རླུང་གི་དེ་ཁོ་ན་ཉིད་སྤྱིའི་རྣམ་པ་མི་ཤིགས་པ་སྟེ་ཆོས་ཀྱི་སྐུའི་རྒྱུའི་ཕྱིར་ན་སྤྲོ་ཞིང་བསྡུ་བ་:ལ་སོགས་པ་[[52]](#footnote-71)ཙམ་བྱའོ། །​སྦྱོར་བ་བཞི་ཞེས་བྱ་བ་ནི་དུས་ཚོད་བཞི་པོ་དེ་ཉིད་ལ་བརྗོད་པ་ཡིན་ཏེ། དུས་ཚོད་བཞི་པོ་ཐུན་མཚམས་བརྒྱད་དང་བཅས་པ་ལ་གོས་དཀར་མོ་ལ་སོགས་པ་སོ་སོ་ལ་སྟོང་ཕྲག་ལྔ་ལྔ་དང་བཞི་བརྒྱ་བཞི་བརྒྱ་སྟེ། ཐུན་ཚོད་བཞི་པོར་དབུགས་དབྱུང་བ་བགྲངས་[[53]](#footnote-72)པའོ། །​སོ་སོར་འབྱུང་བ་བསྲེས་པའི་གྲངས་ནི་གོ་སླའོ། །​ཡན་ལག་མ་ཉམས་པ་ནི་:ཡི་གེ་[[54]](#footnote-73)རང་བཞིན་གྱིས་མཚོན་པར་བྱས་པའོ། །​གྲངས་འབུམ་ཞེས་བྱ་བ་ནི་འཆི་བ་མེད་པའི་རང་བཞིན་གྱི་བཟླས་པ་ཙམ་ལ་བརྗོད་ཀྱི་གྲངས་ལ་མི་བྱའོ། །​དེ་ལྟ་བུའི་རྡོ་རྗེ་རྣལ་འབྱོར་པ་ནི་གླང་པོ་སྔོན་དུ་རྙེད་པ་དང་འདྲ་བ་ཡིན་ན་དེ་ཀོ་[[55]](#footnote-74)གླང་པོ་ཆེའི་[[56]](#footnote-75)རྗེས་ཇི་ག་ཚོལ། སྤྱན་དྲངས་ཏེ་ཞེས་བྱ་བ་ནི་ཡི་གེ་ཨོཾ་མོ། །​མྱུར་བ་ཡི་ནི་ཞེས་བྱ་བ་ནི་ཡི་གེ་ཧཱུྃ་ངོ། །​གཉི་ག་མིན་པས་ཞེས་བཞུགས་སུ་གསོལ་བ་ནི་ཡི་གེ་ཨཱའོ།[[57]](#footnote-76) །​དེ་ནས་ཞེས་བྱ་བ་ལ་སོགས་པས་ནི་འདོད་པའི་དབང་གིས་:བསྒྱུར་བའི་[[58]](#footnote-77)རྣལ་འབྱོར་གཞན་སྟོན་ཏེ་དེ་ལ་དང་པོའི་ཡི་གེ་:ནི་སྡེ་[[59]](#footnote-78)ཚན་རྣམས་ཀྱི་དང་པོ་ཨཱ་[[60]](#footnote-79)སྟེ་ཡི་གེ་ཨོཾ་དང་གཅིག་ཏུ་སྦྱར་བས་འབྱིན་པར་བྱེད་དོ། །​བརྒྱད་པའི་ཞེས་བྱ་བ་ལ་སོགས་པས་ནི་ཧཱུྃ་གིས་རྔུབ་པར་བྱེད་པར་:སྟོན་པ་[[61]](#footnote-80)སྟེ། :རྣལ་འབྱོར་པས་[[62]](#footnote-81)ཅི་དགར་བཟླས་པ་:བྱེད་པ་[[63]](#footnote-82)བསྟན་ཏོ། །​ཡའི་དོན་གྱི་ཞེས་བྱ་བ་ལ་སོགས་པས་ནི་རླུང་གི་:དཀྱིལ་འཁོར་གང་ཞིག་བསད་[[64]](#footnote-83)པ་དང་། བསྐྲད་པ་དང་། མེའི་དཀྱིལ་འཁོར་ལ་ནི་དགུག་པ་ལ་སོགས་པ་བྱའོ། །​ཆུ་ལ་ཞི་བ་ལ་སོགས་པ་བྱའོ། །​དབང་ཆེན་ལ་རྒྱས་པ་ལ་སོགས་པ་བྱའོ། །​ཐུན་ནི་ཕྱེད་ཕྱེད་ཅེས་བྱ་བ་ནི་འཕོ་བ་རེ་རེ་དང་བསྲེས་པའི་རླུང་གཉིས་གཉིས་སོ། །​ཡེ་ཤེས་གསུམ་ཞེས་བྱ་བ་ནི་སྣང་བ་ལ་སོགས་པའོ། །​རྡོ་རྗེ་བཟླས་པའི་ལེའུ་དང་པོའི་འགྲེལ་པའོ།། །​།ཡེ་ཤེས་གསུམ་པོ་གསལ་བར་བྱ་བའི་ཕྱིར་གཉིས་པ་བརྗོད་དེ། དེ་ལ་ཕྱག་འཚལ་བ་བཞི་པོས་ནི་སྟོང་པ་བཞི་ལ་ཕྱག་འཚལ་བར་བརྗོད་དེ། རང་གི་ངོ་བོའི་དབང་དུ་བྱས་ན་ནི་:བསྟོད་པར་[[65]](#footnote-84)བྱ་བ་དང་སྟོད་[[66]](#footnote-85)པར་བྱེད་པ་མེད་པས། ཇི་ལྟར་ཆུ་ལ་ཆུ་:བཞག་པ་[[67]](#footnote-86)ཐིམ་པ་ཉིད་བཞིན་དུ་རང་གི་སེམས་ཉིད་སྣང་བ་ལ་སོགས་པའི་རིམ་པར་མཐོང་བ་ནི་ཕྱག་འཚལ་བར་བརྗོད་དོ། །​ཡེ་ཤེས་དེ་རྣམས་ནི་བླ་མ་མཉེས་པར་བྱས་པ་ལས་ངེས་པར་འཐོབ་པ་ཡིན་ནོ། །​རྒྱུའི་རིམ་པ་རྣམ་དག་ཅེས་བྱ་བ་ནི་ཁྱད་པར་ཅན་གྱི་རྒྱུ་ལ་འབྲས་བུར་འགྱུར་བའོ། །​སྣང་བ་ཞེས་བྱ་བ་ལ་སོགས་པ་ནི་ཇི་སྐད་དུ་གསུངས་པའི་སྟོང་པ་རྣམས་དང་མིག་འཕྲུལ་ལ་སོགས་པའི་རང་བཞིན་དུ་བརྗོད་དོ། །​ཉེར་ལེན་ནི་གཟུང་བར་བྱ་བའོ། །​ཚོར་བ་ནི་ཇི་སྐད་དུ་བརྗོད་པའི་རང་བཞིན་རྣམས་ཚོར་ཞིང་རིག་པ་ཙམ་མོ། །​ཡེ་ཤེས་དེ་ལ་སྐྱེ་བ་པོའི་དགོངས་པས་རབ་ཏུ་ཕྱེ་སྟེ་:བརྗོད་པའོ།[[68]](#footnote-87) །​གང་ཚེ་སྣང་བ་ལྡན་གྱུར་ཅེས་བྱ་བ་ནི་སྣང་བ་ལ་སོགས་པ་གསུམ་ཅར་དང་ངོ། །​གང་དང་གང་གནས་པ་ཞེས་བྱ་བ་ནི་སྣང་བ་གསུམ་གྱི་བདག་ཉིད་གཞན་དང་གཞན་གྱི་དངོས་པོ་གང་ཡང་རུང་བ་རླུང་དང་ལྡན་ན་དེ་དང་དེའི་རང་བཞིན་དུ་འགྱུར་རོ། །​དེ་ལ་ཤེས་རབ་དང་ཐབས་ཀྱི་དངོས་པོར་རྣམ་པར་བརྟག་གོ། །​གཉི་གའི་ཡན་ལག་ཅེས་བྱ་བ་ནི་ཐབས་དང་ཤེས་རབ་གཉིས་པོ་གཅིག་གི་དངོས་པོ་སྟེ་སྣང་བ་ཐོབ་པའི་ཡེ་ཤེས་སོ། །​བུད་མེད་སྒྱུ་མ་ནི་བུད་མེད་ཉིད་དེའི་ཐབས་ཡིན་པ་ལ་བྱའོ། །​དེ་ཡང་ནུ་མ་ལ་སོགས་པའི་དབྱིབས་ཀྱི་བདག་ཉིད་ཅན་དེ། དེ་ཉིད་ཁྱད་པར་དུ་འཕགས་པ་ཡིན་ནོ། །​སྣང་བ་ལ་སོགས་པ་ཡེ་ཤེས་གསུམ་པོ་ནི་དེས་མཚོན་པ་ཡིན་པར་ཤེས་པ་བསྟན་པ་དེ་ཉིད་ཀྱི་ཕྱིར། ཡེ་ཤེས་གསུམ་པོ་ཞེས་བྱ་བ་ལ་སོགས་པ་སྨོས་པས་གོ་བར་བྱའོ། །​གཉིས་པར་ཞེས་བྱ་བ་ནི་འདྲེས་པའོ། །​ཡེ་ཤེས་གཉིས་ནི་སྣང་བ་དང་སྣང་བ་མཆེད་པ་གཉིས་སོ། །​མཉམ་པར་སྦྱོར་བ་ནི་ཇི་སྐད་བཤད་པའི་རྣམ་པས་ཤེས་རབ་ལ་མཉམ་པར་སྦྱོར་བའོ། །​གང་ཞིག་ཅེས་བྱ་བ་ནི་རྣལ་འབྱོར་པ་སྟེ། དེས་ཕྱི་རོལ་གྱི་རྡོ་རྗེ་དང་ཆུ་སྐྱེས་སུ་སྦྱོར་བའོ། །​ཀུན་རྫོབ་ཏུ་ཡང་མེད་པ་ཡིན་ན་དེ་ཁོ་ན་ཉིད་ལ་གང་ཞིག་ཇི་ལྟར་ཡོད། དེ་བས་ན་ཕྱི་རོལ་གྱི་སྙོམས་པར་འཇུག་པ་ལས་ལན་ཅིག་ཙམ་ཞིག་:མྱང་བ་[[69]](#footnote-88)ཡིན་ནོ། །​དབྱེ་བ་ཇི་བཞིན་ཞེས་བྱ་བ་ལ་སོགས་པས་ནི། ཕྱིའི་ཤེས་[[70]](#footnote-89)རབ་ལས་སྣང་བ་ལ་སོགས་པ་རབ་ཏུ་དབྱེ་བ་ནི། རང་བཞིན་རྣམས་ཀྱི་རྒྱུ་རུ་ཤེས་པར་བྱེད་པ་དང་འདོད་ཆགས་དང་། ཆགས་བྲལ་དང་། ཆགས་པ་བར་མ་དོ་ལ་འཇུག་པའི་ཡེ་ཤེས་སུ་གནས་པ་:འཐོབ་པའོ།[[71]](#footnote-90) །​དེའི་ནང་གི་བདག་ཉིད་ནི་ཕྱིའི་ཤེས་རབ་ཀྱིས་:འཐོབ་པའི་[[72]](#footnote-91)རང་བཞིན་དེ་རྣམས་ཉིད་ལ་ཡང་ནས་ཡང་དུ་མཚོན་པར་བྱ་བ་ཡིན་པ་དེས་ན། རང་བཞིན་དེ་ཉིད་སླར་ཡང་ནི། །​ཞེས་བྱ་བས་བསྟན་ཏེ། ནམ་མཁའ་ལྟ་བུ་ལ་ལོངས་:སྤྱོད་པས་[[73]](#footnote-92)ནམ་མཁའ་ལྟ་བུའི་ལུས་ལས་[[74]](#footnote-93)སྒྱུ་མ་ལ་སོགས་པའི་མཚན་མ་རྣམས་ཐོབ་པ་ན། ཆགས་པ་མེད་པ་ལ་སོགས་པ་འདི་རྣམས་ཤེས་རབ་དང་ལྡན་པས་ནང་གི་སྣང་བ་ལ་སོགས་པའི་ཡེ་ཤེས་མེ་ལོང་ལྟ་བུའོ། །​ཡེ་ཤེས་ཀྱི་མཚན་ཉིད་ཀྱི་དཀྱིལ་འཁོར་འཁོར་ལོ་སྟོན་པར་བྱེད་དོ། །​རྡོ་རྗེའི་མཚན་མ་ནི་རང་གི་སེམས་ཉི་མའི་གཟུགས་ཅན་ནོ། །​སོགས་པའི་སྒྲ་ནི་གསལ་བ་ལ་སོགས་པའི་དཀྱིལ་འཁོར་ཏེ། སེམས་དང་སྣང་བ་དང་སེམས་ལས་བྱུང་བ་དང་སྣང་བ་མཆེད་པའོ། །​དེ་དག་མཉམ་པར་འདུས་པ་ནི་སྣང་བ་ཉེ་བར་ཐོབ་པའོ། །​ལྷའི་གཟུགས་ཞེས་བྱ་བ་ནི་སྟོང་པ་དང་ཤིན་ཏུ་སྟོང་པ་དང་ཆེན་པོ་སྟོང་པ་ཉིད་ཀྱི་གཟུགས་སོ། །​དེ་ཕྱག་རྒྱ་བཞི་དང་ལྡན་པར་འཕྲོ་བའི་བདག་ཉིད་ཅན་དུ་བྱེད་ན་ས་བཅུའི་དབང་ཕྱུག་ཏུ་རྣལ་འབྱོར་པ་སྐྱེའོ། །​ཕྱག་རྒྱ་བཞི་ནི་སྐུ་དང་གསུང་དང་ཐུགས་དང་ཡེ་ཤེས་སེམས་དཔའི་བདག་ཉིད་དོ། །​ཡེ་ཤེས་དག་ནི་ཡེ་ཤེས་གསུམ་པོ་འོད་གསལ་བའི་གནས་སུ་ཐིམ་པར་བྱས་པའི་དེ་ཁོ་ན་ཉིད་དོ། །​དེ་བས་འོད་གསལ་དག་པ་ལས། །​ཞེས་བྱ་བ་ནི། ཡེ་ཤེས་གསུམ་པོ་མངོན་དུ་བྱས་ནས་གང་གི་ཚེ་འོད་གསལ་བ་ལ་དམིགས་ཏེ། འོད་གསལ་བ་ལ་[[75]](#footnote-94)ཡང་ཡེ་ཤེས་གསུམ་པོ་བྱུང་ནས། རྡོ་རྗེ་ལྟ་བུའི་ཏིང་ངེ་འཛིན་གྱི་གནས་པ་དེའི་ཚེ་རྣལ་:འབྱོར་པ། [[76]](#footnote-95)ཐམས་ཅད་མཁྱེན་པར་དེ་ནས་འགྱུར། །​ཞེས་གསུངས་པ་ལྟར་འགྱུར་རོ། །​རྡོ་རྗེ་ལྟ་བུ་ནི་སྒྱུ་མ་ལྟ་བུའི་ཏིང་ངེ་འཛིན་གྱིས་ཡིད་བཞིན་གྱི་ནོར་བུ་ལྟར་སེམས་ཅན་གྱི་དོན་སྤྱོད་པར་བྱེད་པ་ལ་བྱའོ། །​དེ་ཇི་ལྟ་བ་བཞིན་དུ་སྤྱོད་ན་མཚམས་མེད་པ་ལྔ་བྱེད་པའི་རྣལ་འབྱོར་པ་ཡང་སེམས་ཅན་གྱི་དོན་དུ་རྣལ་འབྱོར་པ་བསྐྱེད་པ་དང་ལྡན་པར་སྤྱོད་ན་དེ་བཞིན་གཤེགས་པར་བྱེད་པར་འགྱུར་བ་ནི། མཚམས་མེད་ལྔ་ཞེས་བྱ་བ་ལ་སོགས་པའི་དོན་ཡིན་ནོ། །​ཆགས་མིན་ཞེས་བྱ་བ་ལ་སོགས་པ་རྒྱུད་རྣམས་ཀྱི་ཚིག་གིས་འོད་གསལ་བའི་:ཡེ་ཤེས་ཀྱི་[[77]](#footnote-96)མཚན་ཉིད་བརྗོད་པ་ཡིན་ནོ། །​ཆོས་འབྱུང་མངོན་པར་བྱང་ཆུབ་པའི། །​ཆགས་སོགས་རོལ་མོ་རྒྱ་ཆེན་པོ། །​ཞེས་བྱ་བ་ནི་ཕྱིའི་:ཤེས་རབ་མ་[[78]](#footnote-97)ལ་བྱའོ། །​ཆོས་དབྱིངས་མངོན་པར་བྱང་ཆུབ་ཅན། །​ཇི་ལྟར་རྙེད་པ་དག་ལ་སྤྱོད། །​ཅེས་བྱ་བ་ནི་ཇི་ལྟར་རྙེད་པའི་འདོད་པ་ཐམས་ཅད་ལ་ཉེ་བར་ལོངས་སྤྱོད་པའོ། །​བླ་མེད་ཅེས་བྱ་བ་ནི་ནང་གི་ཤེས་རབ་ཀྱིས་སོ། །​ཨ་གཟོད་[[79]](#footnote-98)ནས་དག་པའི་ཞེས་བྱ་བ་ལ་སོགས་པས་ནི་ཡེ་ཤེས་ལ་བསླབ་དགོས་པའི་ངོ་བོ་བརྗོད་དོ། །​དེ་ལ་ཨ་ཞེས་བྱ་བ་ནི་ཐབས་དང་ཤེས་རབ་ཀྱི་རང་བཞིན་ནམ།པདྨའི་གནས་སམ་ཡེ་ཤེས་ཀྱིས་བསྐུལ་བའོ། །​དེ་ལྟ་བུ་ལ་སོགས་པ་གདོད་ནས་དག་ན་མི་དགོས་སོ་ཞེས་ཕྱོགས་སྔ་མའོ། །​གང་ཞིག་དེ་ལྟར་ཞེས་བྱ་བ་ལ་སོགས་པས་ནི་སྣང་བ་ལ་སོགས་པའི་དབྱེ་བས་ཀུན་དུ་བསྒོམ་དགོས་པར་བསྟན་པ་ཡིན་ནོ། །​འཕགས་པ་རྡོ་རྗེ་ནི་བླ་མ་སྟེ། དེ་རབ་ཏུ་མཉེས་པར་བྱས་པ་ལས་དེ་བླ་ན་མེད་པའི་ཡེ་ཤེས་ས་བཅུ་པའོ། །​རྒྱུད་ཐོས་པ་ནི་དེའི་དྲིན་ནོ། །​བྱང་ཆུབ་ལམ་ནི་འོད་གསལ་མངོན་དུ་བྱའོ།[[80]](#footnote-99) །​རིམ་པ་གཉིས་པའི་བཤད་པའོ།། །​།བདག་ལ་བྱིན་གྱིས་བརླབ་པའི་རིམ་པ་ནི། བདག་ཉིད་བྱིན་གྱིས་:བརླབ་པ་སྟེ།[[81]](#footnote-100) ཤེས་རབ་ཀྱིས་བདག་ལ་ཡེ་ཤེས་སྐྱེ་བར་བྱེད་པའི་དོན་ཏོ། །​བསྐྱེད་པའི་རིམ་པས་གསང་བའི་དབང་བསྐུར་བའི་མཐར་ཐུག་པའི་དབང་བསྐུར་བ་ཐོབ་པར་བྱས་པའི་:སློབ་མས་[[82]](#footnote-101)བླ་མ་མཉེས་པར་བྱས་པ་དེས་ཀུན་རྫོབ་དང་དོན་དམ་པ་ལ་མོས་པར་བྱས་ན། རང་བྱིན་གྱིས་བརླབས་པའི་རྐྱེན་ལས་ས་བརྒྱད་པ་ཐོབ་ཅིང་། འགྲོ་བ་ཐམས་ཅད་ཀྱང་བྱང་ཆུབ་སེམས་དཔའི་མཐར་ཐུག་པ་མཐོང་བར་འགྱུར་རོ། །​དེའི་རྒྱུ་ནི་ཞེས་བྱ་བ་ནི་ཀུན་རྫོབ་ཀྱི་བདེན་པའི་རྒྱུ་ནི་འོད་གསལ་བ་ཡིན་ལ། ཀུན་རྫོབ་ཀྱི་བདེན་པ་ཡང་འོད་གསལ་བའི་རྒྱུ་ཡིན་པ་ལ་བྱ་སྟེ། སེམས་ཅན་:རྣམས་ཀྱི་[[83]](#footnote-102)བཅིངས་པ་དང་:གྲོལ་བའི་[[84]](#footnote-103)རང་བཞིན་དེ་ལྟ་བུར་གནས་པར་བརྗོད་དོ། །​དེ་ཡང་འོད་གསལ་བའི་རྗེས་ལས་རིམ་པ་བཞིན་དུ་སྣང་བ་ལ་སོགས་པ་གསུམ་གྱི་རང་བཞིན་ནོ། །​དེ་རྣམས་ལས་རླུང་ངོ། །​དེ་བཞིན་དུ་མེ་དང་དེ་ནས་ཆུ་དང་དེ་བཞིན་དུ་ས་དང་། དེ་ནས་ཕུང་པོ་ལྔ་ལ་སོགས་པ་སྟེ། འདི་དག་བཅིངས་པའི་མཚན་ཉིད་དུ་གནས་པའོ། །​དེ་ལྟ་བུའི་ཕུང་པོ་ལ་སོགས་པའི་སྒྲུབ་ཐབས་ཀྱི་:རིམ་པ་[[85]](#footnote-104)སྦྱངས་ནས་འོད་གསལ་བར་རོ། །​འོད་གསལ་བ་ལས་སྒྱུ་མ་ལྟ་བུར་ཟུང་དུ་འཇུག་པ་སྟེ་དེས་གྲོལ་བའི་རང་བཞིན་དུ་གསུངས་སོ། །​འདིས་ནི་གྲོལ་བར་འདོད་པ་རྣམས་སྒྱུ་མ་ལྟ་བུའི་ཏིང་ངེ་འཛིན་གྱིས་བདག་ལ་བྱིན་གྱིས་བརླབས་པའི་རྣལ་འབྱོར་བསྒོམ་པར་བྱའོ། །​དེ་ནས་དེ་ཉིད་འོད་གསལ་བར་བསྟན་པའི་ཕྱིར། སེམས་གང་གིས་ནི་ཞེས་བྱ་བ་ལ་སོགས་པ་སྨོས་ཏེ། དེ་ནི་ནང་གི་བདག་ཉིད་མེ་ལོང་ལྟ་བུ་ལ་སོགས་པ་དང་། ཕྱི་རོལ་གྱི་གཟུགས་ལ་སོགས་པའི་ཕུང་པོ་ལྔ་པོ་འདི་དག་ལ་སྒྱུ་མ་ལྟ་བུས་མི་ཕྱེད་པར་བལྟའོ། །​རྡོ་རྗེ་སེམས་དཔའ་ཞེས་བྱ་བ་ནི་རྡོ་རྗེ་སེམས་དཔའི་ང་རྒྱལ་གྱིས་:མཚོན་པར་[[86]](#footnote-105)བྱས་ན་བསྒྲུབ་བྱ་འགྲུབ་པར་འགྱུར་བའོ། །​:ཕྱག་རྒྱ་[[87]](#footnote-106)ཞེས་བྱ་བ་ནི་དམ་ཚིག་ལ་སོགས་པའི་ཕྱག་རྒྱ་ཀུན་དང་། མྱུར་བ་ལ་སོགས་པ་རླུང་གི་རང་བཞིན་ནོ། །​ཉོན་མོངས་པ་ནི་འདོད་ཆགས་ལ་སོགས་པའོ། །​ལས་ལམ་ནི་དགེ་བ་བཅུ་པོའོ། །​ལུས་ནི་རྟེན་ཅིང་འབྲེལ་པར་འབྱུང་བའི་མཚན་ཉིད་དོ། །​ཕྱིར་ལྡོག་གྱུར་པ་ཞེས་བྱ་བ་ནི་སླར་ཡང་འཁོར་བར་ལྡོག་པར་གྱུར་པ་ལ་བྱའོ། །​རང་བྱིན་གྱིས་བརླབ་པའི་རིམ་པའི་བཤད་པའོ།། །​།ཐམས་ཅད་སྟོང་པ་ཞེས་བྱ་བ་ནི་རང་བཞིན་གྱིས་འོད་གསལ་བའོ། །​དེ་ཉིད་ནི། བཞི་པ་མངོན་པར་བྱང་ཆུབ་པ། །​ཞེས་བྱ་བ་སྟེ། དང་པོའི་སངས་རྒྱས་རྒྱུའི་རྡོ་རྗེ་འཛིན་པའོ། །​ཚོགས་ཀྱི་:དཀྱིལ་འཁོར་ནི་[[88]](#footnote-107)རྡོ་རྗེ་སྤུན་གྲོགས་ལ་སོགས་པ་སྟེ། དེ་རྣམས་དང་བཅས་པས་བླ་མ་མཉེས་པར་བྱས་པའོ། །​སྣང་བ་དག་ནི་བསྐྱེད་པར་བྱ། །​ཞེས་བྱ་བ་ནི་ཟླ་བ་ཤར་བའི་དུས་ལ་བྱ་སྟེ། སྲོད་དང་པོར་ཞེས་བྱ་བའི་དོན་ཏོ། །​:ཆོ་ག་ཡིས་[[89]](#footnote-108)ཞེས་བྱ་བ་ནི་སྔགས་ཀྱི་སྐུ་ལ་སོགས་པ་དང་རང་བྱིན་གྱིས་བརླབ་པའི་རྣལ་འབྱོར་གྱིས་སོ། །​བྱང་ཆུབ་སེམས་ནི་ཁུ་བ་སྟེ་ཀུན་དུ་ཆགས་པས་ཕྱུང་བའོ། །​ཉིན་པར་ཞེས་བྱ་བ་ནི་གཟི་མདངས་སོ། །​རྒྱུ་དང་མི་རྒྱུ་ཞེས་བྱ་བ་ནི་སེམས་ཅན་གྱི་འཇིག་རྟེན་དང་སྣོད་ཀྱི་འཇིག་རྟེན་ནོ། །​རིལ་པོ་ནི་གོང་བུ་སྟེ། མིག་ལ་སོགས་པ་བསྡུས་པའི་ལུས་པོར་རབ་ཏུ་བྱུང་བ་ཙམ་དེ་ཉིད་འོད་གསལ་བར་ལེན་པར་བྱེད་པ་ནི་རིལ་པོར་འཛིན་པའོ། །​རྒྱུ་བ་དང་ཞེས་བྱ་བ་ནི་འདུས་བྱས་དང་འདུས་མ་བྱས་སུ་འདོད་པའི་ལུས་དང་། གཟུགས་ཀྱི་རྡུལ་ཕྲ་རབ་རྣམས་ལ་སྟེང་དང་འོག་གི་ཆས་ཕྱེ་ན། ཕྱི་དང་ནང་གི་དངོས་པོ་:གང་ལ་[[90]](#footnote-109)ཡང་མེད་པའི་རིམ་པས་དབུ་མར་གནས་པའི་སེམས་རང་བཞིན་གྱིས་འོད་གསལ་བ་ནི་རྗེས་སུ་གཞིག་པའོ། །​དབུགས་ཀྱི་ཞེས་བྱ་བ་ནི་ཇི་ལྟར་དབུགས་ཀྱི་རླུང་མེ་ལོང་ལ་ཁ་ཆུའི་ཟིལ་པ་དྲོད་དང་རླངས་པར་བཅས་པ་ཐིམ་པར་འགྱུར་བ་ཡིན་གྱི། ཤིང་ལ་སོགས་པ་གཞན་ལ་ནི་མ་ཡིན་ནོ། །​དེ་བཞིན་དུ་ཡང་དག་པའི་མཐའ་ལ་རབ་ཏུ་འཇུག་པར་བྱེད་ཀྱི། གཟུགས་ལ་སོགས་པ་ལ་ནི་མ་ཡིན་ནོ། གཟུགས་བཅས་འོད་ཟེར་དེ་དང་དེ། །​ཞེས་:བྱ་བ་[[91]](#footnote-110)ལ་སོགས་པ་ནི་ཞི་བ་ལ་སོགས་པའི་རླུང་གིས་འགྲོ་བ་རྣམས་ལ་ཞི་བ་ལ་སོགས་པའི་ལས་རྣམས་ལ་བྱ་བ་ཡིན་ནོ། །​སྒྱུ་འཕྲུལ་དྲ་བ་ནི་རྣལ་འབྱོར་པས་འོད་གསལ་བ་ལས་རང་བྱིན་གྱིས་བརླབ་པའི་རྣལ་འབྱོར་དུ་བྱ་བའོ། །​རིགས་ལྔ་ནི་སངས་རྒྱས་ལྔའི་རང་བཞིན་རླུང་ལྔ་པོ་རྣམས་ཏེ། ཕྱག་རྒྱ་ཆེན་པོ་ལ་སོགས་པར་བརྟགས་པས་སོ། །​རིམ་པ་བཞི་པའི་བཤད་པའོ།། །​།མགོན་པོ་རྒྱུ་དང་འབྲས་བདག་ཉིད། །​ཅེས་བྱ་བ་ནི། རང་བྱིན་གྱིས་བརླབ་པའི་ངོ་བོ་དང་། འོད་གསལ་བའི་ངོ་བོའི་བདག་ཉིད་གཅིག་གི་ངོ་བོར་གནས་པའི་མགོན་པོའོ། །​དངོས་པོ་རྣམས་བཅས་ཀུན་རྟོག་དང་།ཞེས་བྱ་བ་ནི་ནང་གི་ཤེས་པས་ཕྱི་རོལ་གྱི་:གཟུགས་རྣམས་[[92]](#footnote-111)སུ་ཀུན་རྟོགས་[[93]](#footnote-112)པའོ། །​དངོས་པོ་མེད་པར་རྟོག་པ་དག །​ཅེས་བྱ་བ་ནི། ནང་གི་:བདེ་བ་[[94]](#footnote-113)ཕྱི་རོལ་གྱི་དངོས་པོས་སྟོང་པར་:རྟོགས་པའོ།[[95]](#footnote-114) །​ཡང་དག་པར་ན་དེ་ལྟ་བུ་གཉི་ག་ཡང་བརྟགས་པ་ཡིན་པས་ན། གཉི་གའི་རང་བཞིན་རོ་གཅིག་པར་:འདུག་པ་[[96]](#footnote-115)ནི་མ་བཅོས་ཤིང་མ་བརྟགས་པ་སྟེ་མཐར་ཐུག་པའོ། །​གཟུང་བ་ནི་ཕྱི་རོལ་གྱི་གཟུགས་ལ་སོགས་པའོ། །​འཛིན་པ་ནི་མིག་གི་རྣམ་པར་ཤེས་པ་ལ་སོགས་པའོ། །​ལྷག་མར་བཅས་པ་ནི་ཕུང་པོ་ལྔ་ཙམ་ལས་གཞན་སྟོང་པའོ། །​ལྷག་མ་མེད་པ་ནི་ཐམས་ཅད་སྟོང་པ་ཉིད་དུ་མྱ་ངན་ལས་འདས་པའོ། །​དེ་བཞིན་དུ་གང་ཟག་ནི་ཕུང་པོ་ལྔ་ལ་སོགས་པའོ། །​བདག་མེད་པ་ནི་བརྟགས་[[97]](#footnote-116)པས་:བདེན་པ་[[98]](#footnote-117)ཉིད་དོ། །​དྲན་དང་དྲན་མིན་ཞེས་བྱ་བ་ལ་སོགས་པས་ནི་ཟུང་དུ་འཇུག་པ་མངོན་དུ་བྱས་པའི་ཕན་ཡོན་བརྗོད་དོ། །​བྱ་བ་དང་ནི་བྱེད་པ་དག །​ཅེས་བྱ་བ་ལ་སོགས་པས་ནི་ཡང་ཟུང་དུ་འཇུག་པའི་མཉམ་པ་ཉིད་བསྟན་ཏོ། །​སྒྱུ་འཕྲུལ་དྲ་བ་ཞེས་བྱ་བ་ལ་སོགས་པས་ནི་ཚིག་རེ་རེས་ཟུང་དུ་འཇུག་པ་སྟོན་པ་ཡིན་ནོ། །​སྒྲ་གང་སྐྱེ་མེད་ལ་སོགས་པ། །​ཞེས་བྱ་བ་ལ་སོགས་པ་ལ། འདི་ཞེས་བྱ་བ་ནི་ཟུང་དུ་འཇུག་པ་འདི་སྟོན་པར་བྱེད་པའི་ཚིག་སྐྱེ་བ་མེད་པ་དང་། འགག་པ་མེད་པ་དང་། ཡོད་པ་མ་ཡིན་པ་དང་། མེད་པ་མ་ཡིན་པ་ཞེས་བྱ་བ་ལ་སོགས་པའོ། །​སོགས་པའི་སྒྲས་ནི་དེ་འབའ་ཞིག་སྟོན་པ་ཡིན་གྱི། དེ་ལས་:གཞན་འགའ་[[99]](#footnote-118)ཡང་སྟོན་པ་མ་ཡིན་པར་དགོངས་པ་ཡིན་ནོ། །​སློབ་བཞིན་པའི་ཞེས་བྱ་བ་ལ་སོགས་པས་ནི་ཟུང་དུ་འཇུག་པ་བསྒོམ་པའི་རྣལ་འབྱོར་པའི་སྤྱོད་པ་གསུངས་པ་ཡིན་ནོ། །​སྦས་པའི་བརྟུལ་ཞུགས་ནི་ཐམས་ཅད་མཉམ་པའི་རང་བཞིན་དུ་གནས་པ་ལ་བྱའོ། །​རིམ་པ་ལྔ་པའི་དཀའ་བ་བཏུས་པའི་བཤད་པའོ། །​སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱིས་མཛད་པའི་རིམ་པ་ལྔ་པའི་དཀའ་འགྲེལ། སློབ་དཔོན་ཆེན་པོ་བྷ་བྱ་ཀཱིརྟིས་མཛད་པ་རྫོགས་སོ།། །​།རྒྱ་གར་གྱི་མཁན་པོ་ཆེན་པོ་རྒྱལ་བ་མཆོག་གི་ཞལ་སྔ་ནས་དང་། བོད་:ཀྱི་ལོ་ཙཱ་[[100]](#footnote-119)བ་དགེ་སློང་ཤཱཀྱ་བརྩོན་འགྲུས་ཀྱིས་ཞུས་ཤིང་བསྒྱུར་ཏེ་གཏན་ལ་ཕབ་པའོ།། །​།

1. ཇི་ལྟ་བར་ སྡེ་དགེ། སྣར་ཐང་། [↑](#footnote-ref-20)
2. པདྨོའི་ སྡེ་དགེ། སྣར་ཐང་། [↑](#footnote-ref-21)
3. རིམས་ཀྱི་ སྡེ་དགེ། སྣར་ཐང་། [↑](#footnote-ref-22)
4. སརྦ་ས་ སྡེ་དགེ། སྣར་ཐང་། [↑](#footnote-ref-23)
5. དོ། །​ སྡེ་དགེ། སྣར་ཐང་། [↑](#footnote-ref-24)
6. མཛེས་ཀྱི་ སྡེ་དགེ། སྣར་ཐང་། [↑](#footnote-ref-25)
7. པ་ སྡེ་དགེ། སྣར་ཐང་། [↑](#footnote-ref-26)
8. ཊཱཀྐི་ སྡེ་དགེ། སྣར་ཐང་། [↑](#footnote-ref-27)
9. བཏབ་པ་ སྡེ་དགེ། སྣར་ཐང་། [↑](#footnote-ref-28)
10. ཅན་གྱི་ སྡེ་དགེ། སྣར་ཐང་། [↑](#footnote-ref-29)
11. ཧཱུཾ་ སྡེ་དགེ། [↑](#footnote-ref-30)
12. མཚན་མའོ། སྡེ་དགེ། སྣར་ཐང་། [↑](#footnote-ref-31)
13. བྷྲུཾ་ སྡེ་དགེ། སྣར་ཐང་། [↑](#footnote-ref-32)
14. དཀྱིལ་འཁོར་པ་ སྡེ་དགེ། སྣར་ཐང་། [↑](#footnote-ref-33)
15. པདྨ་ སྡེ་དགེ། སྣར་ཐང་། [↑](#footnote-ref-34)
16. རྩེག་ སྡེ་དགེ། སྣར་ཐང་། [↑](#footnote-ref-35)
17. གསུམ་པོའོ། སྡེ་དགེ། སྣར་ཐང་། [↑](#footnote-ref-36)
18. ཡི་གེ་དག་ སྡེ་དགེ། སྣར་ཐང་། [↑](#footnote-ref-37)
19. ལ་སོགས་པ་ སྡེ་དགེ། སྣར་ཐང་། [↑](#footnote-ref-38)
20. ཨོཾ་ཨོཾ་ སྡེ་དགེ། སྣར་ཐང་། [↑](#footnote-ref-39)
21. དབྱུག་པ་ སྡེ་དགེ། སྣར་ཐང་། [↑](#footnote-ref-40)
22. འཛིན་པའི་ སྡེ་དགེ། སྣར་ཐང་། [↑](#footnote-ref-41)
23. འཇུག་པའོ། སྡེ་དགེ། སྣར་ཐང་། [↑](#footnote-ref-42)
24. བརྟགས་པར་ པེ་ཅིན། [↑](#footnote-ref-43)
25. ལ་སོགས་པ་ སྡེ་དགེ། སྣར་ཐང་། [↑](#footnote-ref-44)
26. ཚོགས་པ་ སྡེ་དགེ། སྣར་ཐང་། [↑](#footnote-ref-45)
27. ཧཱའི་ སྡེ་དགེ། སྣར་ཐང་། [↑](#footnote-ref-46)
28. རེག་གི་ སྡེ་དགེ། སྣར་ཐང་། [↑](#footnote-ref-47)
29. བདག་ཉིད་ཡི་གེ་ སྡེ་དགེ། སྣར་ཐང་། [↑](#footnote-ref-48)
30. ། ་ སྣར་ཐང་། [↑](#footnote-ref-49)
31. སེམས་གནས་ སྡེ་དགེ། སྣར་ཐང་། [↑](#footnote-ref-50)
32. ན་ སྡེ་དགེ། སྣར་ཐང་། [↑](#footnote-ref-51)
33. རྗེ་ སྡེ་དགེ། སྣར་ཐང་། [↑](#footnote-ref-52)
34. རྣལ་འབྱོར་པ་ སྡེ་དགེ། སྣར་ཐང་། [↑](#footnote-ref-53)
35. བསྐྱེད་པའི་ སྡེ་དགེ། སྣར་ཐང་། [↑](#footnote-ref-54)
36. གཞི་པོ། སྡེ་དགེ། སྣར་ཐང་། [↑](#footnote-ref-55)
37. རྟགས་ སྡེ་དགེ། [↑](#footnote-ref-56)
38. བརྟེན་ སྡེ་དགེ། སྣར་ཐང་། [↑](#footnote-ref-57)
39. རྒྱུ་བ་ སྡེ་དགེ། སྣར་ཐང་། [↑](#footnote-ref-58)
40. ཉིད་ སྡེ་དགེ། སྣར་ཐང་། [↑](#footnote-ref-59)
41. ལའོ། །​ སྡེ་དགེ། སྣར་ཐང་། [↑](#footnote-ref-60)
42. ལྔའི་ སྡེ་དགེ། སྣར་ཐང་། [↑](#footnote-ref-61)
43. འབྱུང་བ་ སྡེ་དགེ། [↑](#footnote-ref-62)
44. ཨཿས་ སྡེ་དགེ། སྣར་ཐང་། [↑](#footnote-ref-63)
45. ཡས་ཀྱིས་ སྡེ་དགེ། སྣར་ཐང་། [↑](#footnote-ref-64)
46. ཨ་ར་ སྡེ་དགེ། སྣར་ཐང་། [↑](#footnote-ref-65)
47. བཞུགས་པ་ སྡེ་དགེ། སྣར་ཐང་། [↑](#footnote-ref-66)
48. པས་ སྡེ་དགེ། སྣར་ཐང་། [↑](#footnote-ref-67)
49. བཏགས་པ་ སྡེ་དགེ། [↑](#footnote-ref-68)
50. སྟེ་དེ་ སྡེ་དགེ། སྣར་ཐང་། [↑](#footnote-ref-69)
51. འབྱུང་བའི་ སྡེ་དགེ། སྣར་ཐང་། [↑](#footnote-ref-70)
52. ལ་སོགས་ སྡེ་དགེ། སྣར་ཐང་། [↑](#footnote-ref-71)
53. གྲངས་ སྡེ་དགེ། སྣར་ཐང་། [↑](#footnote-ref-72)
54. ཡི་གེའི་ སྡེ་དགེ། སྣར་ཐང་། [↑](#footnote-ref-73)
55. གོ་ སྡེ་དགེ། སྣར་ཐང་། [↑](#footnote-ref-74)
56. དེའི་ སྡེ་དགེ། སྣར་ཐང་། [↑](#footnote-ref-75)
57. ཨཱཿའོ། སྡེ་དགེ། སྣར་ཐང་། [↑](#footnote-ref-76)
58. སྒྱུར་བའི་ སྡེ་དགེ། སྣར་ཐང་། བསྐུར་བའི་ པེ་ཅིན། [↑](#footnote-ref-77)
59. ནི་ སྡེ་དགེ། སྣར་ཐང་། [↑](#footnote-ref-78)
60. ཨ་ སྡེ་དགེ། སྣར་ཐང་། [↑](#footnote-ref-79)
61. བསྟོན་པ་ སྡེ་དགེ། སྣར་ཐང་། [↑](#footnote-ref-80)
62. རྣལ་འབྱོར་པའི་ སྡེ་དགེ། སྣར་ཐང་། [↑](#footnote-ref-81)
63. བྱེད་པར་ སྡེ་དགེ། སྣར་ཐང་། [↑](#footnote-ref-82)
64. དཀྱིལ་འཁོར་ལ་སད་ སྡེ་དགེ། སྣར་ཐང་། [↑](#footnote-ref-83)
65. བསྟོད་པ་ སྡེ་དགེ། སྣར་ཐང་། [↑](#footnote-ref-84)
66. བསྟོད་ སྡེ་དགེ། སྣར་ཐང་། [↑](#footnote-ref-85)
67. བཞག་པའི་ སྡེ་དགེ། སྣར་ཐང་། [↑](#footnote-ref-86)
68. བརྗོད་དོ། སྡེ་དགེ། སྣར་ཐང་། [↑](#footnote-ref-87)
69. མྱོང་བ་ སྡེ་དགེ། སྣར་ཐང་། [↑](#footnote-ref-88)
70. ཤེས་པ་ སྡེ་དགེ། སྣར་ཐང་། [↑](#footnote-ref-89)
71. ཐོབ་པའོ། སྡེ་དགེ། སྣར་ཐང་། [↑](#footnote-ref-90)
72. ཐོབ་པའི་ སྡེ་དགེ། སྣར་ཐང་། [↑](#footnote-ref-91)
73. སྤྱད་པས་ སྡེ་དགེ། སྣར་ཐང་། [↑](#footnote-ref-92)
74. ལུས་ པེ་ཅིན། [↑](#footnote-ref-93)
75. ལས་ སྣར་ཐང་། [↑](#footnote-ref-94)
76. འབྱོར་ སྡེ་དགེ། སྣར་ཐང་། [↑](#footnote-ref-95)
77. ཡེ་ཤེས་ཀྱིས་ སྡེ་དགེ། སྣར་ཐང་། [↑](#footnote-ref-96)
78. ཤེས་རབ་ སྣར་ཐང་། [↑](#footnote-ref-97)
79. བཟོད་ སྡེ་དགེ། [↑](#footnote-ref-98)
80. བྱ་བའོ། སྡེ་དགེ། སྣར་ཐང་། [↑](#footnote-ref-99)
81. བརླབས་ཏེ། སྡེ་དགེ། སྣར་ཐང་། [↑](#footnote-ref-100)
82. སློབ་མ་ སྡེ་དགེ། སྣར་ཐང་། [↑](#footnote-ref-101)
83. རྣམས་ཀྱིས་ སྡེ་དགེ། སྣར་ཐང་། [↑](#footnote-ref-102)
84. འགྲོ་བའི་ སྡེ་དགེ། སྣར་ཐང་། [↑](#footnote-ref-103)
85. རིམ་པས་ སྡེ་དགེ། སྣར་ཐང་། [↑](#footnote-ref-104)
86. མཚན་པར་ སྡེ་དགེ། སྣར་ཐང་། [↑](#footnote-ref-105)
87. ཕྱག་རྒྱ་ནི་ པེ་ཅིན། [↑](#footnote-ref-106)
88. དཀྱིལ་འཁོར་ སྡེ་དགེ། སྣར་ཐང་། [↑](#footnote-ref-107)
89. ཆོ་ག་ཡི་ སྡེ་དགེ། སྣར་ཐང་། [↑](#footnote-ref-108)
90. གང་ སྡེ་དགེ། སྣར་ཐང་། [↑](#footnote-ref-109)
91. བྱ་ སྡེ་དགེ། སྣར་ཐང་། [↑](#footnote-ref-110)
92. གཟུགས་ པེ་ཅིན། [↑](#footnote-ref-111)
93. རྟོག་ སྡེ་དགེ། སྣར་ཐང་། [↑](#footnote-ref-112)
94. བདེ་བ་བདེན་པ་ སྡེ་དགེ། སྣར་ཐང་། [↑](#footnote-ref-113)
95. རྟོག་པའོ། སྡེ་དགེ། སྣར་ཐང་། [↑](#footnote-ref-114)
96. འདུག་ པེ་ཅིན། [↑](#footnote-ref-115)
97. བརྟག་ སྡེ་དགེ། སྣར་ཐང་། [↑](#footnote-ref-116)
98. དབེན་པ་ སྡེ་དགེ། སྣར་ཐང་། [↑](#footnote-ref-117)
99. གཞན་དག་ལ་ སྡེ་དགེ། དགའ་ སྣར་ཐང་། [↑](#footnote-ref-118)
100. ཀྱི་ལོཙྪ་ སྣར་ཐང་། [↑](#footnote-ref-119)