༄༅། །​ཐུགས་རྗེ་ཆེན་པོ་ལ་སྨྲེ་སྔགས་ཀྱིས་བསྟོད་པ་བྱིན་རླབས་ཅན།༄༅༅། །​རྒྱ་གར་སྐད་དུ། མ་ཧཱ་ཀཱ་རུ་ཎི་ཀ་ཀུ་བཱཀྱ་སྟོ་ཏྲཱ་དྷི་ཏིཥྛཱ་ཏ་ནཱ་མ། བོད་སྐད་དུ། ཐུགས་རྗེ་ཆེན་པོ་ལ་སྨྲེ་སྔགས་ཀྱིས་བསྟོད་པ་བྱིན་རླབས་ཅན་ཞེས་བྱ་བ། བྱང་ཆུབ་སེམས་དཔའ་སྤྱན་རས་གཟིགས་དབང་ཕྱུག་ལ་ཕྱག་འཚལ་:ལོ། ་[[1]](#footnote-20)ཐུགས་རྗེ་ཆེན་པོ་འཕགས་པ་སྤྱན་རས་གཟིགས། །​དྲི་མེད་དུང་མདོག་མཆོག་ཏུ་གཟུགས་བཟང་བ། །​རྣམ་དག་འོད་གསལ་ཟླ་བའི་དཀྱིལ་ལྟར་མཛེས། །​ཇི་ལྟར་མཁའ་ལ་ཉི་འོད་སྟོང་འབར་བཞིན། །​དཔའ་བོ་འོད་ཟེར་སྟོང་འབར་ལྷམ་མེ་བ། །​སྲིད་པ་གསུམ་གྱི་ས་མཁན་སྟོན་བར་གྲགས། །​ཁམས་གསུམ་འགྲོ་བ་ཀུན་གྱི་གཉེན་གཅིག་པོ། །​བྱམས་མགོན་ཐུགས་རྗེའི་ལྷ་ཁྱོད་བདག་ལ་དགོངས། །​བདག་ནི་ཐོག་མ་མེད་པའི་དུས་མཐའ་ནས། །​ལམ་ལོག་ལམ་སྟོར་སྲིད་པའི་འཁོར་བར་འཁྱམ།[[2]](#footnote-21) །​སྔོན་ཚེ་ལས་ལོག་སྡིག་པ་སྤྱད་པས་ནོངས། །​སྡིག་པའི་ལས་རྣམས་ཅི་བྱས་རབ་[[3]](#footnote-22)གནོང་འགྱོད། །​དར་ཞིང་དྲག་པའི་ལས་དེ་དབང་བཙན་པས། །​འཁོར་བའི་སྡུག་བསྔལ་རྒྱ་མཚོར་བྱིང་གྱུར་ཏེ། །​ཞེ་སྡང་འབར་བའི་མེ་ཡིས་རང་རྒྱུད་བསྲེགས། །​གཏི་མུག་མུན་པའི་ཚོགས་ཀྱིས་ཤེས་རྒྱུད་རྨོངས། །​འདོད་ཆགས་རྒྱ་མཚོའི་ནང་དུ་རྣམ་ཤེས་བྱིང་། །​ང་རྒྱལ་ཆེན་པོའི་རི་བོས་ངན་འགྲོར་མནན། །​ཕྲག་དོག་རླུང་དམར་:འཚུབ་མས་[[4]](#footnote-23)འཁོར་བར་གཡེངས། །​བདག་ཏུ་འཛིན་པའི་མདུད་པ་དམ་པོས་བཅིངས། །​འདོད་པ་མེ་མདག་དོང་འདྲའི་འོབས་སུ་ལྷུང་། །​སྡུག་བསྔལ་དྲག་པོའི་འདམ་རྫབ་ཆར་ལྟར་བབ། །​མེ་ཁམས་ཉི་མའི་དུགས་[[5]](#footnote-24)ནི་སྟེང་ནས་ཚ། །​ཆུ་ཁམས་ས་ཡི་རླན་ནི་འོག་ནས་གྲང་། །​ཕྱི་ཡི་སེར་བུའི་ངད་ནི་ཐད་ནས་ཚ། །​ཀུན་ནས་འཁྲུགས་པའི་རླུང་ནི་ཁོང་ནས་ལྡང་། །​དེ་ལྟའི་སྡུག་བསྔལ་ཤིན་ཏུ་བཟོད་དཀའ་ཡང་། །​སྡོམ་པའི་ཡི་དམ་གཞིག་ཏུ་ག་ལ་རུང་། །​སྡུག་བསྔལ་ཀུན་དང་བསྡོས་[[6]](#footnote-25)ནས་སྡོམ་བསྲུང་ཞིང་། །​མོས་པའི་དད་པས་འཕགས་མཆོག་མི་འདོར་ན། །​འཕགས་མཆོག་འགྲོ་དོན་མི་མཛད་ཅི་ཞིག་དགོངས། །​བྱམས་མགོན་ཅི་སླད་བདག་ལ་ཐུགས་མི་བརྩེ། །​བདག་འདྲའི་བླུན་རྨོངས་ལས་ངན་སྡིག་པོ་ཆ། །​ལས་ཀྱི་དབང་གིས་སྙིགས་མའི་དུས་འདིར་སྐྱེས། །​སྐྱེས་པས་འགྱོད་དེ་ལས་ལ་ཡི་རེ་ཆད། །​ཡི་[[7]](#footnote-26)ཆད་འགྱོད་ཀྱང་ལས་དབང་བཅོས་སུ་མེད། །​ལས་ཀྱི་ཤུགས་ནི་ཆུ་བོའི་རྒྱུན་དང་འདྲ། །​ལས་དབང་ཆུ་རྒྱུན་:འབོག་པར་[[8]](#footnote-27)ཤིན་ཏུ་དཀའ། །​བཀའ་ལ་ཞུགས་ཀྱང་བཀའ་བཞིན་རྔོ་མ་ཐོགས། །​ལུས་ངག་ཡིད་གསུམ་སྡིག་པའི་དབང་དུ་སོང་། །​སྡིག་པའི་ལས་དབང་དྲག་པོའི་མེ་འབར་བས། །​རྣམ་ཤེས་དབང་པོའི་མྱུ་གུ་གདུངས་གྱུར་ཏེ། །​ཕུང་པོ་སྒྱུ་མའི་ལུས་འདིས་མི་བཟོད་ན། །​བྱམས་མགོན་ཐུགས་རྗེ་ཅན་གྱིས་དགོངས་ལགས་སམ། །​ཉི་ལྟར་འོད་གསལ་ཟླ་ལྟར་མདངས་གསལ་བའི། །​ཐུགས་རྗེའི་ཞལ་ཉིད་བལྟ་བར་འཚལ་ལགས་ན། །​ཐོག་མ་མེད་ནས་མ་རིག་ལིང་ཐོག་གིས། །​ལྡོངས་པའི་ཆུ་བུར་མིག་གིས་མ་མཐོང་ན། །​འགྲོ་བའི་མགོན་ཁྱོད་ད་ལྟ་ག་ན་བཞུགས། །​སྡུག་བསྔལ་དྲག་པོ་ཤིན་ཏུ་མི་བཟོད་པ། །​ཤིན་ཏུ་སྐྲག་ཅིང་སྐྱི་གཡའ་རབ་འཇིགས་ནས། །​དུང་དུང་གདུངས་པའི་སྨྲེ་སྔགས་འདི་འདོན་ཅིང་། །​ཉམ་ཐག་:ཕོངས་པའི་[[9]](#footnote-28)ང་རོས་འོ་དོད་འབོད། །​བྱམས་མགོན་ཐུགས་རྗེ་ཅན་གྱིས་གསན་ལགས་སམ། །​ནམ་ཞིག་འཆི་འཕོ་ལུས་སེམས་བརྗེ་བའི་ཚེ། །​གཉེན་བཤེས་གྲོགས་དང་ཕྲལ་ཏེ་གཤིན་རྗེས་ཁྲིད། །​དེ་ཚེ་འཇིག་རྟེན་ཉེ་དུས་མི་སྟོངས་ཏེ། །​ལས་ཀྱི་དབང་གིས་བདག་རང་གཅིག་པུར་ཁྲིད། །​དུས་དེར་བདག་ལ་མགོན་སྐྱབས་མ་མཆིས་ན། །​བྱམས་མགོན་ཁྱེད་ཀྱིས་འཁོར་བར་བདག་གཏོང་ངམ། །​ལས་ཀྱིས་མནར་བའི་སྐྱེ་བོ་བདག་འདྲ་བ། །​ཐོག་མ་མེད་པའི་དུས་ནས་ལམ་ལོག་པས། །​ཁམས་གསུམ་འཁོར་བའི་གནས་ལས་མ་ཐར་ཏེ། །​བསྐལ་པ་དཔག་མེད་སྐྱེ་བ་ཇི་སྙེད་དུ། །​སྔོན་ཆད་ལུས་བླངས་གྲངས་མེད་ཞིག་གྱུར་ཏེ། །​ཤ་རུས་བསགས་ན་འཇིག་རྟེན་གཏོས་དང་མཉམ། །​རྣག་ཁྲག་བསགས་ན་རྒྱ་མཚོ་ཆེན་པོ་ཙམ། །​ལས་འཕྲོ་བསགས་ན་བསམ་འདས་བརྗོད་མི་ལང་། །​ཁམས་གསུམ་བགྲང་ཞིང་སྐྱེ་བ་མང་བརྒྱུད་ཀྱང་། །​བྱས་པའི་ལས་རྣམས་དོན་མེད་ཆུད་རེ་ཟོས། །​སྐྱེ་བ་གྲངས་མེད་ཇི་སྙེད་དེ་ཙམ་ལ། །​སྐྱེ་བ་:གཅིག་གིས་[[10]](#footnote-29)ཁོ་ན་ཙམ་གྱི་ལས། །​བླ་མེད་བྱང་ཆུབ་དོན་དུ་རབ་འབད་ན། །​དེ་ཙམ་བྱས་པའི་ལས་ལའང་དོན་རེ་ཡོད། །​ལས་ནི་དབང་བཙན་ཉོན་མོངས་སྟོབས་ཆེ་བས། །​ཤ་ཁྲག་འདུས་པའི་ལུས་བླངས་འཁོར་བར་འཁྱམས། །​སྡུག་བསྔལ་:དྲག་པོས་[[11]](#footnote-30)སྲིད་པའི་བཙོན་རར་ཚུད། །​མི་བཟོད་སྡུག་བསྔལ་དྲག་པོ་འདི་མྱོང་ན། །​ཉེས་བྱས་ཐམས་ཅད་རང་གི་ལས་ལས་:བྱུང་། །​བྱམས་མགོན་ཐུགས་རྗེ་ཅན་གྱིས་བཟོད་ལགས་སམ། །​[[12]](#footnote-31)ཐུགས་རྗེ་ཆེན་པོས་ངན་སོང་རྒྱུན་གཅད་དེ། །​ཉོན་མོངས་ལས་ཀྱི་རླུང་ནི་ཟློག་ཏུ་གསོལ། །​ཉོན་མོངས་ལས་ཀྱི་རླུང་ནི་དབང་བཙན་ནས། །​མ་རིག་མུན་པའི་གླིང་དུ་གཏན་འཁྱམས་ན། །​ཡེ་ཤེས་སྒྲོན་མེའི་ཟེར་གྱིས་མི་གཟིགས་སམ། །​ཉེས་བྱས་ལས་ཀྱི་འབྲས་བུ་མི་བཟོད་ན། །​ཐུགས་རྗེ་ཅན་ཁྱོད་ཕྲིན་ལས་མི་མཛད་དམ། །​དུག་གསུམ་བཟོད་དཀའི་ནད་ཀྱིས་གདུངས་ལགས་ན། །​:ཐུགས་རྗེ་[[13]](#footnote-32)ཐབས་མཁས་སྨན་གྱིས་མི་གསོ་འམ། །​ཕྱིན་ཅི་ལོག་གི་གཡང་སར་ལྷུང་ལགས་ན། །​ཐུགས་རྗེས་མྱུར་མགྱོགས་ཕྱག་གིས་མི་འཛིན་ནམ། །​སྡུག་བསྔལ་དྲག་པོའི་ལས་དབང་མེ་འབར་ན། །​ཐུགས་རྗེས་བསིལ་བའི་ཆུ་རྒྱུན་མི་འབེབས་སམ། །​སྡུག་བསྔལ་ཆེན་པོས་མནར་རོ་ར་མདའ་མཛོད། །​རེ་:སས་སླུ་བར་མ་མཛད་སྤྱན་རས་གཟིགས། །​གང་ལ་གང་འདུལ་འགྲོ་བའི་དོན་མཛད་པར། །​ཞལ་བཞེས་མང་པོའི་དམ་བཅའ་མི་མཛད་དམ། །​མཐོང་ཐོས་དྲན་རེག་འབྱུང་བར་མ་གསུངས་སམ། །​སྙིགས་མའི་དུས་ཀྱི་ངན་སྤྱོད་མ་གཟིགས་སམ། །​ངན་སོང་རྒྱུ་འབྲས་བསྒྲུབ་པ་མ་གཟིགས་སམ། །​སྡུག་བསྔལ་དབའ་ཀློང་འཁྲུགས་པ་མ་མཁྱེན་ནམ། །​ནུས་མཐུ་དཔག་མེད་མངའ་བ་མ་ལགས་སམ། །​བྱམས་མགོན་འགྲོ་དོན་མཛད་པར་འཕྱིས་པ་ཙམ། ་[[14]](#footnote-33)པ་ནས་…མཛད་པར་འཕྱིས་པ་ཙམ་<ཅེས་/ཞེས་/ཤེས་>པའི་བར་ཆད།>ཁམས་གསུམ་འཁོར་བའི་གནས་སུ་སྦྱངས་སྦྱངས་ནས། །​ནམ་ཞིག་རང་གིས་འབྲས་བུ་ཐོབ་པའི་ཚེ། །​འཕགས་པའི་ཐུགས་རྗེས་ཅི་འཚལ་དོན་མ་མཆིས། །​སེམས་ཅན་ལས་འཕྲོ་:རང་སོར་[[15]](#footnote-34)བཞག་ན་ནི། །​འཕགས་པའི་ཐུགས་རྗེས་སུ་ལ་ཅི་ཞིག་བགྱི། :།​ཐུགས་རྗེས་འགྲོ་རྣམས་སྒྲོལ་བར་ཞལ་བཞེས་པའི། །​དམ་བཅས་དོན་དེ་དེ་རིང་དགོངས་སུ་གསོལ། ་[[16]](#footnote-35)པ་ནས་……..དགོངས་སུ་གསོལ་<ཅེས་/ཞེས་/ཤེས་>པའི་བར་ཆད།>འཕགས་མཆོག་ཁྱེད་ལ་ཐུགས་རྗེའི་སྟོབས་མངའ་ན། །​ཡལ་ཡོལ་ལེ་ལོ་བཏང་སྙོམས་མ་མཛད་པར། །​སྙིང་ནས་གཟིགས་ཤིག་ཐུགས་རྗེ་རྒྱལ་བའི་ལྷ།། །​། །​༄༅༅།: །​[[17]](#footnote-36)ཐུགས་རྗེ་ཆེན་པོ་འཕགས་པ་སྤྱན་རས་གཟིགས། །​འགྲོ་ལ་ཉེ་རིང་མེད་པས་ཁྱད་དུ་འཕགས། །​སེམས་ཅན་རྣམས་ལ་སྤྱན་རས་གཟིགས་མཛོད་ལ། །​ཀུན་གྱིས་རང་ངོ་ཤེས་པར་བྱིན་གྱིས་རློབས། །​རང་དོན་དུ་ཆོས་སྐུ་རྟོགས་པ། །​གཞན་དོན་དུ་གཟུགས་སྐུ་རྣམ་པ་གཉིས་ཀྱིས། མཐོང་ཐོས་དྲན་རེག་གི་སྒོ་ནས། འགྲོ་བ་ཡོངས་ལ་ཕན་ཐོགས་པ། འགྲོ་བ་ཡོངས་ཀྱི་དོན་རླབས་པོ་ཆེ་འགྲུབ་པར་བྱིན་གྱིས་བརླབ་ཏུ་གསོལ། །​ན་མོ་རཏྣ་ཏྲ་ཡཱ་ཡ། ན་མ་:ཨཱརྱཱ་བ་[[18]](#footnote-37)ལོ་ཀི་ཏེ་ཤྭ་རཱ་ཡ། བོ་དྷི་སཏྭཱ་ཡ། མ་ཧཱ་ས་ཏྭཱ་ཡ། མ་ཧཱ་ཀཱ་རུ་ཎི་[[19]](#footnote-38)ཀཱ་ཡ། ཏདྱ་ཐཱ། ཨོཾ་ཙཀྲ་བརྟྟི།[[20]](#footnote-39) ཙིནྟཱ་[[21]](#footnote-40)མ་ཎི།[[22]](#footnote-41) མ་ཧཱ་[[23]](#footnote-42)པདྨ་:རུ་རུ་ཏིཥྛ།[[24]](#footnote-43) :ཛྭ་ལ་ཨཱ་ཀཱཪྵ་[[25]](#footnote-44)ཡ། ཧཱུཾ་ཕཊ་སྭཱ་ཧཱ།རྩ་བའི་:གསང་སྔགས་སོ། ་ཨོཾ་པདྨ་ཙིནྟཱ་[[26]](#footnote-45)མ་ཎི་[[27]](#footnote-46)ཛྭ་ལ་ཧཱུཾ། སྙིང་པོའོ། །​ཨོཾ་བྷ་[[28]](#footnote-47)ར་ཏ་པདྨེ་ཧཱུཾ། ཉེ་བའི་སྙིང་པོའོ། །​

1. ལོ།འཕགས་པ་སྤྱན་རས་གཟིགས་དབང་ཕྱུག་ལ་སྨྲེ་སྔགས་ཀྱི་སྒོ་ནས་བསྟོད་པ་བྱིན་རླབས་ཅན་སློབ་དཔོན་ཟླ་བ་གྲགས་པས་མཛད་པ་བཞུགས་སོ། །​ ༄། ན་མོ་ལོ་ཀེ་ཤྭ་རཱ་ཡ་ སྡེ་དགེ། ལོ།ཁམས་གསུམ་ལ་ནི་ཡེ་ཤེས་ཉིན་མོར་བྱེད་པ་ཡི། །​དཔལ་ལྡན་ཤཱཀྱ་སེང་གེ་བྱམས་པ་མགོན་པོ་དང་། །​འཇམ་དབྱངས་བཅས་པ་ཡིད་བཞིན་ནོར་དང་གྲགས་པ་དང་། །​རྡོ་རྗེ་འཛིན་པ་རྣམས་ལ་ཕྱག་འཚལ་དགོངས་སུ་གསོལ་ སྣར་ཐང་། [↑](#footnote-ref-20)
2. འཁྱམས། སྡེ་དགེ། སྣར་ཐང་། [↑](#footnote-ref-21)
3. རང་ སྡེ་དགེ། སྣར་ཐང་། [↑](#footnote-ref-22)
4. ཚུབ་མས་ སྡེ་དགེ། འཚུབས་པས་ སྣར་ཐང་། [↑](#footnote-ref-23)
5. གདུགས་ སྡེ་དགེ། དུག་ སྣར་ཐང་། [↑](#footnote-ref-24)
6. བསྡོམས་ སྡེ་དགེ། སྔོས་ སྣར་ཐང་། [↑](#footnote-ref-25)
7. ཡིད་ སྡེ་དགེ། སྣར་ཐང་། [↑](#footnote-ref-26)
8. ཟློག་པར་ སྡེ་དགེ། བཟློག་ སྣར་ཐང་། [↑](#footnote-ref-27)
9. འཕོངས་པའི་ སྡེ་དགེ། [↑](#footnote-ref-28)
10. གཅིག་ཅིག་ སྡེ་དགེ། གཅིག་གཅིག་ སྣར་ཐང་། [↑](#footnote-ref-29)
11. དྲག་པོའི་ སྡེ་དགེ། [↑](#footnote-ref-30)
12. བྱུང་། །​ སྣར་ཐང་། [↑](#footnote-ref-31)
13. ཐུགས་རྗེས་ སྡེ་དགེ། [↑](#footnote-ref-32)
14. སས<ཅེས་/ཞེས་/ཤེས་ སྣར་ཐང་། [↑](#footnote-ref-33)
15. རང་སར་ སྡེ་དགེ། སྣར་ཐང་། [↑](#footnote-ref-34)
16. ཐུགས་རྗེས་འགྲོ་<ཅེས་/ཞེས་/ཤེས་ སྣར་ཐང་། [↑](#footnote-ref-35)
17. ། །​ཐུགས་རྗེ་ཆེན་པོའི་གསོལ་འདེབས་སློབ་དཔོན་ཟླ་བ་གྲགས་པས་མཛད་པའོ། །​ །​༄༅༅། །​ སྣར་ཐང་། [↑](#footnote-ref-36)
18. ཨཱརྱ་བ་ སྡེ་དགེ། [↑](#footnote-ref-37)
19. ནི་ སྡེ་དགེ། [↑](#footnote-ref-38)
20. ཏི། སྡེ་དགེ། [↑](#footnote-ref-39)
21. ཙི་ཏྭ་ སྡེ་དགེ། [↑](#footnote-ref-40)
22. ནི། སྡེ་དགེ། [↑](#footnote-ref-41)
23. ཧ་ སྡེ་དགེ། [↑](#footnote-ref-42)
24. མེ་རུ། རུ་ཏིཤྟ། སྡེ་དགེ། [↑](#footnote-ref-43)
25. ཛྭ་ཨ་ཀརྵ་ སྡེ་དགེ། [↑](#footnote-ref-44)
26. གསང་སྔགས་ཨོཾ་པདྨཙ་ནི་ཏ་ སྡེ་དགེ། [↑](#footnote-ref-45)
27. ནི་ སྡེ་དགེ། [↑](#footnote-ref-46)
28. བ་ སྡེ་དགེ། [↑](#footnote-ref-47)